
1 skyrius 
PERSPĖJIMAS 


— Aš linkęs manyti...—pasakiau. 

— Aš taip pat, — nekantriai pertraukė Šerlokas Holmsas. 

Manau, kad esu viena kantriausių būtybių, bet prisipažinsiu, 
jog piktai pertrauktas susierzinau, 

— Tikrai, Holmsai,— pasakiau griežtai — kartais jūs neman- 
dagus. 

Bet Holmsas buvo per smarkiai užsigalvojęs, kad greitai at- 
silieptų į mano protestą. Parėmė smakrą ir nepalietęs pusryčių 
įsispoksojo į popieriaus lapelį, kurį buvo ką tik ištraukęs iš 
voko. Tada paėmė patį voką, palaikė jį prieš šviesą, paskui ap- 
žiūrėjo iš visų pusių. 

— Porloko raštas,— pasakė susimąstęs.— Vargu ar galiu abe- 
joti, kad čia Porloko raštas, nors anksčiau mačiau jį tik porą 
kartų. I akį krinta graikiška e raidė su savitu užraitymu vir- 
šuje. Bet jei tai Porlokas, tada turėtų būti kažkas labai svarbu. 

Jis kalbėjo greičiau su savimi negu su manimi, bet aš jau 
buvau atlyžęs, nes jo žodžiai sukėlė smalsumą. 

— O kas tas Porlokas? — paklausiau, 


— Porlokas, Votsonai, yra slapyvardis, paprasčiausias atpa- 
žinimo ženklas, bet už jo slepiasi apsukri ir slidi būtybė. Anks- 
tesniame laiške jis atvirai pranešė, jog tai ne jo pavardė, ir 
įspėjo, kad neieškočiau jo šiame didžiuliame mieste milijonų 
žmonių knibždėlyne. Mane domina ne pats Porlokas, bet vienas 
svarbus asmuo, su kuriuo jis turi ryšių. Įsivaizduok žuvį loc- 

maną su ryklių, šakalą su liūtu — kiekvieną menką padarą drau- 
ge su grėsminguų, ne tik grėsmingų, Votsonai, bet pavojingų, 
suprantate,— pavojingu. Štai kodėl jis man rūpi. Ar aš jums 
nieko nesu minėjęs apie profesorių Moriartį? 

— Garsusis mokslininkas, nusikaltėlis, žinomas tarp sukčių 
kaip... 

— Raustu, Votsonai! — nepatenkintas sumurmėjo Holmsas. 

— Aš ketinau sakyti, kaip jis nežinomas visuomenei. 

— Talentas| Aiškus talentas! — sušuko Holmsas.— Jūsų sąmo- 
jis darosi toks savotiškas, Votsonai, kad man teks būti atsarges- 
niam. Bet pavadindamas Moriartį nusikaltėliu, jūs įstatymo aky- 
se apšmeižiate jį — ir kaip tik čia glūdi visa paslaptis ir šlovė. 
Visų laikų didžiausias intrigantas, visų žiaurumų organizatorius, 
kontrolinės nusikaltėlių pasaulio smegenys, kurios gali nulemti 
į gera ar sudarkyti tautos likimą, — štai koks tai žmogus! Bet 
jis yra taip apsidraudęs net nuo menkiausio apkaltinimo, taip 
apsisaugojęs nuo kritikos, toks graudžiai jautrus ir nusižeminęs, 
kad dėl tų ką tik ištartų jūsų žodžių galėtų jus nutempti į teis- 
mą ir pasisavinti jūsų metinę pensiją kaip atlyginimą už jo įžeis- 
tą garbę. Juk jis — žymusis autorius „„Asteroido dinamikos“, kny- 
gos, kuri iškilusi į tokias aukštumas, kad, girdi, joks moksli- 
ninkas nesugebėtų jos sukritikuoti. Argi tai žmogus, kurį galima 
šmeižtiė Nepraustaburnis daktaras ir apkalbėtas profesorius — 
tokie būtų judviejų vaidmenys! Tai genialu, Votsonai. Bet jei 
man niekas nekliudys, mūsų diena tikrai ateis. 

— Norėčiau ją išvysti! — sušukau nuoširdžiai. — Bet jūs, ro- 
dos, kalbėjote apie Porloką. 

— Ak, taip — vadinamasis Porlokas yra grandis grandinės 
pradžioje. Beje, Porlokas ne visai sveika grandis. Kiek aš supra- 
tau, tai vienintelė įtrūkusi grandis toje grandinėje. 

— Bet juk apskritai visos grandinės stiprumas toks, kokia 
jos silpniausia grandis. 

— Taip, mano brangusis Votsonai! Dėl to Porlokas mums ir 
svarbus. Vedamas kažkokio primityvaus tiesos supratimo ir pa- 
akintas netikėto dešimties svarų banknoto, gauto užuolankomis, 
porą kartų jis man davė labai vertingos išankstinės informaci- 
jos, tokios, kuri užbėga už akių ir apsaugo nuo nusikaltimo, 
o ne keršija už jį. Aš neabejoju, jog, turėdami šifrą, mes pa- 
matytume, kad šis pranešimas yra tokio pobūdžio, kaip aš ma- 
nau. 

Holmsas vėl išlygino popierių virš savo tuščios lėkštės. Aš 
atsistojau ir pasilenkęs pamačiau keistą įrašą: 


534 52 13 127 36 31 417 21 41 
DUGLAS 109 293 5 37 BERLSTOUNO 
26 BERLSTOUNAS 9 47 171 


— Ką tatai reiškia, Holmsai? | 

— Tai aiškus mėginimas perduoti slaptą informaciją. 

— Bet kokia nauda iš šifruoto pranešimo be šifro? 

— Šiuo atveju jokios. 

— Kodėl sakote „šiuo atveju"? 

— Kadangi yra daug šifrų, kuriuos perskaityčiau taip leng- 
vai, kaip perskaitau laikraščio skiltis su abejotinais skelbimais 
apie dingusius artimuosius: tokie nesudėtingi dalykai tik pra- 
linksmina protą, nevargindami jo. Bet čia kas kita. Tai aiškus 
nurodymas į kokios nors knygos puslapio žodžius. Kol nesuži- 
nosiu, kelintas puslapis ir kokia knyga, aš bejėgis. 

— Bet kodėl ,DUGLAS“ ir ,„BERLSTOUNAS"'? 

— Aišku, šių žodžių nėra puslapyje, apie kurį kalbama. 

— Tai kodėl jis nenurodė knygos? 

— Jūsų įgimtas įžvalgumas, mano brangusis Votsonai, tas 
sumanumas, kuriuo negali atsidžiaugti jūsų draugai, tikriausiai 
ir jums neleistų įdėti šifrą ir pranešimą tame pačiame voke. Vos 
jis patektų, kur nereikia, jūs žuvęs. Mūsų paštas vėluoja, ir aš 
nustebsiu, jei mums neatneš papildomo laiško arba — Visai įti- 
kėtina — pačios knygos, iš kurios paimti šie skaičiai. 

Holmso apskaičiavimas išsipildė po keleto minučių, kai tarnas 
Bilis atnešė lauktą laišką. 

— Ta pati rašysena, — pasakė Holmsas, atplėšęs voką.— Ir net 
pasirašyta,— pridėjo džiūgaudamas, kai išskleidė laišką.— Na, 
mums sekasi, Votsonai.— Tačiau, peržvelgęs turinį, jis suraukė 
antakius.— Deja, teks nusivilti! Ko gero, Votsonai, visi mūsų lū- 
kesčiai nueis veltui. Tikiuosi, kad Porlokui nebus bėdos. 


Brangusis pone Holmsai,— pradeda jis laišką — Toliau į šį 
dalyką nesigilinsiu. Per daug pavojinga — jis mane įtaria. Ma- 
tau, kad jis mane įtaria. Jis atvyko pas mane visai nelauktai, 
kai jau buvau užrašęs ant voko adresą, ketindamas išsiųsti jums 
šifro raktą. Man pavyko jį uždengti. Jei jis būtų pamatęs, man 

būtų buvę riesta. Bet pastebėjau jo akyse įtarimą. Prašau su+ 
deginti šifruotą pranešimą, kuris jums dabar bereikšmis. 


Fredas Porlokas 


Kurį laiką Holmsas sėdėjo sukiodamas laišką tarp pirštų ir 
suraukęs kaktą spoksojo į židinį. 

— Pagaliau, — jis pasakė galų gale, — gali nieko nebūti. Gal 
tai tik sąžinės graužimas. Žinodamas esąs išdavikas, jis gal tik 
įžvelgė kaltinimą ano akyse. 

— Tas anas, manau, yra profesorius Moriartis! 

— Niekas kitas! Kai bet kuris iš jų kompanijos kalba apie 
„Jį“, tai aiškų, kas turima galvoje. Jiems visiems yra vienas vy- 
raujantis „Jis“. 

— Bet ką jis gali padaryti? 

— Hm, Tai gana platus klausimas. Kai susiduri su vienu ge- 
riausių Europos protų, kurį remia tamsiausios jėgos, yra dau- 
gybė galimybių. Šiaip ar taip, bičiulis Porlokas mirtinai išsigan- 
dęs — malonėkite palyginti laiškelio rašyseną su užrašu ant vo- 
ko, kurį atsiuntė prieš šį nelaimę pranašaujantį vizitą. Pirmoji 
aiški ir tvirta. Kita vos įskaitoma. 

— Kodėl jis iš viso rašė? Kodėl jis paprasčiausiai nenumetė 
to laiško? | 

— Bijojo, jog imsiu jo ieškoti ir, galimas daiktas, užtrauksiu 
bėdą. 

— Be abejonės, — pasakiau. — Žinoma. 

Aš paėmiau šifruotą pranešimą ir sukaupiau dėmesį. 

— Einu iš proto, pagalvojęs, kokia svarbi paslaptis gali būti 
šiame popieriaus lapelyje ir kad žmogus bejėgis įsiskverbti į 
Ją. 

Šerlokas Holmsas pastūmė į šalį neliestus pusryčius ir užsi- 
degė savo dvokiančią pypkę, kuri padėdavo jam įtemptai mąs- 
tyti. 

— Stebiuosi! — pasakė jis, atsilošęs ir įsispoksojęs į lubas.— 
Gal yra dalykų, kurie prasmuko pro jūsų makiavelišką protą. 
Pasvarstykime šią problemą, remdamiesi turimais faktais. Šifruo- 
ta su knyga. Tai mūsų pradinis punktas. 

— Šiek tiek miglotas. 

— Tada pažiūrėkime, ar negalime jo susiaurinti. Kai sutel- 


kiu mintis, šis tas pradeda aiškėti. Kokių duomenų apie šią kny- 
£gą mes turime? 

— Jokių. 

— Na, na, nemanau, kad būtų taip blogai. Šifruotas praneši- 
amas prasideda dideliu skaičiumi 534, ar ne? Galime daryti hi- 
potezę, kad 534 yra puslapis, kuriuo remiasi šifras. Vadinasi, 
mūsų knyga yra nemaža, ir tai rodo, kad šį tą laimėjome. Kokių 
dar šios knygos požymių turime? Antrasis ženklas yra 52. Ką 
jums, Votsonai, tai rodo? 

— Antras skyrius, be abejonės. 

— Vargu, Votsonai. Esu tikras, jog sutiksite su manimi, kad 
jei nurodytas puslapis, tai skyriaus numeris nesvarbus. Be to, 
jei 534 puslapy mes tebesame antrame skyriuje, tai pirmasis iš 
tikrųjų turėtų būti neapsakomo ilgumo. 

— Skiltis! — sušukau aš. 

— Nuostabu, Votsonai. Jūs šįryt šaunus! Tegu mane velniai 
griebia, jei tai ne skiltis. Taigi prieš mus didelė knyga, išspaus- 
dinta dviem skiltimis, kurios abi yra labai ilgos, nes vienas iš 
žodžių dokumente slypi skaičiuje 293. Ar tai viskas, ką mes ga- 
lime padaryti? 

— Ko gero, 

— Žinoma, jūs menkinate save. Pagalvokime, mielasis Votso- 
nai, dar truputėlį pasukime smegenis. Jei knyga būtų buvusi 
nepaprasta, jis būtų ją man atsiuntęs. Tačiau jis ketino, prieš 
suyrant planams, atsiųsti šiame voke šiiro raktą. Taip jis para- 
šė laiškelyje. Vadinasi, davė suprasti, jog tą knygą man pačiam 
nebus sunku susirasti. Jis ją turėjo, tad manė, kad ir aš turiu. 
"Trumpai tariant, Votsonai, tai yra labai įprasta knyga. 

— Skamba tikrai įtikinamai. 

— Taigi mūsų ieškojimo ratas susiaurėjo iki didelės knygos, 
išspausdintos dviem skiltimis ir visų naudojamos. 

— Biblija! — sušukau triumfuojamai. 

— Gerai, Votsonai, gerai! Bet nepakankamai gerai, jei galiu 
taip pasakyti. Netgi jei ir priimčiau komplimentą, tai nepanašu, 
kad Biblija būtų parankinė Moriarčio partnerio knyga. Be to, 
Biblijos leidimų tiek daug, kad vargu ar jis pamanys, jog dvie- 
jų egzempliorių lapai tiksliai sutaps. Aišku, jog tai standarti- 
zuota knyga. Jis tikrai žino, kad jo 534 puslapis sutaps su mano 
534 puslapiu. 

— Bet tai būdinga labai nedaugeliui knygų. 


— Taip. Čia ir yra mūsų išsigelbėjimas. Mūsų ieškojimaš 
susiaurėja iki standartizuotų knygų, kurias, manoma, turi kiek- 
vienas. 

— Brodšou, 

— Matote, Votsonai, Brodšou leksika yra išraiški ir glaus- 
ta, bet ribota. Žodžių pasirinkimas vargu ar tinka sudaryti pap- 
rastus pranešimus. Brodšou reikia atmesti. Ir žodynas nepriimti- 
nas dėl tos pačios priežasties. Kas mums lieka? 

— Almanachas| 

— Puiku, Votsonai! Labai klysčiau pasakęs, jog nepataikėte 
į tikslą. Almanachas. Sakykime, kad tai Vaiteikerio almanachas, 
visur vartojamas, turintis nustatytą puslapių skaičių, spausdin- 
tas dviem skiltimis. Iš pradžių leksika, tiesa, santūri; į pabaigą, 
jei gerai prisimenu, atsiranda tauškalų— Holmsas paėmė Vai- 
teikerio almanachą nuo savo rašomojo stalo.— Štai 534 puslapis, 
antra skiltis, didelis skyrius apie komercinius reikalus, many- 
čiau, britų ir Indijos prekybą bei resursus. 

Greitai užrašykite žodžius, Votsonail Skaičius 13 yra „„Ma- 
rata“. Ko gero, nelabai palanki pradžia. Skaičius 127 — „vyriau- 
sybė“; jis bent turi prasmę;- nors nematau ryšio su mumis iIr 
profesoriumi Moriarčiu. Žiūrėkime toliau. Ką veikia Maratos 
vyriausybė? Deja! Kitas žodis — „kiaulės šeriai". Mes žuvę, ma- 
no gerasis Votsonai! Baigta! 

Jis kalbėjo juokaujamu tonu, bet jo tankūs trūkčiojantys 
antakiai išdavė nusivylimą ir susierzinimą. Aš sėdėjau bejėgis 
ir nelaimingas, spoksodamas į židinį. Tylą nutraukė Holmsas, 
netikėtai šūktelėjęs ir puolęs prie spintos, iš kurios ištraukė ant- 
rą knygą geltonais viršeliais. 

— Mes mokame duoklę už tai, Votsonai, kad esame per daug 
modernūs! — sušuko jis.— Mes pralenkiame savo laiką ir kenčia- 
me nuo įprastų bausmių. Visai natūralu, kad sausio septintąją. 
mes paėmėme naująjį almanachą. Bet Porlokas, regis, savo pra- 
nešime naudojosi senuoju. Nėra abejonių, kad jis tą mums bū- 
tų pasakęs, jei būtų parašęs paaiškinamąjį laišką. Dabar žvilg- 
telkimo, kas glūdi 534 puslapyje. Skaičiai 13 ir 127 reiškia „la- 
bai greitai“...— Holmso akys blizgėjo iš susijaudinimo, ploni, jaut- 
rūs pirštai nervingai trūkčiojo, kai jis dėliojo žodžius.— „„Pavo- 
jus“, cha, chal Malonu! Užrašykite, Votsonai. „Labai greitai — 
gali būti — pavojus.“ Toliau turime pavardę „Duglas“... turtin- 
gas... Berlstouno... kaime... Berlstounas... tikras... skatinal Štai, 

Votsonai! Ką jūs Manote apie aiškų protą ir jo vaisius? Jei vaisių 
ir daržovių pardavėjas turėtų tokį daiktą kaip laurų vainikas, 
pasiųsčiau Bilį parnešti jo. 

Spoksojau į Holmso iššifruotą pranešimą, kurį iškeverzojau 
ant popieriaus lapo, pasidėjęs ant kelių. 

— Koks keistas, darkytas stilius — pasakiau. 

— Priešingai, puikiai pasidarbuota,— tarė Holmsas.— Kai žo- 
tikėtis rasti viską, ko reikia. Būtinai palieki ką nors savo ko- 
Iespondento nuovokai. Turinys visiškai aiškus. Kažkokia blogy- 
"bė sumanyta prieš kažkokį Duglą, kuris yra, kaip teigiama, tur- 
tingas kaimo džentelmenas. Jis tikras — žodis „tikras“ reiškia 
„neabejoja“,— kad tai neišvengiama. Štai mūsų rezultatas — sa- 
kyčiau, labai meistriškas analizės gabalėlis. 

Kaip tikras menininkas Holmsas džiaugdavosi kiekvienu sa- 
vo geresniu darbu, netgi kai liūdėdavo atsidūręs žemiau to ly- 
gio, kurio troško. Jis vis dar kikeno patenkintas savo sėkme, 
kai Bilis atidarė duris ir į kambarį įėjo Skotlend Jardo inspek- 
torius Makdonaldas. 

Tomis pirmosiomis 1880 metų dienomis Alikas Makdonaldas 
dar nebuvo pasiekęs tokios nacionalinės šlovės kaip dabar. Jis 
buvo jaunas, bet patikimas seklių būrio narys, pasižymėjęs ke- 
liose bylose, kurios jam buvo pavestos. Aukštas, kaulėtas, jis 
švytėjo fizine jėga, didelis kiaušas ir gilios, žvilgančios akys ro- 
dė skvarbų protą, žiburiuojantį iš po tankių antakių. Jis buvo 
tylus, tikslus griežtos išvaizdos žmogus, kalbąs su ženkliu ško- 
tišku akcentu. 

Jau du kartus Holmsas buvo padėjęs inspektoriui pelnyti sėk- 
mę, o jo paties vienintelis atpildas buvo intelektualinis džiaugs- 
mas. Dėl šios priežasties škoto meilė ir pagarba savo kolegai 
mėgėjui buvo didžiulė, ir jis atvirai tardavosi su Holmsu kiek- 
vienu sunkiu atveju. Vidutinybė nežino nieko aukštesnio už 
save, bet talentas tuoj pat atpažįsta genijų, ir Makdonaldas bu- 
vo pakankamai talentingas, kad suvoktų, jog galima ir nusi- 
žeminti siekiant pagalbos žmogaus, kuris neturėjo lygių Euro- 
poje tiek savo talentu, tiek patirtimi. Holmsas nelinko į drau- 
gystę, tačiau buvo pakantus ilgajam škotui ir nusišypsojo pa- 
1atęs jį. 

— Jūs ankstyvas paukštis, pone Makai— pasakė jis— Ma- 
nau, jog ruošiama kažkas negera. 

— Jei jūs, pone Holmsai, sakytumėte „tikiuosi“ vietoj „„ma- 
nau“, būtų arčiau tiesos, — atsakė inspektorius, supratingai šyp- 
sodamasis.— Ne, ačiū, aš nerūkysiu. Reikia skubėti, kadangš 
ankstyvos valandos byloje yra brangiausios, ir joks Žmogus to 
nežino geriau už jus patį. Bet... bet... 

Inspektorius staiga užsikirto ir visiškai suglumęs įsistebeili- 
jo į popierių ant stalo. Tai buvo lapas su mano iškeverzotu mįs-- 
linguoju pranešimu. 

— Duglas! — sumikčiojo jis— Berlstounas! Kas tai, pone 
Holmsai? Dieve, juk tai burtai. Iš kur, dėl Dievo meilės, jūs iš- 
traukėte šias pavardes? 

— Tai šifruotė, kurią mudu su daktaru Votsonu turėjome pro- 
gą išspręsti. Bet... kodėl jums užkliuvo šitos pavardės? 

Inspektorius kaip pritrenktas spoksojo čia į mane, čia į 
Holmsą. | 

— Tik tai, — pasakė jis — kad ponas Duglas iš Berlstouno dva- 
IO praėjusią naktį buvo žiauriai nužudytas! 

II skyrius 
ŠERLOKAS HOLMSAS DISKUTUOJA 


Ta akimirka buvo viena iš dramatiškiausių, dėl kurių ir gy- 
veno mano draugas. Būtų per daug pasakyti, kad jį pribloškė 
ar netgi sujaudino šitas stebinantis pranešimas. Žiaurumas jam: 
nebuvo būdingas, bet jausmai per ilgą praktiką kiek surambė- 
jo. Tačiau nors jo jausmai ir buvo atbukę, protinė veikla liko 
be galo aktyvi. Jo veide atsispindėjo ramus chemiko susidomė- 
jimas, kai jis stebi iš prisotinto tirpalo susidarančius kristalus. 

— Nuostabu! — pasakė jis.— Nuostabu! 

— Jūs atrodote nenustebęs. 

— Susidomėjęs, pone Makai, bet vargu ar nustebęs. Kodėt 
turėčiau nustebti? Aš gavau iš tam tikrų sluoksnių anoniminį 
prancšimą, kuriuo perspėja mane, kad tam tikram asmeniui gre- 
sia pavojus. Po valandos sužinau, kad šis pavojus iš tikrųjų jau 
įvyko ir kad tas asmuo negyvas. Aš susidomėjęs, bet, kaip pas- 
tebėjote, nenustebęs. 

Keliais trumpais sakiniais jis paaiškino inspektoriui faktus 

«dėl laiško ir šifro. Makdonaldas sėdėjo rankomis parėmęs smak- 
xą ir suraukęs didelius rausvus antakius. 

— Aš šį rytą ketinau vykti į Berlstouną,— pasakė jis.— Atė- 
jau paprašyti jus, jei norėtumėte, važiuoti su manimi — jus ir 
jūsų draugą. Bet dabar man atrodo, kad gal geriau būtų padir- 
ibėti Londone. 

— Aš taip nemanau,— pasakė Holmsas. 

— Po velnių, pone Holmsai! — sušuko inspektorius.— Po die- 
nos ar dviejų laikraščiai bus pilni Berlstouno paslapties, bet kur 
Žia paslaptis, jei Londone yra žmogus, išpranašavęs nusikaltimą 
prieš jam įvykstant. Mums tik reikia uždėti savo ranką ant to 
Žanogaus peties, o toliau eis kaip per sviestą. 

— Be abejonės, pone Makai. Bet kaip jūs siūlote uždėti savo 
xanką ant vadinamojo Porloko? 

Makdonaldas apvertė Holmso paduotą laišką. 

— Išsiųstas iš Kembervilio — tai mums daug neduoda. Pavar- 
dė, sakote, iiktyvi. Nelabai yra už ko nusitverti, žinoma. Regis, 
sakėte, kad siuntėte jam pinigų? 

— Du kartus. 

— O kaip? 

— Grynais į Kembervilio paštą. 

— Ar kada nors bandėte pamatyti, kas jų ateidavo paimti? 

— Ne. 

Inspektorius buvo nustebęs ir truputį prislėgtas. 

— Kodėl ne? 

— Aš visuomet laikausi duoto žodžio. Pažadėjau, kad nemė- 
ginsiu jo surasti, 

— Jūs manote, kad už jo kas nors yra? 

— Aš žinau, kad yra. 

— Tai profesorius, kurio pavardę paminėjote? 

— Kaip tik taip! 

Inspektorius Makdonaldas nusišypsojo, ir jo akies vokas su- 
virpėjo, kai jis pažvelgė į mane. 

— Neslėpsiu nuo jūsų, pone Holmsai, mes, Kriminalinių ty- 
ximų skyrius, manome, kad jūs truputį keistai elgiatės šio pro- 
fesoriaus atžvilgiu. Aš pats šiuo klausimu atlikau keletą tyrimų. 
Jis atrodo labai respektabilus, išsimokslinęs ir talentingas vy- 
ras. 

— Džiaugiuosi, kad pripažįstate talentą. 

— Dieve, to neįmanoma nepripažinti. Kai išgirdau jūsų nuo- 

monę, pasistengiau jį pamatyti. Šnekučiavausi su juo apie už- 
temimus. Neprisimenu, kaip pokalbis pasuko ta kryptimi, bet jis 
turėjo žibintą su reflektoriumi ir gaublį ir per minutę viską iš- 
aiškino. Jis paskolino man knygą, bet, atvirai kalbant, ji buvo 
ne mano galvai, nors ir turiu gerą Aberdyno išsilavinimą. Jo 
toks liesas veidas, žili plaukai ir rimta kalbėjimo maniera, kad 
visai tiktų į ministrus. Kai jis padėjo ant mano peties ranką 
mums atsisveikinant, buvo panašu į tėvo palaiminimą prieš iš- 
einant į šaltą, žiaurų pasaulį. 

Holmsas kikeno ir trynėsi rankas. 

— Puiku! — tarė jis— Puiku! Pasakykite man, bičiuli Mak- 
donaldai,— šis malonus ir jaudinantis pokalbis vyko, aš manau, 
profesoriaus kabinete? 

— Taip. 

— Puikus kambarys, ar ne? 

— Labai puikus, labai gražus iš tikrųjų, pone Holmsai. 

— Jūs sėdėjote priešais jo rašomąjį stalą? 

— Kaip tik taip. 

— Saulė jums į akis, o jo veidas šešėlyje? 

— Ne, buvo vakaras, bet aš atsimenu, kad lempa buvo at- 
sukta į mano veidą. 

— Be abejo. Ar atsitiktinai nepastebėjote paveikslo virš pro- 
fesoriaus galvos? 

— Aš gana pastabus, pone Holmsai. Gal iš jūsų to išmokau. 
Taip, mačiau paveikslą — jame moteris, parėmusi galvą ranko- 
mis, vogčiomis iš šono žvelgia į žiūrovą. 

— Tas paveikslas yra Žano Batisto Griozės. 

Inspektorius stengėsi atrodyti susidomėjęs. 

— Žanas Batistas Griozė— kalbėjo Holmsas, sudūręs pirštų 
galiukus ir atsilošdamas į savo kėdės nugarėlę — buvo prancū- 
zų dailininkas, klestėjęs tarp 1750 ir 1800 metų. Aš kalbu, ži- 
noma, apie jo darbą. Šiuolaikinė kritika perėmė aukštą jo ver- 
tinimą iš amžininkų. 

Inspektoriaus akys tapo bereikšmės. 

— Ar ne geriau mums...— tarė jis. 

— Mes taip ir darome, — nutraukė Holmsas.— Viskas, ką aš 
sakau, turi tikrą tiesioginį ryšį su tuo, ką pavadinote Berlstou- 
no paslaptimi. Tam tikra prasme tai galima pavadinti viso to 
centru. 

Makdonaldas nežymiai nusišypsojo ir maldaujamai pažvelgė 
į Mane, 

— Jūsų mintys greitesnės už mano, pone Holmsai. Jūs pra- 
leidžiate vieną ar kitą grandį, ir aš neįveikiu tos spragos. Koks 
iš viso galų gale gali būti ryšys tarp šio mirusio tapytojo ir 
Berlstouno bylos? 

— Visi duomenys sekliui yra naudingi —tarė Holmsas.— 
Netgi kasdieniai faktai. Kad 1865 metais Griozės paveikslas, pa- 
vadintas „La Žan Fijal Anjo“, Portalio varžytynėse kainavo vie- 
ną milijoną du šimtus tūkstančių frankų — daugiau kaip ketu- 
riasdešimt tūkstančių svarų sterlingų, — kelia daugybę minčių. 

Buvo aišku, kad taip yra iš tikro. Inspektorius rimtai susi- 
domėjo. 

— Noriu jums priminti, — kalbėjo Holmsas,— kad profesoriaus 
atlyginimą galima nustatyti remiantis keliomis patikimomis in- 
formacijų knygomis. Jis gauna septynis šimtus per metus. 

— Tada kaip jis nusipirko... 

— Visai teisingai. Kaipgi? 

— Taip, tai nuostabu,— susimąstęs tarė inspektorius.— Kal- 
bėkite toliau, pone Holmsai. Man tas labai patinka. Puiku. 

Holmsas nusišypsojo. Nuoširdus žavėjimasis jį, kaip tikrą me- 
nininką, visuomet sušildydavo. 

— O kaip dėl Berlstouno? — paklausė jis. 

— Mes dar turime laiko — tarė inspektorius, žvilgtelėjęs į 
laikrodį. — Mano karieta prie durų, ir mums iki Viktorijos ne- 
reikės nė dvidešimties minučių. Bet dėl paveikslo: ponė Holm- 
sai, sykį, regis, Minėjote, kad niekada nebuvote sutikęs profe- 
soriaus Moriarčio. 

— Niekada. 

— Tada iš kur žinote apie jo kambarius? 

— O, tai visai kas kita. Aš tris kartus buvau ten: dusyk 
įvairiais pretekstais jo laukiau ir išeidavau prieš pat jam parei- 
nant, o kartą... bet kažin ar verta pasakoti apie tą kartą profe- 
sionaliam sekliui. Man tai buvo paskutinė galimybė perversti jo 
popierius — ir rezultatai buvo labai netikėti. 

— Radote kokių nors kompromituojančių dalykų? 

— Visiškai nieko. Tai mane ir nustebino. Tačiau dabar jūs 
įžvelgėte paveikslo prasmę. Iš paveikslo matyti, kad jis turėtų 
būti labai turtingas žmogus. Iš kur tie turtai? Jis nevedęs. Jau- 

nesnis brolis Anglijos vakaruose yra geležinkelio stoties virši- 
ninkas. Per metus gauna septynis šimtus. Ir turi Griozę. 

— Na? 

— Taigi išvada aiški. 

— Jūs manote, kad jis gauna daug pajamų nelegaliai? 

— Kaip tik taip. Žinoma, turiu ir kitų priežasčių taip many- 
centrą, kur tūno nuodinga, nejudri būtybė. Aš paminėjau tiktai 
Griozę, kadangi jums jis jau žinomas. 

— Na, pone Holmsai, neneigsiu, kad tai, ką jūs sakote, yra 
įdomu: tai daugiau negu įdomų — tai nuostabu. Bet pasakykite 
mums truputį aiškiau, jei galite. Iš kur plaukia pinigai — iš klas- 
tojimo, pinigų padirbinėjimo, vagysčių? 

— Ar kada nors skaitėte apie Džonataną Vaildą? 

— Na, pavardė lyg ir girdėta. Atrodo, iš romano, ar net 
Romanų sekliai man neįdomūs — tai vaikinai, kurie veikia ir 
niekada neleidžia tau pamatyti kaip. Tai tik įkvėpimas, o ne 
darbai. 

— Džonatanas Vaildas nebuvo seklys, ir ne iš romano. Jis 
buvo kvalifikuotas nusikaltėlis ir gyveno praėjusiame amžiuje — 
maždaug 1750 metais. 

— Tada man neįdomu. Aš esu praktiškas žmogus. 

— Pone Makai, visų praktiškiausia jums būtų užsidaryti trims 
mėnesiams ir kasdien po dvylika valandų skaityti nusikaltimų. 
kronikas. Viskas eina ratais — netgi profesorius Moriartis. Džo- 
natanas Vaildas buvo slapta Londono nusikaltėlių jėga. Šiems 
nusikaltėliams jis pardavė savo protinius ir organizacinius su- 
gebėjimus už penkiolika procentų komisinių. Senasis ratas su- 
kasi, ir stipinas sugrįžęs vėl ateina į seną vietą. Viskas jau yra 
buvę anksčiau ir vėl bus. Aš pasakysiu šį tą apie Moriartį — 
jums bus įdomu, 

— Man tikrai bus įdomu, 

— Atsitiktinai sužinojau, kas yra pirmasis jo grandinėje. Vie- 
name tos grandinės gale jis pats, kitame — šimtai nugalėtų ka- 
rių, kišenvagių, šantažuotojų, kortų sukčių, vidury — įvairūs nu- 
sikaltimai. Jo štabo viršininkas yra pulkininkas Sebastianas Mo- 
ranas, toks nutolęs nuo kitų, atsargus ir nepasiekiamas įstatymui 
kaip ir jis pats. Kaip manote, kiek Moriartis jam moka? 

— Norėčiau išgirsti. 

— Šešis tūkstančius per metus. Tai atlyginimas už smegenis, 

matote — tokie amerikietiški biznio principai. Šią detalę aš su- 
žinojau visai atsitiktinai. Tai daugiau nei gauna ministras pir- 
mininkas. Dabar įsivaizduojate, kokios Moriarčio pajamos ir 
koks jo veiklos mastas. Kitas klausimas: neseniai sumedžiojau ke- 
letą Moriarčio čekių — tai tik paprasti nekalti čekiai, kuriais jis 
apmoka namų ūkio sąskaitas. Jie buvo paimti iš šešių įvairių 
bankų. Ar tai nieko jums nerodo? 

— Aišku, kad keista. Bet ką jūs iš to supratote? 

— Jis norėjo, kad apie jo turtus nesklistų kalbos ir kad nė 
vienas žmogus nežinotų, kiek jis turi. Neabejoju: jis turi dvide- 
šimt banko sąskaitų, didžioji jo turto dalis užsieny, tikriausiai 
vokiečių ar Liono kredito banke. Kada nors, kai turėsite laisvus 
metus ar dvejus, patarčiau jums išstudijuoti profesorių Moriartį. 

Besikalbant inspektoriaus Makdonaldo susidomėjimas augo. 
Jis buvo kaip pakerėtas. Škotiškas intelektas atvėsino jį ir grą- 
žino prie dominančio klausimo. 

— Šiaip ar taip, jis gali gyventi. Pone Holmsai, savo įdo- 
miais anekdotais jūs atitraukėte mus nuo temos. Svarbiausias 
dalykas — tai jūsų pastaba, kad tarp profesoriaus ir nusikaltimų 
yra ryšys. Apie nusikaltimą jus perspėjo Porlokas. Ar mes ga- 
lime pasistūmėti toliau? 

— Mes galime suformuluoti nusikaltimo motyvų koncepciją. 
Kiek suprantu iš jūsų originalių pastabų, tai nesuprantama ar 
bent jau nepaaiškinama žmogžudystė. Jei nusikaltimo šaltinis yra 
toks, kokį įtariame, turėtų būti du skirtingi motyvai. Visų pir- 
ma aš galiu jums pasakyti, kad Moriartis savo žmones valdo 
geležiniu virbu. Jo drausmė geležinė. Jo kodekse yra tiktai vie- 
na bausmė. Tai mirtis. Taigi galime manyti, kad nužudytasis vy- 
ras — šitas Duglas, kurio likimą nujautė vienas didžiausiojo nu- 
sikaltėlio valdinys,— kažkaip išdavė savo šefą. Atėjo bausmė, 
kurią žino visi, nes ji turi įvaryti kitiems baimės. 

— Na, tai viena iš hipotezių, pone Holmsai. 

— Kita yra tokia, kad Moriartis viską paruošė kaip papras- 
čiausią dalyką. Ar buvo kokių nors apiplėšimų? 

— Negirdėjau. 

— Jei taip, tai, žinoma, prieštarautų pirmajai hipotezei ir 
remtų antrąją. Moriartis galėjo apsiimti ją suorganizuoti paža- 
dėjus dalį grobio arba jam užmokėjo labai. daug, ir jis viską 
atliko pats. Bet ir tų abiejų atvejų, ir galimo trečiojo sprendimo 
mes turime ieškoti Berlstoune. Aš per daug gerai pažįstu tą mū- 

sų vyrą ir nesitikiu, jog jis čia paliko ką nors, kas mums padėtų 
prisikasti iki jo. 

— Tada mes privalome vykti į Berlstouną| — sušuko Makdo- 
naldas, pašokdamas nuo kėdės.— Velniai griebtų! Jau daug vė- 
liau, negu maniau. Aš galiu jums, džentelmenai, skirti penkias 
minutes pasiruošti, ir tai viskas, 

— Ir mums abiem pakaks, — pasakė Holmsas, pašokęs ir sku- 
bėdamas pakeisti chalatą apsiaustu.— Kol važiuosime, pone Ma- 
kai, paprašysiu jūsų malonės — kad papasakotumėt man viską. 

„Viskas“ skambėjo truputį liūdnai ir vis dėlto įtikino, jog 
Šis atvejis gali būti vertas atidžiausio seklio dėmesio. Holmsas 
pagyvėjo ir rankomis ėmė trinti smakrą, klausydamasis negau- 
sių, bet puikių duomenų. Praeity buvo daug nevaisingų savaičių, 
ir Čia pagaliau atsirado tinkamas objektas toms nuostabioms jė- 
goms, kurios, panašiai kaip visi ypatingi gabumai, nenaudoja- 
mos tampa šeimininkui našta. 

Kai Holmsas išgirdo kvietimą dirbti, jo akys ėmė spindėti, 
išbalę skruostai įgavo šiltesnį atspalvį, ir visas veidas sušvito 
vidine šviesa. Karietoje, palinkęs į priekį, jis atidžiai klausėsi 
+4rumpų mūsų būsimos veiklos Sasekse metmenų. Pats inspekto- 
Tius labiausiai rėmėsi, kaip mums paaiškino, iškeverzotu prane- 
šimu, kurį jam atsiuntė pieno vežikas ankstyvą rytą. Vaitas Mei- 
sonas, vietinis policininkas, buvo inspektoriaus draugas, tad Mak- 
donaldui buvo pranešta daug daugiau negu įprasta Skotlend 
„Jarde, kad provincialams reikia jų pagalbos. Paprastai, kaip krei- 
piamasi į sostinės ekspertą, pėdsakai būna jau atšalę. 

Brangusis inspektoriūu Makdonaldai — buvo parašyta laiške, 
kurį jis mums perskaitė— Oficidliai Jūsų paslaugų prašoma aits- 
kirame voke. Čia jums asmeniškai. Telegraiuokite man, kuriuo 
rytiniu traukiniu galite atvažiuoti į Berlstouną, ir aš sutiksiu — 
turėčiau sutikti, jei tik galėsiu. Ši byla sukels daug triukšmo. 
Negaišdami pradėkite. Jei galite atsivežti poną Holmsą, prašom 
atsivežti, nes Jis ras šį tą miela jo širdžiai. Galėtum sakyti, kad 
viskas buvo sumanyta tik teairiniam efektui, jei ne miręs žmo- 
gus. Po velnių! Tai bus triukšmo. 

— Jūsų draugas, atrodo, nekvailas,— pasakė Holmsas. 

— Taip, sere, Vaitas Meisonas yra labai veiklus vyras, jei 
aš nors kiek suprantu. 

— Na, ar dar ką nors turite? 

— Tiktai tiek. Jis pats pateiks mums visas smulkmenas, kaž 
susitiksime. 

— Tada iš kur jūs sužinojote apie Duglą ir faktą, kad jis 
žiauriai nužudytas? 

— Buvo minima oficialiame raporte. Žodžio „žiauriai“ ten: 
nėra; tai oficialiai nepripažintas terminas. Buvo paminėtas Džo- 
nas Duglas. Pasakyta, kad žaizdos galvoje, šauta iš medžioklinio 
šautuvo. Taip pat paminėtas nelaimės laikas — arti vidurnakčio, 
praeitą naktį. Pridėta, kad nusikaltimas, be abejonės, įvykdytas 
vieno žŽmogžudžio, bet niekas nesuimtas, ir kad šis atsitikimas — 
vienas iš tų, kuriems būdingi painūs ir keisti požymiai. Tai vi- 
siškai viskas, ką dabar mes turime, pone Holmsai. 

— Tada, jei leistute, čia apsistosime, pone Makai. Pagunda 
suformuluoti skubotas teorijas iš nepakankamų duomenų yra mū- 
sų profesijos nelaimė. Aš dabar matau tik du tikrus dalykus — 
didelį specialistą Londone ir negyvą žmogų Sasekse. Tai grandi- 
nė, kurią mes turime ištirti. 


III skyrius 
BERLSTOUNO TRAGEDIJA 


Dabar paprašysiu leidimo laikinai pasišalinti mano nežymiai 
asmenybei ir aprašyti įvykius, kurie atsitiko prieš mums pasiro- 
dant arenoje ir kuriuos paaiškina vėlesni duomenys. Tik šitaip 
skaitytojas galės suprasti žmones, susijusius su tuo reikalu, ir 
neįprastą aplinką, į kurią juos nusviedė likimas. 

Berlstouno kaimas yra Sasekso grafystės šiaurėje. Jis mažas 
ir labai senas, pastatai daugiausia mediniai. Per amžių amžius. 
jis išliko nepasikeitęs, bet per keletą paskutinių metų jo vaiz- 
dinga gamta sutraukė daugybę turtingų gyventojų, kurių vilos. 
kyšo iš aplinkinių miškų. Šie miškai, vietinių nuomone, turėtų 
būti tolimiausi didžiosios Veldo girios pakraščiai, kurie retėja, 
kol pasiekia šiaurines kreidines kalvas. Atsirado daug mažų par- 
duotuvių gausėjančių gyventojų poreikiams tenkinti, taigi, atro- 
do, yra perspektyva, kad Berlstounas iš senoviško kaimo netru- 
kus išaugs į šiuolaikinį miestą. Jis yra didelio šalies rajono cent- 
ras, nes Tanbridžo Velsas, artimiausia svarbi vieta, yra dešimt 
ar dvylika mylių į rytus, prie Kento ribų. 

Apie pusę mylios nuo miesto, sename parke, kuris garsus 
didžiuliais bukmedžiais, yra senieji Berlstouno dvaro rūmai. Da- 
lis šio senovinio pastato datuojama nuo pirmojo Kryžiaus žy- 
gio, kada Hugas de Kapus Raudonojo karaliaus dovanoto dvaro 
centre pastatė mažą tvirtovę. 1543 metais gaisras ją sunaikino, 
ir kai kurie jos aprūkę kampiniai akmenys buvo panaudoti ja- 
kobinų laikais, kai ant senų feodalinės pilies griuvėsių iškilo 
mūrinis kaimo namas. 

Dvaro rūmai su daugybe fontanų ir mažais langais išliko be- 
veik tokie pat, kokius juos paliko statytojas septynioliktojo am- 
žiaus pradžioje. Iš dviejų griovių, kurie saugojo kovingus pro- 
tėvius, išoriniam buvo leista išdžiūti, ir jis tapo kukliu daržu. 
Vidinis vis dar juosė namus; jis buvo 40 pėdų pločio, nors tik 
kelių pėdų gylio. Jį maitino mažas upelis, tad vandens juosta, 
nors ir drumsta, niekada nepanėšėjo į griovių vandenį ir atrodė 
sveika. Pirmo aukšto langai buvo apie pėdą nuo vandens pa- 
viršiaus. 

Vienintelis priėjimas prie namo buvo pakeliamuoju tiltu, ku- 
rio grandinės ir gervė kadaise surūdijo ir sulūžo. Tačiau pasku- 
tiniai dvaro rūmų gyventojai sutvarkė viską, ir pakeliamasis til- 
tas ne tik galėjo būti pakeltas, bet ir iš tikfųjų buvo pakeliamas 
kiekvieną vakarą ir nuleidžiamas kiekvieną rytą. Taip atnauji- 
nus senųjų feodalinių dienų paprotį, dvaro rūmai naktį virsda- 
vo sala. Šis faktas turi tiesioginį ryšį su paslaptimi, kuri netru- 
kus patrauks visos Anglijos dėmesį. 

Keletą metų namas buvo negyvenamas ir jau buvo bevirstąs 
žavingais griuvėsiais, bet jį nusipirko Duglas. Šią šeimą sudarė 
tiktai du asmenys — Džonas Duglas ir jo žmona. Duglas buvo 
nuostabus žmogus — ir charakteriu, ir išvaizda. Amžiaus apie pen- 
kiasdešimt metų. Jis buvo stiprių žandikaulių, nelygaus veido, 
žylančių ūsų, ypač skvarbių pilkų akių ir tvirtos, lanksčios, ener- 
gingos figūros, Kuri neprarado jaunystės jėgos bei aktyvumo. Jis 
buvo linksmas ir nuoširdus su visais, bet labai nemanieringas, 
todėl atrodė, kad yra matęs gyvenimą kur kas žemesnių visuo- 
menės sluoksnių negu Sasekso grafystės aukštuomenės. 

Nors jo kilmingesnieji kaimynai žiūrėjo į jį smalsiai ir san- 
tūriai, netrukus jis įgijo didelį populiarumą tarp kaimiečių, gra- 
žiai pritapo prie visos vietinių žmonių veiklos, lankė jų prirū- 
kytus koncertus ir kitus renginius, kur, turėdamas nuostabiai 
sodrų tenorą, Visada būdavo pasirengęs padaryti paslaugą: pa- 

dainuoti puikią dainą. Paaiškėjo, kad jis turi daugybę pinigų, 
kuriuos, buvo sakoma, įgijo Kalifornijos aukso kasyklose, be 
to, iš jo paties ir žmonos kalbų buvo aišku, kad dalį gyvenimo 
jis praleido Amerikoje. 

Gerą įspūdį, kurį darė jo dosnumas ir demokratiškos manie- 
ros, stiprino dar ir visiškas pavojaus nepaisymas. Niekam tikęs 
jojikas, jis nepraleisdavo nė vieno raitelių susibūrimo, tiesiog 
stebindamas savo pastangomis pasirodyti kuo geriau. Kai užsi- 
degė vikaro namai, jis be jokios baimės puolė gelbėti turto, nors 
vietiniai gaisrininkai tvirtino, kad įeiti į pastatą jau nebejma- 
noma. Taigi viskas susiklostė taip, kad Džonas Duglas per pen- 
kerius metus išsikovojo Berlstoune puikią reputaciją. 

Jo žmoną pažįstami taip pat mėgo, tačiau tokių buvo ne- 
daug, nes, laikydamiesi anglų papročio, daugelis nesilankė pas 
nepristatytus naujuosius grafystės gyventojus. Tai nelabai ją jau- 
dino — moteris, Matyt, mėgo ramybę ir rūpinosi daugiausia vyru 
bei namų ūkiu. Buvo žinoma, kad ji yra anglų ledi ir sutiko 
poną Duglą Londone: tuo metu našlavo. Tai buvo graži mo- 
teris, aukšta, tamsi ir grakšti, apie dvidešimt metų jaunesnė už 
vyrą, bet amžiaus skirtumas, atrodo, visiškai nekliudė jų darniam 
šeimyniniam gyvenimui. 

Tačiau tie, kurie juos geriausiai pažinojo, pastebėjo, kad vis 
dėlto tarp sutuoktinių nebuvo visiško pasitikėjimo, nes žmona, 
atrodo, nieko nežinojo apie vyro gyvenimą praeityje, o gal tie- 
siog, tai atrodė įtikimiau, buvo apie jį nepakankamai įniormuo- 
ta. Keli atidesni žmonės pastebėjo, kad retkarčiais ponia Duglas 
atrodydavo įsitempusi ir labai susirūpinusi, jei jos Vyras kada 
nors ypač ilgai negrįždavo namo. Ramioje kaimo vietovėje, kur 
visi ištroškę paskalų, ši ponios silpnybė kaimynų buvo nesun- 
kiai pastebėta, o kai prasidėjo visi tie įvykiai, ji pasirodė be- 
santi gana reikšminga. 

Tačiau buvo dar kitas žmogus, kuris, tiesa, ne nuolat gyve- 
no dvaro rūmuose, bet buvo to keisto įvykio metu, ir jo pavar- 
dė aiškiai patraukė visuomenės dėmesį. Tai Sesilis Džeimsas Bar- 
keris iš Heilz Lodžo, Hampstedo grafystės. 


Aukšta, gražiai sudėta Barkerio figūra buvo įprasta Berlstou- 
no kaimo pagrindinėje gatvėje, nes jis *dažnai svečiuodavosi dva- 
IO rūmuose. Dar daugiau — buvo pastebėta, kad jis — vienin- 
telis pono Duglo senų laikų bičiulis, su kuriuo bendravo Ang- 
lijoje. Pats Barkeris buvo tikras anglas, bet iš jo pokalbių tapo 

aišku, kad su Duglu susipažino Amerikoje ir ten su juo artimai 
draugavo. Tai buvo turtingas žmogus ir, atrodo, viengungis. 

Jis buvo gerokai jaunesnis už Duglą — daugiausia keturias- 
dešimt penkerių metų amžiaus, — aukštas, tiesus, plačios krūti- 
nės vyriškis švariai nuskustu, ryžtingų veidu, tankiais juodais 
antakiais ir valdingomis juodomis akimis, kurios galėjo netgi be 
labai stiprių rankų praskinti kelią per priešų minią. Jis nei jodi- 
mėjo, nei medžiojo, bet leido dienas, klajodamas po seną kaimą 
su pypke dantyse. Arba važinėdavo su savo draugu, o jam iš- 
vykus,— su jo žmona po gražias kaimo apylinkes, 

„Nerūpestingas, dosnus džentelmenas, — sakė Eimsas, vyresny- 
sis liokajus.— Bet, garbės žodis, nenorėčiau atsistoti jam skersai 
kelio!“ Jis buvo nuoširdus ir artimas Duglui ir toks pat draugiš- 
kas jo žmonai; draugystė, atrodo, ne sykį buvo suerzinusi vy- 
xą, ir netgi tarnai pajuto tą pyktį. Taigi toks trečiasis asmuo, 
kuris buvo dvaro rūmuose, kai įvyko nelaimė. 

Iš daugelio namiškių pakaks paminėti perdėtai mandagų, orų 
4r sumanų Eimsą ir ponią Alen, apkūnią ir linksmą asmenybę, ku- 
ri palengvindavo poniai Duglas kai kuriuos namų ūkio rūpes- 
«čius. Kiti šeši tarnai neturi nieko bendra su sausio šeštosios nak- 
ties įvykiais. 4 

Buvo vienuolika valandų keturiasdešimt penkios minutės nak- 
ties, kai pirmasis nelaimės signalas pasiekė mažą vietinį polici- 
jos punktą, vadovaujamą Sasekso policijos seržanto Vilsono. Se- 
silis Barkeris, labai susijaudinęs, pribėgo prie durų ir ėmė pa- 
šėlusiai skambinti varpeliu. Vos atgaudamas kvapą, jis pranešė, 
kad dvaro rūmuose įvyko siaubinga tragedija ir nužudytas Džo- 
nas Duglas. Barkeris nuskubėjo atgal į dvarą. Po dvylikos į nu- 
sikaltimo vietą atvyko policijos seržantas, perspėjęs grafystės 
valdžią, kad tai kažkas rimta. Kai seržantas pasiekė dvaro rū- 
mus, tiltas buvo nuleistas, langai švietė, ir visi namiškiai buvo 
beprotiškai sutrikę bei sunerimę. Perbalę tarnai būriavosi prieš- 
kambaryje, išsigandęs vyresnysis liokajus grąžė rankas tarpdu- 
ryje. Tiktai Sesilis Barkeris atrodė ramus, jis atidarė duris ir 
pamojo seržantui eiti iš paskos. Tuo momentu atvyko daktaras 
Vudas, judrus ir gabus kaimo gydytojas. Trys vyrai įžengė į 
nelemtą kambarį drauge, įkandin jų sekė siaubo apimtas vyres- 
nysis liokajus, kuris tuojau uždarė duris, kad tarnaitės nepa- 
matytų baisingo vaizdo. 

Negyvas vyras išskėstom rankom gulėjo ant nugaros kamba- 

rio centre. Jis buvo apsirengęs tik ryškiai rožinės spalvos cha- 
latu, kuris dengė jo naktinius drabužius, basnirčias kojas su 
šlepetėmis. Gydytojas atsiklaupė šalia, pasišvietė lempa nuo sta- 
lo ir iš karto suprato, kad medicinos pagalbos nebereikia. Vy- 
ras buvo siaubingai sužalotas. Ant krūtinės gulėjo keistas gink- 
las — medžioklinis šautuvas su vamzdžiu, nupjautu per pėdą 
nuo gaidukų. Buvo aiškų, kad šauta iš arti ir kad Duglas gavo. 
į veidą visą užtaisą, kuris suplėšė galvą vos ne į gabalus. Abu 
gaidukai nuspausti vienu metu, kad šūvis būtų mirtinas. 

Grafystės policininko drąsa bemat išgaravo, ir jis susirūpino. 
dėl didžiulės atsakomybės, kuri taip staigiai jį užklupo. 

— Nieko neliesime, kol neatvyks mano viršininkai — pasakė 
jis prislopintu balsu, su siaubu žiūrėdamas į baisią galvą. 

— Iki šiol niekas nieko nelietė, — pasakė Sesilis Barkeris.—- 
Aš atsakau už tai. Jūs matote viską tiksliai taip, kaip aš ra-- 
dau. 

— Kada tai atsitiko? — Seržantas išsitraukė užrašų knygutę.. 

— Kaip tik pusę dvylikos. Aš dar nebuvau pradėjęs reng- 
tis gulti. Sėdėjau prie židinio savo miegamajame ir išgirdau šū- 
vį. Jis nebuvo labai smarkus — atrodė prislopintas. Nubėgau že- 
myn — manau, kad po trisdešimties sekundžių buvau šiame kam- 
baryje. 

— Ar durys buvo atidarytos? 

— Taip. Vargšas Duglas gulėjo taip, kaip dabar matote. Ant 
stalo degė žvakė. Tai aš uždegiau lempą po keleto minučių. 

— Ar nieko nematėte? 

— Ne. Išgirdau ponią Duglas nulipant laiptais ir išbėgau, kad. 
apsaugočiau ją nuo šio siaubingo vaizdo. Ją nusivedė ponia 
Alen, ūkvedė. Atėjo Eimsas, ir mes vėl nubėgome į kambarį. 

— Bet aš girdėjau, kad tiltas visą naktį būna pakeltas. 

— Taip, jis buvo pakeltas, kol aš jį nuleidau. 

— Tai kaip galėjo žudikas pabėgti? Tai neįmanoma! Vadi- 
nasi, ponas Duglas pats nusišovė. 

— Taip ir mes iš pradžių pamanėme. Bet žiūrėkite! — Barke- 
Tis atitraukė užuolaidą. Aukštas langas buvo visiškai atidarytas — 
Ir pažiūrėkite čia! — Jis nuleido lempą ir apšvietė kraujo dėmę, 
panašią į pado atspaudą ant medinės palangės.— Kažkas ten sto- 
vėjo, o paskui išlipo. 

— Jūs manote, kad kažkas perbrido griovį? 

— Taip! 

— Jei jūs buvote kambaryje pusė minutės po nusikaltimo, 
vadinasi, kaip tik tuo momentu jis turėjo būti vandenyje. 

— Aš tuo neabejoju. O kad būčiau pribėgęs prie lango! Bet 
užuolaidos, matote, buvo užtrauktos, todėl man nė neatėjo į 
galvą. Paskui išgirdau ponios Duglas žingsnius, juk negalėjau 
leisti, kad ji įeitų į kambarį. Būtų buvę per daug žiauru. 

— Labai žiauru! — pasakė gydytojas, žiūrėdamas į suskaldy- 
tą galvą ir baisias dėmes aplink ją.— Nuo Berlstouno geležinke- 
lio katastrofos dar nemačiau tokių sužalojimų. 

— Bet klausykite,— tarė policijos seržantas, kuris lėtu, kai- 
mišku, sveiku protu vis dar svarstė dėl atviro lango. 

— Viskas labai gerai, jūs sakote, kad žmogus pabėgo per- 
bridęs šį griovį, bet štai kas. Kaip jis apskritai galėjo patekti į 
namus, jei tiltas buvo pakeltas? | 

— Taip, čia rimtas klausimas, — pasakė Barkeris. 

— Kelintą valandą jis buvo pakeltasė 

— Apie šeštą — pasakė Eimsas, vyresnysis liokajus. 

— Aš girdėjau, — pasakė seržantas,— kad paprastai tiltas pa- 
keliamas leidžiantis saulei. Tai būtų greičiau pusę penkių negu 
šeštą šiuo metų laiku. 

— Ponia Duglas turėjo svečių ir gėrė arbatą — pasakė Eim- 
sas.— Turėjau palaukti, kol jie išvyks. Tada pats jį pakėliau. 

— Tuomet darome išvadą,— pasakė seržantas — Jei nužudė 
kažkas iš svetimų, — tas kažkas turėjo pereiti tiltu prieš šešias ir 
slėptis iki to laiko, kol ponas Duglas po vienuolikos atėjo į 
kambarį. 

— Kaip tik taip! Ponas Duglas kiekvieną vakarą apeidavo 
namus, žiūrėdamas, ar visur užgesintos šviesos. Tas žmogus lau- 
kė šitame kambaryje ir nušovė jį. Tada žudikas paliko savo šau- 
tuvą ir pabėgo pro langą. Štai kaip aš suprantu, faktai tą pa- 
tvirtina. 

Seržantas paėmė kortelę, gulinčią ant grindų šalia lavono. 
Joje negrabiai rašalu buvo iškeverzoti inicialai V. S., po jais 
skaičius 341. 

— Ką tai reiškia? — paklausė seržantas, rodydamas kortelę. 

Barkeris smalsiai pažvelgė į ją. | 

— Niekada jos anksčiau nepastebėjau,— pasakė.— Tikriausiai 
ją paliko žudikas. 

— V. S.— 341. Nieko negaliu suprasti — Seržantas vartė ją 

savo dideliais pirštais — Ką reiškia V. S.? Gal kieno nors inicia- 
lai? Ką jūs ten turite, daktare Vudai? 

Tai buvo didokas plaktukas, kuris gulėjo ant kilimėlio prie- 
šais židinį — paprasčiausias dailidės plaktukas. Sesilis Barkeris 
parodė ant židinio atbrailos dėžę, kurioje buvo vinys su vari- 
nėmis galvutėmis. 

— Ponas Duglas vakar keitė paveikslus, — paaiškino jis — Aš 
pats Mačiau jį stovint ant tos kėdės ir kabinant didelį paveiks- 
d4ą. Tam reikėjo plaktuko. 

— Gerai, padėkime jį atgal ant kilimėlio, kur radome,— pa- 
sakė seržantas, kasydamas savo suglumusią galvą, visiškai su- 
trikęs.— Reikės pačių geriausių policijos protų, kad prisikastų 
iki šaknų. Londoniškiai turės darbo. 

Jis paėmė stalinę lempą ir ėmė lėtai vaikščioti po kambarį. 

— Eil — sušuko jis, susijaudinęs traukdamas užuolaidą į vie- 
ną pusę.— Kelintą valandą užtrauktos šios užuolaidos? 

— Kai buvo užžiebtos lempos, — pasakė vyresnysis liokajus.— 
"Tuoj po keturių. 

— Be abejonės, čia kažkas slėpėsi — Jis nukreipė lempą že- 
myn. Purvinų batų pėdsakai buvo labai aiškiai matomi kampe.— 
Esu tikras, tai patvirtina jūsų versiją, pone Barkeri. Atrodo, žmo- 
gus įsigavo į namus tarp keturių, kai buvo užtrauktos užuolai- 
dos, ir šešių, kai buvo pakeltas tiltas. Įėjo į pirmą pasitaikiusį 
kambarį. Užlindo už šios užuolaidos, nes daugiau nebuvo kur 
pasislėpti. Viskas atrodo gana aišku. Tikriausiai jis ketino ap- 
vogti Duglus, bet šeimininkas atsitiktinai jį užklupo, todėl vagis 
nužudė poną Duglą ir pabėgo. 

— Štai kaip man atrodo— pasakė Barkeris— Bet klausyki- 
te, ar mes nešvaistome brangaus laiko? Galėtume aplakstyti kai- 
mą, kol tas tipas neišsinešdino. 

Seržantas minutėlę pasvarstė. 

— Iki šeštos valandos ryto traukinių nėra, taigi jis negali 
išvažiuoti geležinkeliu. Jei eis keliu su savo permirkusiomis ko- 
jomis, kas nors jį vis tiek pastebės. Šiaip ar taip, aš privalau 
pasilikti čia, kol manęs neatleis vyresnybė. Be to, manau, kad 
nė vienas jūsų negali kur nors eiti, kol nebus nustatyta, koks 
kiekvieno jūsų vaidmuo šioje istorijoje. 

Gydytojas, paėmęs lempą, atidžiai apžiūrinėjo lavoną. 

— Koks čia ženklas? — paklausė jis— Gal tai susiję su žmog- 
žudyste? 

Mirusiojo dešinė rankovė iki alkūnės buvo atsmaukta. Maž- 
daug viduryje tarp alkūnės ir riešo buvo keistas rudas pieši- 
nys — trikampis apskritimo viduje, išsiskiriantis ryškiu reljefu 
ant rusvos odos. 

— Tai ne tatuiruotė,— tarė gydytojas, žiūrėdamas pro aki- 
nius.— Nesu matęs ko nors panašaus. Tam žmogui kadaise buvo 
įdegintas ženklas, kaip įdeginami galvijams. Ką tai galėtų reikšti? 

— Negaliu tvirtinti, kad žinau jo reikšmę — pasakė Sesilis 
Barkeris — bet aš mačiau ženklą ant Duglo rankos daugelį kartų 
per paskutinius dešimt metų. 

— Ir aš — pasakė vyresnysis liokajus.— Daug kartų, kai šei- 
mininkas atsiraitodavo rankoves, pastebėdavau kaip tik tą ženk- 
lą. Dažnai stebėdavausi, kas tai galėtų būti. 

— Vadinasi, jis, šiaip ar taip, neturi nieko bendra su nusi- 
kaltimu,— pasakė seržantas.— Vis dėlto tai keistas dalykas. Vis- 
kas šioje byloje yra keista. Na, kas čia dabar? 

Vyresnysis liokajus nustebęs šūktelėjo ir parodė į ištiestas 
lavono rankas. 

— Ką? Paėmė vestuvinį žiedą! — tarė jis aiktelėjęs. 

— Taip, iš tikrųjų. Šeimininkas visada mūvėjo savo lygų auk- 
sinį vestuvinį žiedą ant kairės rankos mažojo piršto. Tas žiedas 
su nešlifuotu aukso grynuoliu buvo virš jo, o susiraičiusios gy- 
vatės formos žiedas — ant didžiojo piršto. Štai grynuolis, štai 
gyvatė, bet vestuvinis žiedas dingęs. 

— Teisybė, — pasakė Barkeris. 

— Jūs sakote,— paklausė seržantas,— kad vestuvinis žiedas 
buvo žemiau kito? 

— Visuomet! 

— Tada žudikas numovė žiedą, kurį jūs vadinate aukso gry- 
nuolio žiedu, paskui vestuvinį ir tada vėl užmovė grynuolio 
žiedą. 

— Teisybė! 

Garbusis grafystės policininkas papurtė galvą. 

— Man atrodo, kad kuo greičiau pranešime apie šį atvejį 
Londonui, tuo bus geriau — pasakė jis.— Vaitas Meisonas — pro- 
tingas vyras. Nė viena vietinės reikšmės byla nebuvo jam per 
sunki. Nereikės ilgai laukti, ir jis bus čia. Bet aš manau, reikės 
šauktis Londono pagalbos. Šiaip ar taip, man negėda prisipažin- 
ti, kad ši byla ne tokiems kaip aš. 

IV skyrius 
TAMSA 


Trečią valandą ryto vyriausiasis Sasekso seklys, skubiai kvie- 
čiamas Berlstouno seržanto Vilsono, atvyko iš centro lengvu dvi- 
račiu vežimu, traukiamu nuvargusio arklio. Penktos valandos ke- 
turiasdešimt penkių minučių rytiniu traukiniu jis išsiuntė pra- 
mešimą į Skotlend Jardą ir dvyliktą valandą atvyko į Berlstouno 
stotį pasitikti mūsų. Iš pažiūros Vaitas Meisonas buvo ramus, 
savimi patenkintas žmogus. Su duksliu vilnoniu kostiumu, rau- 
donskruostis ir nusiskutęs, stambokas, su blauzdinėmis ant stip- 
zių kreivų kojų, jis labiau panėšėjo į smulkų fermerį, pensininką 
eigulį ar dar ką nors, bet jokiu būdu ne į tipišką provincijos 
kriminalistą. 

— Tikra sensacija, pone Makdonaldai! — kartojo jis.— Spau- 
dos atstovai apniks kaip musės, kai sužinos. Manau, kad mes 
atliksime savo darbą, kol jie pradės kaišioti nosis ir painioti vi- 
sus pėdsakus. Kiek aš prisimenu, nieko panašaus nėra buvę. Yra 
keletas dalykėlių, kuriuos, jei neklystu, jūs tuoj perprasite, po- 
ne Holmsai. Ir jūs, daktare Votsonai, nes daktarai turės tarti 
Žodį prieš mums baigiant. Jūsų kambarys Vestvilarme. Kitos 
vietos nėra, bet girdėjau, kad ten švaru ir jauku. Šis žmogus 
mugabens jūsų krepšius. Malonėkite čionai, džentelmenai. 

Jis buvo labai energingas ir nuoširdus vyrukas, šis Sasekso 
seklys. Per dešimt minučių mes atsidūrėme viešbutyje, savo nu- 
meryje. Dar po dešimties jau sėdėjome svečių kambaryje ir 
klausėmės trumpo pasakojimo apie įvykius, kurie buvo išdėstyti 
ankstesniame skyriuje. Makdonaldas protarpiais kai ką užsira- 
šydavo, o Holmsas visą laiką sėdėjo paskendęs mintyse, ir jo 
veide atsispindėjo nuostaba bei pagarbus susižavėjimas, kaip 
botaniko, apžiūrinėjančio retą žiedą. 

— Nuostabu! — pasakė jis, kai viskas buvo papasakota — Be 
galo nuostabu! Vargu ar yra buvę tokių keistų atvejų. 

— Aš maniau, kad jūs taip ir pasakysite, pone Holmsai— 
baisiausiai apsidžiaugė Vaitas Meisonas.— Mes visi gerai susipa- 
žinę su padėtimi Sasekse. Aš jums dabar papasakojau, kaip vis- 
kas klostėsi iki šio ryto, Kai tarp trečios ir ketvirtos valandos iš 
seržanto Vilsono perėmiau tyrimą. Tik pamanykitel! Senoji ku- 
melė visai nusivarė. Bet paaiškėjo, kad nebuvo reikalo taip sku- 

bėti, nes nėra jokių neatidėliotinų darbų. Seržantas Vilsonas jau 
buvo surinkęs visus faktus. Aš patikrinau juos, apsvarsčiau, na, 
dar vieną kitą savo pridėjau. 

— Kokie tie faktai? — nekantriai paklausė Holmsas. 

— Na, pirmiausia apžiūrėjau plaktuką. Daktaras Vudas man 
irgi padėjo. Ant plaktuko neradome jokių smurto ženklų. Aš ma- 
niau: jei ponas Duglas gynėsi plaktuku, tai gal spėjo suduoti 
juo žudikui, o tik paskui numetė ant kilimėlio. Bet jokio ženk- 
lo nėra. | 

— Tas, žinoma, visiškai nieko neįrodo,— įsiterpė inspektorius 
Makdonaldas.— Daug ką užmušdavo plaktuku, ir ant plaktuko 
nelikdavo jokio pėdsako. 

— Visiška tiesa. Tai neįrodo, kad plaktuku nebuvo naudo- 
tasi. Tačiau galėtų būti dėmių, ir tai mums padėtų. Na, bet jų 
nėra. Tada apžiūrėjau šautuvą. Užtaisas buvo stambių šratų, ir, 
kaip nurodė seržantas Vilsonas, gaidukai buvo surišti, kad, nu- 
spaudus vieną, abu vamzdžiai iššautų kartu. Tas, kuris juos su- 
rišo, norėjo būti tikras, kad pataikys į žmogų. Šautuvas nupjau- 
tu vamzdžiu, ne ilgesnis kaip dviejų pėdų — galima nešiotis po 
paltu. Šautuvo gamintojo pavardės nėra, bet įspaustos raidės 
Pen ant vibratoriaus tarp vamzdžių liko, toliau nupjauta. 

— Didžioji P su užraitymu viršuje, e ir n mažosios? — paklau- 
sė Holmsas. 

— Iš tikrųjų. 

— Pensilvanijos ginklų kompanija — gerai žinoma amerikie- 
čių firma, — pasakė Holmsas. 

Vaitas Meisonas pažvelgė į mano draugą taip, kaip mažo 
kaimo gydytojas žiūri į Harlio gatvės specialistą, kuris akimirks- 
niu gali įveikti jį gluminančius sunkumus. | 

— Tai mums labai pravers, pone Holmsai. Be abejo, jūsų 
tiesa. Nuostabu! Nejaugi jūs atmintyįe nešiojatės Visų pasaulio 
ginklų gamintojų pavardes? 

Holmsas tik numojo ranka. 

— Be abejonės, tai amerikietiškas šautuvas, — kalbėjo Vaitas 
Meisonas.— Jei neklystu, kažkur esu skaitęs, jog nupjautavamz- 
džiai medžiokliniai šautuvai Amerikoje gana paplitę. Man į gal- 
vą atėjo viena mintis. Tas užrašas ant vamzdžio yra šioks toks 
įrodymas, kad žmogus, kuris įėjo į namus ir nužudė šeimininką, 
buvo amerikietis. 

Makdonaldas papurtė galvą. 

— Manding, jūs tikrai paskubėjote,— pasakė jis— Aš dar ne- 
girdėjau nė vieno įrodymo, kad šiame name būtų buvęs svetimas 
žmogus. 

— Atviras langas, kraujas ant palangės, keista kortelė, pė- 
dos kampe, šautuvas! 

— Tokių pėdsakų galima ir tyčia palikti. Ponas Duglas buvo 
amerikietis arba ilgai gyveno Amerikoje. Taip pat ir ponas Bar- 
keris. Nereikia ieškoti naujo amerikiečio, kad paaiškintume mi- 
nėtus dalykus. 

— Kaip dėl jo? Ar jis patikimas? 

— Dešimt metų su seru Čarliu Čandosu — patikimas kaip uo- 
la. Jis buvo su Duglu nuo to laiko, kai šis paėmė į savo ran- 
kas dvaro rūmus. Namuose jis niekada nėra matęs tokio šau- 
tuvo. 

— Šautuvas buvo padarytas taip, kad būtų galima paslėpti. 
Štai kodėl vamzdžiai nupjauti. Jis telpa į kiekvieną dėžę. Kodėl 
jis tikras, kad tokio šautuvo nebuvo namuose? 

— Na, šiaip ar taip, jis niekada nematė. 

Atkaklusis škotas papurtė galvą. 

— Vis dėlto aš nesu tikras, kad namuose kažkieno būta. Pra- 
šom pamąstyti. Aš prašau jus pamąstyti, kas pasidaro, jei tar- 
sime, kad šio šautuvo iki tol niekada nebuvo namuose ir kad 
visas šitas keistenybes iškrėtė pašalinis žmogus. Tai tiesiog ne- 
įtikėtina! Tai prieštarauja sveikam protui! 

— Na, suformuluokite savo argumentus, pone Makai,— pasa- 
kė Holmsas savo įprastu tonu. 

— Šis žmogus, jei apskritai toks egzistuoja, nėra plėšikas. 
Žiedas ir kortelė byloja apie iš anksto apgalvotą žmogžudystę 
dėl kokios nors asmeninės priežasties. Labai gerai. Vadinasi, žmo- 
gus įsmunka į namus, ketindamas nužudyti. Jis žino, jei apskri- 
tai ką nors žino, kad pabėgti bus nelengva, nes namus supa 
vanduo. Kokį ginklą jis galėtų pasirinkti? Turbūt patį tyliausią 
visame pasaulyje, ar ne? Atlikęs žygį, greitai išnertų pro langą, 
perbristų griovį ir pabėgtų. Tai suprantama. Bet ar suprantama, 
kad būtų tyčia atsinešęs patį triukšmingiausią ginklą, gerai Ži- 
nodamas, jog tai sukels ant kojų visus namus ir jį tikrai pama- 
tys prieš pabėgant per griovį? Ar tai įtikėtina, pone Holmsai? 

— Na, jūs pateikėte svarių argumentų, — atsakė mano drau- 
gas susimąstęs.— Žinoma, reikia daug pateisinančių aplinkybių. 
Galiu paklausti, pone Vaitai Meisonai? Ar apžiūrėjote kitą grio- 

vio pusę, ar radote kokių nors žymių, kad žmogus išlipo iš van- 
dens? 

— Pėdsakų nebuvo, pone Holmsai, nes krantas yra akmeni- 
nis, ir vargu aI galima jų tikėtis. 

— Jokių ženklų nei žymių? 

— Jokių. 

— Hm! Ar neprieštarautumėt, pone Vaitai Meisonai, jei mes 
tuoj pat vyktume į namą? Galimas daiktas, yra kokių nors mažų 
dalykėlių, kurie gali būti reikšmingi. 

— Aš ketinau pasiūlyti tą patį, pone Holmsai, bet pamaniau, 
kad geriau jums bus susipažinti su visais faktais, prieš mums 
vykstant. Man regis, jei kas nors apstulbins jus..— Vaitas Mei- 
sonas abejodamas pažvelgė į Holmsą. 

— Aš esu dirbęs su ponu Holmsu anksčiau, — pasakė inspek- 
torius Makdonaldas.— Jis geras partneris. 

— Kiekvienu atveju žaidimo idėja mano paties,— tarė Hoim- 
sas su šypsena.— Aš įsitraukiau į bylą, kad padėčiau teisingu- 
mui ir policijai pasiekti tikslą. Jei kada nors atsiskyriau nuo 
policijos pareigūnų, tai todėl, kad jie pirmiau patys atsiskyrė 
nuo manęs. Aš niekada netroškau laimėti jų sąskaita. Bet vis 
dėlto, pone Vaitai Meisonai, reikalauju tėisės dirbti savaip ir 
pateikti savo rezultatus kada norėsiu — geriau iš karto, o ne po 
truputį. | 

— Aš tikras, kad mums teikia garbę jūsų dalyvavimas, tad 
parodysime viską, ką mokame,— pasakė Vaitas Meisonas nuošir- 
džiai. — Eime, daktare Votsonai, ir, kai išmuš valanda, visi tikė- 
simės vietelės jūsų knygoje. 

Mes ėjome nuostabia kaimo gatve. Apkarpytos guobos augo 
abiejose jos pusėse. Netoliese stovėjo dvi senoviškos akmeni- 
nės kolonos, išblukusios, apkerpėjusios, laikančios kažkokį befor- 
mį kūną, kuris kadaise buvo ant užpakalinių kojų stovįs liūtas, 
Berlstouno herbas. Trumpas takas palei besirangantį kelią su 
tokia vėja ir ąžuolais, kokių esama tiktai Anglijos kaimuose, 
paskui staigus posūkis, ir prieš mus atsivėrė ilgas, žemas kara- 
liaus Jokūbo I laikų niūrus, rausvai rudos spalvos namas, ap- 
suptas senamadiško sodo su apkarpytais kukmedžiais iš šonų.. 
Kai prisiartinome, pamatėme medinį pakeliamąjį tiltą. Gražus, 
platus kanalas buvo ramus ir blizgėjo kaip gyvsidabris šaltoje 
žiemos dienos šviesoje. 

Trys šimtmečiai buvo praplaukę pro dvaro rūmus, gimimų 

šr sugrįžimų į namus, kaimo šokių ir lapių medžiotojų pobūvių 
šimtmečiai. Keista, kad šis tamsus dalykas mes šešėlį ant šių 
garbingų tokio senyvo amžiaus sienų! Ir vis dėlto tie keisti 
smailūs stogai ir neįprasti išsikišę kraigai tapo žiaurios ir bai- 
sios intrigos prieglauda. Pažvelgęs į giliai įstatytus langus. ir 
ilgą, platų, išblukusį, lietaus nugludintą fasadą, pajutau, kad jo- 
kia kita vieta negalėjo labiau tikti tokiai tragedijai. 

— Štai langas, — pasakė Vaitas Meisonas,— dešinėje nuo pa- 
keliamojo tilto. Jis atidarytas taip, kaip buvo rastas praeitą 
naktį. 

— Atrodo per siauras, kad tilptų žmogus. 

— Na, tas žmogus nebuvo storas. Mums nereikia jūsų deduk- 
cijų, pone Holmsai, kad tai pasakytume. Bent jūs arba aš visai 
lengvai pralįstume. 

Holmsas priėjo griovio kraštą ir pažvelgė į kitą pusę. Paskui 
apžiūrėjo akmeninį krantą ir žolės pakraštį prie jo. 

— Aš gerai ištyriau viską, pone Holmsai — pasakė Vaitas 
Meisonas.— Ten nieko nėra, jokio ženklo, kad kas nors būtų 
išlipęs. Bet kodėl jis turėtų palikti kokį nors ženklą? 

— Taip. Kodėl? Ar vanduo visada drumstas? 

— Paprastai tokios spalvos. Srovė neša dumblą. 

— Koks gylis? 

— Apie dvi pėdos kraštuose ir trys viduryje. 

— Vadinasi, galime atmesti mintį, kad žmogus nuskendo bris- 
damas į kitą pusę. 

— Taip, net vaikas čia negalėtų nuskęsti. 

Perėjome pakeliamąjį tiltą, ir mus sutiko keistas, nedailus, 
išsekęs žmogus. Tai ir buvo Eimsas, vyresnysis liokajus. Vargše- 
lis buvo išbalęs ir virpėjo. 

Kaimo seržantas — aukštas, pasitempęs, liūdnas vyras — vis 
dar ėjo sargybą mirties kambaryje. Gydytojas jau buvo išVy- 
kęs. 

— Kas nors nauja, seržante Vilsonai? — paklausė Vaitas Mei- 
sonas. 


— Nieko, sere. 

— Tada galite eiti namo. Jums jau užtenka. Mes pakviesime, 
jei būsite reikalingas. Vyresnysis liokajus tegul palaukia lauke. 
Pasakykite jam, kad perspėtų poną Sesilį Barkerį, ponią Duglas 
4r namų šeimininkę, jog mes netrukus norėsime su jais pasikal- 

bėti. Dabar, džentelmenai, gal leisite man pareikšti savo nuo- 
monę, kurią spėjau čia susidaryti, o tada — žodis jums. 

Man darė įspūdį šitas grafystės specialistas. Jis tvirtai lai- 
kėsi faktų ir turėjo šaltą, aiškų protą, sveiką nuovoką, kuri pa- 
dės jam padaryti karjerą. Holmsas jo klausėsi atidžiai, nerodė 
jokio nekantrumo, kurį jam dažnai keldavo tokie pareigūnai, 

— Ar čia savižudybė, ar žmogžudystė — tai mūsų pirmasis 
klausimas, ar ne, džentelmenai? Jei čia būtų savižudybė, tada tu- 
rėtume tikėti, kad šis žmogus iš pradžių nusimovė vestuvinį 
žiedą ir paslėpė jį, tada atėjo čia apsirengęs chalatu, pritrypė 
purvo kampe už užuolaidos, stengdamasis sukelti mintį, jog kaž- 
kas laukė jo, atidarė langą, ištepė krauju... 

— Tikrai tą galime atmesti — pasakė Makdonaldas. 

— Ir aš taip manau. Apie savižudybę negali būti kalbos. Va- 
dinasi, įvykdyta žmogžudystė. Turime nuspręsti: ar žudikas pa- 
šalinis asmuo, ar iš namiškių. 

— Na, išklausykime argumentus. 

— Abiem atvejais yra pakankamai neaiškumų, bet vis dėlto tu- 
ri būti vienaip ar kitaip. Pirmiausia tarsime, kad nusikaltimą 
įvykdė kuris nors asmuo ar asmenys iš namiškių. Jie užklupo šį 
vyrą tuo metu, kai viskas jau buvo nurimę, bet niekas dar ne- 
miegojo. Tada jie įvykdė savo kėslus keisčiausiu ir triukšmin- 
giausiu ginklu, lyg norėdami paskelbti visiems, kas atsitiko — 
tai ginklas, kurio anksčiau namuose niekas nematė. Pradžia ne- 
atrodo labai gera, ar ne? 

— Ne, neatrodo. 

— Toliau — visi tvirtina, kad po to, kai kilo triukšmas, pra- 
ėjo daugiausia minutė, kol susirinko namiškiai, — atbėgo ne tik po- 
nas Sesilis Barkeris, nors jis pareiškė, kad buvo pirmas, bet taip 
pat ir Eimsas su visais kitais. Ar jūs tvirtinsite, kad per tą laiką 
nusikaltėlis sugebėjo pripėduoti kampe, atidaryti langą, sukru- 
vinti palangę, numauti vestuvinį žiedą nuo mirusiojo rankos ir 
visa kita? Tai neįmanoma! 

— Jūs išdėstėte labai aiškiai. — pasakė Holmsas.— Aš linkęs 
su jumis sutikti. 

— Na, tada mums tenka grįžti prie versijos, kad nusikalti- 
mą įvykdė svetimas žmogus. Čia irgi lieka daug neaiškumų, bet, 
šiaip ar taip, jie nėra neįveikiami. Žmogus įslinko į namus tarp 
pusės penkių ir šešių, tai yra tarp prieblandos ir laiko, kai pa- 
keliamas tiltas. Buvo keli svečiai, ir durys buvo atviros: taigi jam 

niekas netrukdė. Jis galėjo būti paprasčiausias vagis arba turėti 
asmeninių sąskaitų su ponu Duglu. Kadangi ponas Duglas di- 
džiąją gyvenimo dalį praleido Amerikoje, o šis medžioklinis šau- 
tuvas yra amerikietiškas ginklas, atrodo, kad asmeninių sąskaitų 
versija pati panašiausia. Jis įslinko į šį kambarį ir pasislėpė už 
užuolaidos. Ten išbuvo iki nakties. Maždaug po vienuolikos įėjo 
ponas Duglas. Įvyko trumpas pokalbis, jei apskritai įvyko, nes 
ponia Duglas teigia, kad jos vyro nebuvo su ja vos keletą mi- 
nučių, kai pasigirdo šūvis. 

— Tą rodo ir žvakė, — pridūrė Holmsas. 

— Taip, taip! Žvakė, kuri buvo nauja, nenudegė nė pusės 
colio. Jis turbūt pastatė žvakę ant stalo, ir tada buvo užpultas, 
kitaip, žinoma, ji būtų nukritusi jam pargriuvus. Tai rodo, kad 
jo neužpuolė iškart, vos įžengusio į kambarį. Kai atėjo ponas 
Barkeris, žvakė degė, o lempa buvo užgesinta, 

— Viskas pakankamai aišku. 

— Na, dabar mes galime atkurti faktus pagal tas žinias. Po- 
nas Duglas įeina į kambarį ir padeda žvakę. Iš už užuolaidos 
pasirodo žmogus su šiuo šautuvu. Jis pareikalauja vestuvinio 
žiedo — dievai žino kodėl, bet taip turėjo būti. Ponas Duglas jį 
atiduoda. Žudikas nušauna Duglą. Duglas arba iš anksto, arba 
kovos įkaršty galbūt sugriebia plaktuką, kuris buvo rastas ant 
kilimėlio. Žudikas numeta ginklą ir šią pažiūrėti keistą korte- 
lę — V. S. 341 — ir, iššokęs pro langą, pabėga per griovį tą pačią 
akimirką, kai Sesilis Barkeris atėjęs randa lavoną. Kaip, pone 
Holmsai? 

— Labai įdomu, bet truputį neįtikėtina. 

— Klausykit, tai būtų visiška nesąmonė, jei visa kita neat- 
rodytų dar kvailiau! — sušuko Makdonaldas.— Kažkas nužudė 
žmogų, ir aš-galiu jums aiškiai įrodyti, kad jam derėjo elgtis 
visai kitaip. Ką jis galvojo taip apsunkindamas savo atsitrauki- 
mą? Ką turėjo omeny šaudamas iš medžioklinio šautuvo, kai ty- 
la buvo viena iš sąlygų laimingai pabėgti“ Ne, pone Holmsai, 
dabar jūsų eilė mums patarti, nes sakote, kad pono Vaito Mei- 
sono teorija Nneįtikina. 

Per visą šią ilgą diskusiją Holmsas sėdėjo, labai įdėmiai klau- 
sydamasis, nepraleisdamas nė žodžio, o jo skvarbios akys lakstė 
į dešinę ir į kairę, kakta buvo suraukta nuo mąstymo. 

— Man dar reikia keleto faktų, ir turėsiu savo teoriją, pone 
Makai,— pasakė jis, atsiklaupdamas šalia lavono— Dieve ma- 

no! Šitie sužalojimai iš tikrųjų baisūs. Ar gali vyresnysis liokajus 
ateiti čia... Eimsai, kiek suprantu, jūs dažnai matėte šį neįprastą 
ženklą — apskritime išdegintą trikampį — ant pono Duglo dil- 
bio? 

— Dažnai, sere. 

— Niekada negirdėjote kokių nors spėliojimų apie jo reikš- 
mę? 

— Ne, sere. 

— Kai jį išdegino, turėjo labai skaudėti. Be abejonės, išde- 
ginta. Eimsai, matau mažą gabalėlį pleistro ant pono Duglo smak- 
ro. Ar jūs tai pastebėjote? 

— Taip, sere, vakar rytą skusdamasis įsipjovė. 

— Ar kada nors anksčiau matėte jį įsipjovusį? 

— Senokai nemačiau, sere. 

— Įdomu! — pasakė Holmsas.— Žinoma, tai gali būti papras- 
tas sutapimas, bet gali rodyti ir susinervinimą,— tada galėtume 
manyti, kad jis nujautė pavojų. Ar vakar jūs pastebėjote ką 
nors neįprasta jo elgesyje, Eimsai? 

— Man dingtelėjo, kad jis buvo truputį sunerimęs ir susi- 
jaudinęs, sere. 

— Hm! Gal jis buvo užpultas nevisiškai netikėtai. Atrodo, 
pamažu žengiame pirmyn, ar ne? Gal verčiau jūs, pone Makai, 
klausinėkite? 

— Ne, pone Holmsai, jūs labiau patyręs. 

— Na, tada pradėsime nuo šios kortelės V. S. 341. Tai šiurkš- 
tus kartonas. Ar šiuose namuose yra ko nors panašaus? 

— Nemanau. 

Holmsas nuėjo prie rašomojo stalo ir iš kiekvieno buteliuko 
tėkštelėjo po lašą rašalo ant sugeriamojo popieriaus. 

— Kortelė rašyta ne šiame kambaryje — pasakė jis.— Šitas 
rašalas juodas, o čia violetinis. Parašyta stora plunksna, o čia 
yra geros. Ne, sakyčiau, tai padaryta kur nors kitur. Ar tas įra- 
šas jums ką nors rodo, Eimsai? 

— Ne, sere, nieko. 

— Ką jūs manote, pone Makai? 

— Man susidaro įspūdis, kad veikia kažkokia slapta draugi- 
ja, tai rodo ir ženklas ant dilbio. 

— Aš taip pat manau, — pasakė Vaitas Meisonas. 

— Na, galime priimti tai kaip hipotezę, o tada žiūrėkime, 
kiek mums palengvės. Tokios draugijos atstovas įsigauna į na- 

mus, laukia pono Duglo, šiuo ginklu beveik suskaldo jam galvą 
ir pabėga perbridęs griovį, palikęs šalia negyvėlio kortelę, ku- 
ri, kai bus paminėta laikraščiuose, parodys kitiems draugijos na- 
riams, jog kerštas įvykdytas. Čia viskas siejasi. Bet kodėl pasi- 
rinktas kaip tik šis šautuvas? | 

— Iš tikrųjų. 

— Ir kodėl pradingo žiedas? 

— Taip. 

— Ir kodėl niekas nesuimtas? Dabar pusė trijų. Laikau sa- 
vaime suprantamu dalykų, kad nuo aušros kiekvienas konsteblis 
keturiasdešimt mylių aplink ieško šlapio nepažįstamojo? 

— Kaip tik taip, pone Holmsai. 

— Na, jei jis arti neturi slėptuvės ar pasikeisti paruoštų 
drabužių, vargu ar gali likti nepastebėtas. Ir vis dėlto iki šiolei 
jis nesurastas! — Holmsas nuėjo prie lango ir pro savo didina- 
mąjį stiklą ėmė tirti kraujo žymę ant palangės.— Aišku, kad ba- 
tas. Labai platus, iškleiptas. Įdomu, nes pėdsakai šiame purvina- 
me kampe atrodo kur kas taisyklingesni. Žinoma, jie neryškūs. 
Kas čia po anuo stalu? 

— Pono Duglo gimnastikos svarsčiai — pasakė Eimsas. 

— Gimnastikos svarstis yra tiktai vienas. Kur kitas? 

— Nežinau, pone Holmsai. Gali būti tiktai vienas. Aš jų ne- 
pastebėjau mėnesių mėnesiais, 

— Vienas gimnastikos svarstis...— rimtai pasakė Holmsas, bet 
jo pastabą nutraukė stiprus beldimas į duris. 

Tarpdury stovėjo aukštas, saulėje įdegęs, protingos išvaizdos, 
švariai nusiskutęs vyriškis. Nebuvo sunku atspėti, kad tai Sesi- 
lis Barkeris. Jo valdingos akys greitai klausiamu žvilgsniu ap- 
žvelgė vieną veidą po kito. 

— Atsiprašau, kad nutraukiau jūsų pasitarimą, — pasakė jis — 
bet geriau išklausykite paskutines naujienas. 

— Suėmė? 

— Kol kas ne. Bet surado jo paliktą dviratį. Eime pažiūrėki- 
te. Jis už šimto jardų nuo namo. 

Radome kelis arklininkus ir dykinėtojus, stovinčius alėjoje 
tr tyrinėjančius dviratį, ištrauktą iš amžinai žaliuojančių krūmų, 
kur buvo paslėptas. Tai buvo gerokai pavažinėtas ,„Radžas-Vit- 
vortas“, aptaškytas kaip po didelės kelionės. Prie sėdynės buvo 
prisegtas krepšelis su veržlėrakčiu, bet jokių savininko daiktų. 

— Policijai būtų didžiulė pagalba,— pasakė inspektorius, — jei 

šie daiktai turėtų numerius ir būtų užregistruoti. Bet privalome 
būti dėkingi ir už tai, ką turime. Jei negalime suprasti, kur jis 
vyko, tai gal bent sužinosime, iš kur atvažiavo. Bet kas, visų 
šventųjų vardu, privertė jį palikti dviratį? Ir kaip jis, po velnių, 
pabėgo be jo? Atrodo, pone Holmsai, kad nepamatysime šviesos 
spindulio šioje byloje, kaip manot? 

— Sakot, nepamatysim? — mįslingai atsakė mano draugas.— 
Abejoju! 

V skyrius 


DRAMOS DALYVIAI 


—- Ar viską, ko norėjote, pamatėte kabinete? — paklausė Vai- 
tas Meisonas, kai vėl įėjome į namą. 

— Tam kartui — pasakė inspektorius, o Holmsas linktelėjo. 

— Tada gal dabar norėtumėte išgirsti kai kurių namiškių pa- 
zodymusė Eimsai, pasinaudosime valgomuoju kambariu. Prašom 
ateiti pats pirmas ir papasakoti viską, ką žinote. 

Liokajaus pasakojimas buvo paprastas ir aiškus, susidarė įti- 
kinamas įspūdis, kad jis nuoširdus. Jį šeimininkas pasamdė prieš 
penkerius metus, kai pirmą kartą atvyko į Berlstouną. Eimsas 
suprato, kad Duglas turtingas džentelmenas, užsidirbęs pinigų 
Amerikoje. Šeimininkas buvo malonus ir taktiškas darbdavys — 
galbūt ir ne visai toks, prie kokio Eimsas buvo pripratęs, bet 
Žmogui nereikia norėti per daug. Niekada nematė Dugle jokio 
baimės ženklo; atvirkščiai, buvo visiškai bebaimis. Tiltą vaka- 
rais pakelti liepdavo dėl to, kad toks buvo namų senovinis pap- 
rotys, o jam patiko laikytis senųjų gyvenimo papročių. 

Ponas Duglas retai išvykdavo į Londoną ar palikdavo kaimą, 
bet dieną prieš nelaimę buvo Tanbridžo Velse apsipirkti. Eim- 
sas pastebėjęs, kad likusią tos dienos dalį Duglas buvęs nera- 
mus ir susijaudinęs, atrodęs nekantrus ir irzlus, ir tai buvo ne- 
įprasta. Eimsas dar buvo neatsigulęs, sandėliuke namo gale tvar- 
kė sidabrą ir tuo metu išgirdo stipriai skambant varpelį. Šūvio 
negirdėjo, bet vargu ar tai įmanoma, nes sandėliukas ir virtuvė 
yra tolimam namo gale, už kelerių uždarų durų ir ilgo korido- 
riaus. Išgirdusi taip smarkiai skambant varpelį, iš kambario iš- 
ėjo ūkvedė. Kartu jiedu nuėjo į namo priekį. 

Prie laiptų jis pamatė nulipančią ponią Duglas. Ne, jinai ne- 
skubėjo, jam neatrodė, kad ji būtų ypač susijaudinusi. Kai ji 
priėjo laiptų apačią, iš kabineto išbėgo ponas Barkeris. Jis su- 

laikė ponią Duglas ir prašė ją eiti atgal. 

— Dėl Dievo meilės, grįžkite į savo kambarį! — sušuko jis.— 
Vargšas Džekas negyvas! Jūs nieko negalėsite padėti. Dėl Dievo 
meilės, eikite atgal! 

Po šių prašymų ant laiptų ponia Duglas grįžo atgal. Ji ne- 
klykė ir net nesušuko. Ponia Alen, ūkvedė, nuvedė ją į viršų ir 
pasiliko su ja miegamajame. Eimsas ir ponas Rarkeris grįžo į 
kabinetą, kur rado viską taip, kaip matė policija. Žvakė tuo me- 
tu buvo neuždegta, bet lempa degė. Jie pažiūrėjo pro langą, bet 
naktis buvo tamsi, tad nieko nematė ir negirdėjo. Tada išbėgo 
į koridorių, Eimsas pasuko gervę ir nuleido tiltą. Misteris Bar- 
keris išskubėjo šaukti policijos. | 

Tokie iš esmės buvo vyresniojo liokajaus parodymai. 

Ponios Alen, ūkvedės, parodymai patvirtino liokajaus paro- 
dymus. Ūkvedės kambarys buvo daug arčiau prie namo fasado 
negu sandėliukas, kuriame dirbo Eimsas. Ji ruošėsi eiti gulti, 
bet dėmesį patraukė garsus varpelio skambėjimas. Ji truputį kur- 
čia. Gal todėl negirdėjo šūvio. Šiaip ar taip, kabinetas toli. Ji 
prisimena girdėjusi garsą, panašų į durų trinktelėjimą. Tai buvę 
gerokai anksčiau — mažiausiai pusė valandos prieš skambutį. 
Kai Eimsas bėgo į priekinę namo dalį, ji nuėjo su juo. Ji pa- 
matė poną Barkerį, labai išbalusį ir susijaudinusį, išeinantį iš 
kabineto. Jis sustabdė ponią Duglas, kuri leidosi laiptais žemyn. 
Maldavo ją grįžti atgal, ir ji kažką atsakė, bet ką, negirdėjo. 

— Veskite ją viršun! Pasilikite su ja! — pasakė jis poniai 
Alen. 

Taigi ji nuvedė ponią į miegamąjį ir stengėsi paguosti. Po- 
nia buvo labai susijaudinusi, visa drebėjo, bet nebandė daugiau 
eiti žemyn. Tiktai sėdėjo prie miegamojo kambario židinio, ap- 
sigaubusi Chalatu, panarinusi galvą ant rankų. Ūkvedė išbuvo 
su ja didžiąją nakties dalį. Kiti tarnai jau buvo nuėję miegoti 
ir nieko nepajuto iki pat atvykstant policijai. Jie miegojo to- 
limiausioje namo dalyje ir, galimas daiktas, nieko negirdėjo. 

Per kryžminę apklausą ūkvedė nieko negalėjo Aa ne- 
bent verksmus ir šūkčiojimus. 

Sesilis Barkeris davė parodymus po ponios Alen. Jis labai 
nedaug pridūrė apie praeitos nakties įvykius prie to, ką jau bu- 
vo pasakojęs policijai. Jis pats esąs įsitikines, kad žudikas pa- 
bėgo pro langą. Jo nuomone, kraujo dėmė ant palangės šiuo at- 
veju yra pagrindinis įrodymas. Be to, tiltas buvo pakeltas, ir 

pabėgti nebuvo kito kelio. Barkeris negalėjo paaiškinti, kas at- 
sitiko žudikui ir kodėl jis nepasiėmė dviračio. Griovyje paskes- 
ti negalėjo, nes jo gylis ne daugiau kaip trys pėdos. 

Jis turėjo labai aiškiai suformuluotą žmogžudystės versiją. 
Duglas — uždaras žmogus, jo gyvenime buvo keli tarpai, apie 
kuriuos niekada nekalbėjo. Į Ameriką emigravo, kai buvo la- 
bai jaunas. Ten jam sekėsi gerai, ir Barkeris pirmą kartą sutiko 
jį Kalifornijoje, kur jie turėjo gretimus sklypus; ta vietovė va- 
dinosi Benito Kanjonu. Jiems sekėsi gerai, bet staiga Duglas iš- 
sipardavė ir išvyko į Angliją. Tuo metu jis buvo našlys. Vėliau 
Barkeris irgi pavertė savo turtą pinigais ir atvyko gyventi į Lon- 
doną. Šitaip jie vėl atnaujino draugystę. 

Jam atrodė, kad kažkoks pavojus kybojo virš Duglo galvos; 
ir staigus išvažiavimas iš Kalifornijos, ir apsigyvenimas tokioje 
ramioje Anglijos vietoje jam atrodė susijęs su šiuo pavojumi. 
Jis manąs, kad kažkokia slapta draugija, nepermaldaujama or- 
ganizaCija sekė Duglą, kuris neturėjo nė minutės poilsio, iki jį 
nužudė. Tokią mintį perša kai kurios jo pastabos, nors niekada 
nepasakojo, nei kokia ta draugija, nei kaip ją įžeidė. Jis tiktai 
manąs, kad įrašas kortelėje turi ryšį su šia slapta draugija. 

— Kiek laiko buvote Kalifornijoje su Duglu? — paklausė ins- 
pektorius Makdonaldas. 

— Iš viso penkerius metus. 

— Jūs sakėte, jis buvo viengungis? 

— Našlys. 

— Gal kada nors girdėjote, iš kur jo pirmoji žmona? 

— Ne, prisimenu jį sakius, kad ji vokietė, esu matęs jos port- 
retą. Labai graži moteris. Mirė nuo vidurių šiltinės metai prieš 
mums susitinkant. 

— Ar jo praeitis neturi ryšio su kokia nors ypatinga Ame- 
rikos dalimi? 

— Girdėjau jį kalbant apie Čikagą. Jis gerai pažinojo tą 
miestą, buvo ten dirbęs. Kalbėjo apie akmens anglies ir geležies 
rajonus. Kadaise daug keliavo. 

— Ar jis buvo politikas? Ar turėjo ta slapta draugija ryšį su 
politika? 

— Ne, politika nesidomėjo. 

— Ar galima manyti, kad tai susiję su nusikaltimu? 

— Priešingai, niekada gyvenime nesu sutikęs doresnio žmo- 
gaus. 

— Ar buvo kas nors keista jo gyvenime Kalifornijoje? 

— Jam labiausiai patiko dirbti mūsų žemės sklype kalnuose, 
Jei galėjo, niekada nevažiuodavo ten, kur buvo daug žmonių. 
Štai kodėl aš pirmiausiai pamaniau, kad kažkas jį seka. O kai 


kad jį kažkaip perspėjo. Per savaitę po išvykimo jo teiravosi 
pusė tuzino vyrų. 

— Kokie tai vyrai? 

— Na, jie atrodė galingi, stiprūs. Atvažiavo į žemės sklypą 
ir norėjo sužinoti, kur jis. Pasakiau, kad išvyko į Europą ir ne- 
žinau, kur jį galima rasti. Nelinkėjo jam gero — buvo aišku kaip 
diena. 

— Ar šie amerikiečiai buvo iš Kalifornijos? 

— Na, to nežinau. Jie buvo amerikiečiai, tikri. Bet ne šach- 
tininkai. Nežinau, kas jie, bet labai džiaugiausi matydamas juos 
išsinešdinant. 

— Tai buvo prieš šešerius metus? 

— Arti septynerių. 

— Kalifornijoje išgyvenote penkerius metus, taigi šiam da- 
lykui mažiausiai vienuolika metų? 

— Taip. 

— Matyt, tai buvo labai rimta nesantaika, jei tiek metų liko 
nepamiršta, Ir kilo turbūt ne dėl niekų. 

— Aš manau, kad tai temdė jam visą gyvenimą. Ir niekada 
neišėjo iš galvos. 

— Bet jei Žmogus matė virš savęs pakibusį pavojų ir žino- 
ją, koks jis, ar nebūtų buvę logiška kreiptis į policiją apsau- 
gos? | 
— Gal tai buvo toks pavojus, nuo kurio niekas negalėjo ap- 
saugoti? Jums reikėtų žinoti vieną dalyką: jis visada vaikščiojo 
apsiginklavęs. Niekada neišimdavo revolverio iš kišenės. Bet, 
nelaimei, praeitą naktį jis buvo apsirengęs Chalatu ir paliko jį 
miegamajame. Tiltas buvo pakeltas, ir turbūt jis pamanė, kad 
yra saugus. 

— Norėčiau truputį patikslinti šiuos duomenis, — pasakė Mak- 
donaldas.— Praėjo beveik šešeri metai nuo to laiko, kai Duglas 
išvažiavo iš Kalifornijos. Jūs grįžote po metų, ar ne? 

— Taip? 

— Ir buvo vedęs penkerius metus. Jūs turėjote grįžti jo ves- 
tuvių metu. 

— Maždaug prieš mėnesį. Aš buvau jo geriausias draugas. 

— Ar pažinojote ponią Duglas prieš vedybas? 

— Ne. Aš dešimt metų nebuvau Anglijoje. 

— Bet nuo to laiko matėte ją daug kartų. 

Barkeris rūsčiai pažvelgė į seklį. 

— Aš ją mačiau daugelį kartų nuo to laiko,— atsakė.— Jei 
mačiau ją, tai todėl, kad negalima lankyti žmogaus ir nepažinti 
jo žmonos. Jei jūs manote, kad yra koks nors ryšys... 

— Nieko nemanau, pone Barkeri. Mano pareiga sužinoti vis- 
ką, kas turi ryšio su šia byla. Nė neketinau jūsų įžeisti. 

— Kai kurie klausimai įžeidžiantys,— piktai atsakė Barkeris. 

— Mums reikia tiktai faktų. Tai jūsų ir kitų labui, kad jie 
būtų nustatyti. Ar ponas Duglas visiškai pritarė jūsų draugystei 
su jo žmona? 

Barkeris dar labiau pabalo, ir jo didelės stiprios plaštakos 
konvulsiškai susigniaužė. | 

— Jūs neturite teisės duoti tokius klausimus] — sušuko jis.— 
Ką tai turi bendra su byla? 

— Privalau pakartoti klausimą. 

— Aš į jį neatsakysiu. 

— Galite neatsakyti, bet privalote žinoti, kad kaip tik tai 
jau yra atsakymas, nes jei neturėtumėte ko slėpti, tai kalbėtu- 
mėte. 

Barkeris kurį laiką stovėjo ir intensyviai mąstė suraukęs juo- 
dus tankius antakius. Paskui pakėlė akis ir šyptelėjo. ; 

— Na, manau, kad jūs, džentelmenai, atliekate savo parei- 
gą, pagaliau ir aš neturiu teisės stoti skersai kelio. Tik papra- 
šysiu šiuo klausimu netrukdyti ponios Duglas, nes jai dabar ir 
taip per daug. Galiu jums pasakyti, kad vargšas Duglas turėjo 
tik vieną ydą, ir tai buvo pavydas. Jis mylėjo mane — joks žŽmo- 
gus negalėjo labiau mylėti draugo. Ir buvo ištikimas savo žmo- 
nai, Jis norėdavo, kad aš čia lankyčiausi, ir visada ką nors siųs- 
davo pakviesti manęs. Vis dėlto jei jo žmona kalbėdavosi su 
manimi arba jam pasirodydavo, kad mudu jaučiam vienas kitam 
simpatiją, jį užliedavo pavydo banga, jis nesusivaldydavo ir tą 
akimirką pasakydavo pikčiausių dalykų. Ne vieną kartą pri- 
siekiau dėl to nebeatvažiuoti, ir tada jis rašydavo man tokius 
atgailos kupinus, maldaujamus laiškus, kad aš vis dėlto turė- 
davau vėl atvykti. Ir patikėkite, džentelmenai, Lyg tai būtų mano 
paskutinis žodis— nė vienas žmogus niekada neturėjo labiau 

mylinčios, ištikimesnės žmonos. Taip pat galiu pasakyti — nė vie- 

Tai buvo pasakyta su užsidegimu ir jausmu, ir vis dėlto ins- 
pektorius Makdonaldas negalėjo baigti pokalbio. 

„— Jūs tikras, kad nuo mirusiojo piršto buvo numautas vestu- 
vinis žiedas? 

— Taip, atrodo, — pasakė Barkeris. 

— Ką jūs turite omenyje, sakydamas „atrodo“? Juk žinome 
tai kaip faktą. 

Vyras atrodė sumišęs ir dvejojąs. 

— Sakydamas „atrodo“, aš turėjau galvoje, kad jis galėjo 
pats nusimauti žiedą. 

— Aiškus faktas, jog žiedo nėra, o tai, kad jis numautas, 
leidžia daryti išvadą, jog vedybos ir tragedija yra susijusios, 
ar ne? 

Barkeris gūžtelėjo plačiais pečiais. 

— Negaliu pranašauti, ką tai reiškia — atsakė jis— Bet jei 
ketinate daryti užuominą, kad tai gali kaip nors būti susiję su 
ponios garbe,— jo akys akimirką sublizgėjo, bet tuoj pat jis su 
aiškiomis pastangomis sutramdė jausmus,— einate ne tais pėdsa- 
kais. Tai viskas. 

— Nežinau, ko dar galėčiau šiuo metu jūsų paklausti, — šal- 
tai pasakė Makdonaldas. 

— Yra mažytis klausimas, — tarė Šerlokas Holmsas.— Kai jūs 
įėjote į kambarį, ant stalo degė tiktai žvakė, ar ne taip? 

— Taip, kaip tik taip. 

— Jos šviesoje pamatėte, kad atsitiko baisi nelaimė? 

— Taip. 

— Jūs tuoj pat paskambinote pagalbos? 

— Taip. 

— Ir ji atėjo labai greitai? 

— Per minutę ar panašiai. 

— Ir vis dėlto, kai tie žmonės atėjo, jie rado žvakę užgesin- 
tą, o lempa degė. Atrodo labai keista. 

Barkeris vėl pasirodė kažkoks neryžtingas. 

— Aš nematau nieko keisto, pone Holmsai,— atsakė jis po 
minutės.— Žvakė švietė labai silpnai. Mano pirmoji mintis buvo 
užsidegti geresnę šviesą. Lempa stovėjo ant stalo, taigi aš ją ir 
uždegiau. 

— Ir užpūtėte žvakę? 

— Taip. 

Holmsas daugiau klausimų nebedavė, ir Barkeris, apžvelgęs 
mus vieną po kito atsargiu žvilgsniu, kuris man pasirodė nie- 
kinamas, pasisukęs išėjo iš kambario. 

Inspektorius Makdonaldas liepė nunešti poniai Duglas rašte- 
lį, kad lauks jos kambaryje, bet ji atsakė priimsianti mus valgo- 
majame. Tai buvo aukšta ir graži trisdešimties metų moteris, ori 
ir nuostabiai susitvardžiusi, visai ne ta tragiška ir suglumusi, 
kokią Nnupiešiau anksčiau. Tiesa, jos veidas buvo išbalęs ir pa- 
tinęs, kaip esti po didelio smūgio, bet elgsena buvo rami, o pui- 
kios formos ranka, kurią ji padėjo ant stalo krašto, atrodė tvir- 
ta kaip mano. Į mus paeiliui žvelgė liūdnos, prašančios akys. 
Staiga ji prabilo. 

— Ar jūs ką nors jau sužinojote? — paklausė ji, ir nežinau, 
ar man tik pasirodė, kad klausime buvo daugiau baimės negu 
vilties. 

-— Mes ėmėmės visų galimų žygių, ponia Duglas,— pasakė 
inspektorius.— Galite ilsėtis būdama tikra, kad niekas neliks pra- 
leista, 

— Pinigų negailėkite,— tarė ji bejausmiu, lygiu tonu, — tai ma- 
no troškimas, kad būtų imtasi visų įmanomų žygių. 

-— Gal galėtumėte mums ką nors papasakoti, kas truputį nu- 
šviestų viską? 

— Ko gero, ne, bet viską, ką žinau, mielai pasakysiu. 

-— Iš Sesilio Barkerio girdėjome, kad jūs nematėte... kad ne- 
buvote kambaryje, kur įvyko tragedija? 

— Taip, mane grąžino atgal, kai buvau ant laiptų. Jis mal- 
davo Mane grįžti į kambarį. 

— Visai teisingai. Jūs išgirdote šūvį ir tuoj pat leidotės že- 
myn? 

— Aš užsivilkau Chalatą ir tada ėmiau lipti žemyn. 

— Kiek laiko praėjo nuo to, kai išgirdote šūvį ir kai jus ant 
laiptų sustabdė ponas Barkeris? 

— Galėtų būti apie porą minučių. Labai sunku tokiu momen- 
tu įsidėmėti laiką. Jis prašė mane toliau neiti. Tvirtino, kad aš 
nieko negalėsiu padaryti. Tada ponia Alen, ūkvedė, užvedė ma- 
ne laiptais aukštyn. Visa tai buvo kaip baisus sapnas. 

— Ar nepasakytumėte, kiek jūsų vyras išbuvo apačioje, kol 
išgirdote šūvį? 

— Ne, negaliu pasakyti. Jis išėjo iš savo persirengimo kam- 

bario, bet aš negirdėjau kada. Kiekvieną vakarą apeidavo na- 
mus, nes bijojo gaisro. Tai vienintelis dalykas, dėl kurio jis ne- 
rimavo, 

— Tai kaip tik tas klausimas, kuriuo norėčiau pasikalbėti, 
ponia Duglas. Jūs susipažinote su savo vyru tiktai Anglijoje, 
ar ne? 

-— Taip, mes vedę penkeri metai. 

— Ar girdėjote jį šnekant apie ką nors, kas atsitiko Ameri- 
koje ir kad jam galėjo grėsti pavojus? 

Ponia Duglas prieš atsakydama rimtai pagalvojo. 

— Taip, — pagaliau pasakė, — aš visada jutau, kad jam gresia 
pavojus. Jis nenorėjo apie tai kalbėti. Ne dėl to, kad nebūtų 
pasitikėjęs manimi, — tarp mūsų buvo didelė meilė ir pasitikėji- 
mas — jis pageidavo apsaugoti mane nuo visų pavojų. Manė, 
kad žinodama aš nuolat galvosiu apie tai, todėl ir tylėjo. 

— O kaip jūs tai sužinojote? 

Ponios Duglas veidą nušvietė šypsena. 

— Ar gali vyras išnešioti visą gyvenimą paslaptį, o moteris, 
kuri jį myli, neįtarti jos? Ar supratau tai, nes jis vengė kalbėti 
apie kai kuriuos gyvenimo Amerikoje epizodus. Supratau iš tam 
tikrų atsargumo priemonių, kurių jis ėmėsi. Iš tam tikrų žodžių, 
kurie jam ištrūkdavo. Suprasdavau iš žvilgsnio, kai jis žiūrėda- 
vo į netikėtai apsilankiusį nepažįstamą žmogų. Buvau visiškai 
tikra, kad jis turi galingų priešų, žino, jog jie eina jo pėdsakais, 
ir saugosi jų. Aš buvau tuo taip įsitikinusi, kad net būgštauda- 
vau, jei jis kada nors grįždavo namo vėliau negu žadėjęs. 

— Ar galėčiau paklausti — pasiteiravo Holmsas — kokie žo- 
džiai atkreipė jūsų dėmesį? 

— „Baimės slėnys“ — atsakė ponia.— Taip jis sakydavo, kai 
imdavau klausinėti. „Aš buvau Baimės slėnyje. Aš dar iš jo ne- 
išėjęs.'— „„Ar mes niekad neišsigausime iš Baimės slėnio?“ — pa- 
klausdavau kai kada, matydama jį itin susirūpinusį. „Retkarčiais 
aš Manau, kad niekada neišeisime“,— atsakydavo jis. 

— Tikriausiai klausdavote, ką jis turi galvoje, sakydamas 
„Baimės slėnys'? 

— Taip, bet tada jo veidas tapdavo labai rimtas, ir jis pur- 
tydavo galvą. „Labai blogai, kad vienas iš mūsų esame jo še- 
šėlyje,— sakydavo jis.— Prašyk Dievo, kad jis niekada nepalies- 
tų tavęs!“ Tai kažkoks tikras slėnys, kuriame jis gyveno ir ku- 

riame jam atsitiko kažkas baisaus, tuo aš esu tikra, bet daugiau 
nieko negaliu jums pasakyti. 

— Ir niekada neminėjo kokių nors vardų? 

— Taip, kartą, kai prieš trejus metus medžioklėje susižeidė, 
jis kliedėjo nuo karščio. Tada, prisimenu, nuolat kartojo vieną 
vardą. Tarė jį su pykčiu ir siaubu. Jo pavardė Makgintis — bo- 
sas Makgintis. Aš jo klausiau, kai atsigavo, kas yra bosas Mak- 
gintis ir kieno bosas. ,Ačiū Dievui — ne mano!“ — atsakė jis juok- 
damasis, ir tai viskas, ką sužinojau. Bet tarp Makginčio ir Baimės 
slėnio yra ryšys. 

— Dar vienas klausimas, — pasakė Makdonaldas.— Jūs sutiko- 
te poną Duglą Londone ir ten susižiedavote? Ar buvo koks nors 
meilės nuotykis, kas nors slapta ar nesuprantama, susiję su ve- 
dybomis? | 

-— Buvo meilės nuotykis. Visada esti meilės nuotykis. Nieko 
paslaptingo nebuvo. 

— Jis turėjo konkurentą? 

— Ne, buvau visai viena. 

— Jūs, be abejonės, girdėjote, kad numautas jo vestuvinis 
žiedas. Ar tai jums nekelia jokių minčių? Tarkime, kad koks 
nors priešas iš jo ankstesnio gyvenimo susekė jį ir nužudė. Ku- 
riam galui žudikui prireikė numauti vestuvinį žiedą? 

Aš galėjau prisiekti, kad moters lūpose šmėstelėjo vos jun- 
tama šypsena. 

— Tikrai negaliu pasakyti, — atsakė ji — Tai pats keisčiausias 
dalykas, 

— Na, ilgiau jūsų netrukdysime ir atsiprašome, kad vargino- 
me tokiu metu, — tarė inspektorius— Be abejonės, yra dar keli 
kiti klausimai, bet kreipsimės į jus vėliau. 

Ji atsistojo, ir aš vėl pajutau tą greitą klausiamą žvilgsnį, ku- 
riuo neseniai apžvelgė mus. „Kokį įspūdį padarė mano parody- 
mai?“ — tokį klausimą galėjo ištarti ir garsiai. Tada nusilenkusi 
išdidžiai išėjo iš kambario. 

—- Graži moteris, labai graži moteris, — pasakė susimąstęs Mak- 
donaldas, kai durys užsidarė.— Šitas Barkeris čia praleido daug 
laiko. Toks vyras gali būti patrauklus moteriai. Pats prisipažįs- 
ta, kad nužudytasis buvo pavydus ir, ko gero, pats geriausiai 
žinojo to pavydo priežastį. Paskui tas vestuvinis žiedas. To ne- 
galima nepaisyti. Žmogus, kuris nuplėšia vestuvinį žiedą nuo 
negyvėlio. Ką jūs apie tai pasakysite, pone Holmsai? 

Mano draugas sėdėjo parėmęs rankomis galvą, paskendęs min- 
tyse. Dabar jis pakilo ir paskambino varpeliu. 

— Eimsai,— pasakė jis, kai įėjo vyresnysis liokajus,— kur da- 
bar ponas Sesilis Barkeris? 

— Pažiūrėsiu, sere. 

Po minutės jis grįžo pasakyti, kad Barkeris sode. 

— Eimsai, ar galėtute prisiminti, kuo ponas Barkeris buvo ap- 
siavęs praėjusią naktį, kai jūs susitikote kabinete. 

— Taip, pone Holmsai. Jis avėjo šlepetes. Aš jam atnešiau 
batus, kai ėjo į policiją. 

— Kur dabar šlepetės? 

— Po kėde koridoriuje. 

— Labai gerai, Eimsai. Matot, mums labai svarbu žinoti, ku- 
rie pėdsakai gali būti pono Barkerio, kurie — atėjusiojo. 

— Taip, sere. Galiu pasakyti, kad pastebėjau, jog šlepetės 
kruvinos... taip pat ir mano. 

— Visai natūralu atsižvelgiant į kambario sąlygas. Gerai, Eim- 
sai. Mes paskambinsime, jei būsite reikalingas. 

Po kelių minučių buvome kabinete. Holmsas atsinešė iš kori- 
doriaus šlepetes. Kaip Eimsas ir sakė, abiejų padai buvo patam- 
sėję nuo kraujo. 

— Keista! — sumurmėjo Holmsas, stovėdamas lango šviesoje 
ir smulkiai jas tirdamas.— Labai keista iš tikrųjų! 

Palinkęs, šoktelėjęs vieną iš savo greitų, klastingų, staigių 
šuolių, jis uždėjo šlepetę ant kraujo dėmės palangėje. Ji tiksliai 
atitiko. Tylėdamas jis nusišypsojo savo kolegoms. 

Inspektorius net pasikeitė iš susijaudinimo. Jo akcentas tie- 
siog Iėžė ausį. 

— Klausykit,— šaukė jis— nėra abejonių! Pats Barkeris pali- 
ko pėdas ant palangės. Jos daug platesnės už kokius nors bato 
atspaudus. Aš turiu galvoje, kai jūs sakėte, kad buvo nukleip- 
tas puspadis. Bet kas čia per gudrybė, pone Holmsai... Kas per 
gudrybė? | 

— Taip, kas per gudrybė? — pakartojo mano draugas mįslin- 
gai. 

Vaitas Meisonas kikeno ir iš profesinio pasitenkinimo trynė 
savo Iiebias rankas, 

— Aš sakiau, kad tai nepaprasta! — tarė jis— Tikrai nepap- 
rasta! 


VI skyrius 
AUŠROS ŠVIESA 


Trims sekliams reikėjo išsiaiškinti daug smulkių klausimų, to- 
dėl aš vienas grįžau į mūsų kuklų kambarį kaimo užeigos na- 
muose. Bet prieš tai pasivaikščiojau keistame senoviškame sode 
prie namo. Sodą juosė eilė labai senoviškų kukmedžių, nukarpy- 
tu keista užmačia. Viduje buvo graži pievutė su senu saulės laik- 
rodžiu. Visa tai labai guodė, ramino sudirgusius nervus. 

Toje be galo ramioje aplinkoje galėjai viską pamiršti ar pri- 

siminti tiktai kaip kažkokį fantastišką košmarą tą užtamsintą 
kabinetą, kruviną žmogų ant grindų. Ir vis dėlto, kai vaikščiojau 
ir stengiausi panardinti savo sielą į jos švelnų balzamą, atsitiko 
keistas dalykas, kuris grąžino mane atgal į tragediją ir paliko 
atmintyje bloga lemiantį įspūdį. 
Jau sakiau, kad sodą supo kukmedžių eilė. Tolimiausiame ga- 
le jie sutankėjo į ištisinę gyvatvorę. Kitapus gyvatvorės, paslėp- 
tas nuo pašalinių akių iš namo pusės, buvo akmeninis suolas. 
Prisiartinęs prie tos vietos, išgirdau balsus, repliką, pasakytą sod- 
Tiu vyrišku balsu, į kurią atsakė sidabrinis moteriškas juokas. 

Po akimirkos apėjau gyvatvorės galą, ir mano akys išvydo 
ponią Duglas ir Barkerį, prieš jiems pastebint mane. Jos išvaiz- 
da pritrenkė mane. Valgomajame ji buvo santūri ir apdairi. Da- 
bar visas jos apsimestinis liūdesys buvo pranykęs. Akys švietė 
gyvenimo džiaugsmu, veide dar tebevirpėjo pagyvėjimas nuo 
partnerio žodžių. Jis sėdėjo palinkęs į priekį, sunėręs plaštakas 
ant kelių, su šypsena pasitikinčiame, gražiame veide. Po minu- 
tėlės — bet kaip tik ta viena minutėle per vėlai — jie užsidėjo 
savo rimtas kaukes. Jiedu persimetė keletu skubių žodžių, tada 
Barkeris pakilo ir priėjo prie manęs. 

— Atleiskite, sėre,— pasakė jis,— bet ar aš kalbuosi su dak- 
taru Votsonu? 

Aš šaltai linktelėjau, manau, labai aiškiai parodydamas, kokį 
įspūdį jie Man padarė. 

— Mes ir pamanėme, kad tai jūs, nes jūsų draugystė su ponu 
Holmsu laip gerai žinoma. Gal prieitumėte prie ponios Duglas ir 
pakalbėtumėte minutėlę? 

Aš nusekiau jį griežtu veidu. Labai aiškiai mintyse mačiau 
tą išdrikusią figūrą ant grindų. Kelios valandos po tragedijos čia 

buvo jo žmona ir artimiausias jo draugas, kurie juokėsi drauge 
už krūmų jo sode. Santūriai pasveikinau ponią. Valgomajame 
per apklausą buvau kupinas užuojautos jai. Dabar sutikau jos 
maldaujamą žvilgsnį kuo abejingiausiai. 

— Bijau, kad laikote mane bejausme ir beširde,— pasakė ji. 

Aš gūžtelėjau pečiais: 

— Tai ne mano reikalas. 

— Galbūt kada nors įvertinsite mane. Jei tik suprastumė- 
tė... 

— Nebūtina, kad daktaras Votsonas suprastų, — greitai įsiter- 
pė Barkeris.— Kaip jis pats sakė, tai ne jo reikalas. 

— Teisybė,— pasakiau, — ir todėl prašau leisti man toliau 
vaikščioti, 

— Minutėlę, daktare Votsonai — sušuko moteris prašančiu 
balsų.— Yra vienas klausimas, į kurį jūs galite atsakyti autori- 
tetingiau nei kas kitas pasaulyje, o .man tai gali būti labai svar- 
bu. Jūs pažįstate poną Holmsą ir geriausiai žinote apie jo ryšius 
su policija. Turint galvoje, kad byla jam buvo perduota konfi- 
dencialiai, ar reikia, kad jis patikėtų ją sekliams? 

— Taip, kaip tik taip, — pasakė Barkeris energingai.—- Ar jis 
savarankiškas, ar dirba su jais? 

— Nežinau, ar būtų pateisinama svarstyti šį klausimą. 

— Aš prašau... aš maldauju, daktare Votsonai! Garantuoju, 
kad padėsite mums... labai padėsite man, jei patarsite. 

Moters balsas skambėjo taip nuoširdžiai, kad akimirką pamir- 
šau visą jos lengvabūdiškumą ir ryžausi padėti. 

— Ponas Holmsas — savarankiškas tyrėjas — pasakiau aš— 
Jis yra pats sau šeimininkas ir elgsis kaip norės. Antra vertus, 
jis, žinoma, lojalus pareigūnams, kurie nagrinėja tą pačią bylą, ir 
neslėps nuo jų nieko, kas padėtų nusikaltėlį atiduoti į teisingu- 
mo rankas. Daugiau nieko negaliu pasakyti ir patarčiau jums 
kreiptis į patį poną Holmsą, jei norite išsamesnės informaci- 
jos. | 
Sulig tais žodžiais kilstelėjau skrybėlę ir nuėjau sau, palikęs 
juos sėdinčius. Kai, priėjęs gyvatvorės galą, atsigrįžau. ir pama- 
čiau, kad jie vis dar sėdi labai karštai kalbėdamiesi ir vis žvilg- 
čiodami į mane, supratau, jog jų pokalbio tema buvo mūsų paš- 
nekesys. 

— Man visai nerūpi jų pasitikėjimas, — pasakė Holmsas, kai 
papasakojau jam, kas atsitiko. 

Visą popietę jis praleido dvare, tardamasis su savo dviem 
kolegomis, ir grįžo apie penktą siaubingai išalkęs. Užsakiau sočią 
vakarienę. | 

— Jokio atvirumo, Votsonai, nes jie būtų labai užsispyrę, jei 
juos suimtų už sąmokslą ir žmogžudystę. 

— Jūs Manote, kad net taip gali atsitikti? 

Jis buvo nusiteikęs linksmai ir geraširdiškai. 

— Mano brangusis Votsonai, kai sudorosiu tą ketvirtą kiau- 
šinį, paaiškinsiu jums visą situaciją. Aš nesakau, kad mes per- 
kandom ją,— toli gražu. — bet kai jau susekėme trūkstamą gim- 
nastikos svarstį... 

— Gimnastikos svarstį! 

— Dėl Dievo, Votsonai, ar gali būti, kad jūs nesupratote, jog 
viskas sukasi apie dingusį gimnastikos svarstį? Na, na, nenusi- 
minkite, manau, kad nei inspektorius Makas, nei puikus vietinis 
gydytojas nesuvokė, koks svarbus šis dalykas. Vienas gimnas- 
tikos svarstis, Votsonai! Pamanykite! Sportininkas su vienu svars- 
čiu! Įsivaizduokite vienapusišką vystymąsi, dėl ko gresia nugar- 
kaulio iškrypimas. Baisu, Votsonai, baisu! 

Jis sėdėjo pilna burna kramtydamas skrebučius, akys išdy- 
kėliškai spindėjo stebint mano proto pastangas. Jo nuostabus 
apetitas garantavo sėkmę, nes labai aiškiai prisiminiau tas die- 
nas ir naktis, kai jis nė nepagalvodavo apie maistą ir, atsidūręs 
aklavietėje, spręsdavo kokią nors problemą. Veidas suliesėdavo, 
energingi bruožai paaštrėdavo nuo asketizmo ir protinio susi- 
kaupimo. Pagaliau jis užsidegė pypkę ir, sėdėdamas prie seno 
kaimo užeigos židinio, lėtai, be tvarkos prašneko apie bylą, vei- 
kiau garsiai svarstydamas nei reikšdamas apgalvotas mintis. 

— Mielasis Votsonai... didelis, didžiulis, įkyrus melas be iš- 
lygų... štai kas sutinka mus ant slenksčio! Čia mūsų pradinis 
taškas. Visas Barkerio pasakojimas yra melas. Bet Barkerio is- 
toriją patvirtina ponia Duglas. Taigi ji taip pat meluoja. Jie abu 
sutartinai meluoja. Mums iškyla problema. Kodėl jie meluoja ir 
kokią tiesą taip uoliai stengiasi nuslėpti? Pamėginkime, Votsonai, 
abu įveikti tą melą ir atkurti tiesą. 

Iš kur aš žinau, kad jie meluoja? Kadangi įų pasakojimas — 
aiški klastotė, nė nepanaši į tiesą. Tik pamanykite! Anot jų, žu- 
dikas turėjo mažiau kaip per minutę po žmogžudystės numauti 
nuo mirusiojo piršto tą žiedą, kuris, beje, buvo po kitu žiedu, 

tada vėl užmMauti pirmąjį — šito jis niekada nebūtų suspėjęs — 
ir padėti šalia aukos kortelę. Tai neįmanoma. 

Jūs galite ginčytis, — bet aš per daug gerbiu jūsų protą, Vot- 
sonai, kad pamanyčiau, jog taip darysite — kad žiedas galėjo bū- 
ti numautas prieš nužudant. Faktas, kad žvakė degė trumpai, ro- 
do, jog pokalbis nebuvo labai ilgas. Ar Duglas — mes tiek gir- 
dėjome apie jo bebaimį charakterį — buvo toks žmogus, kuris 
atiduotų savo vestuvinį žiedą po keleto žodžių, ar jis apskritai 
jį atidavė? Ne, ne, Votsonai, žudikas kurį laiką buvo vienas su 
numirėliu. Degė lempa. Tuo aš visai neabejoju. 

Bet mirties priežastis — šautuvo šūvis. Todėl buvo iššauta kur 
kas anksčiau, negu mums sakoma. Tai akivaizdu. Vadinasi, du 
žmonės akivaizdžiai meluoja. Aš įrodysiu, kad kraujo pėdsaką 
ant palangės Barkeris apdairiai uždėjo klaidindamas policiją, ir 
jūs sutiksite, jog faktas atsisuka prieš jį. 

Dabar mes patys turime paklausti save, kelintą valandą iš. 
tikrųjų pasirodė žmogžudys. Iki pusės vienuolikos tarnai vaikš- 
čiojo po namus, taigi ne anksčiau. Be ketvirčio vienuolika jie 
išsiskirstė po savo kambarius, išskyrus Eimsą, kuris buvo san- 
dėliuke. Aš atlikau keletą eksperimentų, kai jūs popiet išėjote, 
ir pamačiau, kad joks triukšmas, kurį Makdonaldas kėlė kabine- 
te, neprasiskverbė pas mane į sandėliuką, kai visos durys užda- 
rytos. Namų šeimininkės kambaryje — atvirkščiai. Jis ne taip 
toli koridoriuje, ir iš jo aiškiai girdėti aukšto tono balsai. Šau- 
tuvas iš labai arti šauna šiek tiek tyliau. Taip, be abejonės, buvo 
ir šį kartą. Bet vis dėlto nakties tylumoje jis lengvai girdėtųsi 
ponios Alen kambaryje. Ji sakėsi esanti šiek tiek kurčia, tačiau 
parodymuose minėjo girdėjusi kažką panašaus į durų trinktelė- 
jimą pusė valandos prieš viskam paaiškėjant. Pusvalandis iki to 
laiko — tai be ketvirčio vienuolika. Neabejoju, kad tai, ką ji gir- 
dėjo, buvo šūvio garsas — tikroji žmogžudystės akimirka. 

Jei taip, dabar turime nuspręsti, ką Barkeris ir ponia Duglas, 
jei jie nėra tikrieji žudikai, galėjo daryti nuo be ketvirčio vie- 
nuolikos, kai šūvis atvedė juos žemyn, iki ketvirčio po vienuo- 
likos, kai paskambino varpeliu ir sušaukė tarnus. Ką jie veikė 
ir kodėl tuoj pat nedavė pavojaus ženklo? Atsakę į šį klausimą, 
pažengsim gerokai pirmyn. 

— Pats įsitikinau, — pasakiau aš, — kad tiedu žmonės supran- 
ta vienas kitą. Ji — beširdė būtybė, jei gali juoktis iš kokio nors 
sąmojo vos keletas valandų po vyro mirties. 


4. Užsak. Nr. 281. 40 


— Teisybė. Ji neatrodo itin gera žmona netgi pasakodama 
mums. Aš nesu nuoširdus moterystės garbintojas, kaip jūs žino- 
te, Votsonai, bet gyvenimas mane išmokė, kad nedažnai sutiksi 
žmoną, bent kiek besirūpinančią savo vyru, kuri leistų nors vie- 
nu žodžiu įžeisti mirusįjį. Jei aš kada nors vesiu, Votsonai, tai 
tikiuosi savo žmonai įkvėpti jausmą, kuris neleis jai užsiimti 
ūkio darbais, kai mano kūnas gulės ant lentos. Viskas blogai su- 
režisuota, nes net Mažiausiai išprususiems tardytojams turėjo 
dingtelėti į galvą, kad moteris neverkė. Net jei nieko daugiau 
ir nebūtų, šis vienintelis faktas pirštų mintį apie iš anksto su- 
planuotą sąmokslą. 

— Vadinasi, jūs neabejojate, kad Barkeris ir ponia Duglas 
kalti dėl žmogžudystės? 

— Jūsų klausimai, Votsonai, pasibaisėtinai tiesmukiški,— pa- 
sakė Holmsas, grūmodamas man pypke.— Pilasi kaip kulkos. Jei 
paklausite, ar ponia Duglas ir Barkeris žino tiesą apie žmogžu- 
dystę ir ar rezga sąmokslą, kaip ją nuslėpti, tada aš nuoširdžiai 
atsakysiu. Esu tikras, kad jie taip daro. Bet jūsų iškelta baisesnė 
prielaida nėra tokia aiški, Pasvarstykime sunkumus, su kuriais 
susiduriam. 

Mes manom, kad šią porą sieja nuodėmingos meilės ryšiai ir 
jie nusprendė atsikratyti žmogaus, stovinčio tarp jų. Tai drąsi 
prielaida, nes nuodugni tarnų apklausa jos jokiu būdu nepatvir- 
tino. Priešingai, yra svarus įrodymas, kad Duglai buvo labai pri- 
sirišę vienas prie kito. 

— Tai, esu tikras, negali būti tiesa, — pasakiau aš, prisiminęs 
gražų, besišypsantį veidą sode, 

— Na, mažų mažiausiai jie darė tokį įspūdį. Tačiau tarkime, 
kad jie yra nepaprastai įžvalgi pora, šiuo klausimu suklaidinan- 
ti kiekvieną ir ruošianti sąmokslą nužudyti vyrą. O jis pasirodo 
besąs žmogus, virš kurio galvos kabo kažkokia grėsmė... 

— Bet mes remiamės tik jų žodžiais. 

Holmsas susimąstė. 

— Suprantu, Votsonai. Jūs kuriate teoriją, pasak kurios vis- 
kas, ką jie sako, netiesa nuo pradžios iki galo. Anot jūsų, ne- 
buvo nei to pavojaus, nei slaptos draugijos, nei Baimės slėnio, 
nei viršininko Mak kažko, nei dar ko nors. Na, toks apibendri- 
nimas geras ir ryžtingas. Pažiūrėkime, kur jis mus nuves. Jie 
sukuria versiją, kad paaiškintų nusikaltimą. Palieka parke dvira- 
tį — kaip įrodymą, kad egzistuoja pašalinis žmogus. Dėmė ant 

palangės kelia tą pačią mintį. Taip pat prie lavono kortelė, kurią 
jie galėjo užrašyti namuose. Viskas tinka jūsų hipotezei, Votso- 
nai. Bet dabar mes priartėjame prie šlykščių, griežtų ir nesude- 
rinamų dalykų. Kodėl iš visų ginklų jie pasirinko amerikietišką 
nupjautą medžioklinį šautuvą?.. Ar galėjo jie būti tikri, kad jo 
niekas neišgirsė Ponia Alen nenuėjo pasidomėti durų trinktelėji- 
mu visai atsitiktinai. Kodėl jūsų apkaltintoji pora visa tai darė, 
Votsonai? 

— Prisipažįstu — negaliu paaiškinti. 

— Antra, jei moteris ir jos mylimasis susimoko nužudyti vy- 
rą, ar jie stengsis atkreipti dėmesį į savo kaltę, po mirties de- 
monstratyviai numaudami jo vestuvinį žiedą? Ar tai atrodo jums 
įtikėtina, Votsonai? 

— Ne, 

— Trečia, jiems kilo mintis paslėpti lauke dviratį, bet ar ver- 
ta tą daryti, jei net bukiausias seklys lengvai pasakys, kad tai 
akivaizdus žioplumas, nes dviratis — pirmas daiktas, reikalingas 
bėgliui tam, kad pabėgtų. 

— Aš negaliu sugalvoti paaiškinimo. 

— Ir vis dėlto nereikia sieti įvykių, kurių paaiškinimo žmo- 
gaus protas negali sugalvoti. Leiskite man nurodyti galimą min- 
ties kryptį, tiesa, be kokio nors tvirtinimo, tik kaip protinės 
mankštos pratimą. Tai, prisipažįstu, fantazija, bet kaip dažnai 
fantazija yra tiesos Motina! 

Sakykime, kad šio vyro Duglo gyvenime buvo juoda paslap- 
tis, tikrai gėdinga paslaptis. Ji veda prie jo mirties. Jį nužudė, 
tarkim, keršytojas — kažkas iš pašalinių. Šis keršytojas dėl ko- 
kios nors priežasties, kurios aš, prisipažįstu, vis dar neįstengiu 
paaiškinti, paima mirusiojo vestuvinį žiedą. Kraujo kerštas gali 
būti susijęs su pirmąja Duglo santuoka, ir žiedą žudikas galėjo 
numauti dėl tos pačios priežasties. 

Prieš keršytojui pabėgant, Barkeris ir Duglo žmona įėjo į kam- 
barį. Žudikas įtikino juos, kad visoks mėginimas jį suimti iškels 
į viešumą kokį nors baisų skandalą. Ši mintis juos sulaikė, ir 
jie leido nepažįstamajam išeiti. Tuo tikslu jie galbūt nuleido til- 
tą, nes tą padaryti galima tyliai, o tada vėl jį pakėlė. Jis pabėgo 
ir dėl kurios nors priežasties pamanė, kad bus saugiau eiti pės- 
čiam negu važiuoti dviračiu. Todėl ir paslėpė dviratį, kad niekas 
nerastų tol, kol jis bus saugus. Iki šiol neperžengėm galimybių 
ribų, ar ne? 

— Ne, viskas, be abejo, įmanoma, — pasakiau aš su tam tik- 
ru atsargumu. 

— Atminkime, Votsonai, kad visa, kas atsitiko, yra labai keis- 
ta, ir plėtokime toliau savo teoriją. Taigi pora — nebūtinai kal- 
ta pora — pabėgus žudikui supranta, kad pateko į nepavydėtiną 
situaciją ir kad bus sunku įrodyti savo nekaltumą. Jie abu grei- 
tai ir gana netikusiai imasi veiklos. Barkerio šlepete pripėduoja 
ant palangės, kad parodytų, kaip pasišalino bėglys. Kadangi jie- 
du vieninteliai girdėjo šūvį, todėl ir davė pavojaus signalą, kaip 
kad būtų natūraliai padarę, bet po gėro pusvalandžio po įvy- 
kio. 

— Ir kaip jūs manote visa tai įrodyti? 

. — Na, jei buvo pašalinis, jį galima: susekti ir suimti. Tai 
būtų pats geriausias įrodymas. Bet jei ne... na, mokslo galimy- 
bės — neišsemiamos. Aš manau, kad vakaras tame kabinete man 
daug padės. 

— Vienas vakaras! 

— Ketinu eiti tenai tuoj pat. Susitariau su garbinguoju Eim- 
su, kuris jokiu būdu nėra nuoširdus Barkerio bičiulis. Pasėdėsiu 
tame kambaryje ir pažiūrėsiu, ar jo atmosfera neįkvėps manęs. 
Aš tikiu vietos nuotaika. Jūs šypsotės, mielasis Votsonai. Na, pa- 
matysite. Beje, gal turite savo didįjį skėtį? 

— Jis čia, 

— Aš pasiskolinsiu jį, jei galima. 

— Žinoma... bet jis joks ginklas! Jei kils pavojus... 

— Nieko rimto, mano brangusis Votsonai, kitaip tikrai pra- 
šyčiau jūsų pagalbos. Bet skėtį pasiimsiu. Dabar tik laukiu su- 
grįžtant mūsų kolegų iš Tanbridžo Velso, kur jie bando surasti 
dviračio savininką. 

Inspektorius Makdonaldas ir Vaitas Meisonas grįžo iš savo 
ekspedicijos tik sutemus. Jie džiūgavo ir pranešė apie didelę 
pažangą tyrime. 

— Prisipažinsiu, aš abejojau, ar būta kokio nors pašalinio — 
pasakė Makdonaldas,— bet dabar tai praeitis. Mes identifikavo- 
me dviratį ir turime to Žmogaus aprašymą, todėl mūsų kelionė 
buvo sėkminga. 

— Man tai skamba kaip pabaigos pradžia — pasakė Holm- 
sas.— Aš įsitikinęs, kad galiu iš visos širdies jus pasveikinti. 

— Na, pradėjau nuo to fakto, kad ponas Duglas Tanbridžo 
Velse prieš dieną atrodė susijaudinęs. Tanbridžo Velse jis pa- 

juto gresiantį pavojų. Mes pasiėmėme dviratį ir rodėme jį vieš- 
bučiuose. „Igl Komeršial“ valdytojas iš karto atpažino, kad dvi- 
ratis Hargreivo, kuris užsisakė kambarį prieš dvi dienas. Šis dvi- 
ratis ir mažas sakvojažas buvo visas jo turtas. Jis užsiregistravo 
kaip atvykęs iš Londono, bet nenurodė jokio adreso. Sakvojažas 
Londono gamybos, daiktai viduje britaniški, bet pats žmogus, be 
abejonės, amerikietis. 

— Na, na, — pasakė Holmsas linksmai, — jūs iš tikrųjų pada- 
rėte didelį darbą, o aš tuo .metu sėdėjau su draugu, regzdamas 
teorijas! Tai pamoka būti praktiškam, pone Makai. 

— Taip, teisybė, pone Holmsai, — su pasitenkinimu tarė inspek- 
torius. 

— Bet visa tai neprieštarauja jūsų teorijoms, — pasakiau. 

— Galbūt. Bet išklausykime iki galo, pone Makai. Ar nebuvo 
įmanoma nustatyti to vyruko asmenybės? 

— Taip maža duomenų, jog visiškai aišku, kad žmogus są- 
moningai maskavosi. Neradome nei dokumentų, nei laiškų, nei 
etikečių ant drabužių. Miegamajame ant stalo gulėjo šalies že- 
mėlapis, skirtas turistui dviračiu. Vakar po pusryčių išvažiavo 
dviračiu iš viešbučio, ir niekas daugiau apie jį negirdėjo iki 
mums pasirodant. | 

— Štai kas mane glumina, pone Holmsai,— pasakė Vaitas Mei- 
sonas.— Jei tas žmogus nenorėjo tapti gaudynių objektu, tai, 
reikia manyti, turėjo sugrįžti ir būti savo viešbutyje kaip nepa- 
vojingas turistas. Juk jis turėtų žinoti, kad viešbučio valdytojas 
praneš policijai ir jo dingimas bus susietas su žmogžudyste. 

— Taip turėtų žmogus manyti. Vis dėlto jis pateisino savo 
šiuolaikišką išmintį — šiaip ar taip, nebuvo suimtas. Bet kaip jo 
aprašymas?., 

— Mes turime tiek, kiek galėjom surinkti. Neatrodo, kad 
būtų atkreipę į jį daug dėmesio, bet vis dėlto durininko, klerko 
ir kambarinės duomenys maždaug sutampa. Jis buvo apie pen- 
kių pėdų devynių colių aukščio, apie penkiasdešimties metų 
amžiaus, plaukai ir ūsai truputį pražilę, nosis lenkta, veidą jie 
visi nupiešė kaip žiaurų ir atstumiantį. 

— Na, išskyrus išraišką, galėtų būti paties Duglo aprašymas, — 
pasakė Holmsas.— Jam kaip tik per penkiasdešimt metų, su Žils- 
tančiais plaukais bei ūsais ir maždaug to paties ūgio. Ar dar ką 
nors turite? 

— Buvo apsirengęs storu pilku kostiumu su dvieiliu švarku, 
vilkėjo trumpą geltoną paltą ir dėvėjo minkštą kepurę. 

— O kaip dėl medžioklinio šautuvo? 

— Jis trumpesnis negu dviejų pėdų ir labai lengvai galėjo 
tilpti į sakvojažą. Be jokio vargo galėjo neštis jį ir po pal- 
tu. 

— O kaip jūs manote, ar visa tai susiję su byla? 

— Na, pone Holmsai,— pasakė Makdonaldas,— kai surasime 
tą Žmogų, — galite būti tikras, kad aš jo aprašymą per penkias 
minutes perdaviau telegrafu,— geriau galėsime spręsti. Bet, be 
abejo, netgi dabartinėje padėtyje nuėjome toli. Žinome, kad ame- 
Iikietis Hargreivas atvažiavo į Tanbridžo Velsą prieš dvi dienas 
su dviračiu ir sakvojažu. Pastarajame buvo nupjautavamzdis me- 
džioklinis šautuvas, taigi jis atvyko su apgalvoto nusikaltimo 
tikslu. Vakar rytą išvyko į šią vietą dviračiu, ginklą paslėpęs po 
paltu. Kiek galėjome ištirti, niekas nematė jo atvažiuojant, bet 
jam nereikėjo vykti per kaimą, kad pasiektų parko vartus, o 
kelyje daug dviratininkų. Turbūt jis tuoj pat paslėpė savo dvi- 
ratį tarp lauro medžių, kur tas ir buvo rastas, ir galbūt pats ten 
slėpėsi stebėdamas namą, laukdamas pono Duglo. Medžioklinis 
šautuvas — neįprastas ginklas naudoti patalpose, bet žudikas ke- 
tino pasinaudoti juo lauke, ir čia šautuvas turėjo labai aiškų 
pranašumą, nes nepataikyti neįmanoma, o šūvių garsas toks įpras- 
tas anglų medžioklių rajone, kad niekas nebūtų atkreipęs dė- 
mesio. 

— Tai labai aišku, — pasakė Holmsas. 

— Na, ponas Duglas nepasirodė. Ką jis darė toliau? Paliko 
dviratį prieblandoje ir priėjo prie namo. Tiltą rado nuleistą, ap- 
linkui nieko nebuvo. Pasinaudojo proga. Ketindamas, be abe- 
jonės, atsiprašyti, jei sutiktų ką nors. Nieko nesutiko. Įsmuko 
į pirmą pasitaikius; kambarį ir pasislėpė už užuolaidos. Iš ten 
jis matė pakeliant tiltą ir žinojo, kad pabėgti gali tik per grio- 
vį. Palaukė iki penkiolika po dvyliktos, kada misteris Duglas, 
darydamas savo įprastą naktinę apžiūrą, atėjo į kambarį. Nušo- 
vė jį ir pabėgo. Jis žinojo, kad viešbučio žmonės papasakojo apie 
dviratį ir tai bus įrodymas prieš jį, todėl paliko jį ir išvyko kuo 
nors kitu į Londoną ar į slėptuvę, kuri jau buvo jo paruošta. 
Kaip visa tai, pone Holmsai? 

— Na, pone Makai, šiaip viskas labai gerai ir labai aišku. 
Tai jūsų pasakojimo pabaiga. Mano pabaiga tokia, kad nusikal- 

tumas buvo padarytas pusę valandos anksčiau negu pranešta. Po- 
nia Duglas ir Barkeris yra susitarę kažką nuslėpti, jie padėjo žu- 
dikui pabėgti — ar mažiausiai nuėjo į kambarį prieš jam pabė- 
gant — ir sufabrikavo jo pabėgimo pro langą įrodymus, kadangi, 
labai galimas daiktas, patys leido jam išeiti nuleidę tiltą. Toks 
mano pirmos pusės aiškinimas. 

Abu sekliai papurtė galvas. 

— Na, pone Holmsai, jei tai tiesa, mes tiktai patenkame iš 
vienos paslapties į kitą — pasakė Londono inspektorius. 

— Ir kai kuriais atžvilgiais — į blogesnę,— pridėjo Vaitas 
Meisonas.— Ponia savo gyvenime niekada nėra buvusi Ameri- 
koje. Kokius ryšius ji galėjo turėti su amerikiečiu žudiku, kuris 
ją priverstų slėpti jį? 

— Pripažįstu sunkumus, — pasakė Holmsas.— Šiąnakt ketinu 
atlikti mažą tyrimą, ir labai įmanoma, kad jis gali daug ką at- 
skleisti. 

— Ar galime jums padėti, pone Holmsai! 

— Ne, ne! Mano norai yra paprasti — tamsa ir daktaro. Vot- 
sono skėtis. Ir Eimsas, ištikimasis Eimsas, be abejonės, padarys 
man vieną kitą nuolaidą. Visos mano mintys sutelktos į vieną 
pagrindinį klausimą — kodėl atletiškas žmogus treniruoja savo 
kūną tokiu nenatūraliu prietaisu kaip vienas gimnastikos svars- 
tis? 

Buvo jau vėlu, kai Holmsas grįžo iš savo vienišiaus ekskur- 
sijos. Mes miegojome geriausiame dviejų lovų kambaryje, kokį 
tie maži grafystės užeigos namai galėjo duoti. Holmsui įėjus, pra- 
budau. 

— Na, Holmsai,— sumurmėjau,— ar ką nors išaiškinote? 

Jis tylėdamas stovėjo šalia su Žžvake rankoje. Tada aukšta, 
plona figūra palinko prie manęs. | 

— Klausykit, Votsonai,— sušnabždėjo jis — ar jūs bijotumėte 
miegoti tame pačiame kambaryje su lunatiku, su žmogumi, ku- 
rio smegenys suminkštėjusios, su idiotu, kurio protas prarado 
sugebėjimą mąstyti? 

— Nė truputėlio— atsakiau nustebęs. 

— O, tai gerai — jis pasakė ir tą naktį nebeištarė jokio kito 
žodžio. 

VII skyrius 
IŠSIAIŠKINIMAS 


Kitą rytą po pusryčių inspektorius Makdonaldas ir Vaitas 
Meisonas uoliai tarėsi mažame vietos policijos seržanto kabinete. 
Priešais juos ant stalo kūpsojo krūva laiškų bei telegramų, ku- 
ziuos jie rūpestingai rūšiavo ir žymėjo. Tris telegramas atidėjo 
į šalį. 

— Vis dar gaudote nesugaunamąjį dviratininką? — džiugiai 
paklausė Holmsas.— Kokios šviežiausios naujienos apie tą šuns- 
nukį. 

Makdonaldas liūdnai linktelėjo į korespondencijos krūvą. 

— Šiuo metu apie jį turim žinių iš Lesterio, Notingamo, Sau- 
iamptono, Derbio, Ist Hemo, Ričmondo ir keturiolikos kitų vietų. 
Trijose iš jų — Ist Heme, Lesteryje ir Liverpulyje — jam iškelta 
byla, ir dabar jis suimtas. Šalyje tarytum knibžda bėglių su gel- 
tonais paltais. 

— Tai bent! — užjausdamas pasakė Holmsas.— Dabar, pone 
Makai ir pone Vaitai Meisonai, nuoširdžiai patarsiu jums šį tą. 
Imdamasis šios bylos kartu su jumis, aš pažadėjau, kaip jūs, be 
abejo, prisimenate, jog nepateiksiu pusiau įrodytų teorijų, bet 
pats vienas gvildensiu savo idėjas, kol įsitikinsiu, kad jos tei- 
singos. Todėl nepasakosiu visko, ką turiu galvoje. Kita vertus, 
sakiau, kad žaisiu su jumis sąžiningai, ir nemanau, jog būtų do- 
ra leisti jums veltui eikvoti energiją dėl tuščio reikalo. Todėl 
šįryt atėjau jums duoti patarimo, kurį galima išreikšti trimis 
žodžiais — atsisakykite šios bylos. 

Makdonaldas ir Vaitas Meisonas nustebę spoksojo į garsųjį 
kolegą. 

— Manote, tai tuščias darbas? — sušuko inspektorius. 

— Manau, jog taip. Bet nemanau, kad nebūtų vilties sužino- 
ti teisybę, 

— O dviratininkas? Juk jis neišgalvotas. Mes turime jo ap- 
rašymą, jo sakvoiažą, jo dviratį. Jis kur nors slapstosi. Kodėl 
negalėtume jo sugauti? 

— Taip, taip, be abejo, jis kur nors slapstosi, be abejo, mes 
jį sugausime, bet nepatarčiau jums eikvoti jėgų Ist Heme ar Li- 
verpulyje. Esu tikras, kad galėtume surasti trumpesnių kelių pa- 
siekti tikslą. 

— Jūs ne viską sakote. Vargu ar tai sąžininga, pone Holm- 
sai, — susierzino inspektorius. 

— Jums žinomį mano darbo metodai, pone Makai. Bet aš ne- 
ilgai juos slėpsiu. Noriu tik patikslinti kai kurias detales, tada 
atsisveikinsiu su jumis ir grįšiu į Londoną, o jūs galėsite nau- 
dotis mano tyrimų rezultatais kaip tinkami. Kitaip negalėčiau 
pasielgti, nes esu jums gerokai skolingas — per visą savo prak- 
tiką neturėjau keistesnės ir įdomesnės bylos. 

— Aš nieko nesuprantu, pone Holmsai. Mes matėmės su ju- 
mis, grįžę iš Tanbridžo Velso aną vakarą, ir jūs pritarėte mūsų 
išvadoms. Kas po to atsitiko, kad pasukote visiškai nauja kryp- 
timi? 

— Na, jeigu jau klausiate, tai, kaip buvau sakęs, praeitą nak- 
tį keletą valandų praleidau dvare. 

— Ir kas atsitiko? 

— Atsakysiu jums labai glaustai. Beje, apie senąjį pastatą 
perskaičiau trumpą, bet aiškią ir įdomią ataskaitą, kurią parda- 
vinėja vietinės tabako krautuvėlės savininkas už labai kuklią 
sumą — vieną pensą. 

Holmsas išsitraukė iš liemenės kišenės knygutę, papuoštą se- 
nojo dvaro raižiniu. 

— Ji labai padės mūsų tyrimui, brangusis pone Makai, jei 
atsižvelgsime į istorinę apylinkių atmosferą. Neširskite ir pati- 
kėkite, kad netgi tokia ataskaita gali sukurti tam tikrą praeities 
vaizdą. Štai jums pavyzdys. Berlstouno dvaro rūmai pastatyti 
penktaisiais Jokūbo I valdymo metais daug senesnio pastato vie- 
toje — tai viena puikiausių aptvarinių tų laikų pilių... 

— Jūs laikote mus kvailiais, pone Holmsai! 

— Ką jūs, pone Makai! Matau, kad pradedate pykti. Na, 
neskaitysiu jums žodis žodin, nes puikiai išmanot. šiuos dalykus. 
Bet jeigu sakau, kad esama duomenų, jog 1644 metais rūmai bu- 
vo užimti respublikonų pulkininko, paskui, pilietinio karo me- 
tais, juose keletą dienų slapstėsi karalius Karolis, o vėliau juose 
lankėsi Jurgis II, turbūt pritarsite man, kad šie rūmai kelia susi- 
domėjimą. 

— Aš tuo neabejoju, pone Holmsai, bet tai ne mūsų reika- 
las, 

— Ne mūsų? Akiračio platumas, brangusis pone Makai— mū- 
sų profesijos pagrindas. Dažnai būna nepaprastai įdomu pažaisti 
mintimis ir pasinaudoti netiesioginiais duomenimis. Atleiskite man 

už šitas pastabas, bet vis dėlto esu vyresnis ir galbūt labiau pa- 
tyręs už jus. 

— Aš pats tai pripažįstu — nuoširdžiai pasakė seklys.— Žino- 
ma, jūs pasieksite savo tikslą, bet einate velniškai kampuotai. 

— Na, palikim istoriją ramybėje ir grįžkime prie šių dienų 
taktų. Praeitą naktį aš apsilankiau dvaro rūmuose. Nemačiau nei 
Barkerio, nei ponios Duglas. Nemaniau, kad būtina juos truk- 
dyti, bet apsidžiaugiau išgirdęs, kad ledi anaiptol nebadauja ir 
sočiai pietavo. Norėjau pasimatyti vien su geruoju ponu Eimsu, 
kuris man buvo toks draugiškas, jog leido niekam nežinant pa- 
būti vienam kurį laiką kabinete. 

— Ką! Nejaugi? — sušukau. 

— Taip, ir dabar viskas gerai. Juk jūs sutikote, pone Ma- 
kai, kaip man buvo pranešta. Kambarys atrodė kaip paprastai, 
ir aš naudingai praleidau ketvirtį valandos. 

— Ką jūs ten veikėte? 

— Neslėpsiu, ieškojau dingusio gimnastikos svarsčio. Ir galų 
gale jį radau. 

— Kurį 

— Ak, artėjame prie nežinomybės. Dar žingsnis, dar vienti 
vienas žingsnis, ir aš pažadu jums viską iškloti. 

— Na, mes pasirengę klausytis jūsų, — pasakė inspektorius, — 
bet kai liepiate nutraukti tyrimą... Kodėl, dėl Dievo, mes turė- 
tume nutraukti jį? 

— Labai paprasta, brangusis pone Makai, juk jūs neišmane- 
te, ką darote. 

— Mes tiriame Berlstouno dvaro savininko pono Džono Dug- 
io nužudymą. 

— Taip, taip, jūs tiriate. Bet nesivarginkite ieškodami paslap- 
tingo džentelmeno su dviračiu. Patikėkite, tai jums nepadės. 

— Tai ką jūs mums siūlote daryti? 

— Duosiu tikslius nurodymus, jeigu jais vadovausitės.. 

— Aš visada žinojau, kad jūsų keistenybėse esama blaivaus 
proto. Darysiu, kaip liepsite. 

— O jūs, pone Vaitai Meisonaiė 

Kaimo seklys bejėgiškai žvilgčiojo čia į vieną, čia į kitą. 
Holmsas ir jo metodai jam buvo nauji. 

— Na, jeigu tai tinka inspektoriui, tinka ir man,— pagaliau 
tarė jis. 

— Puikul — pasakė Holmsas.— Aš siūlyčiau jums abiem gra- 


58 


žiai, smagiai pasivaikščioti po kaimą. Esu girdėjęs, kad nuo Berls- 
touno tilto veriasi nuostabus reginys į Veldo girią. Be abejo, 
priešpiečius galėsite gauti kokiame nors viešbutyje. Vakare pa- 
varge, bet laimingi... 

— Klausykit, tai visiškai nejuokinga! — sušuko Makdonaldas, 
piktai pašokęs nuo kėdės. 

— Galite leisti dieną kaip tinkami,— pasakė Holmsas, links- 
mai tapšnodamas jam per petį — Darykite, ką norite, ir eikite, 
kur akys veda, bet susitikime čia prieš temstant, ir prašom ne- 
vėluoti, pone Makai. 

— Tai jau protingiau. 

— Aš jums tik patariu, bet nereikalauju, kad taip ir dary- 
tumėt iki susitiksime čia, kai man jūsų prireiks. O dabar prieš 
išsiskiriant parašykite laiškelį ponui Barkeriui. 

— Ką? 

— Padiktuosiu, jei jūs neprieštarausite: ,,„Gerbiamasis sere, 
aš pamaniau, kad reikėtų nusausinti griovį — gal pavyks rasti 
ką nors...“ 

— Neįmanoma,— pasakė inspektorius, — aš teiravausi. 

— Nagi, nagi! Gerbiamasis sere, darykit, kas sakoma. 

— Na, gerai. 

— „„„„ pavyks rasti ką nors, kas galėtų padėti mūsų tyrimui. 
Aš ėmiausi žygių, ir rytoj anksti rytą darbininkai nukreips sro- 
ve..." 

— Neįmanoma! 

— „„„ Nukreips srovę, todėl pamaniau, kad būtų geriau jums 
pranešti iš anksto“. Dabar pasirašykite ir pats išsiųskite apie 
ketvirtą valandą. Tuo metu vėl susitiksime šiame kambaryje. 
Iki tol galite daryti ką tinkami. Garantuoju jums, kad laikas 
trumpam nutraukti šį tyrimą. 

Vakarop mes vėl susirinkome: Holmsas — rimtas, aš — susi- 
domėjęs, o sekliai — aiškiai pikti ir suirzę. 

— Na, džentelmenai — oriai tarė mano draugas,— dabar pra- 
šom prisidėti prie bandymo ir nuspręsti, ar mano stebėjimai pa- 
teisina išvadas. Vakaras vėsokas, o aš nežinau, kiek užtruks mū- 
sų ekspedicija, todėl prašyčiau šilčiau apsirengti. Svarbiausia — 
turime būti savo vietose prieš temstant, taigi, jums leidus, ne- 
delsime. 

Nuėjome per dvaro rūmų parką iki tos vietos, kur tvoroje 
buvo spraga. Įlindome vidun ir tirštėjančioje prieblandoje žy- 

giavome paskui Holmsą, kol priėjome krūmokšnius netoli pa- 
radinių durų ir pakeliamojo tilto. Jis buvo nuleistas. Holmsas 
pasislėpė už lauro medžių, mes — irgi. 

— Na, ką darysim? — šiurkštokai paklausė Makdonaldas. 

— Kantriai ir kaip galima tyliau lauksim, — atsakė Holmsas. 

— Ir vis dėlto, ko mes čia? Man rodos, jūs galėtumėte būti 
atviresnis. 

Holmsas nusijuokė. 

— Votsonas tvirtina, kad gyvenime esu dramaturgas, — pasa- 
kė jis.— Turbūt tikrai turiu šiek tiek menininko bruožų, kad vis 
reikia gerai surežisuoto spektaklio. Mūsų profesija iš tikrųjų 
būtų pilka ir bjauri, jei kartais kokia scena neišaukštintume 
savo darbo vaisių. Tiesus apkaltinimas, šiurkštus tapšnojimas per 
petį — anaiptol ne geistina atomazga. Argi neišaukština ir ne- 
pateisina mūsų gyvenimo netikėtas įsikišimas, apgalvoti spąstai, 
protingas būsimų įvykių numatymas, drąsių teorijų pergalė? Šiuo 
metu jūs mėgaujatės situacija ir nekantriai laukiate, kas atsi- 
tiks. Argi Mėgautumėtės, jei būčiau tikslus kaip laikrodis? Pra- 
šom tik truputį kantrybės, pone Makai, ir viskas paaiškės. 

— Manau, kad spėsime ir išaukštinti, ir pateisinti savo gyve- 
nimą, kol mirsime nuo šalčio — su komiškų nuolankumu pasakė 
Londono seklys. 

Mes turėjome pagrindo pritarti jo žodžiams, nes laukėme 
ilgai ir vargingai. Iš lėto tirštėjo sutemos, supdamos ilgą ir niū- 
rų senojo namo fasadą. Šalta griovio drėgmė persmelkė iki kau- 
lų, ir kalenome dantimis. Tiktai virš vartų degė žibintas, ir ne- 
geso šviesa lemtingajame kabinete, Šiaip buvo tamsu ir tylu. 

— Ar ilgai tai truks — galų gale paklausė inspektorius.— 
Ko mes laukiame? 

— Kaip ir jūs, aš nežinau, kiek tai truks, — šiurkštokai atsakė 
Holmsas.— Jei nusikaltėliai gyventų pagal tvarkaraštį, kaip ei- 
na traukiniai, mums visiems, žinoma, būtų patogiau. Na, o dėl.. 
Štai ko mes laukiame! 

Sulig tais žodžiais kažkas šmėkštelėjo skaisčiai geltonoje ka- 
bineto šviesoje. Lauro medžiai, tarp kurių mes gulėjome, buvo 
prieš pat langą, ne toliau kaip per šimtą pėdų. Netrukus jis girgž- 
dėdamas atsivėrė, ir mes pastebėjome tamson žvelgiančio žmo- 
gaus galvą ir pečius. Tyliai ir paslaptingai jis žvelgė pirmyn, 
lyg norėdamas įsitikinti, ar jo kas nestebi. Paskui palinko į prie- 
kį, ir įtemptoje tyloje išgirdome pliuškenant. Žmogus tarytum 

maišė vandenį kažin kokiu daiktu, laikomu rankoje. Staigiai iš- 
traukė — taip žvejas traukia žuvį — didelį apvalų daiktą, užtem- 
džiusį šviesą, kai kėlė pro atvirą langą. | 

— Pirmyn! — suriko Holmsas.— Pirmyn! 

Svyruodami pašokom ant kojų, tuo tarpu jis perbėgo tiltą ir 
timptelėjo varpelį. Kitoj pusėj sugirgždėjo skląstis, ir tarpdury 
išdygo nustebęs Eimsas. Holmsas be žodžių nustūmė jį, ir visi 
įpuolėm į kambarį, kuriame buvo mūsų stebimasis žmogus. 

Ant stalo stovėjo žibalinė lempa, kurios šviesą matėme iš 
lauko. Mums įėjus, Sesilis Barkeris griebė ją ir atkišo mūsų pu- 
sėn. Išvydom ryškiai apšviestą ryžtingą, griežtų bruožų, švariai 
nuskustą veidą ir grėsmingas akis. 

— Kas yra, velniai rautų? — sušuko jis— Ko jums reikia? 

Holmsas greitai apsižvalgė ir staiga šoko prie šlapio virve 
perrišto ryšulio, pamesto po rašomuoju stalu. 

— Štai ko mums reikia, pone Barkeri. Šio ryšulio su gim- 
nastikos svarsčių, kurį ką tik ištraukėte iš griovio. 

Barkeris nustebęs spoksojo į Holmsą. 

— Kaip, po perkūnais, jūs sužinojote? — paklausė jis. 

— Labai paprastai. Pats jį ten įmečiau. | 

— Jūsį 

— Gal derėtų pasakyti „padėjau atgal“, — tarė Holmsas.— Pri- 
simenate, inspektoriau Makdonaldai, aš lyg ir nustebau pasige- 
dęs gimnastikos svarsčio. Pasakiau jums, bet, užsiėmęs kita kuo, 
vargu ar galėjote tam skirti reikiamą dėmesį ir vaisingai pasi- 
naudoti dedukcijos metodu. Kai šalia vanduo ir trūksta svarsčio, 
nejučia pamanai, jog ką nors reikėjo paslėpti vandenyje. Mintį 
reikėjo patikrinti, taigi, padedamas Eimso, kuris įleido mane į 
kambarį, daktaro Votsono skėčio rankena praeitą naktį sužvejo- 
jau ir patikrinau šį ryšulį. 

Svarbiausia buvo įrodyti, kas jį ten įmetė. Todėl paskelbė- 
me, kad rytoj griovys bus nusausintas, ir tikėjomės, jog ryšulio 
savininkas sutemus būtinai ištrauks jį Ne mažiau kaip keturi 
liudytojai matė, kas tai padarė, todėl, pone Barkeri, jums, ko 
gero, derėtų tarti žodį. 

Šerlokas Holmsas padėjo šlapią ryšulį ant stalo šalia lempos 
ir atrišo virvę. Iš vidaus jis išėmė gimnastikos svarstį ir pa- 
dėjo jį prie kito tokio pat į kampą. Paskui ištraukė porą batų. 

— Amerikietiški, kaip matot, — pasakė rodydamas į galus. 
Paskui padėjo ant stalo ilgą, baisų peilį su makštimi. Galiausiai 

išvyniojo drabužių ryšulį, kuriame buvo apatiniai, puskojinės, 
pilkas tvido kostiumas ir trumpas geltonas paltas. 

— Drabužiuose nieko ypatinga,— pratarė Holmsas, — tik pal- 
te pilna iškalbingų dėmių.— Jis atsargiai prikišo paltą prie švie- 
sos.-— Čia, kaip matot, yra gili vidinė kišenė, į kurią telpa nu- 
pjautavamzdis medžioklinis šautuvas. Štai ant apykaklės siuvėjo 
etiketė: „Nilas, siuvimo firma, Vermisa, JAV". Aš naudingai pra- 
leidau popietę pastoriaus bibliotekoje ir praplėčiau akiratį, taigi 
Vermisa — klestintis slėnio miestelis viename labiausiai išsivys- 
čiusių akmens anglies ir geležies rūdos gavybos rajonų Jungti- 
nėse Valstijose. Prisimenu, pone Barkeri, akmens anglies rajonus 
jūs siejote su pono Duglo pirmąja žmona, ir tikrai nebus per 
įžvalgu tarti, kad kortelėje, rastoje prie lavono, V. S. galėtų 
reikšti Vermisos slėnį, arba Baimės slėnį, iš kur siunčiami žudi- 
kai. Tai aišku. O dabar, pone Barkeri, aš laukiu jūsų pasiaiški- 
nimo. 

Buvo gražu stebėti išraiškingą Sesilio Barkerio veidą, didžia- 
jam sekliui visa tai aiškinant. Apmaudas, nustebimas, pasipiktini- 
mas ir neryžtiingumas keitė vienas kitą. 

Galiausiai jis ironiškai atsikirto: 

— Jūs tiek daug žinote, pone Holmsai, gal dar ką nors mums 
papasakotumėte? 

— Be abejo, galėčiau papasakoti kur kas daugiau, pone Bar- 
keri, bet jūs mokate gražiau, 

— Jūs taip manote? Aš tik galiu pasakyti, kad čia nėra jo- 
kios paslapties, be to, tai ne mano paslaptis, ir aš neketinu jos 
išduoti. 

— Jeį imate šitaip kalbėti, pone Barkeri,—-- pasakė ramiai ins- 
pektorius,— mes negalime paleisti jūsų iš akiračio, kol negau- 
sime orderio areštui. 

— Darykit, ką norite, — įžūliai tarė Barkeris. 

Darbas, regis, pasiekė pabaigą — pažvelgęs į akmeninį veidą, 
galėjai numanyti, kad jokia peine forte et dure“ niekada ne- 
privers jo maldauti malonės. Tačiau tylą nutraukė moters bal- 
sas. Kambarin įėjo ponia Duglas ir stovėjo tarpdury klausyda- 
masi, 

— Tuo tarpu užteks, Sesili — pasakė ji. — Jūs padarėte, ką ga- 
lėjote. 


* Stipri Ir ilga kančia (pranc.).—Verl. past. 

-— Daugiau negu galėjote— niūriai tarė Šerlokas Holmsas.— 
Aš jus užjaučiu, ponia, ir reikalauju, kad pasitikėtumėte mūsų 
teisingumo blaivumu ir savanoriškai viską papasakotumėte po- 
licijai. Gal aš kaltas, kad nepaisiau jūsų žodžių, perduotų per 
mano draugą daktarą Votsoną, bet turėjau rimtą pagrindą ti- 
kėti, jog jūs — nusikaltėlio bendrininkė. Dabar matau, kad kly- 
dau. Vis dėlto daug kur neaišku, ir aš jums patarčiau paprašyti 
poną Duglą papasakoti mums viską. 

Sulig tais žodžiais ponia Duglas sušuko iš nuostabos. Mes 
su sekliais — irgi, nes tarytum iš sienos išniro žmogus ir žen- 
gė artyn iš tamsaus kampo. Ponia Duglas pasisuko ir apkabino 
jį. Barkeris griebė jam už atkištos rankos. 

— Taip bus geriau, Džekai,— tarė jo žmona, — aš tikra, kad 
taip geriausia. 

— Žinoma, pone Duglai — pasakė Šerlokas Holmsas.— Esu 
tikras, jūs suprasite, kad taip bus geriau. 

Vyriškis žvelgė į mus mirksėdamas, kaip paprastai žiūri žmo- 
nės, netikėtai iš tamsos patekę į šviesą. Veidas buvo paprastas, 
akys drąsios, pilkos, ūsai trumpai pakirpti, pražilę, smakras kam- 
puotas ir atsikišęs, burna linksma. Jis atidžiai nužvelgė mus ir, 
priėjęs prie manęs, įteikė šūsnį popierių. 

-— Aš apie jus esu girdėjęs, — pasakė lyg anglišku, lyg ame- 
rikictišku akcentu sodriu ir maloniu balsu.— Jūs — nusikaltimų 
pasaulio įstorikas. Lažinuosi iš paskutinio dolerio, daktare Votso- 
nai, kad niekada neturėjote panašios istorijos. Išdėstykite tuos 
faktus savais žodžiais, kad visa tai sužinotų plačioji visuomenė. 
Aš tūnojau čia užsidaręs dvi paras ir per tas dvi dienas — tiek, 
kiek man buvo skirta gyventi šiuose pelėkautuose,— viską ap- 
rašiau. Naudokitės mano užrašais. Tai pasakojimas apie Baimės 
slėnį. 

— Tai praeitis, pone Duglai — ramiai pasakė Šerlokas Holm- 
sas.— Dabar papasakokite mums, ką veikėte pastaruoju metu. 

— Mielai, sere— tarė Duglas.— Ar galėčiau užsirūkyti? Ačiū, 
pone Holmsai. Jūs irgi rūkote, kiek prisimenu, ir suprantate, ką 
reiškia išsėdėti dvi dienas, turint tabako kišenėje, ir bijoti, kad 
kvapas gali tave išduoti — Jis atsirėmė į židinio atbrailą ir pri- 
sidegė Holmso pasiūlytą cigarą.— Apie jus esu girdėjęs, pone 
Holmsai. Niekada nemaniau, kad susitiksim. Bet prieš skaityda- 
mas mano užrašus, — jis linktelėjo į mano popierius, — jūs pasa- 
kykite, kad daviau jums šį tą naujo. 

Inspektorius Makdonaldas nustebęs spoksojo į jį. 

— Pasiduodu! — pagaliau sušuko jis.— Jeigu jūs — ponas Džo- 
nas Duglas iš Berlstouno, tai kieno mirtį mes tyrėme šias dvi 
dienas ir iš kur jūs išdygote? Tarytum iššokote iš po grindų 
kaip žaislinis klounas iš dėžutės. 

— O, pone Makai,— tarė Holmsas, grasindamas pirštu — jūs 
nesat skaitęs puikaus čionykščio metraščio, kuriame aprašoma, 
kaip slapstėsi karalius Karolis. Žmonės tomis dienomis turėjo 
įsirengę puikią slėptuvę, o sena slėptuve visada galima pasinau- 
doti. Aš buvau įsitikinęs, kad surasime poną Duglą šioje pas- 
togėje. | 

— Ar ilgai jūs vedžiosite mus už nosies, pone Holmsai? — 
supykęs paklausė inspektorius.— Kiek laiko leidote mums gau- 
dyti vėją laukuose? 

— Nė kiek, brangusis pone Makai. Tik praėjusią naktį aš 
viską suvokiau. Iki šio vakaro neturėjau jokių įrodymų, todėl ir 
pasiūliau jums ir jūsų kolegai atidėti vienai dienai visus darbus 
į šalį. O ką gi aš galėjau daryti? Kai aptikau drabužių ryšulį 
griovyje, man pasidarė aišku, jog radome ne pono Duglo, o dvi- 
ratininko iš Tanbridžo Velso lavoną. Kitos išvados negalėjo būti. 
Todėl turėjau nustatyti, kur yra ponas Džonas Duglas, ir tariau 
sau, jog su Žmonos ir draugo žinia jis slapstosi namuose, kur 
taip patogu slėptis, ir laukia ramesnių laikų, kad galėtų pa- 
bėgti. 

— Teisingai įspėjot,— pritarė Duglas— Tikėjausi apeiti jūsų 
įstatymus, nes nežinojau, kas man bus, ir maniau, jog sugebėsiu 
sumėtyti pėdas ir pasprukti nuo šitų pėdsekių. Įsidėmėkit, man 
nėra ko gėdytis savo poelgio, ir prireikus vėl daryčiau tą patį, 
bet jūs pats pamatysit, kai papasakosiu savo istoriją. Galite ma- 
nęs neperspėti, inspektoriau: tiesa man brangiau už viską. 

Neketinu pradėti nuo pradžios. Viskas surašyta, — jis parodė 
ranka į popierių pluoštą.— Tai labai keista istorija. Taigi kele- 
tas vyrų turi rimtą „pagrindą manęs neapkęsti ir atiduotų pas- 
kutinį dolerį, kad sučiuptų. Kol aš gyvas ir jie gyvi, šiame pa- 
saulyje man gresia pavojus. Jie vijosi mane iš Čikagos į Kali- 
forniją, paskui išvarė mane iš Amerikos, bet kai vedžiau ir 
įsikūriau šioje ramioje vietoje, maniau, kad ramiai nugyvensiu 
paskutinius metus. 

Žmonai nieko nepasakojau. Kam ją velti į tuos reikalus? Ji 
nebūtų turėjusi ramybės, visur būtų mačiusi pavojus. Man ro- 

dos, ji šį tą numano, nes man kartais išsprūsdavo vienas kitas 
žodis, bet iki vakardienos, kai džentelmenai matėtės su ja, tik- 
Iosios padėties nenumanė. Ji papasakojo jums viską, ką žinojo, 
taip kaip ir Barkeris, nes tą naktį, kai visa įvyko, nebuvo laiko 
aiškintis. Dabar ji žino viską. Būčiau buvęs daug protingesnis, 
jei anksčiau būčiau jai viską papasakojęs. Bet man buvo sunku, 
brangioji, — jis paėmė jai už rankos, — aš norėjau gero. 

Taigi, džentelmenai, dieną prieš tai buvau Tanbridžo Velse ir 
gatvėje pamačiau žmogų. Jis tik šmėkštelėjo man prieš akis, 
bet aš labai gerai įsimenu veidus. Tai buvo vienas mano prie- 
šų — sekė mane visus tuos metus kaip alkanas vilkas šiaurės 
elnią. Supratau, kad bėdos neišvengsiu, ir parvažiavęs namo pa- 
siruošiau ją sutikti. Maniau, pats vienas susidorosiu: Valstijose 
1876-aisiais manęs nepaliko sėkmė. Neabejoju, kad ji mane te- 
belydi. 

Tą dieną buvau atsargus ir nė karto neišėjau į parką. Ir ge- 
rai dariau, nes jis būtų nupylęs mane iš stambiais šratais užtai- 
syto šautuvo. Pakėlus tiltą, — man būna rami galva, kai tiltas 
vakarais pakeltas — apie tai net lioviausi galvoti. Niekada ne- 
maniau, kad jis gali įsigauti vidun ir ten laukti manęs. Bet kai 
aš, apsirengęs chalatu, kaip paprastai, ėjau per kambarius ir 
įžengiau į kabinetą, pajutau pavojų. Man rodos, kai žmogui gy- 
venime yra grėsęs ne vienas pavojus, — o kadaise jų būta aps- 
čiai,—- atsiranda šeštasis jausmas, kuris sužadina budrumą. Aš ga- 
na aiškiai pajutau signalą, bet negaliu pasakyti kaip. Beregint 
pastebėjau batą po užuolaida ir tada suvokiau, kas atsitiko. 

Žvakę laikiau rankoje, be to, iš koridoriaus pro atviras duris 
ryškiai švietė lempa. Pastačiau žvakę ir griebiau plaktuką nuo 
židinio atbrailos. Tuo metu jis puolė mane. Pamačiau žybtelint 
peilį ir tvojau jam plaktuku. Pataikiau, nes peilis žvangėdamas 
nukrito ant grindų. Jis blaškėsi aplink stalą kaip ungurys ir 
netrukus išsitraukė iš po palto šautuvą. Išgirdau atlaužiant gai- 
duką, bet spėjau nutverti už vamzdžio, Taip žūtbūtinai grūmė- 
mės porą minučių. Silpnesniojo laukė mirtis. 

Jis nebuvo silpnesnis, tik truputį per ilgai laikė šautuvą vamz- 
džiu į viršų. Gal aš paspaudžiau gaiduką. Gal abu jį spustelė- 
jome. Šratai iš abiejų vamzdžių suvarpė jam veidą, aš pama- 
čiau, kas liko iš Tedo Boldvino. Pažinau jį ir miestelyje, ir tada, 
kai: šoko ant manęs, bet šiuo metu jo paties motina nebūtų jo 

pažinusi. Prie to aš pripratęs, bet ir man pasidarė bloga į įjį 
žiūrint. 

Įbėgus Barkeriui, laikiausi už stalo. Išgirdau ateinant žmoną 
ir, puolęs prie durų, sustabdžiau ją. Moterims nevalia žiūrėti į 
tokius dalykus. Pasakiau, kad netrukus ateisiu. Barkeriui tariau 
žodį kitą, — jis viską suprato iš pirmo žvilgsnio — ir mudu ėmė- 
me laukti kitų. Bet jie nesirodė. Tada supratome, kad niekas 
tikriausiai negirdėjo ir tai, kas nutiko, žinoma tik mums. 

Tuomet man ir dingtelėjo toji mintis. Stačiai susižavėjau ja. 
lavono rankovė buvo atsismaukusi, ir ant dilbio raudonavo iš- 
degintas trikampis rate. Štai! 

Duglas atsmaukė palto rankovę ir parodė rudą trikampį ra- 
te — tokį pat, kokį buvom matę ant lavono rankos. 

— Tai ir paskatino mane. Viskas tartum buvo aišku iš pirmo 
žvilgsnio. Jis ir ūgiu, ir plaukais, ir figūra panėšėjo į mane. Iš 
veido niekas nebūtų to vargšelio pažinęs! Nurengiau jį, per ket- 
virtį valandos mudu su Barkeriu apvilkome jį mano chalatu ir 
paguldėme taip, kaip radote. Paskui surišom visus jo daiktus, 
prikabinom prie jų svarstį ir išmetėm pro langą. Kortelė, kurią 
jis turėjo padėti prie mano kūno, dabar gulėjo šalia jo. 

Užmoviau jam ant pirštų savo žiedus, bet, kai priėjau prie 
vestuvinio — jis pakėlė savo raumeningą ranką — kaip matote, 
susidūriau su kliūtimi. Nebuvau jo nusimovęs nuo pat vestuvių 
dienos, ir, norint tai padaryti, būtų reikėję dildės. Vargu ar aš 
ketinau su juo skirtis, bet net labai norėdamas nebūčiau galėjęs. 
Tad palikau jį ant piršto. Be to, užlipdžiau pleistru jam smakrą, 
kur pats buvau tuo metu įsipjovęs. Čia jūs suklydote, pone Holm- 
sai, nors ir koks protingas esate: jei būtumėt nuplėšęs, nebūtu- 
mėt pastebėjęs jokio įpjovimo. 

Štai kaip buvo. Jei būčiau galėjęs kurį laiką slapstytis, o vė- 
liau pabėgti drauge su savo „našle“, mes būtume ramiausiai 
gyvenę iki mirties. Tie niekšai neduos man ramybės, kol aš gy- 
vas, bet jei pamatys laikraščiuose žinutę, jog Boldvinas mane 
nužudė, mano vargams — galas. Aš nespėjau visko paaiškintį Bar- 
keriui ir savo žmonai, bet jie suprato, kaip man padėti. Aš, 
kaip ir Eimsas, žinojau esant slėptuvę, bet jam neatėjo į galvą 
susieti jos su šia byla. Aš pasislėpiau, o visa kita turėjo padaryti 
iBarkeris. 

Manau, jūs, suprantate, ką jis nuveikė. Atidarė langą ir su- 
braižė palangę, kad pakištų mintį, jog pro ten pabėgo žudikas. 

Tai gana sunku, bet kadangi tiltas pakeltas, kitos išeities nebu- 
vo. Kai viskas buvo sutvarkyta, jis, kaip galėdamas garsiau, 
paskambino varpeliu. Jūs žinote, kas atsitiko paskui. Taigi, džen- 
telmenai, darykit, ką norite, bet aš papasakojau gryną tiesą, 
tepadeda man Dievas! Štai ko dabar noriu jūsų paklausti — kuo 
aš nusikaltau anglų įstatymui? 

Tylą nutraukė Šerlokas Holmsas. 

— Anglų įstatymas yra teisingas. Jūs gausite tai, ko nusi- 
pelnėte, pone Duglai. Norėčiau jus paklausti, kaip šis Žmogus 
sužinojo, kad jūs čia gyvenate, kaip jis įsigavo į jūsų namus, 
kaip sugebėjo pasislėpti norėdamas jus užklupti? 

— Nežinau. 

Holmso veidas buvo perbalęs ir rimtas. 

— Man rodos, istorija dar nebaigta, — pasakė jis.— Jūs galite 
susidurti su didesniais pavojais negu anglų įstatymas ar netgi 
jūsų priešai iš Amerikos. Jūsų laukia rūpesčiai, pone Duglai. 
Paklausykite mano patarimo ir saugokitės. 

O dabar, kantrieji skaitytojai, paprašysiu jus išvykti su ma- 
nimi kuriam laikui iš Sasekso grafystės Berlstouno dvaro rūmų, 
nusikelti atgal į praeitį ir palikti ramybėje nuotykingą kelionę, 
pasibaigusią tokiu keistu pono Duglo pasakojimu. Nukelsiu jus 
dešimtį metų į praeitį, keletą tūkstančių mylių į vakarus ir pa- 
teiksiu neįprastą ir baisų pasakojimą — tokį keistą ir tokį baisų, 
kad jūs vargu ar patikėsite, netgi jei tvirtinsiu, jog taip atsitiko 
iš tikrųjų. 

Nepamanykite, kad peršu jums dar vieną pasakojimą, nebai- 
gęs šito. Skaitydami įsitikinsite, kad klystate. Kai papasakosiu 
tuos tolimus įvykius ir jūs įminsite praeities mįslę, mes dar kartą 
susitiksime Beikerio gatvės namuose, kur baigsis šis nuostabus 
atsitikimas, kaip pasibaigė daugelis kitų. 


ANTRA DALIS 


KELTININKAI 


I skyrius 
ŽMOGUS 


Buvo 1875 metų vasario ketvirtoji. Žiema pasitaikė atšiauri, 
ir sniegas storu sluoksniu užklojo Džilmertono kalnų tarpeklius. 
Tačiau gariniai sniego valytuvai geležinkelį valė nuolatos, ir va- 
karinis traukinys, jungiantis angliakasių ir metalurgų gyvenvie- 
tes, pamažu pūškavo stačiom įkalnėm nuo Stagvilio į Vermisos 
slėnio centrinį miestelį. Iš ten geležinkelis suka žemyn Bartono 
stoties ir Helmdeilio link ir eina toliau į Mestoną, žemės ūkio 
apygardą. Geležinkelis vienbėgis, bet kiekviename atsarginiame 
kelyje — o jų buvo daug — ilgi vagonų sąstatai, prikrauti akmens 
anglies ir geležies rūdos, bylojo apie žemės turtus, sutraukusius 
šiurkščius, triukšmingus žmones į šį nykiausią Jungtinių Ame- 
zrikos Valstijų užkampį. 

Tai buvo tikrai nykus kraštas! Vargu ar įsivaizdavo pirmieji 
pionieriai, skersai išilgai išvaikščioję šį kraštą, kad nuostabios 
prerijos ir ganyklos su gėlo vandens telkiniais yra bevertės, pa- 
lyginti su šiuo rūsčiu uolynu ir neįžengiamais miškais. Virš tam- 
sių girių stūksojo aukšti pliki kalnai, nukloti baltu sniegu, ir dan- 
tytų uolų siena kyšojo abipus ilgo vingiuoto slėnio. Čionai pa- 
mažu ir šliaužė mažas traukinys. Priekiniame keleiviniame vagone 
įsižiebė žibalinės lempos. Vagone sėdėjo apie dvidešimt ar tris- 
dešimt keleivių, daugiausia po sunkios darbo dienos grįžtantys 
namo iš žemutinio slėnio. Iš nuožmių veidų ir kasėjų lempų ga- 
lėjai spėti, kad pusė jų — šachtininkai. Jie sėdėjo susibūrę ir 
tyliai kalbėjosi, retkarčiais žvilgtelėdami į du vyriškius polici- 
ninkų uniformomis ir ženklais. 

Kiti keleiviai — kelios darbininkės, vienas kitas vietinis krau- 
tuvininkas ir jaunas vyriškis vagono kampe. Kaip tik jis mums 

Tai skaisčiaveidis vidutinio ūgio vyras, kokių trisdešimties 
metų amžiaus. Jo pilkos, didelės, skvarbios ir linksmos akys ret- 
karčiais apžvelgia keleivius. Aišku, kad jis draugiško ir turbūt 
paprasto būdo, mėgsta bendrauti su žmonėmis. Kiekvienas mielai 

su juo leistųsi bičiuliautis. Vis dėlto, įdėmiau įsižiūrėjęs, galėjai 
pastebėti jo stambų žandikaulį ir griežtai sučiauptas lūpas, ta- 
rytum perspėjančius, jog šiame maloniame rudaplaukyje jauna- 
me airyje slypi kažkas, kas gali palenkti į gerą ar blogą pusę 
kiekvieną draugiją. 

Užkalbinęs šalia sėdinti šachtininką ir gavęs trumpą, stačio- 
kiškį atsakymą, keleivis užsisklendė ir liūdnai įsispoksojo Tr. 
langą į bėgantį peizažą. 

Reginys nedžiugino akies. Tirštėjančioj tamsoj kalvų pašiai- 
tėse čia priblėsdamos, čia įsiliepsnodamos švietė raudonos aukš- 
takrosnių pašvaistės. Iš abiejų pusių dunksojo kalnai šlako ir 
angliakasių bokštai. Šen bei ten šmėsčiojo palaikiai mediniai tro- 
besiai šviesiais langais ir stotelės, pilnutėlės pajuodusių žmo- 
nių, 

Vermisos geležies rūdos ir akmens anglies slėniai netiko po- 
ilsiauti dykinėjantiems ir gerai išauklėtiems žmonėms. Visur ma- 
tei žiaurią gyvenimo kovą, primityvų darbą, šiurkščius, stiprius 
darbininkus. 

Jaunas keleivis įdėmiai žvelgė į šį niūrų kraštą lyg šlykštė- 
damasis, iyg domėdamasis — buvo aišku, kad jis čia pirmą kar- 
tą. Kartkarčiais išsiimdavo iš kišenės storą laišką ir skaitydavo, 
paraštėse žymėdamasis pastabas. Kartą iš už diržo išsitraukė daik- 
tą, vargu ar deramą tokių švelnių manierų vyrui. Tai buvo 
stambaus kalibro jūreiviškas revolveris. Kai pasuko jį šonu į 
šviesą, suspindus variniams šoviniams būgne, pasidarė aišku, kad 
jis užtaisytas. Jaunuolis greit įsikišo jį atgal į savo slaptą kiše- 
nę, bet šalia sėdintis darbininkas tai pastebėjo. 

— Ei, drauguži, — pasakė.— Jūs, atrodo, viskam pasirengęs. 

Jaunuolis sutrikęs nusišypsojo. : 

— Taip, — atsakė jis, — kartais tai mums praverčia ten, iš kur 
aš važiuoju. 

— O kur tai galėtų būti 

— Aš iš Čikagos. 

— Pirmą kartą šiame krašte? 

— Taip. 

— Ir čia jis gali jums praversti — pasakė darbininkas, 

— Šit kaip? — susidomėjo jaunuolis. 

— Ar nieko nesate girdėjęs, kas čia atsitiko? 

— Ne. 

— O maniau, kad visi žino. Greitai išgirsite. Ko jūs čia at- 

važiavote? 

— Girdėjau, kad čia visuomet yra darbo darbščiam žmogui. 

— Ar jūs profsąjungos narys? 

— Žinoma. 

— Tuomet, man regis, gausite darbo. Ar turite draugų? 

— Dar ne, bet man bus nesunku jų įsigyti. 

— Kaip tai suprasti? 

— Aš priklausau masonų ložei. Kiekviename mieste yra ložė, 
o kur ložė, ten ir draugai. 

Tie žodžiai padarė pakeleiviui didelį įspūdį. Jis įtariai ap- 
žvelgė žmones vagone. Šachtininkai vis dar šnibždėjosi. Polici- 
ninkai snaudė. Jis atsisėdo arčiau jaunojo keleivio ir atkišo 
delną. 

— Duokš penkis, — pasakė. 

Juodu paspaudė vienas kitam ranką. 

— Matau, kad nemeluojat,— pasakė darbininkas.— Bet reikia 
patikrinti. 

Jis kilstelėjo dešinę ranką prie dešinio antakio. Keleivis irgi 
pakėlė ranką prie kairio antakio. 

— Tamsios naktys nemalonios, — tarė darbininkas, 

— Taip, svetimam krašte,— atsakė kitas. 

— Gana. Aš — brolis Skanlanas, 341 ložė, Vermisos slėnis. 
Malonu jus čia matyti. 

— Ačiū. Aš— brolis Džonas Makmurdas, 29 ložė, Čikaga. 
Magistras Dž. Skotas. Bet man pasisekė, kad taip greit susitikau 
brolį. 

— Mūsiškių čia per akis. Niekur kitur Valstijose taip neklesti 
ordinas kaip Vermisos slėnyje. Bet mums pakaktų ir kelių tokių 
jaunuolių kaip jūs. Aš nesuprantu, kaip toks nuovokus ordino 
narys neranda darbo Čikagoje. 

— Aš turėjau ne vieną darbą,— pasakė Makmurdas. 

— Tai kodėl išvykote? 

Makmurdas šypsodamas linktelėjo policininkų pusėn. 

— Manau, tie vyrukai apsidžiaugtų tai sužinoję, — pasakė 
jis. 

Skanlanas su užuojauta atsiduso. 

— Riesta? — paklausė pašnibždomis. 

— Labai. 

— Pataisos darbai? 

— Ir visa kita. 

— Nejaugi žmogžudystė! 

— Per anksti apie tai kalbėti — pasakė Makmurdas, nutaisęs 
tokią miną, lyg būtų prasitaręs.— Iš Čikagos išvažiavau tam tik- 
rais sumetimais, ir to jums pakaks. Kas jūs toks, kad galėtumėte 
mane kvostiė — Ir pilkos akys už akinių stiklų staiga grėsmingai 
sužibėjo. 

— Gerai, drauguži, Visai nenorėjau įžeisti Vyrai nieko blo- 
go apie jus nemanys, kad ir ką būtumėt padaręs. Kur dabar 
traukiat? 

-— Į Vermisą. 

— Trečia stotelė. Kur ketinate apsistoti? 

Makmurdas išsiėmė voką ir prikišo jį prie blausios žibalinės 
iempos. 

— Štai adresas — Džeikobas Šafteris. Šeridano gatvė. Tai pen- 
sionas, kurį Man rekomendavo Čikagoje vienas pažįstamas. 

— Nepažįstu, nes dirbu ne Vermisoje. Gyvenu Hobsono fer- 
moje — netrukus ten būsim. Klausykite, prieš išlipdamas šį tą 
patarsiu. Jei jums nesiseks Vermisoje, eikite tiesiai į ordino būs- 
tinę pas bosą Makgintį. Jis — Vermisos ložės magistras: šiame 
krašte nieko negali atsitikti be Juodojo Džeko Makginčio žinios. 
Gal kurį vakarą susitiksime ložėje. Bet įsidėmėkit mano žodžius. 
Jei pakliūsite į bėdą, eikite pas bosą Makgintį. 

Skanlanas išlipo, ir Makmurdas vėl pasiliko vienas su savo 
mintimis. Buvo jau naktis, ir tamsoje tolydžio kaukė ir šokinėjo 
aukštakrosnių liepsnos. Jų pašvaistėje lankstėsi tamsios Žmogys- 
tos, sukdamosi kaip keliamieji kranai, judėdamos sulig amžinu 
džeržgėjimo ir kaukimo ritmu, 

— Man rodos, taip turėtų atrodyti pragaras, —- pasigirdo bal- 
sas. 

Makmurdas atsigręžęs pamatė, kad vienas policininkas, pasi- 
sukęs suole, spoksojo į liepsnojančias atliekas. 

-— Taip — tarė kitas policininkas, — pragare turėtų būti kas 
nors panašaus. Jei ten velniai blogesni negu čionykščiai, mums 
žinomi, tai ten dar blogiau. Jūs pirmą sykį šiame krašte, ar ne, 
jaunuoliė 

— O jei ir pirmąsyk, tai kas iš to? — šiurkščiai atkirto Mak- 
murdas. 

— Aš jums, pone, patarčiau atsargiau rinktis draugus. Ne- 
manau, kad, jumis dėtas, pasirinkčiau Maiką Skanlaną ar jo 
gaują. 

— Kas jums rūpi, kokie mano draugai? — riktelėjo Makmur- 
das, ir visų galvos vagone pasisuko į juos.— Ar aš prašiau jūsų 
patarimo, ar jūs manote, kad aš— bejėgis geltonsnapist Nesi- 
kiškit, jeigu niekas jūsų neklausia, o aš, dievaži, į jus pirmas 
nesikreipsiu, kol gyvas.— Jis prisikišo prie policininko ir iššiepė 
dantis kaip urzgiantis šuo. | 

Abu policininkus, rambius, geraširdžius vyrus, nustebino keis- 
tas karštumas, su kuriuo buvo atmesti jų draugiški patarimai, 

— Neįsižeisk, tamsta,— pasakė vienas.— Įspėjome jūsų labui, 
nes, kaip matome, esate čia pirmą kartą. 

— Čia aš pirmą kartą, bet ne pirmą kartą susitinku su to- 
kiais! — sušuko Makmurdas įsiutęs.— Man rodos, jūs visur vie- 
nodi — neprašomi brukate savo patarimus. 

— Ko gero, mes netrukus pasimatysime,— šypsodamas pasa- 
kė vienas policininkas.— Jūsų vieta už grotų, jei neapsirinku. 

— Ir aš taip manau,— pritarė antrasis.— Atrodo, mes dar su- 
sitiksime, 

— Nemanykite, aš jūsų nebijau! — sušuko Makmurdas.— Esu 
Džekas Makmurdas — girdit? Jei pasigesit manęs, rasite pas Džei- 
kobą Šafterį Šeridano gatvėje, Vermisoje. Taigi aš nuo jūsų ne- 
sislepiu, ar ne? Būkite ramūs — nei dieną, nei naktį nepabūgsiu 
stoti prieš tokius kaip jūs! 

Šachtininkai ėmė pritariamai murmėti žavėdamiesi drąsiu at- 
vykėlių, o policininkai gūžtelėjo pečiais ir ėmė toliau kalbėtis 
tarpusavy. 

Po kelių minučių traukinys įriedėjo į pustamsę stotį, visi iš- 
lipo, nes Vermisa buvo didžiausias maršruto miestas. Makmurdas 
pasiėmė odinį kelioninį krepšį ir buvo beeinąs į tamsą, bet vienas 
šachtininkas jį užkalbino. 

— Velniai griebtų, drauguži, jūs mokate kalbėtis su farao- 
nais,— pasakė jis pagarbiu balsu — Gražu buvo klausytis. Duo- 
kit man panešėti jūsų krepšį, aš parodysiu kelią. Pro Šafterį aš 
einu namo, 

Kiti šachtininkai jam draugiškai palinkėjo labos nakties. Maiš- 
tingasis Makmurdas tapo didvyriu dar prieš įkeldamas koją į 
Vermisą. 

Kraštas kėlė siaubą, o miestas varė į neviltį. Tam ilgam slė- 
niui niūraus didingumo teikė didžiulės liepsnos ir dūmų debe- 
sys, o žmogaus jėga ir darbštumas buvo įamžinti kalnuose iškase- 
nų, kūpsančių šalia šachtų. Miestas buvo toks pat bjaurus ir 

skurdus. Plačioje gatvėje telkšojo ratų supiakta pasibaisėtinai 
purvina sniego tyrė. Šaligatviai buvo siauri ir nelygūs. Daugybė 
dujinių lempų švietė palei ilgą eilę netvarkingų ir nešvarių me- 
dinių namų priebučių. 

Arčiau miesto centro vaizdą gyvino apšviestos parduotuvės, 
barai ir lošimo namai, kuriuose šachtininkai išleisdavo sunkiai 
uždirbtus didelius atlyginimus. 

— Čia ordino būstinė, — pasakė vedlys, rodydamas į barą, ku- 
Iį beveik galėjai pavadinti viešbučiu. — Jo šeimininkas — Džekas 
Makgintis. 

— Kas jis per žmogus? — paklausė Makmurdas. 

— Ką! Jūs nieko nesat girdėjęs? 

— Kaip aš galėjau girdėti, jei, kaip žinote, esu čia pirmą 
kartą“ 

— Na, aš maniau, kad jo vardas žinomas visoje šalyje. Jis 
dažnai minimas laikraščiuose. 

— Kodėl? 

— Na,— šachtininkas nuleido balsą,— dėl visokių bylų. 

— Kokių bylų? 

— Viešpatie aukščiausias, pone! Jūs keistuolis, švelniai kai: 
bant. Šituose kraštuose būna tik vienos rūšies bylos — keltinin- 
kų. 

— Man rodos, esu skaitęs apie juos Čikagoje. Žudikų gauja, 
ar ne? | 

— Nutilkite, jei nenorite prarasti gyvybės! — sušuko šachti- 
ninkas, su nerimu ir nuostaba žvelgdamas į bendrakeleivį. — Ne- 
ilgai jūs čia gyvensite, jei šitaip kalbėsite gatvėje. Daug žmonių 
nukentėjo ir už menkesnius nusižengimus. 

— Nieko apie juos nežinau. Tik tiek, kiek esu skaitęs laik- 
raščiuose, 

— Nesakau, kad skaitėte netiesą.— Vyriškis kalbėdamas ner- 
vingai dairėsi, žvalgėsi į šešėlius, tartum bijodamas pamatyti 
gresiantį pavojų.— Jei nužudymas yra žmogžudystė, tada Dievas 
mato, kad jų mums užtenka. Bet nedrįskite minėti žmogžudystės 
ir Džeko Makginčio kartu, nes jis girdi kiekvieną žodį ir niekam 
nedovanoja. Štai namas, kurio jūs ieškot, tasai toliau nuo gat- 
vės. Ten rasite senąjį šeimininką Džeikobą Šafterį, vieną sąžinin- 
giausių Žmonių šiame miestelyje. 

— Ačiū. — pasakė Makmurdas ir, spustelėjęs ranką naujajam 
pažįstamui, nešinas krepšiu, pasuko taku namo link, o priėjęs 
pasibeldė į duris. 

Atsidarius durims, jis pamatė visiškai ne tą, ko tikėjosi. Prie- 
šais stovėjo jauna ir neįprastai graži moteris, matyt, vokietė — 
skaistaus veido, šviesiaplaukė. Žaviomis tamsiomis akimis ji nu- 
žvelgė nepažįstamąjį, ir jos išbalęs veidas dailiai nuraudo iš 
nuostabos ir susidrovėjimo. Stovėdama šviesiam tarpdury, ji atro- 
dė kaip nuostabus, neregėtas paveikslas, nežinia kaip atsiradęs 
šioje bjaurioje ir niūrioje aplinkoje. Miela žibuoklė, auganti ant 
juodos kasyklų šlako krūvos, nebūtų jo labiau nustebinusi. Jis 
buvo taip apstulbęs, kad stovėjo netardamas nė žodžio, ir ji pir- 
moji nutraukė tylą. 

— Maniau, kad tėtis— pasakė ji maloniu, truputį vokišku 
akcentu.— Ar pas jį atėjote? Jis mieste. Turi tuoj pareiti. 

Makmurdas įdėmiai tebežiūrėjo į ją, neslėpdamas susižavė- 
jimo, ir ji sutrikusi nuleido akis prieš šį valingą lankytoją. 

— Ne, panele,— pagaliau pasakė jis— aš neskubu. Man reko- 
mendavo pas jus apsistoti. Maniau, kad man čia patiks... o dabar 
matau, kad tikrai patiks. 

— Jūs labai greitai apsisprendžiat,— pasakė ji šypsodamasi. 

— Tik aklas neapsispręstų — atsakė Makmurdas. 

Ji nusijuokė patenkinta komplimentu. 

— Įeikite, sere,— tarė— Aš — Etė Šafter, Šafterio duktė. Ma- 
ma mirusi, namais rūpinuosi aš. Prašom pasėdėti prie krosnies 
prieškambaryje, kol tėtis pareis... Štai ir jis! Vadinasi, galėsite 
tuoj pat ir susitarti. 

Taku lėtai ir sunkiai ėjo apkūnus, pagyvenęs žmogus. Keliais 
žodžiais Makmurdas paaiškino, ko nori. Toksai Meritis davęs jam 
Čikagoje adresą, o paskui dar gavęs ir iš kito žmogaus. Senasis 
Šafteris sutiko jį priglausti Makmurdas neprieštaravo dėl nuo- 
mos, priėmė visas sąlygas, nes, matyt, pinigų turėjo apsčiai. Iš 
anksto sumokėjęs septynis dolerius, turėsiąs ir kambarį, ir mais- 
tą. 

Taip Makmurdas, pats prisipažinęs, kad slapstosi nuo teisin- 
gumo, apsigyveno Šafterių pastogėje. Taip prasidėjo jo ilgas, 
miglotas ir nuotykių pilnas kelias, pasibaigęs tolimoje žemėje. 


II skyrius 


MAGISTRAS 


Makmurdas buvo iš tų žmonių, kurie greitai pagarsėja. Vi- 
sur, kur tik atsidurdavo, tuojau užmegzdavo pažintis. Po savai- 

tės jis tapo svarbiausiu žmogum Šafterių namuose. Ten gyveno 
dešimt ar dvylika įnamių — tai buvo dori meistrai arba parda- 
vėjai, įvairaus plauko žmonės, pradedant jaunuoju airiu. Vaka- 
re, kai visi susirinkdavo, jo pokštai būdavo įdomiausi, žodžiai 
sąmojingiausi, daina geriausia. Iš prigimties jis buvo šaunuolis, 
užkrečiantis visus gera nuotaika, 

Ir vis dėlto, kaip ir tada vagone, jį staiga ištikdavo nuož- 
maus pykčio priepuoliai, įkvepiantys aplinkinių pagarbą jam ir 
netgi baimę. Mat ir įstatymą, ir tai, kas su juo susiję, jis atvi- 
rai niekino džiugindamas vienus ir baugindamas kitus įnamius. 

Iš pat pradžių jis atvirai susižavėjo namų savininko dukra 
ir neslėpė, kad ji užkariavo jo širdį tą pačią akimirką, kai tik 
pamatė jos grožį ir grakštumą. Jis buvo užsispyręs garbintojas. 
Antrą dieną prisipažino ją mylįs ir kasdien kartojo tuos pačius 
žodžius, nepaisydamas, kad mergina gali jį atstumti. 

— Varžovas? — jis sušukdavo.— Kad jis kur prasmegtų! Te- 
gu saugosi| Aš niekam neatiduosiu savo gyvenimo laimės ir to, 
ko geidžia mano širdis! Galite nesutikti, Ete, bet kada nors su- 
tiksite, o aš gana jaunas — palauksiu. 

Jis buvo pavojingas garbintojas — su lanksčiu airišku liežu- 
viu ir dailiomis, įtaigiomis manieromis. Jį siautė patyrimo bei 
paslapties aureolė, patraukianti moterų dėmesį ir galų gale su- 
žadinanti meilę. Jis mokėdavo žaviai kalbėti apie mielus Mona- 
gano apygardos slėnius, iš kur buvo kilęs, apie gražią, tolimą 
salą, žemas kalvas ir žalias pievas, kurios atrodė dar gražesnės, 
kai vaizduotė regi jas iš šio suodžių ir sniego krašto. 

Jis gerai pažinojo Šiaurės miestus, Detroitą, Mičigano miš- 
kakirčių stovyklas ir Čikagą, kur dirbo lentpjūvėje. Jis užsiminė 
Jai apie romantišką istoriją, nutikusią jam tame dideliame mies- 
te, tokią nepaprastą ir tokią intymią, jog nevalia jos kitiems 
atskleisti. Jis turėjęs staiga išvykti, nutraukti visus ryšius, bė- 
gęs į nepažįstamą pasaulį ir pagaliau atsidūręs šiame niūriame 
slėnyje. Etė klausydavosi, jos tamsios akys šviesdavo gailesčiu 
ir užuojauta, kuri gana greit gali peraugti į meilę. 

Makmurdas gavo laikiną darbą buhalterijoje, nes buvo išsi- 
lavinęs. Didžiąją dienos dalį jis praleisdavo darbe, tad neturėjo 
laiko prisistatyti masonų ložės magistrui. Tačiau vieną vakarą 
jo pareigą priminė apsilankęs Maikas Skanlanas, masonas, su 
kuriuo jis susipažino traukinyje. Skanlanas, žemo ūgio, smailia- 

veidis, nervingas vyras juodomis akimis, atrodo, apsidžiaugė vėl 
jį išvydęs. Po poros stiklų viskio jis prakalbo, ko atėjęs. 

— Žinot, Makmurdai,— pasakė jis— prisiminiau jūsų adresą 
ir ryžausi aplankyti. Keista, kad neprisistatėte magistrui. Ko ne- 
užeinat pas bosą Makgintįė 

— Ieškojau darbo. Buvau labai užsiėmęs. 

— Reikia surasti laiko, nors ir labai užsiėmęs. Dieve mano! 
Kaip jūs kvailai padarėt, kad neužsirašėte būstinėje tą patį rytą, 
čionai atvykęs. Jei stosite prieš jį... na, žodžiu, nevalia, ir baig- 
ta! 

Makmurdas truputį nustebo. 

— Jau dveji metai, kai esu ložės narys, Skanlanai, bet ne- 
buvau girdėjęs, kad taip neatidėliotinai reikia atlikti šią pa- 
reigą. 

— Gal Čikagoje ir nereikia. 

— Juk čia irgi tas pats ordinas, 

— Argi? 

Skanlanas įsmeigė į jį tiriamą žvilgsnį. Jo akyse žybčiojo ne- 
gera ugnelė, 

— Argi ne? 

— Po mėnesio pats man pasakysit. Girdėjau, kalbėjote su 
policininkais, man išlipus iš traukinio. 

—- Iš kur jūs žinot? 

— Et, greit sklinda... Ir gera, ir bloga veikiai sužinai šiame 
krašte. 

— Ką gi, išdėjau tiems šunsnukiams, ką turėjau širdy. 

— Dievaž, patiksit Makginčiui! 

— O ką? Jis irgi nekenčia policijos? 

Skanlanas nusikvatojo. 

— Užeikite pas jį, bičiuli — pasakė jis išeidamas.— Ne poli- 
cijos, o jūsų ims neapkęsti, jei neužeisit. Paklausykit mano žo- 
džio ir eikit nedelsdamas! 

Tą patį vakarą dar vienas Žmogus primygtinai paragino Mak- 
murdą eiti pas bosą. Gal jis akivaizdžiai pradėjo mergintis Etei, 
gal jo ketinimus pagaliau permanė lėto proto namų šeimininkas 
vokietis, bet, šiaip ar taip, jis pasikvietė jaunuolį į savo kam- 
barį ir prašneko be jokių užuolankų. 

— Man rodos, pone, jūs siekiate mano Etės rankos? O gal aš 
klystu? " 

— Ne, jūsų teisybė, — atsakė jaunuolis. 

— Tad tiesiai jums sakau: veltui stengiatės. Jus aplenkė ki- 
tas. 

— Ir ji man tai sakė, 

— Būkite tikras, kad ji nemelavo. Ar ji sakė jums, kas jis 
toks? 

— Ne, aš klausiau ją, bet nesakė. 

— Ir nesakys! Gal ji nenori jūsų bauginti. 

— Bauginti? — plykstelėjo Makmurdas. 

— Žinoma, drauguži! Jo bijoti negėda. Tai Tedis Boldvinas. 

— O kas jis per vienas? 

— Keltininkų bosas. 

— Keltininkų? Esu apie juos girdėjęs. Kur pasiklausai, visur 
xeltininkai. Ko jūs bijote? Kas tie keltininkai? 

Šeimininkas nejučia nuleido balsą, kaip ir visi, prašnekę apie 
tą baisią draugiją. 

— Keltininkai,— pasakė jis, — tai masonų ordinas! 

Jaunuolis pažvelgė nustebęs. 

— Juk ir aš esu to ordino narys. 

— Jūsė Niekada nebūčiau priėmęs į savo namus, jei būčiau 
žinojęs, — net jei būtumėte mokėjęs šimtą dolerių per savaitę. 

— Kuo jums nepatinka ordinas? Jis rūpinasi labdarybe ir ge- 
ra draugyste. Taip sakoma taisyklėse. 

— Gal kitur, bet tik ne čia| 

— O čia? 

— Žmogžudžių gauja, ir tiek. 

Makmurdas nepatikliai nusijuokė. 

— Ar turite įrodymų? — paklausė jis. 

— Įrodymų! O kas nužudė penkiasdešimt žmonių? Kas nu- 
žudė Milmaną ir Van Šorstą, ir Nikolsono šeimą, ir senąjį mis- 
terį Hijamą, ir mažąjį Bilį Džeimsą, ir kitus? Įrodymų! Ar yra 
bent vienas žmogus, kuris šiame slėnyje nežinotų? | 

— Palaukit! — sušuko nuoširdžiai Makmurdas.— Atsiimkit sa- 
vo žodžius arba pasakykit ką nors gera. Ir paskubėkit, kol ne- 
išėjau iš šio kambario. Ką jūs darytumėt manim dėtas? Štai aš — 
svetimas šiame mieste. Priklausau, mano galva, gerai draugijai. 
Jūs rasit jos narių kiekvienoj valstijoj, ir visi jums sakys, kad 
tai gera draugija. Ir štai dabar, kai aš ketinu užsiregistruoti, jūs 
sakote, kad tai žmogžudžių gauja, vadinama keltininkais. Aisi- 
prašykit arba paaiškinkit, pone Šafteri. 

— Galiu papasakoti jums tai, ką žino visi. Ordino bosėi— 

tai gaujos bosai. Jei įžeidi vieną, jus sumuša kitas. Mes turim 
pakankamai įrodymų. 

— Paištalai! Man reikia faktų! — pasakė Makmurdas. 

— Pagyvenęs ilgiau, gausite ir faktų. Beje, juk jūs pats — 
vienas jų. Netrukus būsite ne ką geresnis už kitus. Tik prašom 
susiieškoti kitą butą. Nenoriu jūsų laikyti. Dar pusė bėdos, kai 
vienas jų mergina mano Etę, ir aš nedrįstu išmesti jo pro duris. 
O ką darysiu turėdamas dar vieną, ir juo labiau — įnamį? Nak- 
vojat čia paskutinį sykį! 

Makmurdas išgirdo tremties nuosprendį, atskiriantį jį nuo 
mylimos merginos. Tą patį vakarą svetainėje jis išliejo jai savo 
širdį. 

— Jūsų tėvas man atsakė butą, — tarė jis.— Man būtų nesvar- 
bu prarasti kambarį, bet baisu prarasti jus, Ete, nes per šią sa- 
vaitę pažinau jus, ir be jūsų mano gyvenimas būtų tuščias! 

— Liaukitės, pone Makmurdai! — pasakė mergina.— Argi ne- 
sakiau, kad jau per vėlu? Aš turiu kitą ir nors nesu jam žadė- 
jusi tekėti, vis dėlto negaliu ir niekam kitam žadėti. 

— Tarkime, kad aš esu pirmas, Ete. Ar man būtų nusišyp- 
sojusi laimė? 

Mergina užsidengė veidą rankomis. 

— Ak, kaip norėčiau, kad jūs būtumėte pirmas! — sukūkčio- 
jo ji. 

Makmurdas suklupo prieš ją ant kelių. 

— Dėl Dievo, Ete, tarkim, kad taip yra iš tikrųjų! — sušuko 
jis. — Nejaugi dėl šito žodžio griausite savo gyvenimą ir mano? 
Atsiklauskit savo širdies, mieloji! Tai pati geriausia patarėja. 

Jis paėmė baltą Etės rankutę į tvirtą įrudusį delną. 

— Pažadėkit, kad būsit mano, ir mudu laikysimės drauge! 

— Čia? 

— Taip! 

— Ne, ne Džekai! — Makmurdas apkabino ją.— Ne! Tik ne 
čia! Ar gali išsivežti mane? 

Makmurdo širdy grūmėsi jausmai, bet veidas buvo tvirtas 
kaip uola. 

— Ne, čia,—- pasakė jis.— Aš ginsiu tave nuo visų čia, kur 
mudu esame| 

— Kodėl negalima drauge išvažiuoti? 

— Ne, Ete, aš negaliu niekur važiuoti. 

— Kodėl? 

— Niekada negalėsiu vaikščioti pakelta galva, jei žinosiu, 
kad buvau išvytas. Be to, ko mums bijoti? Argi mes ne laisvi 
žmonės laisvoje šalyje? Jei myli mane, o aš tave, kas išdrįs stoti 
tarp mūsų? 

— Tu nieko nežinai, Džekai. Tu neseniai čia atvažiavai. Tu 
nepažįsti Boldvino. Nepažįsti Makginčio ir jo keltininkų. 

— Nepažįstu, bet ir nebijau jų, net netikiu, kad jie yra! — 
pasakė Makmurdas.— Aš esu gyvenęs tarp šiurkščių vyrų, mie- 
loji, bet niekad jų nebijodavau, priešingai — jie imdavo manęs 
bijoti, Ete. Kvailystė! Jei tie vyrai, pasak tavo tėvo, ištisai daro 
nusikaltimus slėnyje ir jei visi žino jų pavardes, kodėl nė vienas 
nestojo prieš teismą? Atsakyk man, Ete! 

— Nė vienas liudytojas nedrįsta prieš juos liudyti. Nė mė- 
nesio neišgyventų, jei liudytų. Be to, jų Žmonės prisiektų, kad 
kaltinamasis buvo toli nuo nusikaltimo vietos. Tikriausiai esi 
apie tai skaitęs, Džekai. Sako, visi laikraščiai Jungtinėse Vals- 
tijose apie tai rašė. 

— Gal ką ir skaičiau, bet maniau, kad tai gandai. Gal tie 
vyrai gerai daro. Gal jie yra apšmeižti ir neturi kitos išei- 
ties. 

— Ak, Džekai, nekalbėk! Taip sako tas kitas! 

—- Boldvinas... taip sako? 

— Todėl taip jo nemėgstu. Ak, Džekai, pasakysiu tau visą 
tiesą. Neapkenčiu jo visa širdimi, bet ir bijau. Bijau dėl savęs, 
bet dar labiau — dėl tėčio. Žinau, kad mus ištiks baisi bėda, jei 
išdrįsiu pasakyti teisybę. Štai kodėl aš lyg žadu, lyg nežadu už 
jo tekėti. Tai vienintelė išeitis, tiesą pasakius. Bet jei tu su ma- 
nimi pabėgtum, Džekai, mes pasiimtume tėtį ir gyventume ten, 
kur nesiektų tų nevidonų rankos. 

Vėl Makmurdo širdy užvirė kova, bet jo veidas liko tvirtas 
kaip uola. 

— Tau nieko blogo neatsitiks, Ete... nei tavo tėvui. Na, o 
dėl tų nevidonų, tai, ko gero, galų gale pamatysi, kad jie tokie 
blogi kaip ir aš. 

— Ne, ne Džekai! Aš visada tavimi tikėsiu. 

Makmurdas karčiai nusijuokė. 

— Dieve! Kaip menkai mane pažįsti! Tavo nekalta siela, bran- 
gioji, negali atspėti, kas vyksta manyje. O kas čia toks atei- 
na? 

Durys atsilapojo, ir vidun šeimininko žingsniu įėjo jaunuo- 

lis — gražus, veržlus, maždaug tokio pat amžiaus ir sudėjimo kaip 
Makmurdas. Iš po plačios juodos fetrinės skrybėlės, kurios jis 
nė neketino nusiimti, valdingai žvelgė žiaurios akys abipus kum- 
pos ereliškos nosies. 

Etė pašoko sutrikusi ir sunerimusi. 

— Džiaugiuosi, pone Boldvinai,— pasakė ji. — Nesitikėjau, kad 
taip anksti ateisit. Prašom sėstis. 

Boldvinas stovėjo įsirėmęs rankomis į šonus ir žiūrėjo tiesiai 
į Makmurdą. 

— Kas jis? — trumpai paklausė. 

— Mano draugas, pone Boldvinai, naujas įnamis. Pone Mak- 
murdai, ar galiu jus supažindinti su ponu Boldvinuį 

Jaunuoliai nemandagiai linktelėjo vienas kitam. 

— (Gal panelė Etė pasakojo, kokie mudviejų santykiai — pa- 
klausė Boldvinas. 

— Man pasirodė, kad jokių santykių nėra, 

— Tikrai? Tuoj suprasit. Taigi pranešu, kad panelė priklau- 
so man ir kad šįvakar labai malonus oras pasivaikščioti. 

— Ačiū, aš nenusiteikęs vaikščioti. 

— Tikrai? — Žiaurios akys svaidė žaibus— Tai gal jūs nusi- 
teikęs grumtis, pone Įnamy? 

— Ir dar kaip! — sušuko Makmurdas pašokdamas.— Šitie jū- 
sų žodžiai Man patys mieliausi. 

—- Dėl Dievo, Džekai! Dėl Dievo! — sunerimusi sušuko vargšė 
Etė— Ak, Džekai, Džekai, jis tave sužeis! 

— Aha, vadinasi, čia Džekas, — pasakė Boldvinas nusikeikęs.— 
Jau iki to priėjote, ar ne? 

— Ak, Tedai, nebūkite kvailas... būkite geras! Jei mylite ma- 
ne, Tedai, ar mylėjote, būkit kilnus ir atlaidus. 

— Manau, Eie, jei paliksit mudu vienus, mes patys susitvar- 
kysime,— ramiai tarė Makmurdas.— O gal jūs, pone Boldvinai, 
malonėsit pasivaikščioti su manimi gatve? Vakaras malonus, o 
už kvartalo yra puiki aikštelė. 

— Aš suvesiu su jumis sąskaitas, nesitepdamas rankų,— pa- 
sakė priešininkas.— Jūs keiksit tą dieną, kai peržengėt šių namų 
slenkstį, dar man neatsiskaičius su jumis! 

— Dabar pats laikas! — sušuko Makmurdas. 

— Aš pats žinošiu, kada bus laikas, pone. Nesikiškite į ma- 
no reikalus. Štai, pažiūrėkite! — Jis atsiraitė rankovę ir parodė 

keistą ženklą, išdegintą rankoj. Tai buvo apskritimas su trikam- 
piu viduryje.— Ar žinot, ką tai reiškia? 

— Nei žinau, nei noriu žinoti! 

— Sužinosite, duodu žodį. Ir nespėsit pasenti. Gal panelė 
Etė jus galėtų apšviesti. O jūs, Ete, keliais atšliaušit pas mane... 
Girdit, mergaite? Keliais... Tada pasakysiu, kaip jus nubausiu, 
Pasėjote, ir, dievaži, pažiūrėsiu, ką jūs pjausite! — Jis įtūžęs nu- 
žvelgė juos. Paskui pasisuko ant kulnų, ir po sekundės lauko 
durys užsitrenkė. 

Keletą minučių Makmurdas ir mergina stovėjo be žado, pas- 
kui jinai apkabino įį. 

— Ak, Džekai, koks tu drąsus! Bet tau vis tiek reikia bėgti! 
Šiąnakt... Džekai... šiąnakt! Tai vienintelė išeitis. Tavo gyvybė 
jo rankose. Aš perskaičiau tą jo baisiame žvilgsnyje. Ką tu lai- 
mėsi prieš jį su bosu Makginčiu ir visa ložės valdžia priešaky? 

Makmurdas pabučiavo ją ir švelniai pasodino atgal į kėdę. 

— Raminkis! Nesijaudink ir nesibaimink dėl manęs. Aš pats 
esu masonas. Papasakojau tą ir tavo tėvui. Gal aš ne geresnis 
už kitus, todėl nemanyk, kad esu šventasis. Gal ir manęs neap- 
kenti dabar, kai viską pasakiau? 

— Nekęsti tavęs, Džekai? Kol gyva negalėčiau tavęs nekęsti! 
Girdėjau, kad šiaip nieko baisaus būti masonu, bet ne čia. Kodėl 
turėčiau blogai apie tave manyti? Jei tu masonas, Džekai, ko 
nenucini ir nesusidraugauji su bosu Makginčiu? Ir paskubėk, 
Džekai, kuo greičiau! Papasakok viską pirmas, kitaip tave per- 
sekios. 

— Ir aš taip manau, — pasakė Makmurdas.— Eisiu dabar ir 
viską sutvarkysiu. Pasakyk tėvui, kad šiąnakt čia nakvosiu, o 
rytoj susirasiu kitą butą. 


Makginčio baras buvo pilnas kaip paprastai — ten mielai rink- 
davosi viso miesto padugnės. Šeimininkas buvo mėgstamas — 
šiurkščiu linksmumu dangstė savo tikrąjį veidą. Be to, jo bijojo 
visas miestelis ir visas slėnys per trisdešimt mylių aplink ir net 
kitapus kalnų, todėl visi plūdo į barą, norėdami jam įtikti. 

Turėdamas slaptą galią, kuria taip negailestingai naudojosi, 
jis ėjo aukštas pareigas — buvo municipaliteto ir kelių komisijų 
narys, išrinktas padugnių, kurios savo ruožtu tikėjosi gauti ma- 
lonių. Mokesčiai buvo nežmoniški, visuomeniniai darbai — apleis- 

ti, papirkti revizoriai klastojo ataskaitas, o padorūs miestiečiai, 
bauginami ir atvirai šantažuojami, laikė liežuvį už dantų. 

Kasmet boso Makginčio deimantiniai smeigtukai didėjo, auk- 
sinės grandinėlės vis sunkiau krito ant puošnėjančių liemenių, 
baras plėtėsi kėsindamasis užimti visą turgaus aikštę. 

Makmurdas stumtelėjo baro duris ir ėmė spraustis tarp vyrų, 
skendinčių tabako dūmuose ir alkoholio tvaike. Baras buvo pui- 
kiai apšviestas, ir didžiuliai paauksuoti veidrodžiai kiekvienoj 
sienoj atspindėdami daugino akinančias lempas. Keli vienmarš- 
kiniai barmenai uoliai maišė gėrimus vyrams, apsėdusiems platų, 
variu puoštą barą. 

Pačiame gale, atsirėmęs į barą ir įsikandęs cigarą, stovėjo 
augalotas galiūnas, matyt, pats Makgintis. Tai buvo juodaplau- 
kis milžinas, apžėlęs barzda, ant apykaklės užkritusiais plaukais. 
Tamsaus gymio lyg italas, su žvairuojančiomis keistomis visiškai 
juodomis akimis jis atrodė grėsmingai. 

Visa kita — taisyklingi bruožai ir nuoširdi laikysena — gana 
gerai derėjo prie vyriškos išvaizdos. Tai tiesus, garbingas vyras, 
galėjai pamanyti, jo širdis sveika, nors lūpos ir taria šiurkščius 
žodžius. Ir tik išvydęs tas negyvas juodas akis, žiaurias ir ne- 
gailestingas, pajusdavai šiurpą, suvokęs, kad susidūrei su grės- 
mingu blogiu, kuris dėl jėgos, drąsos ir sumanumo yra tūkstantį 
kartų baisesnis. 

Įsižiūrėjęs į vyriškį, Makmurdas su jam įprastu nerūpestin- 
gumu bei drąsa prasiskyrė alkūnėmis kelią pro būrelius patai- 
kūnų, įtaikiai kvatojančių iš menkiausio boso pokšto. Pilkos jau- 
nojo airio akys pro akinių stiklus drąsiai įsmigo į juodas ve- 
riančias boso akis. 

— Na, jaunuoli, lyg ir nesu jūsų matęs. 

— Aš čia neseniai, pone Makginti. 

— Ne taip neseniai, kad galėtumėte nežinoti, kaip kreiptis į 
džentelmeną. 

— Tai tarėjas Makgintis, jaunuoli, — pasakė kažkas iš būre- 
lio. 

— Atsiprašau, tarėjau. Aš nežinau čionykščių papročių. Man 
buvo patarta pas jus užeiti. 

— Štai ir užėjote. Ir kaip aš jums atrodau? 

— Per anksti sakyti. Jei jūsų širdis tokia pat didelė kaip kū- 
nas, o siela tokia pat graži kaip veidas, nieko daugiau nepagei- 
daučiau,— tarė Makmurdas. 

— Po velnių! Jūsų liežuvis airiškas! — sušuko baro šeiminin- 
kas, ne visai tikras, ar verta pataikauti šiam drąsuoliui, ar lai- 
kytis oriai. — Vadinasi, mano išvaizda jums pakenčiama? 
| — Žinoma, — pasakė Makmurdas. 

— Jums liepė pas mane apsilankyti? 

— Taip. 

— O kas liepė? 

— Brolis Skanlanas iš Vermisos miestelio 341 ložės. Į jūsų 
sveikatą, tarėjau, ir už mūsų geresnę pažintį! — Jis pakėlė pa- 
duotą stiklą prie lūpų ir gerdamas atkišo mažylį pirštą. 

Akylai jį stebintis Makgintis kilstelėjo vešlius juodus anta- 
kius. 

— Ak šitaip — pasakė jis.— Norėčiau su jumis truputį arti- 
miau susipažinti, pone... 

— Makmurdas, 

— Artimiau, pone Makmurdai, Mes nepasitikime čionykščiais 
ir netikime jų žodžiais. Ateikite minutėlei čia, už baro. 

Ten buvo kambarėlis, pristatytas statinių. Makgintis rūpes- 
tingai uždarė duris ir atsisėdo ant statinės, Mąsliai kandžiodamas 
cigarą ir žiūrėdamas į pašnekovą tomis nerimą keliančiomis aki- 
mis. Kurį laiką jis tylėjo. Makmurdas ištvėrė jo tyrimą linksmai, 
vieną ranką laikydamas kišenėje, kita raitydamas rudus ūsus. 
Staiga Makgintis pasilenkė ir grėsmingai atkišo revolverį. 

— Klausykit, pokštininke,— pasakė jis— jei manyčiau, kad 
juokėtės iš mūsų, su jumis būtų trumpa kalba. 

— Keistai sutinkate brolį, būdamas ložės magistras, — oriai ta- 
rė Makmurdas, 

— Ak, bet kaip tik tą jūs turite įrodyti — pasakė Makgintis — 
ir tepadeda jums Dievas, jei nesugebėsite pasiaiškinti! Kur įsto- 
jot? | 

— Į dvidešimt devintą ložę, Čikagoje. 

— Kada? 

— 1872 metų birželio dvidešimt ketvirtąją. 

— Kas jūsų magistras? 

— Džeimsas Skotas. 

— Kas jūsų rajono vadovas? 

— Bartolomėjus Vilsonas. 

— Hml Jūs, atrodo, mikliai mokate atsakinėti į klausimus. Ką 
čia veikiate? 

— Dirbu kaip ir jūs, tik prastesnį darbą. 

— Labai greitai atsakinėjate. 

— Taip, aš visada greitai kalbu. 

— Ir greitai veikiate? 

— Tuo garsėjau tarp žmonių, puikiai mane pažinojusių. 

— Na, išbandysime jus greičiau negu tikitės. Ar esat ką nors 
girdėjęs apie čionykštę ložę? 

— Girdėjau, kad ji priima visus. 

— Jūsų teisybė, pone Makmurdai. Kodėl palikote Čikagą? 

— Teprasmengu, jei pasakysiu bent žodį! 

Makgintis išsprogino akis. Jis nebuvo pratęs girdėti tokių at- 
sakymų, ir tai jį nustebino. 

— Kodėl nepasakysite? 

— Nė vienas brolis negali meluoti kitam, 

— Vadinasi, tiesa tokia bjauri, kad nevalia jos atskleisti? 

— Manykite ką norite. 

— Klausykit, pone, nesitikėkit, kad aš, magistras, įsileisiu į 
10žę Žmogų, jei jis slepia savo praeitį. 

Makmurdas sutriko. Paskui iš vidinės kišenės išsiėmė sutrintą 
laikraščio iškarpą. 

— Jūs neišduosite draugo? 

— Sumalsiu jums snukį, jei išdrįsit taip kalbėti! — įsiutęs su- 
šuko Makgintis. 

— Teisybė, tarėjau,— pasakė Makmurdas nuolankiai — Atsi- 
prašau. Aš kalbėjau nepagalvojęs. Žinau, kad jūsų ložėje būsiu 
saugus. Pažiūrėkite į šią iškarpą. 

Makgintis permetė akimis žinutę: 1874 m. sausio pradžioje 
Čikagoje, Turgaus gatvėje, Leiko aludėje, nušautas Jonas Pin- 
tas. 

— Jūsų darbas? — paklausė grąžindamas laikraštį. 

Makmurdas linktelėjo. 

— Kodėl jį nušovėte? 

— Aš padėjau dėdei Semui kalti dolerius. Gal manieji ne- 
buvo tokio gero aukso kaip jo, bet atrodė tokie pat ir buvo pi- 
giau pagaminami. Pintas iškišdavo mano gaminius... 

— Kaip tai? 

— Na, išleisdavo doierius apyvarton. Paskui pagrasino, kad 
mane išduos. Gal ir išdavė. Aš nelaukiau. Nudėjau jį ir išdūmiau 
į akmens anglies šalį. 

— Kodėl būtinai į akmens anglies šalį? 

— Perskaičiau laikraščiuose, kad čia niekas nesigilins į pra- 
eitį. 

Makgintis nusijuokė. 

— Jūs darėte netikrus pinigus, paskui nužudėt žmogų ir at- 
kūrėte čionai, tikėdamasis, kad jus sutiks išskėstomis ranko- 
mis. 

— Taip ir buvo, — atsakė Makmurdas. 

— Manau, kad toli nueisit. Ar dar mokate kalti dolerius? 

Makmurdas išsiėmė saują iš kišenės. 

— Šitie niekad nėra matę Filadelfijos pinigų kalyklos — pa- 
sakė jis. 

— Ką jūs sakote! — Didžiule plaukuota kaip gorilos ranka 
Makgintis prikišo juos prie šviesos.— Nematau jokio skirtumo, 
Po velnių! Po perkūnais, jūs galite būti labai naudingas brolis! 
Mes galime pakęsti vieną ar du niekšus, brolį Makmurdai, nės 
kartais turime vieni kitus ginti. Greit pasijustume priremti prie 
sienos, jei neatremtume tų, kurie mus stumdo. 

— Manau, sugebėsiu drauge paremti, kur reikės. 

— Atrodo, turite gerus nervus. Net nesutrikote, kai atkišau 
į jus revolverį. 

— Ne man grėsė pavojus. 

— O kam? 

— Jums, tarėjau— Makmurdas išsitraukė užtaisytą pistoletą 
iš šoninės striukės kišenės.— Aš visą laiką taikiausi į jus. Ma- 
nau, mano šūvis būtų buvęs toks pat greitas kaip ir jūsų. 

— Po velnių! — Makgintis paraudo iš pykčio, paskui prapliu- 
po kvatotis.-- Klausykite, jau seniai neturėjome tokio pabaisos. 
Ko gero, ložė jumis didžiuosis... Ko, po velniais, nori? Nebega- 
liu pasikalbėti su žmogum penkias minutes, būtinai turi kišti 
nosį! 

Barmenas sutriko. 

— Atsiprašau, tarėjau, bet ten Tedas Boldvinas. Sako, nori 
tuoj pat jus matyti. | 

Žodžiai buvo nereikalingi — per tarno petį žvelgė sustingęs, 
žiaurus paties Boldvino veidas. Jis išstūmė barmeną ir uždarė 
duris. 

— Taigi — pasakė metęs įsiutusį žvilgsnį į Makmurdą,— jūs 
atėjote pirmas, ar ne? Noriu kai ką jums pasakyti apie šį vyrą, 
tarėjau. 

— Sakykite čia ir į akis! — sušuko Makmurdas. 

— Pasakysiu, kai reikės. 

— Na! Na! —tarė Makgintis, pakildamas nuo statinės.— To 
nebus. Štai naujas brolis, Boldvinai, ir nevalia sutikti jį taip. 
Duok ranką, vyre, ir susitaikykite. 

— Niekada! — sušuko Boldvinas įsiutęs. 

— Siūlau jam kautis, jei mano, kad aš jį įžeidžiau — pasakė 
Makmurdas.— Aš mušiuos kumščiais, o jeigu jis to nenori, tegu 
pats pasirenka kaip. Dabar jūs, tarėjau, kaip magistras tarkit 
savo žodį. 

— Kas atsitiko? 

— Jauna dama. Ji laisva ir pati gali išsirinkti. 

— Nejaugi? — sušuko Boldvinas. 

— Sakyčiau, iš dviejų ložės brolių ji gali pasirinkti patinka- 
mą,— tarė bosas. 

— Toks jūsų nuosprendis? 

— Taip, Tedai Boldvinai, — pasakė Makgintis pikta lemiančiu 
žvilgsniu. — Gal tu nesutinki? 

— Jūs atstumiat žmogų, ištikimai jums tarnavusį penkerius 
metus, ir pataikaujat tam, kurį matot pirmą sykį gyvenime. Die- 
važi, neilgai būsite magistru, Džekai Makginti! Kai reikės bal- 
suoti... 

Tarėjas šoko prie jo kaip tigras. Griebė už sprando ir par- 
metė ant statinės. Beprotiškai įsiutęs, gal būtų net pasmaugęs 
Boldviną, jei nebūtų įsikišęs Makmurdas, 

— Ramiau, tarėjau! Dėl Dievo, raminkitės! — sušuko traukda- 
anas jį atgal. 

Makgintis paleido auką, ir Boldvinas išsigandęs, vos gaudy- 
damas kvapą, drebėdamas visu kūnu kaip žmogus, ką tik žvelgęs 
mirčiai į akis, atsisėdo ant statinės. 

— Tu seniai šito prašeisi, Tedai Boldvinai, ir dabar gavai! — 
suriko Makgintis— Manai, jei kiti nebalsuos už magistrą, pats 
atsidursi jo vietoje? Tą nuspręs ložė. Kol aš magistras, nepakę- 
siu, kad kas nors man prieštarautų. 

— Aš nieko neturiu prieš jus — sumurmėjo Boldvinas, čiupi- 
nėdamas gerklę. 

— Vadinasi — sušuko bosas, vėl užsidėdamas geraširdiškumo 
kaukę, — mes vėl geri draugai, ir viskas baigta. 

Jis paėmė nuo lentynos šampano butelį ir ištraukė kamštį. 

— Taigi, — pridūrė pripildamas tris aukštas taures, — išgeriam 

ir baigiam visus ginčus. Gerai, dabar kairę ranką ant Adomo 
obuolio. Sakyk, Tedai Boldvinai, kokia yra pykčio priežastis? 

— Juodi debesys, — atsakė Boldvinas. 

— Bet jie išsisklaidys. 

— Prisiekiu! 

Vyrai išgėrė ligi dugno, tą pačią ceremoniją atliko ir Bold- 
vinas su Makmurdu. 

— Šaunu! — sušuko Makgintis, trindamas rankas.— Gana ga- 
dinti kraują! Turite laikytis ložės drausmės, antraip patirsite sun- 
kią ranką, kurią pažįsta brolis Boldvinas... Ir jūs labai greitai 
pažinsite, broli Makmurdai, jei šauksitės bėdos! 

— Prisiekiu, to daryti neskubėsiu— pasakė Makmurdas ir pa- 
davė ranką Boldvinui— Aš greitas ginčytis ir greitas atleisti. Sa- 
ko, kad dėl to kaltas karštas airiškas kraujas. Bet viskas baigta, 
aš nepykstu. 

Boldvinas paspaudė atkištą ranką, nes jį stebėjo baisiojo bo-- 
so grėsminga akis, bet iš niūraus jo veido buvo matyti, kaip 
mažai paveikė Makmurdo žodžiai. 

Makgintis paplojo jiems per pečius ir nusikvatojo: 

— Ak, tos mergaitės! Tik pamanyk, mano vyrai pešėsi dėl 
sijono! Ir už ką jai tokia laimė! Na, bet rinktis ji turi pati, tuo 
magistras nesirūpina... ir tepadeda jums Dievas. Mums užtenka ir 
savo reikalų. Jūs būsit priimtas į 341 ložę, broli Makmurdai. Pas. 
mus kitos priemonės ir metodai negu Čikagoje. Šeštadienio va- 
karą mūsų susirinkimas, ir jei ateisite, tapsite amžinai laisvas. 
Vermisos slėnyje. 


III skyrius 
341 LOŽĖ, VERMISA 


Kitą dieną iš senojo Džeikobo Šafterio Makmurdas persikėlė 
pas našlę Maknamarą į tolimiausią miesto pakraštį. Skanlanas, 
su kuriuo jis susipažino traukiny, irgi netrukus atsikraustė į Ver- 
misą, ir juodu apsigyveno kartu. Kitų įnamių nebuvo. Seiminin- 
kė, linksma sena airė, davė jiems ramybę, taigi abu galėjo ne-- 
varžomi kalbėtis ir elgtis kaip vyrai, turį bendrų paslapčių. 

Šafteris leido Makmurdui, kada norės, ateiti valgyti, tad jis. 
toliau bendravo su Ete, ilgainiui juodu net dar labiau suartėjo. 

Jausdamasis saugus naujame bute, Makmurdas miegamajame 
įšsiimdavo pinigų matricas, tad kiti masonai, pasižadėję saugoti 
paslaptį, ateidavo pasižiūrėti, kaip kalami pinigai, ir kišenėje išsi- 
nešdavo po keletą monetų, taip sumaniai padirbtų, kad nebūdavo 
menkiausio pavojaus jas leisti apyvarton. Įvaldęs tokį nuostabų 
meną, Makmurdas būtų galėjęs visai nedirbti, tačiau, kaip aiš- 
kino smalsiems draugams, turėjo gauti kokių nors matomų lėšų, 
kad nesusidomėtų policija. 

Vienas policininkas iš tikrųjų jį sekė, bet laimė buvo palanki 
nuotykių ieškotojui. Po pirmo susitikimo jis gana dažnai lankėsi 
Makginčio bare, kad galėtų artimiau susipažinti su vaikinais — 
taip draugiškai vadino vienas kitą gaujos nariai, kurių ten knibž- 
dėte knibždėjo. Savo energingu būdu ir drąsiais žodžiais jis greit 
išgarsėjo tarp jų, o sumanumu, kuriuo taip greitai sudorojo var- 
žovą, pelnė pagarbą. Tačiau netrukus po kito incidento jis dar 
labiau iškilo jų akyse. 

Vieną vakarą, per pačią kamšatį, atsidarė durys, ir įėjo Vy- 
ras melsva kasyklų policijos uniforma ir aukšta kepure. Jis prik- 
lausė geležinkelininkų ir anglies kasyklų savininkų sudarytiems 
daliniams, remiantiems miesto policiją, visiškai bejėgę susidoroti 
su gaujomis, terorizuojančiomis rajoną. Pasirodžius policininkui, 
stojo tyla, ir daugelis žvilgsnių įsmigo į jį, bet policininkų ir 
nusikaltėlių santykiai kai kuriose valstijose labai savotiški, ir 
pats Makgintis už baro nelabai nustebo jam apsilankius. 

— Gryno viskio, nes vakaras žvarbus, — tarė policininkas.— 
Man rodos, mudu dar nebuvome susitikę, tarėjau? 

— Jūs būsite naujasis kapitonas? — paklausė Makgintis. 

— Taip. Tikimės, kad jūs, tarėjau, ir kiti pasiturintys mies- 
tiečiai padės mums palaikyti įstatymą ir tvarką šiame mieste- 
lyje. Mano pavardė — kapitonas Marvinas. 

— Apsieitume ir be jūsų, kapitone Marvinai,— šaltai tarė 
Makgintis — nes turime savo policiją miestelyje ir mums nerei- 
kia svetimos. Juk jūs tik apmokamas kapitalistų įrankis, pasam- 
dytas mušti ar šaudyti neturtingus vargšus miestiečius. 

— Na, na, dėl to neverta ginčytis, — geraširdiškai tarė poli- 
cijos karininkas.— Tikiu, kad mes visi kuo puikiausiai atliksime 
savo pareigą, bet iš pradžių reikia susipažinti — Jis išgėrė ir 
pasisuko eiti, bet staiga įsmeigė akis į Džeką Makmurdą, šnai- 
ruojantį jo alkūnėn.— Sveikas! — sušuko nužvelgdamas jį nuo 
galvos iki kojų.— Senas pažįstamas, 

Makmurdas pasitraukė. 

— Kol gyvas nebuvau nei jūsų, nei Kkųrio kito šlykštaus fa- 
raono draugas, — tarė jis. 

— Taip, pažįstamas — ne visada draugąs,— nusišypsojo poli- 
cijos kapitonas.— Džekas Makmurdas iš Čikagos, juk to neneig- 
site! 

A4akmurdas gūžtelėjo pečiais. 

— Aš ir neneigiu,— tarė jis.— Manot, man gėda savo var- 
do? 

— Na, 0 galėtų būti ir gėda. 

— Ką jūs, po velnių, turite galvoje? — sustaugė Makmurdas, 
sugniaužęs kumščius. 

— Klausyk, Džekai, manęs neįgąsdinsi rįksmais. Aš tarnavau 
Čikagoje, prieš atvykdamas į šitą prakeiktą anglies bunkerį, ir 
Čikagos sukčių pažįstu net nuluptą. 

Makmurdo veidas ištįso. 

— Tai tu — Marvinas iš Čikagos Centrinės? — sušuko. 

— Tas pats senasis Tedas Marvinas, jūsų paslaugoms. Mes 
prisimenam, kas nušovė Joną Pintą. 

— Aš jo nenušoviau. 

— Nejaugi? Jo mirtis tau buvo nepaprastai patogi, kitaip 
būtų patupdę, dėl tų monetų. Na, kas buygo, tas pražuvo. Tarp 
mūsų kalbant, gal aš ir viršysiu savo parejgą tą sakydamas — 
prieš tave bylos sudaryti nepavyko, ir Nors rytoj gali drąsiai 
važiuoti į Čikagą. 

— Man gera ir čia. 

— Aš tau daviau gerą patarimą, o tu Net nepadėkojai. 

— Jei linki man gero, — dėkoju, — nelabai mandagiai pasakė 
Makmurdas. 

— Jei dorai gyvensi, aš tylėsiu— tarė kapitonas.— Bet, die- 
važi, jeigu imsies seno, bus riesta. Labos nakties. Labanakt, ta- 
Iėjau. 

Jis išėjo iš baro, palikdamas savo sųkurtą vietos didvyrį. 
Makmurdo žygiai tolimoje Čikagoje buvo pašnibždomis aptari- 
nėjami nuolatos. Jis su šypsena atsakydavo į visus klausimus 
kaip Žmogus, nepageidaujantis tapti didvyrįju. Bet dabar jo šio- 
vė buvo oficialiai patvirtinta. Baro lankytojai susispietė aplink 
jį ir nuoširdžiai spaudė ranką. Dabar jis nebeliko skolingas vi- 
suomenei. Gerdamas jis pakeldavo labai daug, bet tą vakarą, 
jei Skanlanas nebūtų buvęs drauge ir parvedęs namo, didvyris 
tikriausiai būtų praleidęs naktį po baro stalų, 

Šeštadienio vakarą Makmurdas įstojo į ložę. Jis tikėjosi, kad 
nebus jokių ceremonijų kaip Čikagoje, bet Vermisoje buvo ypa- 
tingos apeigos, kuriomis ložė didžiavosi ir kurias turėjo atlikti 
kiekvienas kandidatas. 

Masonai susirinko didelėje ložės salėje. Vermisoje jų buvo 
apie šešiasdešimt, o visame slėnyje — kur kas daugiau. Masonai 
eidavo iš vienos ložės į kitą, kai jiems iškildavo grėsmė, pa- 
darius kokį nusikaltimą vienoje ar kitoje vietovėje. Iš viso jų 
buvo ne mažiau kaip penki šimtai. 

Tuščioje salėje vyrai susėdo aplink ilgą stalą. Šone stovėjo. 
kitas, apkrautas buteliais ir taurėmis, į kurias kai kas jau kreipė 
akis. Makgintis sėdėjo priekyje su plokščia juoda aksomine ke- 
pure ant garbanotų juodų plaukų, apsivyniojęs kaklą purpurinių 
šalikų, ir atrodė panašus į šventiką, vadovaujantį žiauriam ri- 
tualui. Iš dešinės ir kairės sėdėjo kiti ložės pareigūnai, tarp jų — 
ir Tedas Boldvinas. Kiekvienas turėjo šaliką ar medalioną kaip 
savo pareigų emblemą. 

Daugiausia tai buvo pagyvenę vyrai, bet buvo ir jaunų — 
nuo aštuoniolikos iki dvidešimt penkerių metų, paslaugių ir su- 
manių įsakymų vykdytojų. Tarp senesnių vyrų matei nemaža 
žiaurių veidų, nepripažįstančių jokių įstatymų, bet, žiūrint į dau- 
gumą eilinių narių, sunku buvo patikėti, kad šie energingi ir 
atviraveidžiai jauni vyrukai — tai pavojinga gauja žudikų, mo- 
rališkai pakrikusių, besididžiuojančių savo amatu ir didžiai ger- 
biančių vyresniuosius „specialistus“, jų žodžiais tariant. 

Jų sugedusi prigimtis laikė esant kilnų ir riteriška pasisiū- 
lyti nužudyti kokį žmogų, niekada jų neįžeidusį, dažniausiai pir- 
mą sykį matomą. Po žmogžudystės jie ginčydavosi, kuris iš tik- 
rųjų smogė mMirtiną smūgį, ir linksmindavosi pasakodami, kaip 
pasmerktasis rėkęs ir raitęsis mMerdėdamas. 

Iš pradžių jie šiek tiek slėpdavo savo veiklą, bet kalbamuoju 
metu darbavosi atvirai, nes nesėkminga teisingumo kova įrodė 
jiems, kad niekas nedrįsta prieš juos liudyti; kita vertus, jie 
galėjo kviestis ištikimus sau liudytojus ir turėjo pakankamai 
lėšų nusisamdyti gabiausius advokatus. Per dešimt ilgų smurto 
metų nė vienas jų nebuvo nuteistas, keltininkai bijojo tik vieno 
dalyko — kad prieš juos nepakiltų žmonių rūstybė. 

Makmurdas buvo įspėtas, kad jo laukia sunkus išbandymas, 
tik nežinojo koks. Du rimti broliai nuvedė jį į kitą kambarį. 
Per lentinę pertvarą jis girdėjo daugelio balsų šurmulį. Kelis 

kartus išgirdo tariant savo pavardę ir suprato, kad aptariama jo 
kandidatūra. Paskui įėjo vidaus sargybinis su žalia ir auksine 
juosta skersai krūtinės. 

— Magistras įsakė surišti, užrišti akis ir įvesti. — pasakė jis. 

Trys broliai nuvilko jam apsiaustą, atraitė dešinę rankovę ir 
virve surišo alkūnes. Paskui užmaukšlino storą juodą kepurę, 
kad jis nieko nematytų, ir įvedė į salę. 

Po gobtuvu buvo tamsu ir tvanku. Jis girdėjo aplink žmonių 
žingsnius ir balsus, paskui suskambėjo prislopintas, tolimas Mak- 
ginčio balsas: 

— Džekai Makmurdai, ar tu masonų ložės narys? 

Jis linktelėjo. 

— Ar tavo dvidešimt devinta ložė Čikagoje? 

Jis vėl linktelėjo. 

— Tamsios naktys nemalonios, — pasigirdo balsas, 

— Taip, svetimam krašte, — jis atsakė. 

— Juodi debesys. 

— Taip, artinasi audra. 

— Ar broliai patenkinti? — paklausė magistras. 

Visi pritariamai sumurmėjo. 

— Pripažįstame, kad tu, broli, pagal ženklą ir slaptažodį esi 
vienas iš mūsų — pasakė Makgintis— Žinok, kad šiame krašte 
vykdome tam tikras apeigas ir pareigas, kurioms reikia narsių 
vyrų. Ar esi pasiruošęs išbandymui? 

— Taip. 

— Ar tu drąsus? 

— Taip. 

— Ženk žingsnį į priekį ir įrodyk. 

Sulig tais žodžiais jis pajuto įsiremiant į akis du aštrius smai- 
galius — atrodė, kad, žengęs dar žingsnį, jų nebeteks. Vis dėlto 
"sukaupė jėgas, tvirtai žengė į priekį, ir spaudimo nebeliko. Pasi- 
girdo pritarimo murmesys. 

— Jis stiprios širdies, — pasakė balsas.— Ar gali ištverti skaus- 
mą? 

— Žinoma,— atsakė jis. 

— Išbandykite jį! 

Jis vos nesuriko, baisiam skausmui persmelkus ranką, ir vos 
nenualpo, bet prikando lūpą ir sugniaužė kumščius, slėpdamas 
baisią kančią. 

— Aš galiu ištverti daugiau, — pasakė jis. 

Šį kartą sugriaudėjo plojimai. Šio išbandymo dar niekas ne- 
buvo ištvėręs taip šauniai. Visi jam plojo per pečius, kažkas 
nuplėšė gobtuvą. Jis mirksėjo šypsodamasis sveikinantiems bro- 
iiams. 

— Paskutinis žodis, broli Makmurdai — tarė Makgintis— Tu 
prisiekei saugoti paslaptį ir laikytis ištikimybės, tad ar žinai, 
kad, sulaužęs ją, sulauksi neišvengiamos mirties? 

— Taip, —- pasakė Makmurdas. 

— Ir besąlygiškai pripažįsti magistro valdžią? 

— Taip. 

— Vermisos 341 ložės vardu suteikiu tau visas privilegijas. 
Nešk gėrimus, broli Skanlanai, ir išgerkime į mūsų gerbiamo 
brolio sveikatą. 

Makmurdas gavo savo apsiaustą, bet vilkdamasis apžiūrėjo 
vis dar skaudančią dešinę ranką. Odoje buvo apskritimas su tri- 
kampiu vidury, gilus ir raudonas, paliktas įkaitintos geležies. 
Keli masonai šalia irgi atsiraitojo rankoves ir parodė ložės ženk- 
lą. 

— Visi jį turime, — pasakė vienas, — bet ne visi taip drąsiai 
kaip tu ištvėrėme skausmą. 

— Et, niekis, — pasakė jis, nors ir labai skaudėjo. 

Po gėrimų buvo aptariami ložės reikalai. Makmurdas, pripra- 
tęs prie nuobodžių Čikagos darbų, slapčia stebėjosi. 

— Visų pirma, — pasakė Makgintis— perskaitykim laišką, 
gautą iš Mertono apygardos 249 ložės magistro Vindlo. Jame 
rašoma: 


Brangusis sere, reikia sutvarkyti Endrių Rėjų iš „Rėjaus ir 
Siermašo" akmens anglies firmos. Turbūt prisimenate, kad jūsų 
ložė mums skolinga: du mūsų broliai praeitą rudenį sutvarkė 
policininką. Atsiųskite du gerus vyrus. Jais pasirūpins šios ložės 
iždininkas Higinsas, adresas jums žinomas. Jis nurodys jiems lai- 
ka ir vietą. Nuoširdžiai jūsų 


Dž. V. Vindlas. 
— Vindlas niekada neatsisakydavo mums padėti, kai papra- 
šydavom paskolinti vieną kitą vyrą, todėl ir mums nevalia atsi- 
sakyti. 
Makgintis apžvelgė kambarį niūriu žvilgsniu: 


92 


— Savanorių yra? 

Keli vyrukai pakėlė rankas. Magistras pažiūrėjo pritariamai 
šypsodamasis. 

— Tigre Kormakai, jei tvarkysies kaip aną kartą, bus gerai. 
Ir tu, Vilsonai. 

— Aš neturiu pistoleto— tarė savanoris, dar visai paaug- 
lys. 

— Tu pirmą kartą, ar neė Kada nors reikia susikruvinti. Tai 
bus gera pradžia. Na, o pistoletą gausi tenai. Važiuokit pirma- 
dienį, turėsit laiko užtektinai. Sutiksime jus išskėstomis ranko- 
mis. 

— O atiyginimas? — paklausė Kormakas, kresnas, tamsiavei- 
dis, žiaurios išvaizdos jaunuolis, pelnęs Tigro pravardę. 

— Atlyginimu nesirūpink. Pirmiausia garbingai atlik darbą, o 
paskui gal atsiras vienas kitas doleris. 

— Ką jis padarė? — paklausė jaunasis Vilsonas. 

— Ne tokiems kaip tu klausinėti, ką jis padarė. Jis nuteis- 
tas tenai. Tai ne mūsų reikalas. O mes turime padaryti tai, ką 
jie padarytų mūsų labui. Du broliai iš Mertono ložės atvyksta 
pas mus kitą savaitę pasidarbuoti šiose vietose. 

— Kas jie? — pasigirdo balsas. 

— Dievaži, geriau neklausinėkit. Jei nieko nežinosi, nega- 
lėsi liudyti ir neturėsi jokių bėdų. O tie vyrai švariai dirba. 

— Ir pačiu laiku! — sušuko Boldvinas.— Žmonės čia visai pa- 
sileido. Aną savaitę tris mūsiškius išvarė cecho viršininkas Blei- 
keris. Jis jau seniai užsidirbo. 

— Ką užsidirbo? — pakuždom paklausė Makmurdas kaimyną. 

— Stambių šratų porciją — nusikvatojo šis— Kaip tau patin- 
ka Mūsų veikla, broli? 

Nusikaltėliška Makmurdo siela palengva pritapo prie drau- 
gijos. 

— Man čia patinka, — tarė jis— Gera vieta šauniam vaiki- 
nui. 

Sėdintys aplink išgirdo jo žodžius ir paplojo. 

— Kas atsitiko? — sušuko magistras iš galustalės. 

-— Mūsų naujajam broliui, sere, labai patinka mūsų veikla. 

Makmurdas pašoko. 

— Leiskit pranešti, garbusis magistre, jei reikės vyro, man 
būtų garbė padėti ložei. 

Visi ėmė ploti. Buvo aiškų, kad virš horizonto kyla nauja 

saulė. Kai kuriems vyresniesiems pasirodė, kad įvykiai klostosi 
per greit. | 

— Siūlyčiau broliui Makmurdui palaukti — tarė sekretorius 
Haravėjus, grobuoniško veido žilabarzdis senis, sėdintis netoli. 

— Žinoma, tą ir turėjau galvoje. Aš jūsų valioje — pasakė 
Makmurdas, 

— Sulauksi savo eilės, broli — pasakė magistras.— Mes įtrau- 
kėme tave į savanorių sąrašą ir tikime, kad dirbsi iš širdies. Šią- 
nakt gali dalyvauti nedideliame žygyje, jei pageidauji. 

— Aš palauksiu tikro darbo. 

— Vis tiek gali ateiti šiąnakt — šį tą sužinosi, ko mes verti. 
Aš pranešiu vėliau. O dabar,— jis pažvelgė į dienotvarkę, — ap- 
tarsime dar vieną kitą klausimą. Visų pirma tegu iždininkai duo- 
da ataskaitą apie mūsų balansą banke. Džimo Karnavėjaus naš- 
lei paskirta pensija. Jis žuvo darbuodamasis ložės labui, ir mūsų 
pareiga rūpintis našle. 

— Džimas buvo nušautas praėjusį mėnesį, kai mėgino nudėti 
Česterį Vilkoksą iš Marli Kriko,— pakuždėjo Makmurdui kaimy- 
nas. 

— Šiuo metu balansas geras,— pasakė iždininkas, atsivertęs 
banko knygelę.— Paskutiniu metu firmos dosniai mus rėmė. Mak- 
so Linderio bendrovė davė penkis šimtus dolerių, kad paliktume 
ramybėje. Broliai Vokeriai atsiuntė šimtą, bet aš liepiau grąžinti 
ir pareikalauti penkių šimtų. Jei neduos žinios iki trečiadienio, 
jų kėlimo aparatas gali sugesti. Pernai sudeginom jų smulkin- 
tuvą, ir atėjo į protą. Vakarų akmens anglies bendrovė sumo- 
kėjo kasmetinę duoklę. Lėšų turime pakankamai, galime vyk- 
dyti visus įsipareigojimus. 

— O Arčis Svindonas? — paklausė vienas brolis. 

— Išsipardavė ir išvažiavo. Senas kvailys paliko mums raš- 
telį: geriau būsiąs laisvas gatvių šlavikas Niujorke negu didelės 
kasyklos savininkas šantažuotojų gaujos valdžioje. Velniai grieb- 
tų! Manau, kad daugiau nebesirodys šiame slėnyje. 

Kitame stalo gale pakilo švariai nusiskutęs pusamžis vyras 
maloniu geraširdišku veidu. 

— Pone iždininke,— tarė jis, — ar galiu paklausti, kas nupirko 
to žmogaus turtą? 

— Taip, broli Morisai. Jį nupirko Valstybinė Mertono apy- 
gardos geležinkelio bendrovė. 

— O kas nupirko Todmano ir Li kasyklas, kurios pernai buvo 
"panašiai parduodamos? 

— Ta pati bendrovė, broli Morisai. 

— O kas nupirko Mensono ir Šumano, Van Dėjerio ir Etvudo 
geležies fabrikusė 

— Vakarų Džilmertono vyriausioji kasyklų bendrovė. 

— Man rodos, broli Morisai, — tarė magistras, — mums nesvar- 
'bu, kas jas perka, nes jie vis tiek negali jų išgabenti iš rajono. 

— Net labai jus gerbdamas, magistre, manau, kad tai mums 
svarbu. Tai vyksta jau dešimt metų. Mes pamažu išstumiame vi- 
sus smulkiuosius savininkus. Ir kas iš to? Vietoj jų atsiranda 
didelės bendrovės — kaip geležinkelio ar vyriausioji geležies dir- 
binių, — turinčios savo direkcijas Niujorke ar Filadelfijoje ir ne- 
paisančios mūsų grasinimų. Mes galime išstumti tik vietinius bo- 
sus, bet vietoj jų bus atsiųsti kiti. Mes patys kasam sau duobę, 
smulkieji savininkai negali mums pakenkti. Jie neturi nei pi- 
nigų, nei valdžios. Kol per daug nereikalausime, jie mūsų klau- 
sys. Bet didelės bendrovės, suprasdamos, jog mes atimame dalį 
pajamų, negailės pastangų ir išlaidų, kad sugaudytų mus ir ati- 
duotų teismui. 

Po šių grėsmingų žodžių visi nutilo, apsiniaukė ir niūriai su- 
sižvalgė. Visi ką tik jautėsi tokie visagaliai ir tvirti, kad nė 
nepamanė apie kokią bausmę. Vis dėlto ši mintis sukėlė jiems 
šiurpą. 

— Aš siūlau, — dėstė kalbėtojas, — būti nuolaidesniems smul- 
kiesiems savininkams. Tą dieną, kai jų nebeliks, mūsų brolijos 
valdžia žlugs. 

Teisybė visada bado akis. Kalbėtojui atsisėdus, pasigirdo pik- 
ti šūksniai. Makgintis pakilo niūriu veidu. 

— Broli Morisai,— tarė jis— tu visada pranašauji bloga. Kol 
šios ložės Nariai vieningi, Jungtinėse Valstijose niekas negali 
jų paliesti. Tikrai, ar mes neišbandėme to teismuose? Tikiu, kad 
ir didelės bendrovės supras, jog lengviau mokėti negu kovoti. 
O dabar, broliai — Makgintis nusitraukė savo juodą aksominę 
kepurę ir šaliką,— visi klausimai išnagrinėti, liko tik vienas ma- 
žas reikaliukas, kurį galėsim paminėti skirstydamiesi. Dabar atė- 
jo laikas broliškai pasistiprinti ir suartėti. 

Keista žmonių prigimtis. Šiems vyrams buvo niekai nužudyti 
žmogų, nudėti šeimos tėvą, nejaučiant jam apmaudo nei pagie- 
žos, neprisimenant jo verkiančios žmonos ir našlaičių, bet mu- 

zika graudino juos iki ašarų. Makmurdas turėjo puikų tenorą, 
ir jei jam dar ncbuvo pavykę galutinai laimėti ložės palankumo, - 
tai dabar tisiog sujaudino masonus dainomis „Aš sėdžiu ant laip- 
telių, Meri" Ir „Ant Alano krantų“, 

Pačią plrmąją naktį naujasis narys pagarsėjo tarp brolių, pra- 
našaujančių jam paaukštinimą ir dideles pareigas. Bet vien drau- 
gystės neužteko norint tapti geru masonu, reikėjo ir kitų savy- 
bių — tad į vakaro pabaigą jis pamatė ir daugiau sektinų pa- 
vyzdžių. Viskio buteliui apkeliavus ratu daug kartų ir vyrams 
įraudus bei įsišėius, magistras dar kartą pakilo kreipdamasis į 
juos: 

— Vyrai, šiame mieste vienas žmogus prašosi lazdos, ir jūsų 
pareiga duoti jam tai, ko nusipelnė. Turiu galvoj Džeimsą Stein- 
džerį iš ,,Heraldo“. Matėte, jis vėl pradeda burnoti prieš mus. 

Vyrai pritariamai suūžė, daugelis prapliupo keiktis. Makgin- 
tis išsiėmė laikraščio iškarpą iš liemenės kišenės. 

— „Įstatymas ir tvarka! — Tai antraštė— Anglies ir geležies 
kasyklose viešpatauja teroras. Pirmosios žmogžudystės prieš dvy- 
lika metų įrodė, kad mūsų krašte veikia nusikalstama draugija. 
Smurtas nesiliauja, priešingai — vis didėja ir daro gėdą civilizuo- 
tam pasauliui. Ar to geidžia mūsų didžioji šalis, glausdama price 
krūtinės svetimšalius, bėgančius nuo Europos despotizmc? Juk 
jie patys ima terorizuoti savo geradarius, o šventos žvaizždėto- 
sios vėliavos pavėsyje atsiranda terorizmo ir neteisingumo vals- 
tybė, kelianti mums siaubą. Draugija mums žinoma. Ji yra at- 
vira ir vieša. Ar ilgai dar kentėsime? Ar galime amžinai gyven- 
ti..— Gana tų šlykštybių! — sušuko magistras,  sviesdamas 
laikraščio skiautę ant stalo.— Štai ką jis kalba apie mus. Ką 
mes jam atsakysim? 

-— Mirtis! — sušuko dešimtis nuožmių balsų. 

— Aš prieš, — pasakė brolis Morisas, žmogus geraširdžiu, šva- 
riai nuskustu veidu.— Broliai, mūsų ranka šiame slėnyje per sun- 
ki, lr ateis laikas, kai žmonės gindamiesi susivienys ir mus su- 
triuškins. Džimas Steindžeris — senas žmogus, gerbiamas mieste- 
lyjė Ir aplinkui. Jo laikraštis kovoja už teisybę šiame slėnyje. 
Jei jls žus, visoje valstijoje kils sąmyšis, ir mums bus ga- 
las. 

— O ką jie mums gali padaryti, pone Baily? — sušuko Mak- 
gintis.—- Užsiundyti policiją? Juk pusė jos — mūsų apmokama, o 

kita pusė mūsų bijo. Užsiundys teismus ir teisėjus? Argi mes ne- 
žinome, kas iš to išėjo? 

— Teisėjas Linčas gali mus suriesti į ožio ragą, — pasakė bro- 
lis Morisas. 

Visi pykčio šūksniu sutiko jo žodžius. 

— Man gana tik pakelti pirštą — sušuko Makgintis— ir du 
šimtai vyrų išvalys šį miestą nuo vieno galo iki kito.— Jis piktai 
suraukė milžiniškus juodus antakius ir dar garsiau suriko: — 
Klausyk, broli Morisai, aš jau seniai tave stebiu! Tu pats bailys 
ir kitiems nori įvaryti baimę. Ateis ta diena, broli  Morisai, kai 
tavo vardas atsidurs sąraše, ir man atrodo, kad tai bus gana 
greitai, 

Morisas perblyško kaip mirtis ir susmuko kėdėje lyg pakirs- 
tas. Pakėlė stiklą drebančia ranka ir išgėrė, kad pajėgtų atsa- 
kyti. 

— Atsiprašau, garbusis magistre, ir jūsų, ir kiekvieno bro- 
lio, jei ką negera pasakiau. Aš ištikimas ložei — visi tai žinote — 
ir nuogąstauju, kad mus ištiks bėda, todėl ir būgštauju dėl mūsų 
likimo. Bet aš labiau tikiu jūsų žodžiais negu savo, garbusis ma- 
gistre, ir pažadu daugiau jūsų neįžeisti. 

Magistras atlyžo klausydamasis nuolankių žodžių. 

— Puiku, broli Morisai. Būtų gaila tave mokyti. Bet kol aš 
sėdžiu šioje kėdėje, mes būsime vieningi žodžiais ir darbais. O 
dabar, vaikinai, — tarė apžvelgdamas draugiją, — pasakysiu, kad 
jei Steindžeris gaus, ko nusipelnęs, tai užsikrausime sau ant pe- 
čių vargą. Visi redaktoriai eina išvien, ir valstijos laikraščiai 
puls šauktis policijos bei kariuomenės. Bet, man rodos, jūs ga- 
lite jį griežtai perspėti. Ar apsiimi, broli Boldvinai? 

— Be abejo! — energingai atsakė jaunuolis. 

— Kiek vyrų reikia? 

— Šešeto pagalbon ir dviejų duris saugoti. Eisi tu, Gaueri, 
tu, Menzeli, tu, Skanlanai, ir abu Vilabiai, 

— Aš leidau ir naujajam broliui eiti drauge — pasakė ma- 
gistras. 

Boldvinas nužvelgė Makmurdą žvilgsniu, bylojančiu, kad jis 
nieko neužmiršo ir neatleido. 

— Tegu eina, jei nori — nemandagiai pasakė— Gana. Kuo 
greičiau imsimės darbo, tuo geriau. 

Vyrai išsiskirstė šūkaudami ir plėšdami dainas. Bare vis dar 
ūžavo svečiai, ir daugelis brolių ten pasiliko. Nedidelė gauja, 

gavusi įsakymą atlikti pareigą, išėjo į gatvę po du ar po tris, 
kad nepatrauktų dėmesio. Naktis buvo šalta, žvaigždėtame dan- 
guje ryškiai švietė mėnulis. Vyrai susirinko kieme, priešais aukš- 
tą pastatą. Tarp šviesių lempų buvo matyti auksinėmis raidėmis 
išvedžioti žodžiai ,„„Vermisa Herald“. Viduje gaudė spausdinimo 
mašinos, 

— Stovėk apačioje prie durų — pasakė Boldvinas Makmur- 
dui — ir žiūrėk, kad niekas nepastotų mums kelio. Su tavim liks 
Artūras Vilabis. Kiti eikite su manimi. Nebijokit, vaikinai, mes 
turim aibę liudytojų, kad šiuo metu ūžaujam ložės bare. 

Buvo beveik vidurnaktis, ir gatvės buvo tuščios, tik vienas 
kitas lėbautojas pėdino namo. Būrys perėjo gatvę, Boldvinas su 
vyrais atidarė redakcijos duris ir nubėgo laiptais aukštyn. Mak- 
murdas ir dar vienas pasiliko apačioje. Viršuje pasigirdo šauks- 
mas, paskui sudundėjo žingsniai ir griūvančios kėdės. Netrukus 
į laiptų aikštelę išbėgo žilas vyras. 

Ten jis buvo sučiuptas, ir jo akiniai skambėdami nukrito prie 
Makmurdo kojų. Vyriškis dejuodamas susmuko. Jis gulėjo kniūps- 
čias, šešios lazdos sutartinai tvojo per kūną. Vyriškis raitėsi, 
sulig kiekvienu smūgiu timpčiodamas ilgas plonas kojas. Paga- 
liau visi liovėsi mušę, tik Boldvinas, žiauriai šypsodamasis, daužė 
žmogui galvą, ikurią šis veltui stengėsi užsidengti rankomis. Jo 
žili plaukai buvo pasruvę krauju. Boldvinas, pasilenkęs prie au- 
kos, kirto trumpus, piktus smūgius į neapsaugotas vietas. Mak- 
murdas puolė laiptais aukštyn ir nustūmė jį į šalį. 

— Tu užmuši jį! — pasakė jis.— Liaukis. 

Boldvinas nustebęs pažvelgė į jį. 

— Prakeikimas! — sušuko.— Ko kišies... tu tik naujokas. Pa- 
sitrauk! — Jis užsimojo lazda, bet Makmurdas iš užpakalinės kel- 
nių kišenės staigiai išsitraukė pistoletą. 

— Pats traukis! — sušuko.— Ištaškysiu tau galvą, jei drįsi 
mane paliesti. Ar magistras nebuvo įsakęs nežudyti to žmogaus? 
O ką jūs darot? 

— Jo teisybė, — pritarė vienas vyras. 

— Po velnių! Greičiau! — sušuko stovintysis apačioje— Vi- 
suose languose užsidegė šviesa, po penkių minučių čia subėgs 
visas miestas. 

Gatvėje iš tikrųjų pasigirdo šauksmai, koridoriuje pradėjo 
rinktis spaustuvininkų būrelis. Palikę suglebusį ir nejudantį re- 
daktoriaus kūną prie laiptų, nusikaltėliai nubėgo žemyn ir išpuo- 

lė į gatvę. Netoli ložės būstinės keletas jų įsimaišė tarp kitų 
Makginčio bare ir per barą pašnibždėjo bosui, kad darbas atlik- 
tas. Kiti — su jais ir Makmurdas — šoninėmis gatvėmis bei ap- 
linkiniais keliais nubėgo namo. 


IV skyrius 
BAIMĖS SLĖNYS 


Pabudęs rytą, Makmurdas puikiai prisiminė savo priėmimą 
į ložę. Galvą skaudėjo nuo gėrimo, o išdeginta ranka degte degė 
ištinusi. Turėdamas pašalinių pajamų, į darbą jis ėjo ne visada, 
todėl vėlai pusryčiavo ir pasiliko namie, ketindamas parašyti 
ilgą laišką draugui. Paskui perskaitė laikraštį. Naujausių žinių 
skiltyje jis pamatė: „„Nusiaubta „Herald“ redakcija — redaktorius 
rimtai sužeistas“. Toliau buvo trumpai aprašyti įvykiai, kuriuos 
jis žinojo geriau negu žurnalistai. Gale buvo pareiškimas: 


Įvykį tiria policija, bet vargu ar galima tikėtis rezultatų. Keli 
vyrai buvo atpažinti ir, reikia manyti, gaus pagal nuopelnus. 
Vargu ar reikia priminti, kad užpuolimą surengė draugija, jdu 
seniai kelianti grėsmę visuomenei. „„Herald“ stojo prieš ją, ne- 
pripažindamas jokių kompromisų. Pono Steindžerio draugai gali 
džiaugtis: jo gyvybei negresia pavojus, nors jis buvo žiauriai ir 
negailestingai sumuštas. 


Pabaigoje buvo reikalaujama, kad redakcija būtų saugoma 
vinčesteriais ginkluotos policijos. 
> Makmurdas padėjo laikraštį ir drebančia nuo pagirių ranka 
užsidegė pypkę. Tuo metu kažkas pasibeldė į duris, ir šeiminin- 
kė atnešė raštelį, ką tik įteiktą vieno vaikino. Parašo nebuvo, 
tiktai tokie žodžiai: 


Norėčiau pasikalbėti su jumis, tik ne jūsų namuose, Mane 
sutiksite prie vėliavos stiebo Milerio kalvoj. Jei ateisite tuoj pat, 
išgirsite kai ką svarbaus. 


Makmurdas stebėdamasis du kartus perskaitė raštelį, nesu- 
vokdamas, nei ką jis reiškia, nei kas jį parašė. Jei būtų parašy- 
tas moters, galėtų pamanyti, kad prasideda vienas nuotykių, pa- 

kankamai pažįstamų praeity. Bet jis buvo rašytas vyro, be to, 
išsilavinusio. Galų gale kiek paabejojęs jis nusprendė eiti, 

Milerio kalva —tai apleistas parkas miesto centre. Vasarą 
ten mėgsta ilsėtis žmonės, bet žiemą niekas nesilanko. Nuo jos 
matyti ne tik netvarkingai išsimėtęs miestelis, bet ir visas slė- 
nys su kasyklomis bei fabrikais, miškingos apsnigtos kalnų gran- 
dinės. 

Makmurdas pasuko vingiuotu taku, aptvertu gyvatvore, ir 
priėjo apleistą vasaros restoraną. Šalia styrojo vėliavos stiebas, 
o greta stovėjo vyras užsmaukta ant akių skrybėle ir stačia ap- 
siausto apykakle. Kai jis atsigręžė, Makmurdas pamatė, kad tai 
brolis Morisas, praeitą naktį taip užrūstinęs magistrą. Susitikę 
jiedu pasisveikino kaip įprasta ložėje. 

— Norėjau pasikalbėti su jumis, pone Makmurdai,— neryžtin- 
gai tarė vyriškis.— Malonu, kad atėjote. 

— Kodėl nepasirašėte? 

— Reikia elgtis atsargiai, pone. Šiais laikais nežinai, kokių 
bėdų gali prisišaukti. Nežinai nė kuo pasitikėti. 

— Žinoma, reikia pasitikėti ložės broliais. 

— Ne, ne visada,— karštai sušuko Morisas— Kad ir ką sa- 
kytum ar manytum, viską.sužino Makgintis. 

— Klausykite! — griežtai pasakė Makmurdas.— Kaip žinote, 
tik praeitą naktį prisiekiau ištikimybę magistrui. Gal norite, kad 
sulaužyčiau priesaiką? 

— Jeigu jūs taip manote, — liūdnai tarė Morisas, — tai gaila, 
kad sutrukdžiau jus ir paprašiau čionai ateiti. Negėrai, kai du 
laisvi piliečiai negali pasakyti vienas kitam savo minčių. 

Makmurdas, labai atidžiai stebintis savo pašnekovą, lyg ir at- 
sileido. | | 

— Žinoma, kalbu tiktai apie save, — pasakė jis— Esu naujo- 
kas, kaip žinote, ir nieko neišmanau. Aš neplepėsiu, pone Mori- 
sai, ir, jei norit ką pasakyti, klausau. | | | 

— Ir perduosit bosui Makginčiui,— karčiai tarė Morisas. 

— Na, jūs per blogai apie mane manot! — sušuko Makmur- 
das.— Aš esu ištikimas ložei ir tiesiai tai sakau, bet būčiau. tik- 
ras niekšas, jei išduočiau jus. Niekas nežinos, ką man pasakysit, 
nors perspėju, kad galbūt nei padėsiu jums, nei užjausiu. 

— Nelaukiu iš jūsų nei vieno, nei kito — pasakė Morisas.— 
Gal kalbėdamas įduosiu savo gyvybę į jūsų rankas, bet kalbėsiu. 
Kad ir koks blogas vakar stengėtės pasirodyti — ne geresnis už 

pačius blogiausius,— vis: dėlto esate naujokas ir negalite būti 
toks užkietėjęs niekšas kaip jie. Todėl ir panorau su jumis pasi- 
kalbėti. 

— Ką gi norite man pasakyti? 

-— Jei mane išduosite, būsite prakeiktas! 

— Be abejo, juk pažadėjau. 

— Sakykit, kai Čikagoje įstojote į masonų ložę ir davėte 
labdarybės bei ištikimybės priesaiką, ar jums šovė į galvą min- 
tis, kad tai gali nuvesti iki nusikaltimo? 

— Jūsų nuomone, tai nusikaltimas? — paklausė Makmurdas. 

— Žinoma, nusikaltimas! — sušuko Morisas iš susijaudinimo 
drebančiu balsu.— Jūs ne kažin ką esat matęs, jei vadinate tai 
kitaip. Argi ne nusikaltimas buvo praeitą naktį ligi kraujų su- 
mušti senuką, kuris galėtų būti jūsų tėvu? Argi tai ne nusikal- 
timas? O gal jūs kitaip pavadintumėte? 

— Kai kas sakytų, jog tai karas, — pasakė Makmurdas,— dvie- 
jų klasių karas. Kiekviena pusė smogia, kaip sugeba. 

— Ar jūs apie tai pagalvojote stodamas į ložę Čikagoje? 

— Ne, prisipažįstu, kad ne, 

— Ir aš negalvojau stodamas Filadelfijoje. Tai buvo tik sa- 
vitarpio pagalbos klubas ir draugų susitikimo vieta. Paskui iš- 
girdau apie šią vietą... prakeikiu tą valandą, kai pirmą kartą tas 
pavadinimas pasiekė mano ausis... ir aš atvykau užsimanęs ge- 
resnės tarnybos. O Dieve! Geresnės tarnybos. Mano žmona ir 
trys vaikai atvažiavo drauge. Atidariau pramoninių prekių krau- 
tuvę, ir Man gerai sekėsi. Pasklido žinia, kad aš masonas, ir te- 
ko stoti į vietinę ložę, kaip jums praeitą naktį. Turiu gėdos ženk- 
lą, išdegintą rankoje, ir šį tą. baisesnio — širdyje. Suprantu, kad 
vykdžiau niekšų įsakymus ir įklimpau į nusikaltimo liūną. Ką 
galėjau padaryti? Kiekvienas mano žodis prieš juos buvo laiko- 
mas išdavyste, kaip ir praėjusią naktį. Aš negaliu ištrūkti, nes, 
be krautuvės, daugiau nieko neturiu. Jei išeisiu iš ložės, jie ma- 
ne nužudys, ir nežinia, kas nutiks žmonai ir vaikams. Baisu... 
baisu! — Jis užsidengė rankomis veidą ir pasikūkčiodamas pra- 
virko. 

Makmurdas cūžtelėjo pečiais. 

— Jūs per jautrus tokiam darbui, — pasakė jis.— Netinkate 
jam. 

—: Aš turėjau sąžinę ir tikėjau Dievą, bet jie pavertė mane 
nusikaltėliu. Man vis liepia žudyti. Jei atsisakysiu, žinau, kas 

man bus. Gal aš bailys. Gal bailys todėl, kad neina iš galvos 
vargšė žmonelė ir vaikai. Šiaip ar taip, aš jų klausiaū. Man ro- 
dos, niekad neatgausiu ramybės. 

Už dvidešimties mylių anapus kalnų stovi vienišas namas. 
Man buvo liepta budėti prie durų kaip ir jums praeitą naktį. 
Jie nenorėjo patikėti man darbo. Kiti įėjo vidun. Kai išėjo, ran- 
kos iki riešų buvo kruvinos. Kai patraukėme atgal, iš namo 
klykdamas išlėkė vaikas. Penkerių metų berniukas, matęs savo 
tėvo mirti. Aš beveik alpau iš siaubo ir vis dėlto turėjau laiky- 
tis drąsiai ir šypsotis, nes gerai žinojau, kad priešingu atveju 
kitą kartą jie išeis iš mano namų kruvinomis rankomis ir mano 
mažasis Fredas klyks dėl tėvo. 

Bet aš irgi buvau nusikaltėlis, nusikaltimo bendrininkas, pa- 
smerktas ir šiame pasaulyje, ir aname. Aš geras katalikas, bet 
kunigas nė nekalbėtų su manimi, sužinojęs, kad aš keltininkas, 
ir atskirtų nuo bažnyčios. Štai kokie mano reikalai. Matau, kad 
ir jūs einate tuo pačiu keliu, tedėl klausiu: kuo baigsite? Ar 
esate pasiryžęs būti šaltakraujis žudikas, ar sutinkate padėti man 
ir užkirsti tam kelią? 

— Ką ketinate daryti? — nelauktai paklausė Makmurdas.— 
Skųstis? 

— Apsaugok Dieve! — sušuko Morisas.— Apie tai net baisu 
pagalvoti, 

— Gerai — pasakė Makmurdas.— Man rodos, jūs silpnos dva- 
sios ir per daug jaudinatės. 

— Per daug! Pažiūrėsim, ką sakysit pagyvenęs čia ilgiau. Pa- 
žiūrėkite žemyn į slėnį. Pažiūrėkite į šimtų kaminų dūmus, tem- 
dančius slėnį! Patikėkite, žmogžudystės dūmai tirštesni ir slegia 
labiau negu tie, kur virš galvų. Tai Baimės slėnys. Mirties slė- 
nys. Siaubas tūno žmonių širdyse nuo sutemos iki aušros. Palū- 
kėkite, jaunuoli, ir jūs pats tai sužinosite, 

— Pasakysiu savo nuomonę, kai pamatysiu šį tą daugiau — 
nerūpestingai pasakė Makmurdas.— Aišku viena — ši vieta jums 
netinka, ir kuo greičiau išparduokite turtą... jei tik gausite de- 
šimt centų vietoj dolerio... juo geriau bus jums. Jūsų žodžiai 
liks paslapty, bet, po velnių, jei sužinosiu, kad jūs skundikas... 

— Ne, ne! — pasigailėtinai suriko Morisas. 

— Tiek to. Aš nepamiršiu, ką man sakėte, ir kurią dieną 
gal dar apie tai pasikalbėsim. Manau, linkėjot man gero. Su- 
die. > 

.— Dar žodį, kol nenuėjot,— tarė Morisas.— Gal kas matė mu- 
du drauge. Gal jie norės sužinoti, apie ką mudu kalbėjomės. 

— Protingai pamanėt. 

— Siūliau jums pardavėjo vietą savo krautuvėlėje. 

— O aš atsisakiau. Tai mūsų reikalas. Sudie, broli Morisai, 
gal jums geriau seksis ateityje. 

Tą pačią popietę, kai Makmurdas, skendėdamas mintyse, rū- 
kė šalia krosnies savo svetainėje, durys atsivėrė, ir tarpduryje 
išdygo milžiniška boso Makginčio figūra. Jis padarė sutartą ženk- 
lą ir, sėsdamas prieš jaunuolį, ramiai pažvelgė į jį. Šis nė kiek 
nesutriko. 

— Aš nemėgstu vaikščioti į svečius, broli Makmurdai,— pa- 
sakė jis pagaliau — Man rodos, kad pats „turiu per daug svečių. 
Bet pamaniau, kad nusižengsiu taisyklei ir užsuksiu pas tave. 

— Malonu jus čia matyti, tarėjau— atsakė nuoširdžiai Mak- 
murdas, imdamas iš bufeto butelį viskio — Tokios garbės nesi- 
tikėjau. 

— Kaip ranka? — paklausė bosas. 

Makmurdas šyptelėjo. 

— Skauda, — atsakė, — bet nieko baisaus. 

— Nieko baisaus,— tarė šis, — juo labiau tiems, kurie ištikimi 
ir naudingi ložei. Apie ką judu su Morisu kalbėjotės Milerio kal- 
voj šį rytąč 

Klausimas buvo staigus, bet, laimė, jis turėjo paruoštą atsa- 
kymą ir pratrūko nuoširdžiai kvatotis. 

-— Morisas nežinojo, kad aš galiu užsidirbti pragyvenimui 
čia, namuose. Ir nesužinos, nes per daug sąžiningas. Bet senis 
geros širdies. Pamanė, kad neturiu darbo, ir pasiūlė man parda- 
vėjo vietą savo krautuvėje. | 

— Ak šit kaip? 

— Taip. | 

— Ir tu aisisakei? | 

— Žinoma. Ar aš neužsidirbu dešimteriopai daugiau savo 
miegamajame, padirbėjęs keturias valandas? 

— Taip. Tavim dėtaš, nebendraučiau su Morisu. 

— Kodėlė | 

— Todėl, kad aš taip sakau. Daugeliui čionykščių pakanka 
vien Mano žodžio. 

— Galbūt daugeliui pakanka, 0 man — ne, tarėjau,— drąsiai 

atrėžė Makmurdas.— Jei gerai pažįstate žmones, turite tą su- 
prasti. 

Tamsaus gymio milžinas įsmeigė į jį "akis, plaukuota letena 
sugniaužė stiklinę, tarytum ketindamas sviesti pašnekovui į gal- 
vą. Paskui nusikvatojo — garsiai ir nuoširdžiai. 

— Tu tikrai keistas žmogus, — pasakė jis.— Jei nori sužinoti 
priežastį, pasakysiu. Ar Morisas nešmeižė ložės? 

— Ne, 

— Nė manęs? 

— Ne, 

— Matyt, nepasitiki tavim. Bet širdies gilumoje jis neištikimas. 
Gerai žinome. Todėl jį stebime, kad galėtume laiku įspėti. Ma- 
nau, tas laikas artėja. Tarp mūsų nėra vietos avelei. Bet jei 
bendrausi su neištikimu žmogumi, galima pamanyti, kad ir pats 
esi neištikimas. Aišku? 

— Vargu ar aš bendrausiu su juo, nes man jis nepatinka, — 
atsakė Makmurdas.— O dėl neištikimybės, tai kam nors kitam 
nebūčiau leidęs to žodžio kartoti du kartus. 

— Na, užtenka, — pasakė Makgintis, ištuštindamas stiklinę— 
Atėjau tavęs perspėti, tą ir padariau. 

— Beje, kaip jums pavyko sužinoti, kad aš kalbėjau su Mo- 
risu? — paklausė Makmurdas. 

Makgintis nusijuokė. 

— Aš žinau viską, kas vyksta šiame miestelyje,— pasakė 
jis — Ir gali nesukdamas galvos tuo patikėti. Na, ateis laikas, 
ir pasakysiu... 

Ramiai atsisveikinti jiems nepavyko. Durys staiga atsilapojo, 
ir į juos sužiuro trys poros ryžtingų ir piktų akių, žvelgiančių 
iš po policijos kepurių snapelių. Makmurdas pašoko ir buvo be- 
traukiąs revolverį, bet apsigalvojo pamatęs į save nukreiptus du 
vinčesterius. Į kambarį žengė uniformuotas vyras su šešiašūviu 
revolveriu rankoje. Tai buvo kapitonas Marvinas, kadaise Či- 
kagos, o dabar kasyklos policijos karininkas. Jis palingavo gal- 
va, šyptelėdamas Makmurdui,. 

— Manau, kad pakliuvot į bėdą, pone Makmurdai,— pasakė 
jis. — Neištvėrėte, ar ne? Imkite skrybėlę ir eikite su mumis. 

— Manau, jums šitai atsirūgs, kapitone Marvinai,— pasakė 
Makgintis.— Kas jūs toks, norėčiau žinoti, kad įsilaužėte į na- 
mus ir trukdote sąžiningiems, įstatymą gerbiantiems vyramsį 

— Tai ne jūsų reikalas, tarėjau Makginti,— pasakė policijos 

kapitonas.— Mums reikalingas ne jūs, bet šis vyras. Jūs priva- 
lote padėti mums vykdyti pareigas, o ne trukdyti. 

— Jis mano draugas, ir aš už jį atsakau,— pasakė bosas. 

— Apie jus, pone Makginti, girdėti tokių atsiliepimų, kad 
jums pačiam, ko gero, teks atsakyti už savo elgesį kurią die- 
ną,— atsakė kapitonas.— Makmurdas buvo įtariamas prieš atvyk- 
damas čionai, ir dabar jis toks pat. Taikykitės į jį, policininke, 
o aš jį nuginkluosiu. 

— Štai mano pistoletas, — šaltai tarė Makmurdas.— Jeigu mu- 
du, kapitone Marvinai, būtume susitikę akis į akį, vargu ar bū- 
tumėte mane taip lengvai paėmęs. 

— Kur jūsų orderis? — paklausė Makgintis.— Po velnių, tiek 
Rusijoje, tiek Vermisoje žmonės ituri teisę laisvai gyventi. Tai 
kapitalistų smurtas, ir jums atsirūgs, duodu žodį. | 

— Vykdykite savo pareigas, kaip išmanote, o mes vykdysime 
savąsias. 

— Kuo aš kaltinamas? — paklausė Makmurdas. 

— Jūs dalyvavote mušant senąjį redaktorių Steindžerį ,„He- 
rald“ redakcijoje. Nedaug trūko iki žmogžudystės. 

— Jeigu tik tiek,— nusikvatojo Makgintis, — galite nebevarg- 
ti. Šis vyras bare žaidė su manim pokerį iki vidurnakčio, ir aš 
galiu atvesti dešimtį vyrų, kurie tą patvirtins. 

— Galite atvesti juos rytoj į teismą. O dabar eime, Makmur- 
dai, ir eikite ramiai, jei nenorite gauti kulkos į pakaušį. Pasi- 
traukite į šalį, pone Makginti. Perspėju — pasipriešinimo vykdant 
pareigas nepakęsiu. 

Kapitonas atrodė toks ryžtingas, kad ir Makmurdas, ir bosas 
turėjo nusileisti. Makgintis spėjo pašnibždėti keletą žodžių su- 
imtajam, prieš jiems išsiskiriant. 

— O kaip..— jis kilstelėjo nykštį, primindamas monetų ka- 
lyklą. 

— Tvarka,— sušnabždėjo Makmurdas, mat buvo įrengęs sau- 
gią slėptuvę po grindimis. 

— Linkiu viso geriausio — pasakė bosas, spausdamas ranką.— 
Aš pasimatysiu su Reiliu, advokatu, ir pasamdysiu gynėją. Duo- 
du žodį, jie nieko jums nepadarys. 

— Jumis dėtas, nebūčiau toks tikras. Saugokite suimtąjį jūs 
abu; jei mėgins gudrauti, šaukite. Aš dar apžiūrėsiu namus. 

Jis taip. ir padarė, bet, matyt, nerado kalyklos nė pėdsakų. 
Nusileidęs su vyrais žemyn, nuvedė Makmurdą į būstinę. Siau- 

tėjo tokia žvarbi pūga, kad gatvėse nebuvo nė gyvos dvasios, 
tik keletas praeivių sekė iš paskos ir, jausdamiesi drąsūs tam- 
soje, plūdo suimtąjį. | 

— Nulinčiuokim prakeiktąjį keltininką! — šaukė jie.— Nulin- 
čiuokim jį! 

Jie juokėsi ir tyčiojosi, kol jis buvo įstumtas į policiją. Trum- 
pai, formaliai apklaustas budėtojo, jis buvo nuvestas į bendrą 
kamerą. Čia jau buvo Boldvinas ir kiti trys praeitos nakties nu- 
sikaltėliai, visi suimti šią popietę ir laukiantys rytinio teismo po- 
sėdžio. 

Tačiau net šioj įstatymo tvirtovėj laisvai veikė ilga masonų 
ranka. Vėlai vakare atėjo kalėjimo sargas, nešinas šiaudų ry- 
šuliu jų patalui, iš kurio ištraukė du butelius viskio, keletą stik- 
linių ir kortas. Jie smagiai praleido naktį, nė nesijaudindami 
dėl to, kas laukia kitą dieną. 

Jie neturėjo ko jaudintis, nes rezultatai buvo aiškūs. Teisė- 

jui nebūtų pakakę įkalčių perduoti juos aukštesniam teismui. Ki- 
ta vertus, rinkėjai ir spaustuvininkai gavo sutikti, kad buvo tam- 
su, jie patys.buvo labai susijaudinę ir užpuolėjus sunkiai aitpa- 
žino, nors šiaip buvo tikri, kad neklysta. Po kryžminės gudraus 
advokato apklausos paaiškėjo, kad jų parodymai gana migloti. 
„ Pasak redaktoriaus, jis buvo užpultas taip staigiai, jog pas- 
tebėjo tik tiek, kad pirmasis vyras, smogęs jam, turėjo ūsus. Jis 
pridūrė tikrai žinąs, jog jie keltininkai, nes miestelyje daugiau 
nėra jo priešų, o šie jau seniai grasino jam dėl straipsnių. Be 
to, šeši piliečiai kartu su aukštu municipaliteto pareigūnu tarėju 
Makginčiu vienu balsu paliudijo, kad vyrai žaidė kortomis bare 
tuo metu, kai buvo įvykdytas nusikaltimas. 

„Visus užpuolikus paleido, jų buvo beveik atsiprašyta, o ka- 
pitonas Marvinas ir policininkai gavo papeikimą už perdėtą uo- 
lumą. 

Teismo sprendimui plojo visa salė, kurioje Makmurdas matė 
daug pažįstamų veidų. Ložės broliai šypsojosi ir mojavo. Bet. bu- 
vo ir.kitų, kurie sėdėjo susičiaupę ir mąsliais žvilgsniais lydėjo 
vyrus, vienas po kito einančius iš kaltinamųjų suolo. Nedidelis 
vyrukas tamsia barzda ryžtingai išreiškė savo draugų nuomonę, 
teistiesiems einant pro šalį. 

-— EBūkit prakeikti, žmogžudžiail — tarė jis— Mes jus sudo- 
rosim! o | | 

V skyrius 


JUODŽIAUSIA VALANDA 


Po suėmimo ir išteisinimo Džekas Makmurdas dar labiau pa- 
garsėjo tarp draugų. Buvo negirdėta, kad žmogus, naktį priimtas 
į ložę, kitą dieną jau stotų prieš teismą. Jis jau garsėjo kaip 
geras draugas, linksmas ūžautojas ir drauge smarkuolis, neatlei- 
džiąs įžeidimo netgi pačiam bosui. Švariai dirba,— sakė vyres- 
nieji vienas kitam ir laukė progos, kada galės pasiųsti jį tvar- 
kyti rimtų reikalų. 

Makgintis turėjo pakankamai žmonių, bet pripažino, kad šis 
pranašiausias. Jis jautėsi kaip žmogus, turintis pririštą piktą pėd- 
sekį. Šunų smulkesniems darbams pakako, o šį paleis medžioklėn 
tik tada, kai bus slidus grobis. Keli ložės nariai, ypač Tedas 
Boldvinas, piktinosi, kad taip sparčiai kyla naujokas, ir jo neap- 
kentė, bet vengė, nes šis buvo pasiruošęs tiek grumtis, tiek juok- 
tis. 

Bet pelnydamas draugų palankumą, jis prarado kai ką svar- 
besnio. Etės Šafter tėvas pareiškė nenorįs turėti nieko bendra 
su juo ir uždraudė įžengti į namus. Pati Etė pernelyg jį mylėjo, 
kad atsisakytų, ir vis dėlto sveikas protas sakė jai, kas gali būti 
susituokus su žmogumi, kuris laikomas nusikaltėliu. 

Vieną rytą po nemigo nakties ji nusprendė su juo pasima- 
tyti gal paskutinį kartą ir pasistengti išgelbėti iš blogos draugi- 
jos, gramzdinančios vis giliau į liūną. Ji nuėjo pas jį į namus, 
nors jau seniai buvo prašoma apsilankyti, ir įžengė į kambarį, 
kur jis paprastai priimdavo svečius. Makmurdas sėdėjo prie sta- 
lo, atsukęs nugarą į duris, ir skaitė laišką. Staiga jai užėjo noras 
pavaliūkauti — jai buvo tik devyniolika. Jis negirdėjo, kaip ji 
atidarė duris. Pirštų galiukais ji prisėlino artyn ir uždėjo ranką 
ant palinkusių pečių. 

Kaip ir tikėjosi, jį išgąsdino, bet ir pati ne Mažiau išsigan- 
do. Jis puolė ją kaip tigras ir dešine ranka suspaudė gerklę. Kita 
ranka beregint suglamžė laišką. Akimirką stovėjo žiūrėdamas su 
įtūžiu. Paskui nuostaba ir džiaugsmas užgožė žiaurumą — žiauru- 
mą, privertusį ją atšokti iš siaubo, patyrus tai, ko -niekada ne- 
buvo pažinusi savo gyvenime. | | 

— Tai tu! — pasakė jis, suraukęs antakius.— Net nepamaniau, 

kad gali ateiti, mieloji, o aš tavęs vos nepasmaugiau| Eikš, bran- 
gioji, — ir jis ištiesė rankas, — leisk man pasitaisyti, 

Ji vis dar negalėjo atsigauti išvydusi jo išgąstingą, lyg nu- 
sikaltusį veidą. Moterišku instinktu ji suvokė, jog tai ne vien 
išgąstis. Jis buvo nusikaltęs, todėl ir išsigando! 

— Kas tau, Džekai? — sušuko ji. — Kodėl taip mane išgąsdi- 
nai! Ak, Džekai, jei tavo sąžinė būtų rami, nebūtum į mane taip 
žiūrėjęs! 

— Žinoma, aš galvojau apie ką kita, kai tu įėjai žengdama 
tyliai kaip fėja... 

— Ne, ne tik todėl, Džekai.— Staiga jai kilo įtarimas.— Pa- 
rodyk tą laišką. 

— Ak, Ete, negaliu. 

— Tu turi kitą moterį — sušuko ji — Aš žinau! Kodėl tu sle- 
pi? Tu rašei savo žmonai? Iš kur aš galiu žinoti, kad tu tikrai 
nevedęs... juk niekas tavęs čia nepažįsta. 

— Aš nevedęs, Ete. Prisiekiu! Tu vienintelė moteris pasau- 
ly. Dievaži! 

Jis net perbalo iš nuoširdžios baimės, kad ji negali juo pa- 
tikėti. 

— Tai kodėl neparodai man laiško? — sušuko ji. 

— Klausyk,— pasakė jis.— Aš prisiekiau jo nerodyti ir nega- 
liu sulaužyti žodžio. Tai ložės reikalai, ir netgi tu neturi teisės 
žinoti. Pajutęs ranką ant peties; išsigandau, pamaniau, jog sek- 
lys. 

Ji jautė, kad jis sako tiesą. Jis apkabino ją ir bučiniais nu- 
vijo visą baimę ir abejones. 

— Sėsk šalia. Prastas sostas tokiai karalienei, bet geresnio 
tavo vargšas mylimasis neturi. Tikiuosi kada nors surasti tau ge- 
resnį. Tai jau nusiraminai, ar ne? 

— Argi aš galiu nusiraminti, Džekai? Juk žinau, kad tu su- 
sidėjai: su nusikaltėliais, ir kurią dieną gal išgirsiu, jog tu tei- 
siamas už žmogžudystę! Vakar vienas žmogus tave pavadino kel- 
tininku Makmurdu. Man širdis krauju pasruvo. 

— Žodis -— ne peilis, nepapjaus. 

— Bet jis teisingas. 

— Na, brangioji, ne taip jau blogai, kaip tu manai. Mes tik 
vargšai žmonės, kurie stengiasi savaip kovoti už savo teises. 

Etė apkabino mylimojo kaklą. S 

— Nesusidėk su jais, Džekai! Dėl Ianės; dėl Dievo meilės, 

nesusidėk! Štai ko atėjau čia šiandien tavęs prašyti. Ak, Dže- 
kai, klausyk... Meldžiu tavęs atsiklaupusi ant kelių, nesusidėk! 

Jis pakėlė ją ir pradėjo guosti priglaudęs galvą. prie krū- 
tinės. 

— Tikrai, mieloji, tu nežinai, ko prašai. Kaip aš galiu sulau- 
žyti priesaiką ir išsižadėti draugų? Jei žinotum, kaip klostosi ma- 
no reikalai, niekada to neprašytum. Be to, net norėdamas nieko 
negalėčiau padaryti. Tu manai, kad ložė išleis žmogų, žinantį 
visas paslaptis? 

— Aš galvojau apie tai, Džekai. Aš viską suplanavau. Tėtis 
turi susitaupęs pinigų. Jam nusibodo čia gyventi ir bijotis tų 
žmonių. Jis nori išvažiuoti. Pabėgsime į Filadelfiją ar Niujorką, 
kur būsime saugūs. 

Makmurdas nusijuokė. 

— Ložės rankos ilgos. Tu manai, ji nepasieks Filadelfijos ar 
Niujorko? 

— Na, tuomet į Vakarus ar į Angliją, ar į Vokietiją, iš kur 
tėtis išvažiavo... Bet kur, kad tik ištrūktume iš Baimės slėnio! 

Makmurdas prisiminė brolį Morisą. 

— Jau antrą kartą girdžiu tokį slėnio pavadinimą, — pasakė 
jis.— Jis iš tikrųjų sunkiai slegia kai kuriuos. 

— Jis nuolat temdo mūsų gyvenimą. Gal manai, kad Tedas 
Boldvinas mums atleido? Jei jis tavęs nebijotų, kas mūsų lauk- 
tų? Jei tu būtum matęs jo piktą, gašlų žvilgsnį, kai žiūri į 
mane! 

— Po velnių! Aš pamokysiu ji, kaip elgtis! Klausyk, mieloji. 
Aš negaliu išvažiuoti. Negaliu... Įsidėmėk tą visam laikui. Bet 
jei man netrukdysi, aš sugalvosiu, kaip garbingai ištrūkti iš Čia. 

— Apie kokią garbę tu šneki?! 

— Nelygu kaip žiūrėsi. Leisk man pagalvoti pusę metų. 

Etė laiminga nusijuokė. 

— Pusę metų! — sušuko.— Duodi žodį? | 

— Na, gal septynis ar aštuonis mėnesius. Daugių daugiausia 
po metų paliksime slėnį. | 

Tiek telaimėjo Etė, bet ir tai buvo daug. Bent tolima šviesa 
nuskaidrino jos niūrią ateitį. Parėjo namo lėngva širdimi pirmą 
sykį nuo to laiko, kai susipažino su Makmurdu. 


Atrodė, kad, būdamas narys, žinosi visas masonų paslaptis, 
bet netrukus jis suvokė, jog organizacija daug platesnė ir sudė- 
tingesnė negu paprasta ložė. Netgi bosas Makgintis daug ko ne- 

žinojo, nes kelias ložes despotiškai valdė pareigūnas, vadinamas 
Apygardos Delegatu ir gyvenantis Hobsono Peče,. Makmurdas 
matė jį tik vieną kartą. Tai buvo klastingas mažas žilaplaukis 
žmogus, panašus į šnipą, pasalios eisenos ir šnairo pikto Žžvilgs- 
nio. Tai buvo Evansas Potas, ir netgi didysis Vermisos bosas jau- 
tė jam kažkokią antipatiją, neapkentė jo ir bijojo — kaip milži- 
nas Dantonas jautėsi prieš mažą, bet pavojingą Robespjerą. 

Kartą Skanlanas, Makmurdo pensiono draugas, gavo raštelį 
iš Makginčio drauge su Evanso Poto laiškeliu: siunčiąs gerus vy- 
rus, Lolerį ir Endrių, kuriems pavesta veikti kaimynystėje, bet 
būtų geriausia, kad niekas to nežinotų. Ar magistras nepasirū- 
pintų jų apgyvendinimu ir nepadėtų, kol ateis laikas veikti? Mak- 
gintis laiškelyje rašė, kad laikyti jų slapčia ložės būstinėje ne- 
įmanoma, todėl jis būtų dėkingas, jei Makmurdas ir Skanlanas 
apgyvendintų nepažįstamuosius kelioms dienoms savo pensione. 

Tą patį vakarą atėjo du vyrai, nešini kelioniniais krepšiais. 
Loleris, apsukrus ir uždaras pagyvenęs žmogus, vilkėjo senu juo- 
du surdutu, kuris kartu su minkšta fetrine skrybėle ir gauruota 
žila barzda teikė jam panašumo į keliaujantį pamokslininką. Jo 
bendras Endrius, ką tik išaugęs iš vaikiško amžiaus, buvo at- 
viro veido, linksmas ir smagus lyg žmogus, išvykęs pailsėti ir 
pasilinksminti. Abu vyrai buvo visiški abstinentai ir elgėsi kaip 
pavyzdingi ložės nariai, bet iš tikrųjų tai buvo samdomi žudikai 
ir puikiausi savo amato meistrai. Loleris jau buvo įvykdęs ke- 
turiolika tokių užduočių, o Endrius — tris. 

Kaip Makmurdas įsitikino, jie nė neketino slėpti savo pra- 
eities žygdarbių ir dėstė juos lyg santūriai, lyg didžiuodamiesi 
nesavanaudiškom paslaugom brolijai. Tačiau apie būsimą darbą 
nebuvo linkę kalbėti. 

— Jie parinko mus, nes mudu negeriame,— paaiškino Lole- 
ris.— Pasikliauja mūsų santūrumu, Neįsižeiskit, kad nieko nepa- 
sakojam, bet vykdom Apygardos Delegato įsakymą. 

— Žinoma, mes 'tą suprantame,— pasakė Skanlanas, kai visi 
keturi susėdo vakarieniauti, 

— Tai tiesa. Galim nors iki ryto kalbėti apie Čarlio Viljam- 
so ar Saimono Berdo nužudymą ar kokį kitą seną darbą. Bet kol 
nebaigėm darbo, nieko nesakome. 

— Galėčiau papasakoti beveik dešimtį tokių istorijų — pasa- 
kė Makmurdas nusikeikęs— Man regis, jūs čia dėl Džeko Nok- 

so iš Aironhilo. Norėčiau pažiūrėti, kaip jis gauna, ko nusipel- 
nęs. 

— Ne, jo eilė dar neatėjo. 

— Gal Hermenas Strausas? 

— Ne, ir ne jis. 

— Na, jei nesakote, tai ir neklausinėsim, bet būtų labai ma- 
lonu sužinoti. 

Loleris nusišypsojo ir papurtė galvą. Iš jo nieko neišpeši. 

Nepaisydami svečių santūrumo, Skanlanas ir Makmurdas buvo 
apsisprendę patys dalyvauti ,,pokšte“, jų žodžiais tariant. Tad vie- 
ną ankstyvą rytą Makmurdas, išgirdęs juos sėlinant žemyn laip- 
tais, pažadino Skanlaną, ir abu paskubomis apsirengė. Anie jau 
buvo pasprukę, palikę atidarytas duris. Dar nebuvo prašvitę, 
ir lempų šviesoje jie pamatė tolumoje gatve einančius du vyrus. 
Juodu nusekė iš paskos, tyliai žengdami per gilų sniegą. 

Pensionas buvo miesto pakraštyje, ir netrukus jie atsidūrė 
kryžkelėje, toli už miesto. Ten laukė dar trys vyrai, Loleris ir 
Endrius su jais trumpai ir energingai pasikalbėjo. Tada visi drau- 
ge patraukė pirmyn. Buvo aiškų, jog darbui reikės didelių pa- 
jėgų. Ten kryžiavosi keliai, vedantys į kasyklas. Nepažįstamie- 
ji pasuko į Krau Hilą, didelę verslovę, kurią, nepaisydamas ma- 
fijos teroro, tvarkė energingas ir bebaimis valdytojas Džousija 
Danas, kilęs iš Naujosios Anglijos. 

Aušo rytas, ir tamsiu taku būreliais bei pavieniui traukė voros 
darbininkų. 

Makmurdas ir Skanlanas ėjo tarp darbininkų, nenuleisdami 
akių nuo abiejų vyrų. Tirštame rūke nuaidėjo sirena. Tai buvo 
ženklas, jog po dešimties minučių keltuvai ims leistis žemyn ir 
prasidės darbo diena. 

Kai jie pasiekė aikštę prie šachtos, ten, pūsdami pirštus, tryp- 
čiojo šimtai sužvarbusių šachtininkų. Masonai sustojo būreliu 
garvežių depo šešėlyje. Skanlanas ir Makmurdas užlipo ant šlako 
krūvos, nuo kurios atsivėrė visos kasyklos vaizdas. Jie matė, 
kaip iš garvežių depo išėjo inžinierius, galingas, barzdotas ško- 
tas, pavarde Menzis, ir davė ženklą leisti žemyn keltuvus. 

Tuo metu aukštas, jaunas vyriškis švariai nuskustu, rimtu 
veidu sparčiai priėjo prie šachtos ir nužvelgė tylų vyrų būrelį 
prie garvežių depo. Vyrai stovėjo užsitraukę skrybėles ant akių 
ir pasistatę apykaklės, kad nebūtų matyti veidų. Akimirką mir- 
ties nuojauta šalta ranka sugniaužė valdytojui širdį, bet jis tuoj 

pat nuginė šalin dingtelėjusią mintį ir tejautė vien pareigą pa- 
sidomėti nepažįstamaisiais. 

— Kas jūs? — paklausė žengęs į priekį — Ko čia slampinė- 
jate? 

Užuot atsakęs, Endrius žengė žingsnį ir šovė jam į pilvą. Šim- 
tai šachtininkų stovėjo lyg paraližuoti. Valdytojas griebėsi ran- 
komis už žaizdos, susirietė ir nusvirduliavo šalin, bet iššovė ki- 
tas žudikas, ir valdytojas raitydamasis nugriuvo ant šlako krū- 
vos. Škotas. Menzis sustaugė įsiutęs ir puolė žmogžudžius su ge- 
ležiniu veržlėrakčiu, bet gavo dvi kulkas į veidą ir krito negyvas 
prie žudikų kojų. | 

Kai kurie šachtininkai šoko pirmyn, šaukdami iš gailesčio ir 
pykčio, bet masonai ištuštino vinčesterius jiems virš galvų, ir 
vieni išsilakstė, kiti nubėgo net namo į Vermisą. 

Kai keli drąsiausieji atsipeikėję grįžo prie šachtos, žudikų 
gauja buvo dingusi ryto rūke: niekas nebūtų galėjęs paliudyti, 
kas tokie, matant šimtams žmonių, padarė tuos du nusikalti- 

Skanlanas su Makmurdu irgi nuėjo namo. Skanlanas jautėsi 
kaip nesavas, nes pirmąsyk matė žmogžudystę ir nė kiek ja nesi- 
gėrėjo. Juos lydėjo šiurpūs valdytojo žmonos riksmai. Makmur- 
das žingsniavo susikaupęs ir tylus, neužjausdamas silpnadvasio 
bendrakeleivio. | 

— Be abejo, tai lyg ir karas, — jis tarė kelis kartus.— Juk mes 
kariaujame su jais ir smogiame numatę silpniausią vietą. 

Tą vakarą ložės būstinėje vyko didelė puota — buvo šven- 
čiamas ne tik Krau Hilo kasyklos valdytojo ir inžinieriaus. nu- 
žudymas, sulyginęs šią įmonę su kitomis šantažuojamomis ir 
įbaugintomis krašto bendrovėmis, bet ir būsima pergalė, kurią 
ložė pelnys savo rankomis. 

Paaiškėjo, kad Apygardos Delegatas, atsiuntęs penkis šaunius 
vyrus smogti smūgio Vėrmisoje, pareikalavo, jog savo ruožtu 
būtų slaptai išrinkti ir atsiųsti trys Vermisos vyrai nužudyti Vil- 
jamui Heliui iš Steik Rojalio, vienam žymiausių kasyklų savi- 
ninkų Džilmertono rajone. Visų nuomone, tai buvo pavyzdingas 
darbdavys, negalėjęs turėti priešų, tačiau per reiklumą kartą 
atleidęs kelis tarnautojus, visagalės draugijos narius, kurie dar- 
bo metu gintuokliaudavo ir dykinėdavo. Gavęs perspėjimų — pie- 
šinių su karstų, prismeigtų prie durų, — jis nė trupučio nesusilp- 

nino drausmės ir laisvoje, civilizuotoje šalyje pasmerkė save 
myriop. 

Mirties bausmė jau buvo įvykdyta. Tedas Boldvinas, išsidrė- 
bęs garbingiausioje vietoje šalia magistro, jautėsi vakaro did- 
vyris. Iš paraudusio veido ir krauju pasruvusių akių buvo aišku, 
kad jis gėrė ir nemiegojo, mat su dviem draugais naktį praleido 
kalnuose. Netgi tikri didvyriai, grįžę iš sunkaus žygio, nebūtų 
buvę šilčiau draugų sutikti, 

Jie jau kelintą kartą pasakojo savo žygį, skardint šauksmams 
ir kvatojimui. Pasislėpė tokioje vietoje ant kalvos, kur auka, 
jojanti vakare namo, turėjo leisti arklį žingine. Buvo taip apsi- 
siautęs kailiniais, jog negalėjęs pasiekti pistoleto. Išvertė jį iš 
balno ir suvarė kelias apkabas. Jis meldęs pasigailėti. Ir, links- 
mindami draugus, jie ėmė mėgdžioti jo balsą. 

— Tik paklausykit, kaip jis Žviegė,— šaukė visi. 

Nė vienas jų nepažinojo to Žmogaus, bet mirtis — visada dra- 
ma. Vis dėlto jie įrodė Džilmertono keltininkams, kad Vermisos 
vyrais galima pasikliauti. 

Tuo metu, kai jie dar šaudė į nebejudantį kūną, pro šalį va- 
žiavo Žmogus su žmona. Iš pradžių jie ketino abu nušauti, bet 
tie buvo paprasti žmonės, niekuo nesusiję su kasyklomis, tad 
griežtai įsakė keliauti toliau ir tylėti, kad neprisišauktų bėdos. 
Taip kruvinas kūnas liko tysoti kaip perspėjimas visiems kieta- 
širdžiams darbdaviams, o trys kilnūs keršytojai nuskubėjo į kal- 
nus, kur nepaliesta gamta siekėsi su aukštakrosnių ir šlako krū- 
vų kraštu. Štai jie namie — gyvi ir sveiki, puikiai atlikę savo 
darbą, klausosi draugų plojimų. | 

Keltininkams tai buvo didi diena. Slėnyje dar labiau sutirš- 
tėjo tamsa. Kaip įžvalgus generolas pergalės akimirką dar la- 
biau sukaupia pajėgas, kad priešas nespėtų atsigauti, taip ir bo- 
sas Makgintis, žvelgdamas į karo veiksmų sceną mąsliomis ir 
piktomis akimis, kūrė puolimo planą. Tą pačią naktį, kai pus- 
girtė kompanija išsiskirstė, jis paėmė Makmurdui už alkūnės 
ir nusivedė į galinį kambarį, kur juodu kalbėjosi pirmąjį kar- 
tą. 

— Klausyk, jaunuoli, — tarė jis, — noriu pasiūlyti tavęs vertą 
darbą. Atliksi jį pats savo rankomis. | 

— Malonu tai girdėti, — atsakė Makmurdas. | 

— Galėsi pasiimti du vyrus — Mendersą ir Reilį. Jie jau per- 
spėti. Mes niekada čia nebūsime teisūs, kol gyvas Česteris Vil- 

koksas, ir tau dėkos visos ložės kasyklos. rajone, jeigu jį įveiksi. 

— Stengsiuos. Kas jis toks ir kur jį rasti? 

Makgintis išsitraukė iš burnos amžinąjį pusiau nučiulptą, pu- 
siau surūkytą cigarą ir, išplėšęs iš užrašų knygutės lapelį, bend- 
rais bruožais nupiešė planą. 

— Jis dirba Airon Daiko bendrovėj vyriausiuoju meistru. Tai 
doras pilietis, negras, seržantas, dalyvavęs kare, randuotas ir 
pražilęs. Mes du kartus bandėm jį nudėti, bet nepasisekė — jis 
kaltas dėl Džimo Karnavėjaus mirties. Dabar imkis tu. Jis gy- 
vena vienkiemy prie Airon Daiko kryžkelės — štai čia, kaip ma- 
tai žemėlapyje, per šūvio atstumą nieko daugiau nėra. Dieną ei- 
ti neverta. Jis ginkluotas ir taikliai šaudo, su tokiu daug nepasi- 
derėsi. O naktį namuose yra žmona, trys vaikai ir keli samdi- 
niai. Čia nepasirinksi — arba visus, arba nė vieno. Būtų geriausia 
padėti krepšį parako prie durų ir padegti. 

— Ką jis padarė? 

— Argi nesakiau, kad nušovė Džimą Karnavėjų? 

— Už ką nušovė? 

— O kas tau rūpi, po perkūnais? Tą naktį Karnavėjus buvo 
netoli jo namų ir gavo kulką. To gana ir man, ir tau. Privalai 
viską atlikti kuo puikiausiai. 

— Ten bus dvi moterys ir vaikai. Jie irgi išlėktų? 

— Turėtų... o kaip kitaip jį paimsi? 

— Nelabai gerai — juk moterys ir vaikai nekalti. 

— Kas per kvaila kalba? Vadinasi, atsisakai? 

— Ramiau, tarėjau, ramiau! Ar esu ką pasakęs arba pada- 
ręs, jei manot, kad ketinu nevykdyti magistro įsakymo? Ar tai 
gerai, ar negerai — telieka spręsti jums pačiam. 

— Tai eisi 

— Žinoma, 

— Kada? 

— Geriausiai šią ar kitą naktį apžiūrėsiu namą ir sudarysiu 
planą. Tada... 

— Puiku, — tarė „Makgintis, spausdamas jam ranką.— Tai bus 
didi diena, kai duosi mums žinią. Šiuo paskutiniu smūgiu paklup- 
dysime juos visus ant kelių. 

Makmurdas ilgai galvojo apie jam skirtą uždavinį. Česterio 
Vilkokso sodyba buvo už penketo mylių gretimame slėnyje. Tą 
pačią naktį jis išėjo ruoštis pasikėsinimui. Tik auštant grįžo iš 
žvalgybos. Kitą dieną pasikalbėjo su dviem parankiniais — Men- 

dersu ir Reiliu — beprotiškai drąsiais jaunuoliais, kurie buvo to- 
kios pakilios nuotaikos, tartum susirengę elnių medžioklėn. 

Po dviejų naktų jie susitiko už miesto, visi trys ginkluoti, 
vienas jų nešėsi maišą parako, naudojamo karjeruose. Antrą va- 
landą nakties atėjo prie sodybos. Naktis buvo vėjuota, išsisklai- 
dę debesys greitai plaukė dylančio mėnulio veidu. Jie buvo per- 
spėti saugotis seklių, todėl ėjo atsargiai, su paruoštais pisto- 
letais. Nebuvo nė garso, tik švilpė vėjas ir lingavo medžių ša- 
kos. 

Makmurdas pasiklausė prie vienišo namo durų, bet viduj bu- 
vo tylu. Atrėmęs parako maišelį į duris, prapjovė peiliu skylę 
ir įkišo dagtį. Jam įsidegus, visi trys spruko ir pasislėpė atokiau 
griovyje. Driokstelėjo sprogimas, subraškėjo griūvantis namas, 
jų pareiga buvo atlikta. Dar niekada kruviname draugijos met- 
raštyje nebuvo švaresnio darbo. 


Bet, deja, taip gerai organizuotas ir drąsiai atliktas darbas 
nuėjo niekais! Baimindamasis kitų aukų likimo ir žinodamas, 
kad gresia mirtis, Česteris Vilkoksas prieš dieną persikėlė su 
šeima į saugesnį ir mažiau žinomą namą, kurį saugojo policija. 
Parakas sunaikino tuščią namą, ir niūrus senas karo seržantas 
toliau mokė Tiron Daiko šachtininkus drausmės. 

— Palikite jį man,— tarė Makmurdas.— Tai mano žmogus, ir 
aš jį tikrai sučiupsiu, nors ir metus turėčiau laukti. 

Ložė pareiškė dėkingumą ir pasitikėjimą, tad kol kas reika- 
las buvo baigtas. Kai po kelių savaičių laikraščiai pranešė, kad 
Vilkoksas nušautas iš pasalų, buvo aišku, jog Makmurdas už- 
baigė savo darbą. 

Tokie buvo masonų ložės metodai ir keltininkų darbai, kuriais 
jie baugino ir valdė didelį ir turtingą rajoną, jau seniai nioko- 
jamą jų teroro. Ar bereikia toliau tepti šiuos lapus naujų nu- 
sikaltimų krauju Argi nepakankamai papasakojau apie šiuos 
vyrus ir parodžiau jų veiklą? 

Šie darbai aprašyti istorijoje ir patvirtinti dokumentais, ku- 
riuose galima perskaityti visas smulkmenas. Ten rašoma apie po- 
licininkų Hanto ir Ivanso nušovimą,— mat jie išdrįso suimti du 
masonus; Vermisos ložė šaltakraujiškai nužudė du bejėgius, ne- 
ginkluotus vyrus. Ten rašoma -ir apie ponios Labi nušovimą; ji 
slaugė savo vyrą, kone mirtinai sumuštą boso Makginčio įsaky- 
mu. Buvo nužudytas vyresnysis Dženkinsas, paskui jo brolis, tą 

pačią baisią žiemą suluošintas Džimas Medokas, susprogdinta 
Stephauzų šeima ir išžudyta Stendalių šeima. 

Niūrus šešėlis dengė Baimės slėnį. Pavasarį sučiurleno upokš- 
niai ir pražydo medžiai. Atėjo viltis gamtai, suspaustai geleži- 
niame kumštyje, bet nebuvo vilties vyrams ir moterims, gyve- 
nantiems siaubo pančiuose. Niekada debesis virš jų nebuvo toks 
tamsus ir beviltiškas kaip 1875 metų vasaros pradžioje. 


VI skyrius 
PAVOJUS 


Siaubo viešpatavimas pasiekė viršūnę. Makmurdo, paskirto 
"sielos diakonu ir kada nors pakeisiančio Makgintį kaip magistrą, 
žodis dabar buvo toks reikšmingas draugų pasitarimuose, kad 
nieko nebuvo daroma be jo pagalbos ar patarimo. Tačiau kuo 
populiaresnis jis darėsi tarp masonų, tuo juodesniais žvilgsniais 
smaigstė jį praeiviai Vermisos gatvėse. Nepaisydami viso tero- 
ro, Miestiečiai vienijosi prieš savo engėjus. Ložę pasiekė gandai 
apie slaptus susirinkimus „Herald“ redakcijoje ir apie šauna- 
mųjų ginklų išdalijimą gerbiantiems įstatymą žmonėms, Bet Mak- 
ginčio ir jo vyrų tokios žinios nejaudino. Masonų buvo daug, 
ryžtingų ir gerai ginkluotų. Jų priešininkai buvo išsisklaidę ir 
bejėgiai. Viskas turėjo baigtis taip, kaip baigdavosi praeityje, — 
tuščiomis kalbomis ir, galimas daiktas, bejėgiškais suėmimais. 
Taip sakė Makgintis, Makmurdas ir visi drąsesni žmonės.“ 

Buvo gegužės šeštadienio vakaras. Šeštadienį visada rinkda- 
vosi ložė, ir Makmurdas buvo beišeinąs iš namų į susirinkimą, 
bet tuo metu užsuko Morisas, silpnasis ložės brolis. Jo veidas 
buvo apniauktas rūpesčių, perkrypęs ir išvargęs. 

— Ar galiu pasikalbėti su jumis laisvai, pone NIC 

— Žinoma. 2 

— Kartą jums išliejau širdį, ir jūs niekam Keišdavėts netgi 
pačiam bosui. Niekada to nepamiršiu. 

— Ką aš galėjau padaryti, jei jūs pasitikėjote manimė? Nors 
tai nereiškia, kad pritariu jūsų žodžiams. 

— Aš tą gerai žinau. Bet jūs vienintelis, su kuriuo galiu kal- 
bėtis saugiai. Aš turiu paslaptį — jis prispaudė ranką prie krū- 
tinės,— ir ji degina mane. Jei papasakosiu, vėl bus žmogžudystė. 

Jei ne, ko gero, visiems mums až Padėk man, Dieve, bet esu 
kaip nesavas, 

Makmurdas žvelgė į šį vyriškį susidomėjęs. Šis drebėjo visu 
kūnu. Makmurdas įpylė stiklinę viskio ir padavė jam. 

— Tai vaistas tokiems kaip jūs, — tarė jis.— Dabar kalbėkit. 

Morisas išgėrė, ir jo išblyškęs veidas atsigavo. 

— Pasakysiu jums viską vienu sakiniu, — tarė jis— Mus se- 
ka. 

Makmurdas nustebo. 

— Žmogau, jūs pamišęs,— tarė jis.— Juk čia visą laiką pilna 
policijos ir seklių, ir ką bloga jie yra mums padarę? 

— Ne, tai ne šio krašto žmonės. Savus mes pažįstame, ir jie 
mažai ką gali padaryti. Ar esat girdėjęs apie Pinkertoną? 

— Esu skaitęs apie kelis žmones tokia pavarde. 

— Galit patikėti mano žodžiu, — jei jo firma kuo užsiima, tai 
jau neišsisuksi. Tai ne valdiška policija, gaudanti vėją laukuo- 
se. Jie dori, nepaperkami, visomis jėgomis siekia rezultatų ir 
neprisileidžia, kol geruoju ar bloguoju nepasiekia savo. Jei Pin- 
kertono žmogus giliai įsiskverbęs, mes žuvę. 

— Reikia jį likviduoti. 

— Tai pirma mintis, kuri jums atėjo į galvą! Tas pats bus 
ir ložėje. Ar aš nesakiau, kad tai baigsis žmogžudyste? 

— Žinoma, o ką reiškia žmogžudystė? Juk šiose vietose tai 
įprasta. 

— Taip, iš tikrųjų. Bet aš nenoriu būti tas, kuris nurodo, ką 
nužudyti. Niekada nebeturėčiau ramybės. Ir vis dėlto mes patys 
galim prarasti gyvybę. O Dieve, ką daryti? — Jis net svyravo 
nežinodamas, kaip apsispręsti. 

Bet jo žodžiai paveikė Makmurdą. Buvo aišku, kad dėl pavo- 
jaus jis sutinka su Moriso nuomone. Jis griebė Morisui už pe- 
ties ir papurtė. 

— Klausykit,— sušuko beveik rėkte rėkdamas iš susijaudini- 
mo,— jūs nieko nelaimėsite sėdėdamas ir raudodamas .kaip sena 
žmona prie velionio. Kur faktai? Kas tas žmogus? Kur jis? Kaip 
jūs apie jį sužinojote? Kodėl jūs atėjote būtinai pas mane? 

— Atėjau pas jus, nes jūs vienintelis galite man patarti. Aš 
dar tebeturiu gerų draugų, ir vienas jų dirba telegrafe. Štai laiš- 
kas, kurį gavau iš jo vakar. Štai čia, nuo viršaus. Pats pasiskai- 
tykit. 

Štai ką Makmurdas perskaitė: 


117 


Kaip laikosi keltininkai pas jus? Mes apie juos daug skai- 
iėme laikraščiuose. Tarp mūsų kalbant, aš tikėjausi pirmiau su- 
žinoti ką nors iš tavęs. Penkios didelės korporacijos ir du gele- 
žinkeliai rimtai ėmėsi to reikalo. Jų ketinimai rimti, ir nėra abe- 
jonės, kad jiems pavyks! Pats Pinkertonas ėmėsi vadovauti, o 
darbuojasi geriausias jo padėjėjas Berdis Edvardsas. Greit viskas 
bus baigta. 


— Dabar skaitykite pastabą: 
Žinoma, tai tarnybinės žinios, todėl jos slaptos. 


Kurį laiką Makmurdas tylėjo su laišku rankose. Migla akyse 
išsisklaidė, ir prieš jį atsivėrė praraja. 

— Ar dar kas nors žino? — paklausė jis. 

— Aš niekam nepasakojau. *“ 

— Bet šitas žmogus — jūsų draugas — gal galėjo dar kam nors 
parašyti? 

— Na, gal dar vieną kitą pažįsta. 

— Iš ložės? 

— Panašu. 

— Klausiu todėl, kad jis galėjo duoti Berdžio Edvardso apra- 
šymą... gal tada užeitume jo pėdas. 

— Galimas daiktas. Bet nemanau, kad jis pažįsta tą seklį. 
Jis tik pasakoja man naujienas, kurias sužinojo tarnyboje. 

Makmurdas sudrebėjo. 

— Po velnių! — sušuko jis.— Aš suprantu! Koks kvailas bu- 
vau, kad nežinojau. Dieve! Bet mums sekasi! Mes sudorosime 
jį anksčiau, negu jis spės mums pakenkti. Klausykit, Morisai, 
ar patikite viską man? | 

— Žinoma, jei jūs tiktai imatės viską nuo mano pečių. 

— Taip ir bus. Galite nusiraminti ir nebesukti galvos. Netgi 
jūsų vardas nebus paminėtas. Aš imuosi viską savo atsakomy- 
bėn, lyg tas laiškas būtų siųstas man. Ar jūs patenkintas? 

— Kaip tik to ir prašyčiau. 

— Tada viską pamirškite. Dabar einu į ložę, ir netrukus se- 
nis Pinkertonas grauš nagus, 

— Jūs jo nenužudysite? 

— Kuo mažiau žinosite, Morisai, tuo lengvesnė bus jūsų są- 
žinė ir tuo geriau miegosite. Nieko neklausinėkite ir nesikiškite, 
Dabar viską tvarkau aš. | 

Morisas išeidamas liūdnai palingavo galvą ir sudejavo: 

— Jaučiu, kad jo krauju susitepiau rankas. 

— Savigyna — ne žmogžudystė, — tarė Makmurdas, negailes- 
tingai šypsodamasis.— Jis arba mes. Manau, šis žmogus sutriuš- 
kintų mus visus, jei paliktume jį gyvą. Na, broli Morisai, turė- 
sime išrinkti jus magistru, nes išgelbėjote visą ložę. 

Ir vis dėlto iš jo veiksmų buvo aišku, kad jis apie šią grės- 
mę galvojo daug rimčiau negu sakė. Gal dėl neramios sąžinės, 
gal dėl Pinkertono organizacijos reputacijos, gal dėl žinios, kad 
didelės, turtingos korporacijos užsibrėžė uždavinį išvalyti kel- 
tininkus. Šiaip ar taip, jis elgėsi kaip žmogus, pasiruošęs pačiam 
blogiausiam. Prieš išeidamas iš namų, sunaikino kiekvieną po- 
pierėlį, galintį virsti kaltinimu. Tada giliai su pasitenkinimu at- 
siduso, nes pasijuto saugus. Ir vis dėlto dar grėsė pavojus, nes 
pakeliui į ložę jis užsuko pas senąjį Šafterį. Ten jam buvo už- 
drausta lankytis, bet pabarbeno į langą, ir Etė išėjo. Airiškas 
šelmiškumas buvo dingęs iš jos mylimojo akių, jo rimtame veide 
ji perskaitė pavojų. “ 

— Kažkas atsitiko! — sušuko ji — Ak, Džekai, tau gresia pa- 
vojus? 

— Na, ne taip jau blogai viskas, mieloji. Ir vis dėlto bus pro- 
tinga pasitraukti, kol neištiko bėda. 

— Pasitraukti? 

— Aš tau pažadėjau kada nors išvažiuoti drauge. Manau, 
kad jau laikas. Šį vakarą gavau naujieną, blogą naujieną, ir jau- 
čiu artėjant bėdą. 

— Policija? 

— Pinkertonas. Bet tu tikriausiai nežinai, nei kas tai yra, 
nei ką tai reiškia tokiems kaip aš. Aš per daug įklimpęs, ir man 
reikia kuo greičiau sprukti. Tu sakei, kad važiuosi su menim 
kartu. 

— Ak, Džekai, tai būtų tavo išgelbėjimas! 

— Aš esu sąžiningas žmogus, Ete. Nepaliesčiau nė plaukelio 
ant tavo gražios galvos, niekada nenukelčiau tavęs nuo aukso 
sosto virš debesų, kur tave matau. Ar tu manimi tiki? 

Netardama nė žodžio, ji padavė jam ranką. 

— Tada, klausyk, ką pasakysiu, ir daryk taip, kaip liepsiu, 
nes tai mums vienintelė išeitis, Šiame slėnyje atsitiks bėda. Man 
tai sako širdis. Galbūt daugelis mūsų turės gelbėtis. Aš esu vie- 
nas iš tokių. Tu privalai važiuoti su manimi! 

— Aš sutinku atvažiuoti pas tave, Džekai. 

— Ne, ne, tu važiuosi kartu. Jei šis slėnys man bus užgintas 
ir niekada negalėsiu čia sugrįžti, tai kaip tave paliksiu, jei, slaps- 
tydamasis nuo policijos, negalėsiu net parašyti. Tu privalai va- 
žiuoti kartu. Pažįstu vieną gerą moterį tose vietose, iš kur at- 
vykau, ir ten norėčiau palikti tave, kol susituoksime. Ar va- 
žiuosi? 

— Taip, Džekai, važiuosiu. 

— Telaimina tave Dievas, nes tu tiki manimi! Būčiau pas- 
kutinis niekšas, jei blogai elgčiausi. Dabar įsidėmėk, Ete, kai 
tik gausi iš manęs žinią, mesk viską, važiuok tiesiai į geležinkelio 
stotį ir ten lauk manęs. 

— Dieną ar naktį padarysiu, kaip tu nori, Džekai. 

Pasiruošus bėgti, Makmurdui pasidarė lengviau, ir jis nuėjo 
į ložė. Masonai jau buvo susirinkę, ir tik po sudėtingų ženklų 
bei slaptažodžių jį praleido lauko ir vidaus sargyba, rūpestingai 
garantuojanti slaptumą. Jį pasitiko linksmas ūžesys. Ilgas kam- 
barys buvo sausakimšas, ir pro tabako dūmų debesis jis matė 
susivėlusius juodus magistro gaurus, žiaurų, nedraugišką Bold- 
vino veidą, grobuonišką Haravėjų, sekretorių, ir dar dešimtį lo- 
žės lyderių. Makmurdas apsidžiaugė, kad visus rado ir galės 
aptarti naujieną. 

— Iš tikrųjų malonu tave matyti, broli! — sušuko pirminin- 
kas.— Čia reikia Saliamono teisingai išspręsti vienam reikalui. 

— Dėl Lenderio ir Igano— paaiškino jo kaimynas, kai Mak- 
murdas atsisėdo.— Abu reikalauja premijos, ložės paskirtos už 
senio Krebo nušovimą Stailstoune, tik nežino, kuris pataikė. 

Makmurdas atsistojo ir pakėlė ranką. Visi sužiuro į jį, stojo 
mirtina tyla. 

— Garbusis magistre,— tarė jis rimtai, — reikia skubiai išspręs- 
ti vieną klausimą. 

— Brolis Makmurdas kelia skubų klausimą, — tarė Makgin- 
tis.— Kadangi klausimas skubus, pagal ložės taisykles jis turi pir- 
menybę. Mes klausome, broli. 

Makmurdas išsiėmė iš kišenės laišką. 

— Garbusis magistre ir broliai — tarė jis — aš šiandien ga- 
vau blogą naujieną, bet geriau ją žinoti ir laiku aptarti negu 
laukti, kol grėsmingas smūgis padarys mums galą. Gavau žinią, 
kad galingiausios ir turtingiausios organizacijos šioje valstybėje 
susivienijo ir nori mus sunaikinti, kad čia, slėnyje, dirba Pin- 

kertono seklys, toksai Berdis Edvardsas, ir renka įrodymus, ku- 
rie gali užnerti virvę ant kaklo daugeliui iš mūsų ir pasiųsti 
kiekvieną šiame kambaryje esantį žmogų į kalėjimo kamerą. To- 
kia yra padėtis, kurią reikia skubiai aptarti. 

Kambaryje stojo mirtina tyla. Ją nutraukė Makgintis. 

— Kokį turi įrodymą, broli Makmurdaiį — paklausė jis. 

— Jis šiame laiške, patekusiame į mano rankas,— tarė Mak- 
murdas ir garsiai perskaitė ištrauką.— Tai mano garbės reikalas, 
todėl negaliu nieko pasakoti apie laišką nei atiduoti į jūsų ran- 
kas, bet garantuoju, kad jame daugiau nekalbama apie 10žę. 
Aš pateikiu viską jums taip, kaip gavau pats. 

— Duokite man žodį, pirmininke,— tarė vienas vyresniųjų 
brolių. — Esu girdėjęs, kad Berdis Edvardsas tarnauja Pinkerto- 
nui, ir tai vienas geriausių jo žmonių. 

— Ar kas jį pažįsta iš matymo? — paklausė Makgintis. 

— Taip, — pasakė Makmurdas,— aš pažįstu. 

Salėje pasigirdo nustebimo murmesys. 

— Manau, kad mes jį nutversim,— tarė jis, džiugiai šypsoda- 
masis.— Jei veiksime greitai ir protingai, tai netrukus baigsime 
šį dalyką. Jei manimi tikėsite ir duosite reikiamos pagalbos, 
mums nebus ko bijotis. 

— O ko mums bijoti? Ką jis žino apie mūsų reikalus? 

— Galėtumėte taip kalbėti, jei visi būtų tokie tvirti kaip jūs, 
tarėjau. Tą vyrą remia visų kapitalistų milijonai. Jūs manote, 
kad nėra silpnesnių brolių, Kurių negalima papirkti? Jis suži- 
nos mūsų paslaptis... gal jau ir žino. Yra tiktai viena tikra iš- 
eitis. 

— Kad jis niekada neišeitų iš slėnio, — pasakė Boldvinas, 

Makmurdas linktelėjo ir tarė: 

— Puiku, broli Boldvinai. Mudu daug ką suprantame skirtin- 
gai, bet dabar pasakėte tikrą teisybę. 

— Kur jis? Kaip mes jį pažinsimį 

— Garbusis magistre,— nuoširdžiai tarė Makmurdas.— Saky- 
čiau, šis reikalas per daug svarbus, kad svarstytume atvirai, Te- 
nubaudžia mane Dievas, jei kuriuo nors nepasitikiu, bet jei ko- 
kia žinia pasiektų to vyro ausis, žlugtų visi mūsų planai. Prašau 
ložę išrinkti patikimą komitetą. Pone magistre, galėčiau pasiū- 
lyti jus patį, brolį Boldviną ir dar penkis. Tada galėsiu atvirai 
kalbėti, ką žinau ir ką siūlau daryti. 

Pasiūlymas buvo tuojau priimtas, ir išrinktas komitetas. Be 

pirmininko ir Boldvino, į jį pateko grobuoniško veido sekreto- 
rius Haravėjus,. Tigras Kormakas, žiaurus jaunas žudikas Karte- 
ris, iždininkas, ir broliai Vilabiai, bebaimiai, nieko nepaisantys 
vyrai, | 

Įprastinė ložės puota vyko trumpai, nes vyrų sielas slėgė rū- 
pesčiai, mat daugelis pirmą kartą pamatė kerštingą įstatymo 
debesį, pirmą kartą aptemdžiusį jų giedrą dangų. Jų pačių vyk- 
domas teroras buvo taip glaudžiai susijęs su jų ramiu gyveni- 
mu, kad mintis apie atpildą visą laiką buvo tolima ir dabar at- 
rodė juo baisesnė. Jie išsiskirstė anksti ir paliko vadovus tar- 
tis. 

— Na, Makmurdas! — tarė Makgintis, kai jie liko vieni. Sep- 
tyni vyrai sustingo savo vietose. 

— Aš ką tik sakiau, kad pažįstu Berdį Edvardsą,— paaiškino 
Makmurdas.— Nereikia sakyti, kad čia jis kita pavarde. Tai 
drąsus vyras, bet nekvailas. Tai Stivas Vilsonas, gyvena Hobson 
Peče, 

— Iš kur tą žinai? 

— Šnekėjau su juo, bet tada nepamaniau nieko blogo ir ne- 
būčiau pamanęs, jei ne šitas laiškas. Bet dabar esu tikras, jog 
tai tas pats žmogus. Aš sutikau jį traukiny trečiadienį... sunkus 
atvejis, jeigu kada nors apskritai toks buvo. Jis sakėsi esąs re- 
porteris. Aš tuo patikėjau. Norėjo išklausinėti viską apie kelti- 
ninkus ir, jo žodžiais tariant, „smurtą“ Niujorko laikraščiui. No- 
rėjo išpešti visokių dalykų. Būkite tikri, aš nieko neprasitariau. 
„Aš gerai mokėčiau, — pareiškė jis— jei galėčiau gauti medžia- 
gos savo redaktoriui.“ Aš pasakojau jam tai, kas, mano manymu, 
turėjo jį labiausiai dominti, ir jis man davė dvidešimt dolerių. 
„Gautumėt dešimt kartų daugiau, — pasakė jis — jei sužinotumėt. 
viską, ko man reikia.“ 

— Ką tu jam pasakei? 

— Visokių prasimanymų. 

— Kaip supratai, kad jis ne žurnalistas? 

— Taigi. Jis išlipo Hobson Peče, aš irgi. Užsukau į telegrafo 
skyrių ir sutikau jį beišeinantį. „Pažiūrėkit — tarė operatorius, 
jam išėjus, — manau, turėtumėm imti už tai dvigubą tarifą. — „„Ma- 
nau, turėtute“,— pasakiau aš. Tai buvo tartum kinų raštas. „Jis. 
išsiunčia šitokį lapą kiekvieną dieną“, — tarė tarnautojas. „Taip, — 
atsakiau, — tai specialios žinios jo laikraščiui, ir jis bijo, kad kiti. 

jų nepasisavintų.“ Štai ką manė telegrafistas ir ką maniau aš tuo 
metu, bet dabar samprotauju kitaip. 

— Po velnių! Manau, kad tavo teisybė — pasakė Makgin- 
tis. — Bet ką, tavo galva, turėtume daryti? 

— Kodėl nenuvažiavus dabar ir nesučiupus jo? — pasiūlė kaž- 
kas. 

— Taip, kuo greičiau, tuo geriau. 

— Aš važiuočiau tuoj pat, jei tik žinočiau, kur galima įį 
rasti — tarė Makmurdas.— Jis gyvena Hobson Peče, bet nežinau 
namo. Beje, turiu planą, jei tik jam pritarsite. 

— Kokį? 

— Važiuoju į Pečą rytoj rytą. Susirandu jį per telegrafistą. 
Jis turbūt gali nurodyti, kur seklys gyvena. Tada pasakysiu jam, 
kad esu masonas. Pasiūlysiu parduoti jam visas ložės paslaptis. 
Būkite tikri, jis užkibs. Pasakysiu jam, kad dokumentai mano 
namuose ir kad aš per daug branginu gyvybę, jog leisčiau jam 
atvažiuoti matant žmonėms. Jis supras, kad mano praktiškas 
sveikas protas. Tegu ateina dešimtą valandą vakaro ir viską pa- 
matys. Jis tikrai užkibs ant meškerės. 

— Na? 

— Toliau galim planuoti kartu. Našlės Maknamaros namai 
nuošaly. Ji man palanki, be to, kurčia kaip kelmas. Ten gyve- 
nam tik mudu su Skanlanu. Jei jis pažadės atvažiuoti — o aš jus 
perspėsiu, jei pažadės,—tai jūs visi septyni ateisit pas mane 
devintą valandą. Mes jį sučiupsime. Jei ištrūktų iš čia gyvas... 
galės kalbėti apie Berdžio Edvardso laimę visą likusį savo gy- 
venimą! 

— Pas Pinkertoną greit bus laisva vieta! Gana, Makmurdai! 
Rytoj devintą mes ateisime. Tik jau įviliok jį į vidų ir uždaryk 
duris. Visa kita palik mums. 


VII skyrius 
BERDŽIO EDVARDSO PINKLĖS 


Kaip sakė Makmurdas, jo namas stovėjo nuošaly ir labai ti- 
ko numatytam nusikaltimui. Jis buvo tolimiausiame miesto pak- 
raštyje, gan atokiai nuo kelio. Kiekvienu atveju sąmokslininkai 
paprasčiausiai būtų jį susiradę, kaip darė daugelį kartų anks- 

čiau, ir ištuštinę apkabas į jo kūną, bet dabar buvo svarbu su- 
žinoti, ką jis žino, iš kur sužinojo ir ką perdavė savo šeiminin- 
kams. | 

Galėjo būti, kad jie pavėlavo ir darbas jau atliktas. Jei taip 
bus iš tikrųjų, bent galės atkeršyti žmogui, kuris tai padarė. 
Bet jie vylėsi, kad į seklio rankas nieko reikšmingo nepateko, 
priešingai, anot jų, jis nebūtų rašinėjęs ir siuntinėjęs tokios ne- 
reikšmingos informacijos, kokią davė Makmurdas. Tačiau viską 
jie sužinos iš jo paties lūpų. Jei tik paklius į jų rankas, jie pri- 
vers jį šnekėti. Ne pirmą kartą teks tvarkytis su nenorinčiu kal- 
bėti liudytoju. 

Makmurdas nuvažiavo į Hobson Pečą, kaip buvo sutarta. Po- 
licija, atrodo, ypač domėjosi juo tą rytą, ir kapitonas Marvinas, 
tas, kuris pažinojo jį iš Čikagos laikų, dabar net užkalbino 
stotyje. Makmurdas nusisuko ir atsisakė kalbėtis. Jis grįžo iš. 
kelionės po pietų ir tuoj nuėjo pas Makgintį į ložės būstinę. 

— Jis atvažiuos, — pranešė. 

— Gerai! — pasakė Makgintis. Milžinas vilkėjo marškiniais 
trumpomis rankovėmis su grandinėmis ir ženklais, spindinčiais. 
skersai jo didžiulės liemenės, po plačia barzda tviskėjo deiman- 
tas. Alkoholis ir politika davė daug turto bei galios bosui. Tuo: 
baisiau jam atrodė pakliūti į kalėjimą ar kartuves. 

— Kaip manai, jis daug žino? — neramiai paklausė. 

Makmurdas liūdnai papurtė galvą. 

— Jis čia jau senokai — mažų mažiausiai šešios savaitės. Ma-- 
nau, atvažiavo ne žvalgytis. Jei jis dirbo tarp mūsų visą tą lai-- 
ką, panaudodamas geležinkelio pinigus, manau, pasiekė rezulta-- 
tų ir perdavė daug žinių. 

— Nėra ložėje silpnų vyrų! — sušuko Makgintis— Visi tvirti. 
kaip plienas. Ir vis dėlto, dievaži, tas niekšas Morisas! Ką da- 
ryti? Tik jis vienas mus gali išduoti. Gal pasiųsti porą vyrukų. 
vakarop, kad pritalžytų jį ir sužinotų, ką jis padarė? 

— Gal ir nebūtų. pro šalį — atsakė Makmurdas.— Neslėpsiu,. 
Morisas man patinka, būtų gaila jį skriausti. Jis kalbėjo su ma- 
nimi keliskart apie ložę, ir nors jam kai kas atrodo kitaip, į iš- 
daviką jis nepanašus. Tačiau tiek to, nesikišiu. 

„„— Aš jį patvarkysių! — nusikeikė Makgintis— Visus metus: 
stebėjau jį. | 

— Na, jūs geriau suprantat,— atsakė Makmurdas.— Tačiau: 

turite palaukti iki rytojaus, nes privalome slėptis, kol nešutvar- 
kėme Pinkertono reikalo. Neerzinkim policijos be reikalo. 

— Teisybė — tarė Makgintis— Iš paties Berdžio Edvardso 
sužinosiu, kas jam duoda žinių, net jei turėtume išplėšti jam šir- 
dį. Ar neatrodė, kad jis užuodžia spąstus? 

Makmurdas nusijuokė. 

— Manau, kad pataikiau jam į silpną vietą, — pasakė.— Jei 
tik jis užeis tikrų keltininkų pėdsakus, tai seks jais net į patį 
pragarą. Paėmiau iš jo pinigų — Makmurdas nusišypsojo ir pa- 
rodė pluoštą dolerių. — gausiu daug daugiau, kai parodysiu visus 
dokumentus. 

— Kokius dokumentus? 

— Nėra jokių dokumentų. Užverčiau jį formuliarais, taisyk- 
lėmis ir narystės blankais. Jis tikisi prieš išvažiuodamas viską 
suprasti iki galo. 

— Ir tegu supranta,— nuožmiai tarė Makgintis.— Ar jis ne- 
klausė, kodėl neatnešei dokumentų? 

— Kaip aš juos nešiu — įtariamas žmogus, be to, kapitonas 
Marvinas kalbėjo su manimi kaip tik tą patį rytą geležinkelio sto- 
tyje! į 

— Taip, girdėjau — pasakė Makgintis.— Man atrodo, kad dau- 
giausiai darbo tenka tau. Mes galėtume susidoroję įmesti jį į seną 
šachtą, bet vis dėlto turime atsižvelgti, kad tu šiandien buvai 
Hobson Peče, 

Makmurdas gūžtelėjo pečiais. 

— Jei protingai elgsimės, jie niekada negalės mums prikišti 
to nužudymo, — tarė jis — Niekas jo nepastebės ateinant į namus 
tamsoje, o kad nepamatytų išeinant — pats pasirūpinsiu. Dabar 
pažiūrėkite, tarėjau, aš jums parodysiu savo planą ir paprašysiu 
supažindinti su juo kitus. Jūs ateisite, kaip sutarta. Puiku. Jis 
ateis dešimtą. Tris kartus pabels, aš atidarysiu jam duris. Tada 
užeinu už nugaros ir užrakinu, Ir jis mūsų rankose. 

— Viskas paprasta ir aišku. 

— Taip, bet reikia apsvarstyti kitą žingsnį. Su juo sunku 
susidoroti. Jis gerai apsiginklavęs. Aš jį apkvailinau, bet vis 
dėlto jis nepėsčias. Tarkim, aš nuvedu jį tiesiai į kambarį, kur 
jo laukia septyni vyrai, o jis tikėjosi rasti mane vieną. Prasidės 
susišaudymas, ir kas nors bus sužeistas. 

— Žinoma. | 

— Ir, išgirdę triukšmą, subėgs visi miestelio faraonai. 

— Savaime suprantama.. 

— Aš darysiu štai kaip. Jūs visi sėdėsite didžiajame kamba- 
ryje, ten, kur šnekėjotės su manimi. Aš atidarau duris, įleidžiu 
jį į svetainę ir nueinu atnešti dokumentų. Tuomet pasakau jums, 
kaip sekasi. Paskui grįžtu pas jį, nešinas suklastotais dokumen- 
tais. Kai jis pradės skaityti, aš pulsiu jį, griebsiu už pistoleto, 
o jūs išgirsite Mane šaukiant ir atbėgsite. Kuo greičiau, tuo ge- 
riau, nes, kaip sakiau, jis vyras stiprus, ir aš, ko gero, nesusido- 
ročiau vienas, 

— Geras planas, — pasakė Makgintis— Ložė bus tau dėkin- 
ga. Pasitraukęs iš savo posto, rekomenduosiu tave į magistrus. 

— Ką jūs, tarėjau, aš beveik naujokas,— pasakė Makmur- 
das, bet iš veido buvo aiškų, ką jis mano apie didžiojo vyro 
komplimentą. 

Grįžęs namo, jis ėmė ruoštis lemtingajam vakarui. Pirmiausiai 
išvalė, patepė ir užtaisė „Smito ir Vesono“ sistemos revolverį. 
Paskui apžiūrėjo, kaip seklys įklius į spąstus. Kambarys didelis, 
vidury stovėjo ilgas lentinis stalas, o pasieny — didelė krosnis. 
Langai iš abiejų pusių. Langinių nebuvo, tik lengvos užtraukia- 
mos užuolaidos. Makmurdas atidžiai jas apžiūrėjo. Be abejo, vie- 
ta slaptam susitikimui jam galėjo pasirodyti per daug atvira. 
Tačiau namas gana toli nuo kelio. Galiausiai jis apsvarstė viską 
su Skanlanu. Šis, nors keltininkas, buvo nepavojingas žmogus, 
per silpnas prieštarauti savo draugų nuomonei, bet slapčia bi- 
jantis kraujo, kurį ne kartą buvo verčiamas pralieti. Makmurdas 
jam trumpai papasakojo planą. 

— Tavim dėtas, Maikai, nakčiai pasišalinčiau ir pasislėpčiau. 
Naktį čia bus kraujo. 

— Gerai, Makai,— atsakė Skanlanas.— Ne noro, bet nervų 
man trūksta. Pamatęs valdytoją Daną, einantį ten prie anglies 
kasyklos, negalėjau ištverti. Aš kitokio būdo negu tu ir Mak- 
gintis. Jei ložė nieko blogo nepamanys, paklausysiu tavo pata- 
rimo ir šiąnakt paliksiu jus vienus. 

Vyrai atėjo laikų, kaip buvo sutarta. Iš pažiūros tai buvo ger- 
biami piliečiai, gerai ir švariai apsirengę, bet geras psichologas 
rūsčiose išraiškose ir negailestingose akyse būtų įžiūrėjęs grės- 
mę Berdžiui Edvardsui. Kambaryje nebuvo žmogaus, kurio ran- 
kos nebūtų buvusios suteptos krauju. Žudyti žmones jiems buvo 
tas pats kaip skerdikui avis. Ir išvaizda, ir nusikaltimai baisiau- 
si buvo paties boso. Sekretorius Haravėjus, liesas, piktas žmogus 

ilgu, išdžiūvusiu kaklu ir nervingai trūkčiojančiomis rankomis, 
buvo nepaperkamai ištikimas, kai kalbėdavo apie finansus, bet 
visur kitur nėmaž nepaisė teisybės nei sąžinės. Iždininkas Kar- 
teris, vidutinio amžiaus vyras, gana niūrios išvaizdos ir geltonos 
kaip pergamentas odos, buvo gabus organizatorius ir visų pik- 
tadarysčių sumanytojas. Broliai Vilabiai buvo veiklūs vyrai, aukš- 
ti, sukalbami jaunuoliai ryžtingais veidais, o jų bendras Tigras 
Kormakas, tamsaus gymio jaunuolis, net savo draugus gąsdino 
Charakterio žiaurumu. Taigi tokie vyrai susirinko tą vakarą Mak- 
murdo pastogėn nužudyti Pinkertono padėjėjo. 

Makmurdas pastatė ant stalo butelį viskio, ir jie paskubom 
pasiruošė būsimam darbui. Boldvinas ir Kormakas beveik nusi- 
gėrė — alkoholis sužadino visą jų žiaurumą. Kormakas trumpam 
priglaudė rankas prie krosnies... Ji kūrenosi, nes naktys vis dar 
buvo šaltos. 

— Pats tas, — pasakė jis ir nusikeikė. 

— Taip,-— pritarė Boldvinas, supratęs jo užuominą.— Pakepin- 
sim kaip reikiant — tuojau išgausim iš jo teisybę. 

— Išgausime, būkite ramūs, — tarė Makmurdas, plieninių ner- 
vų vyras. Nors visa nusikaltimo našta gulė ant jo pečių, jis bu- 
vo ramus ir abejingas kaip visada. Draugai tai pastebėjo ir pa- 
gyrė. 

— Tu pirmas jį tvarkysi — pasakė bosas.— Jis nieko nesup- 
ras, kol nepagriebsi jo už kaklo. Gaila, kad nėra langinių. 

Makmurdas perėjo nuo vieno lango prie kito, sandariau už- 
traukdamas užuolaidas. 

— Tikriausiai niekas neseka. Laikas artėja. 

— Gal jis visai neateis. Gal užuodė pavojų, — suabejojo sek- 
zetorius. 

— Ateis, būkit ramūs, — atsakė Makmurdas.— Jis taip trokš- 
ta ateiti, kaip jūs jį — pamatyti. Klausykitės! 

Jie visi sustingo lyg įbesti, kai kurie pakėlė prie lūpų stik- 
lus. Pasigirdo trys garsūs bilstelėjimai. 

— Cit! — Makmurdas perspėjamai pakėlė ranką. Džiugiu 
žvilgsniu apžvelgė visus — visi slapčia laikė suspaudę ginklus. 

— Nė garso, jei norit gyventi! — sušnibždėjo eidamas iš kam- 
bario ir rūpestingai uždarė duris. 

Įtempę klausą, žudikai laukė. Jie skaičiavo savo draugo žings- 
nius koridoriuje. Paskui išgirdo atidarant laukujes duris, keletą 
pasisveikinimo žodžių. Paskui nepažįstamus žingsnius ir nepa- 

žįstamą balsą. Netrukus trinktelėjo durys, ir spynoje pasisuko 
raktas. Auka buvo spąstuose, Tigras Kormakas šiurpiai nusijuo- 
kė, ir bosas Makgintis savo didžiule letena užėmė jam burną. 

— Tylėk, kvaily! — sušnabždėjo.— Tu išduosi mus visus! 

Gretimame kambaryje buvo girdėti patyliukais kalbant. At- 
rodė, kad jie niekada nebaigs. Paskui atsidarė durys, ir pasirodė 
Makmurdas su pirštu prie lūpų. 

Jis žengė iki stalo ir apžvelgė visus. Atrodė visai kitoks. El- 
gėsi kaip Žmogus, atlikęs didelį darbą. Jo veidas buvo tvirtas 
kaip uola, akys pro akinius švietė iš susijaudinimo. Jis tapo aiš- 
kiu visų tų vyrų vadu. Jie žvelgė į jį nekantraudami, bet jis 
tylėjo. Tuo pačiu keistu žvilgsniu žiūrėjo į vyrus vieną po kito. 

— Nal — pagaliau sušuko bosas Makgintis.— Ar jis čia? Ar 
Berdis Edvardsas čia? 

— Taip, — lėtai atsakė Makmurdas— Berdis  Edvardsas čia. 
Aš — Berdis Edvardsas! 

Dešimt sekundžių atrodė, jog kambarys tuščias, — tokia buvo 
tyla. Arbatinuko šnypštimas ant krosnies rėžte rėžė ausis. Sep- 
tyni perbalę veidai, atsukti į tą baimę keliantį vyrą, buvo su- 
kaustyti siaubo. Paskui pabiro langų stiklai, ir pasirodė blizgan- 
tys šautuvų vamzdžiai, nuplėštos užuolaidos nukrito ant grindų. 

Bosas Makgintis suriaumojo lyg sužeistas lokys ir puolė prie 
pravirų durų. Jį pasitiko revolveris ir rūsčios mėlynos kapitono 
Marvino akys. Už jo stovėjo kasyklų policija. Bosas atšoko ir 
susmuko kėdėje. 

— Jums ten bus saugiau, tarėjau,— tarė vyras, kurį jie pa- 
žinojo kaip Makmurdą.— lr tu, Boldvinai, jei nenukelsi rankos 
nuo pistoleto, tai budelio tikrai nebesulauksi. Ištrauk jį. Gana. Ap- 
link namą stovi keturiasdešimt ginkluotų vyrų, ir patys galite 
įsivaizduoti, kokios galimybės. Paimkite jų pistoletus, Marvi- 
nai! 

Priešintis šautuvams nebuvo prasmės. Vyrai buvo nugink- 
luoti. Paniurę, nedrąsūs ir nustebę jie vis dar sėdėjo aplink 
stalą. 

— Aš norėčiau pasakyti jums keletą žodžių prieš atsisvei- 
kindamas,— tarė žmogus, įviliojęs juos į spąstus.— Manau, kad 
pasimatysime tik teisme, kur aš būsiu liudytojas. Duosiu jums 
vieną kitą mintį, kad turėtumėt ką -galvoti. Dabar jūs žinote, 
kas aš toks. Pagaliau galiu atskleisti kortas. Aš — Berdis Edvard- 
sas, Pinkertono padėjėjas, mane išrinko sunaikinti jūsų gaują. 

Man teko žaisti sunkų ir pavojingą žaidimą. Niekas, net arti- 
miausieji ir patys man brangiausi žmonės nenumanė, kad aš Žai- 
džiu. Žinojo tik kapitonas Marvinas ir mano vyresnybė. Bet šį- 
vakar viskas baigta, ir aš nugalėtojas! 

Septyni išbalę pikti veidai žvelgė į jį. Jų akys degė baisia 
neapykanta. Jose jis perskaitė negailestingą nuosprendį. 

— Gal jūs manote, kad žaidimas dar nesibaigė? Aš tikiu savo 
laime. Šiaip ar taip, kai kurie jūsų išeis į atsargą, o šešiasdešimt 
kitų šįvakar sės kalėjiman. Pasakysiu jums — gavęs šį darbą, 
netikėjau, kad esama tokios draugijos kaip jūsų. Maniau, kad 
tai tik laikraštiniai burbulai, tą ir norėjau įrodyti. Iš laikraščių 
sužinojau, kad jūs susiję su masonais, todėl nuvykau į Čikagą 
ir ten įstojau į ložę. Paskui įsitikinau, jog tai iš tikrųjų tik laik- 
raštiniai burbulai, nes toji draugija darė tik gera. 

Tačiau turėjau atlikti savo pareigą iki galo ir atvažiavau į 
kasyklų rajoną. Čia pamačiau, kad klydau ir kad girdėti pasako- 
jimai — ne pigus bulvarinis romanas. Taigi pasilikau pasižiūrėti. 
Čikagoje nesu nužudęs jokio žmogaus. Nesu nukalęs nė vieno do- 
lerio. Tie, kuriuos daviau jums, tokie pat tikri kaip ir visi kiti, 
bet aš niekada nesu panaudojęs pinigų geresniam tikslui. Žino- 
jau, kaip pelnyti jūsų malonę, ir apsimečiau, kad mane perse- 
kioja teisingumas. Viskas įvyko taip, kaip tikėjausi. 

Taip įstojau į jūsų prakeiktą ložę ir dalyvavau jūsų pasita- 
rimuose. Gal kas nors pasakys, kad aš toks pat blogas kaip ir 
jūs. Tegu sako, ką nori, bet aš jus sučiupau. Kaip buvo iš tie- 
sų? Naktį prisidėjau prie jūsų, kai ėjot mušti seno žmogaus Stein- 
džerio. Perspėti jo nespėjau, bet sulaikiau tavo ranką, Boldvi- 
nai, kitaip būtum jį nužudęs. Jei ką nors siūliau, tai tik todėl, 
kad išlikčiau tarp jūsų, nes visada įspėdavau būsimas aukas. 
Dano ir Menzio išgelbėti nesugebėjau, bet pasistengsiu, kad jų 
žudikai būtų pakarti. Perspėjau Česterį Vilkoksą, o kai sprogdi- 
nau jo namą, jis su savo žmonėmis buvo pasislėpęs. Daug nusi- 
kaltimų negalėjau sutrukdyti, bet prisiminkite, kiek aukų dažnai 
pareidavo namo kitu keliu ar būdavo kitur, kai eidavote jų 
nužudyti, arba likdavo viduje, kai jūs laukdavote išeinant. Tai 
vis mano darbas. 

— Prakeiktas išdavikas! — sušnypštė Makgintis pro sukąstus 
dantis. 

— Taip, Džonai Makginti, vadinkite mane taip, jeigų jums 
lengviau. Jūs ir jūsų draugai — Dievo ir žmogaus priešai šiose 

vietose. Gaila tų vargšų vyrų ir Moterų, kuriuos jūs laikėte sa- 
vo gniaužtuose. Buvo tik viena išeitis, ir aš ją pasirinkau. Galite 
vadinti mane išdaviku, bet, man rodos, tūkstančiai vadins mane 
išvaduotoju, nužengusiu į pragarą jų gelbėti. Išgyvenau čia tris 
mėnesius. Nebūčiau ištvėręs to laiko, net jei Man būtų paža- 
dėję visą Vašingtono iždą. Turėjau gyventi čia tol, kol visa 
perprasiu — kiekvieną žmogų ir kiekvieną paslaptį. Būčiau ir dar 
palaukęs, jei nebūčiau gavęs žinios, kad mano paslaptis aiškėja. 
Į miestą atėjo laiškas, galėjęs užvesti jus ant kelio. Turėjau im- 
tis veiklos ir veikti labai greitai. 

Neturiu jums daugiau ką pasakyti, nebent tai, jog, atėjus 
laikui mirti, man bus lengviau prisiminus, ką nuveikiau šiame 
slėnyje. Na, Marvinai, daugiau jūsų nebetrukdysiu, suimkite juos 
ir baikite. 

Reikia dar šį tą pridurti. Skanlanas gavo antspauduotą laiš- 
kelį su Etės Šafter adresu ir mirktelėjęs su išmanančia šypsena 
išskubėjo. Ankstyvą rytą graži moteris ir apsimuturiavęs vyriš- 
kis sėdo į specialų traukinį, atsiųstą geležinkelio bendrovės, ir 
greitai išvyko iš pavojingo krašto. Taip Etė ir jos mylimasis at- 
sisveikino su Baimės slėniu. Po dešimties dienų jie Čikagoje su- 
situokė, ir senasis Džeikobas Šafteris buvo jų vestuvių liudy- 
tojas. | 

Keltininkų teismas įvyko toli nuo tos vietos, kur jų šalinin- 
kai būtų galėję gąsdinti teisingumo vykdytojus. Veltui jie prie- 
šinosi. Veltui ložės pinigai — pinigai, gauti šantažu iš visos ša- 
lies, — plaukė kaip vanduo, bandant juos išgelbėti. Prieš juos liu- 
dijo šaltas, blaivus, beaistris žmogus, žinantis kiekvieną jų 
gyvenimo smulkmeną, jų draugiją ir nusikaltimus. Jo nepalaužė 
gynėjų gudrybės. Pagaliau po daugelio metų jie buvo sutriuš- 
kinti ir išblaškyti. Baimės debesis visam laikui nuslinko nuo slė- 
nio. 

Makgintis atsisveikino su gyvenimu ant ešafoto, nusižeminęs 
ir verkšlendamas atėjus paskutinei valandai. Aštuonis pagrindi- 
nius jo bendrininkųs ištiko tas pats likimas. Penkiasdešimt kitų 
buvo įkalinti. Berdžio Edvardso darbas buvo baigtas. 

Ir vis dėlto, kaip jis spėjo, žaidimas dar nesibaigė. Dar liko 
daug nepadarytų ėjimų. Tedas Boldvinas, pavyzdžiui, išvengė 
ešafoto, kaip ir Vilabiai, kaip ir keletas kitų žiaurių gaujos na- 
rių. Dešimt metų jie buvo atskirti nuo pasaulio ir pagaliau išėjo 
į laisvę. Edvardsas gerai pažinojo masonus ir neabejojo, jog ra- 

miam gyvenimui ateis pabaiga. Jie prisiekė atkeršyti už savo 
draugus, ir atkeršyti jo krauju. Ir stengėsi žūtbūt įvykdyti savo 
priesaiką. 

Iš Čikagos jis pabėgo, per plauką išvengęs dviejų pasikėsi- 
nimų ir būdamas tikras, kad trečias kartas nemeluos. Pakeitęs 
pavardę, jis persikėlė į Kalifomiją, ir ten kuriam laikui jo gy- 
venimas aptemo, nes mirė Etė Edvards. Dar kartą vos nežuvo, 
paskui Duglo pavarde dirbo atokiame kanjone ir su anglu part- 
neriu, pavarde Barkeris, kaupė turtą. Pagaliau ir ten pajuto, kad 
sekliai užėjo jo pėdsakus, ir kaip tik laiku išvyko į Angliją. Čia 
Džonas Duglas antrą kartą vedė ir gyveno penkerius metus kaip 
Sasekso grafystės džentelmenas. Jo gyvenimas baigėsi keistais 
įvykiais, apie kuriuos jau girdėjome. 


EPILOGAS 


Policija baigė tardymą, ir Džono Duglo byla buvo atiduota į 
teismą. Jis buvo išteisintas kaip veikęs pagal būtinąją savigy- 
mą. 

„Bet kuria kaina išvežkite jį iš Anglijos, — rašė Holmsas jo 
žmonai.— Čia jo tyko daug daugiau pavojų negu anksčiau. Ang- 
lijoje jūsų vyrui nesaugu.“ 

Praėjo du mėnesiai, ir tas įvykis nuskendo praeity. Vieną 
zytą laiškų dėžutėje radome mįislingą raštelį. „Oi, pone Holmsai. 
Oi!“ — buvo parašyta šiame keistame laiške. Ir nei adreso, nei 
parašo. Aš nusijuokiau iš to keisto laiško, bet Holmsas surim- 
tėjo. 

— Velnio burtai, Votsonai! — tarė jis ir ilgai sėdėjo apsi- 
niaukęs. 

Vėlai naktį šeimininkė ponia Hadson pranešė, kad su Holm- 
su norįs pasimatyti džentelmenas ir kad reikalas esąs nepapras- 
tai svarbus. Beveik lipdamas jai ant kulnų, įėjo Sesilis Barke- 
ris, Mūsų pažįstamas iš dvaro rūmų. Jo veidas buvo persimainęs 
ir išvargęs. 

— Turiu blogą žinią... baisią žinią, pone Holmsai,— tarė jis. 

— Aš to bijojau, — tarė Holmsas. 

— Jūs negavote telegramos? 

— Gavau raštelį. 

— Vargšas Duglas. Jie sako man, kad jo pavardė Edvardsas, 
bet man jis visuomet bus Džekas Duglas iš Benito kanjono. Aš 
sakiau jums, kad jiedu prieš tris savaites „Palmyra“ išplaukė į 
Pietų Afriką. 

— Teisybė. 

— Laivas praeitą naktį atplaukė į Keiptauną. Šįryt gavau po- 
nios Duglas telegramą: 


Džekas per audrą dingo iš laivo prie Šv. Elenos salos. Niekas 
nežino, kaip atsitiko nelaimė. 
Aivi Duglas, 

— Hm! Iš tikrųjų! — mįslingai tarė Holmsas.— Neabejoju, kad 
viskas buvo gerai surežisuota. 

— Jūs manote, kad tai nėra nelaimingas atsitikimas? 

— Nėra. 

— Jis nužudytas? 

— Taip. 

— Aš irgi taip manau. Tie prakeikti keltininkai, tas prakeik- 
tas nusikaltėlių lizdas... 

— Ne, ne, sere,— tarė Holmsas.— Tai meistro ranka, Čia ne 
nupjautvamzdis medžioklinis šautuvas ir gremėzdiški revolveriai. 
Darbas meistrą giria. Moriartį aš net nuluptą pažinčiau. Šio nu- 
sikaltimo idėja kilusi Londone, ne Amerikoje. 

— Iš ko sprendžiate? 

— Jį padarė žmogus, negalėjęs pralošti, žmogus, žūtbūt sie- 
kiąs sėkmės. Didelis protas ir milžiniška organizacija rengė mirtį 
vienam žmogui. Tai riešuto daužymas mechaniniu kūju — absur- 
diškas energijos švaistymas, bet sutriuškinamas labai efektin- 
gai, 

— Ką bendra turi šis žmogus su visa tuo? 

— Galiu pasakyti, kad pirma žinia, kurią apie tai gavome, 
buvo iš vieno jo leitenantų. Amerikiečiai buvo gerai informuoti. 
Vykdydami užduotį Anglijoje, užmezgė pažintis su čionykščiais, 
kaip būtų padaręs kiekvienas svetimšalis nusikaltėlis. Ir tada 
Duglas buvo pasmerktas. Iš pradžių žudikas pasitelkė visą me- 
chanizmą surasti aukai. Paskui jis nurodė, kaip viskas galėtų 
būti traktuojama. Galiausiai, perskaitęs pranešimus apie savo 
agento nesėkmę, jis pats žengė meisirišką žingsnį. Girdėjote, 
kaip perspėjau Duglą Berlstouno dvaro rūmuose? Kad gresia daug 
didesnis pavojus negu praeityje. Ar nesakiau teisybės? 

Barkeris trenkė sau per galvą kumščių, apimtas bejėgiško 
pykčio: 

— Tai jūs sakot, kad turime su tuo susitaikyti? Kad niekas 
negali susilyginti su šiuo velnių karaliumi! 

— Ne, aš to nesakau, — tarė Holmsas, tarytum žiūrėdamas į 
ateiti. — Aš nesakau, kad jo negalima nugalėti. Bet privalot duo- 
ti man laiko... duoti laiko. 

Mes visi sėdėjome keletą minučių tylėdami, ir tos pranašiš- 
kos akys stengėsi prasiskverbti pro laiko uždangą. 

UŽRAŠAI APIE ŠERLOKĄ HOLMSĄ 


I 
SIDABRAS 


— Ko gero, Votsonai, turėsiu išvažiuoti, — vieną rytą pasakė 
Holmsas, mums susėdus pusryčiauti. 

— Išvažiuoti? Kur? 

— Į Dartmūrą. Į Kingz Pailendą. 

Aš nenustebau. Po teisybei, man nuostabą veikiau kėlė tai, 
kad jis iki šiol nebuvo prikišęs nagų prie tos keistos bylos, apie 
kurią skersai išilgai kalbėjo visa Anglija. Vakar mano draugas, 
nukoręs galvą ant krūtinės, suraukęs antakius, kiaurą dieną da- 
vėsi po kambarį, rūkydamas ir vėl kimšdamas pypkę stipriausio 
juodo tabako, visiškai kurčias mano klausimams ir pastaboms. 
Visus mums siunčiamus naujus laikraščius tik permetė akimis ir 
ir bloškė į kampą. Nors jis tylėjo, bet aš puikiai žinojau, ko ma- 
no bičiulis laužo galvą. Dabar tik vienas dalykas Anglijoje ga- 
lėjo patraukti jo, kaip analitiko, dėmesį — Vesekso taurės lenk- 
tynių favorito dingimas ir jo trenerio nužudymas. Todėl, jam stai- 
ga pareiškus ketinant vykti į tragedijos vietą, aš tik atsidusau, 
nes to laukiau ir tikėjausi. 

— Baisiai norėčiau vykti drauge, jei tik netrukdyčiau,—- pa- 
sakiau. 

— Brangusis drauge, padarytumėte man didelę malonę, jei 
važiuotumėte su manimi. Ir viliuosi, kad nesugaišite laiko vel- 
tui, nes yra šiokių tokių duomenų, žadančių velniškai įdomią 
istoriją. Regis, kaip tik spėsime „į Pedingtono traukinį ir važiuo- 
jant aš viską jums smulkiau išdėsiu. Būčiau labai dėkingas, jei 
pasiimtumėte savo puikųjį žiūroną. 

Todėl maždaug po valandos aš sėdėjau į Ekseterį lekiančio 
pirmos klasės vagono kampe, o aštrių bruožų, energingas Šerlo- 
ko Holmso veidas, įrėmintas kelioninės ausinės kepurės, tuoj pa- 
niro į naujų laikraščių, prisipirktų Pedingtono stotyje, šūsnį. Jau 
seniai buvome pravažiavę Ridingą, kai Holmsas pabruko pasku- 
tinį laikraštį po suolu ir ištiesė man portsigarą. 

— Gerai važiuojame,— pasakė jis, pažvelgdamas pro langą ir 
į laikrodį — Darome penkiasdešimt tris su puse mylios per va- 
landą. 

— Aš tai nepastebėjau pakelės stulpelių — pasakiau. 

— Ir aš ne. Bet kas šešiasdešimt jardų čia stovi telegrafo 
stulpas, taigi aritmetika visai paprasta. Turbūt skaitėte apie tre- 
nerio Džono Streikerio nužudymą ir Sidabro dingimą? 

— Tik tai, kas buvo rašyta „Telegrafe“ ir ,,Kronikle“. 

— Tai vienas tų atvejų, kai reikia labiau pasikliauti galva 
ir analizuoti turimas detales, o ne ieškoti naujų įkalčių. Tas nu- 
sikaltimas toks keistas, taip tobulai įvykdytas ir artimai susijęs 
su daugybe žmonių, kad mes tiesiog skęstame spėliojimų, įtari- 
mų ir hipotezių sraute. Pats sunkiausias dalykas — atrinkti tikrus, 
visiškai nenuneigiamus faktus iš teoretikų ir žurnalistų prama- 
nų bei pagražinimų. Tada, turėdami tvirtą pagrindą po kojomis, 
žiūrėsime, kokias išvadas jau galima daryti ir kokius dalykus 
dar gaubia paslaptis. Antradienio vakarą gavau telegramas iš 
abiejų — žirgo savininko pulkininko Rosos ir bylą tiriančio ins- 
pektoriaus Gregerio; ir vienas, ir kitas kviečia bendradarbiauti. 

— Antradienio vakarą! — sušukau aš.— O šiandien ketvirta- 
dienio rytas. Kodėl nevažiavote vakar? 

— Todėl, brangusis Votsonai, kad prašoviau pro šikšnelę. O 
tai, deja, man atsitinka daug dažniau, negu mano tie, kurie pa- 
žįsta Šerloką Holmsą tik iš jūsų memuarų. Matote, aš niekaip 
negalėjau patikėti, kad būtų įmanoma taip ilgai laikyti paslėptą 
puikiausią Anglijos žirgą, ir dar tokiame retai apgyventame už- 
kampyje kaip šiaurinis Dartmūras. Vakar visą dieną laukiau Ži- 
nios, kad žirgas jau surastas, o jo vagis besąs dar ir Džono Strei- 
kerio žudikas. Tačiau kai šiandien rytą tesužinojau, kad, be jau- 
nojo Fitsrojaus Simpsono arešto, nieko daugiau nepadaryta, 
pajutau, jog atėjo laikas man veikti. Ir manau, kad vakar diena 
vis dėlto veltui nepraėjo. 

— Ką, jau sukūrėte versiją“ 

— Bent atsirinkau pačius svarbiausius tos istorijos faktus. 
Tuoj aš juos išklosiu, mat, pasakojant kokią kebeknę kitam, ir 
pačiam labai daug kas paaiškėja; be to, kaip galiu tikėtis jūsų 
pagalbos, jei nežinote, nuo ko pradedame? 

Rūkydamas cigarą, atsilošiau į minkštą atlošą, o palinkęs į 
priekį Holmsas, laibu, ilgu smiliumi baksnodamas į kairįjį del- 

ną, ėmė dėstyti nusikaltimo, dėl kurio mes susiruošėme į kelionę, 
faktus. 

— Sidabras, — pradėjo jis— iš grynakraujų jojamųjų ir nė 
kiek nenusileidžia savo žymiausiems protėviams. Dabar jis pen- 
kerių metų ir kiekvienose arklių lenktynėse laimi prizus savo 
laimingajam šeimininkui pulkininkui Rosai. Iki vagystės turėjo 
daugiausia galimybių Vesekso lenktynių taurei laimėti: už jį 
lažinosi trijų ir vieno santykiu. Beje, jis visad buvo žirgų lenk- 
tynių mėgėjų didžiausias favoritas ir niekad dar nenuvylė jų; 
net nelygių pajėgų lenktynėse už jį statydavo didžiulius pinigus. 
Tad aiškų, jog (daugybei žmonių buvo velniškai svarbu, kad Si- 
dabras nestartuotų kitą antradienį. 

Žinoma, tai suprato ir Kingz Pailende, kur yra pulkininko 
treniruojamų žirgų arklidė. Buvo griebtasi visų atsargumo prie- 
monių apsaugoti favoritui. Treneris Džonas Streikeris dirbo pas 
pulkininką Rosą žokėjumi penkerius metus, paskui dėl padidė- 
jusio svorio nebegalėdamas dalyvauti lenktynėse, treniravo jo 
arklius; visad tarnavo savo šeimininkui uoliai ir sąžiningai. Sa- 
vo žinioje turėjo tris vaikinus, nes arklidė nedidelė, tik ketu- 
riems arkliams. Vienas tų vyrukų budėdavo arklidėje kiaurą nak- 
tį, o kiti miegodavo ant aukšto. Visi trys vaikinai apibūdinami 
kuo geriausiai. Džonas Streikeris, vedęs žmogus, gyveno atskirai, 
nedidelėje viloje, per du šimtus jardų nuo arklidžių. Vaikų ne- 
turėjo, laikė vieną tarnaitę, vertėsi gerai. Visa ta apylinkė labai 
tuščia, nuošali, tik už pusmylio į šiaurę stovi kelios susiglaudu- 
sios vilos, Tevistoko rangovo statytos ligoniams ar šiaip tyro 
Dartmūro oro mėgėjams. Pats Tevistokas yra per dvi mylias į 
vakarus, o už dykynės, taip pat už dviejų mylių, yra didesnė, 
lordui Bekvoteriui priklausanti Meipltono arklidė, kurią prižiūri 
toks Sailasas Braunas. Visur kitur tęsiasi tyrlaukiai, visiška dyk- 
ra, tik klajokliai čigonai kartais ten pasirodo. Štai tokioje vie- 
toje praėjusio pirmadienio naktį įvyko nusikaltimas. 

Tą vakarą kaip paprastai žirgai buvo jodinėjami, paskui pa- 
girdyti ir pastatyti į arklidę, kurią užrakino devintą valandą. Du 
vaikinai nuėjo į trenerio namus, kur virtuvėje pavakarieniavo, 
o trečiasis — Nedas Hanteris — liko saugoti arklių. Kiek po de- 


vynių tarnaitė Edita Bakster nešė jam į arklidę vakarienę — avie- 
nos, pataisytos su česnakais ir imbieru. Gerti nieko nenešė, nes 
arklidėje yra vandens čiaupas, o ten tokia tvarka, kad budintis 

arklininkas malšina troškulį tik vandeniu. Buvo labai tamsu, tad 
mergina pasiėmė žibintą, nes takas vinguriavo per plynę. 

Kai Editai Bakster iki arklidės liko koks trisdešimt jardų, iš 
tamsos išniro vyras ir šūktelėjo sustoti. Jam įžengus į žibinto 
apšviečiamą plotą, mergina išvydo džentelmeną pilku kostiumu, 
kepurėtą. Jis avėjo getrus ir laikė sunkią lazdą su bumbulu. 
Merginai labiausiai į akis krito jo veido blyškumas ir kad jis 
labai nervinosi. Jai pasirodė, kad jam gal kiek per trisdešimt. 

— Ar negalėtumėte pasakyti, kur aš esu? — paklausė jis.— 
Jau beveik ketinau nakvoti toje dykynėje, bet va pamačiau jūsų 
žibinto šviesą. 

— Jūs esate netoli Kingz Pailendo arklidės — atsakė ji, 

— Tikrai? Tai pasisekė man! — sušuko jis — Turbūt ten kas 
naktį miega arklininkas? Ko gero, nešate jam vakarienę? O gal 
nepasididžiuotumėte užsidirbti naujai suknelei? — Jis išsitraukė 
iš liemenės kišenaitės sulankstytą popierių.— Jei perduosite ark- 
lininkui tą lapelį šį vakarą, turėsite gražiausią, kokią tik galima 
nusipirkti, suknelę. 

Merginą išgąsdino nepažįstamojo atkaklumas, ir ji, apėjusi 
vyriškį, šovė prie arklidės langelio, pro kurį paduodavo valgį. 
Jis buvo jau atviras, ir viduje Hanteris sėdėjo prie mažo staliu- 
ko. Jai pradėjus pasakoti savo nuotykį, prašalaitis vėl pasi- 
rodė. 

— Labas vakaras,— pasisveikino žvelgdamas į langelį. — No- 
rėčiau šnektelėti su jumis.— Jam prakalbus, mergina prisiekė ma- 
čiusi jo saujoje mažą popierinį paketėlį. 

— Kokiu jūs čia reikalu? — paklausė vaikinas, 

— Dėl to reikalo gali jums šis tas pakliūti į kišenę, — atsakė 
nepažįstamasis.— Jūs prižiūrite arklius, dalyvausiančius Vesekso 
taurės lenktynėse — Sidabrą ir Beijardą. Norėčiau šiokios tokios 
informacijos, skolingas tikrai neliksiu. Ar tiesa, kad dėl savo 
svorio Beijardas gali aplenkti Sidabrą šimtu jardų, bėgant penkių 
furlongų * distanciją? Ar pats savininkas stato už jį? 

— A, tai jūs iš tų prakeiktų šniukštinėtojų?!l — sušuko vaiki- 
nas.— Aš tuoj parodysiu, kaip mes aptarnaujame tokius tipelius 
Kingz Pailende! 

Jis pašoko ir nukūrė per arklidę paleisti šuns, Mergina pasi- 
suko namo, bet bėgdama atsigręžė ir pamatė prašalaitį lenkian- 
tis pro langelį. Tačiau po akimirkos, Hanteriui atlėkus su šuni- 


* Anglų ilgio matas, lygus 201,168 m.— Vert. past. 

mi, jo nė kvapo neliko; arklininkas apibėgo visus trobesius, bet 
neužtiko jokių svetimojo pėdsakų. 

— Palaukit! — įsiterpiau.— Ar arklininkas, išbėgęs su šunimi 
lauk, duris paliko neužrakintas? 

— Puiku, Votsonai, puiku! — sumurmėjo mano draugas.— Man 
tai pasirodė taip svarbu, kad vakar specialiai išsiunčiau tele- 
gramą į Dartmūrą išsiaiškinti. Tai va — išeidamas arklininkas 
užrakino duris. O langelis, galiu pridurti per mažas žmogui 
įlįsti. 

Kai kiti arklininkai pavakarieniavę sugrįžo, Hanteris nusiun- 
tė treneriui žinią — papasakojo viską, kas atsitiko. Įvykis Strei- 
keriui sukėlė nerimą, tačiau, atrodo, jis nesuvokė visos to da- 
lyko svarbos. Bet, matyt, kirminas paširdyje vis dėlto nedavė 
ramybės, nes ponia Streiker, pabudusi pirmą valandą nakties, 
pamatė jį besirengiant. Jos paklaustas, treneris atsakęs, jog ne- 
galįs miegoti, nes neramu dėl arklių, todėl nueisiąs iki arklidės 
pažiūrėti, ar viskas gerai. Ji meldusi pasilikti namie, nes ir lietus 
teškena į langą, bet jis nepaisęs jos prašymų, apsivilkęs ilgą 
lietpaltį ir išėjęs. 

Ponia Streiker pabudo septintą valandą, bet vyras dar nebu- 
vo grįžęs. Paskubomis apsirengusi, pasišaukė tarnaitę ir nuėjo į 
arklidę. Durys buvo praviros; viduje, sukniubęs ant kėdės, sė- 
dėjo visiškai apdujęs Hanteris, favorito gardas tuščias, o trene- 
rio — niekur nė ženklo. Ji tuoj pažadino kitus du vaikinus, mie- 
gojusius ant aukšto, peludėje, virš pakinktų kamaros. Bet jie 
ničnieko nebuvo girdėję, nes abu kietai miega. Su Hanteriu vi- 
siškai negalėjo susišnekėti, matyt, buvo užduotas kokių stipriai 
veikiančių vaistų, tad moterys paliko jį ramybėje, kol išsimiegos, 
ir su dviem kitais vaikinais išbėgo ieškoti prapuolusiųjų. Visi 
dar vylėsi, kad treneris dėl kokių nors priežasčių išsivedė žirgą 
rytmečio pratyboms, tačiau netoli trobesių užsilipę ant kauburio, 
nuo kurio Visa dykvietė kaip ant delno, ne tik neišvydo prapuo- 
lusio žirgo, bet pamatė vieną dalyką, sukėlusį nelaimės nuo- 
jautą. | 

Per ketvirtį mylios nuo arklidės ant dygiakrūmio plevėsavo 
Džono Streikerio lietpaltis. Čia pat už krūmo esančioje įduboje 
rado nelaimingojo trenerio lavoną. Jo galva buvo baisiai sukne- 
žinta kažkokiu masyviu daiktu, o šlaunis kaip ilga perrėžta labai 
aštriu įrankiu. Buvo matyti, kad Streikeris smarkiai gynęsis nuo 
užpuolikų — kairėje rankoje tebelaikė mažą peiliuką, apskretusį 

iki paties koto krauju, o dešinėje gniaužė raudonai juodą šilkinį 
kaklaraištį, kurį, pasak tarnaitės, ryšėjęs nepažįstamasis, tą va- 
karą lankęsis arklidėje. Atsitokėjęs Hanteris taip pat patvirti- 
no, kad kaklaraištis to prašalaičio. Arklininkas buvo tikras, kad 
riai veikiančių narkotikų, ir taip arklidė liko be sargo. O din- 
gusio arklio pėdsakų buvo pilna toję nelemtoje įduboje, kur, 
matyt, jis stovėjo vykstant grumtynėms. Bet nuo to ryto žirgas 
dingo kaip į vandenį; nors jo savininkas pažadėjo radybų di- 
džiulį atlyginimą ir Dartmūro čigonai visur dairėsi pastatę ausis 
ir akis, jokių žinių apie arklį dar negauta. Ir galop, darant anali- 
zę, arklininko vakarienės likučiuose rasta didelė opijaus miltelių 
dozė, o tą patį patiekalą namuose valgiusiems žmonėms nieko 
blogo neatsitiko. 

Tai tokie pagrindiniai faktai, ir aš išdėjau juos be jokių įta- 
rinėjimų, spėliojimų ar pagražinimų. O dabar papasakosiu, ką 
nuveikė policija, tirdama įvykį. 

Inspektorius Gregeris, kuriam pavesta ši byla, yra labai kom- 
petentingas seklys. Jei jis turėtų lakesnę vaizduotę, galėtų pa- 
daryti tikrai didelę karjerą. Atvykęs į įvykio vietą, bemat su- 
ieškojo ir areštavo žmogų, kuris visiems kėlė daugiausia įtari- 
mų. Jį surasti buvo nesunku, nes gyveno vienoje tų vietų, apie 
kurias jums pasakojau. Jo pavardė Fitsrojus Simpsonas. Jis kilęs 
iš labai geros šeimos, puikiai išsilavinęs, tačiau iššvaistė savo 
turtą lošdamas arklių lenktynėse. Dabar gyveno po truputį, de- 
likačiai dirbdamas bukmekerio darbą Londono sporto klubuose. 
Patikrinus jo lažybų registracijos knygą, rasta užrašytos kelios 
iki penkių tūkstančių svarų lažybos už favoritą. Areštantas pri- 
sipažino, kad atvyko į Dartmūrą vildamasis gauti informacijos 
apie Kingz Pailendo arklius, taip pat ir apie Dezbrisą, antrąjį 
favoritą iš Meipltono arklidės, prižiūrimos Sailaso Brauno. Jis 
nebandė neigti, kas buvo pasakyta apie jo elgesį tą vakarą, tik 
tvirtino neturėjęs jokių nedorų kėslų, tiesiog norėjęs iš pirmų 
lūpų sužinoti apie jam rūpimus dalykus. Kai parodė kaklaraištį, 
bukmekeris labai išblyško ir niekaip negalėjo paaiškinti, kaip 
jis atsidūrė nužudytojo rankoje. Peršlapę drabužiai bylojo jį 
vaikščiojus per lietų, o lazda švininiu bumbulu buvo tokia, ku- 
ria galėtum keliais smūgiais, kaip kad ir treneriui, suknežinti 
galvą. Antra vertus, ant bukmekerio kūno nerasta jokių suža- 
lojimų, o Streikerio peilis rodo, kad bent vienas užpuolikų tu- 

rėjo būti sužeistas. Štai trumpai drūtai viskas, Votsonai, ir jei 
galėtumėte man padėti surasti siūlo galą, būčiau jums labai dė- 
kingas. 

Didžiai susidomėjęs, klausiausi Holmsui būdingo aiškaus ir 
nuoseklaus pasakojimo. Nors dauguma faktų buvo man žinomi, 
vis dar nesusigaudžiau, kuris daugiau, kuris mažiau svarbus, ne- 
suvokiau jų tarpusavio ryšio. 

— Kažin ar negalėtų būti — pradėjau aš,— kad Streikeris pats 
savu peiliu persirėžė šlaunį, kai jį suėmė konvulsijos, pažeidus 
galvos smegenis? 

— Kodėl gi ne? Tai visai galimas dalykas,— atsakė Holm- 
sas.— Tokiu atveju įtariamasis praranda vieną svarbiausių įro- 
dymų, liudijančių jo naudai. 

— Ir vis dėlto aš įsivaizduoju, kokią versiją galėtų sukurti 
policija. 

-— Bijau, kad kiekvienai visad bus galima ką nors prikišti — 
atsakė mano draugas.— Kiek supratau, policija mano, kad Fits- 
rojus Simpsonas, įbėręs opijaus į vaikino valgį, atsirakino pa- 
dirbtu raktu arklidę ir išsivedė arklį, matyt, ketindamas jį pasi- 
grobti. Apinasrio taip pat nėra — turbūt Simpsonas bus arkliui 
užmovęs. Palikęs atviras duris, jis vedėsi žirgą per dykynę, kur 
jį susitiko ar pavijo treneris. Aišku, jie susirėmė, Simpsonas sa- 
vo sunkiąja lazda ištaškė treneriui smegenis, o jam pačiam nie- 
ko nekliuvo, nes treneris gynėsi tik mažu peiliuku. Paskui arba 
vagis nuvedė arklį į kokią slėptuvę, arba per muštynes arklys 
pats pabėgo ir dabar kažkur klaidžioja tuose tyrlaukiuose. Taip 
atrodo tas įvykis policijai; kad ir nelabai patikima toji jų versi- 
ja, bet kitokie aiškinimai — dar neįtikėtinesni. Na, kai nuvyksiu, 
pats labai mikliai visą reikalą ištirsiu, o dabar neįsivaizduoju, ką 
begalėčiau pridurti prie esamo varianto. 

Jau pradėjo temti, kai atvažiavome į mažą Tevistoko mieste- 
lį, kuris, sakytum, lyg koks reljefo papuošalas pūpsojo viduryje 
plačių Dartmūro tyrlaukių. Stotyje mūsų laukė du džentelme- 
nai — aukštas, šviesiais nelyginant liūto karčiai plaukais, veria- 
mo žydrų akių žvilgsnio barzdočius ir nedidukas, judrus, puošniu 
fraku, getrus dėvintis ponas, kurio veidą puošė išpuoselėtos žan- 
denos ir monoklis. Pastarasis buvo pulkininkas Rosa, gerai žino- 
mas sporto mėgėjas. Pirmasis — inspektorius Gregeris, sėkmingai 
darantis karjerą Skotlend Jarde. 

— Labai malonu, pone Holmsai, kad atvykote,— tarė pulki- 

ninkas.— Inspektorius padarė viską, kas buvo įmanoma sugalvo- 
ti, bet aš noriu trūks plyš atkeršyti už vargšą Streikerį ir surasti 
savo arklį. . 

— Ar yra kokių naujų duomenų? — paklausė Holmsas. 

— Labai gaila, bet mes vis tebetrypčiojame vietoje, — atsakė 
inspektorius.— Be abejo, kol dar nesutemo, jūs norėsite pasi- 
žvalgyti po apylinkes. Tad sėdam į mūsų atvirą karietą, ir aš vis- 
ką papasakosiu važiuojant. 

Po minutės mes jau sėdėjome patogioje keturvietėje karietoje 
ir dardėjome per įstabų senąjį Devonšyro miestą. Inspektoriaus 
Gregerio galvoje buvo tik ta byla, jis kalbėjo tik apie ją, o 
Holmsas į jo žodžių srautą retkarčiais įterpdavo klausimą ar pas- 
tabą. Pulkininkas Rosa sėdėjo atsilošęs, sukryžiuotomis ranko- 
mis, užsismaukęs skrybėlę ant akių, o aš klausiausi dviejų sek- 
lių pašnekesio pastatęs ausis. Gregeris kūrė beveik tokią pačią 
versiją, kokią Holmsas buvo man pasakojęs traukinyje. 

— Fitsrojus Simpsonas pateko į mano rankas,— pasakojo ins- 
pektorius,— nes aš pats Manau jį esant žudiką. Bet taip pat pri- 
sipažįstu, kad turimi įrodymai remiasi grynai šalutiniais faktais 
ir kad mūsų versiją gali paneigti atsiradę nauji duomenys. 

— Ką manote apie Streikerio peilį? 

— Priėjome išvadą, kad pats susižeidė krisdamas. 

— Mano draugas daktaras Votsonas irgi pareiškė tokią prie- 
laidą važiuodamas čionai. Jei tai pasitvirtintų, Simpsono reikalai 
dar labiau komplikuojasi. 

— Be abejo. Jis neturi jokios žaizdelės, jokių sumušimo ženk- 
lų. Bet įkalčiai prieš jį labai svarūs. Jis buvo labai suinteresuo- 
tas, kad dingtų favoritas. Jis įtariamas uždavęs arkiininkui nar- 
kotikų; jis buvo lauke per lietų; turėjo sunkią lazdą, o jo kak- 
laraištis rastas nužudytojo rankoje. Įkalčių, mano nuomone, pa- 
kanka, kad galėtume stoti prieš prisiekusiuosius. 

Holmsas papurtė galvą. 

— Geras advokatas sudirbs jus į skutus, — pasakė jis— Kam 
jam reikėjo vestis arklį iš tvarto? Jei norėjo jį sužaloti, galėjo 
tai padaryti vietoje. O ar radote pas jį rakto dublikatą? Koks 
vaistininkas pardavė jam opijaus miltelių? Ir svarbiausia: kur jis, 
svetimas tame krašte, būtų galėjęs paslėpti arklį, ir dar tokį ris- 
tūną? Ką jis sako apie raštelį, kurį norėjo perduoti per tarnaitę 
arklininkui? 

— Jis sako ten buvus dešimties svarų banknotų. Toks buvo 

rastas jo piniginėje. Bet kiti jūsų priekaištai nėra tokie baisūs 
kaip atrodo. Šitie kraštai jam nesvetimi. Vasarą buvo du kartus 
atvažiavęs į. Tevistoką ir ten gyveno. O raktą atsirakinęs nusvie- 
dė kur nors. Arklys gali būti paslėptas kokioje tyrlaukių duo- 
bėje ar apleistoje šachtoje. 

— O ką jis sako apie kaklaraištį? 

— Jis pripažįsta, kad tai jo kaklaraištis — esą jį pametęs. Bet 
iškilo aikštėn nauja aplinkybė, ir darosi aišku, kodėl jis išvedė 
arklį iš arklidės. 

Holmsas pastatė ausis. 

— Aptikome čigonų taboro pėdsakus: jis nakvojo per mylią 
nuo žmogžudystės vietos. O antradienį pranyko. Galimas daik- 
tas, kad Simpsonas buvo susiuostęs su čigonais ir vedė arklį pas 
juos, kai treneris jį pavijo. Ko gero, dabar žirgas pas čigonus. 

— Galimas dalykas. 

— Dabar mes krečiam visus tuos tyrlaukius ieškodami čigo- 
nų. Apžiūrėjau ne tik kiekvieną Tevistoko arklidę, tvartą, bet 
ir apylinkes dešimties mylių spinduliu. 

— Regis, sakėt, visai arti yra kita arklidė? 

— Taip, ir šito fakto tikrai nereikėtų užmiršti. Kadangi jų 
žirgas Dezbrisas yra po Sidabro antras iš tų, už kuriuos daugiau- 
sia statoma, tad ir jie suinteresuoti tavorito dingimu. Jų treneris 
Sailasas Braunas žinomas kaip mėgėjas lošti lenktynėse iš dide- 
lių sumų, ir jis anaiptol nebuvo vargšo Streikerio draugas. Mes 
apžiūrėjome tą arklidę, tačiau neradome nieko įtartino. 

— Jokių ryšių tarp Simpsono ir Meipltono arklidžių? 

— Visiškai jokių. 

Holmsas atsilošė į karietos atkaltę, ir pašnekesys nutrūko. Po 
kelių minučių vežikas sustojo prie nedidelės, dailios raudonų 
plytų vilos su pailgintomis stogo atbrailomis. Kiek toliau, už ap- 
tvertos vejos, stovėjo pilkomis čerpėmis dengtas ilgas ūkinis tro- 
besys. O aplink žemais kauburiais banguojantys tyrlaukiai, nu- 
rusvinti džiūstančių paparčių bronza, tįsojo iki paties horizonto, 
tik vienoje vietoje jį skaldė Tevistoko bokštai ir nuo Meipltono 
arklidžių vakarų link nusidriekusi namų eilutė, Mes išlipome iš 
karietos, vien Holmsas, pastatęs akis į dangų ir visiškai pasken- 
dęs savo mintyse, liko sėdėti. Tik kai paliečiau jo ranką, jis, 
smarkiai krūptelėjęs, pabudo iš susimąstymo ir išlipo iš važiuok- 
iės. 

— Prašom atleisti, — jis kreipėsi į pulkininką Rosą, kuris ga- 

na nustebęs žvelgė į Holmsą.— Buvau labai užsigalvojęs. 

Žėrinčios Holmso akys ir slopinamas jaudulys bylojo man, 
pažįstančiam savo draugą iki kaulų smegenų, jį užčiuopus rak- 
tą problemai išspręsti, bet kur jį užtiko — nenešė mano galva. 

— Pone Holmsai, gal jums maga tuoj pat vykti į nusikaltimo 
vietą“ — paklausė Gregeris. 

— Ne, man dabar maga čia kiek pabūti ir išsiaiškinti kelias 
smulkmenas. Po viskam Streikerį atnešė čia? 

— Taip, jį užnešė viršun. Apklausa rytoj. 

— Pulkininke Rosa, jis ilgai jums tarnavo? 

— Visad buvau juo labai patenkintas. 

— Inspektoriau, jūs, be abejo, surašėte kišenėse rastus daik- 
tus, jo turėtus mirties valandą? 

— Visi tie daiktai svetainėje, galite apžiūrėti. 

— Mielai. 

Mes visi vorele nupėdinome į priekinį kambarį ir susėdome 
aplink viduryje stovintį stalą. Inspektorius atrakino keturkampę 
metalinę dėžę ir išdėjo prieš mus krūvelę daiktų: degtukų dė- 
žutę, dviejų colių vaškinį žvakigalį, kukmedžio pypkę, odinį 
kapšelį su presuotu tabaku, sidabrinį laikrodį aukso grandinėle, 
penkis auksinius soverenus, aliumininį pieštuko dėklą, kelis po- 
pieriaus lapelius ir tvirčiausio plieno, ploniausių ašmenų Londo- 
no Vaiso ir Ko firmos gamybos peiliuką dramblio kaulo kotu. 

— Koks keistas peilis,— pasakė Holmsas, imdamas jį ir ap- 
žiūrinėdamas.— Tai čia ir bus tas peilis, kurį nužudytasis laikė 
rankoje, nes ant ašmenų dar matyti kraujo dėmė. Votsonai, tik- 
riausiai tokie peiliai vartojami medicinoje? 

— Mes vadiname juos kataraktos peiliais — atsakiau. 

— Taip ir maniau. Tokiais plonais ašmenimis atliekami tik la- 
bai smulkūs darbai. Keista, kad žmogus įsidėjo jį į kišenę eida- 
mas į tokį įtartiną žygį, juolab kad jis nesulenkiamas. 

— Ant smaigalio buvo užmautas kamščio gabalėlis, radome 
jį šalia kūno, — paaiškino inspektorius.— Jo žmona sakė, kad pei- 
lis buvęs ant tualetinio stalelio ir vyras jį pasiėmęs išeidamas 
iš kambario. Aišku, tai joks ginklas, bet tuo momentu geresnio 
nepasitaikė po ranka. 

— Aha. O kas čia per popieriai? 

— Trys apmokėtos šieno pirklio sąskaitos. Tas — pulkininko 
Rosos laiškas su nurodymais. Va šitas — modistės, madam Lezer- 
jė iš Bondo gatvės, trisdešimt septynių svarų penkiolikos šilingų 

sąskaita, siųsta Viljamui Derbišyrui. Ponia Streiker sakė, kad tas 
Derbišyras — jos vyro draugas ir retkarčiais jo laiškai būdavo 
adresuojami čionai. 

— Madam Derbišyr mėgsta, sakyčiau, brangius daiktus, — pa- 
sakė Holmsas, žvilgtelėjęs į sąskaitą.— Dvidešimt dvi ginėjos už 
kostiumėlį — tai bent! Na, daugiau, atrodo, čia nieko nesužinosi. 
Galime drožti į nusikaltimo vietą. 

Mums einant iš kambario, laukusi koridoriuje moteris. žengė 
prie inspektoriaus ir sulaikė jį už rankovės. Jos išvargusiame, 
liesame, nekantrumu degančiame veide dar slypėjo neseniai iš- 
gyventas siaubas. 

— Ar radote, ar sučiupote juos? — paklausė dusdama. 

— Ne, ponia Streiker. Bet štai ponas Holmsas atvyko iš Lon- 
dono į pagalbą, tad padarysime visa, kas įmanoma, 

— O, ponia Streiker! Juk mes neseniai buvome su jumis susi- 
tikę. Pamenate tą banketą sode, Plimute? — paklausė Holmsas. 

— Ne, pone. Jūs apsirinkate. 

— Viešpatie! Rodos, prisiekti galėčiau. Buvote apsirengusi 
melsvai pilko šilko suknele, papuošta stručio plunksnomis. 

— Niekad tokios suknelės nesu turėjusi, pone, — atsakė mo- 
teris. 

— Na, matyt, tikrai klystu — pasakė Holmsas ir atsiprašęs iš- 
sekė paskui inspektorių į kiemą. Kiek paėję pasiekėme įdubą, 
kurioje buvo rastas lavonas. Ties ja augo dygiakrūmis, ant kurio 
karojo apsiaustas. 

— Rodos, tą naktį vėjo nebuvo? — paklausė Holmsas. 

— Ne, bet labai smarkiai lijo. 

— Tokiu atveju apsiaustas buvo ne užneštas, o išskleistas ant 
krūmo. 

— Taip, jis buvo padėtas ant krūmo. 

— Darosi įdomu. Be abejo, nuo pirmadienio vakaro čia jau 
daugelis pripėdavo. 

— Mes visi tai stovėjome ant demblio, kurį buvome pasitie- 
sę prie įdubos krašto: 

— Puikul 

— Va, maiše turiu Streikerio nešiotą batą, taip pat ir vieną 
iš Fitsrojaus Simpsono batų bei Sidabro pasagos gipso atlieją. 

— Brangusis inspektoriau, jūs pranokstate visus mano lūkes- 
čius! 

Holmsas pasiėmė maišelį ir, leisdamasis įdubon, pasitraukė 

demblį gilyn. Tada išsitiesė kniūpsčias ir, parėmęs smakrą ran- 
komis, ėmė atidžiai tirti sutryptą praskydusią žemę. 

— Ėhė! — staiga šūktelėjo jis.— O kas gi čia? — Jis laikė vaš- 
kinį pusiau nudegusį degtuką, taip aplipusį dumblu, kad iš pirmo 
žvilgsnio jis atrodė kaip koks šipuliukas. 

— Nesuprantu, kaip galėjau jį pražiopsoti, — sudirgęs atsiliepė 
inspektorius. 

— Nieko nuostabaus — jis buvo giliai įmintas į purvą. Aš 
suradau jį, nes ieškojau jo. 

— Ką?! Jūs tikėjotės surasti tą degtuką? 

— Na, maniau jį galint čia būti. 

Jis išsiėmė batus iš maišelio ir lygino juos su įspaustais Že- 
mėje pėdsakais. Paskui išsiropštė iš įdubos ir ėmė šliaužioti tarp 
krūmų ir paparčių. 

— Kažin ar daugiau rasite pėdsakų, — pasakė inspektorius.— 
Labai rūpestingai išieškojau žemę šimto jardų spinduliu. 

— Na ką gi — atsiliepė stodamasis Holmsas.— Taip patikin- 
tas, negi būsi toks įžūlus ir knaisiosies toliau. Tačiau norėčiau, 
kol dar nesutemo, šiek tiek pasivaikščioti po tą dykynę, kad 
rytoj jau būtų pažįstama aplinka. O kad man sektųsi, įsidėsiu 
tą pasagą į kišenę. 

Pulkininkas Rosa, jau ėmęs kiek nekantrauti dėl mano drau- 
go lėto ir nuoseklaus darbo metodo, žvilgtelėjo į laikrodį. 

-— Inspektoriau, prašyčiau jus grįžti drauge su manimi, — pa- 
sakė jis.— Norėčiau keleto jūsų patarimų įvairiais klausimais, 0 
vpač man rūpi, kaip pasielgti su lenktynėse dalyvausiančių žir- 
gų sąrašu. Ar reikia iš jo išbraukti Sidabrą? 

— Žinoma, kad ne|l — ryžtingai riktelėjo Holmsas.— Jumis dė- 
tas, palikčiau jį sąraše. 

Pulkininkas nusilenkė. 

-— Labai ačiū jums, gerbiamasis pone, už patarimą,— padėko- 
jo jis.— Pasivaikščioję rasite mus vargšo Streikerio namuose, ir 
tada visi drauge važiuosime į Tevistoką. 

Jam su inspektoriumi pasisukus eiti, mudu su Holmsu lėtai 
nupėdinome tyrlaukiais. Saulė jau ėmė slėptis už Meipltono ark- 
lidės, o prieš mus atsivėrusio didelio nuolydžio auksinės spalvos 
vakarėjant vis tamsėjo, džiūstantys papartynai ir gervuogynai 
įgavo sodrų, rausvai rudą atspalvį. Tačiau mano draugui aplinkos 
grožis nė motais — jis buvo didžiai susimąstęs. 

— Štai ką, Votsonai,— pagaliau prabilo jis,— palikim akimir- 

kai klausimą, kas nužudė Džoną Streikerį, ir tik galvokime, kas 
galėjo nutikti arkliui. Tarkim, kad Sidabras paspruko per susi- 
rėmimą arba po jo. Kur jis galėjo nubėgti? Arklys — prieraišus 
kaimenės padaras. Instinkto vedamas, jis arba grįš į Kingz Pai- 
lendą, arba nubėgs į Meipltoną. Ko jam trankytis po tyrlaukius? 
Be to, ten jis būtų jau seniai pastebėtas. O kodėl čigonai turėtų 
jį pagrobti? Tie žmonės visada dingsta išgirdę apie kokią bėdą, 
nes nenori turėti su policija jokių reikalų. Ir kur jie galėtų par- 
duoti.tokį žirgą? Vogdami Sidabrą, jie baisiai rizikuotų ir nieko 
nelaimėtų. Dėl to nekyla jokių abejonių. 

— Tai kur jis tada? 

— Jau sakiau, kad arklys galėjo grįžti į Kingz Pailendą arba 
pasukti į Meipltoną. Kingz Pailende jo nėra, vadinasi, jis Meipl- 
tone. Imkime šį teiginį kaip hipotezę ir žiūrėkime, kas iš to išeis. 
Inspektorius sakė, kad šioje vietoje žemė labai sausa ir kieta. 
Bet Meipltono link, kaip matyti, yra didelis nuolydis, kur turėjo 
būti labai šlapia po pirmadienio lietaus. Jei mūsų spėjimas tei- 
singas, arklys turėjo tą daubą kirsti, todėl ten reikėtų ieškoti jo 
pėdsakų. 

Šnekėdami mes smagiai drožėme ir netrukome nusileisti į 10- 
mą. Holmso paprašytas, ėjau dešiniąja jos puse, o jis pats nu- 
žirkliavo kairiąja. Nenuėjau nė penkiasdešimties žingsnių, kai 
išgirdau jį šaukiant ir išvydau mojuojant man ranka. Priešais 
jį į minkštą žemę buvo aiškiai įsispaudę arklio pėdsakai, ir iš- 
traukta iš maišelio pasaga tiksliai sutapo su įspaudu. 

— Matote, ko verta vaizduotė — pasakė Holmsas.— Kaip tik 
jos Gregeriui ir stinga, Mes sumetėme, kaip galėjo atsitikti, pa- 
klusome savo spėjimui, ir mūsų lūkesčiai pasitvirtino. Ieškokime 
toliau, 

Mes kirtome klampią lomą ir žingsniavome kokį ketvirtį my- 
lios sausa, šiurkščia velėna. Žemė vėl ėmė leistis į daubą, ir 
vėl užtikome pėdsakų. Paskui ėjome pusmylį be jų ir vėl atra- 
dome arklio kanopų įspaudų prie pat Meipltono. Kaip tik Holm- 
sas ir pamatė tuos pėdsakus, kuriuos dabar rodė man triumfuo- 
damas. Prie arklio kanopų aiškiai buvo matyti ir žmogaus pė- 
dos. 

— Pirmiau arklys buvo vienas! — sušukau. 

— Taigi kad vienas, Ei, o kas gi čia? 

Dveji — arklio ir žmogaus — pėdsakai staiga pasisuko Kingz 
Pailendo kryptimi. Holmsas švilptelėjo, ir mudu abu nupėdinome 

paskui juos. Jis ėjo nepakeldamas akių nuo pėdsakų, bet aš 
atsitiktinai žvilgtelėjau į šalį ir didžiai nustebau išvydęs tuos pa- 
čius pėdsakus einant priešinga kryptimi. 

— Vienas nulis jūsų naudai, — pasakė Holmsas, kai juos pa- 
rodžiau.— Išvadavote mus nuo ilgos kelionės, nes būtų reikėję 
grįžti. Sekime tais, grįžtančiaisiais, pėdsakais. 

Ilgai eiti nereikėjo. Jie baigėsi prie asfaltuoto kelio, vedan- 
čio į Meipltono arklidę. Mums besiartinant, iš ten išbėgo ark- 
lininkas. 

— Mums nepatinka, kai pašaliniai čia šlaistosi — pasakė jis. 

— Norėčiau tik vieno dalyko paklausti — pasakė Holmsas, 
įkišęs smilių ir nykštį į liemenės kišenaitę— Ar nebūsiu per 
ankstyvas, jei ryt ateisiu penktą valandą ryto pasikalbėti su jūsų 
treneriu ponu Sailasu Braunu? 

— Ką jūs, pone| Kur ten ankstyvas; jei kas bus pakirdęs tuo 
metu, tai tik jis, nes keliasi pirma visų, gaidžiams dar negie- 
dojus. Bet štai jis pats, pone, tai ir atsakys į visus jūsų klausi- 
mus. Ne, pone, jokiu būdu, nes jei jis pamatys mane imant iš 
jūsų pinigus, galiu tuoj išlėkti iš darbo. Vėliau, jei norėtute. 

Šerlokui Holmsui įsidėjus į kišenę pusę kronos, pro vartus 
išsmuko nuožmios išvaizdos pagyvenęs žmogus, mosikuodamas 
rankoje rimbu. 

— Kas čia dabar, Dausenai| — suriko jis— Kas čia per pasi- 
plepėjimas! Ar darbo pritrūkai? O jūs kokio velnio čia valkio- 
jatės? 

— Norėčiau dešimt minučių šnektelėti su jumis, gerasis po- 
ne,— atsakė Holmsas maloniausiu balsu, 

— Neturiu laiko kalbėtis su kiekvienu dykūnu! Čia pašali- 
niams vaikščioti draudžiama. Tuoj pat nešdinkitės iš čia, jei ne- 
norite, kad šuo įkibtų jums į kinkas, 

Holmsas pasilenkė ir kažką šnabžtelėjo treneriui į ausį. Tas 
smarkiai krūptelėjo ir paraudo iki ausų. 

— Melas! — sušuko jis.— Šlykštus melas! 

— Gali būti. Tai kaip, aptarsim tą reikalą čia, ant kelio, ar 
jūsų kambaryje? 

— Na einam, jei taip norit. 

Holmsas šyptelėjo. 

— Votsonai, nepriversiu jūsų laukti manęs ilgiau kaip kele- 
tą minučių — pasakė jis— Na, pone Braunai, esu jūsų paslau- 
goms. 

Praėjo dvidešimt minučių, rausvos spalvos virto pilkomis, ir 
tada pasirodė Holmsas su treneriu. Niekad nemačiau, kad per 
tokį trumpą laiką taip pasikeistų žmogus, kaip persimainė dabar 
Sailasas Braunas. Pelenų spalvos veidas, prakaito karoliukais iš- 
mušta kakta, o virpančiose rankose rimbas tirtėjo kaip vėjo pu- 
čiama šakelė, Jo įžūli, valdinga laikysena dingo be pėdsakų; da- 
bar jis bindzino šalia mano bičiulio kaip prasikaltęs šuo prie 
savo šeimininko, 

— Viskas bus padaryta ir atsižvelgta į visus jūsų nurody- 
mus, — kartojo jis. | 

— Tik prašyčiau, kad nebūtų jokių apsirikimų,— pasakė Holm- 
sas, nužvelgdamas jį. 

Pastarasis, įžiūrėjęs Holmso akyse grasinimą, susigūžė. 

— O ne, pone, tikrai nebus jokių apsirikimų. Aš būsiu ten. 
Ar iš pradžių jį nuvalyti, ar nereikia? 

Holmsas pagalvojo minutėlę, paskui nusijuokė. 

— Ne, nereikia. Aš parašysiu jums. Tik jokių šelmysčių, ar- 
ba... į 

— O, jūs galite visiškai pasitikėti manimi, tikrai galite pa- 
tikėti! 

— Ką gi, tarkim, kad galiu. Na, rytoj aš susirasiu jus.— Jis 
apsisuko ant kulno, nepaisydamas jam ištiestos drebančios ran- 
kos, ir mes patraukėme į Kingz Pailendą. 

-— Tokią įžūlumo, bailumo ir menkystės samplaiką, kurią įkū- 
nija ponulis Sailasas Braunas, retai galima sutikti — pasakė Holm- 
sas, eidamas šalia. 

— Tai jis pagrobė arklį? 

— Jis šaukdamas rėkdamas bandė tai nuneigti, bet aš taip 
tiksliai nusakiau, ką jis veikė tą rytą, kad žmogelis patikėjo 
buvęs sekamas. Be abejo, jūs pastebėjote, kad pėdsakai ypatin- 
gi — batų nosys keturkampės, o jis kaip tik ir avi tokiais ba- 
tais. Ir dar. To padaryti nebūtų išdrįsęs paprastas arklininkas. Aš 
nupasakojau jam, kaip jis savo įpročiu visiems tebemiegant atsi- 
kėlęs pamatė svetimą arklį, beklaidžiojantį tyrlaukiuose. Kaip 
nuėjo prie jo ir baisiai nustebo atpažinęs Sidabrą iš baltos kak- 
tos, kuri ir davusi vardą favoritui; tada jis nutarė, kad likimas 
atidavė jam į rankas vienintelį konkurentą, galintį pralenkti arklį, 
už kurį buvo pastatęs savo pinigus. Paskui papasakojau, kaip iš 
pradžių jis vedęs arklį į Kingz Pailendą, bet kai velnias pašnibž- 
dėjęs jam, kur būtų galima iki lenktynių pabaigos paslėpti ristū- 

ną, kaip jis sugrįžęs ir paslėpęs jį Meipltone. Išgirdęs tas smulk- 
menas, Braunas pasidavė ir ėmė tik galvoti, kaip išgelbėjus sa- 
vo kailį. 

— Betgi arklidės buvo išieškotos? 

— Et, toks senas suktas arklininkas kaip jis ras šimtą būdų 
akims apmuilinti. 

— Ar nebijote palikti jo žinioje arklį, kai jis taip suintere- 
suotas jam pakenkti? 

— Brangusis drauge, dabar jis saugos Sidabrą kaip savo akį, 
nes žino, kad gali tikėtis pasigailėjimo tik grąžinęs nesužalotą, 
sveiką arklį. 

— Susidariau įspūdį, kad pulkininkas Rosa, šiaip ar taip, ne 
itin bus linkęs gailėtis nusikaltėlio. 

— Tai priklausys ne nuo pulkininko. Aš vadovaujuosi savais 
metodais ir pasakau tik tiek, kiek tariu reikiant. Tai vienas pri- 
vataus seklio darbo pranašumų. Nežinau, ar jūs, Votsonai, paste- 
bėjote, kad pulkininkas elgiasi su manimi kiek atsainiai. Todėl 
dabar aš linkęs iš jo šiek tiek pajuokauti. Nieko nesakykite jam 
apie aIklį. 

— Be jūsų leidimo — nė žodžio! 

— Aišku, visa tai niekai, palyginti su klausimu, kas nužudė 
Džoną Streikerį. 

— Dabar jo griebsitės? 

— O ne! Mudu šiąnakt grįžtame į Londoną. 

It perkūnas iš giedro dangaus nustebino mane toks draugo 
atsakymas, Mes pasisukinėjome Devonšyre vos keletą valandų, 
tad kodėl jis dabar palieka nebaigtą tirti įvykį, taip sėkmingai 
pradėtą, man buvo visiškai nesuprantama. Ir nė žodžio daugiau 
negalėjau iš jo išpešti, kol negrįžome į trenerio namus. Pulki- 
ninkas ir inspektorius laukė mūsų svetainėje. 

— Mudu su draugu naktiniu ekspresu grįžtame į Londoną, — 
tarė Holmsas.— Buvo labai malonu pakvėpuoti jūsų puikiu Dart- 
mūro oru, 

Inspektorius išvertė akis, pulkininko lūpos niekinamai vyp- 
telėjo. | 

— Tai ką, per kietas jums riešutas vargšo Streikerio žudį- 
kas? — paklausė jis. 

Holmsas trūktelėjo pečiais. 

— Tikrai yra daug sunkumų šioje byloje,— atsakė jis.— Ta- 
čiau tikiuosi, kad jūsų arklys antradienį startuos, ir prašyčiau 

perspėti savo žokėjų, kad būtų oe lenktynėms. Ar ga- 
lėčiau gauti pono Džono Streikerio nuotrauką? 

Inspektorius išėmė vieną iš voko ir padavė. 

— Brangusis Gregeri, jūs numMatėte visus mano norus. Pra- 
šyčiau palaukti manęs valandėlę — norėčiau vieną klausimėlį už- 
duoti tarnaitei. 

— Prisipažinsiu, gerokai nusivyliau mūsų konsultantu iš Lon- 
dono,— tiesiai rėžė pulkininkas Rosa, išėjus mano draugui. 

— Bet jis davė jums žodį, kad Sidabras dalyvaus lenktynė- 
se,— pasakiau aš. | 

— Taip, žodį davė, — pasakė pulkininkas, gūžtelėjęs pečiais — 
bet man būtų geriau arklys, o ne žodis. 

Jau buvau jam beatsakąs norėdamas apginti savo draugą, kai 
jis pats grįžo į kambarį. 

— Na, džentelmenai, dabar aš jau pasiruošęs važiuoti į Te- 
vistoką. 

Lipant į karietą, vienas arkliabernių atidarė ir palaikė mums 
dureles. Matyt, kažkas staigiai šovė Holmsui į galvą, nes jis 
išsilenkė iš važiuoklės ir palietė vaikino rankovę. 

— Turite keletą avių aptvare,— pasakė jis— Kas prižiūri 
jasė 

— Aš, pone. | 

— Ar nieko neatsitiko joms pastaruoju metu? 

— Nieko ypatingo, pone, tik trys-iš jų apšlubo. 

Pastebėjau, kad atsakymas Holmsą labai patenkino — jis net 
nusijuokė ir patrynė rankas. 

— Kaip viskas apskaičiuota, kiek ėjimų iš anksto numaty- 
ta! — pasakė jis, spustelėjęs man ranką.— Gregeri, leiskite at- 
kreipti jūsų dėmesį į tokią nei iš šio, nei iš to kilusią avių epi- 
demiją. Važiuojam, vežike! 

Pulkininko Rosos veide dar buvo matyti nepasitenkinimas 
mano draugo nepakankamais sugebėjimais, bet inspektoriaus aky- 
se žybtelėjo didelis susidomėjimas. 

— Ar manote, kad tai svarbus dalykas? — paklausė jis. 

— Nepaprastai svarbus. 

— O gal dar į ką nors patartumėte atkreipti dėmesį“ 

— Į keistą šuns elgesį tą naktį. 

— Šuo nieko nedarė tą naktį. 

— Tai ir yra keista — atsakė Šerlokas Holmsas. 

Po keturių dienų mudu su Holmsu vėl važiavome traukiniu 
į Vinčesterį stebėti Vesekso taurės žirgų lenktynių. Pagal susi- 
tarimą stotyje mus pasitiko pulkininkas Rosa, ir jo karieta nu- 
dardėjome užmiestin, į lenktynių taką. Pulkininko veidas buvo rūs- 
tus, ir jis bendravo su mumis pabrėžtinai šaltai. 

— Ikį šiol neturiu jokių žinių apie savo arklį, — prakošė jis. 

— Tikiuosi, kad atpažinsite Sidabrą, išvydęs jį? — paklausė 
Holmsas. 

Pulkininkas baisiai supyko. 

— Lenktynėse dalyvauju daugiau kaip penkiasdešimt metų, 
ir niekas man tokio klausimo nėra uždavęs,— išdrožė jis— Vai- 
kas, ir tas atpažins Sidabrą iš jo baltos kaktos ir taškuotos prie- 
kinės kojos. 

— O kiek už jį stato? 

— Na čia tai dedasi keisti dalykai. Vakar statė penkiolikos 
ir vieno santykiu, bet paskui kaina vis krito ir krito, ir dabar 
stato vos trijų ir penkiolikos santykiu. 

— A..— numykė Holmsas.— Kažkas suuodė kažką, aišku kaip 
dieną. 

Kai karieta privažiavo aptvarą netoli tribūnos, žvilgtelėjau į 
lenktynių skelbimą ir dalyvių sąrašą. 


Vesekso taurės lenktynėse skelbiama nauja distancija (viena 
mylia ir penki furlongai). Prie taurės prizo — 1000 soverenų — 
ketverių ir penkerių metų ristūnams už kiekvieną sukartą pėdą 
pridedama 50 soverenų. Antrasis prizas — 300 svarų, trečiasis — 
200 svarų. 

1. Negras, sav. Hitas Niutonas. Žokėjūus raudona kepurė, 
rusva liemenė. 

2. Boksininkas, sav. pulkininkas Vordlas. Rožinė kepu- 
rė, Mėlyna su juodu liemenė. 

3, Dezbrisas, sav. lordas Bekvoteris. Geltona kepurė ir 
tokios pat liemenės rankovės. 

4, Sidabras, sav. pulkininkas Rosa. Juoda kepurė, raudona 
liemenė... 

5 Vaivorykštė, sav. hercogas Belmorelas. Geltoni ir juo- 
di dryžiai. 

6. Dyglys, sav. lordas Singliordas. Purpurinė kepurė, juo- 
dos rankovės. 

— Mes, visiškai pasikliaudami jūsų žodžiu, išbraukėme iš są- 
rašo Beijardą,— pasakė pulkininkas.— O Kas gi čia? Sidabras vėl 
favoritas? 

— Penki su keturiais už Sidabrą! — griaudėjo aikštėje— Pen- 
ki su keturiais už Sidabrą! Penki su penkiolika už Dezbrisą! Pen- 
ki su keturiais vyrauja! 

— Jau iškėlė numerius! — sušukau.— Visi šeši ten! 

— Visi šeši? Tai mano arklys bėga? — sušuko labai susijau- 
dinęs pulkininkas.— Bet aš nematau jo! Mano spalvos dar ne- 
pasirodė. 

— Tik penki žirgai matyti. Va, ten išeina tikriausiai jūsiš- 
kis. 

Man bešnekant, iš arklių svėryklos pasirodė puikus bėris ir 
prarisnojo pro mus, jojamas žokėjaus, pasipuošusio pulkinin- 
kui gerai žinomomis juoda ir raudona spalvomis. ) 

— Čia ne mano arklys! — sušuko savininkas.— Tas bėris ne- 
turi nė vieno balto plaukelio. Ką čia pripainiojote, pone Holm- 
sai? 

— Na, neskubėkite šitaip, pirma pažiūrėkime, kaip jis bėgs — 
ramiai atsiliepė mano draugas. Kelias minutes jis stebėjo aikštę 
pro mano lauko žiūroną.— Puiku! Nuostabus startas! — staiga su- 
šuko jis.— Štai jie, visi prie posūkio. 

Iš mūsų karietos gerai buvo matyti, kaip žirgai apsisukę pa- 
sileido taku. Šeši ristūnai buvo taip arti vienas kito, kad, regis, 
galėjai juos viena gūnia apdengti; bet įpusėjus taką, Meipltono 
savininko lordo Bekvoterio geltonoji spalva išsišovė į priekį. Ta- 
čiau ristūnams atbėgus iki mūsų, Dezbrisas, matyt, visai išsikvė- 
pė, ir pulkininko Rosos žirgas, prasiveržęs į priekį, finišavo ge- 
rais šešiais korpusais pirmiau už savo varžovą, o hercogo Bel- 
morelo Vaivorykštei vos pavyko užimti trečią vietą. 

— Šiaip ar taip, lenktynes aš laimėjau, — atsiduso pulkininkas, 
braukdamas ranka akis.— Prisipažįstu, kad ničnieko nesuprantu. 
Ar jums, pone Holmsai, neatrodo, kad jau būtų 2, laikas at- 
skleisti tą paslaptį? . 

— Žinoma, pulkininke. Jūs tuoj viską sužinosite. Eime dabar 
į aptvarą apžiūrėti arklio.— Štai kur jis— tęsė Holmsas, mums 
nuėjus į žirgų svėryklą. Čia užeiti turėjo teisę tik arklių savi- 
ninkai ir jų draugai.— Patrinsite spiritu jo tarpuakį, koją ir tuoj 
atpažinsite savo numylėtą Sidabrą. 

— Jūs mane stulbinate| 

— Aš aptikau jį vieno sukčiaus rankose ir išdrįsau paleisti į 
lenktynes tokį, kokį jį pristatė. 

— Gerbiamasis pone, jūs padarėte stebuklą. Žirgas atrodo 
sveikas ir labai geros formos. Jis niekad geriau nėra bėgęs kaip 
dabar. Aš turiu labai atsiprašyti už abejones jūsų sugebėjimais. 
Jūs padarėte man didelę paslaugą suradęs mano ristūną. Ir jei 
atskleisite Džono Streikerio žudiką, būsiu jums dėkingas iki savo 
gyvenimo galo. 

— Aš jau suradau jį — ramiai pasakė Holmsas. 

Pulkininkas ir aš išvertėm iš nuostabos akis. 

— Jūs suradote jį? Tai kur jis? 

— Čia. 

— Čia? Kur? 

— Šiuo metu jis yra mano akivaizdoje, 

Pulkininkas net paraudo iš pykčio. 

— Dar kartą pareiškiu, kad esu labai dėkingas jums, pone 
Hoimsai,— pasakė jis,— bet šituos jūsų žodžius aš galiu suvokti 
kaip visai nevykusį pokštą arba net kaip įžeidimą. 

Šerlokas Holmsas nusijuokė. | 

— Patikėkite, pulkininke, aš tikrai neįtariu jūsų prisidėjus prie 
nusikaltimo, — pasakė jis— Tikrasis žudikas stovi už jūsų.— 
Holmsas žengė žingsnį ir padėjo ranką ant grynakraujo žirgo 
sprando. 

— Arklys?! — mudu su pulkininku sušukome drauge. 

— Taip, arklys. Bet jo kaltę mažina tai, kad jis užmušė tre- 
nerį gindamasis. Džonas Streikeris buvo visai nevertas jūsų pa- 
sitikėjimo, pulkininke. Bet skamba varpas; kadangi ketinu šiek 
tiek išlošti šiose lenktynėse, atidėkime gana ilgą Mano pasako- 
jimą tinkamesniam laikui. 


Tą vakarą, dumdami į Londoną, sėdėjome pulmano vagono 
kertėse, ir manau, kad pulkininkui Rosai, kaip ir man, kelionė 
nė kiek neprailgo, nes klausėmės mano draugą pasakojant apie 
tai, kas vyko pirmadienio naktį Dartmūro arklidėje ir kaip jam 
pavyko tai atskleisti. 

— Prisipažinsiu, kad kelios versijos — kalbėjo jis, — kurias 
buvau susikūręs remdamasis laikraščių pranešimais, buvo visiš- 
kai klaidingos, 0 juose, šiaip ar taip, būta ir tikrų nuorodų, de- 
ja, užverstų įvairiausiomis smulkmenomis, užtušavusiomis jų 
reikšmę. Aš važiavau į Dartmūrą įsitikinęs, kad tikrasis nusikal- 

tėlis — Fitsrojus Simpsonas, nors, žinoma, mačiau, jog įkalčių 
anaiptol nepakanka jam apkaltinti. Tik kšrietoje, kai privažia- 
vome trenerio namą, man toptelėjo galvon mintis apie imbiero ir 
česnakų padažo prie avienos svarbą šioje istorijoje. Gal atmena- 
te, kai aš užsigalvojęs likau sėdėti karietoje, jums visiems išli- 
pus. Niekaip negalėjau atsistebėti, kaip man prasprūdo toks aki- 
vaizdus problemos sprendimo raktas. 

— Turiu prisipažinti — įsiterpė pulkininkas,— kad ir dabar ne- 
galiu suvokti, kaip tai padėjo atskleisti nusikaltimą. 

— Tai buvo mano mąstymo grandinės pirmoji jungtis. Nepa- 
sakysi, kad opijaus milteliai be skonio. Jis nėra bjaurus, bet 
justi visad pajusi. Jei įmaišysi jų į kokį prėską maistą, valgy- 
tojas iš karto atkreips dėmesį į keistą skonį ir, ko gero, daugiau 
nevalgys. O imbiero ir česnakų padažas kaip tik gali užmušti 
opijaus miltelių kvapą ir skonį. Nepanašu, kad prašalaitis Fits- 
rojus Simpsonas būtų galėjęs kaip nors paveikti to vakaro tre- 
nerio šeimos patiekalo pasirinkimą. Ir visiškai neįmanomas da- 
lykas jam ateiti prie arklidžių su opijaus milteliais kaip tik tą 
vakarą, kai vakarienei pasitaikė kepsnys su padažu, galinčiu 
nuslopinti miltelių skonį. Taip nepasitaiko. Todėl Simpsoną iš- 
braukiau iš tos istorijos ir visą dėmesį sutelkiau į Streikerį bei 
jo žmoną — vienintelius žmones, galėjusius parinkti tam vaka- 
rui imbiero ir česnakų padažą prie avienos. Opijaus buvo įberta 
jau į atidėtą porciją arklininkui, nes kiti, valgę tą pačią avieną, 
nieko blogo vėliau nepajuto. Tad kuris jųdviejų prisėlino prie 
arklininko avienos, nematant tarnaitei? 

Spręsdamas šią problemą, suvokiau dar vieno fakto svarbą: 
nelojo šuo; Mat viena teisinga išvada būtinai perša kitą. Iš pa- 
pasakoto Simpsono nuotykio sužinojau, kad šuo buvo laikomas 
arklidėje, tačiau, kažkam įėjus ar išvedus arklį, jis nelojo, bent 
neišbudino kitų dviejų vaikinų, miegojusių ant aukšto. Vadinasi, 
šuo gerai pažinojo nakties svečią. 

Aš buvau įsitikinęs, na, tarkim, beveik įsitikinęs, kad Džonas 
Streikeris lankėsi arklidėje vidurnaktį ir išvedė Sidabrą. Bet ko- 
kiam tikslui? Aišku, jis kėsinosi kažką nedora padaryti, nes ki- 
taip kam būtų davęs narkotikų savo arklininkui? Tačiau kur čia 
šuo pakastas, niekaip negalėjau atspėti. Būdavo atvejų, kai tre- 
neriai per agentus pasistengdavo, kad už jų arklius būtų stato- 
mos didelės sumos, o paskui apgaulės būdu neleisdavo jiems lai- 

mėti *. Kartais žokėjus pristabdydavo arklį, kartais būdavo su- 
randama ir patikimesnių bei subtilesnių priemonių. Tai koks gi 
čia atvejis? Tikėjausi, kad kišenėse rasti daiktai padės man nu- 
spręsti. 

Mano lūkesčiai pasitvirtino. Aišku, neužmiršote to ypatingo 
peiliuko, rasto mirusiojo rankoje. Joks sveiko proto žmogus ne- 
žiūrės į jį kaip į ginklą. Daktaras Votsonas patvirtino jį esant 
vieną iš peilių, vartojamų pačioms subtiliausioms operacijoms at- 
likti. Jūs, pulkininke Rosa, tiek metų puoselėjęs žirgų sportą, 
turite žinoti, kad galima kiek įpjauti arklio šlaunies sausgysles 
po oda ir nepalikti visai jokių žymių. Po to arklys ima truputį 
šlubuoti; tada daroma išvada, kad jis buvo per daug treniruoja- 
mas ar pagavo reumatą, bet piktadarystė neįtariama. 

— Niekšas! Nenaudėlis| — suriko pulkininkas. 

— Štai kodėl Džonas Streikeris norėjo išsivesti arklį į tyr- 
laukius. Toks jaudrus ristūnas, pajutęs peilį, be abejo, būtų pa- 
kėlęs ir kiečiausiai miegantį. Būtinai reikėjo išsivesti jį lauk. 

— Koks buvau aklas! — šaukė pulkininkas.— Štai kodėl jam 
prireikė žvakės ir braukti degtuką. 

— Žinoma. Apžiūrinėdamas daiktus, supratau ne tik kaip jis 
ketino atlikti nusikaltimą, bet ir jo motyvus. Pulkininke, jūs, 
kaip žmogus, turintis didelę gyvenimo patirtį, sutiksite, kad nie- 
kas nesinešioja kitų Žmonių sąskaitų savo kišenėse. Pakankamai 
turime savų, kurias reikia apmokėti. Todėl iš karto priėjau iš- 
vadą apie Streikerio dvigubą gyvenimą ir dar kitą jo išlaiky- 
tinį. Sąskaitų turinys byloja apie damą, ir dar mėgstančią bran- 
gius daikus. Kad ir koks dosnus jūs savo tarnams, tačiau vargu 
ar jie įstengtų pirkinėti savo meilužėms sukneles už dvidešimt 
ginėjų. Aš klausinėjau ponios Streiker, jai pačiai nenutuokiant, 
apie tą suknelę ir sužinojau, kad ji niekad akyse jos nematė. 
Tada susiradau siuvėjos adresą; tariau, kad, nuėjęs pas ją su 
Streikerio totografija, lengvai galėsiu išsiaiškinti Derbišyro mi- 
tą. 

O paskui visi įvykiai su arkliu buvo akivaizdūs. Streikeris 
įsivedė Sidabrą į duburį, kad nebūtų matyti šviesos. Bėgdamas 
Simpsonas pametė kaklaraištį, o Streikeris pamatęs jį pasiėmė — 
gal prireiks arklio koją pririšti. Jau įduboje, būdamas užpaka- 
lyje arklio, užsidegė degtuką; ristūnas, išsigandęs blykstelėjusios 


* Jei arklys nelaimi, lažybų pinigai lieka bukmekeriui.— Vert. past. 

šviesos ir keistu gyvulio instinktu nuj jausdamas kažką negera, 
staiga spyrė, ir plieninė pasaga pataikė Sfreikeriui į kaktą. Ne- 
paisydamas lietaus, jis buvo nusivilkęs lietpaltį — kad būtų pa- 
togiau atlikti tokią subtilią operaciją, — ir krisdamas peiliu per- 
sirėžė sau šlaunį. Ar viską aiškiai išdėjau? 

— Nuostabiai! — sušuko pulkininkas.— Nuostabiai, tarsi viską 
savo akimis regėjote! 

— Prisipažinsiu, kad, gvildendamas paskutinę problemą, pa- 
taikiau kaip pirštu į dangų. Man toptelėjo, kad toks gudrus žmo- 
gus kaip Streikeris nesiims subtilios sausgyslių operacijos pirma 
nepasipraktikavęs. Bet su kuo jis būtų galėjęs pasipraktikuoti? 
Po akimis pasipainiojo avys; ėmiau klausinėti, ir, mano didžiau- 
siam nustebimui, spėjimas pasitvirtino. 

Grįžęs į Londoną, užėjau pas siuvėją. Ji atpažino Streikerį 
kaip savo puikų klientą, poną Derbišyrą, kurio žmona didelė da- 
bita, ypač mėgstanti brangias sukneles. Be abejo, toji moteris 
įklampino Streikerį iki ausų į skolas ir privedė jį prie nusikal- 
timo. 

— Jūs viską paaiškinote, išskyrus vieną dalyką, — pasakė pul- 
kininkas.— Tai kurgi buvo arklys? 

— A, jis paspruko, ir juo pasirūpino vienas jūsų kaimynas. 
Manau, kad turime būti atlaidūs jam. Va, jei neklystu, jau ir 
Klepemas. Beveik po dešimties minučių būsime Viktorijos sto- 
tyje. Jei jūs, pulkininke, neatsisakysite pas mus surūkyti cigarą, 
mielai papasakočiau ir daugiau jus dominančių smulkmenų. 


II 
GELTONAS VEIDAS 


Visai suprantama, kad, ruošdamas spaudai tas trumpas apy- 
braižas, kurias rašau remdamasis įvykiais, keliančiais tokį susi- 
domėjimą dėl Mano draugo ypatingų sugebėjimų, jog tampame 
jų Calyviais, dažniau apsistoju prie jo pasisekimų negu nesėk- 
mių. Tr tai darau ne dėl Holmso reputacijos, o todėl, kad, jam 
atkandus dantį, dažniausiai ir kiti nieko nepešdavo ir taip istorija 
likdavo be pabaigos; nors, kita vertus, kai jis prieina liepto ga- 
lą, negali atsistebėti įo energija bei išradingumu. Beje, retkar- 
čiais atsitikdavo, kad, jam suklydus, tiesa vis dėlto būdavo at- 

skleista. Aš turiu užsirašęs pustuzinį tokių įvykių; du įdomiausi 
yra Masgreivo istorija ir toji, kurią dabar papasakosiu. 

Šerlokas Holmsas retai treniruodavosi, vien kad tik treni- 
ruotųsi, nors nedaug vyrų galėtų pasigirti tokiais galingais rau- 
menimis kaip jo. Kiek man teko matyti, Holmsas yra vienas 
geriausių savo svorio boksininkų, tačiau jis žiūri į neturinčią 
konkretaus tikslo mankštą kaip į nereikalingą energijos eikvoji- 
mą. Jis retai kur nors išsijudindavo, nebent to prireikdavo at- 
liekant profesinę užduotį. Tada jis niekad nepavargdavo ir ne- 
prarasdavo jėgų. Atrodo, dirbant tokį darbą, kaip tik reiktų vi- 
są laiką ugdyti kūno ištvermę, o jis palaikė ją labai santūriai 
maitindamasis ir beveik asketiškai gyvendamas. Išskyrus retkar- 
čiais vartojamą kokainą, jis neturėjo kitų silpnybių, o griebda- 
vosi narkotikų tik gindamasis nuo gyvenimo monotoniškumo, 
kai nepasitaikydavo intriguojančių įvykių ir nebūdavo nieko įdo- 
maus laikraščiuose. 

Tačiau vieną ankstyvo pavasario dieną jis taip atsipalaidavo, 
kad net išėjo su manim pasivaikščioti į parką, kur po guobomis 
jau kalėsi pirmieji žali daigeliai, o lipnūs, smailėjantys kaštonų 
pumpurai tik pradėjo sprogti į penkiapirščius lapelius. Gal dvi 
valandas vaikštinėjome drauge, daugiausia tylėdami, kaip ir de- 
ra dviem, vienas kitą gerai pažįstantiems vyrams. Buvo beveik 
penkios, kai grįžome į Beikerio gatvę. 

— Labai atsiprašau, pone,— tokiais žodžiais pasitiko mūsų 
vaikinukas, atidarydamas duris — buvo užėjęs vienas džentelme- 
nas ir teiravosi pono. 

Holmsas priekaištingai pažvelgė į mane. 

— Kad aš daugiau eičiau vidurdieniais vaikštinėti| — burbte- 
lėjo jis.— Tai tas džentelmenas išėjo? 

— Taip, pone. 

— Nepakvietei jo užeiti? 

— Pakviečiau, pone. Jis buvo užėjęs. 

— Kiek jis laukė? 

— Pusę valandos, pone. Jis čia buvo kaip ant adatų, niekaip 
nenustygo, vis vaikščiojo, davėsi po kambarį. Aš laukiau už du- 
rų, tai va viską ir girdėjau. Pagaliau jis išlėkė į priemenę ir šau- 
kia: ,,Ar tas Žžmozus kada grįš?“ Taip ėmė ir pasakė, pone. „Jūs 
tik palaukit mažumėlę“,— sakau aš jam. „Tada lauksiu lauke, — 
pasakė jis,— nes čia užtrokšiu. Aš greit sugrįšiu.“ Taip sakyda- 
mas, jis ir išdrožė, ir jokie mano žodžiai negalėjo jo sulaikyti. 

— Nieko, nieko, padarei, ką galėjai — pasakė Holmsas, ei- 
damas į kambarį.— Nors, tiesą sakant, Votsonai, labai pikta. Man 
taip baisiai reikia kokio įvykio ir atrodo, sprendžiant iš to žmo- 
gaus nekantrumo, kad jo reikalas tikrai svarbus! Ė-ė! Čiagi ne 
jūsų pypkė ant stalo? Matyt, bus to žmogaus palikta. Sena, gra- 
ži kukmedžio pypkė ilgu, geru kandikliu, ir ne bet kokiu, o 
gintarinių, taip bent tabako krautuvėlėse tokius vadina. Įdomu, 
kiek tikrų gintarinių kandiklių yra Londone? Kiti mano, kad mu- 
selė gintare jau ir yra kokybės ženklas. Tikrai jo būta gerokai 
sutrikusio, kad paliko taip branginamą pypkę. 

— Iš kur žinote, kad ji jau tokia branginama? 

— Tikriausiai ji buvo pirkta už septynis šilingus ir šešis pen- 
sus. Kaip matote, ji jau du kartus taisyta — ir medinis pypkia- 
kotis, ir gintarinis kandiklis. Ir vienur, ir kitur uždėti sidabriniai 
žiedukai, kurie kainavo daugiau negu pati pypkė. Žmogus turi 
labai branginti daiktą, jei mieliau taiso jį negu perka naują už 
tuos pačius pinigus. 

— O dar kas? — paklausiau, nes Holmsas, didžiai susimąstęs, 
vis dar vartaliojo pypkę rankose, ją apžiūrinėdamas. 

Jis iškėlė pypkę ir ilgu, plonu smiliumi pabarbeno ją nelygi- 
nant profesorius, rodantis studentams kaulą. 

— Paprastai pypkės esti labai įdomios,— pasakė jis.— Jos la- 
biau už kitus daiktus, išskyrus gal tik laikrodžius ir batų raište- 
lius, įgauna individo žymių. Tačiau ši pypkė neturi nei labai 
ryškių, nei labai iškalbingų pėdsakų. Jos savininkas — vyras tvir- 
tas, puikių dantų, kairiarankis, nerūpestingas, ir jam nereikia tau- 
pyti. 

Mano bičiulis pažėrė tą informaciją labai atsainiai, tačiau 
pastebėjau jį šnairuojant į mane — ar klausausi jo išprotavi- 
mų. 

— Jūs manote, kad žmogus pasiturintis, nors jo pypkė sep- 
tynių šilingų vertės? 

— Bet jis rūko Grosvenoro mišinį, kurio uncija kaštuoja aš- 
tuonis pensus,— atsakė Holmsas, iškratęs kiek tabako ant del- 
no.— Kadangi galima puikiai parūkyti už perpus mažesnę kainą, 
vadinasi, jam nereikia taupyti. 

— O ką daugiau galite pasakyti? 

— Jis turi madą prisidegti pypkę nuo lempos ar dujų de- 
giklio. Matote, visas šonas apskrudęs. Degtuku taip nenudegin- 
si — argi žmogus laikys degtuką prie pypkės šono? O prisideg- 

damas nuo lempos, būtinai ją nusvilinsi. Pagruzdęs tik dešinysis 
pypkės šonas, todėl darau išvadą, kad jis — kairiarankis. Paban- 
dykite prisidegti nuo lempos; pamatysite, kad, būdamas dešinia- 
tankis, prie liepsnos prikišite kairiąją pypkės pusę. Tiesa, kar- 
tą kitą galite prisidegti ir kitaip, bet ne nuolatos. O šitą pypkę 
visad laikė vienaip. Paskui, va, prakąstas gintaro kandiklis. Tai 
gali padaryti tvirtas, energingas vyras, be to, turintis gerus dan- 
tis. Ol Jei neklystu, jis jau lipa laiptais. Taigi turėsime kai ką 
įdomesnio už jo pypkę pastudijuoti. 

Po akimirkos durys atsivėrė, ir į kambarį įžengė jaunas, aukš- 
tas vyras. Jis buvo apsirengęs geru, į akis nekrintančiu tamsiai 
pilku kostiumu ir rankoje laikė fetrinę rudą plačiakraštę skry- 
bėlę. Aš būčiau jam davęs apie trisdešimt, nors jis tikrai turėjo 
daugiau metų. 

— Aš labai atsiprašau — pasakė jis kiek susidrovėjęs.— Man 
reikėjo pasibelsti. Žinoma, kad turėjau pasibelsti. Matote, esu 
kiek sutrikęs, tuo tik ir galiu pasiteisinti — Jis perbraukė ranka 
kaktą kaip gerokai apsvaigęs žmogus; tada sakytum susmuko, 
o ne atsisėdo į kėdę. 

— Matau, kad nemiegojęs naktį ar dvi, — maloniai pratarė 
Holmsas.— Tai nualina žmogaus nervus labiau negu darbas ir 
dar labiau negu malonumai. Kuo galėčiau jums padėti? 

— Norėčiau jūsų patarimo. Aš nežinau, ką man daryti, nes, 
regis, visas Mano gyvenimas sugriuvo. 

— Jūs norite mano, kaip seklio konsultanto, patarimų? 

— Ne tik jų. Aš norėčiau išgirsti jūsų, kaip išmintingo, tu- 
rinčio gyvenimo patirtį Žmogaus, nuomonę. Aš noriu žinoti, ką 
man toliau daryti. Dieve mano, tikiuosi, kad galėsite patarti! 

Jis kalbėjo trumpais, staigiais, nelygiais protrūkiais, atrodė, 
kad jam išvis buvo kančia šnekėti, kad jis tik valios pastango- 
mis tvardosi. 

— Tai labai subtilus dalykas, — pasakė jis— Ne itin malonu 
pašaliniams pasakoti apie savo šeimos reikalus. Baisu net pagal- 
voti, kad aš štai ketinu aptarti savo žmonos elgesį su dviem vi- 
sai nepažįstamais vyrais. Man taip baisu, kad turiu tai daryti. 
Bet aš priėjau liepto galą, man reikia patarimo. 

— Brangusis pone Grantai Manro...— pradėjo Holmsas. 

Mūsų svečias pašoko nuo kėdės. 

— Ką! — suriko jis.— Jūs žinote mano pavardę? 

— Jeį norite likti nežinomas, — nusišypsojo Holmsas, — patar- 

čiau nedėti savo pavardės ant skrybėlės pamušalo ar bent ne- 
atsukti jos pašnekovui. O aš norėjau pasakyti, kad mudu su drau- 
gu šiame kambaryje esame išklausę daugybe įvairiausių paslap- 
čių ir kad mums yra pavykę suteikti paguodos ne vienai išsi- 
kankinusiai sielai. Tikiu, kad galime ir jums padėti. Todėl labai 
prašau ilgiau nedelsti ir iškioti faktus, nes laikas gali būti irgi 
lemtingas. 

Mūsų svečias vėl perbraukė ranka kaktą — matyt, jam buvo 
be galo skaudu atsiverti. Iš jo laikysenos, veido išraiškos spė- 
jau jį esant santūrų, uždarą žmogų, pakankamai išdidų, labiau 
linkusį slėpti negu rodyti savo skaudulius. Staiga jis švystelė- 
jo sugniaužtą ranką į šalį, sakytum numetė savo varžtus ir pra- 
kalbo. 

— Faktai tokie, pone Holmsai,— pradėjo: jis — Esu vedęs, jau 
treji metai, kai susituokęs. Per tuos metus mudu su žmona nuo- 
širdžiai mylėjome vienas kitą ir buvome tokie laimingi, kaip tik 
gali būti sutuoktinių pora. Mes niekad nesiginčijome, nebuvo 
jokių nesutarimų net mintyse, o ką kalbėti apie žodžius ar veiks- 
mus. O dabar, nuo praėjusio pirmadienio, staiga iškilo tarp mūsų 
barjeras; spėju kažką atsiradus jos gyvenime, jos mintyse, ko 
aš visai nežinau, tarsi ji būtų man visai pašalinė moteris. Mes 
susvetimėjome, ir aš noriu žinoti kodėl. Pone Holmsai, iš pradžių 
noriu pabrėžti vieną dalyką: Efė myli mane. Dėl to jūs galite 
būti visai tikras. Ji myli mane visa širdimi ir niekad labiau ne- 
mylėjo kaip dabar. Aš tai žinau. Jaučiu. Nenoriu to įrodinėti. 
Vyras visad žino, kada moteris Myli jį. Bet tarp mūsų atsirado 
paslaptis, ir kol ji slypės, šeimoje santarvės nebus. 

— Pone Manro, prašyčiau duoti faktų — kiek nekantriai pa- 
ragino Holmsas. 

— Papasakosiu jums Efės istoriją, kiek ji man žinoma. Kai 
mes susipažinome, ji buvo našlė, tiesa, visai jauna, vos dvide- 
šimt penkerių metų. Jos pavardė tada buvo ponia Hebron. Jau- 
nystėje ji buvo išvykusi į Ameriką ir gyveno Atlantos mieste, 
kur ir ištekėjo už to Hebrono, advokato su gera praktika. Jie 
turėjo vieną vaiką. Kartą tose vietose kilo geltonojo drugio epi- 
demija, ir abu — vyras ir vaikas — Mirė nuo tos ligos. Aš ma- 
čiau jo mirties liudijimą. Po tokio smūgio ji jau nebegalėjo likti 
Amerikoje ir grįžo į Midlseksą, kur apsistojo pas savo neiekė- 
jusią tetą, gyvenusią Pinero vietovėje. Galiu pridėti, kad jos vy- 
ras neblogai ją aprūpino — paliko keturių tūkstančių penkių šim- 

tų svarų kapitalą, taip gerai jo investuotą, kad davė vidutiniškai 
septynis procentus pelno. Ji buvo pragyvenusi Pinere tik šešis 
mėnesius, kai susipažinau su ja. Mes vienas kitą pamilome ir 
po kelių savaičių susituokėme. 

Aš pats prekiauju apyniais ir turiu septynis aštuonis šimtus 
per metus pajamų, taigi mes gyvename pasiturimai, nuomojame 
dailią vilą Norberyje už aštuoniasdešimt svarų per Metus. Mūsų 
namai labai primena kaimo sodybą, nors ir gyvename taip arti 
miesto. Netoli nuo mūsų yra užeigos namai su keliais trobesiais, 
o iš kitos pusės plyti laukas, už kurio stirkso vienišas namas. 
Daugiau jokių pastatų, ir taip iki pusiaukelės į stotį. Tarpais 
biznio reikalais turiu būti mieste, bet vasarą esu laisvesnis, ir 
tada mudu su žmona jausdavomės savo kaimiškoje sodyboje be 
galo laimingi. Žodžiu, mūsų santykių netemdė jokie šešėliai, kol 
zepakibo tas prakeiktas slėpinys. 

Dabar į savo pasakojimą turiu įterpti dar vieną dalyką. Kai 
mes tuokėmės, žmona užrašė visą savo turtą man, nors prieši- 
nausi, nes įsivaizduoju, kokia galėtų susidaryti nemaloni padė- 
tis, jei Mano reikalai pašlytų. Tačiau ji užsispyrė ir padarė taip, 
kaip norėjo. Maždaug prieš šešias savaites ji atėjo pas mane su 
prašymu. 

— Džekai,— tarė ji, — kai tu ėmei mano pinigus, sakei, kad, 
panorėjusi jų, turėsiu tik pasakyti tau. 

— Žinoma,— atsakiau aš.— Juk tai tavo pinigai. 

— Tai aš norėčiau šimto svarų, — pasakė ji. 

Aš gerokai apstulbau, nes maniau ją norint, na, naujos suk- 
nelės ar ko nors panašaus. 

— Kam, po galais, tau tiek pinigų? — paklausiau. 

— Ogi tu sakei, kad būsi mano bankininkas, o bankininkai, 
kaip žinai, neklausinėja,— atsakė, kaip ji moka, žaismingai. 

— Jei tau tikrai reikia, tai gausi juos, — atsakiau. 

— Taip, tikrai. 

— Tai nenori pasakyti, kam tiek prireikė? 

— Kada nors tikriausiai pasakysiu, bet ne dabar, Džekai. 

Taigi turėjau tuo ir pasitenkinti; tai buvo pirmas kartas, kai 
tarp mūsų iškilo paslaptis. Aš daviau jai čekį ir daugiau nebe- 
galvojau apie jį. Gal tai neturi nieko bendra su tuo, kas įvyko 
paskui, bet, sakau, gal reikia paminėti. 

Aš buvau užsiminęs jums apie netoli esantį namą, kurį nuo 
mūsų sodybos skiria laukas. Bet norint tą namą pasiekti, reikia 


11. Užsak. Nr. 281. 161 


eiti keliu, o paskui pasukti į taką. Už to namo driekiasi nedide- 
lis pušynėlis, kur mėgau pasivaikščioti, nes medžiai taip gerai 
nuteikia žmogų. Pastaruosius aštuonis mėnesius namas buvo tuš- 
čias, ir aš vis apgailestaudavau, kad toks dailus, sausmedžių 
krūmais apsuptas dviejų aukštų kotedžas senovišku prieangiu yra 
negyvenamas, ir dažnai pamanydavau, kokia jauki gūžta galėtų 
iš jo išeiti. | 

Praėjusio pirmadienio vakare aš, eidamas keliu, sutikau tuš- 
čią furgoną, sukantį iš tako, ir išvydau krūvą kilimų bei rakan- 
dų, sukrautų ant žolės ties to namo prieangiu. Vadinasi, paga- 
liau kažkas išsinuomojo kotedžą. Kaip niekur neskubantis žmo- 
gus, žingsniuodamas pro jį, stabtelėjau, apvedžiau akimis spė- 
liodamas, kas per žmonės atsikraustė taip arti mūsų gyventi, 
Taip bestoviniuodamas, staiga pajutau kažkokį veidą stebint ma- 
ne pro antro aukšto langą. 

Aš negaliu apsakyti, pone Holmsai, kas tai buvo per veidas, 
bet nuo jo visas pašiurpau. Stovėjau gana atokiai nuo namo, to- 
dėl negalėjau gerai veido įžiūrėti, bet jis buvo kažkoks nežmo- 
niškas, nenatūralus. Bent tokį įspūdį aš susidariau ir paskubė- 
jau arčiau, kad geriau pamatyčiau mane stebintį žmogų. Bet vei- 
das dingo taip staigiai, tarsi būtų jį kas įtraukęs į kambario 
tamsą. Stovėjau gal penkias minutes, galvodamas apie tą reginį, 
ir bandžiau analizuoti savo įspūdį. Negaliu net pasakyti, kieno 
tai buvo veidas — vyro ar Moters, per toli stovėjau. Labiausiai 
pritrenkė veido spalva: mirtinai išblyškęs, nelyginant kreida, ir 
kažkoks negyvas, sustingęs, keliantis šiurpą savo nenatūralumų. 
Mane tas veidas taip sukrėtė, kad nutariau kiek arčiau susipa- 
žinti su naujaisiais kotedžo gyventojais. Priėjau prie durų ir pa- 
beldžiau. Jas tuoj pat atidarė aukšta, liesa moteriškė nemaloniu, 
atstumiančiu veidu. 

— Ko norėtumėte? — paklausė škotiška tarsena, 

— Esu jūsų kaimynas, va ten gyvenu, — pasakiau linktelėjęs 
savo namų pusėn.— Matau, ką tik atsikraustėte, sakau, gal ga- 
lėčiau kuo padėti?.. - 

— Kai reikės, tada ir paprašysim,— atkirto ji ir užtrenkė man 
prieš nosį duris. Suerzintas tokio šiurkštaus atsakymo, apsisukau 
ir nudrožiau namo. Visą vakarą, nors stengiausi galvoti apie kit- 
ką, Mano mintys vis grįždavo prie pamėklės, matytos lange, ir 
moters šiurkštumo. Nusprendžiau apie tai nieko Žmonai nesaky- 
ti, nes ji yra labai jautri, nervinga moteris, tad nesinorėjo jos 

jaudinti tokiais nemaloniais įspūdžiais. Prieš užmigdamas tepa- 
sakiau jai, kad kažkas jau apsigyveno kotedže, o ji man nieko 
neatsakė. 

Paprastai aš labai kietai miegu. Šeimoje juokaudavau, kad 
naktį niekas manęs neišbudintų. Tačiau tą kartą ar dėl tų pa- 
tirtų įspūdžių, ar šiaip dėl ko, aš nežinau, miegojau daug jaut- 
riau negu visuomet. Per miegą jutau, kad kažkas dedasi miega- 
majame, kol pamažu suvokiau, jog žmona apsirengusi, o dabar 
siaučiasi apsiaustu ir dedasi skrybėlę. Aš jau prasižiojau pro 
miegus pareikšti savo nuostabą ar protestą dėl tokios naktinės 
ruošos, kai staiga pusiau pramerktomis akimis išvydau žvakės 
apšviestą jos veidą ir apstulbęs praradau žadą. Niekad anks- 
čiau nebuvau jos tokios regėjęs ir niekad nebūčiau pamanęs ją 
galint taip atrodyti. Ji buvo mirtinai išblyškusi, greitai kvėpa- 
vo ir siausdamasi apsiaustą vis žvilgčiojo į lovą — ar nepažadino 
manęs. Manydama, kad miegu, negirdomis išslinko iš kambario, 
ir po akimirkos išgirdau šaižiai girgždant — taip gali girgždėti 
tik mūsų išorinių durų vyriai. Aš atsisėdau lovoje ir pabeldžiau 
krumpliais į jos metalinius virbus, kad įsitikinčiau tikrai nesap- 
nuojąs. Išsitraukiau iš po pagalvės laikrodį. Trečia valanda nak- 
ties. Ką, po šimts, gali mano žmona daryti kaimo EeYJE trečią 
valandą nakties? 

Prasėdėjau gal dvidešimt minučių laužydamas galvą — sten- 
giausi rasti kokį įmanomą paaiškinimą. Ir juo daugiau galvojau, 
juo ta išvyka atrodė nejtikimesnė ir nesuprantamesnė. Aš vis 
dar tebesukau galvą, kai išgirdau tyliai uždarant duris ir žings- 
nius ant laiptų. 

— Kurgi tu, po galais, buvai, Efe? — paklausiau jai įėjus. 

Man prašnekus, ji visa sudrebėjo ir tarsi dusdama aiktelė- 
jo. Tas jos krūptelėjimas bei aiktelėjimas man dar labiau užda- 
vė širdį, nes bylojo apie kažkokią nenusakomą kaltę. Mano žmo- 
na visad buvo tokia atvira, nuoširdi, tad man šiurpas perėjo 
per kūną, kai išvydau ją vogčiomis slenkant į savo kambarį bei 
krūpčiojant ir aikčiojant išgirdus savo vyro balsą. 

— Nemiegi, Džekai! — šūktelėjo ji, nervingai juokdamasi.— 
O aš maniau, kad niekas negali tavęs pažadinti. 

— Kur tu buvai? — gana griežtai paklausiau. 

— Visai suprantamas tavo nustebimas,— atsiliepė ji, o aš ma- 
čiau, kaip virpėjo jos pirštai, atsegdami apsiaustą.— Dievaži, nie- 
kad nebuvo man taip atsitikę gyvenime. Matai, aš staiga pasi- 

jutau dūstanti ir turėjau žūtbūt pakvėpuoti grynu oru. Tikrai 
būčiau apalpusi, jei nebūčiau išėjusi. Aš pastovėjau kelias minu- 
tes prie durų ir dabar esu visai atsigavusi. | 

Ji aiškinosi visai nesavu balsu, nė karto nežvilgtelėjusi ma- 
no pusėn. Buvo aiškų, kad sako netiesą. Be žodžių, sunkia širdi- 
mi nusisukau į sieną, o galvą užplūdo šimtai skaudžių dvejonių 
bei įtarimų. Ką slepia žmona nuo manęsė Kur buvo ji išėjusi? 
Jaučiau, kad neturėsiu ramybės, kol visko nesužinosiu, tačiau 
man liežuvis neapsivertė jos vėl klausinėti, kartą jai pasakius 
netiesą. Visą likusią naktį blaškiausi lovoje, kurdamas vieną už 
kitą neįtikėtinesnes prielaidas. 

Tą dieną turėjau vykti į Sitį, bet buvau toks sutrikęs, kad 
jutau negalėsiąs susitelkti ir tvarkyti reikalus. Žmona atrodė to- 
kia pat pasimetusi kaip ir aš. Iš jos žvilgčiojimų paslapčiomis į 
mane suvokiau ją supratus, kad nepatikėjau jos- pasiaiškinimų, 
ir neišmanant, kaip elgtis. Pusryčiaudami gal pratarėme žodį ki- 
tą, o paskui aš tuoj išėjau pasivaikščioti norėdamas viską ap- 
galvoti gryname ore. Nuėjau iki Kristal Peliso, valandėlę pra- 
leidau parke ir apie pirmą valandą grįžau į Norberį. Atsitiktinai 
eidamas pro kotedžą, stabtelėjau akimirką ir pažvelgiau į lan- 
gus — gal vėl pamatysiu keistąjį veidą, anącdien stebėjusį mane, 
Taip bestoviniuojant — įsivaizduokite mano nustebimą, pone 
Ho!msai,— staiga atsidaro durys ir išeina mano žmona. 

Ją pamatęs, iš nuostabos netekau žado, bet mano sutrikimas 
buvo niekai palyginti su žmonos sumaištimi, kurią išvydau jos 
veide, susidūrus mūsų akims. Iš karto atrodė, kad ji tuojau ners 
atgal į namą; paskui, sumetusi tokio žingsnio beprasmiškumą, ji 
pasidavė pirmyn — mirtinai išblyškusi, išsigandusiomis akimis, iš- 
duodančiomis jos šypsenos nenuoširdumą. 

— O, Džekai, — pralemeno ji. — buvau čia užsukusi pasitei- 
rauti, ar nereikia kokios pagalbos mūsų naujiesiems kaimynams. 
Džekai, kodėl taip žiūri į mane? Pyksti ant manęs? 

— A, vadinasi, čia buvai praėjusią naktį — pasakiau. 

— Ką tu dabar kalbi! — sušuko ji. 

— Esu tikras, kad naktį buvai čia. Kas jie per žmonės, kad 
lankaisi pas juos tokiu laiku? 

— Anksčiau čia nesu buvusi. 

— Kaip tu gali man taip per akis meluoti?! — sušukau aš.— 
Tu net kalbi nesavu balsu. Kada aš slėpiau nuo tavęs ką nors? 
Tuoj einu į tą namą ir viską iš panagių išsiaiškinsiu. 

— Dėl Dievo, neik, Džekai! — suriko dusdama, nes jau visai 
nebesitvardė. Man priėjus prie durų, ji mėšlungiškai įsikibo į 
mano rankove ir atitraukė atgal. — Maldauju tave, Džekai! — šau- 
kė ji — Prisiekiu, kada nors aš viską tau papasakosiu, bet jei da- 
bar įeisi į kotedžą, užtrauksi tik nelaimę! — Kai bandžiau ją at- 
plėšti nuo savęs, ji, aistringai melsdama mane, lipte prilipo. 

— Džekai, patikėk manimi! — meldė ji.— Patikėk tik šį vie- 
ną, vienintelį kartą! Dėl to tu niekad nesigailėsi! Žinok, aš nie- 
kad neturėčiau jokių paslapčių, jei tai nebūtų susiję su tavo ge- 
rove. Visas mūsų bendras gyvenimas kabo ant plauko. Jei grį- 
šime kartu namo, viskas bus gerai. Jei brausies į kctedžą, viskas 
tarp mūsų bus baigta! 

Ji maldavo taip karštai, tiek sielvarto slypėjo jos žodžiuose, 
kad jie mane sulaikė, ir aš, praradęs ryžtą, sustojau prie durų. 

— Aš patikėsiu tavimi tik su viena vienintele sąlyga, — pa- 
galiau pratariau— Tegul toji paslaptis tuoj pat baigiasi. Tavo 
valia pasilaikyti sau savo slėpinius, bet turi prižadėti, kad dau- 
giau nebus naktinių vizitų, kad daugiau nieko neslėpsi nuo ma- 
nęs. Aš pasistengsiu užmiršti, kas buvo, jei pasižadi, kad ateityje 
tai nepasikartos. 

— Aš žinojau, kad tu patikėsi manimi| — sušuko ji, su paleng- 
vėjimu atsidusdama.— Bus taip, kaip nori. Eime iš čia, einam grei- 
čiau iš čia namo. 

Vis dar įsikibusi į rankovę, ji nusivedė mane nuo kotedžo. 
Eidamas aš grįžtelėjau atgal ir išvydau mirtinai blyškų geltoną 
veidą, stebintį mus iš antro aukšto. Koks gali būti ryšys tarp 
to padaro ir mano žmonos? Kas sieja Mano žmoną su ta šiurkš- 
čia prasčioke, su kuria kalbėjau užvakarė Neįspėjama mįslė, 
tačiau žinojau, kad niekad neturėsiu ramybės, kol nejminsiu 
jos. 

Po to dvi dienas aš niekur nėjau iš namų; atrodė, kad žmona 
sąžiningai laikosi Mūsų susitarimo, nes, kiek man buvo žinoma, 
ji irgi kojos nekėlė iš namų. Tačiau trečią dieną jau turėjau 
svarų įrodymą, kad iškilmingas pažadas nepajėgė jos sulaikyti 
nuo paslaptingo potraukio, stumiančio ją nuo vyro ir pareigos. 

Tą dieną išvykau į miestą, bet grįžau ne trečią trisdešimt 
šešios, kaip paprastai, o antrą keturiasdešimt. Man įėjus į namus, 
įbėgo į prieškambarį išsigandusiu veidu tarnaitė. 

— Kur ponia? — paklausiau. 

— Regis, išėjo pasivaikščioti — pralemeno ji, 


165 


Man iš karto kilo itarimas. Mečiausi viršun, kad įsitikinčiau, 
jog jos tikrai nėra namuose. Apsidairęs atsitiktinai žvilgtelėjau 
pro langą ir išvydau tarnaitę, su kuria ką tik kalbėjau, bėgančią 
skersai lauko kotedžo link. Iš karto supratau, ką visa tai reiš- 
kia. Žmona, ten išeidama, paprašė tarnaitę pašaukti ją, jei aš 
sugrįžčiau. Netverdamas pykčiu, šoviau žemyn ir nulėkiau taip 
pat skersai lauko, nusprendęs baigti tą reikalą visiems laikams. 
Mačiau žmoną su tarnaite skubančias taku, bet nesustojau kal- 
bėtis su jomis. Kotedže slypėjo paslaptis, temdanti mano gyve- 
nimą. Prisiekiau — trūks plyš, bet paslapties daugiau nebus. Net 
nepasibeldęs pasukau rankeną ir puoliau į prieškambarį. 

Pirmame aukšte viešpatavo tyla ir ramybė. Virtuvėje ant ug- 
nies burbuliavo arbatinukas, didelė juoda katė susirangiusi gu- 
lėjo krepšyje, bet anksčiau matytos moters — nė kvapo. Šokau 
į kitą kambarį, bet šis buvo tuščias. Tada užbėgau laiptais vir- 
šun, kur radau du taip pat tuščius kambarius. Visuose namuose 
nebuvo nė gyvos dvasios. Baldai ir paveikslai buvo patys papras- 
čiausi, blogiausio skonio, išskyrus vieną kambarį, pro kurio lan- 
gą Mačiau tą keistą veidą. Jis buvo jaukiai ir elegantiškai apsta- 
tytas; visi Mano įtarimai išaugo iki baisaus pavydo, kai ant 
židinio atbrailos pamačiau savo žmonos nuotrauką, kurioje ma- 
no prašymu prieš tris mėnesius ji buvo nufotografuota visu 
ugiu. 

Ten prabuvau gana ilgai, kol visiškai įsitikinau, kad namas 
visai tuščias. O paskui išėjau nešdamas širdyje tokią sunkenybę, 
kokios dar niekad nebuvau patyręs. Vos man grįžus, žmona įėjo į 
prieškambarį, bet aš buvau taip įsižeidęs ir supykęs, kad negalė- 
jau kalbėtis ir praėjau pro ją į savo kabinetą. Tačiau ji nusekė 
įkandin manęs ir prašneko man nespėjus užsidaryti durų. 

— Džekai, aš labai apgailestauju, kad sulaužiau pažadą, — pa- 
sakė ji, — bet jei žinotum visas aplinkybes, esu tikra, jog man at- 
leistum. 

— Tada papasakok viską, — pasakiau. 

— Aš negaliu, Džekai, negaliu! — šaukė ji. 

— Kol nepapasakosi man, kas gyvena tame kotedže ir kas 
per vienas tas, kuriam davei savo nuotrauką, tarp mūsų nebus 
jokio pasitikėjimo,— atstūmęs ją, pasakiau aš ir išėjau iš namų. 
Tai buvo vakar, pone Holmsai, ir nuo to laiko nemačiau jos ir 
nieko daugiau nežinau apie tą keistą reikalą. Tai pirmas šešėlis, 
iškilęs tarp mūsų, ir jis mane taip sukrėtė, kad visiškai nežinau, 

ką Man daryti. Staiga šį rytą man toptelėjo, kad tik jūs galėsite 
man patarti, todėl atskubėjau čia ir visiškai atsiduodu į jūsų 
rankas, Jeigu jums kas nors neaišku, prašom klausti. Bet tik 
greičiau sakykite, ką man daryti, nes šitos kankynės ilgiau nebe- 
galiu ištverti. 

Mudu su Holmsu atidžiai ir susidomėję klausėmės tokios keis- 
tos istorijos, kurią jis pasakojo trūkčiojančiu, užsikertančiu la- 
bai susijaudinusio žmogaus balsu. Mano draugas sėdėjo susimąs- 
tęs, parėmęs ranka smakrą. 

— Prašom pasakyti — pagaliau prabilo jis, — ar galite prisiek- 
ti, kad veidas, kurį matėte pro langą, buvo vyro? 

— Aš mačiau jį vis per gerą atstumą, todėl nieko tvirtinti 
negaliu. 

— Atrodo, kad tas veidas padarė jums nemalonų įspūdį. 

— Taip, jis buvo neįprastos spalvos, keistai sustingusių bruo- 
žų. Kai tik norėdavau priartėti, jis staigiai pradingdavo. 

— Kada jūsų žmona prašė šimto svarų? 

— Beveik prieš du mėnesius. 

— Ar esate matęs jos pirmojo vyro nuotrauką? 

— Ne, nes greitai po jo mirties Atlantoje buvo kilęs didžiulis 
gaisras, ir visi popieriai sudegė. 

— Tačiau ji turi jo mirties liudijimą. Sakėte, kad matėte 


Ji. 

— Taip, po gaisro ji išsiėmė dublikatą. 

— Ar esate sutikę ką Nors, kas būtų ją pažinojęs Ameri- 
koje? 

— Ne. 

— Ar ji buvo kada nors užsiminusi norinti vėl ten apsilan- 
kytiė 

— Ne, 

— Ar gaudavo laiškų iš ten? 

— Ne, 


— Ačiū. Dabar norėčiau truputį pagalvoti. Jei šiuo metu ko- 
tedže jau niekas nebegyvena, galime turėti šiek tiek sunkumų. 
Kita vertus, jei gyventojai, kaip man atrodo, buvo perspėti apie 
jūsų atvykimą, tai dabar turėtų būti sugrįžę, ir mes viską leng- 
vai išsiaiškinsime, Todėl leiskite jums patarti štai ką: grįžkite 
į Norberį ir vėl patyrinėkite kotedžo langus. Jei turėsite pag- 
rindo manyti, kad namas gyvenamas, nesibraukite vidun, bet at- 
siųskite mums telegramą. Ją gavę, Mes būsime pas jus po va- 

landos ir labai greitai ištirsime viską iš pašaknių. 

— O jei namas bus tuščias? 

— Tada aš atvažiuosiu pas jus rytoj, ir pasitarsimė. Tuo 
tarpu sudieu ir svarbiausia nesigraužkite, kol dar nežinia, ar tam 
tikrai yra pagrindo. Ą 

— Bijau, Votsonai, kad čia prasti reikalai, — tarė mano drau- 
gas, kai sugrįžo palydėjęs poną Grantą Manro iki durų.— Kaip 
jums atrodo? 

— Reikalas turi kažkokį koktų prieskonį, — atsakiau. 

— Taip. Šantažas, arba aš labai klystu. 

— O kas šantažuotojas? 

— Na, tas tipas, kuris gyvena vieninteliame padoriame to na- 
mo kambaryje ir yra pasistatęs ant židinio jos nuotrauką. Die- 
važi, Votsonai, tas numirėlio veidas langė tikrai kelia susido- 
mėjimą, ir nė už ką pasaulyje dabar nenusigręžčiau nuo to at- 
vejo. 

— Tai gal jau turite kokią versiją? 

— Taip, šiokie tokie griaučiai yra. Bet nė kiek nesistebėčiau, 
jei Mano spėjimai pasitvirtintų. Kotedže gyvena tos moters pir- 
masis vyras. 

— Kodėl taip manote? 

— Kaip kitaip paaiškintumėte jos nepaprastą susirūpinimą, 
kad jos antrasis nejįeitų vidun? Štai kaip aš surikiavau faktus: 
toji Moteris išteka Amerikoje. Jos vyras pasidaro labai bjaurus, 
na, įgauna kokių šlykščių savybių arba, tarkim, suserga kokia 
nepagydoma liga, sakykime, raupsais, ar netenka proto. Ji galop 
pameta jį, grįžta į Angliją, pakeičia pavardę ir pradeda, jos ma- 
nymu, naują gyvenimą. Praėjo jau treji metai, kai moteris antrą 
kartą ištekėjo, ir ji mano savo padėtį esant saugią. Ji parodė 
savo antrajam vyrui mirties liudijimą kito žmogaus, kurio pa- 
vardę buvo prisiėmusi. Deja, pirmasis vyras sužino jos gyvena- 
mąją vietą, arba gali būti, kad čia įsipainiojusi kokia ne itin są- 
žininga moteris, susidėjusi su ligoniu. Jie rašo žmonai grasin- 
dami atvažiuosią ir' atskleisią jos paslaptį Žmona prašo vyro 
šimto svarų ir stengiasi atsipirkti. Bet jie vis tiek atvažiuoja, ir 
kai vyras atsitiktinai pamini žmonai, jog į kotedžą atsikraustė 
žmonės, ji kažkaip pajunta, kad tai jos persekiotojai, ir palau- 
kus, kol vyras užmiega, bėga maldauti palikti ją ramybėje. Ne- 
pasisekus vėl eina kitą rytą, o jos vyras užklumpa ją, kaip sakė, 
išeinančią iš tų namų. Ji pažada daugiau ten neiti. Bet po dviejų 

dienų troškimas atsikratyti tų baisių kaimynų toks didelis, kad 
ji vėl deda pastangas juos įkalbėti. Šį kartą pasiima nuotrauką, 
kurios, ko gero, buvo iš jos pareikalauta. Viduryje pokalbio 
įbėga tarnaitė ir sako, kad sugrįžo šeimininkas. Žmona, žinodama 
jį ateisiant tiesiai į kotedžą, skubina gyventojus išeiti pro užpa- 
kalines duris į, sakysim, pušynėlį, kuris, pasak vyro, yra čia pat. 
Todėl jis rado visą namą tuščią. Tačiau labai stebėčiausi, jei ne- 
būtų jo gyventojų šį vakarą, kai mūsų klientas išeis pasižval- 
gyti. Na, ką manote apie mano versiją? 

— Ji remiasi vien spėliojimais. 

— Tačiau bent pagrindžia visus faktus. Jei iškils naujų duo- 
menų, prieštaraujančių tai versijai, laiko pakaks viską iš naujo 
peržiūrėti. Nieko daugiau negalime daryti, kol nesulauksime ži- 
nios iš Norberio. 

Ilgai laukti neteko. Telegrama atėjo mums baigiant gerti ar- 
batą. 


Kotedžas tebegyvenamas. Vėl mačiau veidą lange. Pasitiksiu 
septintos valandos traukinį. Nieko nesiimu daryti, kol jūs neat- 
vy ksite. 


Jis stovėjo prie traukinio, kai mes išlipome iš vagono. Net 
stoties žibintų šviesoje buvo matyti, koks jis išblyškęs ir susijau- 
dinęs — net virpėjo. 

— Jie ten tebėra, pone Holmsai,— pasakė jis, dėdamas ran- 
ką ant mano draugo rankovės.— Kotedže degė šviesos, kai vaikš- 
tinėjau apie jį. Dabar turim viską išsiaiškinti visiems laikams, 

— Koks jūsų planas? — paklausė Holmsas, mums einant tam- 
siu, medžiais apsodintu keliu. 

— Aš įsiveršiu į kotedžą ir pats pasižiūrėsiu, kas ten gyve- 
na. Norėčiau, kad judu abu pabūtumėte liudytojais. 

— Jūs tvirtai nusprendėte tai padaryti nepaisydamas žmo- 
nos perspėjimo, kad jums būtų geriau nekelti aikštėn jos slė- 
pinio? 

— Taip, tvirtai nusprendžiau. 

. — Ką gi, manau, kad jūs teisus. Geriau žinoti tiesą, kad ir 
kokia karti ji būtų, negu amžinai kankintis abejonėmis. Tad ir 
einam iš karto. Nors juridiniu požiūriu mes labai nusižengiam, 
bet, manau, rizikuoti verta. 

Naktis buvo labai tamsi, ir ėmė dulkti lietus, kai pasukome 
iš vieškelio į siaurą kelią, iš abiejų pusių apaugusį gyvatvore ir 
giliai išvažinėtą. Ponas Grantas Manro nekantriai traukė pir- 
myn, o mes klupinėjom įkandin jo. 

— Antai mano namų šviesos — tykiai pasakė jis, rodydamas 
pro medžius matomus apšviestus langus, — o čia kotedžas, į kurį 
aš tuoj įeisiu. 

Jam kalbant, mes apsukome kelio alkūnę, ir prieš mus iš- 
dygo namas. Šviesos juosta, ištįsusi per juodą žemę, bylojo du- 
ris esant praviras. Vienas antro aukšto langas buvo ryškiai ap- 
šviestas. Pakėlę akis, išvydome tamsų šešėlį, šmėžuojantį už už- 
uolaidos. 

— Štai ta pamėklė! — sušuko Grantas Manro.— Įsitikinsite pa- 
tys, kad kažkas ten yra. Na, paskui mane, ir mes greitai viską 
sužinosime. 

Mūms priėjus prie durų, staiga iš šešėlio išniro moteris ir 
sustojo šviesos ruože. Tamsoje jos veido negalėjai įžiūrėti, bet 
ištiestos į priekį maldaujančios rankos buvo matyti. 

-— Dėl Dievo, Džekai, neik! — meldė ji— Aš nujaučiau tave 
ateisiant šį vakarą. Apsigalvok, patikėk manimi dar kartą! Dėl 
to tu niekad nepasigailėsi! 

— Aš per daug tavimi pasitikėjau, Efe,— sušuko griežtai jis. — 
Leisk mane! Vis tiek aš įeisiu. Aš su draugais pagaliau atsklei- 
siu tą reikalą! — Jis pastūmė ją į šoną, o mes sekėme paskui jį. 
Jam plačiai atvėrus duris, senė puolė norėdama užtverti kelią, 
bet jis bloškė ją atgal, ir po akimirkos mes jau lipome laiptais 
viršun. Grantas Manro metėsi į apšviestą kambarį, mes — pas- 
kui jį. 

Tai buvo jaukus, gerai apstatytas kambarys; dvi žvakės degė 
ant stalo ir dvi— ant židinio atbrailos. Kampe, užsikniaubusi 
ant stalelio, sėdėjo mažytė mergytė. Mums įeinant, ji buvo nu- 
sisukusi. Mes matėme tik raudoną suknytę ir ilgas baltas piršti- 
nes. Jai atsigręžus į mus, aš surikau iš nuostabos ir siaubo: jos 
veidas buvo keisto, mirtinai blyškaus atspalvio, sustingęs, be jo- 
kios išraiškos. Po akimirkos paslaptis išaiškėjo. Juokdamasis 
Holmsas užkišo ranką už mergytės ausies ir nuėmė nuo jos veido 
kaukę. Mes išvydome anglies juodumo negriukę, blykčiojančią 
baltais dantukais, — jai, matyt, buvo linksma žiūrėti į mūsų aps- 
tulbusius veidus. Pritardamas jos linksmumui, aš taip pat pasi- 

leidau juoktis, bet Grantas Manro stovėjo YES akis, susiėmęs 
gerklę. 

— Viešpatie! — sušuko jis— Ką visa tai reiškia? 

— Tuoj paaiškinsiu, ką visa tai reiškia — atsakė moteris, iš- 
didžiu, ryžtingų veidu žengdama į kambarį — Prieš mano valią 
tu atskleidei paslaptį, tai dabar abu turime spręsti, kaip gyven- 
sime toliau. Mano vyras mirė Atlantoje. Mano kūdikis išliko. 

— Tavo kūdikis? 

Ji nusiėmė didelį sidabrinį medalioną, kiabėjusį ant krūti- 
nės. . 
— Tu niekad nebuvai pažvelgęs į jo vidų. 

— Maniau, kad jis neatsidaro. 

Ji paspaudė spyruoklę, ir viršelis atšoko. Jame buvo portre- 
tas labai išvaizdaus, protingo veido vyriškio, kurio bruožai aiš- 
kiai bylojo apie jo afrikietišką kilmę, 

— Tai Džonas Hebronas iš Atlantos, — pasakė moteris.— Tau- 
riausias žmogus pasaulyje. Už jo tekėdama, aš nutraukiau ryšius 
su savo rase ir, kol jis buvo gyvas, nė karto dėl to nesigailė- 
jau. Taip jau atsitiko, kad mūsų vienintelis vaikas nusidavė į jo, 
o ne į mano protėvius. Taip dažnai pasitaiko mišriose santuo- 
kose, ir mažoji Liusė yra daug tamsesnė už savo tėvą. Tačiau 
kad ir kokia ji būtų — šviesiaodė ar tamsiaodė, ji yra mano bran- 
gi dukrelė, mano numylėtinė, 

Išgirdęs tuos žodžius, mažasis padarėlis pribėgo prie motinos 
ir įsikniaubė į jos drabužių klostes. 

— Aš palikau ją Amerikoje tik todėl. — tęsė ji — kad jos 
sveikata dar buvo labai silpna ir klimato permaina galėjo išeiti 
jai ne į gera. Palikau ją mūsų buvusios tarnaitės ištikimos škotės 
globai. Niekad net nepamaniau atsižadėti vaiko, bet kai likimas 
mus, Džekai, suvedė ir aš tave pamilau, pabūgau tau pasakyti 
apie vaiką, Atleisk man, Viešpatie, bet aš taip bijojau tave pra- 
rasti, kad netekau drąsos viską tau papasakoti. Aš turėjau rink- 
tis ir dėl savo silpnumo nusisukau nuo savo brangaus vaikelio. 
Trejus metus slėpiau tą paslaptį nuo tavęs, palaikiau ryšį su 
aukle ir žinojau, kad mano mergytė gerai gyvuoja. Bet paskui 
kilo toks nenumaldomas troškimas išvysti savo kūdikį! Kovojau 
su juo, bet veltui. Nors žinojau tai būsiant rizikinga, bet nu- 
sprendžiau bent porą savaičių pasidžiaugti savo kūdikiu čia. Nu- 
siunčiau šimtą svarų auklei ir nurodymus išsinuomoti kotedžą 
pašonėje, kad galėčiau bendrauti su ja kaip su kaimyne ir mūsų 

santykiai niekam nekeltų įtarimo. Per tą atsargumą aš net per- 
sistengiau: liepiau dienos metu laikyti vaiką namuose ir pri- 
dengti jos veiduką bei rankeles, kad žmonės, pamatę ją net pro 
langą, nepradėtų plepėti apie šalia gyvenančią negriukę. Jei bū- 
čiau buvusi ne tokia atsargi, gal būčiau buvusi išmintingesnė, bet 
aš pakvaišau iš baimės — kad tik tu nesužinotum tiesos. 

Tu pirmas pasakei man, kad kotedže jau gyvena žmonės. Man 
reikėjo palaukti ryto, bet iš susijaudinimo aš negalėjau miegoti, 
todėl galop ir išsmukau tenai, nes žinojau tave kietai miegant. 
Bet tu pamatei mane išeinančią, ir taip prasidėjo mano vargai. Ki- 
tą dieną lengvai galėjai, bet tauriai atsisakei atskleisti mano pas- 
laptį. Kai įpuolei į namus po trijų dienų, auklė su vaiku vos 
spėjo pasprukti pro užpakalines duris. Galų gale šį vakarą viską 
sužinojai, ir aš dabar klausiu tavęs: kas bus su mumis — mano 
vaiku ir manimi? — Ji sunėrė rankas ir laukė atsakymo. 

Ilgai užtruko, kol Grantas Manro pagaliau nutraukė tylą, ir 
man labai malonu prisiminti jo atsaką. Jis pakėlė mažytę, pa- 
bučiavo ją, o paskui, tebelaikydamas vaiką, kitą ranką ištiesė 
žmonai ir pasisuko į duris. | 

— Mes galėtume daug patogiau pakalbėti apie tai namuose, — 
pasakė jis— Aš nesu labai geras žmogus, Efe, bet gal ne toks 
jau ir blogas, kokiu tu mane laikei, 

Mudu su Holmsu palydėjome juos keliu, o kai išėjome į vieš- 
kelį, mano draugas timptelėjo mane už rankovės: 

— Manau, kad mes būsime naudingesni Londone negu Nor- 
beryje. 

Iki pat vidurnakčio jis nė žodžio nepratarė apie tą įvykį, 
bet kai nešinas žvake susiruošė eiti į miegamąjį, štai ką pa- 
sakė: 

— Votsonai, jei kada nors jums pasirodytų, kad imu truputį 
per daug pasikliauti savo sugebėjimais ar mažiau, negu reiktų, 
dedu pastangų nusikaltimui tirti, malonėkite šnabžtelėti man į 
ausį ,,Norberis“, ir aš būsiu jums be galo dėkingas. 


III 
BIRŽOS KLERKAS 


Netrukus po vedybų aš nusipirkau gydytojo Farkvero prak- 
tiką Pedingtono rajone. Kažkada senasis daktaras turėjo daugybę 
pacientų, bet metų našta ir negalė — jį kankino, regis, šventojo 

Vito šokio liga — smarkiai praretino jų gretas. Žmonės labai pag- 
Tįstai vadovaujasi principu, kad tas, kuris gydo kitus, pats turi bū- 
ti sveikas, ir skersai žiūri į daktarą, negalintį savęs išgydyti. 
Todėl mano pirmtako sveikatai blogėjant, mažėjo jo praktika, 
ir kai aš ją pirkau, pajamos tesiekė tris šimtus, nors anksčiau 
jis uždirbdavo tūkstantį du šimtus per metus. Tačiau aš pasiti- 
kėjau savo jaunyste, energija ir neabejojau, kad per kelerius. 
metus turėsiu tiek pacientų, kiek jų būdavo ir anksčiau. 

Perėmęs praktiką, tris mėnesius labai daug dirbau ir beveik 
nesusitikdavau su savo draugu Šerloku Holmsu. Buvau taip pa- 
sinėręs į darbą, kad neužteko laiko vizitams į Beikerio gatvę, 
o jis pats paprastai išeidavo tik reikalų spiriamas. Todėl labai 
nustebau, kai vieną birželio rytą, po pusryčių, skaitydamas „„Bri- 
tiši medikl džornel!“, išgirdau, varpeliui nuaidėjus, aštrų savo se- 
no draugo balsą. 

— Ak, brangusis Votsonai, kaip smagu jus vėl matyti! — pa- 
sakė jis, žengdamas į kambarį.— Tikiuosi, kad ponia Votson jau 
visiškai atsigavo nuo tų visų išgyvenimų, kuriuos teko patirti 
mums ieškant lobių skrynelės. 

— Ačiū, mudu abu jaučiamės kuo puikiausiai, — atsakiau aš, 
su malonumu spausdamas jam ranką. 

-— Taip pat tikiuosi — tęsė jis, sėsdamas į supamąjį krėslą,— 
kad medicinos praktikos rūpesčiai nevisiškai nuslopino jūsų su- 
sidomėjimą Mūsų dedukcinėmis problemėlėmis? 

— Priešingai, — atsakiau, — kaip tik praėjusį vakarą varčiau 
senus užrašus ir klasiiikavau kai kuriuos mūsų tyrimų rezulta- 
tus. 

— Puoselėju viltį, kad nemanote, jog jūsų kolekcijai gana 
faktų? 

— Žinoma, kad ne. Baisiai norėčiau dar dalyvauti tiriant pa- 
našius įvykius. 

— Šiandien galėtumėte? 

— Kodėl gi ne? 

— Važiuotumėte į Birmingamą? 

— Jei reikia, važiuočiau. 

— O ligoniai? 

— Kaimynas priims. Visada dirbu už jį, kai jam reikia išva- 
žiuoti. Tai jis su malonumu atidirbs skolą. 

— Ė! Viskas eina kaip iš pypkės, — apibendrino Holmsas, loš- 
damasis krėsle ir atidžiai pro primerktus vokus žvelgdamas į 

mane.— Atrodo, kad negalavote šiomis dienomis. Baisiai apmau- 
du, kai vasarą persišaldai. | 

— Praėjusią savaitę tris dienas sėdėjau namuose — buvau la- 
bai nušalęs. Bet man rodos, kad to peršalimo nė ženklo neli- 
ko. 

— Tikrai neliko. Atrodote sveikas kaip ridikas, 

— Tai iš ko sprendžiate, kad sirgau? 

— Mieiasis drauguži, juk jūs susipažinęs su mano meto- 
dais. 

— Išprotavote dedukcijos būdu? 

— Žinoma. 

— Nuo ko pradėjote? 

— Nuo šiepečių. 

Nužvelgiau avimas naujas lakines šlepetes. 

— Kaip, po šimts,— pradėjau, bet Holmsas ėmė atsakinėti į 
klausimą, man dar nespėjus jo pabaigti. 

— Jūsų šlepetės naujos. Avite jas ne ilgiau kaip keletą sa- 
vaičių, — porino jis.— Padai, kuriuos dabar esate atsukęs į mane, 
truputį apsvilę. Iš pradžių maniau, kad šlepetės buvo sušlapu- 
sios ir bedžiovinant taip apskrudo. Bet va netoli kelties kyšo 
mažytis apskritas popierinis firmos ženklas su hieroglifais. Jei 
jis būtų sudrėkęs, būtų nukritęs. Vadinasi, jūs sėdėjote ištie- 
sęs kojas į ugnį; o kas gi, sveikas būdamas, birželio mėnesį, 
tegul ir lietingą, kaitins kojas? 

Kaip ir visada, Holmsui paaiškinus, dalykas pasirodė pats 
paprasčiausias. Tai jis suprato iš mano veido ir karčiai šypte- 
lėjo. 

— Bijau, kad, viską aiškindamas, labai nusipiginu,— pasakė 
jis — Padarinys be suvoktos priežasties daro daug didesnį įspū- 
dį. Na, tai vykstam į Birmingamą? 

— Vykstam. O kas ten nutiko? 

— Viską sužinosite traukinyje. Mano klientas yra čia pat, 
kebe. Tai einam? 

— Vieną minutėlę! — Brūkštelėjau kelis žodžius kaimynui, nu- 
kūriau į viršų pasakyti žmonai apie kelionę ir jau žengiau per 
slenkstį, kai šalia ėjęs Holmsas paklausė: 

— Kaimynas irgi gydytojas? 

Jis pažvelgė į jo vario lentelę, 

— Taip, jis pirko praktiką kaip ir aš. 

— Ar ji seniai egzistuoja? 

— Kaip ir pirmoji. Pastačius tuos namus. 

— A, tai jums teko geresnė. 

— Aš irgi taip Manau. Bet iš ko jūs sprendžiat? 

— Iš laiptelių, drauguži. Jie per tris colius giliau numinti ne- 
gu kaimyno. Tas džentelmenas kebe yra mano klientas ponas 
Holas Pikroftas. Leiskite man pristatyti jums savo draugą dakta- 
rą Votsoną. Vežėjau, sukirskit arkliui, kad nepavėluotumėme į 
traukinį. 

Aš atsisėdau prieš jauną gerai sudėtą vaikiną skaistaus, at- 
viro ir sąžiningo veido, kurį puošė šviesūs užraityti ūseliai. Itin 
blizgantis cilindras, tvarkingas, kuklus, juodas kostiumas bylo- 
jo jį esant guvų Sičio klerką, kilusį iš Londono bendruomenės, 
vadinamos kokni, davusios Anglijai šauniausius savanorių pul- 
kus, išugdžiusios daugiau puikių sportininkų už kiekvieną kitą 
Britų salyno visuomenę. Jo apskritas, raudonskruostis, iš pri- 
gimties trykštantis linksmumu veidas dabar buvo ištisęs, lūpų 
kampučiai kone komiškai nusvirę. Tačiau apie bėdą, atvedusią 
ji pas Šerloką Holmsą, aš sužinojau tik traukinyje, kur įsitai- 
sėme pirmos klasės vagone, jau gerokai pavažiavus į Birminga- 
mo pusę. 

— Mūsų kelionė truks septyniasdešimt minučių, — pasakė 
Holmsas.— Norėčiau, pone Holai Pikroftai, kad papasakotumėte 
daktarui Votsonui savo tokį įdomų nutikimą tiksliai taip, kaip 
man jį išdėstėte, o jei galite, tai dar išsamiau. Ir man pravers 
dar kartą paklausyti, kaip viskas klostėsi. Čia toks įvykis, Vot- 
sonai, kuriame gali būti ir įdomių dalykų, ir ničnieko, verto 
dėmesio. Bet tas atvejis turi nepaprastų, keistų savybių, kurios 
taip mielos ir jūsų, ir mano širdžiai. Na, pone Pikroftai, dėkit 
viską iš eilės, daugiau nebetrukdysiu jums, 

Mūsų jaunasis bendrakeleivis žybtelėjo į mane akimis. 

— Blogiausia toje istorijoje yra tai, kad pasirodžiau esąs 
kvailas per visą pilvą. Tiesa, viskas dar gali išeiti į gera, ir ne- 
labai pasakysi, kaip kitaip turėjau pasielgti; bet jei šuo ant uo- 
degos nuneš darbą ir paliksiu be nieko, jausiuos visiškas molio 
motiejus. Nesu didelis pasakorius, daktare, bet paklausykite, kas 
man atsitiko. 

Aš turėjau vietą Koksono ir Vudhauzo firmoje Dreipers Gar- 
dense, bet šių Metų ankstyvą pavasarį juos įvėlė į bėdą Vene- 
suelos paskola, apie ką jūs, be abejo, girdėjote, ir firma bankru- 
tavo. Aš tarnavau tenai penkerius metus, ir, kai firma buvo 

likviduojama, senis Koksonas davė man velniškai gerą reko- 
mendaciją. Mes, dvidešimt septyni klerkai“ buvome išmesti į gat- 
vę. Bėgau šen, bėgau ten, bet tokių bėdulių kaip aš visur pilna. 
Atėjo juodos dienos. Pas Koksoną uždirbdavau tris svarus per 
savaitę ir buvau susitaupęs apie septyniasdešimt svarų. Bet aš 
netrukau juos pravalgyti. Galop priėjau liepto galą — neturėjau 
net variokų pašto ženklams ir vokams, kad galėčiau atsiliepti į 
darbo pasiūlas. Nuplėšiau batus, bėginėdamas kontorų laiptais, o 
darbo kaip nėra, iaip nėra. 

Pagaliau perskaičiau apie vakansiją didžiulėje Moseno ir Vil- 
jamso biržoje Lombardo gatvėje. Drįstu manyti, kad Sičio ko- 
mercinė veikla nėra jums labai gerai pažįstama, tad pasakysiu, 
kad tai viena turtingiausių Londono firmų. Kreiptis reikėjo tik 
raštu. Aš nusiunčiau rekomendaciją ir prašymą be jokios vilties 
gauti tą vietą. Atsakymas atėjo kitu paštu: naujas pareigas ga- 
liu pradėti eiti iš karto, nuo kito pirmadienio, jei juos patenkins 
mano išorė. Bala žino, kaip sprendžiami tokie dalykai. Žmonės 
sako, kad administratorius tiesiog paneria į krūvą vokų ranką 
ir ima. pirmą pasitaikiusį. Kad ir kaip ten buvo, tą kartą laimė 
nusišypsojo man, ir buvau be galo patenkintas. Jie žadėjo mo- 
kėti svaru daugiau per savaitę. O darbas buvo beveik toks pat 
kaip ir pas Koksoną. 

Dabar priartėjau prie pačios keisčiausios tos istorijos dalies. 
Aš gyvenu už Hemstedo, Poterio gatvėje, Nr. 17. Tą vakarą, 
kada gavau laišką apie žadamą darbą, sėdėjau namie ir rūkiau, 
kai į kambarį įėjo šeimininkė ir padavė vizitinę kortelę, kurioje 
buvo išspausdinta ,„„Artūras Pineris, finansų reikalų agentas“. 
Kaip gyvas nebuvau girdėjęs šitos pavardės ir negalėjau įsivaiz- 
duoti, ko jis nori iš manęs, bet, žinoma, paprašiau šeimininkę 
pakviesti jį. Į kambarį įėjo vidutinio ūgio tamsiaplaukis, ruda- 
akis, juoda barzda, blizgančia nosimi vyras. Iš jo tryško energija, 
kalbėjo aštriu balsu, laikėsi kaip žmogus, branginantis laiką. 

— Ponas Holas Pikroftas, jei neklystu? — pasiteiravo jis. 

— Taip, pone,— atsakiau stumdamas kėdę jam atsisėsti. 

— Anksčiau tarnavote pas Koksoną ir Vudhauzą? 

— Taip. 

— O dabar priimtas pas Moseną? 

— Teisybė. 

— Žinote,— pradėjo jis,— aš girdėjau tikrai nepaprastų atsi- 
liepimų apie jūsų finansinius sugebėjimus. Pamenate Parkerį, 

Koksono administratorių? Tai jis be galo, be krašto gyrė jūsų 
gabumus. 

Be abejo, taip kalbėdamas, jis man kaip medum per širdį 
tepė. Aš visad mikliai susidorodavau su darbu kontoroje, bet 
niekad net nepamaniau, kad apie mane tokios nuomonės Si- 
tyje. 

— Jūs turite gerą atmintį? — paklausė jis. 

— Neblogą,— kukliai atsakiau. 

— Ar sekėte rinkos svyravimus, kai nedirbote? — paklausė 
jis. 

— Sekiau. Kiekvieną rytą perskaitydavau biržos naujienas. 

— Štai kur tikras žmogaus pašaukimas! — sušuko jis— Tik 
taip ir galima daug pasiekti. Ar neprieštarausite, jei šiek tiek pa- 
klausinėsiu jus? Koks Eiršyro akcijų kursas? 

— Nuo šimto penkių ir septynių aštuntųjų iki šimto šešių ir 
penkiolikos. 

— O Naujosios Zelandijos susivienijimo? 

— Šimtas keturi, 

— O „Britiš brouken hilz“? 

— Septyni, iki septynių su puse. 

— Nuostabu! — šaukė jis, pakėlęs rankas.— Visai sutampa su 
tuo, ką girdėjau apie jus. Vaikine, argi galima eikvoti tokius ga- 
bumus dirbant klerku pas Moseną. 

Galite įsivaizduoti, kaip nustebino mane tas jo pasakymas. 

— Na, kiti Žmonės nėra tokios geros nuomonės apie mane, 
pone Pineri. Aš ko galo negavau, kol susiradau tą vietą, ir la- 
bai ja džiaugiuosi, — pasakiau. 

— Na jau na! Jūs turite pakilti virš tų smulkmenų! Toji sri- 
tis tikrai ne jums. Paklausykit, ką pasakysiu jums. Ką aš turiu 
jums pasiūlyti — toli gražu ne tai, ko jūs galėtumėte reikalauti 
pagal savo sugebėjimus, bet, palyginti su darbu pas Moseną, 
skiriasi kaip diena nuo nakties. Kada pradedate dirbti pas Mo- 
seną? 

— Pirmadienį. | 

— O! Zinote, imsiu ir surizikuosiu pasiginčyti, kad jūs nei- 
site ten. 

— Neisiu pas Moseną? 

— Neisite, pone! Tada jūs jau būsite Franko Midlendo me- 
talo dirbinių kompanijos komercijos direktorius. Kompanija turi 

trisdešimt keturis skyrius Prancūzijoje, vieną Briuselyje ir vieną 
San Reme. o 

Pasiūlymas užgniaužė man kvapą. 

— Niekad nesu girdėjęs apie tokią kompaniją, — pasakiau. 

— Labai gali būti. Mes apsieiname be rėksmingos reklamos, 
kompanijos kapitalas — privačių asmenų, o reikalai taip gerai 
klojasi, kad mums neverta įsileisti žmonių iš pašalės. Kompani- 
jos steigėjas mano brolis Haris Pineris po pareigų pasiskirsty- 
mo yra valdybos generalinis direktorius. Žinodamas, kad aš įdė- 
miai seku vietinę komercinę veiklą ir daug pažįstu komersantų, 
paprašė manęs paieškoti gero žmogaus, nebrangininko. Jis nori 
jauno, veržlaus, ant visų keturių pakaustyto vaikino. Parkeris 
maždaug taip ir atsiliepė apie jus, ir štai aš čia. Tačiau mes ga- 
lime dabar pasiūlyti tik elgetiškus penkis šimtus. 

— Penkis šimtus per metus? — sušukau nustebęs. 

— Tik iš pradžių. Be to, jūs gausite vieną procentą komisi- 
nių už kiekvieną jūsų agentų sudarytą naują kontraktą. Pati- 
kėkite, iš to išeis daugiau negu jūsų alga. 

— Bet aš nieko neišmanau apie metalo dirbinius! 

— Užtat puikiai išmanote buhalteriją. 

Man galvoje ėmė zvimbti, ir vos galėjau nusėdėti kėdėje. 
Staiga dvejonės atšaldė mano įkarštį. 

— Pone, būsiu atviras su jumis, — tariau aš.— Mosenas duo- 
da man tik du šimtus, bet aš ten saugus kaip pas Dievą ausy. 
O apie jūsų kompaniją aš nieko nežinau, 

— Ak, nepėsčias, nepėsčias! — sušuko susižavėjęs svečias.— 
Kaip tik tokio mums ir reikia. Jums bet ko neįkalbėsi, bet taip 
ir turi būti. Štai šimto svarų banknotas. Jei manote, kad galime 
susitarti, dėkite kišenėn kaip avansą. 

— Jūs labai dosnus, — atsakiau— Kada turėčiau pradėti dar- 
bą? 

— Atvažiuokite į Birmingamą rytoj, pirmą valandą, — pasa- 
kė jis — Aš turiu kišenėje laišką, kurį įteiksite broliui. Jūs ra- 
site jį Korporeišeno gatvėje, Nr. 126b, laikinose kompanijos 
patalpose. Žinoma, jis turi patvirtinti mūsų susitarimą, bet, tarp 
mūsų kalbant, jūs jau priimtas, 

— Pone Pineri, nežinau, kaip jums ir bedėkoti — aš liejau sa- 
vo dėkingumą. 

— Na, ką jūs! Pagal nosį ir tabakas! Beje, norėčiau sutvar- 
kyti porą smulkmenų, na, grynas formalumas. Turite popieriaus? 

Malonėkite parašyti: „Šiuo patvirtinu, kad sutinku eiti Franko 
Midlendo metalo dirbinių kompanijos komercijos direktoriaus 
pareigas už minimalų 500 svarų atlyginimą“. 

Padariau kaip paprašytas, ir jis įsidėjo raštelį į kišenę. 

— Dar vienas dalykėlis,— pasakė jis.— Kaip ketinate susitvar- 
kyti su Mosenu? 

— Iš džiaugsmo visai jį pamiršau. Parašysiu ir atsisakysiu — 
pasakiau. 

— Kaip tik nenorėčiau, kad taip darytumėte. Mat dėl jūsų 
aš susiroviau su jų administratoriumi. Aš nuėjau ten pasiklau- 
sinėti apie jus, o jis iš karto pastatė šerį; apkaltino mane vilio- 
jant jus iš jų firmos ir panašiai. Galop aš nustojau kantrybės. 
„Jei norite turėti gerus žmones, tai ir mokėkite jiems gerai“ — 
pasakiau. O tas atrėžė: „Jis bemeilys gauti mažą algą pas mus 
negu didelę pas jus“. „Lažinuosi iš penkių svarų, — pasakiau, — 
kai jis gaus mano pasiūlymą, jūs nė žodelio neišgirsite iš jo.“ 
„Lažinamės,—- sutiko jis — Mes jį iš gatvės paėmėme, ir jis taip 
lengvai nepaliks mūsų.“ Taip ėmė ir pasakė. 

— Tai įžūlus šunsnukis! — sušukau aš.— Kaip gyvas nesu jo 
matęs, tai ko man šokinėti apie jį2ė Tikrai nerašysiu, nors dabar 
ir prašytumėte, nė žodelio nesulauks jis! 

— Taip jam ir reikia| Vadinasi, sutarta? — baigė pokalbį, kil- 
damas nuo kėdės.— Žinote, esu labai patenkintas gavęs broliui 
tokį gerą žmogų. Štai jūsų avansas, šimtas svarų, o čia laiškas. 
Neužmirškite adreso: Korporeišeno gatvė, 126 b, ir kad jums rei- 
kia atvykti pirmą valandą. Labanakt, ir tegul visad lydi jus lai- 
mė, kurios esate vertas, 

Tai maždaug taip, kiek menu, mes pasikalbėjome tą vakarą. 
Galite įsivaizduoti, daktare Votsonai, kaip aš džiaugiausi tokia 
nepaprasta sėkme. Pusę nakties prasėdėjau apsalęs iš laimės, o 
kitą dieną išdūmiau į Birmingamą traukiniu ir nulėkiau ten daug 
anksčiau, negu buvo man paskirta. Nulakinęs savo daiktus į vieš- 
butį, pasileidau ieškoti namo duotuoju adresu. 

Buvo be penkiolikos pirma, bet pamaniau, tiek tos bėdos. 
Šimtas dvidešimt šeštuoju numeriu buvo pažymėtas tarp dviejų 
didžiulių krautuvių įėjimas, vedantis prie įvijų akmeninių laip- 
tų, kurių abiejose pusėse buvo daugybė butų, nuomojamų bend- 
rovių kontoroms ar laisvųjų profesijų specialistų — gydytojų, ad- 
vokatų ir pan.— kabinetams. Nuomininkų pavardės buvo sura- 
šytos apačioje, ant sienos, bet Franko Midlendo metalo dirbinių 


179 


kompanija ten nefigūravo. Kiek minučių stovėjau it musę kan- 
dęs ir svarsčiau, ar visas reikalas nėra tik gražiai suregzta ap- 
gavystė. Tada priėjo prie Manęs vyriškis ir prakalbino. Jis labai 
nešė į mano vakarykštį pašnekovą — tokio pat sudėjimo ir bal- 
so, tik buvo švariai nusiskutęs ir šviesesnių plaukų. 

— Jūs — ponas Holas Pikroftas? — paklausė jis. 

— Taip,— atsakiau. 

— A, aš laukiu jūsų, bet jūs kiek per anksti atėjote. Šį rytą 
gavau žinią iš brolio, ir jis be galo jus išgyrė. 

— Aš kaip tik lentoje ieškojau firmos pavadinimo, kai jūs 
priėjote, 

— Ten jo dar nėra, nes tik praėjusią savaitę išsinuomojo- 
me tas patalpas. Prašom eiti su manimi, ir mes aptarsime reika- 
lus. 

Sekiau paskui jį laiptais iki paskutinio aukšto, kur pačioje 
palėpėje jis ivedė mane į porą dulkėtų kambarėlių be kilimų 
ir užuolaidų. Aš tikėjausi išvysti erdvias patalpas, apstatytas bliz- 
gančiais stalais, daugybę klerkų — prie ko buvau pripratęs, to- 
dėl išverčiau akis pamatęs dvi pušines kėdes ir mažą staliuką, 
nes tai, pridėjus buhalterijos knygą ir krepšį popiergaliams, buvo 
visi baldai. 

— Nenusiminkite, pone Pikroftai, dėl patalpų kuklumo,— pa- 
sakė jis, pamatęs mano ištįsusį veidą.— Ne per vieną dieną bu- 
vo pastatyta Roma. Mes turime pakankamai pinigų, tik nespė- 
jome kaip reikiant įrengti patalpos. Prašom sėstis, ir norėčiau 
žvilgtelėti į jūsų laišką. 

Aš padaviau laišką, Kurį jis skaitė labai atidžiai. 

— Atrodo, kad padarėte labai gerą įspūdį mano broliui Ar- 
tūrui, — pasakė jis— o jis — labai įžvalgus žmogus. Žinote, jis 
vertina Žmogų Londono požiūriu, o aš — Birmingamo, bet šį kar- 
tą paklausysiu jo patarimo. Taigi prašom laikyti save priimtu į 
darbą. 

— Kokios bus mano pareigos? — paklausiau. 

-— Netrukus jūs: vadovausite didžiulei Paryžiaus prekių ba- 
zei, iš kurios tieksime anglų fajansinius indus į šimtas trisde- 
šimt keturias Prancūzijos parduotuves. Per savaitę baigsime su- 
pirkti prekes, o tuo tarpu jūs būsite Birmingame ir dirbsite čia. 

— Ką? 

Užuot atsakęs, jis išėmė iš stalčiaus storą raudoną knygą. 

— Štai čia Paryžiaus gyventojų adresų: knyga, — pasakė jis.— 

Po žmogaus pavarde parašytas jo verslas. Pasiimkite knygą namo 
ir isrinkite visus ūkinių prekių pirklius bei jų adresus. Tai man 
labai pravers. 

— Betgi yra klasifikuoti sąrašai — priminiau aš. 

— Jais negalima pasikliauti. Jų sistema skiriasi nuo mūsiš- 
kės. Žodžiu, darykite, ką prašiau, ir pirmadienį, dvyliktą valan- 
dą, Man atnešite sąrašą. Sudieu, pone Pikroftai. Jei būsite uolus 
ir sumanus, pamatysite, kaip gera bus jums pas mus. 

Didžiule knyga po ranka nešinas, sugrįžau į viešbutį, o krū- 
tinėje virė labai prieštaringi jausmai. Viena vertus, buvau pri- 
imtas į darbą ir kišenėje turėjau šimtą svarų; kita vertus, nu- 
šiurusios kompanijos patalpos, jokios iškabos bei kiti dalykai, 
kurie krinta komersantui į akis, man padarė labai nepalankų 
įspūdį apie mano darbdavių finansinę padėtį. Bet, šiaip ar taip, 
pinigai kišenėje, tai kas bus, kas nebus, o dirbti reikia. Visą 
sekmadienį plušau galvos nepakeldamas, tačiau pirmadienį bu- 
vau priėjęs tik iki H raidės. Nuėjęs pas šefą, radau jį tame pa- 
čiame skurdžiame kambarėlyje, ir man buvo pasakyta dirbti 
toliau iki trečiadienio, o tada vėl ateiti. Trečiadienį dar nebuvau 
baigęs užduoties, tai pyliau toliau iki penktadienio, vakar die- 
nos, kada ir įteikiau savo darbą ponui Hariui Pineriui. 

— Labai ačiū, — padėkojo jis.— Bijau, kad nebuvau numatęs 
darbo keblumo. Sąrašas labai palengvins man darbą. 

— Labai daug laiko reikėjo sugaišti — pasakiau aš. 

— O dabar,— tarė jis— norėčiau baldų parduotuvių sąrašo, 
nes visos pardavinėja ir indus. 

— (Gerai. 

— Ir ateikite rytoj, septintą vakaro, kad žinočiau, kaip jums 
sekasi. Padirbėjęs nueikit į miuzikholą atsipūsti valandėlę kitą — 
tai jums tikrai nepakenks.— Jis nusijuokė, ir aš pašiurpau pa- 
matęs, kad antras dantis kairėje pusėje užplombuotas didele auk- 
so plomba. 

Šerlokas Holmsas iš pasitenkinimo patrynė rankas, 0 aš nu- 
stebęs įsispitrėjau į mūsų klientą. 

— Jūs, daktare Votsonai, atrodote nustebęs, bet va kaip bu- 
vo, — pasakojo jis— Kai aš kalbėjausi su tuo kitu samdytoju 
Londone ir pasakiau neisiąs pas Moseną, jis nusijuokė, ir aš pas- 
tebėjau tą jo dantį, lygiai taip pat užplombuotą. Ir tą, ir šį kartą 
mano dėmesį patraukė aukso blykstelėjimas. Sumetęs, kad bal- 
sas ir kūno sudėjimas abiejų vienodi, o skiriasi tik tai, kas pa- 

keičiama skustuvu ar peruku, aš jau neabejojau, kad čia tas 
pats žmogus. Žinoma, pasitaiko labai panašių brolių, bet kad jų 
būtų vienodai užplombuotas tas pats dantis, tai jau ne... Šefas 
linktelėjo, ir aš gatvėje pasijutau it maišu per galvą trenktas. 
Nupėdinau į viešbutį, įkišau veidą į šalto vandens dubenį ir 
ėmiau galvoti. Kodėl jis pasiuntė mane iš Londono į Birminga- 
mą? Kodėl jis čia atvyko pirma manęs? Ir kodėl jis parašė laiš- 
ką sau? Visa tai išnarplioti buvo ne mano nosiai. Staiga šovė į 
galvą mintis: ko aš neįkandu, Šerlokas Holmsas gali lengvai per- 
krimsti. Kaip tik spėjau į naktinį traukinį, iš ryto atėjau pas 
jus — ir štai važiuojame drauge į Birmingamą. 

Biržos klerkui baigus pasakoti tokį keistą įvykį, stojo tyla. 
Paskui Šerlokas Holmsas reikšmingai mirktelėjo man, lošdamasis 
į minkštasuolio atramą patenkintu, bet ir kritišku veidu, kaip žŽi- 
novas, ką tik nurijęs pirmą seno vyno gurkšnį. 

— Na ką, Votsonai, gražiai sugalvota? — paklausė jis— Čia 
yra detalių, kurios itin domina mane. Manau, kad sutiksite, jog 
pašnekesys su ponu Artūru Hariu Pineriu laikinojoje Franko Mid- 
lendo ūkinių prekių kompanijos būstinėje bus mudviem gana 
įdomus. 

— Bet ką mes ten veiksime? — paklausiau. 

— Darbo prašysite— nusijuokė Holas Pikroftas.— Jūs esate 
mano draugai, ieškote darbo, ir nieko nuostabaus, jei aš atsi- 
vedu jus abu pas generalinį direktorių. 

— Visai gerai — atsakė Holmsas.— Norėčiau mesti akį į tą 
džentelmeną ir pažiūrėti, ar galėsiu perprasti jo užmačias. Ir už 
kokias savybes, drauguži, jis taip vertina jus. O gal... 

Jis ėmė krimsti nagus, įsmeigęs tuščią žvilgsnį į langą, ir 
mes neištraukėme daugiau nė žodelio iš jo iki paties Birmin- 
gamo, 

Tą dieną, septintą valandą vakaro, mūsų trejetas žygiavo Kor- 
poreišeno gatve į kompanijos kontorą. 

— Nėra jokio reikalo eiti anksčiau, — porino mūsų klientas.— 
Jis užsuka ten, matyt, tik su manimį pasimatyti, nes iki sutartos 
valandos kambariai esti tušti. 

— Tai šį tą byloja, — pasakė Holmsas. 

— Po šimts, ką aš jums sakiau! — šūktelėjo klerkas.— Štai jis 
eina pirma mūsų. 

Jis parodė nediduką, tamsiaplaukį, gerai apsirengusį žmogų, 
skubantį kita puse. Mums įsmeigus į jį akis, jis pasisuko į ber- 

niuką, skersai gatvės plyšaujantį vakarinio laikraščio šviežiau- 
sias naujienas; pasileidęs tarp kebų ir omnibusų, Pineris nusi- 
pirko vieną ir, laikraščiu nešinas, pradingo tarpduryje. 

— Ten jis ir nuėjo, — pasakė Holas Pikroitas— Ten ir yra 
kompanijų kontoros, kur jis nudrožė. Eime, ir aš viską kuo gra- 
žiausiai sutvarkysiu. 

Sekdami jam iš paskos, mes užlipome į šeštą aukštą ir susto- 
jome prie pravirų durų, į kurias pasibeldė mūsų klientas. Bal- 
sas iš vidaus pakvietė užeiti, ir mes įėjome į plikomis sienomis, 
be baldų kambarį, tiksliai Holo Pikrofto nupasakotą. Prie vie- 
nintelio stalo sėdėjo gatvėje matytas žmogus, išsiskleidęs prieš 
save vakarinį laikraštį. Jam pažvelgus į mus, man toptelėjo, jog 
gyvenime nebuvau matęs veide tiek sielvarto, sumišusio su to- 
kiu siaubu, kokį retai man tenka patirti. Jo kakta žibėjo pra- 
kaito karoliukais, skruostai balzgani kaip žuvies papilvė, o iš- 
sprogusios akys tiesiog paklaikusios. Jis spoksojo į savo klerką 
tartum niekad nebuvo jo matęs, o iš pastarojo veido supratau, 
kad jis tokį šefą regi pirmą sykį. 

— Pone Pineri, jūs sergate? — sušuko klerkas. 

— Taip, jaučiuosi nekaip, — atsakė jis, iš visų jėgų stengda- 
masis suimti save į rankas; aplaižęs sausas lūpas, tęsė: — O kas 
tie su jumis atėję džentelmenai? 

— Va šitas yra ponas Haris iš Bermendsio, o tas — ponas 
Praisas, vietinis, — sklandžiai supažindino mus klerkas.— Jie — 
mano draugai, patyrę klerkai, bet šiuo metu be vietos. Tai, sakau, 
gal atsirastų kokio darbo ir jiems kompanijoje? 

— Galimas daiktas! Kodėl gi ne! — šaukė ponas Pineris, šiur- 
piai šypsodamasis.— Be abejo, mes galėsime surasti jiems darbo. 
Kokia jūsų specialybė, pone Hari? 

— Esu buhalteris, — atsakė Holmsas. 

— O, mums kaip tik reikalingi buhalteriai. O jūsų, pone Prai- 
sai? 

— Aš, — klerkas,— atsakiau. 

— Tikiuosi, kad kompanija galės duoti jums darbo. Prane- 
šiu, kai tik ką nors nuspręsime. O dabar paprašysiu jūsų išeiti. 
Dėl Dievo, palikite mane ramybėje! 

Paskutiniai žodžiai jam išsprūdo staiga ir netikėtai, sakytum 
jis prarado savitvardą, kuriai išlaikyti, matyt, reikėjo daug pas- 
tangų. Mudu su Holmsu susižvalgėme, o Holas Pikroftas žengė 
žingsnį prie stalo. 

— Pone Pineri, užmiršote, kad esu čia sų reikalu ir turiu gau- 
ti iš jūsų nurodymų, — pasakė jis. 

— Žinoma, pone Pikroftai, žinoma, — prašneko darbdavys ra- 
mesniu balsu.— Tik prašau palaukti minutėlę, aišku, jūsų drau- 
gai tegul palaiko jums kompaniją. Po trijų minučių būsiu čia 
jūsų paslaugoms, jei leisite tiek papiktnaudžiauti jūsų kantry- 
be. 

Jis pakilo, labai mandagiai nusilenkė ir išėjo pro atokiausias 
duris, kurias uždarė paskui save. 

— Kas dabar bus? — sušnabždėjo Holmsas.— Ar jis nori išneš- 
ti kudašių? 

— Neįmanoma,— atsakė Pikroftas. 

-— Kodėl? | 

— Durys išeina į kitą vidinį kambarį. 

— Ten nėra išėjimo? 

— Jokio. 

— Ar ten yra baldų? 

— Vakar buvo tuščia. 

— Tai ką, po šimts, jis gali ten daryti? Kažko aš nesupran- 
tu. Pineris paklaikęs iš baimės. Kas jam įvarė tokį siaubą? 

— Jis įtaria mus esant iš policijos, — pasakiau. 

— Tikriausiai! — palaikė mane Pikroftas. 

Holmsas papurtė galvą. 

— Jis neišbalo. Jis jau buvo išbalęs mums įėjus į kambarį. — 
pasakė Holmsas.— Galimas daiktas, kad... 

Jo žodžius nuslopino garsus tuk, tuk, tuk į gretimo kambario 
duris. 

— Kokio velnio jis beldžiasi į savo durisė! — suriko kler- 
kas, 

Pasigirdo dar garsesnis tuksėjimas. Mes visi pastatėme akis 
į tas uždarytas duris. Zvilgtelėjęs į Holmsą, išvydau jo sugriež- 
tėjusį veidą ir kaip jis susijaudinęs palinko į priekį. Staiga kaž- 
kas tyliai sugargaliavo, sukriokė ir vėl smarkiai subeldė į duris. 
Holmsas dryktelėjo per kambarį ir trenkėsi į duris. Sekdami jo 
pavyzdžiu, mes irgi metėmės prie durų ir užgulėm jas visu svo- 
riu. Pasidavė vienas vyris, paskui kitas, ir traškėdamos pokšė- 
damos durys išvirto. Mes sugriuvome vidun. Kambarys buvo 
tuščias. 

Bet mes klydome tik akimirką. Viename kampe, prie to kam- 
bario, iš kurio atėjome, buvo dar kitos durys. Holmsas šoko 

prie jų ir atidarė. Ant grindų numesti švarkas, liemenė, o už 
durų iš petnešų užnertoje kilpoje kiburiavo Franko Midlendo 
ūkinių prekių akcinės bendrovės generalinis direktorius. Nena- 
tūraliai, kraupiai nusvirusia ant peties galva, pritrauktais keliais, 
o kulnai, atsitrenkdami į duris, kaip tik ir nutraukė mūsų po- 
kalbį. Tą pačią akimirką aš stvėriau jį per liemenį ir laikiau 
pakylėjęs, kol Holmsas su Pikrofitu atrišo gumines petnešas, gi- 
liai įsiveržusias į kaklą. Tada, nunešę į kitą kambarį, paguldė- 
me ant grindų. Čia jis tysojo moiio spalvos veidu, sulig kiek- 
vienu ikvėpimu ir iškvėpimu pūkšdamas pamėlusiomis lūpomis — 
iš ką tik buvusio sveiko žmogaus liko sumaitoti griuvėsiai. 

— Votsonai, kokia jo būklė? — paklausė Holmsas. 

Pasilenkiau prie pakaruoklio ir ėmiau apžiūrinėti. Pulsas silp- 
nas, su pertrūkiais, bet kvėpavimas darėsi vis gilesnis, ėmė tru- 
putį virpėti akių vokai, pro kuriuos buvo matyti baltas obuolio 
rėželis. 

— Šis jau buvo aname pasaulyje,— pasakiau, — bet dabar gy- 
vens. Tik atidarykite langus ir duokite man tą vandens grafiną— 
Atsegiau jo apykaklę, užpyliau šalto vandens ant veido ir ėmiau 
kiloti jo rankas, kol jis pats giliai įkvėpė.— Po kiek laiko atsi- 
gaus, — pasakiau nueidamas nuo jo. 

Holmsas stovėjo prie stalo, rankas giliai susikišęs į kelnių 
kišenes, galvą nuleidęs ant krūtinės. 

— Manau, kad dabar reikėtų iškviesti policiją, — pasakė jis— 
Nors, tiesą sakant, norėčiau iki galo išsiaiškinti tą istoriją, kol 
ji ateis. 

— Aš tai ničnieko nesuprantu, — pasakė Pikroftas, kasydama- 
sis pakaušį — Kodėl jiems reikėjo atsigabenti mane čia ir dar... 

— Etl Viskas gana paprasta,— nekantriai nutraukė jį Holm- 
sas.— Va tik tas paskutinis žingsnis... 

— Tai ką, šiaip ta istorija jums aiški? 

— Kaip ant delno. O ką jūs.manote, Votsonai? 

Aš trūktelėjau pečiais. 

— Prisipažįstu, čia Man per kietas riešutas, — atsakiau. 

— Na jau! Jei žvilgtelėsite į įvykius nuo pat pradžios, iš 
karto peršasi viena išvada. 

— Kokia gič 

— Ogi tai, kad visas planas remiasi dviem dalykais. Pirma- 
sis — priversti Pikroftą parašyti pareiškimą apie norą tarnauti 

toje absurdiškoje bendrovėje. Argi neaišku, kaip daug byloja tas 
faktas? a 

— Deja, mano galva neneša, 

— Na, kodėl jiems rūpėjo išpešti tą pareiškimą? Paprastai 
dėl tokių dalykų susitariama žodžiu, ir nebuvo jokio reikalo 
daryti išimties. Negi nesuvokiate, mielasis jaunuoli, kad jiems 
verkiant reikėjo gauti jūsų rašysenos pavyzdį, o kitaip — kaip 
jį paimsi? 

— Bet kam? | 

— Taigi — kam. Atsakę į tą klausimą, mes labai pasistūmė- 
sime į priekį, spręsdami problemą. Taigi, kodėl jie norėjo jūsų 
rašysenos? Gali būti tik viena priežastis. Kažkas norėjo išmokti 
mėgdžioti jūsų raštą, ir jam reikėjo pavyzdžio. O dabar, ėmę 
nagrinėti antrą daiyką, pamatysime, kad vienas paaiškina kitą. 
Atmenate, kaip Pineris prašė jūsų nesiųsti pranešimo, kad at- 
sisakote vietos: tegul tokios didelės įstaigos administratorius lau- 
kia pono Holo Pikrofto, kurio niekad akyse nematė, ateinant į 
darbą pirmadienio rytą. 

— Viešpatie Dieve! — sušuko mūsų klientas.— Koks gi aš avi- 
nas! 

— Dabar matote, kam jiems reikėjo jūsų rašysenos. Tarkim, 
kažkas eina jūsų pareigas, bet rašo visiškai ne ta rašysena, ku- 
ria buvo parašytas prašymas tai vietai gauti. Tuoj. pat išlįstų 
yla iš Maišo. Todėl apgavikas išmoko pamėgdžioti jūsų raštą ir 
saugiai jaučiasi, nes, kiek supratau, niekas toje įstaigoje jūsų 
nepažįsta. 

— Ničniekas,— suvaitojo Holas Pikroftas. 

— Na, matote. Jiems buvo labai svarbu, kad nepersigalvotu- 
mėt arba kas nors jums nepasakytų, jog jūsų antrininkas dirba 
Moseno biržoje. Todėl jie davė jums gražų avansą, nubildino į 
Birmingamą ir sugalvojo jums tokį užsiėmimą, kad nebūtų laiko 
važinėti į Londoną, kur galėtų visas tas gražus žaidimėlis iškilti 
į aikštę. Sakytum viskas gana paprasta. 

— Bet kodėl jis apsimetė savo paties broliu? 

-— Na, čia nieko ypatingo. Matyt, jų esama tik dviejų. Kitas 
vaidina biržoje jus. O šitas apsimetė darbdaviu, bet paskui pa- 
matė, kad reikia trečio žmogaus — jūsų šefo, tačiau pašalinių 
įsileisti į savo žaidimą jie, gink Dieve, nenorėjo. Todėl jis kiek 
begalėdamas keičia savo išvaizdą, vildamasis, kad panašumą, ku- 
Iį jūs, šiaip ar taip, pastebėsite, priskirsite artimai giminystei. 

Jei ne ta auksinė plomba, jums niekad nebūtų kilęs joks įta- 
rimas. 

Holas Pikroftas jau mosikavo iškeltais kumščiais. 

— Viešpatie Dievel — šaukė jis.— Kol jie šitaip mulkino ma- 
ne, ką gi tas kitas Holas Pikroftas veikė Moseno biržoje? Pone 
Hoimsei, ką mes turime daryti? Sakykite, ką man daryti? 

— Reikia telegrafuoti Mosenui. 

— Šeštadieniais jie dirba tik iki dvyliktos. 

— Ne bėda! Juk ten turi būti koks sargas ar durininkas... 

— Ak, tiesa! Ten yra nuolatinis sargas biržoje laikomiems 
vertybiniams popieriams saugoti. Dabar atsimenu, girdėjau apie 
tai kalbant Sityje. 

— Puiku, mes nusiųsime jam telegramą ir pasiteirausime, ar 
viskas gerai pas juos, ar dirba ten klerkas jūsų pavarde. Visa 
tai aišku. Neaišku tik, kodėl vienas iš sukčių, mus pamatęs, tuoj 
pat išbėgo iš kambario ir pasikorė. 

— Laikraštis...— sukriokė balsas už mūsų. Pakaruokiis mėgi- 
no atsisėsti, buvo papilkėjęs ir baisus, bet akyse jau šmėkščiojo 
sąmonės atšvaitai. Jis nervingai trynė rankomis platų, raudoną 
kaklą juosiantį ruožą. 

— Laikraštis! Žinoma, kad laikraštis! — suriko susijaudinęs 
Holmsas.— Na koks aš idiotas] Tiek reikšmės suteikiau mūsų ap- 
silankymui, kad apie laikraštį nė nepamaniau. Aišku, kjad čia šuo 
pakastas! 

Holmsas išskleidė laikraštį ant stalo ir iš pasitenkinimo šūk- 
telėjo. 

— Pažvelkite čia, Votsonai! — kvietė jis— Tai Londono laik- 
raščio „Ivning stended“ popietinė laida. Jis viską mums paaiš- 
kins. Pažvelkite į antraštes: „Nusikaltimas Sityje“, ,Žmogžudystė 
Moseno ir Viljamso biržoje“, „Žlugo grandiozinis apiplėšimas“, 
„Nusikaltėlis sulaikytas“. Kadangi visi netveriame smalsumu, tai 
malonėkite paskaityti mums garsiai. 

Sprendžiant iš publikacijos vietos laikraštyje, šiandien Lon- 
done įvyko tik vienas toks svarbus nusikaltimas, kuris štai kaip 
buvo aprašytas: 


Šiandien Sityje buvo kėsintasi apiplėšti Moseno biržą. Vienas 
žmogus užmuštas, nusikaltėlis sulaikytas. Neseniai į garsiąją Mo- 
seno ir Viljamso biržą buvo padėti saugoti vertybiniai popieriai, 
kurių verlė gerokai viršija vieną milijoną svarų sterlingų. Bir- 

žos valdytojas, jausdamas didžiulę atsakomybę ir riziką dėl ver- 
tybių, užsakė naujausios konstrukcijos sėifus, o pastate dieną 
nūktį budėjo ginkluotas sargybinis. Praėjusią savaitę į darbą bu- 
vo priimtas naujas klerkas Holas Pikroitas, kuris pasirodė esąs 
garsusis parūšų klastotojas ir vagis Bedingtonas, neseniai su savo 
broliu atkalėjęs penkerius metus katorgoje. Dar nežinia, kokiu 
būdu jam pavyko svetimu vardu įsidarbinti biržoje, kurioje jis 
nesnaudė: nuodugniai išiyrė patalpas, vertybėms saugoti seiius 
ir pasidirbdino įvairių užraktų atliejas. 

Šeštadienį Moseno biržos klerkai paprastai baigia darbą vi- 
durdienį. Todėl Sičio policijos seržantas Tjusonas gana nustebo 
išvydęs kelionmaišiu nešiną dženielmeną, lipantį laiptais dvide- 
šimt minučių po pirmos. Policininkui kilo įtarimas, jis ėmė sekti 
tą žmogų ir galop, padedamas konsteblio Poloko, nes sulaikyta- 
sis labai priešinosi, jį areštavo. Iš karto tapo aišku, kad įvykdy- 
tas didžiulis, įžūliausias biržos apiplėšimas. Kelionmaišyje buvo 
šimto tūkstančių svarų vertės Amerikos geležinkelių obligacijų, 
kasybos ir kitų bendrovių akcijų kvitų. Apžiūrėjus patalpas, ras- 
tas vargšo sargo lavonas, pusiau sulenktas ir įkištas į didžiausią 
seifą. Ten jis nebūtų buvęs rastas iki pirmadienio, jei ne seržan- 
to Tjusono įžvalgumas. Plėšikas iš užpakalio trenkė savo aukai 
žarstekliu ir suknežino jam galvą. Be abejonės, Bedingtonas įsi- 
gavo vidun apsimetęs, kad kažką paliko, nužudė sargą, mikliai 
apiplėšė didžiulį seifą ir su grobiu iškūrė lauk. Jo brolis, pap- 
rastai iš vieno su juo veikiąs, kiek žinoma, nėra prikišęs rankų. 
prie šio nusikaltimo, tačiau policija energingai jo ieško. 


—- Na ką gi, galime šiek tiek padėti policijai — pasakė Holm- 
sas, mMesdamas akį į dar menkai atsitokėjusį bėdulį, susigūžusį 
prie lango.— Kokia keista žmogaus prigimtis, Votsonai! Net niek- 
šą ir zMogžudį galima taip mylėti, kad, sužinojus apie gresian- 
čias jam kartuves, griebiamasi savižudybės, kaip padarė jo bro-- 
lis Pineris. Tačiau mes neturime pasirinkimo. Mudu su daktaru 
pasaugosime poną Pinerį, o jūs būkite toks geras ir pakvieskite 
policiją. 


1V 
„GLORIJA SKOT"“ 


Vieną žiemos vakarą, mudviem su Holmsu besėdint prie ug- 
nies iš abiejų židinio pusių, mano bičiulis prašneko: 

— Turiu keletą popierių, Votsonai, į Kuriuos, mano nuomo- 
ne, jums vertėtų užmesti akį. Tai dokumentai, atskleidžiantys ypa- 
tingą „Glorijos Skot“ likimą, o šis laiškelis įvarė tokį siaubą 
taikos teisėjui Trevorui, kad tas, perskaitęs jį, griuvo vietoj ir 
daugiau nebeatsikėlė. 

Jis buvo išsiėmęs iš stalčiaus nublukusių popierių ritinėlį ir, 
atrišęs virvele, padavė man trumpą raštelį, iškeverzotą ant mels- 
vai pilko popieriaus skiautės. 


Užsakytoji ftazanų partija, draugams padedant, baigta. Mūsų 
šeimininkas Hadsonas, norėdamas pavaišinti, išpyškino paukš- 
čius, žvėrelius — viską. Ilgai nelaukdamas, pasirūpink retesniais 
paukščiais savo valdose, tazanų gyvavimu. 


Kai perskaitęs mįslingąjį raštelį pakėliau akis į Holmsą, jį 
prajuokino mano veido išraiška. 

— Niekaip nesuprantu, kaip gali toks raštelis sukelti siaubą. 
Jis, mano galva, nuobodžiai pamokomas, ir tiek. 

— Sutinku. Tačiau faktas lieka faktu — sveikas, tvirtas se- 
nis, perskaitęs jį, krito tarsi būtų kas prikišęs pistoletą. 

— Jūs žadinate mano smalsumą, — prisipažinau aš.— Bet kodėl 
sakote, kad dėl tam tikrų priežasčių turėčiau su tuo įvykiu su- 
sipažinti? 

— Todėl, kad tai pirmas mano tirtas įvykis. 

Man dažnai kildavo noras iškvosti savo draugą, kas jį pastū- 
mėjo į kriminalistiką, bet niekad anksčiau neteko jo matyti nusi- 
teikusio pasakotis apie asmeninius dalykus. Dabar jis sėdėjo krės- 
le priešais mane ir dėstė ant kelių senus dokumentus. Paskui 
užsidegė pypkę ir ėmė sklaidyti juos. 

— Ar kada pasakojau jums apie Viktorą Trevorą? — paklau- 
sė jis — Per dvejus studijų metus koledže tik su juo vienu susi- 
draugavau. Niekad nebuvau linkęs artimai bendrauti su žmonė- 
mis, Votsonai, visad labiau mėgau kiurksoti kambaryje ir gro- 

muliuoti savo apmąstymus, kurti šiokias tokias savo mintijimo 
sistemas, todėl mažai draugaudavau su bendraamžiais. Išskyrus 
fechtavimą ir boksą, nedaug ir sportavau, studijavau irgi vado- 
vaudamasis visai kitais negu bendramoksliai principais, todėl 
mūsų niekas ir nesiejo. Trevoras buvo vienintelis man artimas 
vaikinas, o ir su juo suartėjau tik per jo šunį, kuris vieną rytą, 
kai ėjau į koplyčią, įsikibo man į kulkšnį. Taip proziškai prasi- 
dėjusi draugystė buvo patvari. Jo šuo paguldė mane ant menčių 
dešimčiai dienų, ir Trevoras vis ateidavo pasiteirauti, kaip jaučiuo- 
si. Iš pradžių paplepėdavome minutę kitą, ir tiek, bet greitai 
tie vizitai ėmė ilgėti, ir, baigiantis semestrui, mes jau buvome 
artimi draugai. Tas nuoširdus, gyvybingas vaikinas, visad paki- 
lios nuotaikos, pilnas energijos, ir aš daug kuo labai skyrėmės, 
bet kai kas bendro mus ir siejo, o kai patyriau jį taip pat netu- 
rint jokių draugų, mes visiškai suartėjome. Kartą jis pakvietė 
mane į Donitorpą, savo tėvo sodybą Norfolke, paatostogauti visą 
mėnesį, ir aš sutikau. 

Senis Trevoras buvo taikos teisėjas, Matyt, pasiturintis ir ger- 
biamas žemvaldys. O Donitorpas, nedidelis kaimelis į šiaurę nuo 
Langmero, buvo Brodso apylinkėje. Trevoras gyveno senoviš- 
kame, didžiuliame iš plytų ir ąžuolinių sijų name, į kurį vedė 
graži liepų alėja. Tuose kraštuose galėjai puikiai pamedžioti pel- 
kynuose ančių, buvo kur ir smagiai pameškerioti. Namuose ma- 
ne nudžiugino nedidelė, bet rinktinių knygų biblioteka, pirkta, 
kaip supratau, iš buvusių šeimininkų kartu su neblogu virėju, 
tad reikėjo būti labai išrankiam, kad nesugebėtum čia maloniai 
pragyventi Mėnesį. 

Senasis Trevoras buvo našlys ir turėjo tik vieną sūnų — ma- 
no draugą. Girdėjau buvus ir dukterį, bet ši mirusi nuo difte- 
rito, lankydamasi Birmingame. Mane labai sudomino tėvas. Jis 
buvo ne kažin kokio mokslo, bet iš jo tryško savaiminga jėga, 
ne tik fizinė — jutai ir nepaprastą senio protą. Nors maža te- 
ragavo knygų, bet buvo skersai išilgai apvažinėjęs pasaulį, daug 
ką matęs bei į galvą įsidėjęs ir nieko neužmiršęs. Iš pažiūros 
kresnas, apkūnus, su kupeta žilstančių plaukų, rusvo, vėjo nu- 
gairinto veido ir melsvų, veriančių, kone nuožmių akių. Tačiau 
apylinkėje jis buvo laikomas maloniu ir geraširdišku žmogumi, 
o kaip teisėjas garsėjo savo nuosprendžių švelnumu. 

Tik man atvykus, vieną vakarą papietavę gurkšnojome port- 
veiną, ir jaunasis Trevoras ėmė kalbėti apie mano pastabumą ir 

sugebėjimą, remiantis detalėmis, daryti išvadas, tą savo siste- 
mą jau buvau sukūręs, tik jos svarbos tolesniame savo gyveni- 
me dar nenumačiau. Senis, matyt, pamanė, kad sūnus kiek per- 
deda pasakodamas apie vieną kitą mano darbelį. 

— Žinote ką, pone Holmsai,— geraširdiškai juokdamasis pa- 
sakė jis.— Štai jums puikus atvejis parodyti savo sugebėjimus. 
Ką jūs galite pasakyti apie mane, remdamasis savo metodu? 

— Deja, ne per daugiausia,— atsakiau — Na, galiu pasakyti, 
kad per pastaruosius dvylika mėnesių jūs baiminotės užpuoli- 
mo. 

Iš jo veido pranyko juokas, nustebęs jis išvertė į mane akis. 

— Ką gi, tai tiesa, — pasakė jis— Žinai, Viktorai— jis pasi- 
suko į sūnų, — kai mes išvaikėme tą gaują brakonierių, jie pri- 
siekė atkeršysią mums, ir ponas Edvardas Holis iš tiesų buvo už- 
pultas. Nuo tada aš visą laiką saugojuos, bet supratimo neturiu, 
kaip jūs apie tai sužinojote. 

— Jūs turite labai gražią lazdą, — atsakiau.-— Iš įrašo matyti, 
kad ją nešiojate ne ilgiau kaip metus, bet pasistengėte pra- 
gręžti jos viršūnę ir įpylėte į skylę lydyto švino — pasidarėte 
grėsmingą ginklą. Turbūt nebūtumėte ėmęsis tokio atsargumo, 
jei jums nebūtų grėsęs pavojus. 

— Kas dar? — vėl šypsodamasis paklausė jis. 

— Jaunystėje jūs daug boksavotės. 

— Teisybė. Iš ko spėjate? Ar kad nosis kiek sukreivinta? 

— Ne,— atsakiau.— Tai išduoda ausys — kiek priplotos ir pa- 
storėjusios, 

— O dar kas? 

— Gerokai esate kasęs — suragėję delnai. 

— Visą turtą užsidirbau aukso kasyklose. 

— Buvote Naujojoje Zelandijoje. 

— Irgi teisybė. 

— Lankėtės Japonijoje. 

— Atspėjote. 

— Palaikėte labai artimus ryšius su žmogumi, kurio inicialai 
Dž. A., o paskui labai norėjote jį pamiršti, 

Ponas Trevoras lėtai atsistojo, įrėmė pastėrusias dideles mels- 
vas akis į mane, ir tik brinkt ant stalo veidu į išbarstytus rie- 
šutų kevalus — matyt, neteko sąmonės. Galite, Votsonai, įsivaiz- 
duoti, kaip mudu su Viktoru apstulbome. Laimė, jis greitai at- 

sitokėjo, nes, mums atsegus apykaklę ir, apšlaksčius vandenių 
veidą, kartą kitą atsidusęs, atsisėdo. 

-— Ak, vaikinai, — pratarė jis, per jėgą šypsodamasis,— tikiuo- 
si, kad labai neišgąsdinau jūsų. Iš pažiūros esu stiprus, o širdis 
šlubuoja, ir nedaug tereikia man nuo koto nuvirsti. Nežinau, 
pone Holmsai, kaip jūs tai sugebate, bet man regis, kad visi sek- 
liai, kurie dirba pasikliaudami tik faktais ir vaizduote,— vaikai, 
palyginti su jumis. Seklio profesija — tai jūsų gyvenimo pašau- 
kimas, pone, galite patikėti žmogumi, šio bei to Mačiusiu pa- 
saulyje. Ė 

Paskui, po jo patarimo bei perdėto mano gabumų liaupsini- 
mo, aš pirmą kartą, Votsonai, pamaniau, kad, ko gero, iš savo 
pomėgio galima susikurti profesiją. .Bet tuo metu buvau susirū- 
pinęs tik savo šeimininko sveikata. 

— Tikiuosi, kad kuo nors neįskaudinau jūsų? — paklausiau. 

— Tiesą sakant, jūs palietėte gana opų dalyką. Gal galėtu- 
mėte pasakyti, ką ir kiek jūs žinote apie mane? — Jis kalbėjo 
pusiau juokais, bet išgąstis dar tebeslypėjo jo akyse. 

— Pats paprasčiausias dalykas, — atsakiau aš.— Kai jūs atsi- 
raitojote rankovę, norėdamas ištraukti žuvį iš vandens į valtį, 
pastebėjau Dž. A. raides, ištatuiruotas alkūnės įlinkyje. Nors ne- 
aiškios, bet dar matomos; iš dėmėtos apie jas odos galima da- 
ryti išvadą, kad buvo bandyta tatuiruotę panaikinti. Taigi matyt, 
kad kadaise tie inicialai buvo jums labai artimi, o paskui pano- 
rote juos užmiršti. | 

— Na ir akį turite! — sušuko jis su palengvėjimu.— Kaip sa- 
kote, taip ir buvo. Iš visų prisiminimų sunkiausi — senos mei- 
lės prisiminimai. Geriau eikime į biliardinę ir ramiai parūkyki- 
me. 

Nuo tos dienos į pono Trevoro rodomą man nuoširdumą įsi- 
maišė įtarimo krislas. Net jo sūnus tai pastebėjo. 

— Tada taip pritrenkei tėvą, — pasakė, — kad jis visai pasi- 
metė spėliodamas, ką žinai ir ko nežinai. 

Buvau tikras, kad ponas Trevoras nesistengė rodyti tokio sa- 
vo nusiteikimo, bet, matyt, tai nedavė jam ramybės, ir kas kar- 
tą jo nerimas išlįsdavo kaip yla iš maišo. Pagaliau, kai visiškai 
įsitikinau, kad mano buvimas slegia jį, nutariau baigti viešna- 
gę. O dieną prieš išvykstant atsitiko vienas dalykas, kuris vė- 
liau pasirodė buvęs toks svarbus šioje istorijoje. 

Mes visi trys sėdėjome šezlonguose ant pievutės, šildydamie- 

si saulėje ir grožėdamiesi Brodso peizažu, kai priėjusi tarnaitė 
pasakė, kad kažkoks žmogus norįs matyti poną Trevorą. 

— Kuo jis vardu? 

— Jis nesako. 

— Tai ko jis nori? 

— Jis sako, kad jūs pažįstate jį ir norįs tik pasikalbėti su 
jumis. 

— Veskite jį čionai. 

Po akimirkos pasirodė mažas, sudžiūvęs žmogelis, kuris pėdi- 
no mūsų link susigūžęs, siūbuojančia eisena. Jis vilkėjo atlapo- 
tą striukę degutuota rankove, raudonais ir juodais langais marš- 
kinius, avėjo šiurkščios medžiagos kelnėmis ir visai nunešiotais 
prastais batais. Liesas, įdegęs, gudrus veidas vis nuolankiai šyp- 
sojosi rodydamas geltonus, nelygius dantis, o raukšlėtos rankos 
kadarojo kaip jūrininkų — pusiau sugniaužtos. Jam krypuojant 
per pievelę, išgirdau poną Trevorą tarsi žagsint; staiga jis pa- 
šoko iš krėslo ir nubėgo į namus. Po akimojo sugrįžo, ir, jam 
einant pro mane, užuodžiau stiprų alkoholio kvapą. 

— Na, drauguži — tarė jis — kuo galiu jums padėti? 

— Tai nepažįstate manęs? — paklausė jis. 

— Viešpatie, juk tai Hadsonas| — atsakė nustebusiu balsu pe- 
nas Trevoras. 

— Taip, pone, aš Hadsonas,— patvirtino jūrininkas— Ką gi, 
praėjo trisdešimt metų, o gal ir daugiau, kai matėmės paskutinį 
kartą. Va, dabar jūs sėdite savo namuose, 0 aš vis tebegromu- 
liuoju sūdytą mėsą iš laivo statinių. 

— Na, pamatysi, kad neužmiršau senų laikų — sušuko ponas 
Trevoras ir, priėjęs prie jūrininko, kažką sušnabždėjo.— Eik į 
virtuvę, — tęsė garsiai, — gausi ir pavalgyti, ir atsigerti. Ir, be jo- 
kios abejonės, aš surasiu tau kokią vietą. 

— Ačiū, pone — atsakė jūrininkas, ranka paliesdamas kak- 
tą.— Aš kaip tik dvejus metus atvargau krovininėje geldoje, ku- 
rioje, be kita ko, ir jūrininkų trūko, ir dabartės man reikia pa- 
ilsėti. Taip ir pamaniau, kad rasiu prieglobstį arba pas poną Be- 
douzą, arba pas jus. 

— O! — sušuko ponas Trevoras.— Tai tu žinai, kur gyvena 
ponas Bedouzas? 

— Ką jūs, pone! Aš žinau, kur yra visi mano seni draugai, — 

atsakė žmogelis, nedorai vypteldamas, ir nulingavo paskui tar- 
naitę į virtuvę. : 

Ponas Trevoras sumurmėjo kažką apie bendrą su tuo žmo- 
geliu darbą laive plaukiant į aukso kasyklas ir, palikęs mus, 
nuėjo į namus. O mudu, atėję po valandos į valgomąjį, radome 
jį ten mirtinai girtą, išsitiesusį ant sofos. Visas tas įvykis padarė 
man slogų įspūdį, ir buvau patenkintas, jog rytoj išvažiuoju iš 
Donitorpo, nes jutau, kad mano draugas gali varžytis manęs. 

Visa tai atsitiko per ilgų mano atostogų pirmąjį mėnesį. Aš 
sugrįžau į savo butą Londone, kur ištisas septynias savaites da- 
riau organinės chemijos bandymus. Vieną dieną, jau gilų rude- 
nį, baigiantis atostogoms, gavau iš draugo telegramą, kurioje 
maldavo atvažiuoti į Donitorpą, nes jam labai reikia mano pa- 
galbos ir patarimo. Žinoma, aš viską mečiau ir vėl patraukiau 
į šiaurę. 

Draugas pasitiko mane stotyje su dviviete važiuokle, ir iš 
karto pamačiau, kad pastarieji du. mėnesiai labai jį nualino. Jis 
buvo sublogęs, suvargęs, praradęs visą jam taip būdingą links- 
mumą. 

— Tėvas miršta, — tokie buvo jo pirmieji žodžiai. 

— Negali būti! — sušukau.— Kas atsitiko? 

— Apopleksija. Nervų sukrėtimas. Visą dieną jo gyvybė ka- 
bojo ant plauko. Kažin ar berasime jį gyvą. 

Galite įsivaizduoti, kaip tokia netikėta žinia mane pritren- 
kė. - 

— Nuo ko tas priepuolis? — paklausiau. 
— Čia ir yra visa bėda. Šok į vežimą, pakeliui viską papasa- 
kosiu. Prisimeni tą žmogelį, kuris atėjo prieš tau išvažiuojantė 

— Puikiausiai. 

— Holmsai, tai pats tikriausias šėtonas! — sušuko jis. 

Aš išverčiau akis iš nuostabos. 

— Taip, pats tikriausias šėtonas! Jam atėjus, mes neturėjome 
nė valandėlės ramybės — nė valandėlės! Nuo to vakaro tėvas 
nebepakėlė galvos. Tas prakeiktas Hadsonas suėdė jam gyveni- 
mą, ir galop nebeatlaikė jo širdis. 

— Bet kaip jis galėjo tai padaryti? 

— O, daug ką atiduočiau, kad galėčiau sužinoti. Kaip mie- 
las, geraširdis, šaunus senas tėvas galėjo patekti į tokio niekšo 
nagus? Labai džiaugiuosi, kad tu, Holmsai, atvažiavai. Aš taip 


194 


pasitikiu tavo sveiku protu ir padorumu! Žinau, kad geriausiai 
patarsi, ką daryti. 

Mes dardėjome lygiu, baltu kaimo keliu, o aplink mus tįsojo 
Brodso laukai, nurausvinti besileidžiančios saulės šviesos. Kai- 
rėje iš medžių guoto jau Kyšojo aukšti kaminai ir vėliavos stie- 
bas, ženklinantis žemvaldžio sodybą. 

— Tėvas davė jam sodininko vietą, — pasakojo mano drau- 
gas — o paskiau, kadangi jam nepatiko dirbti sode, paaukštino 
jį vyresniuoju liokajumi. Namai sakytum atsidūrė jo valioje — 
jis slankiojo po juos ir darė, ką norėjo. Tarnaitės skundėsi dėl 
jo amžino girtuokliavimo, blevyzgojimo. Tėvas padidino joms 
algą — bent taip stengėsi atsilyginti dėl tų nemalonumų. Tas 
žmogėnas imdavo valtį, tėvo geriausią šautuvą ir taip smagin- 
davosi išvykomis į nedideles medžiokles. Ir visa tai darydavo 
šlykščiai tyčiodamasis, tokia įžūlia fizionomija šaipydamasis, kad 
būčiau jam trenkęs jau kokius dvidešimt kartų, jei būtų buvęs 
mano amžiaus. Dievaži, Holmsai, visą tą laiką laikiau save su- 
ėmęs į nagą ir dabar klausiu savęs: o gal būtų buvę išmintingiau 
davus rankoms valią? 

Žodžiu, sulig kiekviena diena viskas ėjo blogyn, o tas gyvu- 
lys Hadsonas darėsi vis įkyresnis, kol kartą, išgirdęs jo įžūlią 
pastabą tėvui, nebeištvėriau ir, sugriebęs jį už pečių, išgrūdau 
iš kambario. Jis išėjo mirtinai išbalusiu veidu, o pilnos tūžmas- 
ties akys grūmojo baisiau už liežuvį. Aš nežinau, kas paskui 
įvyko tarp vargšo tėvo ir jo, bet kitą dieną tėvas atėjo pas ma- 
ne ir paprašė atsiprašyti Hadsono. Kaip gali numanyti, aš atsi- 
sakiau ir paklausiau tėvo, kaip jis gali leistis tokio niekšo ant 
galvos lipamas. 

— Ak, mano vaike — atsiduso jis,— bepig taip kalbėti, kai 
nežinai, į kokią kebeknę esu patekęs. Bet tu viską sužinosi, Vik- 
torai. Aš tau viską atskleisiu, kas bus, tas bus. Juk tu blogai 
nemanysi apie savo seną, vargšą tėvą? — Jis labai susijaudino, 
o paskui visą dieną užsidaręs kabinete, — mačiau pro langą — kaž- 
ką be paliovos rašė. 

Tą vakarą, mano manymu, mums visiems turėjo nuo krūtinės 
nusiristi akmuo, nes Hadsonas pareiškė paliekąs mus. Jis įėjo 
į valgomąjį ir pranešė apie šį savo ketinimą neaiškiu pusgirčio 
žmogaus balsu, 

— Jau gana man to Norfolko — porino jis— Vyksiu pas po- 

ną Bedouzą į Hempšyrą. Manau, kad jis, išvydęs mane, apsi- 
džiaugs taip, kaip ir jūs. i 

— Tikiuosi, Hadsonai, kad išsiskirsime gražiuoju,— prašneko 
tėvas taip nuolankiai, kad man užvirė kraujas. 

— Manęs niekas neatsiprašė,— pasipūtęs atšovė žvilgtelėjęs 
mano pusėn. 

— Viktorai, ar nemanai, kad pasikarščiavai su tuo garbingu 
žmogumi? — kreipėsi į mane tėvas. 

— Priešingai! Mano nuomone, mes buvome per daug nuolai- 
dūs jam, — atsakiau. 

— A, per daug nuolaidūs! — piktai suurzgė jis.— Gerai, drau- 
guži! Jums dar tai atsirūgs! 

Jis iškėblino iš kambario ir po valandos paliko namus bei 
apgailėtinai sudirgusį tėvą. Kas naktį girdėjau jį žingsniuojant 
po miegamąjį, o kai buvo beatgaunąs dvasios pusiausvyrą, jį iš- 
tiko smūgis. 

— Kaip tai įvyko? — paklausiau susidomėjęs. 

— Baisiai keistai. Vakar vakare atėjo tėvui laiškas su For- 
dingbridžo pašto antspaudu. Tėvas perskaitė jį, susiėmė galvą 
rankomis ir ėmė bėgioti po kambarį ratais, kaip visai proto ne- 
tekęs žmogus. Kai pagaliau paguldžiau jį ant sofos, jo burna ir 
akių vokai buvo persikreipę — supratau, kad jį ištiko apoplek- 
sija. Tuoj atvyko daktaras Fordhemas. Paguldėme tėvą į lovą. 
Tada jį visą suparaližavo, ir nebebuvo jokių sąmonės žymių. 
Kažin ar berasime jį gyvą. 

— Tu gąsdini mane, Trevorai! — surikau aš.— Kas gi galėjo 
tame laiške sukelti tokius baisius padarinius? 

— Niekas. Tai ir yra pats nesuprantamiausias dalykas. Raš- 
telis, tiesa, keistas, nesuprantamas, bet jame nėra nieko baisaus. 
O Viešpatie! Atsitiko tai, ko bijojau! 

Mes kaip tik apsukome alėjos alkūnę ir prietemoje visus na- 
mo langus išvydome uždangstytus užuolaidomis. Mums bėgant 
prie durų, draugo veidą iškreipė sielvarto grimasa. Juodai ap- 
sirengęs ponas išėjo mūsų pasitikti. 

— Daktare, kada tai įvyko? — paklausė Trevoras. 

— Tik jums išvažiavus. 

— Ar buvo atgavęs sąmonę? 

— Akimirką prieš pat galą. 

— Ar man ką perdavė? 

— Tik kad popieriai — japoniškos spintelės užpakaliniame 
stalčiuje. 

Mano draugas su daktaru nuėjo į mirusiojo kambarį, o aš 
likau kabinete; vis iš galvos neišėjo ta istorija, ir jaučiausi pri- 
slėgtas kaip niekad gyvenime. Kokia buvo Trevoro — boksininko, 
keliautojo, aukso ieškotojo praeitis? Ir kodėl jis apalpo užsimi- 
nus apie pusiau ištrintus ant jo rankos inicialus? Arba mirtis iš 
baimės, kai gavo laišką iš Fordingemo? Tada prisiminiau, kad 
Fordingemas yra Hempšyre, o ten, girdėjau, gyvena ponas Be- 
douzas, pas kurį nusibeldė jūrininkas ir, matyt, šantažavo. Laišką: 
galėjo parašyti arba jūrininkas Hadsonas ir pranešti, jog jis iš- 
davęs kokią kompromituojančią paslaptį, kurios, matyt, būta, ar- 
ba Bedouzas, perspėdamas seną draugą, kad ta išdavystė ant no- 
sies, Iki čia būtų viskas aišku. Bet tame laiške, kaip sakė sūnus, 
nieko baisaus nesą. Gal jis ko neįskaitė? Gal jis parašytas nau- 
dojantis išradingų kodu, kai žodis įgauna kitą prasmę? Reikia 
būtinai pamatyti tą laišką. Jei jame slypi užmaskuota prasmė, 
aiškų, ją užčiuopsiu, Kokią valandėlę sėdėjau patamsyje, suk- 
damas galvą, kol galop apsiverkusi tarnaitė įnešė lempą. Įkan- 
din jos atėjo mano draugas Trevoras, išblyškęs, bet susikaupęs, 
nešinas tais popieriais, kurie dabar guli man ant kelių. Jis atsi- 
sėdo priešais mane, prisitraukė lempą prie stalo krašto ir ištiesė 
man raštelį, parašytą ant pilko popieriaus lapelio: 


Užsakytoji iazanų partija, draugams padedant, baigta. Mūsų 
šeimininkas Hadsonas, norėdamas pavaišinti, išpyškino paukš- 
čius, žvėrelius — viską. Ilgai nelaukdamas, pasirūpink retesniais 
paukščiais savo valdose, fazanų gyvavimu, 


Prisipažįstu, pirmą kartą permetęs akimis raštelį, aš taip pat, 
kaip ir jūs dabar, suglumau. Paskui vėl jį labai atidžiai perskai- 
čiau. Be jokios abejonės, kaip ir maniau, tuose keistuose saki- 
niuose glūdėjo paslėpta prasmė. O gal iš anksto žodžių jungi- 
niams, tokiems kaip „fazanų partija“, „fazanų gyvavimas“, buvo 
duota tam tikra reikšmė? Jei dėl jų prasmės jau buvo sutarta, ta- 
da čia logiškai nieko neišprotausi. Tačiau man kažkodėl nesino- 
rTėjo taip manyti, nes raštelyje žodis ,Hadsonas“ byloja, kaip man 
rodės, jį esant raštelio veiksnį; greičiau jį rašė Beidouzas, o ne 
jūrininkas. Bandžiau skaityti raštelį iš kito galo, bet nieko ne- 
pešiau. Mėginau keisti žodžių tvarką, bet taip pat nieko neišėjo. 

Ir staiga dingtelėjo man mįslės įminimas: kas trečias raštelio žo- 
dis, pradedant nuo pirmojo, duoda žinią, kuri ir galėjo senąjį 
Trevorą paguldyti ant menčių. Jis buvo trumpai drūtai perspė- 
tas štai dėl ko: 


Partija baigta. Hadsonas išpyškino viską. Pasirūpink savo gy- 
vavimu. | 


Drebančiomis rankomis Viktoras Trevoras užsidengė veidą. 

— Matyt, jūs teisus, — pasakė jis.— Tai blogiau negu mirtis, 
nes užtraukia negarbę. Bet ką reiškia tie visi kiti žodžiai — faza- 
nai, paukščiai, valdos? 

— Šiame raštelyje — ničnieko, bet jie būtų padėję mums la- 
bai daug, jei nebūtume galėję kitaip atskleisti autoriaus. Mato- 
te, jis perdavė žinią kas trečiu žodžiu, o tarpus tarp jų užpildė 
bet kokiomis sąvokomis, kas tik šovė jam į galvą. Ir jei čia tiek 
daug žodžių, susijusių su medžiokle, galite būti tikras, kad raš- 
telio autorius arba pats aistringas medžiotojas, arba faunos puo- 
selėtojas. Ką tu žinai apie tą Bedouzą? 

— Kai paminėjai jį, tai prisimenu, kad vargšas tėvas rude- 
nį vis būdavo kviečiamas pamedžioti į jo valdas, — atsakė drau- 
gas. 

— Vadinasi, jau nebėra jokios abejonės, kas atsiuntė rašte- 
lį — pasakiau aš.— Belieka išsiaiškinti paslaptį, kaip galėjo tas 
jūrininkas Hadsonas suriesti į ožio ragą du turtingus ir gerbia- 
mus žmones. 

— Ak, Holmsai, bijau, kad ta paslaptis slepia nuodėmę ir 
gėdą! — suaimanavo mano draugas.— Bet nuo tavęs nieko ne- 
slėpsiu. Štai Mano tėvo išpažintis, kurią jis parašė Hadsonui pa- 
grasinus atsikeršyti. Radau japoniškos spintelės stalčiuje, kaip 
jis buvo sakęs daktarui. Paimk ir perskaityk ją man, nes aš ne- 
beturiu nei jėgų, nei drąsos pats skaityti. 

Štai, Votsonai, tai tie patys popieriai, kuriuos jis padavė man, 
ir aš viską perskaitysiu jums, kaip skaičiau tą vakarą jam. Jie, 
kaip matote, kitoje pusėje yra įvardyti įrašu „Kai kurie „Glori- 
jos Skot“ barko, išplaukusio iš Felmeto 1855 metų spalio 8 die- 
ną ir nuskendusio lapkričio 6 dieną 159 20' Š. platumoje ir 25“ 14' 
P. ilgumoje, kelionės faktai“. Senojo Trevoro išpažintis buvo pa- 
rašyta laiško forma. Štai ką jis išdėstė: 

Mano brangus ir mylimas sūnau, 

Kai besiartinanti gėda ima temdyti mano gyvenimo paskuti- 
nius metus, aš galiu, pridėjęs ranką prie širdies, pasakyti, jog ne 
įstatymo baimė ar visuomeninės padėties bei gero vardo prara- 
aimas labiausiai skaudina mane, bet mintis, kad tu turėsi dėl ma- 
nęs raudonuoti, tu, kuris mylėjai mane ir, drįstu manyti, netu- 
rėjai pagrindo negerbti manęs. Bet jei smūgio, kurio bijojau vi- 
są gyvenimą, neišvengsiu, tada norėčiau, kad perskaitytum šį 
mano laišką ir sužinotum tiesidi iš manęs, kiek esu kaltas. Kita 
vertus, jei gailestingasis Dievas pasigailėtų manęs, o tas laiškas 
nebūtų sunaikintas ir patektų į tavo rankas, maldauju tave vis- 
kuo, kas tau yra šventa — tavo brangiosios motinos atminimu ir 
mudviejų meile — mesk jį ugnin ir daugiau niekad apie jį ne- 
galvok. Bet jei tavo akys skaitys tas eilutes, vadinasi, mano 
paslaptis jau iškilo aikštėn, ir aš išgabentas iš namų arba, kas 
panašiau į tiesą, — nes žindi, kokia silpna mano širdis, — mirtis bus 
jau amžiais nutildžiusi mane. Abiem atvejais tu privalai perskai- 
tyti šią išpažintį, nes, prisiekiu, kiekvienas jos žodis yra šventa 
tiesa, ir ūš tikiuosi tavo atlaidumo. 

Mano brangusis sūnau, aš nesu Trevoras. Iš mažens vadinau- 
si Džeimsas Armitidžas, tad dabar suprasi, kaip prieš keletą sa- 
vaičių mane pritrenkė tavo mokslo draugas, taip pakalbėjęs, tar- 
si būtų žinojęs mano paslaptį. Kaip Armitidžas aš stojau tarnauti 
į vieną Londono banką ir kaip Armitidžas buvau nuteistas už 
įstatymų pažeidimą ištremti. Nemanyk labai blogai apie mane, 
sūnau. Aš turėjau sumokėti vadinamąją garbės skolą ir pasinadu- 
dojau ne savo pinigais, tikėdamasis juos sugrąžinti anksčiau, ne- 
gu bus jų pasigesta. Bet likimas buvo man nepalankus. Pinigų, 
kurių tariausi turėsiąs, laiku negavau, o anksčiau laiko padarytas 
patikrinimas atskleidė trūkumą. Tokį atvejį galima ir atlaidžiau 
traktuoti, bet prieš trisdešimt metų buvo taikomi daug griežtes- 
ni įstatymai. Tai aš, dvidešimt trejų metų jaunuolis, atsidūriau 
su kitais trisdešimt septyniais kriminalistais „Glorijos Skot“ barko, 
plaukiančio į Australiją, triume. 

1855 metais buvo pats Krymo karo įkarštis, ir senieji kali- 
niams gabenti laivai buvo plačiai naudojami transporto tikslams 
Juodojoje jūroje. Todėl vyriausybė buvo priversta nuteistuosius 
transportuoti mažesniais, tam ne visai tinkamais laivais. „Glori- 
ja Skot' gabendavo arbatą iš Kinijos, bet šis barkas buvo senos 
mados, sunkiai manevruojamas, todėl nauji greitaeigiai kliperiai 

jį išstūmė iš prekybos. Barkas buvo penkių šimtų tonų talpos bur-' 
laivis; be trisdešimt aštuonių kalinių, juo plaukė dar dvidešim> 
ties žmonių įgula, aštuoniolika kareivių, kapitonas, trys S 


Mums išplaukiant iš Felmeto, laive buvo beveik šimtas žmonių. 
Kamerų pertvaros buvo ne storos, ąžuolinės, kokios paprastai es- 
ti kaliniams gabenti laivuose, bet visiškai plonos ir netvirtos. Kai 
mus vedė per prieplauką, aš atkreipiau dėmesį į vieną jaunuolį, 
kuris dabar paskuigalyje buvo šalia manęs. Šviesūus, skusto vei- 
do, ilga siaura nosim, kone susisiekiančia su išsišovusiu smakru. 
Vaikščiojo galvą iškėlęs, gurklį papūtęs ir, be kita ko, buvo Ia- 
bai aukšto ūgio. Kažin ar bent vieno mūsų viršugalvis būtų sie- 
kęs jo pečius: esu tikras, vaikinas buvo kokių šešių su puse 
pėdų aukščio. Iš visų mūsų išvargusių, nuliūdusių veidų jis labai 
skyrėsi savo energija ir ryžtingumu. Man jis atrodė kaip ugnis 
sniego pūgoje. Todėl buvau patenkintas jo kaimynyste ir dar 1a- 
bidu nudžiugau išgirdęs vidurnaktį jį šnabždant man į ausį — ilg- 
šis sugebėjo išpjauti mus skiriančioje lentoje skylę. 

— Sveikas, drauguži — pasakė jis— Kuo tu vardu ir už ką 
patekai čia? 

Aš atsakiau jam ir savo ruožtu paklausiau, su kuo kalbu. 

— Aš — Džekas Prendergastas— atsakė jis.— Ir Dievas ma- 
to: tu dar išgirsi mano vardą, kol jie suries mane į ragą. 

Aš prisiminiau jo bylą, nes buvo sukėlusi didžiulę sensaciją 
visoje šalyje dar prieš mano areštą. Jis buvo iš geros šeimos, 
didelių gabumų, bet nepataisomų, ydingų polinkių. Sugalvojęs 
gudrią apgaulės sistemą, jis išviliojo iš turtingiausių Londono pirk- 
lių didžiulius pinigus. * 

— Ė-ė, tai aisimeni mano bylą? — išdidžiai paklausė jis. 

— Puikiausiai. 

— Tai gal atkreipei dėmesį į vieną jos keistą savybę? 

— Kokią? 

— Aš turėjau beveik ketvirtį milijono, ar ne? 

— Taip žmonės kalbėjo. 

— Bet tų pinigų niekas nerado, tiesa? 

— Ne, nerado. 

— Na, tai kur, anot tavęs, jie galėtų būti? — paklausė jis. 

— Iš kur man žinoti, — atsakiau, 

— Ogi pas mane patį — tarė jis — Dievaži, aš turiu daugiau 
svarų negu tu plaukų ant galvos! O jei turi pinigų, sūneli, ir 

moki su jais elgtis, gali viską pasiekti. Sakau, gal nemanai, jog 
toks vyras, kuris gali viską padaryti, ims trinti kelnes, sėdė- 
damas toje žiurkių nujodinėtoje, blakių aptekusioje, sutrūnijusio- 
je Kinijos pakrančių geldoje? Ne, pone, aš pasirūpinsiu savimi 
ir savo bendrais. Gali neabejoti! Tik laikykis manęs ir dėkok Die- 
vui, kad toks vyras tiesia tau ranką. Jis ištrauks tave iš tos duo- 
bės! 

Toks buvo jo kalbėjimo būdas, ir iš pradžių neteikiau jo ple- 
palams jokios reikšmės. Bet po kiek laiko, jau mane ištyręs ir 
kiek įmanoma iškilmingiau prisaikdinęs, jis davė suprasti, kad 
tikrai rengiamas sąmokslas laivui užvaldyti. Apie tuziną kalinių 
puoselėjo tokią mintį dar prieš sėsdami į barką, ir juos akino 
Prendergastas, kurio pinigai buvo varomoji jėga. 

— Aš turiu bendrininką,— pasakė jis.— Tai retas, puikus žmo- 
gus — grynas pinigas. Jis ir laiko perkamuosius, ir kur, tu ma- 
nai, jis yra šiuo metu? Ogi laive! Nei daugiau, nei mažiau kaip 
pats laivo kapelionas! Jis atėjo į laivą juodai apsitaisęs, su pa- 
dirbtais popieriais ir pinigais lagamine. Jų pakaktų nupirkti vi- 
sam laivui — nuo nosies iki paskuigalio. Įgula — jo žinioje, visi 
kūnu ir siela jam aisidavę! Jis nupirko juos urmu, netgi su nuo- 
laida, nes mokėjo grynais prieš jiems parsisamdant į laivą. Jo 
rankose ir du prižiūrėtojai bei antrasis kapitono padėjėjas Me- 
reras; nupirks ir patį kapitoną, jei reikės. 

— Tai ką mes turime daryti? — paklausiau. 

— Kaip tai — ką? — aiškino jis.— Mes nudažysime kai kurių 
kareivių raudonus švarkus dar raudoniau. 

— Bet jie ginkluoti — pasakiau. 

— Vaikine, ir mes būsime ginkluoti. Visi kaip vienas gausi- 
me po porą pistoletų ir jei, remiami įgulos, nesugebėsime už- 
grobti laivo, tada pats laikas mus visus pasiųsti į jaunųjų mer- 
gelių pensioną. Šiąnakt pasikalbėk su savo kaimynu iš kairės ir 
pažiūrėk, ar galima juo pasitikėti. 

Aš užkalbinau jį; tai buvo jaunas vaikinas, taip pat, kaip ir 
aš, nuteistas už klastotę, pavarde Ivansas; vėliau jis pakeitė ją 
ir dabar pralobęs gerai gyvena Anglijos pietuose. Jis buvo pa- 
siruošęs dalyvauti mūsų sąmoksle, nes manė, jog tai vienintelis 
būdas išsigelbėti. Dar neperplaukus įlankos, tik dviem kaliniams 
nebuvo atskleista mūsų paslaptis: silpnapročiui, kuriuo negalėjo- 
me pasitikėti, bei sirgusiajam. gelta — iš jo vis tiek nebūtų buvę 
jokios naudos. | 

Užvaldyti laivą nebuvo jokių sunkymų. Barko įgula — niekše- 
lių gauja, specialiai parinkta tam tikslui. Apsimetėlis kapelionas 
ateidavo į mūsų kameras skelbti Dievo žodžio, nešdamasis juodą 
kelionmaišį, kuriame atseit buvo religinės knygelės. Taip dažnai 
jis mus lankydavo, kad jau trečią dieną mūsų visų gultų kojū- 
galyje buvo po dildę, porą pistoletų, svarą parako ir dvidešimt 
kulkų. Du prižiūrėtojai buvo Prendergasto samdytiniai, o antra- 
sis kapitono padėjėjas — jo dešinioji ranka. Mums reikėjo susi- 
doroti su kapitonu, dviem jo padėjėjais, dviem prižiūrėtojais, lei- 
tenantu Maitinu ir jo aštuoniolika kareivių bei daktaru. Nors 
padėtis buvo mums palanki, vis dėlto nusprendėme griebtis visų 
adisargumo priemonių ir pulti staiga, naktį. Tačiau viskas prasi- 
dėjo daug anksčiau, negu buvome numatę. 

Gal trečią savaitę mums plaukiant, vieną vakarą daktaras atė- 
jo apžiūrėti sergančio kalinio ir, padėjęs ranką ant jo gulto, už- 
čiuopė pistoletą. Jei būtų tada patylėjęs, būtų galėjęs sužlugdyti 
visą reikalą, bet jis, nervingas žmogelis, nustebęs sušuko ir taip 
pabalo, jog kalinys, suvokęs, kas gali išeiti, puolė jį, užkimšo bur- 
ną, kad nepakeltų triukšmo, ir pririšo prie gulio. Ateidamas dak- 
taras buvo atrakinęs triumo duris, tad mes visi pliūptelėjome 
viršun. Du sargybiniai buvo nušauti, taip pat ir kapralas, kuris 
atbėgo pasižiūrėti, kas nutiko. Dar du kareiviai, saugoję kajui- 
kompaniją su, matyt, neužtaisytomis muškietomis, nes nešaudė, 
buvo nudėti jiems tvirtinant prie šautuvų durtuvus. Tada metė- 
mės į kapitono kajutę; atidarius duris, pasigirdo šūvis, ir išvy- 
dome nuvirtusį kapitoną ištaškytomis smegenimis ant Atlanto 
jūrlapio, prismeigto prie stalo, o šalia jo stovintį kapelioną su 
smilkstančiu pistoletu rankoje. Įgula susidorojo su abiem kapito- 
no padėjėjais, ir, regis, visas reikalas jau buvo atliktas. 

Šalia kapitono kajutės buvo kajutkompanija, ir mes sugarmė- 
jome ten, nuvirtome ant minkštasuolių, šaukdami vienas per ki- 
tą, apkvaitę iš džiaugsmo, kad esame vėl laisvi. Kajutės pasie- 
niuose stovėjo užrakintos indaujos; apsišaukėlis kapelionas Vil 
sonas išlaužė vieną ir išėmė tuziną tamsaus chereso butelių. Nu- 
daužę bulelių kaklus, pripylėme bokalus vyno ir, vienu mauku 
juos išgėrę, staiga išgirdome muškietų salvę; kajutėje radosi tiek 
dūmų, kad negalėjome vienas kito įžiūrėti. Kai jie išsisklaidė, sa- 
lonas priminė skerdyklą. Ant grindų vienas ant kito raitėsi Vil- 
sonas ir aštuoni kaliniai — ir po šiai dienai man darosi bloga pri- 
siminus kraujo ir tamsaus chereso liūgus ant stalo. Reginys mus 

taip apstulbino, kad, manau, būtume pasidavę, jei ne Prender- 
gastas. Jis subliuvo kaip jautis ir puolė pro duris. O mes, kurie 
išlikome, paskui jį. Užpakalinėje laivo dalyje buvo susimetę aš- 
tuoni kareiviai su leitenantu. Salono lubose, tiesiai virš stalo, 
buvo liukas, kurį pravėrę kareiviai šovė į mus. Mes puolėme 
kareivius, kol jie nespėjo užtaisyti muškietų, o jie kaip mūras 
pasitiko mus. Bet mes įveikėme juos, ir po penkių minučių vis- 
kas buvo baigta. Viešpatie Dieve! Ar dar kokiame laive kada 
nors buvo tokios skerdynės kaip čia! Prendergastas siautėjo kaip 
šėtonas — čiupo kareivius it kačiukus ir mėtė juos už borto, ne- 
svarbu, gyvas aūr negyvas. Vienas sunkiai sužeistas seržantas plau- 
kė iš paskutiniųjų stebinamai ilgai, kol kažkas iš pasigailėjimo 
sutriuškino jam galvą. Kovai pasibaigus, iš mūsų priešininkų Ii- 
ko tik prižiūrėtojai, kapitono padėjėjai ir gydytojas. 

Dėl jų likimo kilo baisus ginčas. Daugelis mūsų buvo laimin- 
gi atgavę laisvę ir nenorėjo apsunkinti sąžinės žmogžudyste. Vie- 
nūs dalykas nudobti kareivį, turintį rankose muškietą, ir visai 
kitas dalykas šaltakraujiškai žudyti. Aštuoni mūsiškiai — penki 
kaliniai ir trys jūrininkai — tam priešinosi. Bet Prendergastas ir 
jo šalininkai buvo neperkalbami. Mūsų saugumą garantuoja tik 
iki galo švariai atliktas darbas, teigė mūsų vadas, ir jis nepalik- 
siąs gyvo liežuvio, kad paskui pliurptų teisme. Galop mums pa- 
tiėms ėmė jau grėsti belaisvių dalia, bet paskui Prendergastas pa- 
sakė, kad mes, jei norime, galime sėstis į valtį ir plaukti sau. 
Mes iš karto sutikome su pasiūlymu, nes iki kaklo buvom sotūs 
tų žudynių, be to, bijojome, kad apsigalvoję jie nesudorotų mū- 
sų. Kiekvienam davė jūrininko drabužius, atridino vandens sta- 
tinaitę, kubilą sūdytos mėsos, kubilą džiūvėsių ir atkišo kom- 
pasą. Prendergasias dar numetė mums jūrlapį, liepė sakytis esant 
jūrininkus Jaivo, nuskendusio 157 Š. platumos ir 2579 V. ilgumos, 
nukirto bakštovą ir paleido mus plaukti. 

O dabar, sūnau, priėjau prie labiausiai stebinančios mano pri- 
siminimų dalies. Per sumaištį laive jūrininkai buvo pasukę foką 
šonu į vėją, bet dabar, mums nuplaukus, jie vėl disuko burę į 
priekį, ir, iš šiaurės rytų pučiant lengvam vėjeliui, barkas ėmė 
palengva nuo mūsų tolti. Ivansas ir aš buvome labiausiai apsi- 
švietę toje kompanijoje, tad, išsiskleidę jūrlapį, valčiai supan- 
tis ant ramių bangų, laužėme galvas, spėliodami, kur mes esame 
ir į kokį krantą būtų geriau mums pasiduoti. Reikalas buvo gana 
keblus: Žaliojo Kyšulio salos per penkis šimtus mylių į šiaurę 

nuo mūsų, o Afrikos krantas nutolęs apie septynis šimtus mylių 
į rytus. Kadangi kiek pasisukęs vėjas, ėmė pūsti iš šiaurės, nu- 
sprendėme būsiant geriausia plaukti į Siera Leonę. Tuo metu 
barkas jau buvo tiek nutolęs, kad nuo mūsų valties dešiniojo 
borto beveik nebuvo matyti jo korpuso. Mums bežiūrini į bur- 
laivį, staiga iš jo į viršų šovė tamsių dūmų tumulas ir tvyrojo 
danguje kaip koks baisus medis. Po kelių sekundžių pasigirdo 
it perkūno griausmas sprogimas, o kai išsisklaidė dūmai, „Glori- 
jos Skot“ neliko nė ženklo. Tą pačią akimirką mes apsukome 
valtį ir ėmėme iš visų jėgų irkluoti ton pusėn, kur rūkas virš 
vandens bylojo apie katastrofą. 

Yrėmės gerą valandą, todėl baiminomės, kad jdu nieko ne- 
pavyks išgelbėti. Kur nuskendo laivas, buvo matyti iš skeveld- 
rų, daugybės bangų supamų dėžių lentų bei stiebų liekanų, Bet 
niekur nepastebėjome žmonių. Jūu nusiminę sukome valtį atgal, 
kai išgirdome pagalbos šauksmą ir tolumoje išvydome ant rąsto 
plūduriuojantį žmogų. Mes įtraukėme į valtį jauną jūrininką, pa- 
varde Hadsonas, tokį apdegusį ir nusilpusį, kad negalėjo žodžio 
ištarti ir papasakoti, kas įvyko. Viską sužinojome tik kitą ry- 
tą. 

Kai mes nuplaukėme nuo burlaivio, Prendergastas su savo 
gauja puolė žudyti likusių penkių belaisvių. Du prižiūrėtojai buvo 
nušauti ir išmesti į jūrą, taip pat ir trečiasis kapitono padėjė- 
jas. Tada Prendergasias nusileido į triumą ir savo rankomis per- 
pjovė nelaimingajam gydytojui gerklę. Liko tik pirmasis kapitono 
padėjėjas, drąsus ir energingas vyras. Pamatęs besiartinantį areš- 
tantą su kruvinu peiliu rankoje, jis nuspyrė nuo kojų raiščius, ku- 
riuos kažkaip išsigudrino atnarplioti, pasileido deniu ir nėrė į už- 
paūkalinę laivo dalį. Keliolika kalinių, apsiginklavę pistoletais, nu- 
lėkė paskui jį. Ten jie išvydo kapitono padėjėją prie atviros 
parako statinės, kokių apie šimtą buvo laive, laikantį rankoje 
degtukų dėžutę. Jis prisiekė susprogdinsiąs juos visus, jei kas nors 
užkabins ji. Po akimirkos įvyko sprogimas; Hadsono nuomone, jie 
išlėkę į orą ne nuo. kapitono padėjėjo degtuko, o blogai nutai- 
kytos kalinio kulkos. Šiokia dr tokia priežastis, bet ji pribaigė 
„Gloriją Skot“' ir padugnes, užgrobusias laivą. 

Tokia tad, brangusis sūnau, kraupi istorija, į kurią buvau įsi- 
vėlęs. Kitą dieną mus paėmė brigas „Hotsperas“, plaukiantis į 
Australiją. Jo kapitonas visai lengvai patikėjo, kad mes išsigel- 
bėjome iš skęstančio keleivinio laivo. Admiralitetas nurašė kro- 

vininį laivą „Glorija Skot“ kaip dingusį be žinios; jo tikrasis li- 
kimas taip ir neišaiškėjo. Po puikios kelionės „Hotsperas“ išso- 
dino mus Sidnyje. Čia mudu su Ivansu pakeitėme pavardes ir 
patraukėme į aukso kasyklas, kur didžiulėje margoje minioje, 
suplaukusioje iš visų pasaulio kraštų, greit praradome buvusią 
tapatybę. Kas toliau buvo, galima ir nepasakoti. Mes pralobome, 
daug keliavome, grįžome į Angliją kaip kolonijose praturtėję 
piliečiai ir nusipirkome kaime sodybas, Daugiau negu dvidešimt 
metų mes ramiai gyvenome, dirbome naudingą darbą ir tikėjo- 
mės, kad mūsų praeitis palaidota visiems laikams. Todėl įsivaiz- 
duok, kaip aš pasijutau bematant atpažinęs pas mus atėjusį ka- 
daise išgelbėtą po „Glorijos Skot“ sprogimo jūrininką. Jis kaž- 
kaip susekė mus ir nutarė iš mūsų baimės gerai pagyventi. Gal 
dabar tu suprasi, kodėl aš taip stengiausi su juo taikiai sugy- 
venti, gal bent kiek aijausi mano išgąstį, kai jis grasindamas pa- 
liko mus ir išėjo pas kitą auką. 


Apačioje buvo prirašyta tokia drebančia ranka, kad vos ga- 
lėjau išskaityti: ,„Bedouzas šifruotu rašteliu pranešė, kad H. vis- 
ką išdėjo. Viešpatie Dieve, pasigailėk mūsų!“ 

Tai va, tokį pasakojimą tą vakarą perskaičiau jaunajam Tre- 
vorui ir, turėdamas galvoje visas aplinkybes, manau, Votsonai, 
kad jam nestinga dramatizmo. Mano draugas buvo taip prislėg- 
tas, kad išvyko į arbatos plantacijas, kur, girdėjau, jam gerai 
sekasi. O apie jūrininką ir Bedouzą, parašiusį perspėjimą, nėra 
jokios žinios po šiai dienai. Jie abu dingo kaip į vandenį. Poli- 
cija nebuvo gavusi jokio pareiškimo, vadinasi, Bedouzas grasi- 
nimą palaikė faktu. Žmonės matė Hadsoną, slampinėjantį aplink, 
tad policija mano jį nugalabijus Bedouzą ir pabėgus. O man 
regis, kad buvo viskas atvirkščiai. Mano galva, Hadsonas tiek 
įvarė baimės Bedouzui, jog šis, patikėjęs, kad yra išduotas, at- 
keršijo jūrininkui ir, pasiėmęs kiek galėjo pinigų, pabėgo iš 
Anglijos. Tai tokie šio įvykio faktai, daktare, ir jei jie tiks į 
jūsų kolekciją, mielai prašom pasinaudoti. 

V 
MASGREIVŲ GIMINĖS APEIGOS 


Mane dažnai stebino keista mano draugo Šerloko Holmso cha- 
rakterio ypatybė. Nors jo protinio darbo metodai buvo patys 
tiksliausi bei nuosekliausi ir nors visados jis stengėsi atrodyti 
prašmatniai apsirengęs, bet asmeniniame gyvenime buvo vienas 
netvarkingiausių žmonių. Jo įpročiai galėjo išvesti iš kantrybės 
kiekvieną kartu su juo gyvenantį. 

Nesakau, kad pats šiuo atžvilgiu būčiau be priekaištų. Ne- 
tvarkingas darbas Afganistane, sūstiprinęs įgimtą bohemiško gy- 
venimo polinkį, padarė mane dar netvarkingesnį negu tai galima 
gydytojui. Vis dėlto aš jaučiau saiką, bet kai pamačiau žmogų, 
laikantį savo cigarus anglių kibire, tabaką — persiškoje šlepetė- 
je, o neatsakytus laiškus prismeigtus lenktiniu peiliu pačiame me- 
dinės židinio atbrailos viduryje, tada pradėjau įsivaizduoti esąs 
dorybių įsikūnijimas. Taip pat visados maniau, kad šaudyti iš 
pistoleto yra pramoga, tinkanti tik lauke. Tačiau kai, gerai nu- 
siteikęs, Holmsas atsidrėbdavo krėsle su revolveriu bei kokia 
šimtine šovinių ir imdavo kulkomis rašyti sienoje patriotiškus 
karalienės Viktorijos inicialus, puikiai suprasdavau, jog tie pra- 
timai anaiptol nepuošia nei mūsų buto atmosferos, nei jo išvaiz- 
dos. 

Mūsų kambariuose amžinai būdavo primėtyta visokiausių 
chemikalų ir su nusikaltimais susijusių daiktų, kurie atsidurda- 
vo netikėčiausiose vietose, sakysime, sviestinėje ar kitoje, dar 
mažiau pageidautinoje vietoje. Vis dėlto Holmso raštai man bu- 
vo didžiausia našta. Jis jokiu būdu nenorėjo naikinti dokumen- 
tų, o ypač susijusių su anksčiau Nnagrinėtomis jo bylomis. Ta- 
čiau sutvarkyti savo raštus jam vos užtekdavo jėgų vieną ar du 
kartus per metus. Kažkur padrikuose savo užrašuose jau esu 
minėjęs, kad po veržlių energijos antplūdžių, nuostabių tyrimų, 
kurie jį išgarsino, būdavo visiško abejingumo valandų. Tuomet 
jis tysodavo vos įstengdamas nusiropšti nuo sofos prie stalo, pa- 
groti smuiku ar paskaityti knygą. Taip mėnesis po mėnesio jo 
raštai vis kaupdavosi, kolei visi kambario kampai būdavo už- 
versti šūsnimis rankraščių, kurių jokiu būdu niekas neturėdavo 
teisės nei deginti, nei judinti be savininko žinios. 

Vieną žiemos vakarą man sėdint prie židinio, o Holmsui bai- 

giant klijuoti iškarpas į savo knygą, išdrįsau užsiminti, kad jis 
paskirtų kokias porą valandų kambariui apsitvarkyti. Holmsas ne- 
galėjo nuneigti teisėto mano prašymo, todėl rūškanu veidu nu- 
slampino į savo miegamąjį, iš kurio netrukus atitempė didelę 
skardinę dėžę. Pasitraukęs į vidurį kambario ir atsisėdęs prie- 
šais ant kėdės, jis atidarė antvožą. Pamačiau, kad trečdalis dė- 
Zės prikimštas popieriaus pluoštų, perrištų raudonu kaspinu. 

— Čia yra nemaža įdomių dalykų, Votsonai,— tarė jis, šel- 
miškai žvelgdamas į mane.— Aš manau, jeigu žinotumėt viską, 
kas yra šioje dėžėje, tai, užuot liepęs dar daugiau ją prikrauti, 
paprašytumėt kai ką iš jos išimti. 

— Vadinasi, čia sudėti ankstesnių jūsų bylų dokumentai? — 
paklausiau — Aš ne kartą apgailestavau, kad neturiu ničnieko 
apie jas užsirašęs. 

— Taip, mielasis. Visi šie dalykai tirti tuomet, kai dar ne- 
turėjau savo biografo, kuris išgarsintų mano vardą. 

Švelniai ir rūpestingai jis kraustė iš dėžės vieną ryšulėlį po 
kito. 

— Ne visas jas man pasisekė išnarplioti, Votsonai,— prisipa- 
žino jisai — Tačiau iš jų pasitaikė ir tikrai įdomių. Štai užrašai 
apie Tarltono nužudymą. O čia byla apie vyno pirklį Vamberį. 
Arba atsitikimas su sena ruse. Keista istorija apie aliumininį 
ramentą. Šit nuodugni ataskaita apie šleivakojį Rikoletį ir jo 
bjauriąją žmoną. Aure... čionai — iš tikrųjų šis tas nuostabaus... 

Jis siektelėjo į patį skrynios dugną ir išsitraukė mažą me- 
dinę dėželę, kokiose esti sudėti vaikų žaislai. Atstūmęs jos dang- 
telį, jis išėmė aptrintą popieriaus lapelį, senamadišką žalvarinį 
raktą, medinį kuolelį su pririštu virvelės kamuoliuku ir tris se- 
nus aprūdijusius metalinius skritulius. 

— Na, mielasis, kaip tau patinka visas šis lobis? — paklausė 
šypsodamasis Holmsas, kai aš nustebęs spoksojau. 

-— Įdomi kolekcija. 

— Labai įdomi. O su ja susijusi istorija dar įdomesnė. 

— Ar šie daiktai taip pat turi savo istoriją? 

— Ką jūs norite tuo pasakyti? 

Šerlokas Holmsas paėmė tuos daiktus ir vieną po kito išdė- 
liojo ant stalo krašto. Paskui jis vėl atsisėdo į krėslą ir peržvel- 
gė juos spindinčiomis iš pasitenkinimo akimis. 

— Štai viskas, — tarė jis, — ką pasilikau atminimui iš bylos 
apie Masgreivų giminės apeigas. 

Aš jau ne kartą iš Holmso buvau girdėjęs apie šį atsitikimą, 
bet nepasisekė jo išklausti smulkiau. 

— Labai džiaugčiausi, — paprašiau, — jeigu plačiau apie ją pa- 
pasakotumėte, | 

— Ir palikčiau netvarkęs prišniaukštą. kambarį, — pasišaipė 
Holmsas.— Galų gale, Votsonai, susitvarkyti nereikia daug pa- 
stangų. Tačiau norėčiau, kad jūs ir šią bylą įrašytumėte į savo 
metraščius, nes joje esama tokių detalių, kurios, mano nuomo- 
ne, kone vienintelės ne tik Anglijos, bet ir kitų šalių krimina- 
listikos istorijoje... 

Turbūt prisimenate atsitikimą su „„Glorija Skot“ ir mano po- 
kalbį su nelaimingu vyriškių, apie kurio likimą jums pasakojau. 
Tuomet pirmąkart mane sudomino seklio profesija, vėliau tapu- 
si viso gyvenimo tikslu. Dabar mano vardas toli ir plačiai žino- 
mas. Tiek visuomenė, tiek ir oficialūs asmenys mane laiko pa- 
skutine instancija išspręsti ginčytinoms byloms. Net ir tada, kai 
mudu pirmą kartą susipažinome sprendžiant bylą, kurią jūs pa- 
vadinote „Kraujo spalvos etiudu“ aš jau verčiausi gana ne- 
bloga, nors ir nelabai pelninga praktika. Vargu ar jūs galite 
įsivaizduoti, kaip buvo sunku iš pradžių, kaip ilgai turėjau lauk- 
ti, kolei man pasisekė prasiskinti kelią į sėkmę. 

Pirmą kartą atvažiavęs į Londoną, įsikūriau Montegiu gatvė- 
je, kaip tik už Britų muziejaus kampo. Ir tenai leidau dienas, 
skirdamas pernelyg daug laisvalaikio studijuoti toms mokslo ša- 
koms, kurios galėjo kuo labiau praversti mano darbui. Su bylo- 
mis kartkartėmis į mane kreipdavosi asmenys, rekomenduoti be- 
veik vien senų mano draugų. Mat paskutiniais universiteto moks- 
lo metais buvo nemažai kalbama apie mane ir mano darbo 
metodus. Trečioji byla, dėl kurios į mane kreipėsi, buvo Mas- 
greivų giminės byla. Susidomėjimas, kurį sukėlė visų tų keistų 
įvykių grandinė, ir svarbūs bylos padariniai, man įsikišus, kaip 
tik buvo pirmas žingsnis į dabartinę mano padėtį. 

Redžinaldas Masgreivas mokėsi su manimi viename koledže, 
ir Mudu šiek tiek draugavome. Jis nebuvo labai mėgstamas stu- 
dentų, jie laikė jį išdidžiu, nors Man visad atrodė, kad šis išdidu- 
mas tebuvo vien pastangos nuslėpti nepaprastą įgimtą drovumą. 
Savo išvaizda jis buvo tipiškas aristokratas: liesaveidis, pakum- 
pusia nosim, didelėmis akimis, lėtų ir grakščių manierų. Jis iš 
tikrųjų buvo vienos seniausių karalystės giminių palikuonis, nors 
ir jauniausios atžalos, kuri dar šešioliktajame amžiuje atsiskyrė 

nuo šiaurės Masgreivų ir įsikūrė. Vakarų Sasekse, kur Herlstono 
pilis yra bene seniausias pastatas visoje grafystėje. Atrodė, ta- 
rytum gimtojo dvaro bruožai įsirėžė šiame žmoguje. Kaskart, pa- 
žvelgęs į jo išblyškusį, griežtų bruožų veidą ir galvos laikyse- 
ną, nejučiomis prisimindavau pilkus bokštų skliautus, grotuotus 
langus ir visus prašmatniuosius feodalinių laikų atributus. Vie- 
ną kitą sykį mudu įsišnekome, ir, pamenu, ne kartą jis karštai 
domėjosi mano stebėjimų ir išvadų metodais. 

Ketverius metus mudu nesimatėme, ir staiga vieną rytą jis 
įžengė į mano kambarį Montegiu gatvėje. Vaikinas nedaug bu- 
vo tepasikeitęs: vilkėjo madingai — jis visados buvo truputį da- 
bita, toks pat mandagus ir lipšnus, kuo ir anksčiau išsiskyrė iš 
kitų. 

„Kaip laikotės, Masgreivai?“ — paklausiau, kai mudu nuošir- 
džiai paspaudėme vienas kitam ranką. 

„Jūs tikriausiai girdėjote apie vargšo mano tėvo mirtį, — tarė 
vaikinas.— Jis mirė maždaug prieš dvejus metus. Suprantama, 
nuo to laiko aš pradėjau valdyti Herlstono dvarą. Kadangi dar 
esu ir apygardos deputatas, rūpesčių niekados netrūksta. O jūs, 
Holmsai, girdėjau, nusprendėte praktiškai taikyti tuos nuostabius 
gabumus, kuriais anuomet mus taip stebinote.“ 

„Taip, — atsakiau, — stengiuosi užsidirbti duoną savo protu.“ 

„Džiaugiuosi girdėdamas šiuos žodžius, nes jūsų patarimas 
dabar neapsakomai būtų man brangus. Pas mus, Herlstone, nu- 
tiko keistų dalykų, ir policijai nepasisekė nieko ištirti. Iš tiesų 
tai itin keistas ir nesuprantamas atsitikimas." 

Galite įsivaizduoti, Votsonai, su kokiu nekantrumu aš jo klau- 
siausi. Juk proga, kurios aš visus tuos mėnesius dykinėdamas 
laukiau, štai galų gale pasitaikė. Širdies gilumoje jaučiau, kad 
įstengsiu tai, ko kiti neįstengė, jog kaip tik dabar pasitaikė 
proga save išbandyti. 

„Papasakokite man visas smulkmenas“, — paprašiau svečią. 

Redžinaldas Masgreivas atsisėdo priešais mane ir užsidegė pa- 
pirosą, kurį jam pasiūliau. 

„Reikia pasakyti — pradėjo Masgreivas,—- nors esu viengun- 
gis, turiu laikyti Herlstone nemažai tarnų, nes senojo dvaro pa- 
statai išsimėtę, ir viskam prižiūrėti reikia žmonių. Be to, turiu 
fazanų draustinį, ir per medžioklės sezoną paprastai namuose 
susirenka nemažai svečių, kuriems aptarnauti taip pat reikia ran- 
kų. Iš viso turiu aštuonias tarnaites, virėją, vyresnįjį liokajų ir 


14. Užsak. Nr. 281. 209 


"1 


du paprastus, dar pasiuntinį. Žinoma, sodą ir arklides prižiūri ki- 
ti darbininkai. 

Vienas iš tų žmonių, Brantonas, vyresnysis liokajus, ilgiau- 
siai už visus ištarnavo pas mus. Kai tėvas tą vaikiną pasiėmė į 
dvarą, jis buvo jaunas mokytojas, ieškąs darbo. Būdamas ener- 
gingas ir stipraus Charakterio žmogus, jis greitai tapo beveik 
nepakeičiamas mūsų namuose. | 

Tai gerai nuaugęs, dailios kaktos, gražus vyriškis, ir, nors 
jis pas mus ištamavo apie dvidešimt metų, neturėjo daugiau 
kaip keturiasdešimt. Gali pasirodyti keista, kad tokios puikios iš- 
vaizdos ir nepaprastai gabus, — Brantonas moka kelias kalbas ir 
groja kone visais muzikos instrumentais,-— jis taip ilgai ištarnavo 
tokioje vietoje. Tačiau, matyt, vaikinas buvo patenkintas ir ne- 
sistengė pakeisti savo padėties. Vyresnįjį liokajų prisimindavo 
visi, kurie tik apsilankydavo Herlstone, 

Tačiau ši tobulybė turėjo vieną ydą. Jis buvo šiek tiek don- 
žuanas, ir jūs galite įsivaizduoti, kad tokiam žmogui nesunku 
atlikti šitokį vaidmenį ramiame provincijos užkampyje. 

Viskas klojosi gerai, kol jis buvo vedęs, bet, mirus žmonai, 
mums su juo prasidėjo tikras vargas. Prieš keletą mėnesių ma- 
nėme, kad vėl viskas susitvarkys. Mat Brantonas susižiedavo 
su Rečele Havels, antrąja mūsų kambarine. Tačiau jis pametė 
mergaitę ir ėmė mergintis Džeinei. Tredželis, vyresniojo medžiok- 
lio dukteriai. Rečelė — labai šauni mergaitė, bet neapsakomai 
karšto velsiško temperamento — po to staiga susirgo smegenų 
uždegimu. Dabar dūlinėja po namus, tiksliau sakant, dūlinėjo iki 
vakarykštės dienos paklaikusiomis akimis, lyg ankstesnis jos še- 
šėlis. 

Tokia mūsų pirmoji drama Herlstone, bet antroji visiškai už- 
temdė aną — tada iš dvaro ir buvo gėdingai išvytas vyresnysis 
liokajus Brantonas. 

Štai kaip viskas atsitiko. Aš jau minėjau, jog šis liokajus 
buvo protingas vyras; tai jį ir pražudė — sužadino nepasotinamą 
smalsumą tokiems dalykams, su kuriais jis neturėjo nieko bend- 
ra. Net į galvą nebūtų atėję, kad tas smalsumas vaikiną gali 
taip toli nuvesti, ir tik atsitiktinumas atvėrė man akis. 

Aš jau sakiau, kad mūsų pastatai labai išmėtyti. Vieną pra- 
ėjusios savaitės dieną,— tiksliau sakant, ketvirtadienio naktį — 
niekaip negalėjau užmigti, nes iš kvailumo vakare išgėriau puo- 
delį stiprios kavos. Išsikankinęs ligi antros valandos nakties, su- 

pratau, kad vis tiek neužmigsiu, atsikėliau, užsidegiau žvakę, 
ketindamas toliau skaityti pradėtąjį romaną. Knygą, pasirodė, 
buvau palikęs biliardinėje, tad, užsimetęs naktinį apsiaustą, nu- 
ėjau atsinešti. 

Norėdamas pasiekti biliardinę, turėjau šiek tiek nusileisti 
laiptais ir pereiti koridorių, vedantį į biblioteką ir ginklų kam- 
barį. Ir pamanykite, kaip nustebau, kai, įžengęs į tą koridorių, 
išvydau šviesos pluoštą, krintantį pro praviras bibliotekos du- 
ris. Prieš guldamasis, aš pats buvau užgesinęs lempą ir uždaręs 
bibliotekos duris. Tad nenuostabu, kad pirmoji mintis man šo- 
vė, jog čia plėšikai. Herlstono rūmuose koridorių sienos visur 
nukabinėtos senais trofėjiniais ginklais, taigi aš, čiupęs iš tos. 
daugybės vieną kovos kirvį ir palikęs užpakalyje savęs ant grin- 
dų žvakę, prisėlinau ant galų pirštų koridoriumi ir žvilgtelėjau 
pro atviras duris. 

Bibliotekoje buvo vyresnysis liokajus Brantonas. Apsirengęs, 
pasidėjęs ant kelių popieriaus lapą, kuris man pasirodė lyg pa- 
našus į žemėlapį, pasirėmęs ranka galvą, jis sėdėjo krėsle labai 
susimąstęs. Aš stovėjau it žado netekęs ir stebėjau jį iš tam- 
SOS. 

Ant stalo krašto deganti žvakė silpnai apšvietė kambarį, bet 
buvo aiškiai matyti, kad liokajus apsirengęs. Staiga jis pakilo 
iš krėslo, priėjo prie rašomojo stalo, atsirakino ir išsitraukė vie- 
ną stalčių. Išsiėmęs iš ten kažkokį popierių, vėl atsisėdo krės- 
lan, išlygino jį ant stalo krašto ties žvake ir ėmė atidžiai tyri- 
nėti. 

Toks šaltakraujiškas knaisiojimasis po mūsų šeimos dokumen- 
tus mane taip įsiutino, kad aš neiškentęs žengiau žingsnį prie- 
kin. Brantonas, atplėšęs žvilgsnį nuo popieriaus, pamatė mane, 
bestovintį tarpduryje. Visas išbalęs, jis pašoko nuo krėslo ir 
paskubomis įsikišo užantin į žemėlapį panašų popierių, kurį ką 
tik taip kruopščiai tyrinėjo. 

— Aha! — pratariau aš.— Štai kaip jūs pateisinate mūsų pa- 
sitikėjimą. Nuo rytojaus jūs atleidžiamas iš darbo. 

Jis nusilenkė netaręs nė žodžio, prasmuko pro mane kaip 
visiškai sugniuždytas žmogelis. Žvakė tebedegė, ir jos šviesoje 
aš patikrinau, kokį popierių Brantonas buvo išsiėmęs iš rašo- 
mojo stalo. Kaip nustebau, kai pasirodė, kad čia buvo ne koks 
svarbus dokumentas, o paprastų paprasčiausias nuorašas klausi- 
mų ir atsakymų, kartojamų atliekant vieną seną ypatingą cere- 

moniją, kurią mes vadiname Masgreivų giminės apeigomis. Jau 
kelintas amžius šią ceremoniją atlikdavo kiekvienas Masgreivų 
vyriškis, sulaukęs pilnametystės. Šios apeigos įdomios tik mūsų 
šeimos nariams arba galbūt dar šiek tiek archeologams, kaip 
visa mūsų heraldika ir tradicijos, o šiaip jokios praktinės reikš- 
mės neturi.“ 

„Mes dar išgirsime apie šį popierių?“ — paklausiau. 

„Jeigu jūs manote, kad prireiks — šiek tiek dvejodamas, ta- 
rzrė Man pašnekovas.— Taigi toliau pasakosiu, kaip viskas nutiko. 
Užrakinęs stalą Brantono paliktu raktu, buvau besirengiąs išei- 
ti iš bibliotekos, bet nustebęs pamačiau sugrįžusi ir bestovintį 
prieš mane nusikaltusį liokajų. 

— Pone Masgreivai, — prašneko jis kimiu nuo susijaudinimo 
balsu — aš neištversiu šitos gėdos. Aš visados didžiavausi savo 
padėtimi gyvenime, ir negarbė pražudys mane. Mano kraujas 
kris ant jūsų galvos, sere,— taip bus iš tikrųjų, jeigu jūs mane 
įstumsite į neviltį. Jei negalite manęs laikyti po viso šio atsiti- 
kimo, tai bent pasigailėkite, leiskite man išbūti pas jus dar mė- 
nesį, kad atrodytų, jog aš išeinu savo noru. Taip dar galėčiau 
ištverti, pone Masgreivai, bet tik nevarykite iš darbo prie visų 
tarnų, kurie mane taip gerai pažįsta. 

— Jūs nenusipelnėte ypatingos malonės, Brantonai,— atsakiau 
jam.— Jūsų elgesys tiesiog begėdiškiausias. Tačiau kadangi il- 
gai tarnavote mūsų šeimoje, nenoriu viešai jūsų apkaltinti. Mė- 
nuo per daug. Galite išeiti po savaitės, prisidengęs bet kokia 
dingstimi. 

— Po savaitės, sere? — beviltišku balsu sušuko liokajus.— 
Nors po dviejų, leiskite pabūti nors dvi savaites. 

— Savaitę, — atrėžiau tarnui — ir žinokite, kad su jumis pasi- 
elgta labai švelniai. 

Kai gesinau žvakę ir ėjau į savo kambarį, jis dingo iš akių 
panarinęs galvą, išnyko tamsoje kaip visiškai sugniuždytas žmo- 
gus, 

Dvi dienas Brantonas uolių uoliausiai ėjo savo pareigas. Aš 
nieko neužsiminiau apie tą atsitikimą, tik nekantraudamas lau- 
kiau, kaip jis paslėps savo gėdą. Tačiau trečios dienos rytą, po 
pusryčių, jis nepasirodė pas mane, kaip paprastai, išklausyti nu- 
rodymų visai dienai. Kai po pusryčių ėjau iš valgomojo, neti- 
kėtai susitikau tarnaitę Rečelę Havels. Aš jums jau minėjau, kad 
mergaitė visai neseniai buvo atsigavusi po ligos ir dabar atrodė 

tokia išblyškusi, jog ją pabariau, kodėl taip greitai pradėjo 
dirbti. 

— Jums reikia gulėti, — perspėjau mergaitę — Imkitės darbo 
tada, kai sustiprėsite. 

Ji dirstelėjo į mane tokiu keistu žvilgsniu, kad pamaniau, ar 
nepakenkė liga jos protui. | 

— Aš esu pakankamai stipri, pone Masgreivai,— atsakė jinai. 

— Pamatysime, ką gydytojas pasakys,— pertariau tarnaitę ir 
įsakiau: — Meskite darbą ir, nusileidusi laiptais, tučtuojau pasa- 
kykite, kad ateitų pas mane Brantonas. 

— Vyresnysis liokajus prapuolė, — tarė mergaitė. 

— Prapuolė? Kur prapuolė? 

— Dingo. Niekas nematė kur. Jo nėra kambaryje. Jis pra- 
puolė. Taip, taip, prapuolė. 

Ji prisišliejo prie sienos ir ėmė isteriškai kvatotis, 0 aš, iš- 
sigandęs šio netikėto juoko priepuolio, pribėgau prie skambučio 
ir pasišaukiau pagalbą. Mergaitę, visą dar tebekvatojančią ir kūk- 
čiojančią, tarnai nuvedė į kambarį, o aš ėmiau teirautis apie 
Brantoną. Nebuvo jokios abejonės — vyresnysis liokajus dingo. 
Jo patalas buvo neliestas, ir niekas jo nematė nuo vakar vaka- 
ro, kai jis nuėjo gulti, Tiesiog neįmanoma buvo įsivaizduoti, kaip 
Brantonas galėjo išeiti iš namų, nes ir langai, ir durys rytą buvo 
uždaryti iš vidaus. Jo drabužiai, laikrodis, netgi pinigai buvo 
likę kambaryje. Stigo tik juodo kostiumo, kurį jis paprastai vil- 
kėjo. Trūko 1r šlepečių, bet batai stovėjo nejudinti. Kurgi galėjo 
naktį prapulti liokajus? Kas jam atsitiko? 

Žinoma, mes išgriozdėme namus nuo rūsio iki palėpių, bet 
niekur neradome jokių pėdsakų. Kaip jau esu sakęs, mūsų sena- 
sis namas — tikras labirintas, ypač seniausias sparnas, dabar iš 
tikrųjų praktiškai beveik negyvenamas. Tačiau mes apšniukšti- 
nėjome kiekvieną kambarį bei palėpes ir neužtikome jokios din- 
gusio Žmogaus žymės. Negalėjau patikėti, kad Brantonas išėjo. 
palikęs visą savo turtą, — tad kurgi jis būtų? Apie atsitikimą pra- 
nešiau vietos policijai, bet ir ta nieko nepadėjo. Iš vakaro lijo, 
todėl mes tik veltui apžiūrinėjome visas pieveles ir takelius 
apie namą. Štai kokie dalykai dėjosi, kolei naujas įvykis nu- 
kreipė mūsų dėmesį nuo tos neatspėtos paslapties. 

Dvi paras Rečelė Havels čia kliedėjo, čia ją apimdavo isteri- 
jos priepuoliai. Mergaitė taip įsisirgo, kad reikėjo nakčiai pa- 
kviesti prie jos slaugę. Trečią naktį po Brantono dingimo slaugė, 

manydama, kad ligonė ramiai miega, pati šiek tiek užsnūdo krės- 
le. Pabudusi anksti rytą, ji pamatė tuščią lovą, atidarytą langą, 
o ligonės nė kvapo. Aš buvau tučtuojau pažadintas ir, pasiėmęs 
porą tarnų, puoliau ieškoti dingusios mergaitės. Mes lengvai nu- 
statėme kryptį, kuria nelaimingoji bėgo: pėdos aiškiai vedė nuo 
lango per pievelę iki tvenkinio krašto, tik' prapuolė ties žvy- 
ruotu taku, einančiu iš sodybos. Tvenkinys čia buvo aštuonių 
pėdų gylio, ir jūs galite įsivaizduoti, kaip mes jautėmės pamatę 
nelaimingos išprotėjusios mergaitės paskutines pėdas prie pat 
vandens. 

Aišku, mes, bematant pasigriebę kartis, puolėme ieškoti sken- 
duolės kūno, bet ničnieko neužtikome. Užtat ištraukėme kitą, 
visiškai netikėtą radinį — drobinį maišą, pilną seno, aprūdijusio, 
bespalvio metalo laužo ir kažkokių pilkšvų akmenukų ar stiklo 
gabalų. Be šio keisto radinio, nieko mums daugiau nepasisekė 
ištraukti iš kūdros, ir, nepaisant visų mūsų vakarykščių ieškoji- 
mų bei klausinėjimų, mes nesužinojome nei Rečelės Havels, nei 
Ričardo Brantono likimo. Vietos policija bejėgė ką nors pada- 
ryti, todėl jūs esate paskutinė mano viltis.“ 

Galite įsivaizduoti, Votsonai, su kokiu smalsumu aš klausiau- 
si šio keisto įvykių rezginio, kaip troškau jį visą išpainioti ir 
rasti pagrindinę giją, kuri padėtų įspėti mįslę. Vyresnysis lio- 
kajus dingęs. Tarnaitė dingusi. Ji mylėjo liokajų, bet paskui tu- 
rėjo priežasčių jo neapkęsti. Mergaitė, kilusi iš Velso, buvo karš- 
to ir aistringo būdo. Prapuolus Ričardui, ji iškart nepaprastai 
sunerimo. Ji įmetė į tvenkinį maišą su keistais daiktais. Kiek- 
vienas faktas vertas dėmesio, bet nė vienas nepadėjo užtikti 
įvykių užuomazgos. Kur tos įvykių grandinės išeities taškas? Aš 
turėjau tik trumpą siūlo galiuką. 

„Man reikia, Masgreivai, pamatyti tą popierių — pasakiau sve- 
čiui. — kurį jūsų vyresnysis liokajus taip vertino, kad jį tyrinėjo 
net nebijodamas prarasti tarnybos.“ 

„Tos mūsų giminės apeigos iš tikrųjų yra gryna kvailystė— 
atsakė Masgreivas.— Jas pateisina nebent tik jų senumas. Aš 
pasiėmiau šių klausimų ir atsakymų nuorašą, jeigu jūs norėtu- 
mėte į jį žvilgtelėti.“ 

Jis ištiesė man tą patį lapelį, kurį jūs, Votsonai, matote 
mano rankose. Tai tarytum savotiškas katekizmas, kurį turi iš- 
mokti kiekvienas Masgreivų šeimos narys, sulaukęs pilnametys- 

tės. Aš perskaitysiu jums klausimus ir atsakymus tokia tvarka, 
kaip jie čia surašyti: 

„Kam šitai priklauso? 

Tam, kurs išėjo. 

Kam šitai priklausys? 

Tam, kurs ateis. 

Kur buvo saulė? 

Virš ąžuolo. 

Kur gulėjo šešėlis? 

Ties vinkšna, 

Kiek žingsnių reikia žengti? 

Į šiaurę — dešimt ir dešimt, į rytus — penkis ir penkis, į pie- 
tus — du ir du, į vakarus — vieną ir vieną, tada — žemyn. 

Ką mes atiduosime už tai? 

Viską, ką turime. 

Kodėl mes atiduosime? 

Pareigos dėlei.“ 

„Originale nėra datos, — pridūrė Masgreivas.— bet, sprendžiant 
iš rašybos, jis yra iš septynioliktojo amžiaus vidurio. Tik aš 
abejoju, ar šis raštas padės atspėti paslaptį." 

„Užtai jis mums užmena kitą mįslę, — atsakiau aš, — ir kur kas 
įdomesnę negu pirmoji. Ir galbūt įminę pastarąją, galėsime at- 
spėti ir antrąją. Atleiskite man, Masgreivai, jeigu pasakysiu, kad 
jūsų vyresniojo liokajaus, man atrodo, būta labai sumanaus žmo- 
gaus ir turėta daugiau įžvalgumo negu dešimt jo šeimininkų 
kartų.“ 

„Aš jūsų gerai nesuprantu, — tarė Masgreivas.— Man atrodo, 
kad šis popiergalis neturi jokios praktinės reikšmės." 

„O Man jis turi netgi didžiulę reikšmę, ir, kaip atrodo, Bran- 
tonas buvo tokios pat nuomonės. Jis tikriausiai ją įžvelgė prieš 
tą naktį, kai užklupote jį bibliotekoje.“ 

„Galimas dalykas. Mes niekados šių apeigų neslėpėme.“ 

„Aš Manau, jis paprastų paprasčiausiai norėjo paskutinį kar- 
tą prisiminti šių apeigų turinį. Kaip supratau, rankoje jis laikė 
kažkokį žemėlapį ar planą, kurį lygino su rankraščiu, ir, kai jūs 
pasirodėte, paskubomis įsikišo užantin.“ 

„Iš tikro taip. Bet kam jam prireikė senojo mūsų šeimos Cce- 
remonialo ir ką visi tie niekai reiškia?“ 

„Aš manau, kad tai mes galėsime ištirti be didelių sunku- 

smų,— tariau Masgreivui— Jei sutinkate, pirmuoju traukiniu va- 
žiuosime į Saseksą ir viską smulkiau panagrinėsime vietoje.“ 

— Į Herlstoną mudu atvažiavome tą pačią dieną. Jums, Vot- 
sonai, tikriausiai teko Matyti nupieštą tą seną, garsią pilį ir skai- 
tyti jos aprašymus, todėl, nesileisdamas į ilgas šnekas, tik pri- 
dursiu, kad tas statinys buvo L formos; ilgesnysis šonas — mo- 
dernesnis, trumpesnysis — senesnis, prie kurio ir buvo pristatyti 
visi kiti rūmai. 

Centrinėje mūro dalyje, virš žemų, sunkiai apkaustytų durų, 
yra iškalta 1607 metų data, bet specialistai tvirtina, jog medinės 
sijos ir akmens sienos yra daug senesnės už minėtą datą. Pra- 
ėjusį šimtmetį šios rūmų dalies neapsakomai storos sienos ir ma- 
Žžyčiai langai paskatino savininkus pasistatyti naują sparną, o 
senoji dalis dabar paversta viraline bei rūsiu arba ir visai ret- 
karčiais stovi tuščia. Pastatą supa gražus senu, tvirtų medžių 
parkas, ir prie alėjos, už kokių dviejų šimtų jardų nuo rūmų, 
tyvuliuoja tvenkinys, kurį minėjo mano klientas, 

Tuo metu aš jau buvau tvirtai įsitikinęs, Votsonai, kad čia 
ne trys atskiros mįslės, o tik, viena, ir, jei Man pasisektų atspėti 
Masgreivų giminės apeigų klausimų bei atsakymų paslaptį, tu- 
rTėčiau rankose siūlo galą ir sužinočiau visą tiesą apie paslaptin- 
gą vyresniojo liokajaus Brantono ir kambarinės Havels dingimą. 
Į čia aš ir nukreipiau visą savo energiją. Kodėl tas tarnas taip 
stengėsi atskleisti šio senovinio rašto paslaptį? Tikriausiai todėl, 
kad įžvelgė jame tai, ko neįstengė pastebėti visos kilmingųjų 
pilies savininkų kartos ir iš ko jis tikėjosi kokios nors naudos. 
Kas gi pagaliau šitai buvo ir kaip galėjo atsiliepti liokajaus l1i- 
kimui? 

Kai perskaičiau tą apeigų popierių, man paaiškėjo, jog visi 
tie skaičiai mini kažkokią vietą, apie kurią užsimenama antro- 
joje dokumento dalyje. Jei nustatytume tą vietą, būtų rastas 
būdas atskleisti tą paslaptį, kuriai senieji Masgreivai manė esant 
būtina suteikti tokią keistą formą. Ieškojimų pradžioje mes tu- 
rėjome du išeities taškus — ąžuolą ir vinkšną. Dėl ąžuolo visiš- 
kai nebuvo jokių abejonių. Prieš pat namą, kairėje alėjos pusė- 
je, stūksojo ąžuolas, visų medžių patriarchas, vienas didingiau- 
sių medžių, kokius man teko kada matyti. 

„Ar jis jau augo, kai buvo surašytas šis ceremonialas?' — pa- 
klausiau Masgreivą, mums pravažiuojant pro medį. 

„Greičiausiai ąžuolas augo jau tais laikais, kai Angliją už- 
kariavo normanai, — atsakė šeimininkas.— Aplink jo kamieną yra 
dvidešimt trys pėdos.“ 

Taip į vieną man rūpimą klausimą buvo atsakyta. 

„Ar auga čia senų vinkšnų?“ — paklausiau Masgreivą. 

„Augo parke viena labai sena, bet prieš dešimt metų trenkė 
perkūnas, ir teko ją nupjauti.“ 

„Ar žinote vietą, kur augo tas medis?“ 

„Aišku, žinau.“ 

„O daugiau vinkšnų čia yra?“ 

„Senų nėra, o jaunų — aibės." 

„Norėčiau pamatyti, kur augo ta senoji vinkšna," 

Mudu su šeimininku atvažiavome dviračiu vežimu, ir jis, net 
neužėjęs į kambarį nusivedė mane į tą pievelės kraštą, kur ka- 
daise augo vinkšna. Ji stovėjo kone pusiaukelėje tarp ąžuolo 
ir namo. Mano tyrimai ėjo sklandžiai, 

„Aš manau, dabar neįmanoma sužinoti, kokio aukščio buvo 
vinkšna?“ — paklausiau Masgreivą. 

„Galiu jums tuoj atsakyti: šešiasdešimt keturių pėdų.“ 

„Iš kur jūs žinote?“ — nustebęs paklausiau. 

„Kai senasis mokytojas mokė mane trigonometrijos, jis Vi- 
sados man duodavo uždavinius išmatuoti aukštį. Todėl, dar vai- 
kas būdamas, apskaičiavau kiekvieno dvaro medžio ir pastato 
aukštį.“ 

Tai buvo netikėtas laimikis. Reikiamus duomenis sužinojau 
greičiau negu tikėjausi. 

„(O pasakykite,— paklausiau savo palydovą, — ar jūsų vyres- 
nysis liokajus neklausinėjo panašių dalykų?“ 

Redžinaldas Masgreivas žvilgtelėjo į mane nustebusiomis aki- 
mis. 

„Dabar, kai jūs tai užsiminėte,— atsakė jis, — prisimenu, prieš 
keletą mėnesių Brantonas, susiginčijęs dėl šito su arklininku, iš 
tikrųjų pasiteiravo manęs šio medžio aukščio.“ 

Na, Votsonai, ši žinia buvo džiuginanti. Vadinasi, aš žengiau 
teisingu keliu. Dirstelėjau į saulę. Ji leidosi vakarop; taigi ap- 
skaičiavau, jog maždaug po valandos jos spinduliai kaip tik pa- 
sieks viršutines senojo ąžuolo šakas. Taip viena sąlyga, nuro- 
dyta ceremonialo rašte, būtų įvykdyta. Vinkšnos šešėlis tikriau- 
siai turėjo būti paimtas ilgiausias, kitaip būtų buvęs pasirinktas 
ne šešėlio, o kamieno ilgis. Taigi man reikėjo nustatyti, iki ku- 

rios vietos nutįsta vinkšnos šešėlio galas tuo metu, kai saulė 
kaip tik pasiekia ąžuolą. - 

— Turbūt, Holmsai, šitai buvo sunku apskaičiuoti be vinkš- 
nos. 

— Aišku, bet juk žinojau, jeigu Brantonas išsprendė šį už- 
davinį, tai ir aš išspręsiu. O iš tikrųjų išspręsti nė nebuvo labai 
sunkų. Nuėjau į Masgreivo kabinetą ir nusidrožiau šį kuoliuką, 
paskui, užmezgęs kaš sieksnis po mazgą, prie jo pririšau ilgą 
virvę. Tada, surišę du meškerykočius, kad būtų šešios pėdos, 
grįžome į tą vietą, kur kadaise augo vinkšna. Kaip tik tą aki- 
mirką ąžuolo viršūnę užliejo saulės spinduliai. Aš įsmeigiau že- 
mėn kuolelį, pasižymėjau šešėlio kryptį ir išmatavau. Šešėlis bu- 
vo devynių pėdų ilgio, 

Dabar jau buvo nesunku apskaičiuoti. Jeigu šešių pėdų meš- 
kerykočio šešėlis yra devynių pėdų, tai šešiasdešimt keturių pė- 
dų medžio — devyniasdešimt šešių pėdų ilgio. Abiejų šešėlių 
kryptis ta pati. Atmatavau tą atstumą, — išėjo beveik prie pačios 
namo sienos, ir ten įsmeigiau kuolelį. Galite įsivaizduoti, Vot- 
sonai, kaip apsidžiaugiau pamatęs už dviejų colių nuo kuoliuko 
žemėje kūginę duobutę. Supratau, jog čia Brantonas paliko ženk- 
lą, kai matavo. Taigi einu teisingomis pėdomis. 

Pirmiausia nustatęs savo kišeniniu kompasu pasaulio šalis, iš 
to pradinio taško pradėjau skaičiuoti žingsnius. Žengęs po de- 
šimt žingsnių viena ir kita koja į šiaurę rūmų pasieniu, vėl pa- 
siženklinau vietą kuoleliu. Paskui, rūpestingai atskaičiavęs pen- 
kis ir penkis žingsnius į rytus bei du ir du žingsnius — į pietus, 
atsidūriau prie senų durų slenksčio. Teliko žengti porą kartų į 
vakarus, — vadinasi, dar du žingsniai akmenimis grįstu korido- 
riumi, ir turėjau pasiekti rašte nurodytą vietą. 

Niekados gyvenime nebuvau taip karčiai nusivylęs, Votso- 
nai, kaip tada. Akimirką man pasivaideno, jog į mano apskai- 
čiavimus įsibrovė didelė klaida. Besileidžiančios saulės spindu- 
liai ryškiai nušvietė koridoriaus grindis, ir aiškiai pamačiau, jog 
tos senos, kojų nubrūžintos pilkos akmeninės plokštės tvirtai su- 
sietos Ccementu ir metų metus nėra judintos. Ne, Brantonas jų 
nelietė. Pastuksenau į grindis keliose vietose, bet visur skambė- 
jo vienodai, ir niekur grindyse nebuvo nei įtrūkimų, nei ply- 
šių. 

Laimė, kad Masgreivas, supratęs šio mano tyrimo reikšmę, ne 

mažiau susijaudino kaip aš ir išsitraukė rankraštį patikrinti ma- 
no apskaičiavimą. | 

„Tada — žemyn,— sušuko jisai — Jūs praleidote žodžius: ,„Ta- 
da — žemyn". 

Aš maniau, kad toje vietoje reikės kasti žemę, bet dabar, Ži- 
noma, iš karto supratau, jog klydau. 

„Tuomet apačioje turi būti rūsys?“ — pasakiau aš. 

„Taip, jis yra, ir tokio pat senumo kaip ir namas. Leidžiamės 
žemyn pro šias duris.“ 

Sraigtiniais akmeniniais laiptais nusileidome apačion, ir ten 
šeimininkas, brūkštelėjęs degtuką, uždegė didžiulį žibintą, sto- 
vintį kampe ant statinės. Tą pačią akimirką paaiškėjo, kad pa- 
galiau užtikome tikrąją vietą ir kad mudu buvome ne vienin- 
teliai, lankęsi šiame požemyje. 

Čia anksčiau buvo laikomos malkos, bet pliauskos, kaip at- 
rodo, prieš tai išmėtytos ant grindų, dabar buvo nustumtos į šo- 
nus, o vidurys paliktas tuščias. Toje plynoje aikštelėje gulėjo 
plati, didžiulė ir sunki akmens plokštė, o jos viduryje — geleži- 
nis surūdijęs žiedas, prie kurio buvo pririštas storas languotas 
šalikas. 

„Po velnių! — suriko Masgreivas.— Juk čia Brantono šalikas. 
Galiu prisiekti, kad mačiau jį ant liokajaus kaklo. Tačiau ką tas 
niekšas čia galėjo veikti?“ 

Man pareikalavus, buvo iškviesti du vietiniai policininkai, ir 
tada pamėginau pakelti akmenį, įsikibęs to šaliko. Bet man pa- 
sisekė vos ne vos jį krustelėti. Tik padedamas vieno policininko, 
šiek tiek patempiau akmenį į šoną. Po piokšte žiojėjo juoda duo- 
bė, į kurią mes visi sužiurome. Priklaupęs šeimininkas nuleido 
žibintą. 

Pamatėme nedidelį kvadratinį kambarėlį, apie septynių pėdų 
aukščio, o ilgio ir pločio po kokias keturias pėdas. Viename 
pasienyje stovėjo žema, žalvariu apkaustyta medinė skrynia su 
atidarytu antvožu, iš kurio kyšojo štai šis keistas senobinis rak- 
tas. 

Skrynios vidus buvo nugultas storo dulkių sluoksnio; drėg- 
mė ir kirvarpos taip buvo sugraužusios medį, kad net vidų buvo 
aptraukę pelėsiai. Keli metaliniai skrituliukai, — gal senos mo- 
netos, kurias štai čia Matome, — mėtėsi skrynios dugne, bet dau- 
giau ten nieko nebuvo. 

Vis dėlto mums pirmąją akimirką nerūpėjo ilgai apžiūrinėti 

senosios skrynios, — mūsų akys įsmigo į žmogų, suklupusį šalia 
jos. Nusvarinęs galvą ant skrynios krašto ir apkabinęs ją abiem 
rankom, tūnojo juodu kostiumu apsirengęs vyriškis. Šitaip jam 
užsikvembus ant dėžės, visas kraujas suplūdo galvon, todėl da- 
bar niekas negalėjo pažinti šio iškreipto pamėlynavusio veido. 
Tik kai pakėlėme kūną, iš ūgio, rūbų ir plaukų šeimininkas at- 
pažino, kad čia iš tiesų yra prapuolęs jo vyresnysis liokajus. 
Brantonas buvo miręs prieš keletą dienų, tačiau niekur jo kūne 
nesimatė nei žaizdų, nei kraujo, kuris būtų galėjęs paliudyti, 
kaip šis Žmogus sulaukė tokios siaubingos mirties. Kai kūną iš- 
nešėme iš rūsio, susidūrėme su dar sunkesne problema negu to- 
ji, kurią jau išsprendėme. 

Prisipažinsiu, Votsonai, buvau neapsakomai nusivylęs savo 
tyrimų vaisiais. Maniau, kad vos tik surasiu vietą, nurodytą se- 
najame dokumente, viskas bus aišku; bet štai stovėjau ties ja, 
o paslaptis buvo taip toli nuo manęs kaip ir anksčiau. Tiesa, 
man pasisekė šiek tiek atskleisti Brantono likimą, bet dabar rei- 
kėjo nustatyti, kaip ištiko jį tokia lemtis ir kokį vaidmenį čia 
atliko dingusioji moteris. Atsisėdau kampe ant statinaitės ir vėl 
viską ėmiau kruopščiai pergalvoti... 

Jūs žinote, Votsonai, mano metodą tokiais atvejais. Aš pats 
įsivaizduoju save vietoj veikiančiojo asmens ir, pirmiausia nu- 
statęs protinius jo sugebėjimus, stengiuosi suvokti, ką aš dary- 
čiau pakliuvęs į panašias sąlygas. Šį kartą klausimas buvo pap- 
rastesnis, nes Brantonas buvo itin sumanus, todėl nereikėjo da- 
ryti nuolaidų jo asmeniui, rašant lygybės ženklą tarp mudviejų. 
Jis suprato, kad čia kažkur paslėptos vertybės. Brantonas su- 
rado tą vietą. Įsitikino, jog to akmens be kito Žmogaus pagal- 
bos negalės pakelti. Ką jis toliau darė? Jis negalėjo pasikliauti 
svetimu. Netgi jei ir būtų toks atsiradęs, kuriam būtų galėjęs pa- 
tikėti paslaptį, vis viena atidaryti pašaliniui laukujes dvaro du- 
ris ir įsileisti jį buvo gana rizikinga. Aišku, geriausia buvo rasti 
talkininką pačioje sodyboje. Tačiau į ką kreiptis“ Ta mergaitė 
kažkada jam buvo atsidavusi. Vyriškis, kad ir kaip būtų skaudžiai 
pasielgęs su moterimi, negali patikėti, jog galutinai prarado jos 
meilę. Matyt, mėgindamas parodyti šiokį tokį susidomėjimą mer- 
gaite, Brantonas bandė susitaikyti su Rečele, o paskui prikalbino 
būti bendrininke. Abudu nakčia nusileido rūsin, bendromis jė- 

jau sekti jų veiksmus, tarytum pats iš tikrųjų būčiau juos ma- 
tes savo akimis. 

Tačiau dviem žmonėms, ypač kai vienas iš jų moteris, pakelti 
tokį akmenį — nelengvas darbas. Net mudviem — petingam Sa- 
sekso policininkui ir man — teko nemaža patriūsti. Kaip jie pa- 
kėlė tokią sunkenybę? Greičiausiai taip, kaip ir aš būčiau daręs 
jų vietoje. Atsikėlęs nuo statinės, atidžiai apžiūrėjau malkas, iš- 
mMėtytas po kojomis ant grindų. Beveik iš karto užtikau tai, ką 
ir tikėjausi rasti. Vienas pagalys, kokių trijų pėdų ilgio, viena- 
me gale buvo gerokai apibraižytas, o keli iš šonų suspausti, tar- 
si jie būtų buvę prislėgti sunkaus daikto. Turbūt, keldami ak- 
meninį dangtį, Brantonas ir kambarinė kaišiojo tuos pagalius į 
plyšį, kolei anga pasidarė tokio dydžio, kad galima buvo pro ją 
pralįsti, o paskui parėmė jį dar vienu statmenu pagaliu taip, 
kad jis net atspuro apačioje, nes ta akmeninė plokštė slėgė pa- 
galį visu savo svoriu. Tuo tarpu visi mano spėliojimai buvo įti- 
kinami. 

Kaip man reikėjo įsivaizduoti, kokiu būdu toliau vyko toji 
nakties drama? Aišku, kad pro angą galėjo prasisprausti tik vie- 
nas žmogus, ir tai padarė Brantonas. Mergaitė turėjo laukti 
viršuje. Brantonas atrakino skrynią ir padavė jai, ką rado, nes 
dėžę aptikome tuščią, o paskui... kas atsitiko paskui?.. 

Gal keršto troškulys, rusenęs šios aistringos keltės širdyje, 
staiga įsiliepsnojo baisia liepsna, kai ji pamatė, jog ją nuskriau- 
dęs žmogus, ir galbūt nuskriaudęs daug labiau nei manėme, da- 
bar buvo jos rankose? Gal netyčia iškrito ramstis, ir tas akmuo 
uždarė Brantoną duobėje, tapusioje jam karstuį Gal kambarinė 
kalta tik tuo, kad nutylėjo šį atsitikimą? O gal mergina savo 
ranka sąmoningai išmušė spyrį ir taip akmeniniu dangčiu užslo- 
gino slėptuvę? Šiaip ar taip buvo, aš tarsi mačiau priešais save 
tą moterį: prisispaudusi prie krūtinės rastąjį lobį, ji, kiek kojos 
neša, dumia sraigtiniais laiptais aukštyn, o ausyse tebeskamba 
duslūs vaitojimai ir beviltiški dūžiai į akmeninę plokštę, po ku- 
ria dūsta neištikimas jos mylimasis. 

Štai kodėl rytojaus dieną ji buvo tokia išblyškusi, susijau- 
dinusi ir taip isteriškai Kkvatojosi. Tačiau kas buvo paslėpta skry- 
nioje? Ką su tuo radiniu ji veikė? Greičiausiai tai tas pats seno 
metalo laužas ir apvalūs akmenukai, kuriuos Masgreivas ištrau- 
kė iš kūdros. Mergina, matyt, pirma proga juos įmetė į vande- 
nį, kad panaikintų paskutinius savo nusikaltimo pėdsakus. 

Kokias dvidešimt minučių sėdėjau sustingęs, viską apmąsty- 
damas. Masgreivas, visas perbalęs, siūbuodamas žibintą, vis te- 
bespoksojo į duobę. 

„Tai Karlo Pirmojo* monetos,— tarė jis, paėmęs vieną pini- 
gą iš skrynios dugno.— Matote, mes gerai nustatėme mūsų do- 
kumento amžių.“ 

„Mes rasime dar kai ką daugiau iš Karlo Pirmojo turtų — 
šūktelėjau aš, staiga prisiminęs pirmuosius du apeigų rašto klau- 
simus.— Parodykite man tą maišą, kurį ištraukėte iš kūdros.“ 

Nuėjome į Masgreivo kabinetą, kur jis pažėrė priešais mane 
visą ištrauktąjį turtą. Žvilgtelėjęs į radinį, tuojau supratau, ko- 
dėl šeimininkas jo nė kiek nevertino; metalas buvo kone visiš- 
kai pajuodęs, o akmenys bespalviai ir papilkę. Vieną paėmęs 
patryniau į rankovę, ir jis tvykstelėjo ant mano delno kaip ki- 
birkštis. Metalinis daiktas panėšėjo į dvigubą žiedą, tik jis buvo 
visaip sulankstytas bei susukiotas ir beveik nebetekęs pirmykš- 
tės savo formos. 

„Jūs tikriausiai prisimenate — tariau Masgreivui — jog kara- 
liaus partija viešpatavo Anglijoje netgi po karaliaus mirties. To- 
dėl galima tikėtis, kad, prieš išbėgdami, valdovo šalininkai kur 
nors paslėpė pačias didžiausias brangenybes, tikėdamiesi, atėjus 
ramesniems laikams, jas pasiimti." 

„Mano prosenelis seras Ralfas Masgreivas buvo įžymus žmo- 
gus ir Karlo Antrojo dešinioji ranka jo tremties metais“, — pa- 
aiškino šeimininkas. 

„Ak, štai kaip! — nustebau išgirdęs.— Tai puiku, čia iš tik- 
rųjų bus paskutinė grandis, kurios dar trūko. Tad sveikinu jus, 
nors ir tragiškomis aplinkybėmis, paveldėjus vieną neapsakomai 
brangią, tiesiog neįkainojamą, ir dar vertingesnę istoriniu po- 
žiūriu retenybę.“ 

„Ką gi tokią?" — paklausė suglumęs Masgreivas. 

„Nei daugiau, nei mažiau, o tik senąją Anglijos valdovų ka- 
rūną.“ 


„Karūną?!“ 
„Tikrai. Prisimenate, kaip parašyta Ceremonialo rašte: „,„Kam 
šitai priklauso?“ — „Tam, kurs išėjo.“ Tai buvo parašyta po Kar- 


jo Pirmojo mirties. Paskui klausiama: „Kam šitai priklausys?“ — 
„Tam, kurs ateis.“ Rašte minimas Karlas Antrasis, kurio įžengi- 


* Karlas Pirmasis, Anglijos karalius, buvo nuverstas nuo sosto, ir 1649 m. 
jam nukirsta galva.— Vert. pasi. 

mą į sostą tuo metu jau buvo galima numatyti. Taigi beformė 
diadema vainikavo Stiuartų dinastijos karalius.“ 

„Tr kaip ji atsidūrė tvenkinyje?“ 

„O, į šį klausimą taip greitai atsakyti negalima.“ 

Ir aš Masgreivui nuosekliai išdėsčiau visą ilgą savo spėlio- 
jimų ir įrodymų grandinę. Kol baigiau pasakoti, visiškai sutemo, 
ir danguje aiškiai sušvito mėnulis. 

„Tačiau įdomu, kodėl Karlas Antrasis nesusigrąžino savo ka- 
rūnos, kai grįžo?“ — paklausė Masgreivas, vėl dėdamas relikvi- 
ją atgal į drobinį maišelį. 

„Na, čia jūs uždavėte klausimą, į kurį mums vargu ar pasi- 
seks atsakyti. Galimas dalykas, kad Masgreivas, kuris žinojo pas- 
laptį, mirė tarpuvaldžio metu ir paliko savo įpėdiniui tą doku- 
mentą kaip instrukciją, tik nieko nepaaiškino. Nuo tada iki šian- 
dien tą raštą perdavinėjo tėvai iš rankų į rankas sūnums, kolei 
pagaliau jis pakliuvo žmogui, sugebėjusiam atspėti tą paslaptį 
ir už tai sumokėjusiam gyvybe...“ 

Štai tokia Masgreivų giminės apeigų istorija, Votsonai. Ka- 
rūna ir dabar tebėra Herlstone, nors dėl jos šeimininkas turėjo 
daug rūpesčių ir sumokėjo deramą sumą pinigų, kad jam būtų 
leista ją pasilikti pilyje. Jeigu norėtumėte pamatyti, esu tikras, 
kad pakaktų vien paminėti mano vardą, ir jis mielai parodytų 
karūną. Apie moterį nieko daugiau neteko girdėti. Veikiausiai 
ji išvyko iš Anglijos ir išsivežė į užjūrį nusikaltimo prislėgtą 
savo sąžinę. 


VI 
REIGEITO MĮSLĖ 


Tai įvyko dar prieš mano draugui Šerlokui Holmsui atkun- 
tant po pervargimo, kurį sukėlė be galo įtemptas darbas 1887 
metų pavasarį. Visuomenės atmintyje vis dar gyvavo Olandi- 
jos-Sumatros kampanijos afera bei akiplėšiškos barono Moper- 
tuiso intrigos, kurios, be to, buvo taip artimai susipynusios su 
politika bei finansais, kad šios temos visai netiko į mano apy- 
braižų seriją. Tačiau jos, kad ir netiesiogiai, suvedė mano drau- 
gą su ypatinga ir sudėtinga problema, davusia jam progą paro- 

dyti naujo ginklo pranašumą palyginti su įprastaisiais, kuriais vi- 
są gyvenimą kovojo su nusikaltimais. 

Pasak mano užrašų, balandžio keturioliktąją gavau iš Liono: 
telegramą, pranešančią, kad Holmsas serga ir guli Diulonžo vieš- 
butyje. Po dvidešimt keturių valandų aš jau buvau pas jį ir su. 
palengvėjimu pamačiau, kad ligos simptomai nieko baisaus ne- 
žada. Du mėnesiai įtempto darbo, plušant ne mažiau kaip pen- 
kiolika valandų per dieną, ir ne kartą, jis prisipažino, po pen- 
kias paras iš eilės, įveikė net Holmso geležinę sveikatą. Puiki 
jo triūsą apvainikavusi pergalė neapsaugojo organizmo nuo re- 
akcijos, ir nors visoje Europoje skambėjo jo vardas, kambarys 
buvo užverstas sveikinimo telegramomis, Holmsą kankino juo- 
džiausia depresija. Nors ir žinojo, jog pasisekė jam padaryti 
tai, ko nepajėgė trijų šalių policija, kad pergudravo rafinuo- 
čiausią Europos sukčių, tai nepadėjo jam atsikratyti slogios bū- 
senos, atgauti jėgų. 

Po trijų dienų mudu jau buvome Beikerio gatvėje; neabejo- 
jau, kad mano draugui išeitų į gera pakeisti aplinką, o mintis 
apie savaitę pavasariškam kaime taip pat ir mane labai viliojo. 
Mano senas draugas pulkininkas Heiteris, kurį gydžiau Afganis- 
tane, dabar turėjo namą Saryje, netoli Reigeito, ir ne kartą kvie- 
tė pas save paviešėti. Kviesdamas šį kartą, užsiminė ir apie ma- 
no bičiulį, sakydamas, jog, atvykęs su manimi, būtų mielai su- 
tiktas. Prireikė šiek tiek diplomatijos, bet kai Holmsas suprato 
sodybos savininką esant viengungį ir Kad jo laisvės niekas ten 
nevaržys, sutiko su mano planais. Tad, praslinkus savaitei po 
mūsų sugrįžimo iš Liono, jau buvome pulkininko namuose. Hei- 
teris, senas karys, buvo malonus, daug pasaulio matęs žmogus 
ir, kaip aš tikėjausi, greitai rado bendrą kalbą su Holmsu. 

Mums atvykus, tą vakarą, po pietų, susimetėme į pulkininko 
ginklų kambarį; Holmsas išsitiesė ant sofos, o mudu su Heiteriu 
apžiūrinėjome jo negausią rytietiškų ginklų kolekciją. 

— Beje, — staiga jis pasakė, — dėl viso pikto pasiimsiu vie- 
ną iš tų pistoletų į viršų: gal ir pas mus bandys kas brautis. 

— Brautisė — nustebau aš. 

— Taip, nes toks įvykis neseniai išgąsdino visus mūsų kai- 
mynus. Į vieno šios grafystės didiko, senojo Ektono namus pra- 
ėjusį pirmadienį buvo kažkas įlindęs. Didelių nuostolių nepadarė, 
bet įsibrovėliai dar nesurasti. 

— Ar kas įtariamas? — pastatė akis ir ausis Holmsas. 

— Kol kas niekas. Tas įvykis — nereikšmingas, paprastas, vie- 
tinis nusikaltimas — toks menkas, kad nevertas pono Holmso dė- 
mesio po tokios tarptautinės pergalės. 

Holmsas numojo ranka į komplimentus, bet šypsena rodė jam 
buvus malonu juos išgirsti. 

— Gal liko kokių įdomesnių pėdsakų? 

— Kad ne. Vagys apieškojo visą biblioteką, bet mažai ką 
pelnė. Viskas kambaryje buvo apversta aukštyn kojomis, stal- 
čiai ištraukinėti, spintos išverstos, o pasigesta tik vieno Popo 
versto. Homero tomo, dviejų pasidabruotų žvakidžių, dramblio 
kaulo prespapjė, nedidelio ąžuolinio barometro ir virvelių ka- 
muolio. 

— Koks keistas pasirinkimas! — sušukau aš. 

— A, vagišiai, matyt, griebė, kas papuolė po ranka. 

Holmsas šnarpštelėjo nuo sofos. 

— Grafystės policijai reikėtų dėl to padaryti šiokią tokią iš- 
vadą, — pasakė jis.— Nes aišku kaip dieną... 

Perspėdamas aš pakėliau pirštą. 

— Mielasis bičiuli, jūs atvažiavote čia pailsėti. Dėl Dievo, 
nesigriebkite naujos bylos, kol jūsų nervai tebėra suirę. 

Holmsas gūžtelėjo pečiais, metęs pulkininkui komišką visiš- 
ko paklusnumo žvilgsnį, ir pokalbis nuplaukė mažiau pavojinga 
tėkme, 

Deja, taip nutiko, kad visas mano profesinis budrumas nuėjo 
vėjais, nes kitą rytą toji problema užgriuvo mus taip, kad buvo 
neįmanoma nebekreipti į ją dėmesio, ir Mūsų atostogos kaime 
įgavo kitą pobūdį, negu buvome numatę. Mums pusryčiaujant, 
pamiršęs visą savo orumą, įbėgo į kambarį vyriausiasis lioka- 
jus. 

— Ar girdėjote naujieną? — sušuko jis.— Šįkart pas Kanin- 
gemus! 

— Įsilaužimas? — sušuko pulkininkas, laikydamas pakeltą prie 
burnos kavos puodelį. 

— Žmogžudystė! 

Pulkininkas švilptelėjo. 

— Viešpatie! —sušuko jiss— Ką užmušė? Taikos teisėją ar 
sūnų? 

— Nei vieno, nei kito. Vežėją Viljamą. Vietoj nušautas, po- 
ne! 

— Kas jį nušovė? 

— Įsibrovėlis, pone. Jis spruko kaip zuikis, ir tiek jį te- 
matė. Buvo jau prisėlinęs prie sandėliuko lango, kai Viljamas 
užtiko jį ir, gelbėdamas šeimininkų turtą, gavo galą. 

— Kokiu laiku? 

— Praėjusią naktį, pone, apie dvyliktą valandą. 

— A, tada vėliau nueisime ten,— pasakė pulkininkas, ramiai 
tęsdamas nutrauktus pusryčius.— Baisiai nemalonus dalykas,— 
pridūrė jis, išėjus liokajui— Kaningemas yra vienas žymiausių 
mūsų žemvaldžių, labai padorus žmogus. Jis sunkiai išgyvens 
tokią nelaimę, nes tas žmogus ištikimai jam tarnavo kažink kiek 
metų. Ko gero, tai tie patys niekšai, kurie buvo įsibrovę pas 
Ektoną. 

— Ir pagrobė labai keistų daiktų. 

— Taigi. 

— Hm... Čia gali būti ir pats paprasčiausias dalykas pasau- 
lyje, bet iš pirmo žvilgsnio viskas atrodo gana keistai, argi ne? 
Besidarbuojantys kaime plėšikai turėtų gi keisti veiklos rajonus 
ir nesilaužti toje pačioje vietoje du kartus iš eilės, padarę tik 
kelių dienų pertrauką. Kai jūs užsiminėte aną vakarą, kad rei- 
kia imtis atsargumo, man šmėkštelėjo mintis, kad jūsų parapi- 
ja, ko gero, bus Anglijoje paskutinė, į kurią vagis ar vagys at- 
kreips dėmesį; o tai rodo, kiek daug dar reikia man mokytis. 

— Manau, kad čia bus kokio vietinio veikėjo darbas,— pa- 
sakė pulkininkas.— Tokiu atveju vagis, žinoma, eis pas Ektoną 
ar Kaningemą, nes jų sodybos apylinkėje didžiausios. 

— Ir turtingiausios? 

— Na, bent taip turėtų būti, bet prieš kelerius metus juodu 
pradėjo bylinėtis, ir tai, aš manau, abiem gerokai nuleido krau- 
jo. Senis Ektonas turi pretenzijų į pusę Kaningemo dvaro, o ad- 
vokatai plėšia, kiek sugeba. 

— Jei tai vietinis vagišius, tai be didelio vargo galima jį 
susekti — pasakė žiovaudamas Holmsas.— Gerai, gerai, Votsonai, 
aš daugiau nesikišu. 

— Inspektorius Foresteris— pasakė vyresnysis liokajus, ati- 
daręs duris. 

Įėjo guvus, energingo veido jaunas vaikinas. 

— Labas rytas, pulkininke,— pasisveikino jis.— Tikiuosi, kad 
nelabai trukdau jus; mat sužinojome, kad čia vieši ponas Holm- 
sas iš Beikerio gatvės. 

Pulkininkas mostelėjo į mano draugą, ir inspektorius link- 
telėjo. 

— Mes pamanėme, pone Holmsai, gal būtų jums įdomu pa- 
bendradarbiauti su mumis? 

— Likim4s prieš jus, Votsonai, — juokdamasis pasakė Holm- 
sas.— Mes kaip tik šnekėjomės apie tą įvykį, kai jūs, inspekto- 
riau, įėjote. Gal plačiau papasakotumėte apie jį? 

Kai jis savo įpročiu atsilošė krėsle, suvokiau, kad mano lū- 
kesčiai nepasitvirtino. 

— Mes dar neturime jokių įkalčių, kurie padėtų nustatyti, 
kas apvogė Ektono namus. Tačiau šis atvejis teikia daugiau vil- 
čių. Nėra jokių abejonių, kad tie patys asmenys ar asmuo da- 
lyvavo abiejuose nusikaltimuose. Žmonės matė įsibrovėlį. 

— Ol 

— Taip, pone, Bet, nušovęs vargšą Viljamą Kerveną, jis dėjo 
kaip žaibas. Ponas Kaningemas matė jį pro miegamojo langą, o 
ponas Elikas Kaningemas — pro užpakalines duris. Buvo be pen- 
kiolikos minučių dvylikta, kai kilo triukšmas. Ponas Kaningemas 
buvo ką tik atsigulęs, o ponas Elikas, jau vilkėdamas chalatu, 
rūkė pypkę. Jie abu išgirdo vežėją Viljamą šaukiantis pagalbos, 
ir ponas Elikas nubėgo žemyn pažiūrėti, kas atsitiko. Užpakali- 
nės durys buvo atviros, ir kai jis nusileido laiptais, išvydo lau- 
ke besigalynėjančius du vyrus. Vienas jų iššovė, kitas nuvirto; 
žudikas nukūrė per sodą ir peršoko gyvatvorę. Ponas Kaninge- 
mas, žvelgdamas pro miegamojo langą, matė, kaip tas žmogus 
pasiekė kelią ir dingo iš akių. Ponas Elikas sustojo prie mirš- 
tančiojo, norėdamas jam padėti, todėl niekšas ir paspruko. Ži- 
noma tik tai, kad jis vidutinio ūgio ir tamsiai apsirengęs, dau- 
giau nieko, bet mes energingai jo ieškome ir, jei ne vietinis, 
greitai surasime. 

— O ką darė ten Viljamas? Ar jis pasakė ką prieš mirda- 
mas? 

— Nė žodelio. Jis gyveno su motina vartininko namelyje. Ka- 
dangi buvo labai uolus tarnas, matyt, išėjo apsižvalgyti apie 
namus, ar visur tvarka. Be abejo, įsibrovimas į Ektono namus 
visus paskatino labiau saugotis. Vagis buvo ką tik išlaužęs durų 
užraktą, kai jį užėjo Viljamas. 

— Ar Viljamas išeidamas sakė ką nors motinai? 

— Ji labai sena ir kurčia, tad iš jos nieko negalėjome iš- 
pešti. O nuo to smūgio ji visai pakvaišo, nors, atrodo, niekad 

ir nebuvo labai išmintinga. Tačiau yra vienas labai svarbus įkal- 
tis. Pažiūrėkite! 

Iš užrašų knygelės jis iššmė mažą popieriaus skiautelę ir iš- 
lygino ją ant kelio. | 

— Ją radome mirusiojo rankoje. Tai nuo didesnio popieriaus 
lapo nuplėštas kampas. Atkreipkite dėmesį: jame parašyta va- 
landa sutampa su laiku, kai vargšas vaikinas buvo nušautas. Ar- 
ba žudikas išplėšė lapelį iš jo, arba Viljamas — iš žudiko. 

Holmsas paėmė popieriaus skiautelę, kurioje buvo parašyti 
šie žodžiai: 


be penkiolikos dvyliktą 
sužinosite tai, kas 
galbūt 


— Jei tai pasimatymo paskyrimas,— tęsė inspektorius, — tada 
įmanoma versija, kad tas Viljamas Kervenas, nors laikomas są- 
žiningų žmogumi, buvo susidėjęs su vagimi. Gal jis pasitiko jį 
čia, gal net padėjo išlaužti durų užraktą, o paskui susikivir- 
čijo. 

— Ta skiautė nepaprastai įdomi, — pasakė Holmsas, labai ati- 
džiai ją apžiūrėjęs.— Reikalas daug rimtesnis negu maniau. 

Jis parėmė rankomis galvą, o patenkintas inspektorius šyp- 
telėjo, kad jo byla garsiajam Londono sekliui padarė tokį įs- 
pūdį. 

— Jūsų teiginys, — tuoj vėl prašneko Holmsas — kad vagis 
ir tarnas galėjo būti susitarę ir kad tuo rašteliu kviečiama su- 
sitikti, yra išradingas, ir nepasakysi, kad būtų iš piršto išlauž- 
tas. Bet tas raštelis atskleidžia...— Jis vėl apkniaubė rankomis 
veidą ir šitaip įtemptai galvojo. Jam pakėlus galvą, aš nustebęs 
pamačiau, kad jo skruostai vėl parausvėję, o akys žiba kaip 
prieš ligą. Jis pašoko nuo kėdės kupinas energijos kaip ir anks- 
čiau. 

— Štai ką aš jums pasakysiu, — prašneko jis.— Norėčiau ra- 
miai, nesikarščiuodamas žvilgtelėti į kai kurias įvykio dėtales. 
Jis ima mane gerokai dominti. Jei jūs, pulkininke, nepriešta- 
rausite, aš trumpam paliksiu poną Votsoną ir jus, O pats pa- 
ėjėsiu su inspektorium, mat noriu patikrinti, ar kai kurie mano 
spėliojimai pasitvirtins. Po pusvalandžio grįšiu. 

Po pusantros valandos pasirodė tik inspektorius. 

— Ponas Holmsas vaikščioja lauke pirmyn ir atgal — pasakė 

jis. — Jis nori, kad mes visi keturi nueitume į tuos namus. 

— Pas poną Kaningemą? 

— Taip, pone. 

— Kam? 

Inspektorius trūktelėjo pečiais. 

— Nežinau, pone. Tarp mūsų šnekant, man regis, kad ponas 
Holmsas dar ne visai atsigavęs po ligos. Jis labai keistai elgiasi 
ir yra nepaprastai susijaudinęs. 

— Nemanau, kad turėtume dėl to nerimauti — pasakiau.— 
Seniai įsitikinau, kad jo ir beprotybė yra metodiška. 

— Kiti žmonės gal pasakytų, kad jo metodas yra beproty- 
bė,— sumurmėjo inspektorius.— Bet jis netveria eiti. Tai jei jūs, 
pulkininke, pasiruošę, gal žygiuojame. 

Mes radome Holmsą lauke, žingsniuojantį pirmyn ir atgal, 
rankas susikišusį į kišenes, įremtu į krūtinę smakru. 

— Dalykas darosi vis įdomesnis, — pasakė jis.— Votsonai, jū- 
sų sumanyta kelionė į kaimą puikiai nusidavė. Koks nuostabus 
buvo rytas! = 

— Kiek suprantu, jūs buvote nuvykęs į nusikaltimo vietąt — 
paklausė pulkininkas, 

— Taip, mudu su inspektoriumi buvome nulėkę truputį pasi- 
žvalgyti. 

*— Kaip pasisekė? 

— Žinote, išvydome kelis labai įdomius dalykus. Viską pa- 
pasakosiu pakeliui. Pirmiausia apžiūrėjome to nelaimingo žmo- 
gaus lavoną. Jis tikrai mirė, kaip ir buvo sakyta, nuo šautinės 
žaizdos. 

— Ar tuo abejojote? 

— Na, visada geriau pasitikrinti. Mūsų apžiūra nenuėjo vel- 
tui. Paskui pasišnekėjome su ponu Kaningemu ir jo sūnumi, nu- 
rodžiusiu tikslią vietą, kur bėgdamas žudikas peršoko sodo gy- 
vatvorę. Buvo labai įdomu. 

— Savaime suprantama. 

— Paskui užsukome pas to vargšo motiną. Tačiau su ja ne- 
pasisekė susišnekėti — ji tokia sena ir silpna, 

— Na ir koks jūsų tyrimų rezultatas? 

— Įsitikinau, kad nusikaltimas labai keistas. Gal dabartinis 
vizitas padės kiek geriau jį suprasti. Regis, inspektoriau, mudu 
abu tos nuomonės, kad ta nužudytojo rankoje rasta popieriaus 
skiautė su tikslia jo mirties valanda yra nepaprastai svarbi. 


229 


— Tai ji padėtų atsekti siūlo galą, pone Holmsai? 

— Ji ir yra siūlo galas. Kas parašė raštelį, tas pakėlė tą va- 
landą Viljamą Kerveną iš lavos. Bet kur yra visas laiškas? 

— Jo ieškodamas, atidžiai ištyriau aplinkui žemę,— atsakė 
inspektorius. 

— Jis buvo išplėštas iš mirusiojo rankos. Kodėl kažkam taip 
rūpėjo jį turėti? Todėl, kad raštelis inkriminavo užpuoliką. Ką 
jis padarė su rašteliu? Greičiausiai įsikišo į kišenę, net nepaste- 
bėjęs, kad kampas liko tarp lavono pirštų. Jei gautume visą laiš- 
ką, labai pasistūmėtume į priekį, aiškindamiesi tą paslaptį. 

— Taip tai taip, bet kaip mes galime įlįsti į nusikaltėlio ki- 
šenę, dar nenutvėrę jo? 

— Dėl to ir verta palaužyti galvą. Paskui dar vienas dalykas. 
Raštelis buvo siųstas Viljamui. Jį parašęs žmogus nebūtų pats 
laiško nešęs; tuomet jis būtų galėjęs pranešti žinią ir žodžiu. 
Bet kas atnešė raštelį? Ar jis atėjo paštu? 

— Aš jau apsiklausinėjau,— pasakė inspektorius.— Viljamas 
gavo laišką vakar, popietiniu paštu. Voką jis sunaikino. 

— Puiku! — sušuko Holmsas, plekšnodamas inspektoriui per 
nugarą.— Jūs jau matėte laiškininką. Vienas malonumas dirbti 
su jumis. Štai ir vežėjo namukas, ir jei jūs, pulkininke, dar pa- 
ėjėtumėte, parodyčiau nusikaltimo vietą. 

Mes praėjome pro dailų namuką, kur gyveno nužudytasis, ir 
nužingsniavome ąžuolais apsodinta alėja į gražų, seną karalienės 
Onos laikų namą, virš kurio durų buvo iškalta Melplekeito mū- 
šio data — 1709. Holmsas su inspektoriumi apvedė mus apie pas- 
tatą ir pasuko prie šoninių vartų, sodo atskirtų nuo gyvatvorės, 
kuria buvo apsodintas kelias. Prie virtuvės durų budėjo poli- 
cininkas, 

— Seržante, atverkite duris, — paprašė Holmsas.— Štai nuo šių 
laiptų jaunasis ponas Kaningemas toje vietoje, kur mes dabar 
stovime, išvydo imantis du vyrus. Ponas Kaningemas vyresny- 
sis stovėjo prie lango — antro iš kairės — ir matė tą Žmogų nu- 
bėgant pro tą krūmą iš dešinės pusės. Tą patį sako ir sūnus. 
Jie abu tikri dėl to krūmo. Tada ponas Elikas išbėgo iš namų ir 
pasilenkė prie sužeisto vežėjo. Matote, žemė labai kieta, neliko 
jokių pėdsakų, kuriais galėtume vadovautis. 

Jam bekalbant, už namo kampo pasirodė du vyrai: jie ėjo 
sodo takeliu į mus. Vienas jų — pagyvenęs, niūrių akių, valingo, 
giliai raukšlių išvagoto veido žmogus, kitas — ekstravagantiškas 

jaunuolis, kurio linksma šypsena ir ryškūs drabužiai visai ne- 
siderino su mus čia atvedusiomis aplinkybėmis. 

— Vis dar kapstotės? — paklausė jaunuolis Holmso.— Aš ma- 
niau, kad jūs, Londono specai, niekad nejklimpstate. O dabar 
nepasakysi, kad viskas eitų kaip iš pypkės. 

— Ak, duokite mums truputėlį laiko,— geraširdiškai atsakė 
Holmsas. 

— Matyt, dar nemažai jo reikės, — dėjo jaunasis Elikas Ka- 
ningemas.— Neatrodo, kad būtute aptikę siūlo galą. 

— Ne, kodėl, — atsakė inspektorius.— Mes manome, jei tik 
rastume... Viešpatie Dieve, pone Holmsai! Kas atsitiko? 

Mano vargšo draugo veidas staiga įgavo baisią išraišką. Akys 
stojo stulpu, traukuliai iškreipė veido bruožus, ir, slopindamas 
aimaną, jis kniūpsčias griuvo ant žemės. Pašiurpę nuo tokio stai- 
gaus ir baisaus priepuolio, mes nunešėme Hoimsą į virtuvę, kur 
paguldėme jį į didelį krėslą. Kelias minutes jis sunkiai alsavo, 
paskiau atsitokėjo. Galop pakilo ir susidrovėjęs atsiprašė dėl 
savo silpnumo. 

— Votsonas paliudys, kad aš ką tik po sunkios ligos, — aiš- 
kino jis,— ir staigūs nervų priepuoliai vis dar kartojasi. 

— Gal duoti jums karietą namo parvažiuoti? — paklausė se- 
nasis Kaningemas. 

— Na, jei jau esu čia, tai norėčiau išsiaiškinti vieną dalyką. 
Labai lengvai galime jį patikrinti. 

-— O kas tai per dalykas? 

— Žinote, man atrodo, kad vargšas Viljamas užklupo įsibro- 
vėlį ne prieš įsilaužiant į namus, o po įsilaužimo. Jūs, rodos, 
esate įsitikinę, kad plėšikas nebuvo įėjęs į vidų, nors durų už- 
raktas išlaužtas. 

— Mano galva, čia viskas aišku, — atsakė tvirtai ponas Ka- 
ningemas.— Mano sūnus Elikas dar nebuvo atsigulęs, ir jis tikrai 
būtų išgirdęs, jei kas būtų vaikščiojęs. 

— Kur jis sėdėjo? 

— Aš rūkiau savo garderobe. 

— Kuris jo langas? 

— Paskutinis kairėje, šalia tėvo miegamojo lango. 

— Jūsų abiejų lempos, žinoma, degė? 

— Aišku. 

— Tai va, koks keistas dalykas, — nusišypsojo Holmsas.— Ar 
nenuostabu, kad įsibrovėlis, ir ne koks naujokas, 0 vyras paty- 

ręs, laužiasi į namus, kai degančios lempos rodo du šeimos na- 
rius nemiegant. 

— Matyt, būta užkietėjusiė vagies. 

— Žinoma, dėl eilinės vagystės mes nebūtume prašę jūsų RS: 
galbos,— pasakė jaunasis Elikas.— Bet aš manau jūsų teiginį — 
atseit vagis pirmiau apiplėšė namus, o tik paskiau buvo Viljamo 
užtiktas — esant visišką nesąmonę. Tada kambarys būtų buvęs 
išverstas, ir mes būtume pasigedę kokių nors daiktų. 

— Nelygų ko jis gviešėsi — atsakė Holmsas.— Neužmirškite, 
kad mūsų vagis — didelis keistuolis, turintis savo veikimo kryp- 
tį. Ką, pavyzdžiui, jis pavogė iš Ektono namų? Virvelių kamuo- 
lėlį, prespapjė ir dar kažkokių keistų smulkmenų. 

— Pone Holmsai, mes visiškai pasikliaujame jumis,— pasakė 
senasis Kaningemas.— Ko tik jūs ar inspektorius pageidausite, 
viskas tiksliai bus įvykdyta. 

— Iš pradžių — tarė Holmsas,— norėčiau, kad būtų pasiūly- 
tas atlyginimas už nusikaltėlio sulaikymą; pateiktumėte savo var- 
du, nes policijos valdininkai gali mažumėlę užtrukti ginčydamie- 
si dėl sumos dydžio, o tokius dalykus reikia daryti greitai. Čia 
aš brūkštelėjau skelbimo pavyzdį. Tai gal ir pasirašytumėte. 
Manau, kad penkiasdešimties svarų turėtų pakakti. 

— Su mielu noru duočiau penkis šimtus, — atsakė taikos tei- 
sėjas, imdamas lapelį ir pieštuką iš Holmso.— Tačiau tekstas ne- 
tikslus, — pridūrė jis, peržvelgęs lapelį. 

— Rašiau paskubomis. 

— Matote, jūs rašote: ,„Antradienio naktį, be penkiolikos mi- 
nučių pirmą valandą, buvo pasikėsinta...“ ir taip toliau, Iš tiesų 
tai įvyko be penkiolikos dvyliktą valandą. 

Man nudiegė širdį dėl tos klaidos, nes žinau, kaip jautriai 
reaguoja Holmsas į kiekvieną tokį apsirikimą. Jo nuos- 
tata buvo laikytis ypatingo faktų tikslumo, bet ką tik persirgta 
liga, Matyt, bus paveikusi jį; Man pakako tos mažytės detalės, 
kad suvokčiau jį toli gražu dar nesant tokį sveiką, koks buvo 
anksčiau. Jis pats, regis, akimirką sumišo, inspektorius pastatė 
akis, o Elikas Kaningemas prapliupo juoktis. Senasis džentelme- 
nas pataisė klaidą ir grąžino lapelį Fiolmsui. 

— Kuo greičiausiai atiduokite jį spaudai, — pasakė jis— Ma- 
nau, kad ši jūsų idėja — puiki. 

Holmsas rūpestingai įsidėjo lapelį į užrašų knygelę. 

— O dabar,—- pasakė jis— būtų gerai mums visiems apeiti 


232 


kambarius ir įsitikinti, ar tas keistuolis vagis tikrai nieko ne- 
išnešė. 

Prieš įeidamas į namą, Holmsas apžiūrėjo išlaužtą durų už- 
raktą. Be abejo, jis buvo išplėštas kaltu ar tvirtu peiliu. Ant 
staktos buvo matyti įrankio paliktos žymės. 

— Skersinio nenaudojate? — paklausė jis. 

— Niekad nemaniau, kad jis reikalingas. 

— Šuns neturite? 

— Turime, bet jis ant grandinės, kitoje namo pusėje. 

— Kada eina tarnai miegoti? 

— Apie dešimtą valandą. 

— Ir Viljamas paprastai miegodavo tokiu laiku? 

— Taip. 

— Keista, kad tą naktį jis sumanė budėti. Na dabar, pone 
Kaningemai, būčiau labai dėkingas, jei aprodytumėte namus. 

Akmens plytomis grįstas koridorius, kurio abiejose pusėse 
buvo virtuvės, baigėsi mediniais laiptais, vedančiais į antro na- 
mų aukšto aikštelę. Į ją iš priešingos pusės kilo kiti, daug puoš- 
nesni laiptai nuo priekinio įėjimo. Iš tos aikštelės galėjai pa- 
tekti į svetainę ir kelis miegamuosius, tarp kurių buvo pono 
Kaningemo ir jo sūnaus kambariai. Holmsas ėjo laiptais, labai do- 
mėdamasis namo architektūra. Iš jo veido išraiškos sprendžiau, 
kad jis eina karštomis pėdomis, bet niekaip negalėjau įsivaiz- 
duoti, kur nuojauta veda jį. 

— Mielasis pone, — kiek nekantriai prabilo vyresnysis Kanin- 
gemas,— tikrai be reikalo vargstate. Štai čia, prie laiptų, mano 
kambarys, o sūnaus — už jo. Tad spreskite patys, ar galėjome 
mes negirdėti vagies vaikštant. 

— Maiyt, reikės jums viską pradėti iš pradžių ir ieškoti švie- 
žesnių pėdsakų,— piktdžiugiškai nusišaipė sūnus. 

— Ir vis dėlto prašyčiau jūsų dar truputį pakentėti. Norė- 
čiau patikrinti, kiek matyti pro jūsų langus. Šitas, rodos, jūsų 
sūnaus kambarys, — jis atidarė duris, — o čia garderobas, kur sė- 
dėjote rūkydamas, kai kilo triukšmas? Į kur išeina jo langas? — 
Jis perėjo miegamąjį ir, atidaręs garderobo duris, apžvelgė kam- 
barį. 

— Tikiuosi, dabar esate užganėdintas? — kandžiai paklausė 
ponas Kaningemas. 

— Dėkoju. Atrodo, ką norėjau, viską apžiūrėjau. 

— Tada, jei jau taip jums reikia, galime užeiti į mano kam- 
barį. ė 
— Jeigu jūsų per daug neapsunkinčiau. 

Ponas taikos teisėjas gūžtelėjo pečiais ir nuvedė mus visus 
į kambarį, daug kukliau ir paprasčiau pstaiytą. Einant prie lan- 
go, Holmsas atsiliko, ir mudu atsidūrėme visų užpakalyje. Prie 
lovos kojūgalio ant stalelio stovėjo indas su apelsinais ir gra- 
finas vandens. Holmsas, eidamas pro tą stalelį, mano didžiau- 
siam nustebimui, pasilenkė per mane ir tyčia apvertė jį. Grafi- 
nas sudužo į tūkstantį skeveldrėlių, o vaisiai išsibarstė po visą 
kambarį. | 

-— Na, Votsonai, ir pridarėte bėdos,— tarė jis rūsčiai — Į ką 
panašus kilimas! 

Sutrikęs pasilenkiau ir ėmiau rankioti apelsinus, suvokęs drau- 
gą dėl kažkokios priežasties norint, kad prisiimčiau kaltę. Kiti 
taip pat ėmė rankioti vaisius ir pastatė staliuką. 

— Eil — sušuko inspektorius.— Kurgi jis dingo? 

Holmso kambaryje nebuvo. 

— Palūkėkite minutėlę! — tarė jaunasis Elikas Kaningemas.— 
Mano nuomone, to vyruko galvoje ne visi namie. Eime, tėve, pa- 
žiūrėti, kur jis nuėjo. 

Jie išbėgo iš kambario, o inspektorius, pulkininkas ir aš li- 
kome spoksoti vienas į kitą. | 

— Dievaži, linkęs palaikyti ponaičio Eliko nuomonę,— prabi- 
lo inspektorius.— Gal čia ir dėl ligos, bet man atrodo... 

Jo žodžius nutraukė staiga pasigirdęs riksmas. 

— Gelbėkit! Gelbėkit! Smaugia! 

Išsigandau atpažinęs savo draugo balsą. Kaip įgeltas dėjau 
iš kambario į koridorių. Riksmas, jau virtęs dusliu gargaliavi- 
mu, sklido iš sūnaus kambario. Aš moviau į jį, paskui į garde- 
robą. Abu Kaningemai buvo palinkę virš gulinčio ant grindų Šer- 
loko Holmso; jaunesnysis abiem rankom smaugė jį, o vyresnysis, 
rodos, suko jo riešą. Mes trise tuoj atplėšėme juos nuo gulinčio 
Holmso, kuris, labai išblyškęs ir, matyt, netekęs jėgų, svyruo- 
damas šiaip taip atsistojo. 

— Inspektoriau, suimkite tuos žmones, — prašvokštė jis. 

— Kuo jie kaltinami? 

— Vežėjo Viljamo Kerveno nužudymu. 

Inspektorius iš nuostabos išvertė akis. 

— Na ką jūs, pone Holmsai,— prastenėjo jis.— Negi jūs rim- 
tai manote... 

— Žmogau, tik pažiūrėk į jų veidus! — griežtai nukirto jį 
Holmsas. 

Iš tiesų niekad gyvenime nebuvau matęs Žmonių veidų, taip 
aiškiai bylojančių apie savo kaltę. Ryškus senojo Kaningemo 
veidas nustėręs įgavo niūrios pagiežos išraišką. Sūnaus nerūpes- 
tingo linksmumo neliko nė ženklo — jo dailius bruožus iškreipė 
pavojingo laukinio žvėries žiaurumas, žėrįs tamsiose akyse. Ins- 
pektorius nieko neatsakė, tik, priėjęs prie durų, papūtė švilpu- 
ką. Atėjo du policininkai. 

— Neturiu kitos išeities, pone Kaningemai,— pasakė jis.— Aš 
tikiu, kad paaiškės, jog visa tai — absurdiška klaida, bet da- 
bar... A, štai ką jūs! Meskite tuoj. pat! — Jis sudavė, ir pistole- 
tas, kurio gaiduką jau buvo atlaužęs jaunasis Kaningemas, nu- 
dardėjo ant grindų. 

— Paimkite jį — pasakė Holmsas, ramiai užmindamas koja 
pistoletą, — pravers teisme. O čia — tai, ko Mums verkiant rei- 
kėjo.— Jis laikė rankoje suglamžytą popieriaus lapelį. 

— Laiško liekana! 

— Teisybė! 

— Kur radote? 

— Kur ir Maniau ją esant. Aš viską netrukus jums paaiškin- 
siu. Pulkininke, judu su Votsonu, manding, galite jau grįžti, o 
aš pasirodysiu, na, daugiausia po valandos. 

Šerlokas Holmsas tesėjo žodį — apie pirmą valandą įžengė į 
pulkininko rūkomąjį. Jį lydėjo neaukšto ūgio pagyvenęs džen- 
telmenas, su kuriuo mane supažindino. Tai buvo ponas Ektonas, 
neseniai keistai apvogto namo savininkas. 

— Noriu, kad ponas Ektonas dalyvautų man aiškinant šitą 
dalykėlį — pasakė Holmsas,— nes kai kurios smulkmenos turėtų 
jį dominti. Bijau, pulkininke, kad keikiate tą valandą, kai su- 
manėte pasikviesti tokį audrašauklį kaip aš į savo namus. 

— Atvirkščiai, — maloniai atsakė pulkininkas.— Laikau didžiau- 
sia privilegija, kad turėjau progos stebėti jūsų darbo metodus. 
Prisipažistu, jie pranoko mano lūkesčius, ir aš niekaip negaliu 
suprasti, kaip jūs pasiekėte tokių rezultatų. Net nesuvokiu, kaip 
jūs radote šio nusikaltimo siūlo galą. 

— Ko gero, mano pasakojimas nuvils jus, bet aš niekad ne- 
slepiu savo darbo metodų nei nuo savo draugo Votsono, nei 

nuo kitų, kurie tikrai jais domisi. Bet pirmiausia, kadangi tie 
Kaningemai mane gerokai garderobe aplamdė, turiu atsigaivinti 
jūsų, pulkininke, konjako gurkšneliu. Pastaruoju metu mano jė- 
gos buvo visiškai išsekusios. 

— Tikiuosi, daugiau nepasikartojo tas jūsų nervinis priepuo- 
lisė 

Šerlokas Holmsas širdingai nusikvatojo. 

— Ateis eilė ir apie tą priepuolį pakalbėti, — pasakė jis.— 
Aš papasakosiu tą istoriją laikydamasis įvykių eigos ir nurody- 
siu faktus, kurie diktavo mano sprendimus. Prašom nutraukti ma- 
ne, jei kuri nors išvada bus nelabai suprantama. 

Tiriant nusikaltimą, svarbiausia yra sugebėti iš daugybės fak- 
tų atrinkti pačius svarbiausius. Jei šito nepasiseks padaryti, tai 
tik veltui blaškysite savo energiją bei dėmesį. Kai susipažinau 
su šiuo atvejų, man nekilo nė mažiausios abejonės, kad bylos 
rakto reikia ieškoti popieriaus skiautėje, rastoje nužudytojo ran- 
koje. 

Visų pirma norėčiau atkreipti jūsų dėmesi į tą faktą: jei 
EHlikas Kaningemas pasakojo teisybę ir jei užpuolikas, nušovęs 
Viljamą Kerveną, tą pačią akimirką nubėgo, tai jis jokiu būdu 
negalėjo išplėšti iš mirusiojo rankų popieriaus. Taigi, jei ne jis 
plėšė, vadinasi, tai turėjo padaryti pats Elikas Kaningemas, nes, 
nulipus žemyn senajam Kaningemui, jau buvo subėgę į įvykio 
vietą keli tarnai. Dalykas visai paprastas, bet inspektoriui tai 
neatėjo į galvą, nes jis mano, jog tie grafystės didikai niekaip 
negali nusikalsti. O mano principas — niekad neturėti jokių iš- 
ankstinių nusistatymų, o tik atkakliai pasikliauti faktais — leido 
jau tyrimo pradžioje įtariai žvelgti į pono Eliko Kaningemo vaid- 
menį šioje istorijoje. 

Paskui aš labai atidžiai ištyriau tą laiškelio kampą, Kurį da- 
vė man inspektorius. Iš karto buvo aiškų, kad tai labai svar- 
baus dokumento dalis. Štai jis: ar pastebite, kuo jis ypatin- 
gas? 

— Labai nelygus raštas, — pasakė pulkininkas. 

— Gerbiamasis ponel — sušuko Holmsas.— Negali būti nė ma- 
žiausios abejonės, kad jį rašė du asmenys: kiekvienas po žodį 
iš eilės. Atkreipkite dėmesį, pavyzdžiui, į energingai brūkštelėtą 
t žodyje „dvyliktą“ ir palyginkite ją su glebna t žodyje „galbūt“ 
ir iš karto pripažinsite šį faktą. Pati paprasčiausia analizė pa- 

tvirtins, kad žodžiai „be“, „dvyliktą“ —- energingesnio žmogaus, 
o „penkiolikos“, „galbūt“ — silpnesnės rankos rašyti. 

— Viešpatie Dieve, gi tai aišku kaip dieną! — sušuko pulki- 
ninkas.— Bet, po šimts, kodėl du vyrai šitaip rašė laišką? 

— Matyt, jų kėslai buvo nedori, o kai vienas kitu nepasi- 
tikėjo, tai ir nusprendė, kad prie visų jų žygių turi tiek vienas, 
tiek ir kitas pridėti ranką. Dabar aišku, kad iš jųdviejų viskam 
vadovavo tas, kuris rašė „be“ ir „dvyliktą“. | 

— Kaip jūs tai nustatėte? 

— Tai būtų galima nuspręsti ir iš skirtingų rašysenų, jei 
jas palygintume. Bet yra ir svaresnių argumentų, remiančių šį 
teiginį. Jei tą skiautę atidžiai ištirsite, prieisite išvadą, kad ener- 
gingesnės rašysenos žmogus visus savo žodžius parašė pirmiau, 
palikdamas tuščius tarpus kitam užpildyti. Tie tarpeliai ne visur 
pakankami, ir galime įžiūrėti, kad antrasis laiško rašytojas vie- 
tomis vos įspraudė savo žodį į paliktą jam tarpelį, kaip va 
„penkiolikos“; žmogus, parašęs savo tekstą pirmiau, be abejo, 
laikytinas nusikaltimo sumanytoju ir vykdytoju. 

— Nuostabu! — sušuko ponas Ektonas. 

— Bet labai paviršutiniška,— pasakė Holmsas.— Dabar mes 
pašnekėsime apie tikrai svarbų dalyką. Gal ir nežinote, kad 
ekspertai iš žmogaus rašysenos gali gana tiksliai nustatyti jo 
amžių. Normaliais atvejais gana lengva pasakyti, kokį savo am- 
žiaus dešimtmetį žmogus yra pasiekęs. Pabrėžiu, kad tai galima 
nustatyti tik normaliais atvejais, nes dėl ligos ar kitų fizinių 
negalių rašysena įgauna senatviškų bruožų, nepaisant net ligo- 
nio jaunatvės. Taigi, žiūrint į vieno tvirtą, energingą, kito su- 
glebusią, ištižusią, bet dar įskaitomą, nors t skersinis brūkšnelis 
jau vos įžiūrimas, galima tvirtinti pirmąjį esant jauną žmogų, 
o antrąjį — gerokai pagyvenusį, nors ir ne visai paliegusį. 

— Nuostabu! — vėl sušuko ponas Ektonas. 


— Yra dar vienas, daug subtilesnis ir įdomesnis dalykas. 
Tarp tų dviejų rašysenų yra kažkas bendra. Tuos žmones sieja 
kraujo giminystė. Jums labiausiai kris į akį abiejų vartojama 
graikiško raidyno e raidė; beje, aš matau dar daugiau detalių, 
bylojančių apie tą patį dalyką, pavyzdžiui, abi rašysenos turi 
bendro šeimyninio manieringumo. Dabar aš jums pateikiau tik 
pagrindines savo tyrimų išvadas. Iš to laiško esu suformulavęs 
dar dvidešimt tris teiginius, kurie bus įdomesni ekspertams negu 

jums. Jie visi įrodo mano nuomonę, kad Kaningemai, tėvas ir 
sūnus, parašė tą laišką.“ | 

Priėjęs šią išvadą, Nutariau išsiaiškinti nusikaltimo smulkme- 
nas ir pažiūrėti, ar Kaningemai bus linkę mums padėti. Mudu 
su inspektoriumi nuėjome į tuos namus ir apžiūrėjome visa, kas 
reikėjo. Buvau tikras, kad į vežėją šauta iš revolverio maždaug 
per keturių jardų atstumą. Nušautojo drabužiai nebuvo apsvilę 
nuo parako. Vadinas, Elikas Kaningemas melavo sakydamas, kad 
šūvis pasigirdo tiems dviem vyrams besiimant. Vėlgi „abu — ir 
tėvas, ir sūnus — liudija vienodai, pro kur užpuolikas pabėgo į 
kelią. Tačiau toje vietoje yra gana platus pažliugęs griovys. 
Kadangi ten neradau jokių batų pėdsakų, tapo aišku, jog Ka- 
ningemai ne tik vėl sumelavo, bet kad išvis jokio nepažįstamo 
žmogaus įvykio vietoje nebuvo. 

O paskui man reikėjo išsiaiškinti tokio nepaprasto nusikal- 
timo motyvą. Norėdamas tai padaryti, pirmiau turėjau atspėti, ko 
jie laužėsi į pono Ektono namus. Iš pulkininko žinau, kad jūs, 
pone Ektonai, byiinėjatės su Kaningemais. Iškart pamaniau, kad 
jie įsibrovė į jūsų biblioteką, ketindami pagrobti kokius svar- 
bius bylos dokumentus. 

— Taip ir buvo,— atsakė ponas Ektonas.- - Dėl jų kėslų visai 
neabejoju. Aš turiu rimtą pagrindą pretenduoti į pusę jų dvaro, 
ir jei jie būtų radę vieną dokumentą, laimė, padėtą Mano advo- 
kato seife, būtų labai pakenkę bylos eigai. 

— Na, matote, — nusišypsojo Holmsas.— Tai buvo grėsmingas 
išpuolis — iš karto jauti jaunojo Kaningemo braižą. Nieko ne- 
radę, jie mėgino nukreipti įtarimą ir sudaryti paprasto įsilauži- 
mo regimybę. Todėl griebė, kas pakliuvo po ranka. Čia viskas 
suprantama, bet dar liko ir daug neaiškių dalykų. Labiausiai 
man rūpėjo surasti didesnę raštelio dalį. Buvau įsitikinęs, kad 
Elikas išplėšė jį iš mMirštančio žmogaus rankos, ir beveik tikras, 
kad įsikišo tą lapelį į chalato kišenę. Kurgi kitur jis būtų ga- 
lėjęs jį padėti? Klausimas tik, ar jis ten tebėra. Verkiant reikėjo 
tai sužinoti, ir mes visi nudrožėme į tuos namus. 

Kaningemai prisidėjo prie mūsų, be abejo, prisimenate, kai 
buvome prie virtuvės durų. Žinoma, pats svarbiausias dalykas 
buvo neišsitarti apie tą raštelį, nes jie bematant būtų jį sunai- 
kinę. Inspektorius jau ketino paaiškinti, kokiu svarbiu mes jį 
laikome, bet per laimingiausią atsitiktinumą kaip tik tą akimir- 

ką kritau žemėn priepuolio suriestas ir taip pakeičiau pokalbio 
temą. 

— Viešpatie Dieve, — sušuko juokdamasis pulkininkas, — va- 
dinasi, jūs suvaidinote priepuolį, ir mes be reikalo jus taip už- 
jautėme? 

— Kaip medikas, galiu pasakyti, kad pasisekė puikiai, — pasa- 
kiau aš, negalėdamas atsistebėti to žmogaus vis naujais suge- 
bėjimais. 

— Šitas menas man dažnai praverčia — pasakė jis— Kai at- 
sitokėjau,— tęsė pasakojimą Holmsas,— pasitelkęs ne kažin kiek 
išradingumo, priverčiau senąjį Kaningemą parašyti žodį ,„dvy- 
liktą“, kad galėčiau palyginti jį su jau parašytu. 

— Na koks vis dėlto aš asilas! — sušukau. 

— Mačiau, kaip pagailo jums manęs dėl tokio žioplumo,— 
nusijuokė Holmsas.— Man buvo nesmagu užduoti jums širdį, aš 
gi žinau, kaip išgyvenate dėl mano nesėkmių. Paskui mes pa- 
kilome laiptais. Įėjęs į kambarį ir pamatęs už durų kabantį cha- 
latą, aš apverčiau staliuką, kad bent trumpam tai patrauktų 
visų dėmesį, o pats išsmukau iš kambario patikrinti kišenių. Tik 
ištraukiau tą popierių, kuris, kaip ir maniau, buvo kišenėje, kai 
abu Kaningemai metėsi ant manęs ir, dievaži, būtų vietoj nu- 
galabiję, jei nebūtumėte taip greitai atskubėję į pagalbą. Dar 
ir dabar jaučiu to jauniklio geležinius gniaužtus ant savo gerk- 
lės, o senis vos neišnarino Man riešo — žūtbūtinai stengėsi iš- 
plėšti tą popierių iš saujos. Jie suprato mane viską žinant, ir 
staigus būsenos pokytis — nuo saugios ramybės iki didžiausio 
siaubo — visiškai atėmė jiems protą. 

Paskui aš šnektelėjau su senuoju Kaningemu apie nusikalti- 
mo motyvus. Su juo dar galima susikalbėti, bet sūnus — tikras 
šėtonas, gatavas ir sau, ir kam tik nori ištaškyti smegenis, jei tik 
nutvertų revolverį. Kai senis pamatė, kad priėjo liepto galą, nu- 
kabino nosį ir viską išdėjo. Pasirodo, Viljamas paslapčia sekė 
savo šeimininkus tą naktį, kai jie įsiveržė į pono Ektono namus, 
ir, turėdamas juos savo rankose, ėmė šantažuoti. Tačiau ponas 
Elikas ne iš tų, kuriuos apie pirštą be niekur nieko vyniotum. 
Jam toptelėjo geniali mintis: pasinaudojus įsilaužimo baime, apė- 
musia visą apylinkę, atsikratyti žmogaus, kurio bijojo. Viljamą 
įviliojo į spąstus ir nušovė; jei tik būtų išplėšę iš jo visą rašte- 
lį ir daugiau kreipę dėmesio į smulkmenas, galimas daiktas, kad 
niekad ant jų nebūtų kritęs įtarimas, 

— O raštelis? — paklausiau. 
Šerlokas Holmsas pridėjo nuplėštą “"-mpą prie viso laiške- 
lio: 


Jei ateisite be penkiolikos dvyliktą prie rytinių vartų, su- 
žinosite tai, kas jus labai nustebins ir galbūt duos daug naudos 
ne tik jums, bet ir Einei Morisen. Bet apie tai niekam neprasi- 
tarkite. 


— Maždaug tokio turinio raštelio ir tikėjausi — pasakė jis.— 
Žinoma, dar reikia ištirti, kokie buvo Eliko Kaningemo, Vilja- 
mo Kerveno ir Einės Morisen santykiai. Rezultatas byloja, kad 
spąstai buvo vykusiai paspęsti. Neabejoju, kad jums bus įdomu 
atsekti šeimyninį rašysenų panašumą, ypač t ir p raidžių. Seniui 
būdinga dar ir nepaisyti taškelių ant i. Votsonai, mano galva, 
mūsų ramus poilsis kaime itin nusisekė, ir rytoj aš grįšiu į Bei- 
kerio gatvę labai sustiprėjęs. 


VII 
LUOŠYS 


Praėjus. keliems mėnesiams po mano vedybų, vieną vasaros 
vakarą sėdėjau prie savo židinio, rūkydamas pypkę ir knabso- 
damas ties romanu — per dieną buvau labai nusivaręs. Žmona 
buvo jau nuėjusi į miegamąjį, iš kiek anksčiau rakintų išorinių 
durų supratau, kad ir tarnai išsiskirstė ilsėtis. Kai, pasikėlęs iš 
krėslo, kračiau pelenus iš pypkės, išgirdau skambant varpelį. 

Zvilgtelėjau i laikrodį. Be penkiolikos dvylika. Lyg ir per 
vėlu svečiams lankytis. Tikriausiai ligonis, ir, ko gero, vėl ne- 
teks naktį akių sudėti. Susukęs nosį, nuėjau į prieškambarį ir 
atidariau duris. Kaip nustebau išvydęs ant laiptų Šerloką Holm- 
są. ; 
— Votsonai, tikėjausi užtikti jus dar nemiegantį — pasakė 
jis. 

— Brangusis drauguži, prašom vidun. 

— Atrodote nustebęs, bet kaipgi kitaip! Matau, kad ir pa- 
lengvėjo ant širdies! Ė, teberūkote viengungio laikų Arkadijos 
mišinį? Va, jo purių pelenų pėdsakai ant švarko. Iš karto pasa- 

kysi, kad esate pripratęs prie uniformos, Votsonai. Kol neatsi- 
kratysite įpročio nešiot““ rankovėje nosinę, visi atpažins jus 
buvus kariškį. Ar galėsite apnakvydinti mane šiąnakt? 

— Su malonumu. 

— Esate minėjęs, kad turite svečių kambarį viengungiui, o 
kad jis neužimtas, va, byloja skrybėlių kabykla. 

— Man bus labai smagu, jei paviešėsite pas mus. 

— Ačiū. Tai aš nusirengsiu. Užjaučiu jus, nes matau britą 
darbininką buvus namuose. Blogas ženklas. Tikiuosi, ne kanali- 
zacija sugedo? 

— Ne, dujos. 

— Jo batų vinys paliko pėdsakus ant linoleumo, ten, kur 
krinta šviesa. Ne, ačiū, pavakarieniavau Vaterlo stotyje, bet 
mielai surūkyčiau su jumis pypkę. 

Aš padaviau jam savo tabako kapšelį, jis atsisėdo priešais 
mane ir rūkė tylėdamas. Aš puikiai žinojau, kad tik svarbus rei- 
kalas atvedė jį pas mane tokiu laiku, tad kantriai laukiau, kol 
jis pats pradės kalbėti. 

— Matyt, dabar turite daug ligonių — pasakė jis, atidžiai nu- 
žvelgęs mane. 

— Taip, turėjau sunkią dieną, — atsakiau— Jums mano klau- 
simas, aišku, pasirodys kvailas,— pridūriau aš, — bet nesuprantu, 
kuo remdamasis priėjote tokią išvadą? 

Holmsas prunkštelėjo. 

— Matote, aš žinau jūsų įpročius, brangusis Votsonai,— pa- 
sakė jis.— Kai reikia aplankyti nedaug ligonių, einate pėsčias, 
o kai sąrašas ilgas, samdotės kebą. Kaip matyti, jūsų per dieną 
avėti batai nėra dulkini, vadinasi, dabar turite tiek ligonių, kad 
reikia samdytis važiuoklę. 

— Kaip iš rašto! — sušukau aš. 

— Nesudėtingo,— atsakė jis.— Tai vienas tų atvejų, kai ga- 
lima sukelti pašnekovo nuostabą šiam pražiopsojus mažytį fak- 
telį, kuriuo remiasi visa išprotavimo eiga. Tą patį galima pasa- 
kyti, brangusis drauguži, ir apie kai kurių jūsų apybraižų efek- 
tingumą; jūs suintriguojate skaitytojus tik nutylėdamas kai ku- 
riuos faktus, kurių jie niekad nesužinos. Dabar aš esu iš dalies 
tų skaitytojų padėtyje: turiu vieno mepaprastai keisto įvykio 
keletą faktų, tačiau man trūksta dar kelių, kad galėčiau sukurti 
savo versiją. Bet aš turėsiu tuos faktelius, nors reiktų juos iš 
žemės iškasti! 

Jo akys sužibo, raudonis išmušė įdubusius skruostus. Aki- 
mirką atsiskleidė energinga, veržli prigimtis, bet tik akimirką. Kai 
vėl žvilgtelėjau į jį, jau buvo atgavęs akmeninį indėno veidą, 
dėl kurio daugelis laikė jį labiau automatu negu žmogumi. 

— Tas atvejis turi daug įdomių savybių, — pasakojo jis.— Ga- 
liu pasakyti net labai įdomių. Aš jau tyriau tą dalyką, jau lyg 
ir matyti galo pradžia, bet kai kas dar neaišku. Jei galėtumėte 
kartu su manim važiuoti ištirti to paskutinio epizodo, padary- 
tumėte man didžiulę paslaugą. 

— Labai mielai. 

— Ar galėtumėte rytoj vykti į Olderšotą? 

— Žinoma, nes Džeksonas tikrai perims mano ligonius. 

— Gerai. Norėčiau išvažiuoti dešimtą valandą vienuolika mi- 
nučių iš Vaterlo. 

— Bus laiko pasiruošti. 

— Tada, jei nelabai norite miego, trumpai papasakosiu, kas 
įvyko ir ką dar reikia padaryti. 

— Snūduriavau prieš jums ateinant, o dabar kaip ranka mie- 
gą nuėmė. 

— Pasakosiu labai glaustai, kiek įmanoma, nepraleisdamas pa- 
čių pagrindinių dalykų. Galimas daiktas, kad būsite net ir skai- 
tęs to įvykio aprašymą. Tai apie tariamą pulkininko Barklėjaus 
iš Rojal Mansterso pulko, stovinčio Olderšote, nužudymą, kurį 
aš tiriu. 

— Nieko nesu apie tai girdėjęs. 

— Ta žmogžudystė nepatraukė plačiosios visuomenės dėmeę- 
sio, išskyrus vietinę publiką. Štai faktai, gauti prieš dvi die- 
nas, 

Kaip žinote, airių Rojal Mansterso pulkas yra vienas Žžymiau- 
sių britų armijoje. Jis darė stebuklus Krymo kare, per Indijos 
sukilimą ir nuo tų laikų pasižymi visur, kur tik yra progos. Iki 
pirmadienio vakaro jam vadovavo Džeimsas Barklėjus, šaunus 
veteranas, pradėjęs eiliniu ir už drąsą, parodytą per Indijos su- 
kilimą, pakeltas į karininkus, o ilgainiui paskirtas ir vadovauti 
pulkui, kuriame pradėjo nešioti mMuškietą. Dar seržantas, jis ve- 
dė panelę Nensę Devoj, to paties pulko seržanto vėliavnešio 
dukterį. Todėl, kaip galite įsivaizduoti, atsidūrus jaunajai porai 
(tada jie tebebuvo jauni) naujoje visuomeninėje aplinkoje, buvo 
justi šiokia tokia trintis. Tačiau jie greitai prisitaikė, ir pulko 
damos, kiek supratau, netruko pamėgti ponią Barklėj, kaip ir 

kolegos karininkai jos vyrą. Galiu pridurti, kad ji labai graži, 
net ir dabar po trisdešimties vedybinio gyvenimo metų, jos 
karališka išvaizda daro įspūdį. 

Pulkininko Barklėjaus šeimyninis gyvenimas, pasirodo, buvęs 
ypač laimingas. Majoras Merfis, kuriam esu dėkingas už daugu- 
mą faktų, tikina mane niekad negirdėjęs apie kokį nors nesu- 
sipratimą tarp jų. Bet apskritai jis mManąs Barklėjų buvus labiau 
prisirišusį prie žmonos negu ją prie pulkininko. Jis tiesiog ne- 
tverdavo savo kailyje, jei tekdavo praleisti dieną be jos. O at- 
sidavusios ir ištikimos žmonos prieraišumas buvo Mažiau matyti. 
Tačiau pulke juos laikė pavyzdinga pusamžių žmonių pora. Žo- 
džiu, jų tarpusavio santykiuose nebuvo nieko, kas būtų galėję 
paruošti žmones būsimai tragedijai. 

Pats pulkininkas Barklėjus, atrodo, turėjęs keletą keistų bruo- 
žų. Paprastai linksmam ir draugiškam kareiviui kartais užeidavo 
pykčio ir kerštingumo priepuoliai. Tačiau tų savo jausmų jis 
niekad neliedavęs žmonai. Kitas dalykas, kritęs į akis majorui 
Merfiui ir trims iš kitų penkių karininkų, su kuriais kalbėjausi, 
buvo savotiška retkarčiais jį apimdavusi depresija. Pasak ma- 
joro, staiga jam, sėdint prie bendro karininkų stalo, įsitraukus 
į užstalės linksmybes ir kalbas, nuo veido, kaip kokios rankos 
nubraukta, dingdavo šypsena. Užėjus tokiai nuotaikai, jis ištisą 
dieną būdavo baisiausiai paniuręs. Tai ir dar vienumos vengi- 
mas buvo vieninteliai keisti jo charakterio bruožai, kuriuos pa- 
stebėjo kolegos karininkai. Tokio drąsaus vyro vaikiška vienat- 
vės, ypač sutemus, baimė sukeldavo daug įvairių spėliojimų ir 
aiškinimų. 

Rojal Mansterso pirmasis batalionas stovėjo Olderšote keletą 
metų. Vedę karininkai negyveno kareivinėse, ir pulkininkas nuo- 
mojo vilą, vadinamą „Lachine“, esančią už pusmylės nuo šiau- 
rinės stovyklos. Namą supa sodas, kurio Vakarinė pusė per tris- 
dešimt jardų nuo vieškelio. Pulkininkas laikė vežėją ir dvi tar- 
naites. Be jų ir šeimininko su šeimininke, viloje daugiau niekas 
negyvena, nes Barklėjai vaikų neturi, o svečių paprastai neat- 
važiuodavo pas juos paviešėti. 

O dabar — kas įvyko viloje praėjusį pirmadienį tarp devin- 
tos ir dešimtos valandos vakaro. 

Ponia Barklėj yra Romos katalikė ir daug prisidėjo steigiant 
prie Voto gatvės koplyčios Šv. Jurgio draugiją, kurios tikslas — 
aprūpinti vargšus panešiotais drabužiais. Tą vakarą, aštuntą va- 

landą, buvo draugijos susirinkimas, ir ji skubino pietauti, kad 
nepavėluotų ten nueiti. Vežėjas girdėjo, kaip ji išeidama kažką 
mesvarbaus pasakė pulkininkui ir pažadėjo ilgai neužtrukti. Pa- 
keliui ji užsuko pas panelę Morisen, jauną damą, gyvenančią 
gretimoje viloje, ir abi nudrožė į susirinkimą. Jis truko ketu- 
riasdešimt minučių, ir ponia Barklėj grįžo namo penkiolika de- 
šimtos, išsiskyrusi su panele Morisen prie pastarosios namų. 

Barklėjų vilos vadinamojo svečių kambario langai žiūri į ke- 
lią, o didžiulės stiklinės sustumiamos durys išeina tiesiog į tris- 
dešimties jardų pločio pievutę, kurią nuo kelio skiria geležinė 
tvora su neaukštu akmeniniu pamatu. Kaip tik į tą kambarį su- 
grįžusi ponia Barklėj ir nuėjo. Užuolaidos nebuvo nuleistos, nes 
vakare retai kas ten lankydavosi. Ponia Barklėj pati užsidegė 
lempą ir paskambino tarnaitei Džeinei Stiuart, kad atneštų jai 
puodelį arbatos, kurios paprastai vakarais ji niekad negerdavo. 
Pulkininkas sėdėjo valgomajame ir, išgirdęs žmoną sugrįžus, nu- 
ėjo pas ją. Vežėjas matė jį einant skersai prieškambario. Dau- 
giau niekas jo gyvo neberegėjo. 

Po dešimties minučių arbata buvo paruošta, ir ją atnešusi 
tarnaitė nustebo išgirdusi šeimininką su šeimininke labai piktai 
barantis. Ji pasibeldė ir, nesulaukusi atsakymo, net paspaudė 
rankeną, bet durys buvo užrakintos iš vidaus. Aišku, ji nubėgo 
į virtuvę visko papasakoti virėjai, ir juodvi, lydimos vežėjo, 
atėjo į prieškambarį, kur ėmė klausytis nirtulingo barnio. Jie 
visi teigia girdėję tik du balsus — pulkininko ir jo žmonos. Bark- 
lėjaus trumpų, prislopintų atsakymų jie negalėjo suprasti. Ponia 
Barklėj buvusi daug labiau įtūžusi ir, kai ji pakeldavusi balsą, 
viskas aiškiai buvę girdėti. Ji vis šaukusi: „(Tu bailys! Ką dabar 
daryti? Ką dabar daryti? Grąžink man gyvenimą! Aš nenoriu 
net tuo pačiu oru su tavim kvėpuoti! Bailys! Koks bailys!“ Tai 
vis jos kalbos nuotrupos. Žmonos priekaištus nutraukė staigus 
šiurpą keliantis pulkininko riksmas, triukšmas ir veriantis mo- 
ters klyksmas. Visi suprato įvykus kažką baisaus, todėl vežėjas 
metėsi ant durų, norėdamas jėga jas atidaryti, nes moteris vi- 
duje vis dar spiegė. Tačiau durys nepasidavė, o tarnaitės buvo 
taip išsigandusios, kad niekaip negalėjo jam padėti. Staiga ve- 
žėjui kilusi išganinga mintis — jis išbėgo pro prieškambario du- 
ris ir per pievutę nulėkė prie didžiųjų stiklinių balkono durų. 
Viena jų pusė buvo atvira — visai suprantamas dalykas vasarą, — 
ir jis be vargo įėjo į kambarį. Jo šeimininkė buvo jau nustojusi 

klykti ir dabar tysojo be sąmonės ant minkštasuolio, o jos vy- 
ras, nelaimingas karys, gulėjo ant grindų. Jo kojos karojo ant 
krėslo šono, o galva skendėjo kraujo klane prie židinio grote- 
lių. Jis buvo negyvas. 

Kai vežėjas įsitikino, kad niekuo negali padėti savo ponui, 
nuėjo atrakinti durų. Bet čia jis susidūrė su keistu ir netikėtu 
dalyku: rakto nebuvo nei duryse, nei kur nors kambaryje. Ta- 
da jis išėjo pro stiklines duris ir, pakvietęs policininką bei dak- 
tarą, sugrįžo. Ponia, kurią labiausiai įtarė, be sąmonės buvo per- 
nešta į jos kambarį. Pulkininko lavoną perkėlus ant sofos, buvo 
labai atidžiai apžiūrėta įvykio vieta. 

Vargšo veterano pakaušyje žiojėjo rantyta dviejų colių ilgio 
žaizda, padaryta, matyt, smarkiai smogiant buku daiktu. Nesun- 
ku buvo susiprotėti kokiu: ant grindų, netoli lavono, gulėjo keis- 
ta iš medžio išpjaustyta lazda kaulo rankena. Pulkininkas turėjo 
kolekciją įvairių ginklų, atsigabentų iš šalių, kuriose kovojo, ir 
policija spėja tą lazdą būsiant iš jo rinkinio. Tačiau tarnai tvir- 
tina jos anksčiau nematę, bet, namuose esant daugybei suveny- 
rų, galima kai ko ir neįsidėmėti. Daugiau nieko svarbaus poli- 
Cija Kambaryje neužtiko; liko nenustatytas faktas — kur dingo 
raktas, nes jo nerasta nei pas ponią Barklėj, nei pas pulkinin- 
ką, nei kur nors kambaryje. Duris atidarė šaltkalvis iš Older- 
šoto. 

Tokia, Votsonai, buvo padėtis antradienio rytą, kai majoro 
Mertio prašymu atvykau į Olderšotą patalkininkauti policijai. 
Manau, sutiksite, kad problema ir taip įdomi, bet pasidairęs greit 
įsitikinau ją esant kur kas keblesnę, negu atrodė iš pirmo žvilgs- 
nio, 

Prieš pradėdamas tirti kambarį, apklausinėjau tarnus, bet nie- 
ko naujo nepešiau. Gal vieną kitą įdomesnę detalę prisiminė 
kambarinė Džeinė Stiuart. Atsimenate, ji, išgirdusi ponus besi- 
barant, nuėjo į virtuvę ir atsivedė kitus tarnus. Bet iš pat pra- 
džių, kai buvusi viena ir ponai vaidijęsi negarsiai, pasakojo ji, 
negalėjusi išskirti žodžių, o kad jie kivirčijasi, supratusi tik iš 
pakelto tono. Tačiau, kai ėmiau ją mygti, ji prisiminė girdėjusi 
dukart ponią pakartojus Dovydo vardą. Labai svarbi detalė, ga- 
linti paaiškinti staigaus kivirčo priežastį. Pulkininko vardas, jei 
prisimenate, Džeimsas. Dar vienas dalykas iš tos tragedijos pa- 
darė didelį įspūdį tiek tarnams, tiek policijai. Tai pulkininko vei- 
do išraiška. Pasak jų, jame sustingo toks kraupus išgąstis ir 

siaubas, kokį tik gali išreikšti žmogaus veidas. Vienas kitas net 
nualpo į jį žvilgtelėjęs — tokį šiurpų kėlė įspūdį. Be abejo, žmo- 
gus išvydo savo dalią, ir tai sukėlė jam begalinį klaiką. Tokia 
nuomonė neprieštarauja policijos versijai, atseit pulkininkas pa- 
matęs nuožmiai jį puolančią žmoną. Nė faktas, kad žaizda yra 
pakaušyje, nenuneigia jos, nes jis galėjo apsisukti stengdamasis 
išvengti smūgio. Negalima gauti jokios informacijos iš pačios 
ponios, „kuri laikinai prarado psichinę pusiausvyrą dėl smarkaus 
smegenų uždegimo. 

Iš policijos sužinojau, kad panelė Morisen, atmenat, toji, su 
kuria tą vakarą ponia Barklėj ėjo į susirinkimą, sakosi netu- 
rinti jokio supratimo, kodėl jos draugė grįžo namo blogai nusi- 
teikusi. 

Surinkęs tuos) faktus, Votsonai, aš surūkiau keletą pypkių, 
stengdamasis surūšiuoti, kurie iš jų svarbūs, kurie atsitiktiniai. 
Be jokių abejonių, pats svarbiausias ir daug ką rodantis dalykas 
yra keistas rakto pražuvimas. Rūpestingiausiai išieškojo kamba- 
rį ir ten jo nerado. Vadinasi, jį kas nors paėmė. Bet nei pulki- 
ninkas, nei jo žmona, visiškai aišku, jo neturi. Taigi kažkoks 
trečias asmuo turėjo apsilankyti kambaryje. Ir tas trečias asmuo 
galėjo įeiti tik pro stiklines duris. Man rodos, kad, atidžiai ap- 
žiūrėjus kambarį ir pievutę, būtų galima užtikti tos paslaptingos 
personos pėdsakus. Jūs susipažinęs su mano metodais, Votsonai. 
Visi jie remiasi tyrimais. Pagaliau aš radau pėdsakus, bet visai 
ne tokius, kokių tikėjausi. Kambaryje lankėsi vyras, jis atėjo 
nuo kelio per pievutę. Aptikau penkis labai aiškius avalynės 
atspaudus: vieną ant kelio, kitą — ten, kur perlipo tvorą, du 
pievutėje ir du, labai neaiškius, ant dažytų laiptelių prie stikli- 
nių durų, pro kurias įėjo. Jo, matyt, bėgta per pievutę, nes bato 
nosis daug giliau įsispaudusi už užkulnį. Bet nustebino mane ne 
tas žmogus, o jo palydovas. 

— Palydovas?! 

Holmsas išsitraukė iš kišenės didžiulį rūkomojo popieriaus la- 
pą ir rūpestingai išskleidė jį ant kelių. 

— Kaip manote, kas čia? 

Ant popieriaus buvo kažkokio nedidelio keturkojo pėdsakai. 
Penkios ryškios letenėlės ilgais nagais; visos letenėlės atspaudas 
ne didesnis už desertinį šaukštelį. 

— Šuns pėdos, — pasakiau. 

— Ar kada girdėjote apie šunį, laipiojantį užuolaidomis? Ant 
jų užtikau to padaro pėdsakus. 

— Tada beždžionės. 

— Bet čia ne beždžionės pėdsakai, 

— Tai kieno? 

— Nei šuns, nei katės, nei beždžionės, nei kokio kito mums 
pažįstamo padaro. Mėginau jį atkurti iš matmenų. Štai keturios 
pėdos, žvėreliui ramiai stovint. Matote, ne mažiau negu penkio- 
lika colių nuo priekinių kojų iki užpakalinių. Jei pridėsime kak- 
lo bei galvos ilgį, išeis kone dviejų pėdų padaras, gal ir dar 
didesnis, jei turi uodegą. O dabar atkreipkite dėmesį į kitus 
matmenis. Čia žvėrelis bėgo, ir mes turime ilgį jo žingsnio, ku- 
ris ne ilgesnis kaip trys coliai. O tai byloja apie jo ilgą kūną 
ir labai trumpas kojytes. Begėdis nesusiprato palikti nė vieno 
plaukelio. Bet jo bendra išvaizda tokia, kaip nusakiau, jis gali 
laipioti užuolaidomis ir yra mMėsėdis. 

— O iš ko nusprendėte? 

— Jis lipo užuolaida. O virš lango kabo kanarėlės narve- 
lis: Matyt, tikėjosi pasivaišinti. 

— Tai kas gi tas žvėrelis? 

— Ol Jei žinočiau, labai pasistūmėčiau į priekį, spręsdamas 
šį uždavinį. Apskritai jis gali būti iš žebenkščių ir šermuonė- 
lių giminės, nors yra didesnis ir už tą, ir aną, kiek man teko jų 
matyti. 

— Bet ką jis turi bendro su nusikaltimu? 

— Irgi dar neaišku. Bet matote, Mes jau suuodėme aibę da- 
lykų. Mes žinome, kad žmogus stovėjo kelyje ir žiūrėjo į besi- 
barančius Barklėjus — užuolaidos nebuvo užtrauktos, o kamba- 
ryje degė šviesa. Mes taip pat žinome, kad jis perbėgo skersai 
pievutės, įėjo į kambarį, lydimas keisto žvėrelio, ir, galimas 
daiktas, dėjo pulkininkui arba, kas irgi visai įmanoma, pul- 
kininkas, jį išvydęs, mirtinai išsigando ir krito kaip stovi, per- 
sikirsdamas galvą į grotelių kampą. Galop žinome dar vieną keis- 
tą faktą — išeidamas prašalaitis išsinešė raktą. 

— Jūsų atradimai, atrodo, dar labiau supainiojo tą įvykį — 
pasakiau aš. 

— Jūsų teisybė. Bet jie rodo, kad tas dalykas daug sudėtin- 
gesnis, negu iš pradžių spėjome. Aš viską vėl apgalvojau ir pri- 
ėjau išvadą, kad reikia pažvelgti į tą istoriją iš kito taško. Bet 

išties, Votsonai, aš užlaikau jus, o galėjau papasakoti apie tą 
įvykį ir rytoj, važiuojant į Olderšotą. 

— Ačiū! Tiek įsivažiavus, per vėlu sustoti. 

— Visiškai aišku, kad ponia Barklėj išėjo iš namų pusę aš- 
tuntos nesusipykusi su vyru. Ji niekad nebūdavo, regis, jau sa- 
kiau, vyrui itin meili, bet tada vežėjas girdėjo ją draugiškai kal- 
bantis su pulkininku. Taip pat žinoma, kad, sugrįžusi namo, ji 
tiesiog nuėjo į tą kambarį, kuriame buvo tikra nerasianti vyro, 
tuoj -pasiprašė arbatos, kurią paprastai susijaudinusios moterys 
geria, ir galop, pulkininkui atėjus, puolė vaidytis. Taigi turėjo 
kažkas atsitikti tarp pusės aštuonių ir devintos valandos, kas 
visiškai pakeitė jos jausmus vyrui. Bet panelė Morisen buvo su 
ja visą tą laiką. Todėl galime neabejoti, kad ji kažką žino, nors 
tai ir neigia. | 

Iš pradžių pamaniau, kad senasis pulkininkas, ko gero, rėžė 
sparną apie jaunąją damą, o toji ėmė ir prisipažino žmonai. Ta- 
da būtų suprantamas jos pyktis parėjus ir merginos tvirtinimas, 
kad nieko neįvykę. Ir dauguma nugirstų žodžių neneigtų tos ver- 
sijos. Bet tada kuo čia dėtas kažkoks Dovydas? Be to, visi žino, 
kaip pulkininkas mylėjo savo žmoną, ir tai, kaip, beje, ir tragiš- 
kas to kito vyro įsiterpimas, prieštarauja šiai versijai. Neleng- 
va pasirinkti veikimo kryptį; apskritai buvau linkęs atsisakyti 
minties apie pulkininko ir panelės Morisen romaną, tačiau dau- 
giau negu bet kada tikėjau jaunąja dama nutuokiant, kodėl po- 
nia Barklėj parėjusi jau neapkentė vyro. Todėl nusprendžiau ap- 
lankyti panelę Morisen ir pasakyti jai esąs visiškai tikras ją 
kai ką Žinant bei perspėti, kad jos draugė ponia Barklėj gali būti 
apkaltinta žmogžudyste, jei nepaaiškės teisybė. 

Panelė Morisen — mažytė, dvasinga, šviesiaplaukė, droviomis 
akimis būtybė, bet anaiptol nestokojanti išminties bei sveiko 
proto. Man viską pasakius, ji, kiek pasvarsčiusi, tvirtai prabilo 
ir išdėjo nuostabų dalyką. 

— Aš pažadėjau savo draugei niekam apie tai nepasakoti, ir 
pažadas lieka pažadu, — dėstė ji — bet jei gresia toks rimtas kal- 
tinimas ir ji pati, vargšelė, dėl ligos negali apsiginti, manau, 
kad turiu jai padėti ir būsiu atleista nuo savo žodžio. Aš pa- 
pasakosiu jums viską, kas įvyko tą pirmadienio vakarą. 

Buvo maždaug be penkiolikos devinta, kai mes išėjome iš 
Voto gatvės koplyčios. Pakeliui į namus turėjome pereiti Had- 
sono gatvelę — labai tykų skersgatvį. Ten yra tik vienas žibintas 

kairėje pusėje, ir kai priartėjome prie tos lempos, išvydau atei- 
nantį labai susilenkusį vyrą, nešiną per petį pakabinta kažko- 
kia dėže. Tai buvo labai suluošintas žmogus. Jis slinko žemai 
Imuleidęs galvą, sulenktomis per kelius kojomis. Mums lenkiant 
tą žmogų, jis pakėlė galvą ir metė žvilgsnį į mus, žibinto ap- 
šviestas. Staiga jis sustojo ir suriko baisiu balsu: „Viešpatie, juk 
tai — Nensė!“ Ponia Barklėj pabalo it drobė ir būtų nugriuvusi, 
bet ją sugriebė tas siaubingai atrodantis luošys. Aš jau norėjau 
šauktis policijos, bet ji, mano didžiai nuostabai, labai mandagiai 
kreipėsi į luošį: 

„Visus tuos trisdešimt metų aš laikiau tave mirusiu, Henri“, — 
prašneko ji virpančiu balsu. 

„Aš toks ir esu“, — atsakė jis. Šiurpą kėlė tai sakantis bal- 
sas. Jo bauginantis, kone juodas veidas ir žaižaruojančios akys 
ilgai dar man sapnuosis. Luošio plaukus ir žandenas margino žilė, 
o veidas buvo susiraukšlėjęs kaip sudžiūvęs obuolys. 

„Paėjėk kiek viena, brangute, — pasakė ponia Barklėj.— No- 
Tiu truputį pašnekėti su tuo žmogumi. Nėra ko jo bijoti.“ — Ji 
bandė kalbėti tvirtai, bet vis dar tebebuvo mirtinai išbalusi, ir 
vos galėjau suprasti jos žodžius, tariamus drebančiomis lūpo- 
rūis. 

Aš padariau kaip paprašyta, o jiedu kalbėjosi, bet neilgai. 
Paskui ji mane pasivijo degančiomis akimis, o grįžtelėjusi pama- 
čiau po žibintu iškeltais kumščiais grasinantį luošį, tarsi būtų 
visai išprotėjęs. Ji nepratarė nė žodžio, kol neatėjome prie ma- 
no namų. Tada paėmė mane už rankos ir paprašė, kad niekam 
neprasitarčiau, kas čia įvyko. 

„Tai mano senas pažįstamas, jam labai nepasisekė gyveni- 
me“, — pasakė ji. Man pažadėjus, pabučiavo mane, ir daugiau 
nemačiau jos. Aš papasakojau jums visą tiesą, o policijai nieko 
nesakiau, nes nežinojau, koks pavojus gresia mano draugei. Da- 
bar Man aiškų, kad jai galima padėti tik atskleidžiant visą tei- 
sybę. 

-— Jos pasakojimas, Votsonai, kaip galite įsivaizduoti, buvo 
man tarsi švyturys tamsioje naktyje. Visi nerišlūs faktai sustojo 
į savo vietas, ir aš susidariau įspūdį, tegul ir miglotą, apie įvy- 
kių eigą. Dabar man reikėjo susirasti žmogų, taip nepaprastai 
paveikusį ponią Barklėj. Jei jis tebėra Olderšote, tai būtų visai 
nesunkus dalykas. Ten gyvena ne tiek daug civilių, o toks luo- 
šys turi atkreipti žmonių dėmesį. Aš jo ieškojau visą dieną ir 

vakare, šį vakarą, Votsonai, jį suradau. Tai Henris Vudas ir gy- 
vena toje pačioje gatvėje, kur jį sutiko damos. Tik penkios die- 
nos, kai ten išsinuomojo kambarį. Prisistatęs kaip registratūros 
tarnautojas, aš baisiai įdomiai paplepėjau su jo kambario šei- 
mininke. Tas žmogus, iš profesijos fokusininkas, vaikštinėja va- 
karais po smukles linksmindamas žmones. Jis nešiojasi dėžėje 
kažkokį padarą, kurio šeimininkė, atrodo, prisibijanti, nes kaip 
gyva tokio žvėries nėra mačiusi. Pasak jos, fokusininkas su juo 
atlieka kažkokius numerius. Tiek ta moteriškė man paporino vis 
stebėdamasi, kaip tas žmogelis, toks susuktas, toks suluošintas, 
išvis gyvena; kartais jis ima šnekėti keista kalba, o jau pasta- 
rąsias dvi dienas tai visą laiką girdėjusi jį verkiant ir dejuojant 
savo kambaryje. Pinigų jam pakanką, bet rankpinigių davęs kaž- 
kokį nemūsišką pinigą. Ji parodė jį — tai buvo Indijos rupija. 

Tai dabar, drauguži, matote, kokie reikalai ir kodėl jūs man 
reikalingas. Aišku kaip dieną, kad, damoms nuėjus, jis sekė jas 
iš tolo, pro langą matė besibarančius sutuoktinius, puolė vidun, 
o žvėrelis, nešiojamas dėžėje, išsprūdo iš jos. Visa tai aišku. 
Bet kas atsitiko kambaryje, tik jis vienas pasaulyje gali tiksliai 
pasakyti. 

— Ir jūs ketinate jo paklausti? 

— Žinoma, ir liudytojui dalyvaujant. 

— Tai aš būsiu tas liudytojas? 

— Jeigu malonėsite. Jei jis viską paaiškins, puiku! Jei at- 
sisakys,— reikės areštuoti. 

— Bet kodėl manote, kad nuvažiavę rasime jį 

— Galite nebijoti, ėmiausi šiokių tokių atsargumo priemonių. 
kibęs kaip varnalėša prie to Žmogaus, kad ir kur tasai eitų. Ry- 
toj, Votsonai, rasime jį Hadsono gatvėje, bet jei dar ilgiau jus 
Čia laikyčiau, aš būčiau tikras nusikaltėlis. 

Kitą vidurdienį mes buvome nusikaltimo vietoje, ir tuoj pat 
mano draugas pasuko į Hadsono gatvę. Nors Holmsas ir labai 
geba tvardytis, mačiau, kaip jis stengiasi nuslopinti jaudulį, o 
mane patį irgi kuteno pusiau sportinių, pusiau intelektualinių var- 
žybų virpulys, kurį visad jaučiu dalyvaudamas jo tyrimuose. 

— Štai ta gatvė, — tarė jis, sukdamas į trumpą gatvelę, ap- 
statytą paprastais dviaukščiais plytiniais namais.— Va ir Simp- 
sonas, pasiruošęs raportuoti. 

— Jis vietoj, pone Holmsai! — šaukė nedidukas gatvės dris- 
kius, bėgdamas į mus. 

— Gerai, Simpsonai — pasakė Holmsas, tapšnodamas jam gal- 
vą.— Eime, Votsonai, tai tas namas. 4 

Jis nusiuntė vizitinę kortelę, prašydamas priimti svarbiu rei- 
kalu, ir po akimirkos mes stovėjome akis į akį su žmogumi, pas 
kurį atėjome. Nors oras buvo šiltas, o mažytis kambarėlis įkai- 
tęs kaip krosnis, jis nesitraukė nuo židinio ugnies. Žmogus sė- 
dėjo visas susisukęs, susirietęs krėsle — iš karto galėjai matyti 
jo baisų luošumą, bet veidas, kurį atsuko į mus, nors suvargęs, 
pajuodęs, matyt, kažkada buvęs labai gražus. Jis įtariai pažvel- 
gė į mus pageltusiomis, apie kepenų ligą bylojančiomis akimis 
ir nesistodamas, be žodžių mostelėjo ranka į dvi kėdes. 

— Jei neklystu, ponas Henris Vudas, neseniai iš Indijos? — 
maloniai paklausė Holmsas.— Aš atėjau pasikalbėti dėl pulkinin- 
ko Barklėjaus mirties. 

— Kuo aš čia dėtas? 

— Šitai ir noriu išsiaiškinti. Manau, kad žinote, jog ponią 
Barklėj, jūsų seną pažįstamą, teis už žmogžudystę, jei nebus 
atskleista tiesa. 

Žmogus baisiai krūptelėjo. 

— Aš nežinau, kas jūs esate, — šaukė jis— nei kaip jūs su- 
žinojote tai, ką sakote, bet ar galite prisiekti, kad tai — tei- 
sybė? 

— Jie tik laukia, kada ji atgaus sąmonę; tada ir areštuos 
ją. 

— Viešpatie Dieve! Ar jūs iš policijos? 

— Ne. 

— Tai ko kišatės į tą reikalą? 

— Kiekvienas turi žiūrėti, kad teisingumas gautų viršų. 

— Duodu žodį, kad ji nekalta. 

— Tada jūs kaltas? 

— Ne, aš nekaltas. 

— Tai kas užmušė pulkininką Barklėjų? 

— Pati Apvaizda — ji nulėmė jam mirtį. Bet turėkite gal- 
voje, jei aš būčiau ištaškęs jo smegenis, ką širdyje ir ketinau 
padaryti, jis būtų atsiėmęs tik tai, ko nusipelnė. Jei jo nebūtų 
ištikęs smūgis — matyt, neatlaikė nuodėmių slegiama širdis, — da- 
bar mano rankos būtų suteptos krauju. Norite viską sužinoti? 
O ko man slėpti tą istoriją? Man nėra ko dėl jos gėdintis. 

Štai kaip buvo, gerbiamasis pone. Dabar mano nugara kaip 
kupranugario kuprota, o visi šonkauliai kreivai šleivai suaugę, 
bet kažkada kapralas Henris Vudas buvo šauniausias Šimtas sep- 
tynioliktojo pėstininkų pulko vyras. Tada mūsų pulkas buvo įsi- 
kūręs kareivinėse netoli Bherčio vietovės Indijoje. Ką tik miręs 
Barklėjus tarnavo toje pačioje kuopoje seržantu. Mūsų vėliav- 
nešio duktė Nensė Devoj buvo pulko gražuolė, na ir apskritai 
puikiausia mergina pasaulyje. Ją mylėjo du vaikinai, o ji ati- 
davė savo širdį vienam iš jų. Jūs dabar nusijuoksite išgirdę varg- 
šą, prie ugnies susirietusį kuprį sakant, kad buvo jos mylimas 
už savo gražią išvaizdą. 

Nors ji mylėjo mane, jos tėvas norėjo išleisti dukterį už 
Barklėjaus. Aš buvau pramuštgalvis padauža, o jis — mokytas ir 
jau numatytas pakelti į pulkininkus. Bet mergaitė buvo prie 
manęs prisirišusi, ir atrodė, kad vis dėlto ji teks man. Bet štai 
kilo didysis sukilimas, ir velniai apsėdo visą šalį. 

Sukilėliai apsupo Bhertį, kuriame buvo mūsų pulkas su puse 
artilerijos baterijų, sikhų kuopa, daugybė civilių bei moterų. 
Mūsų tykoję dešimt tūkstančių sukilėlių buvo pasiutę kaip me- 
džiokliniai šunys, apspitę žiurkę narve. Antrąją apsupties sa- 
vaitę pabaigėme vandenį, ir kilo klausimas, ar galėsime susisiek- 
ti su generolo Nilo kolona, žygiuojančia į krašto gilumą. Ji buvo 
mūsų vienintelė viltis, nes negalėjome tikėtis patys prasimušti 
su visomis moterimis ir vaikais. Tada aš pasisiūliau prasmukti 
pro sukilėlius ir perspėti generolą Nilą apie baisią mūsų padėtį. 
Mano pasiūlymas buvo priimtas; dėl visų detalių tariausi su ser- 
žantu Barklėjumi, kuris buvo laikomas geriausiai pažįstančiu apy- 
linkes. Jis ir nubraižė man planą, kaip geriau prasiskverbti pro 
sukilėlių gretas. Tos pačios dienos vakarą leidausi į žygį. Rei- 
kėjo gelbėti tūkstančius gyvybių, bet aš galvojau tik apie vieną 
vienintelę, kai Mane sutemus permetė per sieną. 

Mano kelias ėjo išdžiūvusios upės vaga, kuri, tikėjomės, pa- 
slėps mane nuo priešo sargybinių. Bet vos tik prašliaužiau pir- 
mąjį posūkį, mane stvėrė šeši sargybiniai, tykoję tamsoje. Tą 
pačią akimirką nuo smūgio apsvaigau ir, kai atsipeikėjau, buvau 
tarp priešų surištomis kojomis ir rankomis. O tada gavau baisų 
smūgį į širdį, daug skaudesnį negu į galvą. Klausydamas jų kal- 
bų, aš šiaip taip supratau šiurpią tiesą: mano bendražygis, žŽmo- 
gus, suplanavęs man maršrutą, per savo čiabuvį tarną išdavė 
mane priešams, 

Kažin ar reikia pasakoti, kas buvo paskui? Bet dabar jūs 
žinote, ko vertas Džeimsas Barklėjus. Nilas išvadavo Bhertį kitą 
dieną, o traukdamiesi sukilėliai pasiėmė mane, ir praėjo daug, 
ak kiek daug metų, kol vėl išvydau baltą veidą. Mane kankino, 
bandžiau bėgti, buvau sučiuptas, vėl kankintas. Patys matote, ką 
jie padarė iš manęs. Dalis sukilėlių, kurie bėgo į Nepalą, nusi- 
varė ir Mane, o paskui aš atsidūriau už Dardžilingo, kalnuose. 
Kalniečiai nužudė sukilėlius, kurie tampėsi mane su savimi, o 
aš tapau jų vergu. Po kiek laiko pabėgau; bet, užuot pasidavęs 
į pietus, aš nuėjau šiaurėn ir atsidūriau tarp afganų. Ten kla- 
jojau daugelį metų ir pagaliau sugrįžau į Pendžabą, kur dau- 
giausia gyvenau tarp čiabuvių ir užsidirbdavau duoną rodydamas 
išmoktus fokusus. Ko man, taip suluošintam kupriui, grįžti į Ang- 
liją ar ieškoti senų draugų? Net keršto troškimas neprivertė 
manęs tam ryžtis. Tegul Nensė, seni mano draugužiai mano tie- 
sų, gražų Henrį Vudą mirus, kam jiems matyti mane gyvą, bet 
ropojantį kaip kokia šimpanzė pažemiu. Jie buvo įsitikinę, kad 
esu negyvas, tai tegul taip ir būna, nutariau. Aš girdėjau, kad 
Barklėjus vedė Nensę, kad greitai kyla karjeros laiptais pulke, 
bet net tai neprivertė manęs prabilti. 

Bet kai žmogus pradedi senti, imi ilgėtis namų. Metų metais 
aš svajojau apie skaisčiai žalius Anglijos laukus ir gyvatvores. 
Pagaliau nusprendžiau, kad bent prieš mirtį turiu tai vėl pama- 
tyti. Susitaupiau pakankamai kelionei, parvažiavau ir apsigyvenau 
ten, kur yra kareivių, nes žinau, kas jiems patinka, kaip juos 
linksminti ir šitaip užsidirbti tiek, kad galėčiau pragyventi. 

— Jūsų pasakojimas labai įdomus,— pasakė Holmsas.— Aš 
jau girdėjau apie jūsų susitikimą su ponia Barklėj ir kaip jūs 
vienas kitą atpažinote. Paskui, mano galva, jūs sekėte ją iki 
namų ir pamatėte pro langą vyro ir žmonos barmnį. Matyt, tada 
ji ir tėškė jam į akis tą niekšingą poelgį su jumis, o jūs, pasi- 
davęs jausmams, perbėgote per pievutę ir įsibrovėte pas juos. 

— Teisybė, įsibroviau, pone, ir kaip gyvas nebuvau matęs 
tokio veido, kokį jis nutaisė išvydęs mane, o paskui kaip ilgas 
dėjo žemėn, trenkdamasis galva į židinio groteles. Bet jis mirė 
dar prieš nuvirsdamas. Aš mačiau mirtį jo veide taip aiškiai 
kaip tą užrašą virš židinio. Mano pasirodymas it kulka pervėrė 
jo niekingą širdį. 

— O paskiau? 

— Paskiau Nensė apalpo, o aš griebiau raktą iš jos rankų, 

maniau, atrakinsiu duris ir šauksiuos pagalbos. Bet kai įkišau 
raktą į duris, man toptelėjo, kad bus geriau viską palikti ir neš- 
dintis, nes dar ims kabinėtis prie manęs, o tada, jei suimtų, pa- 
aiškėtų ir mano paslaptis. Per skubėjimą įsibrukau raktą į kiše- 
nę ir, besivaikydamas Tedį, užsikorusį užuolaida į palubį, pa- 
mečiau lazdą. Kai tik įkišau jį į dėžę, iš kurios buvo pasprukęs, 
dėjau į kojas, kiek tik jėgų turėjau. 

— O kas tas Tedis? — paklausė Holmsas. 

Žmogus pasilenkė ir atidarė kampe stovinčią dėžę. Iš jos 
šmurkštelėjo puikus rausvai rudas padarėlis, grakštus, liaunas, 
šermuonėlio kojytėmis, ilgu siauru snukučiu ir gražiausiomis 
raudonomis akutėmis — tokiomis dailiomis nemačiau jokio kito 
žvėrelio. 

— Juk tai mMangusta! — sušukau. 

— Vieni vadina mangusta, kiti — ichneumonu,— atsakė žmo- 
gus.— Aš vadinu tuos žvėrelius gyvačių gaudytojais, pamatytu- 
mėte, kaip mikliai Tedis kobras medžioja! Aš turiu čia vieną 
be geluonies, tai Tedis gaudo ją kas vakarą publikos malonu- 
mui. Ar poną dar kas domina? 

— Žinote, mes galime dar kreiptis į jus, jei poniai Barklėj 
grėstų pavojus. 

— Tuo atveju visad būsiu jūsų paslaugoms. 

— Jei neprireiktų, kažin ar vertėtų knaisiotis mirusio žmo- 
gaus, tegul ir niekšo, praeityje. Gal jums kiek palengvės suži- 
nojus, kad per visus tuos trisdešimt metų jį graužė sąžinė dėl 
savo niekšingo poelgio. A, štai kita gatvės puse eina majoras 
Merfis. Sudieu, Vudai. Noriu pasiklausti, ar neįvyko dar kas 
nors nuo vakar dienos. | 

Mes pasivijome majorą prie kampo. 

— A, Holmsas, — pasisveikino jis— Ar girdėjote, kad iš šito 
didelio debesio — jokio lietaus? 

— Kaip tai? 

— Ką tik baigėsi tyrimas. Medikai teigia, kad Barklėjus mi- 
rė nuo apopleksijos. Matote, visai paprasta byla. 

— O, tikrai vieni niekai, — nusišypsojo Holmsas.— Eime, Vot- 
sonai. Daugiau mūsų nereikia Olderšote. 

— Man keistas vienas dalykas, — pasakiau, kai ėjome į sto- 
tį — Vyras vardu Džeimsas, kitas — Henris, tai iš kur ta kalba 
apie Dovydą? 

— Tas vienas vardas, brangusis Votsonai, turėjo atskleisti 

man visą istoriją, jei būčiau toks didelis išminčius, kokį jūs 
taip mėgstate mane vaizduoti. Tai buvo priekaištas jos lūpose. 

— Priekaištas? 

— Taip. Žydų karalius Dovydas kartais, atmenate, išklysdavo 
iš doros kelio ir sykį pasielgė taip, kaip seržantas Džeimsas 
Barklėjus. Atsimenate Urijo ir Betsabėjos istoriją *2 Bijau, kad 
šiek tiek esu primiršęs Bibliją, bet apie tą nutikimą jūs rasite 
pirmoje ar antroje Samuelio knygoje. 


VIII 
NUOLATINIS PACIENTAS 


Peržiūrinėdamas pluoštą padrikų prisiminimų, kuriais sten- 
giauši atskleisti keletą savo draugo Šerloko Holmso mąstymo 
ypatumų, pajutau, kaip sunkiai sekasi parinkti pavyzdžių, visais 
atžvilgiais tinkamų mano užsibrėžtiems tikslams. Tais atvejais, 
kai Holmsas parodydavo analitinio mąstymo tour de force ** ir 
pademonstruodavo tirdamas nusikaltimą savo metodų vertę, pa- 
tys įvykiai dažnai būdavo nereikšmingi, blankūs, tad nekildavo 
ranka rašyti apie juos plačiajai visuomenei. Kita vertus, Holm- 
sas yra prisidėjęs tiriant daugelį įdomių, dramatiškų istorijų, ku- 
riose jo vaidmuo nebuvo toks lemtingas, kaip man, jo biografui, 
norėtųsi. Įvykis, kurį aprašiau apybraižoje „Kraujo spalvos etiu- 
das“, ir kitas, vėliau išleistas, pasakojimas apie „Glorijos Skot“ 
dingimą gali būti tokie, amžinai istorikui gresiantys Scilės ir Cha- 
ribdės pavyzdžiai. Galimas dalykas, kad mano draugo vaidmuo 
toje istorijoje, kurią ketinu aprašyti, nėra pakankamai ryškus, 
tačiau įvykių eiga tokia nuostabi, jog negaliu jos neįdėti į ma- 
no prisiminimų pluoštą. 

Buvo slogi, apniukusi spalio diena. Pusiau užtrauktos užuo- 
laidos, susirangęs ant sofos Holmsas skaito kažin kelintą kartą 
laišką, gautą rytiniu paštu. Tarnyba Indijoje pripratino mane 
pakelti karštį lengviau negu šaltį; kai termometras rodo trisde- 
šimt — dar ne pats blogiausias atvejis. Bet laikraštis toks neįdo- 


* Žydų karalius Dovydas, norėdamas pasiimti sau į žmonas kario Urijo žmo- 
ną Betsabėją, liepė pasiųsti jį į pačią pavojingiausią vietą, kur šis žuvo.— Vert. 
past. 

** Čia — viršūnė (pranc.).— Vert. past. 

mus. Parlamento sesija baigėsi. Visi išvažinėjo iš miesto. Aš 
pats taip ilgiuosi Niu Foresto laukymių ar pietų jūros pakrantės 
žvirgždo. Dėl tuščios banko sąskaitos turėjau atidėti savo atos- 
togas, tačiau mano draugo nė kiek netraukė jokie miškai, jokios 
jūros. Jam smagiausia gyventi pastačius ausis ir akis penkiami- 
lijoniame mieste, gaudyti gandus gandelius apie neatskleistus 
nusikaltimus ir būtinai kišti ten nosį. Nors buvo gausiai Dievo 
apdovanotas, bet gamta džiaugtis nesugebėjo. Jis patekdavo į 
kaimą tik tada, kai po miesto piktadarių griebdavo nagan jų 
brolius užmiestyje. 

Matydamas, jog Holmsas taip įsigilinęs į laišką, kad jam ne- 
rūpi kalbėtis, mečiau šalin neįdomų laikraštį ir, atsilošęs krės- 
le, užsisvajojau. Staiga draugo balsas nutraukė mano mintis. 

— Votsonai, jūs teisus — pasakė jis— Tai pats kvailiausias 
būdas ginčui spręsti. 

— Pats kvailiausias! — sušukau staiga suvokęs, kad jis pa- 
kartojo Mano pasąmonės mintį, išsitiesiau ir iš nustebimo išver- 
čiau akis. 

— Kas gi tai, Holmsaiė — paklausiau. — Tokių dalykų aš jau 
nepajėgiu suprasti. 

Jis širdingai nusijuokė išvydęs mane taip apstulbusį. 

— Atsimenate— pasakė jis — neseniai, kai perskaičiau jums 
ištrauką iš vieno Po straipsnio, sakančio, kad mąslus stebėtojas 
gali skaityti neišsakytas savo draugo mintis, jūs buvote linkęs 
žiūrėti į tokį teiginį kaip autoriaus iOur de force. Kai pasakiau, 
kad nuolat tai darau, jūs nepatikėjote manimi. 

— Kodėl nepatikėjau? 

— Gal žodžiais ir nenuneigėte, brangusis Votsonai, bet tai 
išreiškėte savo antakiais. Taigi, pamatęs jus nubloškus laikraštį 
i: pasineriant į apmąstymus, aš su malonumu pasinaudojau pro- 
ga įsibrauti į jūsų mintijimo eigą ir kai ką iš jos pacituoti, tuo 
įrodydamas, jog palaikau su jumis glaudų ryšį. 

Bet toks paaiškinimas manęs toli gražu nepatenkino. 

— Toje jūsų skaitytoje ištraukoje,— aiškinausi aš — mąslus 
stebėtojas darė išvadas, atidžiai sekdamas žmogaus veiksmus. Jei 
gerai prisimenu, tas žmogus suklupo ant akmenų krūvos, pa- 
žvelgė į žvaigždėtą dangų ir t. t. Bet aš ramiai sėdėjau krėsle, 
tai kokį siūlo galą būsiu jums davęs? 

— Jūs apibūdinėte save ne taip, kaip yra iš tiesų. Žmogui 

duoti bruožai, kuriais jis galį reikšti savo jausmus, ką jūs ir 
darėte. 

— Norite pasakyti, kad skaitote mano mintis iš veido? 

— Taip, iš veido, o ypač iš akių. Turbūt neprisimenate, nuo 
ko pradėjote mąstyti? 

— „Ne, neprisimenu. 

— Tada aš pasakysiu jums. Numetęs laikraštį, o tai atkreipė 
mano dėmesį į jus, pusę minutės sėdėjote be jokios veido iš- 
raiškos. Paskui jūsų akys sustojo ties neseniai įrėmintu gene- 
rolo Gordono portretu, veidas įgavo kitą išraišką, vadinasi, ėmė- 
te galvoti. Jūsų mintys toli nenuplaukė. Jūs nukreipėte žvilgsnį 
į neįrėmintą Henrio Vardo Bičerio atvaizdą, pastatytą virš jūŪ- 
sų knygų. Metėte akį į sieną— aišku kodėl. Pamanėte, jei įrėmin- 
tume portretą, jis galėtų užimti tą tuščią vietą ir gerai derėtų 
su Gordono atvaizdu. 

— Puikiausiai viską suvokėte! — sušukau. 

— Kol kas nebuvo ir galimybės man nuklysti. Paskui ėmėte 
vėl "galvoti apie Bičerį ir įsmeigėte į jį žvilgsnį, tarsi studijuo- 
damas jo charakterį iš bruožų. Po kiek laiko jūsų žvilgsnis ne- 
teko aštrumo, nors tebežiūrėjote ton pusėn; jūs užsisvajojote. 
Jūs galvojote apie Bičerio gyvenimą. Esu tikras, kad prisiminėte 
jo misiją, kurią jis apsiėmė atlikti Šiaurės labui Pilietinio karo 
metu, nes mačiau jūsų veide blykstelėjusį aistringą pasipiktini- 
mą dėl sutiktuvių, kurias jam suruošė mūsų daug pasiutesni žmo- 
nės. Jūs taip susijaudinote, kad buvo aišku, jog, galvodamas 
apie Bičerį, būtinai turėjote tai prisiminti. Kai po akimirkos iš- 
vydau jūsų akis nuklydus nuo portreto, man pasirodė, kad pri- 
siminėte Pilietinį karą. Pamatęs jūsų tvirtai sučiauptas lūpas, 
kibirkščiuojančias akis, sugniaužtus kumščius, neabejojau jus 
mąstant apie žmonių drąsą, kuria pasižymėjo abi pusės toje žūt- 
būtinėje kovoje. Staiga jūsų veidas apniuko, papurtėte galvą. 
Jūs galvojote apie siaubą, sielvartą ir bereikalingai prarastas 
gyvybes. Jūsų ranka nuslinko prie senos žaizdos, lūpomis nu- 
vilnijo šypsena, rodanti man, kad jūsų mintys sukasi apie ko- 
miškąją tokio tarptautiniams klausimams spręsti metodo pusę. 
Kad tai pats kvailiausias būdas, visiškai sutinku su jumis ir esu 
labai patenkintas, jei Mano išprotavimai pasirodė esą teisingi. 

— Visiškai! — patvirtinau aš.— Bet ir dabar, jums viską pa- 
aiškinus, prisipažįstu, aš ne mažiau stebiuosi kaip anksčiau. 

— Brangusis Votsonai, dievaži, viską sumečiau labai pavir- 

šutiniškai. Niekad nebūčiau atkreipęs jūsų dėmesio į tokius da- 
lykus, jei aną dieną nebūtumėte parodęs skepticizmo tuo klau- 
simu. Bet, žiūrėkit, į vakarą ėmė pūsti vėjelis. Gal einam pa- 
klajoti po Londoną? | 

Man iki gyvo kaulo jau buvo įgrisęs mūsų kambarys, ir aš 
mielai sutikau. Mes vaikštinėjome tris valandas, stebėdami Fli- 
to ir Strendo gatvių pulsuojančio gyvenimo kaleidoskopą. Buvo 
lsbai įdomu klausytis Holmsui būdingų kalbų, kaip visad išmar- 
gintų akylai pastebėtomis detalėmis bei subtiliais apibendrini- 
mais. Sugrįžome į Beikerio gatvę dešimtą valandą. Prie mūsų du- 
tų stovėjo dvivietė karieta, 

— Ė, atrodo, daktaro, — pasakė Holmsas.— Nors dar neseniai 
dirba, bet pacientų nestokoja. Tikriausiai atvyko konsultuotis. 
Gerai, kad suspėjome pareiti. 

Esu pakankamai susipažinęs su Holmso metodais, tad galiu 
sekti jo mąstymo eigą. Iš karto suvokiau, kad karietos viduje 
pakabinta pinta įvairių medicinos instrumentų bei reikmenų skry- 
nelė, kurią apšvietė gatvės žibintas, davė pagrindo jo greito- 
siomis padarytoms išvadoms. Mūsų kambario šviesus langas by- 
lojo, kad vėlyvas svečias tikrai laukia mūsų. Kai sekiau paskui 
Holmsą į mūsų buveinę, mane apėmė smalsumas — kas atvedė 
kolegą pas mus tokią valandą? 

Mums įėjus į kambarį, nuo kėdės pakilo išblyškusio, siauro, 
šviesiomis žandenomis apžėlusio veido žmogus. Jam galėjo būti 
n- daugiau kaip trisdešimt treji ar ketveri metai, bet jo aiškiai 
matomas nuovargis, blyškumas liudijo apie gyvenimą, per anks- 
ti atėmusį jėgas ir jaunystę. Laikysena rodė jį esant nervingą, 
drovų, jautrios prigimties džentelmeną, o siaura balta ranka, 
kuria jis stodamasis pasirėmė į židinio atbrailą, labiau nešė į 
menininko negu gydytojo. Drabužiai buvo ramių, tamsių spal- 
vų — juodas surdutas, tamsios kelnės, neryškių spalvų kakla- 
raištis. 

— Labas vakaras, daktare, — linksmai pasisveikino Holm- 
sas.— Malonu, kad neteko jums ilgai laukti, tik kelias minu- 
tes. | 

— Tai jūs kalbėjotės su mano vežėju? 

— Ne, nusprendžiau iš žvakės ant stalo. Prašom sėstis ir pa- 
sakyti, kuo galiu būti jums naudingas. 

— Esu daktaras Persis Treveljenas,— prisistatė svečias, — ir 
gyvenu Bruko gatvėje, 403 numeris. 

— Ar ne jūs parašėte monografiją apie neaiškius nervų pa- 
žeidimus? — paklausiau. 

Išgirdęs, kad jo darbas žinomas, daktaras paraudo iš pasi- 
tenkinimo. 

— Taip retai tenka išgirsti apie tą knygą, kad maniau ją 
esant visai Nneskaitomą,— pasakė jis— Leidėjai skundžiasi, kad 
niekas jos neperka. Jūs medikas? 

— Atsistatydinęs armijos chirurgas. 

— Aš pats itin domiuosi nervų ligomis. Norėčiau speciali- 
zuotis šioje srityje, bet iš pradžių turi dirbti tai, ką gali. Tačiau 
čia jau šalutinė tema, pone Holmsai, nes puikiai suprantu, koks 
brangus jūsų laikas. O aš atėjau štai kokiu reikalu: pastaruoju 
metu dedasi labai keisti dalykai mano namuose Bruko gatvėje, 
ir šiąnakt jie taip įsisiūbavo, kad daugiau negaliu tverti nė va- 
landos ir atvažiavau prašyti jūsų patarimo bei pagalbos. 

Šerlokas Holmsas atsisėdo ir užsidegė pypkę. 

— Man įdomi ir viena, ir kita tema, — atsakė jis.— Tačiau 
dabar prašom smulkiai papasakoti, kas drumsčia jūsų ramybę. 

— Kai kas atrodo vieni niekai, — pradėjo daktaras Trevelje- 
nas — kad man net gėda tai minėti. Bet visas dalykas toks ne- 
suprantamas, o paskutinis įvykis taip stebina, kad geriau aš vis- 
ką išdėsiu iš eilės, o jūs jau atsirinksite, kas svarbu, kas ne. 

Turiu pradėti nuo savo paties mokslinės karjeros. Studija- 
vau Londono universitete ir tikiuosi, neimsite manyti, jog kai- 
šausi povo plunksnomis, jei pasakysiu, kad buvau laikomas labai 
daug žadančiu studentu. Baigęs universitetą, tęsiau mokslinį dar- 
bą, kartu užimdamas menką vietelę Karališkojoje koledžo ligo- 
ninėje. Man pasisekė sukelti nemažą susidomėjimą savo moks- 
liniu darbu apie katalepsijos patologiją ir net laimėti Briuso 
Pinkertono premiją bei medalį už ką tik jūsų draugo minėtą 
monografiją apie nervų sistemos pažeidimus. Neperdėsiu sa- 
kydamas, kad tuo metu tarp kolegų vyravo bendra nuomonė, 
jog Manęs laukia puiki mokslininko ateitis. 

Bet mano karjeros kelyje buvo didžiulė kliūtis — aš neturė- 
jau pinigų. Jūs gi žinote: jei specialistas nori daug pasiekti, jis 
turi pradėti praktiką vienoje gatvių, esančių Kevendišo aikštės 
rajone, kur reikia mokėti milžiniškus pinigus už nuomą ir ka- 
bineto įrangą. Be tų išlaidų, jis turi iš ko nors pragyventi ke- 
lerius metus bei samdytis padorią karietą ir arklį. O tai buvo vi- 
siškai ne mano kišenei. Galėjau tik viltis, jog per dešimtį metų 

susitaupysiu tiek, kad galėčiau atidaryti kabinetą. Staiga neti- 
kėtas įvykis pasuko mano gyvenimą nelaukta kryptimi. 

Kartą aplankė mane džentelmenas, pavarde Blesingtonas, vi- 
siškai nepažįstamas man žmogus. lėjęs į kambarį, jis iš karto 
griebė jautį už ragų. 

— Jūs —tas pats Persis: Treveljenas, taip puikiai pradėjęs 
karjerą ir neseniai laimėjęs premiją? — paklausė. 

Aš linktelėjau. 

— Atsakykite atvirai — tęsė jis— nes tai tik į naudą jums 
išeis. Proto ir gabumų jums pakaks karjerai padaryti, bet ar tu- 
rite takto? 

Negalėjau ištverti nenusišypsojęs dėl tokio stačiokiško klau- 
simo. 

— Tariuosi šiek tiek turįs, — atsakiau. 

— O blogų įpročių? Stiklelį kilnojate, a? 

— Na, žinote, ponel — sušukau. 

— Gerai, gerai! Aš gi turėjau paklausti. Tai kodėl, būdamas 
tokios aukštos kvalifikacijos, neturite praktikos? 

Aš gūžtelėjau pečiais. 

— Nieko, nieko! — tęsė jis— Sena istorija. Daugiau smege- 
ninėje negu piniginėje? Ką pasakytumėte, jei įtaisyčiau jus Bru- 
ko gatvėje? 

Aš išverčiau akis iš nuostabos. 

— O, aš tai darau savo, o ne jūsų labui! — šaukė jis.— Būsiu 
visiškai atviras, ir jei tai tiks jums, tiks ir man. Aš turiu kele- 
tą tūkstančių, kuriuos noriu investuoti, ir pasirinkau toki bū- 
dą. 

— Bet kodėl? — vos ištariau aš. 

— Tuoj paaiškinsiu. Išnuomosiu namą, apstatysiu jį, apmokė- 
siu tarnaites, žodžiu, viską tvarkysiu. O jūsų darbas bus trinti 
kelnes savo krėsle ir priiminėti ligonius. Aš duosiu jums kišen- 
pinigių, na ir viską, ko reikia. Jūs man atiduodate tris ketvir- 
čius savo uždarbio, o vieną ketvirtadalį pasiliekate sau. 

Tai buvo labai keistas pasiūlymas, pone Holmsai. Aš nevar- 
ginsiu jūsų, pasakodamas mūsų derybų smulkmenas. Jos baigėsi 
tuo, kad persikėliau į tuos namus kito metų ketvirčio pirmąją 
dieną ir pradėjau praktiką beveik tokiomis sąlygomis, kokias 
jis siūlė. Blesingtonas atsikraustė gyventi kartu su manim, kad 
visą laiką būtų gydytojo prižiūrimas, mat turi silpną širdį. Jis 
užsiėmė du geriausius kambarius antrame aukšte ir įsirengė ten 

miegamąjį bei svetainę. Jo gyvenimo būdas labai keistas — ven- 
gia Žmonių ir pats retai išeina, gyvena be jokios nusistatytos 
tvarkos, bet vienu atveju yra tikslus kaip laikrodis. Kiekvieną 
vakarą, lygiai tą pačią valandą, jis ateina į mano kabinetą, pa- 
tikrina knygas ir atideda penkis šilingus ir tris pensus nuo kiek- 
vienos mano uždirbtos ginėjos, o kitus nusineša į savo kam- 
barį, kur deda į tvirtą skrynelę. 

Tikrai galiu pareikšti, kad jis nė karto neturėjo progos ap- 
gailestauti dėl savo kapitalo investavimo. Iš pat pradžių man 
gerai ėmė klotis. Pirmosios sėkmės ir reputacija, dar ligoninėje 
įgyta, greit iškėlė mane į populiariausių gydytojų gretas, ir per 
pastaruosius kelerius metus aš padariau jį turtuoliu. 

Tiek, pone Holmsai, apie mano praeitį ir santykius su ponu 
Blesingtonu. Beliko papasakoti, kodėl buvau priverstas kreiptis 
į jus šį vakarą. 

Prieš keletą savaičių ponas Blesingtonas atėjo pas mane, taip 
bent man pasirodė, gerokai susijaudinęs. Jis papasakojo apie 
įsilaužimus Vest Ende; manding, visai be reikalo taip nerimau- 
damas, pareiškė dar tą pačią dieną liepsiąs įtaisyti tvirtesnius 
skersinius ant durų ir langų. Jis visą savaitę nervinosi, nustojo 
net eiti trumpam pasivaikščioti, ką paprastai darydavo prieš pie- 
tus. Stebint tokią jo būseną, man pasirodė, kad jis kažko mir- 
tinai bijo, bet, apie tai paklaustas, taip pasišiaušė, kad buvau 
priverstas nutraukti pokalbį. Su laiku po truputį jo baimė lyg 
ir praėjo, ir jis vėl atgaivino savo senus įpročius. Bet, va, vienas 
nesenas atsitikimas visai sužlugdė jį ir paguldė ant menčių. 

O aisitiko štai kas. Prieš dvi dienas gavau laišką, kurį dabar 
perskaitysiu. Jame nėra neį parašo, nei datos. 


Rusijos didikas, dabar gyvenantis Anglijoje, būtų labai dė- 
kingas, jei daktaras Persis Treveljenas sutiktų jį priimti, apžiū- 
rėti ir suteikti jam pagalbą. Jau keletą metų jį kankina kata- 
lepsijos priepuoliai, o daktaras Treveljenas yra šios srities pri- 
pažintas autoritetas. Jis numato atvykti apie šešią valandą va- 
karo, jei daktarui Treveljenui būtų patogu tuo laiku jį priimti. 


Laiškas mane labai sudomino, nes pagrindinis sunkumas, ti- 
riant katalepsiją, yra tos ligos retumas. Todėl sutartu laiku aš 
jau lūkuriavau paciento. Tarnas įvedė liesą, pagyvenusį, rūška- 
ną ir visiškai prastos išvaizdos Žmogų — jis toli šaukė nuo ma- 

no susikurto Rusijos didiko įvaizdžio. Daug įspūdingesnis .buvo 
jo palydovas — jaunas, aukštas, tamsaus gymio, nuostabiai dai- 
lus, bet nuožmaus veido vyras Herkulio krūtine ir rankomis bei 
kojomis. Jiems žengiant į kabinetą, jaunasis vedė pagyvenusįjį 
už parankės ir pasodino jį ant kėdės taip rūpestingai, ko vargiai 
galima buvo laukti iš tokios išvaizdos jaunuolio. 

— Atleiskite, daktare, kad ir aš įėjau,— atsiprašė jis angliš- 
kai, truputį švepluodamas.— Tai mano tėvas, ir jo sveikata man 
nepaprastai rūpi. 

Toks sūnaus rūpestingumas sujaudino mane. 

— Jūs turbūt norėsite būti kabinete, kai apžiūrėsiu jūsų tė- 
vą? — pakiausiau. 

— Nė už ką pasaulyje! — pasibaisėdamas sušuko jis.— Man 
būtų taip skaudų, kad net žodžių trūksta apsakyti, jei reiktų 
stebėti tėvą, ištiktą to baisaus priepuolio! Aš tikrai neišlaiky- 
čiau! Mano paties nervai yra labai jautrūs. Jums leidus, aš pa- 
būsiu laukiamajame, kol apžiūrėsite tėvą. 

Aš, žinoma, sutikau, ir jaunuolis išėjo. Ėmiau klausinėti ligonį 
apie jo ligos simptomus ir viską kruopščiai užsirašiau. Jis ne- 
pasižymėjo dideliu protu, o atsakymai dažnai buvo neaiškūs, bet 
tai todėl, pamaniau, kad jis nelabai gerai moka angliškai. Stai- 
ga, Man berašant, jis nustojo atsakinėti į klausimus, ir aš atsi- 
gręžęs nustėrau: jis sėdėjo krėsle tiesus kaip pagalys, ir iš su- 
kaustyto veido žvelgė į mane tuščios akys. Jį vėl ištiko slėpinin- 
gos ligos priepuolis. 

Iš pradžių, kaip sakiau, mane apėmė gailestis ir siaubas. Pas- 
kui, turiu prisipažinti, patyriau profesinį pasitenkinimą. Patik- 
rinau paciento pulsą, išmatavau temperatūrą, pažiūrėjau raume- 
nų tonusą, ištyriau refleksus. Ypatingų nukrypimų nuo normos 
nebuvo, ir gauti duomenys patvirtino mano anksčiau padarytas 
išvadas. Tokiais atvejais pasiekdavau gerų rezultatų, duodamas 
ligoniams įkvėpti amilonitrito, ir dabar pasitaikė proga dar kar- 
tą patikrinti jo veiksmingumą. Vaistai buvo apačioje, mano la- 
boratorijoje, todėl, palikęs sėdintį pacientą, nubėgau jų atsi- 
nešti. Užtrukau gal, sakykim, kokias penkias minutes, kol sura- 
dau juos. Įsivaizduokite mano nustebimą, kai sugrįžęs radau 
kambarį tuščią: paciento — kaip nebūta! 

Žinoma, pirmiausia nubėgau į laukiamąjį. Sūnaus taip pat nė 
kvapo! Prieškambario durys buvo uždarytos, bet neužrakintos. 
Vaikinukas, kurio pareiga atidarinėti pacientams duris, dirba 

neseniai ir nepasižymi guvumu. Paprastai jis esti apačioje ir 
atbėga į viršų išlydėti paciento, man paskambinus iš kabineto. 
Jis nieko negirdėjo, ir tas įvykis liko man visiška paslaptis. 
Ponas Blesingtonas netrukus grįžo pasivaikščiojęs, bet aš neuž- 
siminiau jam apie tai, nes, tiesą pasakius, paskutiniu metu sten- 
giausi kiek galėdamas mažiau bendrauti su juo. 

Niekad nemaniau, kad dar kartą pamatysiu rusą ir jo sūnų. 
Taigi galite įsivaizduoti, kaip nustebau išvydęs juos abu įeinant 
į Mano Ikabinetą šį vakarą, tą pačią valandą. 

— Daktare, labai prašyčiau atleisti man už tokį staigų išvy- 
kimą vakar, — atsiprašinėjo pacientas. 

— Prisipažįstu, labai nustebinote mane,— pasakiau. 

— Matote, kai atsitokėju po priepuolio, paprastai mano pro- 
tas būna tarsi aptemęs, aš neprisimenu, kas buvo prieš tai. Va- 
kar, atsipeikėjęs svetimame, kaip man pasirodė, kambaryje ir 
dar apkvaitęs, paskubėjau kuo greičiausiai išeiti. 

— O aš,-- tęsė sūnus, — pamatęs tėvą praeinant pro laukia- 
mojo duris, pamaniau, kad vizitas baigtas. Tik namuose išaiškė- 
jo, kaip buvo iš tiesų. 

— Na, nieko baisaus neįvyko, — nusijuokiau aš,— tik baisiai 
sugluminote mane. Taigi, gerbiamasis pone, jei malonėtumėte pa- 
būti laukiamajame, aš mielai vėl užsiimčiau jūsų tėvu. 

Gal pusę valandos aiškinausi senojo džentelmeno ligos simp- 
tomus ir, išrašęs receptų, išlydėjau pas sūnų, kuris išsivedė jį 
už parankės. 

Aš jau minėjau, kad tuo metu ponas Blesingtonas visad išei- 
davo pasivaikščioti. Jis netrukus grįžo ir užlipo laiptais į savo 
kambarį. Po minutės išgirdau jį bėgant žemyn. Kaip koks bepro- 
tis jis įsiveržė į mano kabinetą. 

— Kas buvo mano kambaryjeė — rėkė jis. 

— Niekas,— atsakiau. 

— Meluojat! — putojo jis.— Ateikit ir pažiūrėkit! 

Aš nekreipiau dėmesio į jo kalbos šiurkštumą, nes jis atrodė 
iš baimės visai pametęs galvą. Mums užlipus į jo kambarį, jis 
parodė pėdas ant šviesaus kilimo. 

— Tai gal pasakysite, kad čia mano pėdos?! — ardėsi jis. 

Pripėduota buvo tikrai daug didesniais negu jo batais ir, 
aiškiai matyti, visiškai neseniai. Šią popietę, kaip pamenat, smar- 
kiai lijo, o mano pacientai buvo vieninteliai žmonės, lankęsi mū- 
sų namuose. Matyt, tas, sėdėjęs laukiamajame, kol aš apžiūrinė- 

jau kitą, dėl nežinomų priežasčių buvo nuėjęs į Mano nuolati- 
nio paciento kambarį. Niekas nei paimta, nei paliesta, bet pėd- 
sakai bylojo, kad čia kažkieno būta. 

Man atrodė, kad ponas Blesingtonas per daug jaudinasi, nors, 
žinoma, dėl tokių dalykų galima prarasti pusiausvyrą. Jis tiesiog 
verkė sėdėdamas krėsle, ir beveik nebuvo galima jo prašnekin- 
ti. Tai jis pasiūlė man važiuoti pas jus, ir aš iš karto pritariau 
tam, nes įvykis vis dėlto labai keistas, nors, aišku, jis perdeda 
jo svarbą. Jei galėtumėte dabar važiuoti su manimi, bent nura- 
mintumėte jį, nes sunku tikėtis, kad būtų įmanoma paaiškinti 
tokį nepaprastą atsitikimą. 

Šerlokas Holmsas klausėsi jo ilgo pasakojimo labai įdėmiai, 
o tai bylojo, kad jis gerokai juo susidomėjo. Nors veidas kaip 
visad buvo bejausmis, bet akys dar labiau prisimerkė, o kai 
daktaras imdavo pasakoti kokį keistesnį tos istorijos epizodą, 
kildavo tirštesni dūmų kamuoliai. Svečiui baigus kalbėti, Holm- 
sas pašoko iš vietos, be žodžių padavė man kepurę, pasiėmė 
nuo stalo savo ir nusekė paskui daktarą Treveljeną, jau einan- 
tį pro duris. Po penkiolikos minučių stovėjome prie daktaro na- 
mų Bruko gatvėje. Tai buvo vienas tų niūrių, be jokių puošmenų 
pastatų, kuriuose paprastai gyvena Vest Endo gyventojai. Ne- 
didelis vaikinukas atidarė duris, ir mes pakilome plačiais, kilimu 
išklotais laiptais. Bet mus sustabdė keistas dalykas: viršuje stai- 
ga užgeso šviesa, ir iš tamsos pasigirdo spigus, virpantis balsas. 

— Aš turiu pistoletą! — spiegė jis.— Duodu žodį, kad šausiu, 
jei eisite artyn! 

— Na, pone Blesingtonai, čia jau tikrai nei šis, nei tas| — 
sušuko daktaras Treveljenas. 

— A, tai čia jūs, daktare,— visai kitu balsu atsiliepė Žžmo- 
gus, tarsi jam būtų akmuo nuo krūtinės nusiritęs.— Bet tie kiti 
džentelmenai ar tikrai tie, kas sakosi esą? 

Buvo justi, kad mus tyrinėja patamsyje. 

— A, taip, viskas gerai, — pagaliau pratarė balsas.— Prašom 
lipti aukštyn, ir atsiprašau, jei mano atsargumas jus suerzino. 

Jis vėl uždegė dujinę lempą ant laiptų. Priešais išvydome 
keistą tipą, kurio išvaizda, kaip, beje, ir balsas, bylojo apie pa- 
krikusius nervus. Labai apkūnus, nors anksčiau, matyt, buvo dar 
storesnis, nes skruostai karojo kaip pėdsekio šuns. Nesveika vei- 

do spalva, reti, šviesiai rusvi plaukai iš baimės tarsi pastiro. Ran- 
koje laikė pistoletą, bet, mums artėjant, įsikišo į kišenę. 

— Labas vakaras, pone Holmsai—— pasisveikino jis.— Labai 
dėkingas, kad atvažiavote. Man baisiai reikia jūsų patarimo. 
Turbūt daktaras Treveljenas papasakojo jums apie šitokį ne- 
teisėtą įsiveržimą į mano kambarius. 

— Pasakojo,— patvirtino Holmsas.— Pone Blesingtonai, kas 
tie du žmonės ir kodėl jie kimba prie jūsų? 

— Na, sunku pasakyti — nervingai atsiliepė nuolatinis pacien- 
tas.— Iš kur man žinoti, pone Holmsai, 

— Jūs norite pasakyti, jog neturite jokio supratimo? 

— Malonėkite įeiti čionai, prašom padaryti man tą garbę. 

Jis įvedė mus į savo miegamąjį — didelį ir gerai apstatytą 
kambarį. 

— Matote, kas čia? — pasakė rodydamas į didelę juodą skry- 
nią, pastatytą lovos kojūgalyje.— Aš niekad nebuvau turtingas 
žmogus, pone Holmsai. Kaip gyvas niekad nesu daręs jokių in- 
vesticijų, išskyrus tą vieną kartą, apie kurį papasakojo jums 
daktaras Treveljenas. Aš netikiu bankininkais, niekad jais ne- 
pasitikėjau, pone Holmsai. Tarp mūsų kalbant, kiek aš ten, ka- 
tino ašarą, turiu, yra toje skrynioje, todėl galite suprasti, ką 
man reiškia, kai nežinomi žmonės įsiveržia į kambarius. 

Holmsas klausiamai pažvelgė į Blesingtoną ir palingavo gal- 
va. 

— Aš negalėsiu nieko jums patarti, jei bandysite mane ap- 
gauti, — pasakė jis. 

— Bet aš viską pasakiau jums. 

Holmsas pasibjaurėdamas mostelėjo ranka ir apsisuko ant 
kulno. 

— Labanakt, pone Treveljenai,— atsisveikino jis. 

— Ir jokio patarimo manė — springdamas sušuko Blesingto- 
nas. 

— Mano patarimas, gerbiamasis pone,— pasakyti tiesą. 

Po minutės jau buvome gatvėje ir pasukome į namus. Mes 
kirtome Oksfordo gatvę ir buvome nužingsniavę pusę Harlėjaus 
gatvės, kai jis pagaliau prašneko. 

— Atsiprašau, kad veltui ištempiau jus iš namų, Votsonai. 
Nors, šiaip ar taip, atvejis įdomus. 

— Aš dar nesusigaudau, — prisipažinau. 

— Visiškai aišku, kad du žmonės, gal jų yra ir daugiau, bet 

du — tikrai, nusprendė dėl kažkokios priežasties susidoroti su 
tuo Blesingtonu. Nė kiek neabejoju, kad abiem atvejais — ir 
pirmą, ir antrą kartą — jaunuolis buvo įsiveržęs į Blesingtono 
kambarį, kol jo sėbras, gudriai apsimesdamas kabinete, mMuilino 
daktarui akis. | 

— O katalepsija? 

— Apgaviko simuliavimas, Votsonai, nors ir nelabai drįsčiau 
tai tvirtinti mūsų specialistui. Aš pats tai išdarinėjau. 

— O paskui? 

— Per gryną atsitiktinumą Blesingtonas abukart buvo išėjęs. 
Jie pasirinko tokį neįprastą laiką vizitui pas daktarą, Matyt, 
todėl, kad laukiamajame nebūtų daugiau pacientų. Tas laikas 
sutapo su Blesingtono pasivaikščiojimo valanda, o tai rodo, jog 
jie nėra gerai susipažinę su jo dienotvarke. Žinoma, jei jie būtų 
norėję tik apiplėšti Blesingtoną, būtų bent apšniukštinėję kam- 
barį. Be to, aš matau iš žmogaus akių, kad jis net savo šešėlio 
bijo. Neįmanomas dalykas, kad žmogus įsigytų du tokius, kaip 
atrodo, atkaklius nedraugus ir nežinotų, kas jie per vieni. To- 
dėl esu tikras, kad Blesingtonas pažįsta juos, bet dėl kažkokių 
savo sumetimų tai slepia. Ko gero, rytoj jis bus labiau Nusitei- 
kęs kalbėti. 

— O kito varianto būti negali? — samprotavau aš.— Gal jis 
ir juokingas, bet vis dėlto įmanomas. Gal visą tą istoriją su 
ruso katalepsija ir jo sūnumi sukurpė pats daktaras Treveljenas, 
kuris dėl kokios nors priežasties pats buvo Blesingtono kamba- 
riuose4 

Žibinto šviesoje pamačiau, kad mano nuostabi idėja sukėlė 
Holmso šypseną. 

— Mielas mano drauguži — tarė jis— toks buvo vienas iš 
pirmųjų mano tos problemos sprendimų, bet greitai jo atsisa- 
kiau. Tas jaunuolis pripėdavo ne tik kambario, bet ir laiptų ki- 
limą, ir net nereikėjo tų pėdsakų lyginti. Jo batų nosys bukos, 
o Trėeveljeno smailios, ir jie per colį su trečdaliu didesni už 
daktaro avalynę, taigi nėra jokios abejonės, kad toks indivi- 
das egzistuoja. Bet visa tai galime atidėti iki rytojaus, nes la- 
bai stebėčiausi, jei rytą negautume kokios žinios iš Bruko gat- 
vės, 

Šerloko Holmso pranašystė išsipildė su kaupu. Rytą, pusę 
aštuntos, vos dienai brėkštant, pajutau jį stovint prie mano 10- 
vos, dar tik chalatu apsirengusį. 

— Vežimas jau laukia mūsų, Votsonai,— pasakė jis. 

— Kas atsitiko? 

— Bruko gatvės reikalai. 

— Kas nors naujo? 

— Tragiška, nors ne visai aiški žinia, — pasakė jis, keldamas 
užuolaidas.— Pažvelkite į tą lapelį iš užrašų knygelės, brūkšte- 
lėtą pieštuku: „Dėl Dievo, tuoj pat atvažiuokite! P. T.“ Mūsų 
vargšas daktaras, matyt, pats dar nieko nesusigaudė, kai jį rašė. 
Nedelskite, drauguži, nes reikalas skubus. 

Maždaug po ketvirčio valandos jau buvome daktaro namuo- 
se. Jis siaubo iškreiptu veidu išbėgo mūsų pasitikti. 

— Viešpatie, kas atsitiko! — sušuko jis, rankas spausdamas 
prie smilkinių. 

— Kas? 

— Nusižudė Blesingtonas! 

„Holmsas švilptelėjo. 

— Naktį pasikorė. 

Įėjome vidun, ir daktaras mus nuvedė, matyt, į savo laukia- 
mąjį. 

— Tiesiog nežinau, ko griebtis — aimanavo jis— Policija vir- 
šuje. Mane ta savižudybė baisiai sukrėtė. 

— Kada jį aptikote? 

— Kiekvieną rytą jam nešama arbata. Kai apie septintą tar- 
naitė įėjo pas jį, nelaimingasis kadarojo vidury kambario. Jis 
pririšo virvę prie kablio, ant kurio kabėjo sunki lempa, o at- 
sispyrė nuo tos pačios skrynios, kurią vakar rodė. 

Kurį laiką Holmsas stovėjo didžiai susimąstęs. 

— Jums leidus, — pagaliau prabilo— norėčiau nueiti į kam- 
barį ir viską vietoj apžiūrėti. 

Mes abu pakilome laiptais, daktaras — iš paskos. 

Tėję į kambarį, išvydome kraupų vaizdą. Jau minėjau, kokį 
įspūdį buvo man sukėlęs sudribęs Blesingtono veidas. Jam ant 
kablio kadaruojant, žandai buvo dar labiau nukarę, ir jis net į 
žmogų nepanėšėjo. Kaklas ištįsęs kaip nupešto viščiuko, dėl to 
kūnas atrodė dar labiau išpampęs ir baisus. Jis vilkėjo tik nak- 
tiniais marškiniais, iš po kurių kyšojo ištinusios kulkšnys ir 
gremėzdiškos pėdos. Šalia pakaruoklio stovėjo šauniai atrodan- 
tis policijos inspektorius ir kažką rašinėjo į užrašų knygelę. 

— O, ponas Holmsas, malonu jus matyti, — jis širdingai pa- 
sveikino mano draugą, įžengusį į kambarį. 

— Labas rytas, Lenerai — atsakė Holmsas.— Tikiuosi, nepa- 
laikysite manęs neprašytu svečiu. Ar jums jau žinomi ankstesni 
įvykiai, sietini su tuo finalu? 

— Kai ką girdėjau. 

— Ar jau turite versiją? 

— Kiek galiu spręsti, baimė atėmė tam žmogui protą. Lova 
gerai išgulėta, gilus kūno atspaudas. Jis atsikėlė apie penktą 
valandą ryto, kada dažniausiai savižudžiai žudosi. Apie tą lai- 
ką jis ir pasikorė. Atrodo, tai buvo gerai apgalvotas žingsnis. 

— Sakyčiau, praėjo jau maždaug trys valandos nuo jo mir- 
ties, sprendžiant iš raumenų sustingimo,— pasakiau aš. 

— Ar ką nors ypatingo pastebėjote kambaryje? — paklausė 
Holmsas. | 

— Radau atsukituvą ir kelis sraigtus ant prausyklos stovo. 
Atrodo, kad per naktį buvo daug rūkyta. Štai keturios cigarų 
nuorūkos, kurias ištraukiau iš židinio. 

— Hm! — murmtelėjo Holmsas.— Ar radote jo kandiklį? 

— Ne, nemačiau jokio. 

— O portsigarą? 

— Taip, buvo jo kišenėje. 

Holmsas atidarė portsigarą ir pauostė vienintelį ten buvusį 
cigarą. 

— Čia Havanos cigaras, o šitie — ypatingos tabako rūšies, 
kurią olandai veža iš savo kolonijų Rytų Indijoje. Juos papras- 
tai, kaip žinoma, pakuoja į šiaudus, jie yra plonesni ir ilgesni 
už kitų rūšių cigarus. 

Jis susirinko tas keturias nuorūkas ir ėmė apžiūrinėti pro 
didinamąjį stiklą. 

— Du cigarai buvo rūkyti su kandikliu, du — be jo,— pasa- 
kė jis— Du buvo nupjauti nelabai aštriu peiliu, o kitų dviejų 
galiukus nukando rūkalius puikiais dantimis. Čia ne savižudybė, 
pone Lenerai. Tai labai gerai apgalvota ir šaltakraujiškai įvyk- 
dyta žmogžudystė. 

— Negali būti! — sušuko inspektorius. 

— Kodėl negali? 

— Kam šautų į galvą žudyti žmogų tokiu neparankiu bū- 
du — pakariant? 

— O šitai mes turime išsiaiškinti. 

-— Kaip jie galėjo patekti vidun? 

— Pro priekines duris. 


— Rytą ant jų buvo skersinis. 

— Tada jį uždėjo jiems išėjus. 

— Iš kur jūs žinot? 

— Mačiau jų pėdsakus. Atsiprašau minutėlę, kiek vėliau ga- 
lėsiu suteikti daugiau informacijos. 

Jis nuėjo prie durų ir ėmė metodiškai tirti užraktą. Paskui 
ištraukė raktą, kyšojusį iš vidinės pusės, ir jį taip pat apžiū- 
rėjo. Po to iš eilės ėmė tirti lovą, kilimą, kėdes, židinio at- 
brailą, lavoną, virvę ir galop, išreiškęs pasitenkinimą apžiūra, 
man bei inspektoriui padedant, nupjovė pakaruoklio virvę ir 
paguldęs jį pagarbiai užklojo paklode. 

—— Iš kur ta virvė? — paklausė jis. 

— Jį nupjauta nuo čia,— pasakė daktaras Treveljenas, trauk- 
damas iš palovės didžiulį virvės ritinį — Jis liguistai bijojo gais- 
IO ir visad laikė po ranka virvę, kad galėtų nusileisti pro lan- 
gą, jei kartais laiptai degtų. 

— Ji labai pravertė žudikams,— susimąstęs pasakė Holm- 
sas.— Taip, konkretūs faktai yra labai paprasti, ir ne aš būsiu, jei 
iki vidurdienio negalėsiu paaiškinti, kaip ir kodėl jie rados. Aš 
pasiimsiu šitą Blesingtono nuotrauką, kurią matau ant židinio 
atbrailos, nes gal padės man kai ką išsiaiškinti. 

— Bet jūs nieko mums nepasakėte! — sušuko daktaras. 

— Jokių abejonių dėl įvykių sekos negali būti — pasakė 
Holmsas.— O įsibrovėlių buvo trejetas: jaunas vyras, senis, o 
apie trečią dar nieko negaliu pasakyti. Du pirmieji, turbūt nė- 
ra reikalo nė sakyti, tai tie patys apsimetėliai Rusijos didikai — 
tėvas ir sūnus, taigi galime juos išsamiai apibūdinti. Juos įleido 
namuose buvęs sėbras. Jei galėčiau patarti, inspektoriau, tai 
areštuokite tą vaikinuką, kuris atidarinėja duris. Regis, daktare, 
jis neseniai stojo pas jus tarnauti? 


—- wvvo 


pasakė daktaras Trevelje- 
nas, — kambarinė ir virėja ką tik jo ieškojo. 

Holmsas trūktelėjo pečiais. 

— Jo vaidmuo šioje tragedijoje anaiptol ne toks jau ma- 
žas,— pasakė jis— Trys vyrai kilo laiptais ant pirštų galų: pir- 
ma ėjo senis, įkandin jo — jaunasis, o nepažįstamasis — pasku- 
tinis. 

— Na, žinote, brangusis Holmsai| — neištvėręs sušukau. 

— Jokių abejonių nėra dėl jų pėdsakų eilės. Aš jau pra- 
ėjusį vakarą turėjau progos įsitikinti, kieno kokie pėdsakai. Tai- 

gi jie atėjo prie pono Blesingtono kambario, kurio duris rado 
užrakintas. Tada jie pasuko raktą vielos galu. Net be lupos ma- 
tyti, kaip subraižyti užrakto skylės įrantai. Įėję į kambarį, ma- 
tyt, pirmiausia jie užkimšo ponui Blesingtonui burną. Jis tik- 
riausiai miegojo arba iš siaubo neteko amo, kad nepakėlė triukš- 
mo. Čia sienos storos, tad jei ir spėjo šūktelėti, niekas jo 
neišgirdo. Kaip šiltą vilną sudoroję Blesingtoną, man rodos, jie 
susėdo pasitarti. Ko gero, tas jų pasitarimas buvo savotiškas 
teismas. Matyt, jis užtruko, nes tuo metu ir buvo surūkyti ciga- 
rai. Senis sėdėjo tame pintame krėsle; tai jis rūkė su kandikliu. 
Jaunukas sėdėjo ana ten; jis kratė savo cigaro pelenus ant ko- 
modos. Tretysis vaikštinėjo po kambarį. Blesingtonas, manau, bu- 
vo lovoje, bet dėl to nesu visiškai tikras. O viskas baigėsi tuo, 
kad jie ėmė ir pakorė Blesingtoną. Visas reikalas buvo taip gerai 
suplanuotas, kad, mano įsitikinimu, jie net turėjo atsinešę kokį 
skridinį ar bloką improvizuotom kartuvėm įtaisyti. Kaip tik at- 
suktuvas ir sraigtai tam darbui buvo numatyti. Tačiau pamatę 
kablį, jie, žinoma, nesiėmė bereikalingo triūso. Baigę darbą, dė- 
jo į kojas, o jų sėbras vėl uždėjo ant durų skersinį. 

Visi užgniaužę kvapą klausėmės pasakojimo apie tos nakties 
įvykius, kuriuos atkūrė Holmsas, remdamasis tokiais nežymiais, 
beveik nematomais ženklais, kad, net nurodžius juos, vos įstengė- 
me susieti jo išprotavimus. Inspektorius tuoj iškūrė ieškoti jau- 
nojo tarno, o mudu su Holmsu parėjome į Beikerio gatvę pus- 
ryčiauti. 

— Grįšiu trečią valandą,— pasakė Holmsas, mums baigus val- 
gyti. — Tuomet ir inspektorius, ir daktaras ateis pas mus; ti-. 
kiuosi iki to laiko išsiaiškinti šiek tiek miglotesnius tos istorijos 
dalykėlius, 

Mūsų svečiai atvyko sutartu laikų, o mano draugas pasirodė 
tik po penkiolikos minučių. Bet iš jo veido supratau, kad viskas 
klostėsi sėkmingai. 

— Ar yra kokių naujienų, inspektoriau? 

— Sučiupome vaikinuką. 

— Puiku! O aš turiu vyrus. 

— Turit vyrusė! — sušukome visi drauge. 

— Na, bent nustačiau, kas jie per vieni. Vadinamasis Ble- 
singtonas, kaip ir maniau, gerai žinomas policijos archyvuose, 
taip pat ir jo užpuolikai — Ridlas, Heivordas ir Mofetas. 

— Vortingdono banko plėšikai! — sušuko inspektorius. 

— Taigi,— patvirtino Fiolmsas. 

— Tada Blesingtonas turi būti Satonas? 

— Taip ir yra, — atsakė Holmsas, 

— Na, tada viskas aišku kaip ant delno, — pasakė inspekto- 
rius. 

Bet Treveljenas ir aš žiūrėjome vienas į kitą nieko nesusi- 
gaudydami. 

— Na, prisiminkite didįjį Vortingdono banko apiplėšimą, — 
aiškino Holmsas.— Jame dalyvavo penki žmonės — keturi mūsų 
pažįstami, o penktas — Kartraitas. Buvo nužudytas sargas To- 
binas, ir vagys paspruko su septyniais tūkstančiais svarų. Tai 
įvyko 1875 metais. Visi penki buvo areštuoti, bet nepakako įkal- 
čių jų kaltei įrodyti. Tas Blesingtonas ar Satonas, pats bjauriau- 
sias iš tos gaujos, tapo informatoriumi. Jam davus parodymus, 
Kartraitas buvo pakartas, o kiti gavo po penkiolika metų. Kai 
ne per seniausiai jie išėjo iš kalėjimo keleriais metais anksčiau 
laiko, tai nusprendė, kaip ir galite numanyti, susirasti išdaviką 
ir atkeršyti už savo bendro mirtį. Du kartus bandė sučiupti jį, 
bet neišdegė, trečias kartas, kaip matote, nemelavo. Ar dar kas 
nors neaišku, daktare Treveljenai? 

— Viską išdėstėte kuo puikiausiai, — atsakė daktaras.— Matyt, 
tą dieną, kai jis taip jaudinosi, buvo perskaitęs laikraštyje apie 
jų priešlaikinį paleidimą į laisvę. 

— Be abejo. Jo kalbos apie įsilaužimus buvo grynas akių 
dūmimas. 

— Bet kodėl jis nepapasakojo viso to jums? 

— Matote, žinodamas, kokie kerštingi jo buvę sėbrai, jis iš 
kailio nėrėsi stengdamasis nuslėpti nuo bet ko savo tapatybę. 
Jo paslaptis buvo gėdinga, ir jis negalėjo prisiversti jos at- 
skleisti. Tačiau kad ir koks niekšas buvo Blesingtonas, jį turėjo 
ginti britų įstatymų skydas, ir aš neabejoju, inspektoriau, jog 
dėsite visas pastangas, kad teisėtumo kalavijas nubaustų tuos, 
nuo kurių nepajėgė apginti šis skydas. 

Tokia tad istorija apie Bruko gatvės daktarą ir jo nuolatinį 
pacientą. Nuo tos nakties policija nei regėjo tų žudikų, nei gir- 
dėjo ką apie juos. Skotlend Jarde buvo prieita prie nuomonės, 
kad jie plaukė nelemtuoju „„Noros Kreinos“ garlaiviu, pradin- 
gusiu su visa įgula netoli Portugalijos krantų, per kelias mylias 
į šiaurę nuo Oporto. Jaunojo tarno bylą nutraukė dėl įrodymų 
stokos, o Bruko gatvės paslaptis (taip vadino šią istoriją) nie- 
kad iki šiol nebuvo išsamiai aprašyta spaudoje. 

IX 
GRAIKAS VERTĖJAS 


Ilgai ir artimai bendraudamas su ponu Holmsu, niekad ne- 
buvau girdėjęs jį minint savo gimines, kalbant apie savo vai- 
kystę ar paauglystę. Toks jo uždarumas dar labiau stiprino mano 
įspūdį, kad jam svetimos paprasto žmogaus savybės, kol galop 
pasijutau jį laikąs išskirtiniu fenomenu, smegenimis be širdies, 
žmogumi, kurio protas nustelbė visus jausmus. Tarp būdingų be- 
jausmio Holmso bruožų — pasidygėjimo moterimis bei naujomis 
draugystėmis — ne mažiau ryškėjo ir visiškas jo atsiribojimas 
nuo menkiausių užuominų apie savo šeimą. Aš jau nutariau jį 
buvus našlaitį ir neturintį jokių giminių, bet vieną dieną, mano 
didžiausiam nustebimui, jis prašneko apie savo brolį. 

Buvo vasaros vakaras, po arbatos mes, padrikai keisdami te- 
mas, šnekučiavomės apie golfo klubus, apie ekliptikos pasviri- 
mų kaitos priežastis, o galop užkabinome atavizmo bei pavel- 
dimų savybių klausimą. Pokalbio esmė buvo tokia: kiek indi- 
vidas už savo ypatingus gabumus turi būti dėkingas protėviams 
ir kiek — ilgametei saviauklai. 

— Remiantis jūsų pasakojimais, — kalbėjau aš, — galima teig- 
ti, kad pastabumą bei ypatingą sugebėjimą daryti logines išva- 
das dedukcijos metodu jūs išsiugdėte sistemingai lavindamasis. 

— Iš dalies, — susimąstęs atsakė jis.— Mano protėviai buvo 
provincijos žemvaldžiai, kurie gyveno kaip ir visi jų luomo žmo- 
nės. Tačiau tas polinkis yra mano kraujuje, ir, Matyt, jį būsiu 
paveldėjęs iš senelės, kuri buvo prancūzų dailininko Vernė se- 
suo. Iš prosenių paveldėtas artistiškumas kartais pasireiškia keis- 
čiausiais būdais. 

— Bet kodėl manote, kad ta savybė paveldėta? 

— Todėl, kad mano brolis Maikroftas irgi ją turi, tik yra 
daug gabesnis už mane, į 

Tai bent naujieną išgirdau! Jei yra dar vienas žmogus 
Anglijoje su tokiais ypatingais gabumais, tai kodėl nei policija, 
nei visuomenė apie jį nežino? Aš taip ir paklausiau užsiminda- 
mas apie mano bičiulio kuklumą, dėl kurio, matyt, jis atiduoda 
pirmenybę brolio sugebėjimams. Holmsas nusijuokė iš mano iš- 
vedžiojimų. | 

— Brangusis Votsonai,— pasakė jis— Aš ne iš tų, kurie kuk- 
lumą laiko dorybe. Logika reikalauja matyti daiktus tiksliai to- 
kius, kokie jie yra, ir menkinant save, lygiai taip pat nukryps- 
tama nuo tiesos kaip ir išpučiant savo sugebėjimus. Todėl, jei 
sakau, jog Maikroftas yra daug įžvalgesnis už mane, galite pa- 
tikėti manim ir priimti mano žodžius už gryną pinigą. 

— Jis jaunesnis už jus? 

— Septyneriais metais vyresnis. 

— Tai kaip čia yra, kad jis nežinomas? 

— O, jį labai gerai pažįsta jo aplinkoje. 

— Kas tai per aplinka? 

— Na, kad ir Diogeno klubas. 

Kaip gyvas nebuvau girdėjęs apie tokį klubą, ir, matyt, ma- 
no fizionomija tai iškalbingai pareiškė, nes Šerlokas Holmsas iš- 
sitraukė laikrodį. 

— Diogeno klubas yra pats keisčiausias Londone, o Maikrof- 
tas — vienas didžiausių keistuolių. Jis ten visada sėdi nuo ket- 
virtos valandos keturiasdešimt penkių minučių iki septintos va- 
landos keturiasdešimties minučių. Dabar šešios, todėl, jei norė- 
tumėte pasivaikščioti tokį gražų vakarą, labai mielai supažindin- 
čiau jus su dviem keistenybėm. 

Po penkių minučių mes jau buvome gatvėje ir žygiavome į 
Ridžento aikštę. 

— Jums turbūt įdomu,— porino Mano draugas,— kodėl tokių 
gabumų Maikrottas nedirba seklio darbo. Jis tiesiog nesugeba. 

— Bet jūs sakėte... 

— Aš sakiau, kad jis yra už mane įžvalgesnis ir geriau su- 
ceba remtis dedukcijos metodu. Jei seklio menas prasidėtų ir 
baigtųsi protavimu sėdint krėsle, mano brolis būtų didžiausias 
kriminalistų siaubas pasaulyje. Bet jis neturi nei tokių siekių, 
nei energijos. Jis nė piršto nepajudins, kad patikrintų savo spren- 
dimų teisingumą; tegul geriau jį laiko esant neteisų, negu jam 
vargintis ir įrodinėti savo tiesą. Kiek kartų ėjau pas jį su savo 
galvosūkiais, tiek jis išsprendė man juos ir niekad nebuvo su- 
klydęs, kaip paskui pasirodydavo. Tačiau jis visiškai nevalioja 
Girbti praktinį darbą, būtiną norint bylą kaip reikiant užbaigti, 
kad būtų galima atiduoti teismui. 

— Tai jis tuo nesiverčia? 

— Jokiu būdu! Kas man yra pragyvenimo šaltinis, tai jam 
lik diletanto pomėgis. Jis yra nepaprastai gabus matematikai ir 

revizuoja kai kurių valstybinių departamentų ataskaitas. Maik- 
Toftas gyvena Pel Mele, o dirba Vaithole, už kampo, kurį apsuka 
kiekvieną rytą ir vakarą. Ir taip diena iš dienos, metai iš metų, 
be jokių kitų pasivaikščiojimų. Jis ničniekur neina, tik į Dio- 
geno klubą, esantį prieš jo butą. 

— Negirdėjau apie tokį klubą. 

— Visai galimas dalykas. Londone, kaip žinoma, labai daug 
žmonių, kurie iš drovumo ar mizantropijos. šalinasi kiekvienos 
draugijos. Tačiau jiems prie širdies ir patogus krėslas, ir nau- 
jausią periodiką pavartyti. Kaip tik tokiems ponams ir įsteigtas 
Diogeno klubas; jo nariai — patys didžiausi mieste kompanijos 
bei kitų klubų nemėgėjai. Išskyrus pašalinių kambarį, niekur 
kitur jokiomis aplinkybėmis neleidžiama kalbėtis; po trijų šios 
nuostatos pažeidimų, praneštų valdybai, plepiui gresia būti pa- 
šalintam iš klubo. Mano brolis yra vienas klubo steigėjų, o ir 
mane patį labai raminamai veikia klubo atmosfera. 

Taip nuo Sent Džeimso eidami ir šnekučiuodamiesi, pasiekė- 
me Pel Melą. Netoli Karltono Šerlokas Holmsas sustojo prie vie- 
nų durų ir, perspėjęs mane nekalbėti, įžengė į vestibiulį. Pro 
stiklines duris išvydau didžiulę prabangiai įrengtą salę, kurioje 
žmonės skaitė laikraščius, sėdėdami kiekvienas savo mažutėje 
nišoje. Holmsas įvedė mane į nedidelį kambarį, kurio langai 
buvo į Pel Melą, ir išėjęs po minutės grįžo su žmogumi, kuris, 
be abejo, buvo jo brolis. 

Maikroftas Holmsas buvo aukštesnis ir drūtesnis už Šerloką, 
sakytum net labai apkūnus, bet jo veidas, kad ir stambus, išlaikė 
bruožų aštrumą, taip būdingą jo jaunesniam broliui. Jo itin švie- 
sios, lyg vandeniu praskiestos pilkos akys turėjo atsietą, savo 
vidun nukreiptą žvilgsnį, kokį įgaunant pastebėjau ir Šerloką, 
kai šis labai įtemptai mąstydavo. 

— Labai malonu su jumis susipažinti, gerbiamasis pone, — 
pasakė jis, tiesdamas plačią, putnią it ruonio letena ranką.— Apie 
Šerloką ėmė visi kalbėti, kai tapote jo metraštininku. Beje, Šer- 
lokai, lūkuriavau tavęs praėjusią savaitę, maniau, kad ateisi pa- 
sitarti dėl to dvaro rūmų įvykio. Atrodė, kad buvai priėjęs liep- 
to galą. 

— O ne, tą galvosūkį išsprendžiau, — atsakė šypsodamasis ma- 
no draugas, 

— Žinoma, Edemzas? 

— Aišku, kad Edemzas. 

— Iš pat pradžių taip maniau. 

Jie susėdo stiklinėje nišoje. 

— Kas mėgsta studijuoti žmones, ši vieta tiesiog lobis,— pa- 
sakė Maikroftas.— Pažvelkite, kokie puikūs tipai! Pavyzdžiui, tie 
du vyrai, einantys į mūsų pusę. 

— Biliardinės patarnautojas su tuo kitu? 

— Taigi. Ką pasakysi apie tą kitą? 

Abu vyrai sustojo prieš langą. Kreidos pėdsakai virš vieno 
liemenės kišenės buvo vienintelė mano pastebėta užuomina apie 
biliardą. Kitas buvo labai žemo ūgio, tamsaus gymio, ant pa- 
kaušio nusmaukta kepure, po pažastimi turėjo kelis paketus. 

— Atrodo, senas kareivis — pasakė Šerlokas. 

— Ką tik iš armijos, — pritarė brolis. 

— Tarnavo Indijoje. 

— Karininkas tik pagal stažą. 

— Sakyčiau, artileristas. 

— Ir našlys. 

— Bet turi vaiką. 

— Vaikų, vaikine, vaikų! 

— Oi, oi! — įsiterpiau juokdamasis.— Na ir įsivažiavote! 

— Bene sunku susiprotėti, kad tokios laikysenos žmogus val- 
dingo, nudegusio veido yra kariškis, aukštesnio rango už eilinį 
ir neseniai iš Indijos? 

— Kad jis neseniai iš armijos, rodo ir jo dar nešiojami val- 
diniai kareiviški batai, — papildė Maikroftas. 

— Eisena ne kavaleristo, tačiau Kepurę nešiojo ant vieno 
šono — Matyti Mažiau nudegusi kita kaktos pusė. Sprendžiant iš 
svorio, pionieriumi būti negalėjo; vadinasi, tarnavo artilerijoje. 

— Nešioja gedulą, o tai byloja jį netekus artimo žmogaus. 
Kadangi pats eina apsipirkti, tai turbūt gedi žmonos. Matote, 
pirko daiktelius vaikams. Štai barškutis — Matyt, vienas visai 
mažutėlis. Gal žmona ir mirė gimdydama. O paveiksluota knyga 
po pažastimi rodo, kad yra ir kitas vaikas. 

Dabar man pasidarė aišku, ką mano draugas turėjo galvoje 
sakydamas, kad jo brolis yra daug įžvalgesnis už jį patį. Holm- 
sas žvilgtelėjo į mane ir nusišypsojo. Maikrofas pasiėmė žiups- 
nį tabako iš vėžio kiauto tabokinės, o birulius nuo švarko nu- 
braukė didžiule raudono šilko nosine. 

— Beje, Šerlokai,— jis kreipėsi į brolį — man pateikė tokį 
dalykėlį, visai tavo skonio — keisčiausią problemą, atseit klau- 

sia Mano nuomonės. Aš tikrai neturiu tiek energijos, kad galė- 
čiau ją išnagrinėti iki panagių, bet ji davė man medžiagos sma- 
giems pamąstymams. Jei tau būtų įdomu... 

— Brangusis Maikroftai, man bus didžiausias malonumas. 

Brolis brūkštetėjo ant savo bloknoto lapelio kelis žodžius ir, 
paskambinęs varpeliu, įteikė jį patarnautojui. 

— Aš pakviečiau poną Melasą atvykti čionai — pasakė Maik- 
roftas.— Jis gyvena virš manęs, mes truputį pažįstami, todėl, iš- 
tiktas bėdos, sumanė ateiti pas mane. Ponas Melasas, kaip supra- 
tau, yra graikų kilmės nuostabus lingvistas. Jis pelnosi duoną ver- 
tėjaudamas teismuose ir kaip gidas visokiems Rytų turčiams, 
kurie išgali gyventi Nortumberlendo gatvės viešbučiuose. Sakau, 
tegul jis pats ir papasakoja, koks nepaprastas dalykas jam at- 
sitiko. 

Po kelių minučių pas mus atėjo žemas, apkūnus žmogus, ku- 
zio gelsvas veidas ir anglies juodumo plaukai bylojo apie pietie- 
tišką jo kilmę, nors kalbėjo jis kaip išsilavinęs anglas. Žmogus 
karštai paspaudė Šerlokui Holmsui ranką, ir jo tamsios akys nu- 
švito, kai išgirdo, jog toks specialistas nori paklausyti, kas jam 
nutiko. 

— Aš nemanau, kad policininkai manimi patikės, garbės žo- 
dis, nemanau, — prabilo jis verksmingu balsu — Vien todėl, kad 
apie tokį dalyką niekad nebuvo girdėję, jie Mano, kad taip ir 
būti negali. Bet aš niekad neturėsiu ramybės, kol nesužinosių, 
kas nutiko tam žmogui pleistru apklijuotu veidu. 

— Su didžiausiu dėmesiu klausau jūsų. 

— Šiandien trečiadienis — tęsė Melasas.— Tai atsitiko pirma- 
dienio vakarą, tik prieš dvi dienas, suprantat, visa tai įvyko. 
Aš esu vertėjas, turbūt mano kaimynas jau sakė jums. Verčiu 
iš visų ar beveik iš visų Ikalbų, bet kadangi esu graikas ir dar 
turiu graikišką pavardę, daugiausia man pasitaiko versti iš grai- 
kų ar į graikų kalbą. Daugelį metų aš esu Londone pagrindinis 
graikų kalbos vertėjas, ir mano vardas gerai žinomas viešbu- 
«ciuose. 

Dažnai atsitinka, kad pačiu neįmanomiausiu laiku manęs ieš- 
iko užsieniečiai, patekę į bėdą, ar vėlai atvykę keleiviai, kuriems 
prireikia mano paslaugų. Todėl visai nenustebau, kai pirmadie- 
nio vakarą pas mane apsilankė labai madingai apsirengęs jau- 
nuolis, kažkoks ponas Latimeras, ir paprašė važiuoti drauge ke- 
bu, laukiančiu prie durų. Mat atvykęs jo draugas graikas su 

reikalais, jis kalbąs tik graikiškai, tai prireikę vertėjo. Jis už- 
siminė, jog jo Namai toli, Kensingtone, tad labai skubėjo — kai 
tik nulipome laiptais, tuoj pat įsodino mane į kebą. Sakau į ke- 
bą, o pats abejoju, ar ten nebuvo karieta? Aišku tik viena, kad 
važiuoklė buvo erdvesnė už paprastą keturratį kebą, Londono 
gėdą, ir jos vidaus įranga nors truputį ir nušiurusi, bet labai 
geros kokybės. Ponas Latimeras atsisėdo priešais mane, ir mes 
pasileidome per Čering Krosą į Šeftsberio alėją. Įvažiavus į 
Oksfordo gatvę, aš buvau beišdrįstąs pareikšti, jog darome di- 
delį lankstą, jei vykstame į Kensingtoną, bet man tie žodžiai 
įstrigo gerklėje dėl nepaprastai keisto mano bendrakeleivio el- 
gesio. 

Iš pradžių jis išsitraukė grėsmingai atrodantį, švino pripildy- 
tą vėzdą ir ėmė juo mosikuoti, tarsi bandydamas įnagio tvir- 
tumą bei svorį. Paskui be žodžių pasidėjo jį šalia savęs. Po to 
pakėlė abiejų pusių langų stiklus; didžiausiam mano nustebi- 
mui, jie buvo užklijuoti popierium, kad nieko pro juos nema- 
tyčiau. 

— Pone Melasai, atleiskite, kad atimu jums malonumą gro- 
žėtis vaizdais, — pasakė jis.— Matote, nenoriu, kad matytumėte, 
kur važiuojame. Ko gero, paskui galėtų kilti kokių nesmagumų, 
jei rastumėte kelią pas mane. 

Galite įsivaizduoti, kad po tokio pareiškimo aš visai netekau 
žado. Mano bendrakeleivis buvo jaunas, stiprus, plačiapetis vai- 
kinas; jei ir to vėzdo nebūtų, vis tiek aš niekaip nevaliočiau jo 
įveikti. 

— Mane labai stebina jūsų elgesys, pone Latimerai,— išmik- 
sėjau aš.— Turėtumėte žinoti, kad jūsų veiksmai yra neteisėti. 

— Ką gi, gal kiek aš ir persistengiau,— atsakė jis — bet mes 
ailyginsime jums už tai. Beje, aš turiu jus, pone Melasai, per- 
spėti: jei šiąnakt bandytumėte kelti triukšmą ar kaip nors ki- 
taip kenkti mano interesams, jums tai labai nemaloniai baigtųsi. 
Nepamirškite, kad niekas nežino, kur jūs, tad esate visiškoje 
mano valdžioje. 

Jis kalbėjo ramiu, bet tokiu grėsmingai gergždžiančiu balsu, 
kad jo ketinimai nekėlė abejonių. Tad sėdėjau tylėdamas ir su- 
kau galvą, kam, kokiu, po šimts, tikslu jis mane taip keistai pa- 
grobė. Šiaip ar taip, visiškai aišku, kad priešintis nėra jokios 
prasmės, belieka laukti ir žiūrėti, kas iš to išeis. 

Važiavome gal dvi valandas, bet kur — neturėjau nė men- 

kiausio supratimo. Kartais ratai dardėjo per akmenų grindinį, 
kartais daug tyliau, vadinasi, važiavome asfaltu; išskyrus tuos 
garsus, daugiau niekas o niekas nepadėjo man susivokti, kur 
esame. Pro abiejų langų popierių net šviesa nepersišvietė, o lan- 
gelis priešais mane buvo užtrauktas mėlyna užuolaidėle. Iš Pel 
Melo išvažiavome penkiolika minučių po septintos, o Kai sus- 
tojome, mano laikrodis rodė be dešimties minučių devintą. Ma- 
no bendrakeleivis nuleido langą, ir aš išvydau žemas skliautinės 
duris, virš kurių kabėjo degantis žibintas. Kai paragintas pasku- 
bėjau išlipti iš karietos, durys atsidarė, ir aš atsidūriau viduje. 
Dabar kaip per miglą prisimenu, kad, eidamas į namą, pastebė- 
jau prie jį buvus pievelę ir medžių iš abiejų tako pusių. Tačiau 
ar tai buvo užmiesčio namas su sodu ar bona fide*“ kaimo so- 
dyba, negalėčiau pasakyti. 

Viduje degė spalvota dujinė lempa, bet liepsnelė buvo tiek 
sumažinta, jog beveik nieko negalėjau įžiūrėti, nebent tai, kad 
prieškambaris didelis ir nukabinėtas paveikslais. Tame prietė- 
myje duris mums atidarė žemo ūgio, vidutinio amžiaus, nema- 
lonios išvaizdos gunktelėjusi žmogysta. Jai pasisukus i mus, su- 
blizgėjo akinių stiklai. 

— Ar čia ponas Melasas, Haroldai? 

— Taip. 

— Mikliai apsisukai, vaikine. Tikiuosi, pone Melasai, kad ne- 
pykstate ant mūsų; Matote, mes niekaip negalime išsiversti be 
jūsų. Jei elgsitės sąžiningai, bus jums . gerai atlyginta, bet jei im- 
sitės gudrauti... tegul Dievas pasigaili jūsų! 

Jis kalbėjo nervinguų, trūkčiojančiu balsu, kartais net paki- 
kendamas, bet įvarė Man daugiau baimės negu jauniklis. 

— Ko jūs norite iš manęs? — paklausiau. 

— Tik kad užduotumėte keletą klausimų pas mus viešinčiam 
graikų džentelmenui ir išverstumėte jo atsakymus. Bet privalėsi- 
te versti tik tai, kas bus jums pasakyta, nei daugiau, nei ma- 
žiau, arba..— jis vėl nervingai sukrizeno —... tada jums būtų 
geriau, jei visai nebūtumėte gimęs! 

Kalbėdamas jis atidarė duris į labai prabangiai apstatytą di- 
džiulį kambarį, kuriame degė vienintelė, irgi gerokai pritem- 
dyta lempa. Apie jo prašmatnumą bylojo ir kilimas, kuriame ei- 
nant skendo kojos. Akimis permečiau dūluojančius aksominius 


* Sąžiningai (kalbant) (Iot.)— Vert. past. 

krėslus, didelį balto marmuro atbraila židinį, vienoje jo pusėje 
iškabintą, rodos, japonų ginklų kolekciją. Po lempa stovėjo krės- 
las, ir žmogysta mostelėjo man ten sėstis. Jaunuolis paliko mus, 
bet tuoj sugrįžo pro kitas duris, vesdamasis kažkokiu palaidu 
drabužiu apsirengusį vos paeinantį žmogų. Kai jis pasiekė blau- 
sios šviesos ratą ir aš galėjau į jį geriau įsižiūrėti, mane apėmė 
siaubas. Jis buvo mirtinai išbalęs ir išsekęs, o iššokusios bliz- 
gančios akys bylojo apie žmogaus dvasią, daug stipresnę už iš- 
vargusį kūną. Bet dar labiau už jo fizinę negalią pritrenkė ma- 
ne pleistrai, groteskiškai kryžmai užklijuoti jam ant veido, ir 
vienas didžiulis — ant burnos. 

— Haroldai, kur skalūno lentelė? — sušuko senis, kai toji 
keista būtybė greičiau krito negu atsisėdo į krėslą.— Ar jo ran- 
kos laisvos? Tada duok jam rašiklį Jūs, pone Melasai, išver- 
site jam klausimus, o jis rašys atsakymus. Pirmiausia paklauski- 
te, ar jis pasiruošęs pasirašyti popierius. 

Žmogaus akys sužaibavo. 

— Niekada! — parašė ant lentelės graikiškai. 

— Jokiomis sąlygomis? — paklausiau liepiamas mūsų tirono. 

— Tik tada, jei pažįstamas graikų šventikas sutuoks ją ma- 
no akivaizdoje. 

Senis tulžingai sukreknojo. 

— Ar žinai, kas tavęs laukia? 

— Aš negalvoju apie save. 

Pacitavau kelis sakinius iš keisto mūsų pašnekesio, vykusio 
pusiau žodžiu, pusiau raštu. Aš turėjau vis klausti ir klausti, ar 
jis nusileis ir pasirašys dokumentus. O jis, didžiai pasipiktinęs, 
vis neigiamai atsakydavo. Staiga man toptelėjo išganinga min- 
tis. Prie kiekvieno klausimo ėmiau pridėti po savo sakinėlį, iš 
pradžių visai nekaltą, norėdamas įsitikinti, ar nesuvokia mano 
draugužiai, ką darau; supratęs, kad jie nesusigaudo, įsileidau į 
daug pavojingesnį žaidimą. Dabar mūsų pokalbis vyko maždaug 
taip: 

— Toks užsispyrimas nieko gero tau neduos. Kas jūs esate? 

— Man nesvarbu. Aš svetimas Londone, 

— Už savo likimą galėsi kaltinti tik save. Seniai jūs čia? 

— Tegul taip būna, Trys savaitės. 

— Savo turtu niekad nesinaudosi. Ką jie daro jums? 

— Bet ir niekšai nesinaudos. Badu marina, 

— Jei pasirašysi, būsi laisvas. Kieno šitas namas? 

— Niekada nepasirašysiu. Nežinau. 

— Nemanyk, kad darai jai paslaugą. Kuo jūs vardu? 

— Tegul ji pati tai pasako man. Kratidas. 

— Jei pasirašysi, pamatysi ją. Iš kur jūs? 

— Tada niekad jos nepamatysiu. Iš Atėnų. 

Dar penkios minutės, pone Holmsai, ir aš būčiau jų pano- 
sėje išgavęs visą istoriją. Trūko vieno klausimo, ir visas rei- 
kalas būtų paaiškėjęs, bet tą akimirką atsidarė durys, ir į kam- 
barį įėjo moteris. Gerai negalėjau įžiūrėti jos, bet į akis krito 
jos aukštas ūgis ir grakštumas, juodi plaukai, baltas, palaidas 
apdaras. 

— Haroldai, aš čia daugiau nebeištversiu — ji kalbėjo ang- 
liškai, bet su ryškiu akcentu.— Aš čia tokia vieniša, kai šalia 
manęs... O Viešpatie! Juk čia Polis! 

Paskutinius žodžius ji sušuko graikiškai, ir tą akimirką vyras, 
įtempęs veido raumenis, nuplėšė pleistrą sau nuo lūpų ir, šauk- 
damas „Sofi! Sofi!l“, puolė į moters glėbį. Bet tik sekundei, nes 
jaunuolis griebė moterį ir išstūmė ją iš kambario, o senis, lengvai 
įveikęs savo nusilpusią auką, ištempė ją pro kitas duris. Likau 
kambaryje vienas, tad pašokau iš krėslo, vildamasis kaip nors 
sužinoti, kas tai per namas, Laimė, nespėjau nė piršto pajudinti, 
nes išvydau tarpduryje senį, įsmeigusį į mane akis. 

— Štai ir viskas, pone Melasai,— pasakė jis.— Jūs supran- 
tate, kad mes patikėjome jums labai privatų reikalą. Mes ne- 
būtume jūsų varginę, bet taip susiklostė, kad graikiškai kalban- 
tis mūsų draugas, pradėjęs šias derybas, buvo priverstas grįžti į 
Rytus. Mums reikėjo trūks plyš susirasti ką nors į jo vietą ir, 
laimei, sužinojome apie jūsų sugebėjimus. 

Aš nusilenkiau. 

— Čia penki soverenai, — pasakė jis, eidamas į mane,— ti- 
kiuosi, jus patenkins toks honoraras,. Bet atminkite, — pridūrė 
jis, lengvai tapšnodamas man per krūtinę ir kreknodamas,— jei 
jūs bent kam prasitarsite apie šį reikalą, nors vienam žmogui, 
įsidėmėkite, na, tada tegu Dievas pasigaili jūsų! 

Aš negaliu apsakyti, kokį pasibjaurėjimą ir siaubą man kėlė 
ta iš pažiūros menka žmogysta. Dabar galėjau geriau jį įžiūrėti, 
nes buvo lempos apšviestas. Išgeltęs susmailėjusių bruožų vei- 
das, smailia, reta, neprižiūrėta barzdele. Kalbėdamas jis prisiki- 
šo prie manęs; jo lūpos, akių vokai vis trūkčiojo, tarsi jis sirg- 
tų Šventojo Vito šokiu. Man šmėkštelėjo mintis, kad ir tas keis- 

tas kikenimas — kreknojimas — irgi yra kokios nors nervų ligos 
simptomas. Tačiau šiurpą kėlė plieno pilkumo pagieža blikčio- 
jančios šaltos akys, kuriose glūdėjo nepermaldaujamas žiauru- 
anas, 

— Mes sužinosime, jei prasitarsite apie mus, — pasakė jis.— 
Mes turime savo informacijos šaltinių. O dabar jūsų laukia ka- 
zxzieta, ir Mano draugas palydės jus. 

Mane greitai nuvedė per prieškambarį į karietą, vėl šmėkš- 
+elėjo prieš akis medžiai. Ponas Latimeras lipo man ant kulnų 
dir, netardamas nė žodžio, atsisėdo priešais. Vėl tylėdami, pa- 
keltais stiklais ilgai važiavome, kol galop, prieš pat pusiaunak- 
tį, karieta sustojo. 

— Pone Melasai, jūs išlipsite čia,— pasakė mano bendrake- 
leivis.— Man labai nesmagu, kad palieku jus taip toli nuo na- 
mų, bet kitos išeities nėra. Jei bandytumėte sekti karietą, jums 
tai skaudžiai atsirūgtų. 

Tai sakydamas, jis atidarė dureles. Vos tik man iššokus, ve- 
žėjas suplakė arklius, ir vežimas nudardėjo. Nustebęs apsidai- 
ziau aplink. Buvau tarp viržiais apžėlusių ganyklų, šen bei ten 
juodavo dygiakrūmių guotai, tolumoje tįsojo ruožas namų, kurių 
aukštutiniuose languose kur ne kur tebespingsėjo žiburiai. Kitoje 
„pusėje išvydau raudonus signalinius geležinkelio žibintus. 

Mane atvežusi karieta jau buvo dingusi iš akių. Aš stovėjau 
<dairydamasis ir spėliojau, kur, po šimts, esu. Staiga tamsoje pa- 
mačiau kažką ateinant. Kai priartėjo, supratau jį esant gele- 
žinkelio nešiką. 

— Gal pasakytumėte, kas čia per vietat — paklausiau. 

— Vondzverto lygumos, — atsakė jis. 

— Ar dar eina koks traukinys į miestą? 

— Paėjėkite kokią. mylią iki Klepemo stotelės ir kaip tik spė- 
site į paskutinį traukinį. 

Taip baigėsi mano nuotykis, pone Holmsai. Aš nežinau, nei 
kur buvau, nei su kuo kalbėjau, nieko daugiau, tik tiek, ką 
papasakojau jums. Bet man žinoma, kad niekšai prievartauja 
žmogų ir reikia padėti tam nelaimingajam. Kitą rytą viską pa- 
»>asakojau ponui Maikroftui ir policijai. 

Po tokio keisto pasakojimo mes visi kiek laiko sėdėjome ty- 
Aėdami. Paskui Šerlokas Holmsas pažvelgė į brolį. 

— Ar imtasi kokių žygių? — paklausė jis. 

Maikroftas nuo šoninio stalelio paėmė „„Deili njuz". 

Tam, kuris suteiks žinių apie graiko iš Atėnų, vardu Polis 
Kratidas, buvimo vietą, bus atlyginia. Džentelmenas nekalba ang- 
liškai. Tokia pat premija bus išmokėta ir už informaciją apie 
graikę, vardu Solti. X 2473. 


— Skelbimas išspausdintas visuose laikraščiuose. Niekas ne- 
atsiliepė. | 

— Ką sako Graikijos ambasada? 

— Klausinėjau. Nieko nežino. 

— Tada reikia duoti telegramą Atėnų policijai. 

— Šerlokas paveldėjo visą šeimos energiją, — pasakė Maikrof- 
tas, pasisukęs į mane.— Na, tai imkis šito reikalo ir duok žinią, 
jei ką nors doro nuveiksi. 

— Būtinai — atsakė mano draugas, kildamas nuo kėdės.— 
Pranešiu ir tau, ir ponui Melasui. O tuo tarpu, pone Melasai, 
būdamas jūsų vietoje, aš labai saugočiausi, nes jie iš tų skel- 
bimų supras, kas juos išdavė. 

Pakeliui į namus Holmsas užėjo į telegrafą ir išsiuntė kelias 
telegramas, 

— Maiote, Votsonai,— pasakė jis,— mes anaiptol ne veltui 
praleidome vakarą. Per Maikroftą tokiu būdu esu gavęs. kelias 
įdomiausias savo bylas. Nors ką tik papasakotas atvejis, regis, 
gali turėti tik vienokį sprendimą, jame dar ryškėja kelios įdo- 
mios ypatybės. 

— Ar tikitės tą problemą išspręsti? 

— Žinant tiek, kiek mes dabar, būtų išties keista, jei neat- 
skleistumėme visko iki galo. Ko gero, jūs pats jau susikūrėte ko- 
kią versiją, aiškinančią girdėtus faktus? 

— Šiokią tokią, bendrais bruožais. 

— Na tai dėkite! 

— Man atrodo, kad tą graikę mergaitę atsivežė jaunasis ang- 
las Haroldas Latimeras. 

— Iš kur atsivežė? 

— Turbūt iš Atėnų. 

Šerlokas Holmsas papurtė galvą. 

— Jaunuolis nemoka graikiškai nei bū, nei me. Dama kalba 
angliškai gana gerai. Išvada — ji yra gyvenusi Anglijoje, o jis 
Graikijoje — ne. | 

— Tada galima sakyti, kad ji atvyko paviešėti į Angliją, o 
tas Haroldas įkalbėjo ją bėgti su juo. 

— Čia jau panašiau į tiesą. 

— Tada brolis (nes manau, kad jie — artimi giminės) atva- 
žiuoja iš Graikijos daryti tvarkos. Per neatsargumą patenka į 
jaunuolio ir jo vyresniojo sėbro rankas. Jie kankina graiką, no- 
Ii priversti jį pasirašyti dokumentus, kad visi merginos turtai, 
kurių, matyt, yra globėjas, perduodami jiems. Šis atsisako tai pa- 
daryti. Kad galėtų su juo derėtis, niekšams reikia vertėjo. Jie 
čiumpa šitą poną Melasą — anksčiau turėjo kitą vertėją. Mergi- 
nai nebuvo pasakyta, kad atvažiavo brolis, ir ji sužino tai visai 
atsitiktinai. 

— Puiku, Votsonai! — sušuko Holmsas.— Tikrai manau, kad 
esate netoli tiesos. Matote, mūsų rankose visi koziriai, ir mes 
galim bijotis tik kokio staigaus jų smurto. Jei tik jie duos mums 
laiko, sučiupsime juos. 

— Bet kaip mes atrasime tą namą? 

— Jei neklystam ir merginos vardas yra Sofi Kratidas, tai 
be ypatingų sunkumų suseksime jos pėdsakus. Mergina — di- 
džiausia mūsų viltis, nes brolio, kaip žinoma, niekas Londone 
nepažįsta. Aišku, kad Haroldui Latimerui reikėjo šiek tiek laiko, 
na, tarkim, kelių savaičių, užmegzti ryšiams su mergina, nes bro- 
lis Graikijoje spėjo išgirsti apie juos ir atvažiuoti. Jei per tą 
laiką jie gyveno vienoje vietoje, galimas dalykas, kas nors atsi- 
lieps į Maikrofto skelbimą. 

Taip šnekučiuodami, mes parėjome namo į Beikerio gatvę. 
Holmsas pirma lipo laiptais ir, atvėręs duris, krūptelėjo iš nuos- 
tabos. Per jo petį metęs akį, ir aš labai nustebau: brolis Maik- 
roftas sėdėjo krėsle ir rūkė. | 

— Prašom vidun, Šerlokai, prašom ir jus, pone, užeiti — lipš- 
niai kvietė jis, šypsodamasis iš mūsų nustebusių veidų.— Nesi- 
tikėjai iš manęs tokios energijos, Šerlokai? Matai, tas įvykis kaž- 
kaip intriguoja mane. 

— Kaip tu patekai čia? 

— Aplenkiau jus, nes važiavau. 

— Ar atsitiko dar kas nors? 

— Gavau atsakymą į skelbimą. 

— Ol 

— Vos jums spėjus išeiti. 

— Ką rašo? 

Maikroftas Holmsas išsitraukė popieriaus lapą. 

— Štai jis — pasakė Maikroftas.— Rašytas vidutinio amžiaus 
silpnos sveikatos žmogaus plačiagale „plunksna ant standartinio 
popieriaus. 


Gerbiamasis pone, 

Atsakydamas į jūsų skelbimą šios dienos laikraštyje, prane- 
šu, kad labai gerai pažįstu minimąją damą. Jei galėtumėte mane 
aplankyti, papasakočiau kai ką iš jos nelaimingo gyvenimo is- 
torijos. Šiuo metu ji gyvena Mertlso viloje, Bekneme. 


Su pagarba 
J. Deivenportaūs 


— Jis rašo iš Loner Brikstono,— pasakė Maikroftas Holm- 
'sas.— Tai kaip, Šerlokai, ar važiuojam pas jį sužinoti merginos 
istorijos? 

— Brangusis Maikroftai, išgelbėti brolio gyvybę — svarbiau 
negu sužinoti merginos istoriją. Manau, kad turime užsukti £ 
Skotlend Jardą, pasikviesti inspektorių Gregsoną ir braukti tie- 
siai į Beknemą. Žinome gi, kad ten žmogus mirtinai kankinamas 
ir kiekviena valanda gali būti jam lemiama. 

— Gerai būtų pakeliui pasiėmus ir poną Melasą,— pasiūliau, — 
mums gali prireikti vertėjo. 

— Puiku,— sutiko Šerlokas Holmsas.— Pasiųskite tarmną ka- 
rietos, ir tuoj pat važiuojame.— Kalbėdamas atidarė stalčių, ir aš 
pastebėjau jį dedantis į kišenę revolverį. — Taip,— pasakė jis, pa- 
stebėjęs Mano žvilgsnį —iš pasakojimų susidariau įspūdį, kad 
turėsime reikalą su ypač pavojingais nusikaltėliais. 

Buvo beveik sutemę, kai užėjome į pono Melaso butą Pet 
Mele. Bet pas jį ką tik lankęsis kažkoks džentelmenas, ir jiedw 
išvažiavę. 

—— Gal žinote kur? — paklausė Maikroftas Holmsas. 

— Nežinau, gerbiamasis pone, — atsakė atidariusi duris mote- 
ris.— Galiu tik tiek pasakyti, kad jis išvažiavo su tuo džentel- 
„nenu karieta. 

— Ar džentelmenas pasisakė savo pavardę? 

— Ne, pone. 

— Aukštas, dailus, tamsiaplaukis jaunuolis? 

— O ne, pone. Tai buvo žemo ūgio, akiniuotas, liero veido 
džentelmenas, labai malonus — kalbėdamas visą laiką juokėsi. 

— Važiuojam! — sušuko ryžtingai Šerlokas Holmsas.— Daly- 
Ikas darosi visai rimtas, — pasakė jis pakeliui į Skotlend Jardą.— 
"Tie žmonės vėl pačiupo Melasą, o jis — ne iš narsiųjų, kaip jie 
įsitikino aną kartą. Niekšas ims jį terorizuoti tą pačią akimirką, 
kai turės savo rankose. Be abejo, jiems vėl prireikė jo, kaip ver- 
tėjo, paslaugų, bet paskui gali nubausti Melasą už tai, ką jie 
laiko išdavyste. 

Mes tikėjomės traukiniu greičiau pasiekti Beknemą negu jie 
karieta. Tačiau, nuvažiavę į Skotlend Jardą, mes užtrukome dau- 
-giau kaip valandą, kol gavome inspektorių Gregsoną ir atlikome 
visus formalumus, įgalinančius mus įeiti į privatų namą. Buvo 
"be penkiolikos minučių dešimta, kai dardėjome Londono tiltu, o 
pusę vienuoliktos išlipome Beknemo stotelėje. Nuo jos važiavo- 
me pusmylę iki Mertlzo vilos — didelio, tamsaus, atokiai nuo 
kelio stovinčio namo, kurį supo sodas. Čia atleidome kebą ir 
visi drauge pasukome į vilą. 

— Visi langai tamsūs, — tarė inspektorius.— Matyt, name nie- 
ko nėra. 

-— Mūsų paukšteliai išskrido, ir lizdas tuščias, — pritarė Holm- 
sas. 

— Kodėl taip manote? 

— Prieš valandą iš čia išvažiavo sunkiai prikrauta karieta. 

Inspektorius nusijuokė. 

— Aš mačiau vežimo vėžes, kurias apšvietė žibintas, bet iš 
ikur žinote apie bagažą? 

— Jūs pastebėjote tas pačias vėžes, einančias į namus. Bet 
priešingos krypties vėžės yra daug gilesnės, todėl ir galima teig- 
4i vežimą buvus sunkiai pakrautą. 

— Ką gi, nušluostėte man nosį — pripažino inspektorius, 
trūktelėjęs pečiais.— Tokias duris bus nelengva išlaužti, bet jei 
miekas nejleis, reiks bandyti. 

Jis garsiai beldėsi plaktuku, skambino varpeliu, bet jokio 
„atgarsio nesulaukė, Holmsas, kažkur pranyko, bet po kelių mi- 
anučių sugrįžo. 

— Aš atidariau langą, — pareiškė jis. 

— Garbė Dievui, kad einat su policija, o ne prieš ją, pone 
Holmsai,— pasakė inspektorius, apžiūrėjęs, kaip gudriai mano 
„draugas sumanė atstumti lango skląstį — Na, turėdami galvoje 
susiklosčiusias aplinkybes, galime eiti ir be pakvietimo. 

Vienas po kito sulipome į didelį kambarį, matyt, tą patį, ku- 

riame buvo ponas Melasas. Inspektorius uždegė savo žibintą, ir 
tada išvydome dvejas duris, užuolaidas, lempą bei japoniškų 
ginklų kolekciją — kaip ir buvo nupasakota. Ant stalo stovėjo du 
stiklai, tuščias konjako butelis ir valgio liekanos. 

— Kas čia? — staiga paklausė Holmsas. | 

Visi apmirę įsiklausėme. Kažkas tyliai lyg virš mūsų vaito- 
jo. Holmsas puolė pro duris į prieškambarį. Dejonė sklido iš 
ant:o aukšto. Jis metėsi aukštyn, inspektorius ir aš — iš paskos, 
o brolis Maikroftas sekė mus taip sparčiai, kiek leido jo apkū- 
numas. 

Antrame aukšte buvo trejos durys; tos aimanos — tai nuščiū- 
damos iki šnabždesio, tai iškildamos iki šaižaus klyksmo — ver- 
žėsi pro vidurines. Durys buvo užrakintos, bet raktas kyšojo iš 
lauko pusės. Holmsas, atrakinęs duris, puolė vidun, bet tą pačią 
akimirką išbėgo atgal, susiėmęs ranka gerklę. 

— Ten pilna smalkių! — sušuko jis.— Reikia kiek palaukti, jos 
tuoj išsisklaidys. 

Pažvelgę vidun, išvydome blankią melsvą liepsnelę, rusenan- 
Ččią Mažame žalvariniame trikojyje, pastatytame viduryje kam- 
bario. Toji mirksinti liepsnelė metė vaiduokliškos šviesos ratą 
ant grindų, o toliau, tamsoje, buvo galima įžiūrėti neaiškius dvie- 
jų figūrų šešėlius, tysančius prie sienos. Pro atdaras duris trenkė 
baisios, nuodingos dujos, nuo kurių mes žiopčiojome ir kosė- 
jome. Holmsas nubėgo laiptais aukštyn įkvėpti šviežio oro, o 
paskiau vėl šoko į kambarį ir, atidaręs langą, trenkė žalvarinį 
trikojį į sodą. 

— Po minutės galėsime įeiti — žioptelėjo jis, išbėgęs iš kam- 
bario.— Kur žvakė? Abejoju, ar galėsime uždegti degtuką, kai 
dar tiek yra smalkių. Maikroftai, pašviesk prie durų — mes iš- 
tempsime juos iš kambario. 

Prišokę prie apnuodytų žmonių, ištraukėme juos į gerai ap- 
šviestą prieškambarį. Abu jau buvo be sąmonės, pamėlusiomis 
lūpomis, ištinusiais, krauju pasruvusiais veidais ir išverstomis 
akimis. Jų bruožai buvo taip sudarkyti, kad mes tik iš juodos 
barzdos ir apkūnumo atpažinome graiką vertėją, su kuriuo prieš 
porą valandų išsiskyrėme Diogeno klube. Jo rankos ir kojos bu- 
vo tvirtai surištos, O po viena akimi — baisaus smūgio žymė. Ki- 
tas, irgi taip pat surištas, buvo aukštas, visiškai išsekęs vyras 
keliomis pleistro juostomis komiškai užklijuotu veidu. Mūsų pa- 
guldytas, jis nustojo dejuoti; metęs į jį akį, suvokiau, kad per 

vėlai, bent jam, atvykome į pagalbą. Tačiau ponas Melasas dar 
buvo gyvas, ir neprireikė nė valandos, kai su pasitenkinimu iš- 
vydau jį, veikiamą amoniako ir konjako, atmerkiant akis ir su- 
pratau, kad mano ranka sugrąžino jį iš tamsaus slėnio, į kurį 
eina visų mūsų keliai. 

Jis papasakojo nesudėtingą istoriją, kuri tik patvirtino mūsų 
versiją. Jo svečias, įėjęs į kambarį, išsitraukė iš rankovės lazdą 
švininiu galu, ir Melasas taip išsigando staigios ir neišvengia- 
mos mirties, kad leidosi pagrobiamas ir antrą kartą. Tiesą sa- 
kant, tas niekšas savo krizenimu nelaimingąjį lingvistą veikė 
kaip hipnozė; net ir dabar, pasakojant apie jį, Melasui drebėjo 
rankos, blyško skruostai. Taigi jis buvo greitai nugabentas į Bek- 
nemą, kur vertė antrąjį jų pokalbį, daug dramatiškesnį už anks- 
tesnįjį: abu anglai grasinę savo belaisviui mirtimi, jei jis nepa- 
tenkinsiąs jų reikalavimų. Pagaliau įsitikinę, kad grasinimais au- 
kos nepalauš, išvilko jį, o paskui, iškeikę Melasą už išdavystę, 
kuri paaiškėjo iš laikraščių skelbimų, apsvaigino jį baisiu lazdos 
smūgiu, ir daugiau jis nieko neprisimenąs; ir va dabar išvydo 
mus, prie jo pasilenkusius. 

Tai tokia nepaprasta graiko vertėjo istorija, kurios didelę da- 
lį dar gaubia paslaptis. Susisiekę su džentelmenu, atsiliepusiu 
į skelbimą, sužinojome, kad nelaimingoji mergina, kilusi iš tur- 
tingos graikų šeimos, viešėjo pas draugus Anglijoje. Čia ji su- 
sipažino su jaunuoliu Haroldų Latimeru, buvo jo apžavėta ir net 
įkalbėta pabėgti drauge. Tokio įvykio pritrenkti, merginos drau- 
gai pasitenkino tik pranešdami broliui į Atėnus apie įvykį, o 
po to nusiplovė rankas. Atvykęs į Angliją, brolis per neatsargu- 
mą patekęs į Latimero ir jo sėbro Vilsono Kempo, tamsiausios 
praeities niekšo, pinkles. Tiedu, pamatę, kad brolis, nemokėda- 
mas kalbos, yra bejėgis jų rankose, kalino jį ir stengėsi žiauru- 
mu bei badu priversti perrašyti visą savo ir sesers turtą jiems. 
Mergina nežinojusi brolį esant tuose pačiuose namuose; jie ir 
pleistrais apklijavo jam veidą, kad sesuo neatpažintų, jei kar- 
tais kaip NOrs pamatytų. Tačiau sesuo moteriška nuojauta, kad 
ir aplipintą tais pleistrais, iš karto pažino brolį, kai pamatė jį 
pirmą kartą per vertėjo vizitą. Bet vargšė mergina pati buvo be- 
laisvė: namuose daugiau niekas negyveno, tik vežėjas ir jo žŽmo- 
na, kurie abu vykdė nusikaltėlių valią. Pamatę, kad jų paslaptis 
paaiškėjo, 0 iš savo belaisvio nieko nepeš, niekšai per porą va- 
landų susiruošė ir paspruko su mergina iš jų nuomoto namo, 

pirma atkeršiję žmogui, kuris nepakluso jų užmačioms, ir juos 
išdavusiam vertėjui. 

Praslinkus keliems mėnesiams, gavome iš Budapešto įdomią. 
laikraščio iškarpą. Joje buvo aprašyta dviejų anglų, keliavusių 
su kažkokia moterimi, tragiška mirtis. Jie abu žuvo nuo durtinių 
žaizdų; Vengrijos policija priėjusi išvadą, kad jie susikivirčiję: 
griebėsi peilių ir nudūrė vienas kitą. Tačiau Holmsas, man ro- 
dos, yra kitos nuomonės: po šiai dienai jis mano, kad, suradus 
graikę merginą, būtų galima sužinoti, kaip buvo atkeršyta už jos 
kančias ir brolio žūtį. 


X 
JŪRŲ SUTARTIS 


Po mano sutuoktuvių stojusį liepos mėnesį prisiminsiu dėž 
trijų įdomių įvykių, kuriuos tyrė Šerlokas Holmsas, 0 aš: turėjau 
garbės, būdamas drauge, studijuoti jo darbo metodus. Savo už- 
rašuose pavadinau juos taip: „Antroji dėmė“, „Jūrų sutartis“ ir 
„Pavargęs kapitonas“. Tačiau pirmajame įvykyje susiduriama su 
tokiais svarbiais dalykais ir minimos tokios garsios karalystės: 
didikų šeimos, kad turės praeiti daug metų, kol bus įmanoma. 
spausdinti apie jį apybraižą. Bet kaip tik tas Holmso tirtas įvy-- 
kis aiškiausiai parodė jo analitinių metodų vertę ir padarė ne- 
išdildomą įspūdį artimiausiems bendradarbiams. Aš dar turiu be-- 
veik pažodžiui užrašytą Holmso interviu, kuriame jis atskleidė 
pagrindinius to įvykio faktus ponui Diubiuku iš Paryžiaus po- 
licijos ir žinomam Dancigo specui Fricui fon Valdbaumui. Jie 
abu buvo išeikvoję daugybę energijos dėl šalutinių, kaip vėliau 
paaiškėjo, to įvykio dalykų. Dabar aš pereisiu prie antros savo 
istorijos, kuri kitados irgi žadėjo būti valstybinės svarbos, o ke- 
lios jos aplinkybės sujeikė įvykiui ypatingą pobūdį. 

Besimokydamas mokykloje, aš artimai draugavau su tokiu: 
Persiu Felpsu, beveik mano bendraamžių, nors dviem klasėm ap- 
lenkusiu mane. Jis buvo nepaprastai gabus berniukas ir laimė-- 
davo visus mokyklos prizus, o ją baigdamas, išsikovojo stipen- 
diją, įgalinančią toliau labai sėkmingai studijuoti Kembridže. At- 
simenu jį turėjus įtakingų giminių, dar būdami visiški pypliai, 

žinojome, kad jo motinos brolis yra lordas Houldherstas, žymus 
konservatorių šulas. Tada ta prašmatni giminystė jam skaudžiai 
atsirūgdavo. Berniukus traukte traukė gainioti tokios garsios gi- 
minės atžalą, ir būdavo labai smagu uždrožti jam lazda per blauz- 
das. Bet kai jis, baigęs mokslus, išėjo į pasaulį, tai jau buvo 
visai kitas dalykas. Girdėjau, kad gabumai ir ryšiai padėjo jam. 
gauti gerą vietą Užsienio reikalų ministerijoje, o paskui jis vi- 
sai išėjo Man iš galvos, kol laiškas vėl priminė jį. 


Voukingas, Brajerbrejas 


Brangusis Votsonai, 


Neabejoju, kad prisimeni buožgalvį Felpsą, kuris mokėsi 
penktoje klasėje, kai tu buvai trečioje. Galimas daiktas, girdė- 
jai, kad dėdės dėka gavau gerą tarnybą Užsienio reikalų minis- 
terijoje, kur manimi pasitikėjo, gerbė, kol baisi nelaimė staiga 
sužlugdė mane ir mano karjerą. 

Neverta rašyti to šiurpaus įvykio smulkmenų. Jei atsižvelgsi 
į mano prūšymą, aš viską papasakosiu. Aš ką tik atsitokėjau 
po smegenų uždegimo ir esu dar labai silpnas. Ar galėtum mane 
aplankyti su savo draugu ponu Holmsu? Norėčiau išgirsti jo nuo- 
monę, nors mano vyresnybė patikino, kad jau nieko nebegalima 
padaryti. Labai prašau kaip galima greičiau atvykti su juo. Kiek- 
viena minutė atrodo kaip valanda, kai išgyveni tokią nežinią. 
Pasakyk jam, jog anksčiau nesikreipiau į jį ne todėl, kad nebū- 
čiau vertinęs jo sugebėjimų, bet kad, smūgio ištiktas, buvau 
praradęs sąmonę. Ją atgavęs, bijau daug apie tą reikalą galvoti, 
kad vėl neatkrisčiau. Esu dar toks silpnas, kad ir šį laišką, kaip“ 
matai, padiktavau. Pasistenk atvažiuoti su juo! 


Tavo senas mokslo draugas Persis Felpsas. 


Felpso laiškas sugraudino mane, jaudino tas vis kartojamas. 
prašymas atsivežti Holmsą. Jis taip paveikė mane, kad buvau 
gatavas patenkinti kiekvieną jo prašymą, o be to, aš gi žinau, 
kaip Holmsas atsidavęs savo profesijai ir visad pasiruošęs 
padėti žmogui, ieškančiam jo pagalbos. Mano žmona irgi buvo 
tos nuomonės, kad nė minutės negalima atidėlioti to reikalo, tad 
tuoj po pusryčių aš vėl atsiradau savo senojoje buveinėje Bei- 
kerio gatvėje. 


19. Užsak. Nr. 281. 289 


Susisupęs į Chalatą, Holmsas sėdėjo prie šoninio stalo, įsi- 
traukęs į savo Chemijos bandymus. Ant melsvos Bunzeno de- 
giklio liepsnos didžiulėje išlenktoje retortoje kažkas smarkiai 
kunkuliavo, ir distiliuojamas skystis lašėjo į dvilitrę menzūrą. 
Man įėjus, Holmsas net galvos nepakėlė; Matydamas, kad jo 
bandymai svarbūs, atsisėdau į krėslą ir ėmiau laukti. Pasiėmęs 
stiklinę pipetę, jis kišo ją į vieną indą, į kitą ir iš kiekvieno pri- 
traukė po keletą lašų; galop prie stalo atsinešė skysčio pripil- 
dytą mėgintuvėlį. Kitoje rankoje laikė lakmuso popierėlį. 

— Atėjote pačiu svarbiausiu momentu, Votsonai, — pasakė 
jis — Jei popierius liks mėlynas — viskas gerai. Jei paraus — 
žmogaus gyvybė pavojuje. 

Holmsas panardino popierių į mėgintuvėlį, ir jis iš karto įga- 
vo purviną raudoną spalvą. 

— Taip ir maniau! — sušuko jis— Aš tuoj būsiu jūsų paslau- 
goms, Votsonai. Tabako rasite persiškoje šlepetėje.— Jis pasilen- 
kė prie savo stalo, brūkštelėjo kelias telegramas ir padavė jas 
išsiųsti. Tada susmuko į krėslą priešais mane ir, kilstelėjęs kelius, 
rankomis apkabino savo ilgas, plonas blauzdas. 

— Pati paprasčiausia žmogžudystė, — pasakė jis.— Spėju, kad 
atnešėte kai ką įdomesnio? Jūs, Ls, nusikaltimų audra- 
šauklis. Kas šį kartą? 

Aš padaviau laišką, kurį jis labai įdėmiai perskaitė. 

— Nepasakysi, kad iš jo daug ką sužinom,— pasakė jis. 

— Beveik nieko. 

— Tačiau rašysena kelia susidomėjimą. 

— Čia ne jis rašė. 

— Teisybė. Čia moters rašyta. 

— Ką jūs! Čiagi vyriška rašysena! — šaukiau aš. 

— Ne, moteriška, bet rašė reto charakterio moteris. Va jau 
šis tas yra, jei tyrimo pradžioje žinai, kad tavo klientas, savo 
laimei ar nelaimei, artimai bendrauja su tokia ryškia asmeny- 
be. Mane jau ima dominti ši istorija. Jei jūs pasiruošęs, brau- 
kiam tuoj pat į Voukingą pasimatyti su tuo į bėdą įklimpusiu 
diplomatu ir dama, kuriai jis diktuoja laiškus. 

Vaterlo stotyje mums dar pavyko nutverti rytinį traukinį, 
ir nepraėjo nė valanda, kai atsidūrėme Voukingo pušynėliuose 
ir viržynuose. Brajerbrejas pasirodė esąs nemažas nuošalus na- 
mas, apsuptas didžiulio parko ir visai netoli stoties — kelios mi- 
nutės kelio. Padavus .vizitines korteles, mus įvedė į elegantiškai 

apstatytą svetainę, kurion atėjo gana apkūnus žmogus ir labai 
maloniai mus sutiko. Tas vyras jau artėjo prie ketvirtos dešim- 
ties, bet jo skruostai buvo tokie raudoni, o akys — tokios links- 

— Kaip malonu, kad jūs atvykote,— kalbėjo jis, širdingai 
spausdamas mums rankas.— Persis klausinėja apie jus visą ry- 
tą. Ak, vargšas vaikinas, griebiasi kiekvieno šiaudelio. Jo tėvai 
paprašė manęs pasitikti jus, nes menkiausias to reikalo primini- 
mas labai skaudina juos. 

— Kol kas apie jį nieko nežinome, — pasakė Holmsas.— Kaip 
supratau, jūs nesate tos šeimos narys? 

Mūsų naujasis pažįstamas nustebęs pastatė akis, o paskui, 
žvilgtelėjęs žemyn, ėmė juoktis. 

— A, jūs, žinoma, pastebėjote Dž. H. monogramą ant mano 
medaliono,— pasakė jis— O aš jau pamaniau, kad pradėjote 
stebuklus rodyti. Aš esu Džozefas Harisonas, o Persis ketina ves- 
t. mano seserį Enę, tai nors per tas vedybas tapsiu jų giminai- 
čiu. Sesuo yra jo kambaryje — tuos tris mėnesius slaugė Persį 
neatsitraukdama. Gal tuoj pat ir einam pas jį, nes žinau, kaip 
nekantriai esate laukiami. 

Mus nuvedė į kambarį tame pačiame aukšte. Dalis jo buvo 
apstatyta kaip miegamasis, dalis — kaip svetainė, ir kiekviena- 
me kampelyje stovėjo skoningai parinktos gėlės. Labai išblyš- 
kęs ir išsekęs jaunas vyras gulėjo ant sofos netoli lango, pro 
kurį plaukė gaivus, aromatingas vasaros oras. Mums įėjus, sė- 
dėjusi prie jo mergina pakilo, 

— Man išeiti, Persi? — paklausė ji. 

Jis, suėmęs jos ranką, sulaikė ją. 

— Kaip gyvuoji, Votsonai? — širdingai prašneko jis.— Niekad 
nebūčiau tavęs pažinęs su tais ūsais, o ir mane, ko gero, ne visi 
atpažintų. Čia tavo garsusis draugas ponas Šerlokas Holmsas? 

Aš supažindinau juos, ir mudu atsisėdome. Apkūnusis Džoze- 
fas pasišalino, o sesuo liko, nes ligonis laikė jos ranką. Iš veido 
ji atrodė labai įspūdingai: tamsaus gymio, didžiulėmis rudomis 
itališkomis akimis, juodų juodžiausiais vešliais plaukais, tik bu- 
vo žema ir kresna. Merginos ryškus spalvingumas dar labiau 
pabrėžė jaunikio išsekimą ir liguistumą. 

— Negaišinsiu jūsų, — prakalbo jis, kiek pasikeldamas sofo- 
je — ir be ilgų įžangų iš karto eisiu prie reikalo. Man sekėsi, aš 
buvau laimingas žmogus, pone Holmsai. Ir vestuvių išvakarėse 

baisi nelaimė staiga sužlugdė visus mano gyvenimo siekius. Tur- 
būt Votsonas sakė jums, kad aš tarnavau Užsienio reikalų Mmi- 
nisterijoje ir, dėdės lordo Houldhersto padedamas, greitai buvau 
paskirtas į atsakingą vietą. Tapęs šios vyriausybės užsienio rei- 
kalų ministru, dėdė pavedė man kelias svarbias užduotis, ir kai 
sėkmingai jas atlikau, pagaliau tvirtai patikėjo mano sugebėji- 
mais ir diplomatiniu taktu. Maždaug prieš dešimt savaičių, tiks- 
liau — gegužės dvidešimt trečią dieną, jis išsikvietė mane į sa- 
vo kabinetą ir, pagyręs už gerai atliktas užduotis, pasakė norįs 
duoti man svarbų darbą. 

„Čia,— pasakė jis, imdamas pilko popieriaus ritinėlį nuo sa- 
vo rašomojo stalo— yra Anglijos ir Italijos slaptos sutarties 
originalas; apgailestaudamas turiu pasakyti, kad gandai apie ją 
jau pateko į spaudą. Nepaprastai svarbu, kad daugiau niekas 
neprasiskverbtų viešumon; prancūzų ar rusų ambasados mokėtų 
milžiniškus pinigus, idant sužinotų to dokumento turinį. Niekad 
nebūčiau išėmęs jo iš savo rašomojo stalo, jei nebūtų iškilusi 
būtinybė padaryti kopiją. Ar turi seifą savo kabinete?“ 

„Turiu.“ | 

„Tai imk sutartį ir užrakink ją ten. O aš pranešiu ministe- 
Tijon, kad tau leista pasilikti kitiems išėjus; taigi galėsi ramiai 
padirbėti nebijodamas, jog kas nors ką pastebės. Pabaigęs už- 
rakink originalą ir kopiją seife, 0 rytojaus rytą asmeniškai įteik- 
si Man abu dokumentus.“ 

Aš paėmiau sutartį ir... 

— Atsiprašau, — pertraukė jį Holmsas.— Jūs buvote vienu du 
kambaryje“ 

— Visiškai vieni. 

— Kambarys didelis? 

— Trisdešimt pėdų iš trisdešimties. 

— Kalbėjotės viduryje kambario? 

— Maždaug. 

— Kalbėjotės tyliai2 

— Dėdė visada kalba labai tyliai. O aš beveik nekalbėjau. 

— Ačiū, — padėkojo Holmsas, užmerkdamas akis, — prašom 
tęsti 

— Aš padariau viską taip, kaip jis nurodė, ir laukiau, kol 
kiti tarnautojai išeis. Bet vienas iš mano kambario, Čarlis Goro, 
nespėjo kai ko laiku pabaigti, tai aš palikau jį ir pats nuėjau 
papietauti. Man grįžus, jis jau buvo išėjęs. Skubėjau dirbti, nes 

žinojau Džozefą — poną Harisoną, su kuriuo jūs ką tik susipa- 
žinote, — esant mieste ir važiuosiant į Voukingą vienuoliktos va- 
landos traukiniu, tad ir aš norėjau paspėti į tą traukinį. 

Pradėjęs skaityti sutartį, iš karto supratau, koks tai svarbus 
dokumentas ir kad dėdė anaiptol neperdėjo jį taip apibūdinda- 
mas. Nesismulkindamas galiu pasakyti, kad ji apibrėžė Didžio- 
sios Britanijos poziciją Trinarės sąjungos atžvilgiu ir numatė 
mūsų šalies politiką, kurios ji laikysis tuo atveju, jei Prancūzijos 
laivyno karinė jėga pranoks Italijos pajėgas Viduržemio jūroje. 
Sutartyje buvo nagrinėjami grynai jūrų karo laivyno dalykai. 
Ją pasirašė aukšti abiejų šalių pareigūnai. Permetęs akimis visą 
sutartį, ėmiau ją perrašyti. 

Dokumentas buvo ilgas — dvidešimt šešių skirsnių, parašytas 
prancūzų kalba. Skubėjau perrašyti, kiek galėjau, bet iki devin- 
tos valandos susidorojau tik su devyniais skirsniais; buvo aišku, 
kad nėra ko tikėtis patekti į traukinį. Jaučiausi mieguistas, ap- 
kvaitęs, matyt, nuo sočių pietų ir ilgos darbo dienos nuovargio. 
Nutariau, kad kavos puodelis prablaivytų mane. Pas mus visą 
naktį mažame kambarėlyje prie laiptų budi durininkas ir pap- 
rastai ant spiritinio degiklio verda kavą tiems valdininkams, 
kurie pasilieka dirbti viršvalandžių. Todėl paskambinau jam var- 
peliu. 

Mano nustebimui, atėjo stambi, šiurkštaus veido pagyvenusi 
moteris, apsijuosusi prijuoste. Ji pasisakė esanti durininko žmo- 
na ir dirbanti valytoja. Aš paprašiau atnešti kavos. 

Perrašęs dar du skirsnius, pajutau, jog visai limpa akys, ir 
pakilau pažingsniuoti po kambarį, kad bent kojas pamankštin- 
čiau. O kavos kaip nėra, taip nėra, ir niekaip negaliu suprasti, 
kodėl, po šimts, jos neneša. Atidaręs duris, pasileidau korido- 
xiumi pažiūrėti, kas nutiko. Iš kambario, kuriame dirbau, buvo 
gaiima išeiti tik į tą vos apšviestą koridorių. Jis sukasi į de-- 
šinę, ir ten prasideda laiptai, kurių apačioje durininko kamba- 
zėlis. Viduryje tų laiptų yra Maža aikštelė, iš kurios eina kitas: 
koridorius, besibaigiantis irgi laiptais, vedančiais į šonines du-- 
1is patarnaujančiajam personalui; jomis naudojamės ir mes, jau- 
ni tarnautojai, trumpindami kelią, jei ateinam iš Čarlzo gatvės. 
Štai apytikris tos vietos planas. 

— Ačiū, regis, viskas aišku, — pasakė Šerlokas Holmsas. 

— Labai svarbu, kad atkreiptumėte dėmesį štai į šitą daly- 
ką. Nusileidęs laiptais į vestibiulį, radau durininką kietai įmi- 

gusį savo kambarėlyje, o arbatinukas vos nešokinėjo kunku- 
liuodamas ant spiritinio degiklio. Nuėmęs arbatinuką, užpūčiau 
ugnį, nes vanduo tiško ant grindų. Jau tiesiau ranką žadinti 
vis dar saldžiai miegančio durininko, kai staiga virš jo galvos 
ėmė tilindžiuoti varpelis, ir tas pašoko kaip įgeltas. 

„O, ponas Felpsas!“ — suvapėjo sumišęs. 

„Atėjau pažiūrėti, ar jau gatava kava.“ 

„Aš užkaičiau vandenį, bet, matyt, mano užmigta.“ — Jis žiū- 
rėjo į Mane ir viršun, į dar tebevirpantį varpelį, su vis didėjan- 
čia nuostaba. 

„Jei ponas čionai, tai kas dabartės skambino?" 

„Skambino?! Iš kur skambino?“ 

„Tai kambario, kur jūs dirbate, varpelis.“ 

Man širdis užšalo. Vadinasi, kažkas yra kambaryje, kuriame 
ant stalo išskleista sutartis. Kaip patrakęs pasileidau laiptais į 
viršų. Koridoriuje nieko nebuvo, pone Holmsai, nė gyvos dva- 
sios ir kambaryje. Viskas taip, kaip palikau, tik man patikėtas 
dokumentas prapuolęs nuo stalo. Kopija buvo, o originalas din- 
g0. 

Holmsas išsitiesė krėsle ir patrynė rankas. Mačiau, kad jam 
labai prie širdies toji problema. 

— Prašom pasakyti, ką darėte toliau? — pusbalsiu paklausė 
jis. 

— Iš karto supratau, kad vagis bus atėjęs pro šonines duris. 
Jei būtų ėjęs pagrindiniu koridoriumi, būčiau jį susitikęs. 

— Ar esate tikras, kad jis nebuvo visą tą laiką pasislėpęs 
kambaryje ar koridoriuje, kuris, sakėte, esti menkai apšvies- 
tas 

— Ne, tai visiškai neįmanoma. Net ir žiurkė nebūtų galėjusi 
pasislėpti kambaryje ar koridoriuje. Tiesiog nėra kur užlįsti. 

— Ačiū. Teskite! 

— Durininkas, suvokęs iš mano persimainiusio veido, kad. 
ištiko bėda, nusekė laiptais paskui mane. Dabar mudu abu pasi- 
leidome koridoriumi ir žemyn laiptais, vedančiais į Čarlzo gatvę. 
Durys apačioje buvo uždarytos, bet neužrakintos. Jas atidarę, 
puolėme į gatvę. Gerai prisimenu, kad kaip tik tada artimiausias 
laikrodis išmušė tris kartus — be penkiolikos dešimtą. 

— Tai labai svarbu, — pasakė Holmsas, kažką pasižymėdamas 
ant marškinių rankogalio. 

— Naktis buvo labai tamsi, dulkė šiltas lietus. Čarlzo skers- 

gatvyje nebuvo mMaiyti jokio žmogaus, bet judėjimas Vaithole, 
kaip paprastai, virte virė. Kaip stovim, vienplaukiai, pasileidome 
skersgatviu ir ant kampo pamatėme policininką. 

„Įvyko vagystė, — prašvokščiau uždusęs.— Pagrobtas labai 
svarbus dokumentas iš Užsienio reikalų ministerijos. Ar nepra- 
ėjo kas skersgatviu?" | 

„Aš stoviu čia penkiolika minučių, pone, — atsakė jis,— ir 
per tą laiką praėjo vienui vienas Žmogus — aukšta pagyvenusi 
moteris, apsigaubusi skara.“ 

„A, tai Mano žmona! — sušuko durininkas.— O daugiau nieko 
nematėte?“ 

„Nieko;“ 

„Tai vagis, Matyt, bus pasukęs kitu keliu!“ — šaukė durinin- 
kas, tempdamas mane už rankovės. 

Jo pastangos pasukti mane kita kryptimi tik sukėlė man įta- 
Trimą. 

„Kuriuo keliu nuėjo moteris?“ — paklausiau. 

„Nepastebėjau, pone. Praeinant mačiau, bet neturėjau jokio 
pagrindo sekti ją. Atrodo, kad ji skubėjo.“ 

„Prieš kiek minučių matėte ją?“ 

„Ką tik, prieš keletą minučių.“ 

„Prieš penkias?“ 

„Tikrai ne daugiau.“ 

„Jūs tik gaištate laiką, pone! Kiekviena minutė tokia svar- 
bi! — šaukė durininkas.— Patikėkite manimi, mano senė neturi 
nieko bendra su tuo įvykiu. Eime į priešingą gatvės pusę. Jeigu 
neinate, aš vienas lekiu!“ — Ir apsisukęs pasileido bėgti. 

Bet po akimirkos aš jau nešiausi įkandin jo ir nutvėriau jį už 
rankovės. 

„Kur jūs gyvenate?“ — paklausiau. 

„Brikstone, Aivio skersgatvis, 16,— atsakė jis.— Pone Felpsai, 
nesileiskite klaidingais pėdsakais. Geriau paskubėkime į tą pu- 
sę, gal ką pamatysime." 

Paklaūsėm jo patarimo, nes nebuvo ko prarasti. Su policinin- 
ku metėmės ton pusėn, bet tik išnėrėme į judrią gatvę, pilną 
praeivių, skubančių įvairiomis kryptimis, kad kuo greičiausiai 
pasislėptų po stogu nuo vakaro dulksnos. Nebuvo nė vieno dy- 
kinėtojo, galinčio pasakyti, kur kas nuėjo. 

Tada sugrįžome į ministeriją ir išieškojome laiptus bei ko- 
ridorių, bet be jokių rezultatų. Einantis į mūsų kambarį kori- 

dorius buvo ištiestas gelsvu linoleumu, ant kurio labai gerai 
matyti pėdsakai. Labai atidžiai ištyrėme jį, tačiau neradome jo- 
kių pėdsakų. 

— Lijo visą Vakarą? 

— Maždaug nuo septintos valandos. 

— Tai kaip ta valytoja, atėjusi į kambarį apie devintą, ne- 
pripėdavo savo šlapiais batais? | 

— Malonu, kad atkreipėte į tai dėmesį. Tas dalykas ir man 
tada atėjo į galvą. Tačiau paaiškėjo, kad valytojos atėjusios pap- 
rastai nusiauna durininko kambarėlyje ir apsimauna medžiagi- 
nėmis šlepetėmis. 

— Aišku. Jokių pėdsakų, nors visą vakarą lijo. Išeina labai 
įdomių detalių grandinėlė. Ką darėte paskiau? 

— Taip pat apžiūrėjome ir kambarį. Ten nėra jokių slaptų 
durų, o langas nuo žemės per trisdešimt pėdų. Abu langai užsi- 
daro iš vidaus. Liuko grindyse negali būti, nes visos užtiestos 
kilimu, o lubos — pačios paprasčiausios, kreida išbaltintos. Dedu 
galvą, kad vagis, pagrobęs dokumentą, įėjo tik pro duris. 

— O koks ten židinys? 

— Nėra jokio. Yra tik krosnis. Stalo dešinėje ant vielos karo 
varpelio virvė. Kas juo paskambino, turėjo prieiti prie pat sta- 
lo. Bet kodėl nusikaltėlis užsimanė paskambinti? Visiškai nesu- 
prantamas dalykas. 
 — Tikrai keista. Ką darėte po to? Jūs apžiūrėjote, kaip su- 
prantu, kambarį, ieškodami kitų įsibrovėlio pėdsakų — ar nepa- 
liko nuorūkos, pirštinės, plaukų segtuko ar dar kokios smuikme- 
nos? 

— Nieko nebuvo. 

— O kvapas? 

— Apie tai net nepagalvojome. 

— O, tabako aromatas būtų galėjęs labai padėti tiriant tokį 
įvykį. 

— Aš pats nerūkau, todėl manau, kad būčiau pajutęs tabako 
kvapą. Ne, ten nebuvo nė menkiausio mažmožio, už kurio būtu- 
me galėję nusitverti. Vienintelis konkretus faktas — durininko 
žmona, pavarde Tendži, kuri skubiai išėjo iš pastato. Pats du- 
rininkas to fakto niekaip neaiškino, tik pasakė, kad ji visada 
tuo Metu einanti namo. Mudu su policininku nutarėme, kad būtų 
geriausia tuoj pat čiupti moterį, kol ji dar nespėjo atsikratyti 
dokumento, jei, tarkim, jį turi. 

Tuo metu žinia apie įvykį jau -buvo pasiekusi Skotlend Jar- 
dą, ir atvyko seklys, ponas Forbsas, kuris labai energingai ėmė 
veikti. Mes nusamdėme kebą ir per pusvalandį nuvažiavome į 
durininko namus. Duris atidarė jauna mergina, vyriausia ponios 
Tendži duktė. Jos motina dar nebuvo grįžusi, ir ji mus nuvedė 
palaukti į svečių kambarį. 

Po kokių dešimties minučių išgirdome beldžiant į duris ir ta- 
da padarėme didelę klaidą, dėl kurios kaltinu „tik save. Užuot 
patys atidarę duris, mes leidome tai padaryti merginai. Po jos 
žodžių: „Mama, tavęs laukia du vyrai“ išgirdome bėgant kori- 
doriumi. Forbsas puolė pro duris, ir mes drauge metėmės paskui 
moterį į kažkokį kambarį ar virtuvę, bet ji ten įbėgo pirma mū- 
"sų. Ji dėbtelėjo į mus atžariomis akimis ir staiga, atpažinusi ma- 
ne, iš nuostabos vos neišsižiojo. | 

„O, čiagi ponas Feipsas iš Ministerijos!“ — sušuko ji. 

„O kuo mudu palaikėte, kad bėgote nuo mūsų?" 

„Pamaniau, kad atėjo antstoliai — pasakė ji. — Mes esame įsi- 
skolinę krautuvininkui.“ | 

„Nelabai panašu į tiesą, — pasakė Forbsas.— Turime pagrindo 
įtarti jus paėmus iš ministerijos svarbius dokumentus; bėgote 
nuo mūsų, norėdama jų atsikratyti. Važiuosite su mumis į Skot- 
lend Jardą, ir ten jus apieškos.“ 

Veltui ji protestavo ir priešinosi. Išsikvietėme kebą ir visi 
trys nuvažiavome. Bet prieš tai kruopščiai apžiūrėjome virtuvę, 
ypač ugniakurą, tačiau neradome jokių Žymių — nei pelenų, nei 
popieriaus skiautelių. Nuvažiavę į Skotlend Jardą, perdavėme 
ją iškratyti policijos darbuotojai. Užgniaužęs kvapą, laukiau jos 
žodžio. Deja, nerasta jokių dokumentų. 

Tada pirmą kartą pajutau visą savo padėties siaubą. Iki šiol 
aš veikiau, o veiksmas bukina jausmus, slopina mintį. Aš taip 
tikėjausi tuoj pat atgauti sutartį, kad net nedrįsau pagalvoti, kas 
manęs laukia nepavykus jos surasti. Bet daugiau jau nebuvo 
kas veikti, ir mane užgulė mintys apie susidariusią būklę. Ji kė- 
lė man šiurpą. Štai: Votsonas jums pasakys, koks jautrus ir ner- 
vingas vaikas buvau mokykloje. Tokia jau mano prigimtis. Aš 
galvojau apie dėdę, jo kolegas ministrų kabinete, kokią gėdą 
užtraukiau jam, sau, visiems savo artimiesiems. O gal aš — aklo 
atsitiktinumo auka? Bet kokie čia gali būti atsitiktinumai, kai 
ant kortos statomi šalies interesai Aš begėdiškai, beviltiškai 
žlugau. Kaip per miglą mačiau aplink Skotlend Jardo darbuoto- 

jus, bandančius mane nuraminti. Vienas jų nuvežė mane į Va- 
terio stotį ir įsodino į Voukingo traukinį. Manau, kad būtų ly- 
dėjęs iki pat namų, jei nebūtų pasisukęs daktaras Ferjeras, mū- 
sų kaimynas, ketinęs važiuoti namo tuo pačiu traukiniu. Ačiū 
Dievui, kad jau buvau jo globoje, kai stotyje ištiko mane prie- 
puolis — dar nepasiekęs namų, buvau jau siautėjantis pamišė- 
lis. 

Galite įsivaizduoti, kas pasidarė namuose, kai daktaro pa- 
kelti iš patalo namiškiai išvydo mane tokį. Va, vargšė Enė ir 
mano motina buvo visai sielvarto parblokštos. Stotyje seklys 
bendrais bruožais papasakojo daktarui, kas atsitiko, tad jis per- 
sakė mano nelaimę namiškiams, bet tai anaiptol jų nepaguodė. 
Visiems buvo aišku, kad aš greitai nepašitaisysiu, todėl Džozefą 
iškraustė iš to smagaus kambario ir pavertė jį ligonio palata. 
Čia, pone Holmsai, aš išgulėjau daugiau negu devynias savai- 
tes be sąmonės, kliedėdamas. Jei ne panelės Harison ir daktaro 
rūpestingumas, dabar su jumis nesikalbėčiau. Ji žiūrėjo mane 
dienomis, samdyta slaugė budėjo naktimis, nes, užėjus priepuo- 
liui, galėjau bet ką padaryti. Po truputį atgavau protą, bet at- 
mintis grįžo tik prieš tris dienas. Kartais net noriu, kad būčiau 
ją visiems laikams praradęs. Pirmas dalykas, ką atkutęs pada- 
riau, tai daviau telegramą Forbsui, kuriam pavesta ši byla. Jis 
atvyko ir patikino mane, kad viskas, kas įmanoma, daroma, de- 
ja, jokių pėdsakų dar nerasta. Buvo apklausinėti, visaip tikrinti 
durininkas ir jo žmona, bet ničnieko nepaaiškėjo. Tada polici- 
jos įtarimas krito ant jaunojo Goro, kuris, prisimenate, buvo 
pasilikęs tą vakarą padirbėti įstaigoje. Jie galėjo jį įtarti tik 
dėl 'jo prancūziškos pavardės. Bet, tiesą sakant, aš nepradėjau 
dirbti, kol jis neišėjo. Jo šeima pareina iš hugenotų, bet savo 
simpatijomis ir gyvenimo būdu jis toks pat anglas kaip jūs ar 
aš. Šiaip ar taip, nerado nieko, dėl ko būtų galėję prie vaikino 
prikibti, ir paliko jį ramybėje. Jūs, pone Holmsai, mano pasku- 
tinė viltis. Jei jums nepasiseks Man padėti, aš visiems laikams 
praradau ir garbę, ir visuomeninę padėtį. 

Pavargęs nuo ilgo pasakojimo, ligonis susmuko ant pagalvių, 
o slaugytoja pripylė jam stiprinančių vaistų. Holmsas sėdėjo at- 
lošęs galvą, užsimerkęs ir tylėjo; svetimam žmogui atrodytų, 
kad jis visiškai abejingas, bet aš žinojau, jog tokia draugo poza 
byloja jį esant didžiai susikaupusį. 

— Jūsų pasakojimas buvo toks išsamus, — pagaliau pratarė 

jis — kad ir klausinėti beveik nėra ko. Tačiau vieną labai svarbų 
klausimą norėčiau užduoti. Ar kam nors sakėtės turįs atlikti 
tokį ypatingą pavedimą? | 

— Ničniekam. 

— Net ir, pavyzdžiui, panelei Harison? 

— Ne, Per tą tarpą, kai buvo pavestas darbas ir kol jo ėmiau- 
si, nemačiau jos. 

— Ir niekas iš jūsiškių nebuvo atsitiktinai užėjęs pas jus? 

— Ne, 

— Kas nors iš jų žino, kur yra jūsų kabinetas? 

— Visi žino, visi ten lankėsi. 

— Jei niekam nebuvote sakęs apie sutartį, paskutiniai klau- 
simai, žinoma, nereikalingi. 

— Niekam nesakiau. 

— Ką žinote apie durininką? 

— Kad yra senas kareivis, caugiau nieko. 

— Kokiam pulke tarnavo? 

— Girdėjau, kad Kouldstrimo gvardijoje. 

— Ačiū, Na, o visas smulkmenas man papasakos Forbsas. Po- 
licija puikiai geba surankioti faktus, tik paskui ne visada žino, 
ką su jais daryti. Kokia nuostabi rožė! 

Holmsas praėjo pro kušetę prie atviro lango ir pakėlė palin- 
kusį mMuskusinės rožės stiebelį, žiūrėdamas į puikų tamsiai rau- 
dono žiedo ir žalių lapų derinį. Man atsivėrė naujas jo charak- 
terio bruožas, nes anksčiau niekad nebuvau pastebėjęs jį krei- 
piant daugiau dėmesio į gamtos grožybes. 

— Vargu ar kam labiau reikalinga dedukcija kaip religijai — 
pasakė jis, remdamasis nugara į langines.— Mąstytojas gali pa- 
versti ją tiksliuoju mokslu. Man atrodo, kad gėlės teikia mums 
didžiausią pasitikėjimą Apvaizdos gerumu. Tokie dalykai kaip 
mūsų gabumai, troškimai, maistas visų pirma būtini mūsų egzis- 
tavimui. O štai rožė — dovana. Jos aromatas, spalvos yra mūsų 
gyvenimo puošmena, o ne egzistavimo sąlyga. Tik Apvaizdos 
gerumas dalija tokias dovanas, todėl aš kartoju: turime semtis. 
vilties žvelgdami į gėles. 

Persis Felpsas ir jo slaugė žiūrėjo į filosofuojantį Holmsą 
nustebusiais ir gerokai nusivylusiais veidais. Laikydamas ranko- 
je rožę, jis užsisvajojo. Tai truko kelias minutes, kol jaunoji 
dama pagaliau nutraukė jo susimąstymą. 

— Pone Holmsai, ar jūs numatėte planą, kaip ketinate at- 
skleisti šią paslaptį? — gana griežtai paklausė ji. 

— A, paslaptį — atsikvošėjo jis, grįždamas į gyvenimo tikro- 
vę.— Žinote, būtų nesąmonė teigti, kad atvejis nėra painus ir su- 
dėtingas, bet aš pažadu rimtai juo užsiimti ir pranešti, kai turėsiu 
ką nors įdomaus. 

— Ar jau turite savo versiją? 

— Jūs pateikėte man septynias, bet, aišku, privalau jas pa- 
tikrinti, o tik paskui pasakyti savo nuomonę. 

— Ar įtariate ką nors? 

— Save. 

— Ką?! 

— Kad per greit darau išvadas. 

— Tada važiuokite į Londoną ir tikrinkite savo išvadas. 

— Davėte puikų patarimą, panele Harison,— pasakė kildamas 
Holmsas.— Geriau nieko neprigalvosime, Votsonai. Nepuoselėki- 
te ypatingų vilčių, pone Felpsai. Reikalas labai keblus. 

— Aš ramybės neturėsiu, kol vėl nepamatysiu jūsų, — sušuko 
diplomatas. 

— Na, aš tai atvyksiu tuo pačiu traukiniu rytoj, nors at- 
rodo, kad nieko naujo nesugebėsiu pranešti. 

— Tegul Dievas laimina jus už pažadą atvažiuoti — kalbėjo 
mūsų klientas.— Iš karto pasijutau geriau, kai žinau, kad kas 
nors daroma. Tiesa, gavau laišką iš lordo Houldhersto. 

— Ol Ką rašo? 

— Laiškas šaltas, bet ne piktas. Turbūt mano sunki liga pri- 
laiko jo rūstybę. Dar kartą pakartojo, kad reikalas nepaprastai 
svarbus, bet pridūrė, kad nesiims jokių žygių dėl mano ateities — 
čia, Matyt, turi galvoje atleidimą iš darbo, — kol nepasveiksiu 
ir neturėsiu galimybės atitaisyti savo klaidą. 

— Tai rodo jo išmintį ir taktą, — pasakė Holmsas.— Eime, Vot- 
sonhai, mieste turime darbo visai dienai. 

Ponas Džozefas Harisonas nuvežė mus į stotį, ir netrukus lė- 
kėme Portsmuto traukiniu. 


— Smagu važiuoti į Londoną tuo ruožu ant aukšto pylimo ir 
žiūrėti į apačioje susigūžusius namus. 

Pamaniau, kad Holmsas juokauja, nes vaizdas buvo gana 
bjaurus, bet jis pats tuoj paaiškino. 

— Pažvelkite į tų aukštų pastatų krūvą, iškilusią virš šiie- 
rinių stogų kaip plytinė sala plieno spalvos jūroje. 

— Internatinės mokyklos? 

— Švyturiai, vaikine! Ateities kelrodžiai! Sėklalizdžiai su šim- 
tais šviesių sėklelių, iš kurių išaugs išmintingesnė, geresnė būsi- 
moji Anglija; kažin ar tas Felpsas geria? 

— Nemanau. | 

— Nepanašu ir man, bet turime viską numatyti ir išsiaiškin- 
ti. Vargšas tikrai įklimpo iki ausų į balą, ir dar klausimas, ar 
sugebėsime jį ištraukti. Kaip patinka panelė Harison? | 

— Stipraus charakterio mergina. 

— Taip, bet Žmogus geras, jei neapsirinku. Ji su broliu — 
vieninteliai kažkur Nortumberlende gyvenančio geležies dirbi- 
nių fabrikanto vaikai. Praėjusią žiemą keliaudamas Felpsas su- 
sižadėjo su ja, ir ji, lydima brolio, atvyko susipažinti su jo tė- 
vais. Kaip tik tada. įvyko nelaimė, ir ji pasiliko slaugyti jau- 
nikio, o broliukas Džozefas, pasijutęs čia kaip inkstas taukuose, 
taip pat užsibuvo. Matote, aš jau pats šiek tiek apsiklausinėjau. 
Bet šiandien kiaurą dieną reikės rinkti informaciją. 

— Mano pacientai...— pradėjau aš. 

— Na, jei jums įdomesni jūsų reikalai už manuosius...— ga- 
na griežtai nutraukė mane Holmsas. 

— Norėjau pasakyti, kad Mano pacientai dieną kitą gali ap- 
sieiti ir be manęs, nes šiuo metų laiku žmonės mažiausiai ser- 
ga. | 

— Puiku, — atsakė jis, atgaudamas gerą nuotaiką.— Tada veik- 
sime drauge. Pradėsime nuo vizito pas Forbsą. Jis tikriausiai 
galės papasakoti visas mus dominančias smulkmenas; tada ir 
nutarsime, kurio galo griebtis. 

— Sakėte, kad jau turite savo versiją. 

— Net keletą, bet ko jos visos vertos, galėsime nuspręsti 
tik pratęse apklausą. Sunkiausia išnarplioti betikslį nusikaltimą. 
Apie šį taip nepasakysi. Kam jis naudingas? Ir Prancūzijos am- 
basadoriui, ir Rusijos, ir tam, kuris parduos sutartį vienam iš jų, 
O gal ir lordui Houldherstui. 

— Lordui Houldherstuiė 

— Na, gali gi valstybės veikėjas patekti į tokią padėtį, kai 
jam visai ne pro šalį, jeigu atsitiktinai dingsta toks dokumen- 
tas. 

— Tik ne toks garbingas valstybės veikėjas kaip lordas Hould- 
herstas! 

— Visko gyvenime pasitaiko, ir mes nieko negalime apeiti. 

Šiandien aplankysime taurųjį lordą ir paklausysime, ką jis mums 
paporins. Tuo tarpu aš jau užsukau duomenų rinkimo mecha- 
nizmą. 

— Jau? 

— Taip, iš Voukingo stoties išsiunčiau telegramas visiems 
vakariniams Londono laikraščiams, prašydamas įdėti štai šitą 
skelbimą. 

Jis padavė man lapelį, išplėštą iš užrašų knygelės. Jame bu- 
vo pieštuku brūkštelėta: 


Dešimt svarų tam, kuris praneš numerį kebo, ativežusio ke- 
leivį prie Užsienio reikalų ministerijos durų Čarlzo gatvėje ar 
netoli jų gegužės 23 dienos vakarą, be penkiolikos dešimtą va- 
Icndą. Kreiptis į Beikerio gatvę, numeris 221 b. 


— Manote, kad vagis atvažiavo kebu? 

— Jei ir neatvažiavo, nuo to skelbimo niekam blogiau ne- 
bus. Jei ponas Felpsas neklysta tvirtindamas, kad nėra jokics 
slėptuvės nei kambaryje, nei koridoriuje, tai žmogus turėjo at- 
vykti iš gatvės. O jeigu jis įsmuko per tokį lietingą orą iš lauko 
ir nepaliko šlapių pėdsakų ant linoleumo, kuris buvo tuoj pat 
apžiūrėtas, peršasi išvada, kad jo atvažiuota kebu. Taip, galima 
drąsiai manyti buvus kebą. 

— Ką gi, skamba įtikinamai. 

— Tai viena iš versijų, apie kurias kaibėjau. Gal ji ir duos 
kokių vaisių. Paskui, žinoma, reikia išsiaiškinti, kodėl skambė- 
jo varpelis. Tai įdomiausia šio įvykio detalė. Ar vagis rodė savo 
drąsą? O gal kas nors, buvęs su vagimi, tokiu būdu norėjo už- 
kirsti kelią nusikaltimui? O gal paskambinta atsitiktinai O 
gal... 

Jis nutilo ir vėl didžiai susimąstė, o man, gerai susipažinu- 
siam su Visomis jo būsenomis, pasirodė, kad Holmsui toptelėjo 
nauja Mintis. 

Londoną pasiekėme dvidešimt minučių po trijų ir, paskubomis 
užkandę bufete, iš karto pasukome į Skotlend Jardą. Holmsas 
buvo išsiuntęs telegramą Forbsui, tad radome jį belaukiantį mū- 
sų. Tai buvo žemo ūgio, ryžtingos, ne itin draugiškos, lapiškos 
fizionomijos vaikinas. Jis sutiko mus labai šaltai, ypač išgirdęs, 
kokiu reikalu atėjome. 

— Apie jūsų, pone Holmsai, darbo metodus esu jau girdė- 

jęs, — gaižiai prabilo jis.— Jūs, pasinaudojęs visa policijos surink- 
ta informacija, pergalingai užbaigiate bylą ir taip diskredituo- 
jate policininkus. 

— Priešingai — atsakė Holmsas. — Iš paskutinių penkiasdešimt 
trijų įvykių, prie kurių pridėjau ranką, mano vardas buvo su- 
sietas tik su keturiomis bylomis, o policija pelnė laurus už kitas 
keturiasdešimt devynias. Nekaltinu jūsų, kad to nežinote, nes 
esate jaunas ir nepatyręs, bet jei norite sėkmės darbe, ne šnairuo- 
kite į mane, o bendradarbiaukime. 

— Man labai praverstų jūsų patarimas, — jau kitu balsu pra- 
šneko seklys, — nes kol kas byla nejuda iš vietos. 

— Ką nuveikėte? 
 — Sekėme durininką Tendžį. Iš gvardijos išėjo su gera reko- 
mendacija, nieko blogo apie jį nesužinojome. Bet žmona niekam 
tikusi. Manau, kad žino daugiau negu nuduoda. 

"— Arir ją sekėte? 

— Mes pristatėme vieną mūsų moterų stebėti ją. Ponia Ten- 
dži geria, mūsų bendradarbė kalbino ją, gerokai įkaušusią, porą 
kartų, bet nieko nepešė. | 

— Rodos, jų namuose lankosi antstolis? 

— Taip, bet jie jau susimokėjo skolas. 

— Iš kur pinigai? 

— Čia viskas gerai. Durininkas ką tik gavo pensiją. Nepas- 
tebėta jokių požymių, kad būtų atsiradę pinigų. 

— O kaip ji aiškino, kad, ponui Felpsui paskambinus, atėjo 
ji, o ne durininkas? 

— Sakė, kad vyras buvęs labai pavargęs ir ji norėjusi jį pa- 
vaduoti. 

— Ką gi, paaiškinimas visai tinkamas; juk paskui rado jį 
miegantį krėsle. Vadinasi, prie jų neprikibsi, išskyrus moters re- 
putaciją. Ar teiravotės, ko ji taip skubėjo tą vakarą namo? Dėl 
tc ji ir atkreipė policininko dėmesį. 

— Ji užtrukusi darbe ilgiau negu paprastai ir norėjusi grei- 
Čiau grįžti namo, 

— Ar pabrėžėte tą faktą, kad judu su ponu Felpsu nuvažia- 
vote į jų namus anksčiau, nors išvykote mažiausiai dvidešimt 
minučių vėliau negu jiė 

— Jį pasakė, kad omnibuso nepridėsi prie kebo. 

— Kodėl, parėjusi namo, ji bėgo į virtuvę? 

— Ten ji buvo pasidėjusi pinigus antstoliui. 

— Atrodo, kad ji turėjo ką atsakyti į kiekvieną klausimą. 
Tiesa, ar teiravotės, gal ji buvo sutikusi ar pastebėjusi ką nors 
šlaistantis Čarlzo gatvėje? 

— Teiravausi. Nieko nemačiusi, tik policininką. 

— Regis, būsite ją nuodugniai ištardęs. Ką dar nuveikėte? 

— Visas tas devynias savaites nenuleidome akių nuo Goro, 
to klerko iš ministerijos, bet nieko nepastebėjome. Nėra jokių 
duomenų prieš jį. 

— Ką dar darėte? 

— Daugiau nieko, nes neturime už ko užsikabinti. Visai nėra 
jokių įkalčių. 

— Ar susidarėte nuomonę, kas skambino varpeliu? 

— Turiu prisipažinti, kad tas varpelis visiškai mane glumi- 
na. Šiaip ar taip, tik užkietėjęs akiplėša galėjo imti ir sukelti 
tokį triukšmą. 

— Tikrai keistai pasielgta. Labai ačiū už informaciją. Jei su- 
rasiu nusikaltėlį, pranešiu jums. Eime, Votsonai. 

— Tai kur dabar? — paklausiau, kai išėjome. 

— Dabar pašnekinsime lordą Houldherstą — ministrą ir būsi- 
mąjį Anglijos premjerą. 

Mums pasisekė — dar užtikome lordą Houldherstą jo Daunin- 
go gatvės būstinėje ir, Holmsui nusiuntus vizitinę kortelę, bu- 
vome tuoj pat priimti. Valstybės veikėjas sutiko mus su jam 
būdingu senovišku mandagumu ir pasodino į prašmatnius krės- 
lus iš abiejų židinio pusių. O pats atsistojo tarp mūsų ant kili- 
mo — lieknas, aukštas, išmintingo, ryškių bruožų veido, per anks- 
ti pasidabruotais plaukais, jis sakytum atstovavo tiems ne per 
dažniausiai pasitaikantiems didikams, kurie iš tikro didūs savo 
taurumu. 

— Jūsų pavardė man labai girdėta, pone Holmsai,— pasakė 
jis šypsodamasis.— Ir, žinoma, negaliu apsimesti nenutuokiąs jū- 
sų vizito priežasties. Tik vienas ministerijos įvykis gali jus do- 
minti. Gal galėčiau paklausti, kieno interesus jūs ginate? 

— Pono Persio Felpso,— atsakė Holmsas. 

— A, mano vargšo sūnėno! Jūs, be abejo, suprantate, kad 
dėl mūsų giminystės Man visiškai neįmanoma kaip nors jį ginti. 
Bijau, kad tas įvykis gali labai pakenkti jo karjerai. 

— O jeigu dokumentas atsirastų? 

— A, tada viskas būtų kitaip. 

— Norėčiau jūsų, lorde Houldherstai, šio to pasiteirauti. 

— Su malonumu pasakysiu viską, ką žinau tuo klausimu. 

— Ar šiame kambaryje jūs pavedėte sūnėnui perrašyti do- 
kumentą? 

— Šiame, 

— Vadinasi, niekas jūsų negalėjo pasiklausyti? 

— Jokiu būdu. | 

— Ar buvote kam nors užsiminę apie ketinimą pavesti sūnė- 
nui perrašyti dokumentą? 

— Niekam. 

— Esate tikri? 

— Taigi, jei jūs niekam nesakėte ir ponas Felpsas niekam 
nebuvo užsiminęs, ir ničniekas apie tai nežinojo, vadinasi, va- 
gis pateko į kambarį atsitiktinai. Jis tiesiog pasinaudojo proga 
ir pasiėmė dokumentą. 

Ministras nusišypsojo. 

— Čia aš jau nekompetentingas spręsti. 

Minutėlę Holmsas svarstė. 

— Norėčiau aptarti su jumis dar vieną svarbų klausimą, — 
pasakė jis— Kiek galiu spręsti, jūs baiminatės labai nemalonių 
padarinių, kurie gali kilti paaiškėjus sutarties detalėms. 

Išraiškingu ministro veidu nuslinko šešėlis. 

— Pačių nemaloniausių. 

— Ar jų jau radosi? 

— Dar ne. 

— Jei sutartis, sakykim, būtų patekus į prancūzų ar rusų 
užsienio reikalų ministerijas, jūs jau būtumėte tai pajutę? 

— Būčiau,— atsakė lordas Houldhersias rūškanu veidu. 

— Kadangi praėjo dešimt savaičių ir dar nieko negirdėti, 
galima daryti išvadą, kad dėl kažkokių priežasčių jie negavo su- 
tarties“ 

Lordas Houldherstas gūžtelėjo pečiais. 

— Sunku įsivaizduoti, pone Holmsai, jog vagis pavogė su- 
tartį tam, kad ją įrėminęs pasikabintų. 

— Gal jis laukia didesnės pinigų sumos? 

— Jei dar ilgiau lauks, tai nieko negaus. Po kelių mėnesių 
sutartis bus išslaptinta. 

— Tai labai svarbu, — pasakė Holmsas.— Galimas dalykas, kad 
vagis. staiga susirgo. 

— Pavyzdžiui, smegenų uždegimu? — paklausė ministras, šo- 
vęs žvilgsnį į Holmsą. 

— Šito aš nesakiau,— ramiai atsakė Holmsas.— Lorde Hould- 
herstai, mes sugaišinome tiek jūsų brangaus laiko, kad jau metas 
mums atsisveikinti, 

Didžiausios sėkmės jūsų darbe, kad ir kas būtų nusikaltė- 
lis, — atsisveikindamas palinkėjo ministras. 

— Puikus žmogus, — pasakė Holmsas, kai atėjome į Vaitho- 
1ą— bet jam reikia nuolat kovoti dėl savo padėties. Jis toli gra- 
žu nėra turtingas, o išlaidų — daug. Žinoma, pastebėjote, kad jo 
batai taisyti — prikalti nauji puspadžiai. Dabar, Votsonai, dau- 
giau jūsų nebetrukdau, grįžkite prie savo tiesioginio darbo. Šian- 
dieną jau nėra kas veikti, nebent kas atsišauktų į skelbimą dėl 
kebo. Bet aš būčiau be galo dėkingas, jei rytoj vyktumėte su 
manimi į Voukingą tuo pačiu kaip ir vakar traukiniu. 

Kitą rytą susitikome, kaip buvo sutarta, ir drauge važiavo- 
me į Voukingą. Į skelbimą niekas neatsiliepė, pasakojo jis, taigi 
jokių naujienų apie mūsų įvykį nesą. Kai Holmsas norėdavo, jo 
veidas pasidarydavo visiškai nebylus, kaip indėno, ir iš jo ti- 
zionomijos aš niekaip negalėjau suprasti — patenkintas jis ty- 
rimų eiga ar ne. Jis, kiek atmenu, kaip užsuktas kalbėjo apie 
Bertilono matmenų sistemą ir nepaprastai žavėjosi šiuo prancūzų 
mokslininku. 

Mūsų klientas vis dar tebebuvo jam atsidavusios slaugyto- 
jos globoje, bet atrodė daug geriau negu anksčiau. Mums įėjus, 
jis pakilo nuo sofos ir pasveikino mus be jokio vargo, 

— Ar turite kokių naujienų? — nekantraudamas paklausė jis. 

— Kol kas nieko naujo, — atsakė Holmsas.— Susitikau su Forb- 
su, aplankiau jūsų dėdę ir pradėjau dirbti nauja kryptimi, kuri 
gali kai kur ir nuvesti. 

— Tai jūs dar nepraradote vilties? 

— Jokiu būdu! 

— Tegul laimina jus Dievas už tokį ryžtą! — sušuko panelė 
Harison.— Jei neprarasime drąsos ir kantrybės, tiesa turės pa- 
aiškėti. 

— Mes turime daugiau naujienų jums negu jūs mums, — pasa- 
kė Felpsas, vėl sėsdamasis ant sofos. 

— Aš ir buvau nusiteikęs šį bei tą išgirsti. 

— Šiąnakt turėjome nuotykį, kuris gali pasirodyti besąs vi- 
sai rimtas.— Bekalbant jo veidas apsiniaukė, ir akyse pasirodė 

tarytum baimė.— Žinote,— tęsė jis, — pradedu tikėti, kad esu kaž- 
kokio baisaus sąmokslo nesąmoninga auka ir kad mano gyvybei, 
kaip ir garbei, gresia pavojus. 

— Oho! — sušuko Holmsas. 

— Tai tiesiog neįtikėtina, nes, mano galva, neturiu jokių 
priešų. Tačiau po praėjusios nakties įvykio negaliu kitaip ma- 
nyti. 

— Prašom papasakoti, kas įvyko. 

— Turiu pasakyti, kad vakar naktį pirmą kartą miegojau be 
budinčios kambaryje slaugės. Jaučiausi daug geriau, tad nuta- 
riau apsieiti be jos. Tačiau naktinė lempelė degė. Apie antrą 
valandą nakties ėmiau snūduriuoti; staiga mane pažadino tylus 
krebždesys, sakytum pelė graužė medį. Kurį laiką gulėjau klau- 
sydamasis — aišku, pelė! Bet krebždesys vis garsėjo, ir staiga 
nuo lango pasigirdo aiškus metalinio daikto skimbtelėjimas. Nu- 
stebęs atsisėdau. Dabar man jau nekilo abejonių dėl tų garsų. Iš 
pradžių kažkas kišo kažkokį įrankį tarp lango rėmų, o paskui 
juo taukštelėjo per kabliuką. 

Po to stojo maždaug dešimties minučių pauzė — Matyt, žmo- 
gus už lango klausėsi, ar triukšmas neišbudino manęs. Tada iš- 
girdau tylutėlį labai pamažu atidaromo lango girgždėjimą. Ilgiau 
nebegalėjau ištverti, nes mano nervai nebe tokie kaip anksčiau. 
Aš šokau iš patalo ir atvėriau langines. Prie lango buvo priglu- 
dęs žmogus. Jis dingo tą pačią akimirką, tad nespėjau jo įžiū- 
rėti. Buvo apsimuturiavęs kažkokiu apsiaustu, dengiančiu apa- 
tinę veido dalį. Dėl vieno dalyko esu tikras: jis turėjo rankoje 
kažkokį ginklą. Man pasirodė, kad tai — ilgas peilis, nes jis 
blykstelėjo, kai žmogus pasisuko bėgti. 

— Tikrai labai įdomu, — pasakė Holmsas— O ką paskui da- 
rėte? 

— Man reikėjo šokti pro langą ir jį vytis, bet aš dar visai 
silpnas. Todėl tik paskambinau varpeliu ir sukėliau visą namą. 
Bet tai pavyko padaryti ne iš karto; Mat varpelis skamba virtu- 
vėje, o visi tarnai miega palėpėje. Ėmiau šaukti, Džozefas nusi- 
leido žemyn ir pakėlė kitus. Džozefas su arklininku rado ištryp- 
tą gėlių lysvę po langu, bet pastarosiomis dienomis nelijo, todėl 
buvo neįmanoma per sausą žolę pasekti pėdsakus. Tiesa, me- 
dinėje tvoroje, kuri eina pagal kelią, jie užtiko vienoje vietoje 
žymių, kad pro ten kažkieno lipta— buvo aplaužytas aptvaro 

viršus. Kol kas aš nepranešiau apie įvykį vietos policijai, nes 
pirmiau norėjau pasitarti su jumis. 

Mūsų kliento pasakojimas padarė Holmsui didelį įspūdį. Jis 
pašoko nuo kėdės ir, negalėdamas suvaldyti susijaudinimo, ėmė 
žingsniuoti po kambarį. 

— Bėda niekad neina viena,— pasakė šypsodamasis Felpsas, 
nors buvo matyti, kad įvykis gerokai jį sukrėtė. 

— Tikrai, likimas kad davė, tai ir dribtelėjo jums, — pasakė 
Holmsas.— Kaip manote, ar galėsite su manim pasivaikščioti apie 
namą? 

— Žinoma, man taip norisi pabūti saulėje. Dozefas irgi eis. 

— Ir aš, — atsiliepė panelė Harison. 

— Bijau, kad neteks jums pasivaikščioti — purtydamas gal- 
vą, pasakė Holmsas.— Labai prašyčiau pasilikti jus šiame kam- 
baryje. 

Nepatenkinta mergina vėl atsisėdo. Tačiau jos brolis prisi- 
dėjo prie mūsų, ir visi keturi drauge išėjome. Mes apsukome 
pievelę ir nuėjome prie jaunojo diplomato lango. Kaip jis ir 
sakė, gėlių lysvėje radome pėdsakų, bet jie buvo beviltiškai ne- 
ryškūs, visiškai neaiškūs, Minutėlę Holmsas palinko ties jais, o 
išsitiesęs trūktelėjo pečiais. 

— Nemanau, kad iš jų būtų galima ką nors išpešti, — pasakė 
jis — Geriau einam apie namą — pažiūrėsim, kodėl vagis pasi- 
rinko būtent šį kambarį. Mano galva, didesni svetainės ir valgo- 
mojo langai jam būtų labiau tikę. 

— Bet nuo kelio jie geriau matomi, — spėjo ponas Džozefas. 

— A, teisybė, tada suprantama. Va durys, kurias būtų galė- 
jęs bandyti atidaryti. Kam jos? 

— Čia šoninės durys visokiems krautuvininkams ir amatinin- 
kams. Aišku, nakčiai užrakinamos. 

— Ar kada anksčiau bandė kas nors pas jus laužtis? 

— Niekad,— atsakė mūsų klientas. 

— Ar namuose yra sidabro indų ar šiaip vertybių, viliojan- 
čių vagis? 

— Nieko ypatingo. 

Holmsas vaikštinėjo aplink namus, susikišęs rankas į kiše- 
nes, nerūpestingai nusiteikęs, kas buvo visiškai jam nebūdin- 
ga. 

— Beje, — jis kreipėsi į Džozefą Harisoną,— jūs, regis, bu- 

vote užtikęs vietą, kur tas valkata aplaužė tvorą. -Eime pažiū- 
rėti! 

Jaunasis dručkis privedė mus prie tvoros, kurios vienas mie- 
tas buvo suskeldėjęs ir karojo mažas jo šipuliukas. Holmsas nu- 
silaužė jį ir kritiškai apžiūrėjo. 

— Manote, kad jis nuskeltas šiąnakt? Sakyčiau, kad jis čia 
kadaruoja nuo kažin kada, argi ne? 

— Gali būti. | 

— Be to, nėra jokių pėdsakų, kad būtų kieno šokta. į aną 
pusę. Ne, čia nieko nelaimėsime. Geriau grįžkime į miegamąjį 
ir pasitarkime. 

Persis Felpsas ėjo labai lėtai, remdamasis į būsimojo svai- 
nio ranką. Holmsas sparčiu žingsniu pasileido skersai pievelės, 
ir mes buvome prie atviro lango daug anksčiau už juos. 

— Panele Harison,— prakalbo Holmsas labai įtaigiu balsu, — 
jūs privalote čia būti kiaurą dieną. Kad ir kas atsitiktų, neišei- 
kite iš kambario. Būkite čia visą laiką. Tai labai svarbu. 

— Gerai, pone Holmsai, jei jūs taip norite — atsakė nuste- 
busi mergina. 

— Kai eisite miegoti, užrakinkite duris ir raktą pasiimkite. 
Pažadėkite! 

— O Persis? 

— Jis važiuos su mumis į Londoną. 

— O aš turėsiu likti čia? 

— Jo labui. Padarysite jam didžiulę paslaugą. Pažadėkite! 
Gerai! 

Ji mikliai linktelėjo sutikimo ženklan, o tuo tarpu priartėjo 
kiti du. 

— Ko ten viena kiurksai, Ene? — šūktelėjo jos brolis— Eikš 
pas mus, į saulutę! 

— Ne, ačiū, Džozefai. Man truputį skauda galvą, o kambario 
maloni vėsa taip gerai mane veikia. 

— Pone Holmsai, ką dabar pasiūlysite daryti? — paklausė mū- 
sų klientas. 

— Žinote, tirdamį šios nakties incidentą, neturėtume išleisti 
iš akių pagrindinio mūsų reikalo, Jūs labai padėtumėte man, jei 
vyktumėte su mumis į Londoną. 

— Tuoj pat? 

— Na, kai tik susiruošite. Valandos užteks? 


310 


— Jaučiuosi pakankamai stiprus, jei tik turėsite kokios nau- 
dos iš manęs? 

—- Pačią didžiausią. 

— Ar reiks man ten nakvoti? 

— Kaip tik norėjau jums tai pasiūlyti. 

„— Ką gi, jei Mano naktinis draugas vėl ateis manęs aplan- 
kyti, neberas paukštelio. Mes visi esame jūsų valioje, pone Holm- 
sai, ir privalome tiksliai vykdyti jūsų nurodymus. Gal jums 
būtų patogiau, jei mane lydėtų ir žiūrėtų Džozefas? 

— O, ne, mano draugas Votsonas, kaip žinote, yra gydytojas, 
ir jis pasirūpins jumis. Mes čia, jums leidus, papusryčiausime 
ir trečią valandą visi trys drauge važiuosime į miestą. 

Kaip Holmsas tarė, taip ir pasitvarkėme, tik panelė Harison 
pagal susitarimą atsiprašė negalėsianti palikti miegamojo. Kokio 
tikslo siekė mano draugas taip manevruodamas, aš negalėjau 
suvokti, nebent norėjo atskirti merginą nuo Felpso, kuris, sma- 
gus dėl grįžtančios sveikatos bei būsimos veiklos, užkandžiavo 
su mumis valgomajame. Tačiau Holmsas buvo paruošęs dar di- 
desnį siurprizą — palydėjęs mus į stotį ir įlaipinęs į vagoną, ra- 
miai pareiškė dar neketinąs išvažiuoti iš Voukingo. 

— Turiu čia keletą dalykėlių išsiaiškinti. — pasakė jis— Jū- 
sų išvykimas, pone Felpsai, man tam tikru būdu labai padės. 
Votsonai, atvykę į Londoną, padarysite man didelę malonę, jei 
iš karto važiuosite su Mūsų draugu į Beikerio gatvę ir ten lauk- 
site manęs. Laimė, kad esate seni mokyklos draugai — turėsite 
apie ką pakalbėti. Ponas Felpsas galės pernakvoti svečių miega- 
majame, o aš grįšiu pusryčiams, nes yra traukinys, ateinąs į Va- 
terlo stotį aštuntą valandą. 

— O kaip bus su mūsų tyrimais Londone? — gaižiai paklau- 
sė Felpsas. 

— Viską padarysime rytoj. Manau, kad dabar, būdamas čia, 
aš galiu daug daugiau nuveikti. 

— Pasakykite namiškiams, kad tikiuosi grįžti rytoj vakare, — 
šaukė Felpsas, pradėjus traukiniui judėti. 

— Kažin ar aš grįšiu į Brajerbreją — atsakė Holmsas ir links- 
mai pamojavo mums, išvažiuojant iš stoties. 

Traukinyje mes svarstėme tokį mano draugo poelgį, bet nie- 
kaip neįstengėme sugalvoti pakankamai svarbios priežasties, ku- 
zi būtų galėjusi pakeisti veiklos planą. 

— Aš manau, kad jis nori dar paieškoti vakarykštės nakties 

laužimosi pėdsakų, jei ten iš tikrųjų laužėsi vagis. Bent aš tai 
netikiu, kad tai buvo paprastas vagis. 

— Tai kas ten, tavo nuomone, buvo? 

— Dievaži, sakysi, kad čia kalti mano išklerę nervai, bet esu 
įsitikinęs, kad patekau į politinių intrigų tinklą ir dėl kažkokių 
man nesuvokiamų priežasčių sąmokslininkai kėsinasi į mano gy- 
vybę. Tai skamba labai patetiškai, net absurdiškai, bet pasvars- 
tyk faktus! Kodėl vagis turėtų veržtis pro langą į miegamąjį, 
kur nėra jokio grobio, ir dar su tokiu ilgu peiliu rankoje? 

— O gal ten buvo vagies laužtuvas? 

— Ne, ten buvo peilis! Visai aiškiai mačiau, kaip blykste- 
lėjo ašmenys. 

— Bet kodėl, po šimts, kažkas turėtų tave taip nuožmiai per- 
sekioti? | 

— Čia ir yra klausimas! 

— Na, jei Holmsas irgi yra tokios nuomonės, tada aišku, ko- 
dėl jis pasiliko. Tarkim, kad tavo spėjimas teisingas; jei jis su- 
čiups žmogų, kuris kėsinosi į tave praėjusią naktį, jam gerokai 
palengvės surasti ir sutarties grobiką. Nes būtų nesąmonė ma- 
nyti tave turint du priešus: vieną — tave apvogusį, kitą — besi- 
kėsinantį į gyvybę. 

— Bet Holmsas sakė, kad nebus Brajerbrejyje. 

— Aš seniai pažįstu jį — pasakiau, — ir žinau, kad jis niekad 
nieko nedaro be rimtos priežasties.— Po tų mano žodžių ėmėme 
kalbėtis apie kitus dalykus. 

Toji diena man buvo labai sunki. Po ligos dar silpną Felpsą 
nelaimės padarė irzlų ir nervingą. Veltui aš stengiausi sudo- 
minti jį Afganistanu, Indija, visuomeniniais klausimais, bet kuo, 
kad tik atitraukčiau nuo slogių minčių. Bet jis vis grįždavo prie 
pražuvusios sutarties, vis klausinėjo, spėliojo, samprotavo, ką 
daro Holmsas, kaip pasielgs lordas Houldherstas, kokių naujie- 
nų sužinosime kitą rytą. Vakarui lėtai slenkant, jo jaudinimasis 
tapo visiškai nepakeliamas. 

— Tu aklai tiki Holmsu? 

— Mačiau jį darant nuostabius dalykus. 

— Bet jam niekad neteko narplioti tokio keblaus kaip šis 
uždavinio? 

— Dar ir kiek! Jis yra sprendęs daug sunkesnių kazusų be 
jokių Matomų įkalčių, ir viskas baigdavosi sėkmingai. 

— Bet tada ant kortos nestovėdavo valstybės interesai? 

'— Šito negaliu pasakyti. Bet žinau, kad Šerloko Holmso pa- 
galbos yra prašę trys Europos monarchai, labai svarbių proble- 
mų verčiami. 

— Tu gerai jį pažįsti, Votsonai. Jis toks mįslingas žmogus, 
tas Holmsas, kad niekad nežinau, kaip turėčiau jį suprasti. Kaip 
manai, ar galima juo iki galo pasikliauti? Ar jis tikisi sėkmin- 
gai užbaigti mano bylą? 

— Jis nieko nesakė. 

— Tai blogas ženklas. 

— Priešingai, Esu pastebėjęs, kad, pametęs pėdsakus, jis pap- 
rastai pasisako. O kai atranda siūlo galą, bet abejoja, ar tikrai 
prieis kamuolį, tada tyli kaip kapas. Žinai ką, niekam nebus 
jokios naudos, jei taip dėl tų reikalų nervinsimės, todėl geriau 
eime miegoti, kad rytą, kai atvyks Holmsas su šiokiomis ar to- 
kiomis žiniomis, būtume pailsėję. 

Pagaliau įkalbėjau savo bičiulį paklausyti mano patarimo, 
tačiau, sprendžiant iš jo įsiaudrinimo, maža buvo vilties, kad 
jis užmigs. Jo nuotaika užsikrėčiau ir aš, nes pusę nakties blaš- 
kiausi lovoje, galvodamas apie tą keistą dalyką, kurdamas vie- 
ną už kitą neįmanomesnes teorijas. Kodėl Holmsas pasiliko Vou- 
kinge? Kodėl prašė panelės Harison neišeiti visą dieną iš ligonio 
miegamojo? Kodėl jis taip rūpestingai slėpė nuo Brajerbrejo 
žmonių, kad ketina likti? Taip laužiau galvą, stengdamasis atsa- 
kyti į tuos klausimus, kol galop užmigau. 

septintą valandą pabudau ir iš karto nuėjau į Felpso kam- 
barį, kur radau jį visiškai išvargusį po nemigo nakties. Jo pirmas 
klausimas buvo, ar grįžo Holmsas. 

— Kada žadėjo, tada ir grįš — atsakiau, — nei anksčiau, nei 
vėliau. 

Kaip sakiau, taip ir buvo. Tuoj po aštuntos atidardėjo prie 
durų kebas, iš kurio išlipo mūsų draugas. Stovėdami prie lango, 
matėme rūstų, išbalusį Holmso veidą, subintuotą kairiąją ran-- 
ką. Įėjęs į namus, jis ne iš karto užlipo pas mus. 

— Atrodo, kad jam nepasisekė, — jaudinosi Felpsas. 

Turėjau pripažinti jį esant teisų. 

— Ko gero, problemos rakto reikia ieškoti mieste. 

Felpsas suaimanavo. 

— Nežinau kodėl, — pasakė jis — bet aš taip tikėjausi jį su- 
grįšiant su geromis naujienomis. Vakar jo ranka nebuvo perriš- 
ta. Kas jam atsitiko? 

— Jūs nesužeistas, Holmsai? — paklausiau, kai mano draugas 
įėjo į kambarį. 

— Et, nusibrozdinau per savo negrabumą,— atsakė pasisvei- 
kinęs.— Tas jūsų įvykis, pone Felpsai, tikrai viena painiausių iš 
visų Mano tirtų bylų. 

— Ašir bijojau, kad būsite priremtas prie sienos. 

— Tikrai kietas riešutas. 

— Sprendžiant iš aprištos rankos, patekote į kokią bėdą? — 
paklausiau — Ar nepapasakotumėte, kas atsitiko? 

— Po pusryčių, mielasis Votsonai. Nepamirškite, kad šį ry- 
tą, kvėpuodamas nuostabiu Sario oru, sukoriau trisdešimt mylių. 
Tikriausiai niekas taip ir neatsiliepė į mano skelbimą dėl ke- 
bot Na, negalima norėti, kad visą laiką viskas eitų kaip iš 
pypkės. 

Stalas buvo padengtas, ir man jau beskambinant į virtuvę, 
įėjo ponia Hadson, nešina arbata ir kava. O po kelių minučių 
j: atnešė tris uždarus indus, ir mes visi sėdom pusryčiauti: iš- 
alkęs kaip vilkas Holmsas, degantis smalsumu aš ir juodžiausios 
depresijos slegiamas Felpsas. 

— Ponia Hadson šiandien kaip reikiant pasistengė, — pasakė 
Holmsas, atidengęs indą, kuriame buvo keptas viščiukas su dar- 
žovių garnyru.— Jos kulinariniai sugebėjimai šiek tiek riboti, bet 
kaip škotė turi supratimą, kas yra geri pusryčiai. O kas pas jus, 
Votsonai2 

— Kiaušinienė su kumpiu, — atsakiau. 

— Trgi neblogai! O ką jūs, pone Felpsai, valgysite? 

— Ačiu, aš nieko nenoriu valgyti, — atsakė Felpsas. 

— Na jau! Bent paragaukite, kas jums patiekta. 

— Ačiū, aš tikrai nieko nenoriu. 

— Na tada,— pasakė Holmsas, šelmiškai mirktelėjęs,— gal ne- 
atsisakysite man patarnauti? | 

Felpsas pakėlė dangtelį, riktelėjo ir suakmenėjo baltu kaip 
lėkštė, į kurią spoksojo, veidu. Ant jos gulėjo melsvai pilko 
popieriaus ritinėlis. Paskui čiupo jį, ryte prarijo akimis jo tu- 
rinį ir kaip pamišęs ėmė šokinėti po kambarį, spausdamas jį prie 
krūtinės, ir šūkaloti iš džiaugsmo. Paskui sudribo į krėslą toks. 
išsekęs ir pavargęs Nuo jausmų antplūdžio, jog turėjome įpilti 
jam į burną konjako, kad neapalptų. 

— Na, na, — ramino jį Holmsas, tapnodamas per petį — Žino- 
ma, nereikėjo man taip staigiai užgriūti jus, bet, va, Votsonas 

paliudys, kad niekaip negaliu apsieiti be dramatiškų efektų. 

Felpsas pagriebė jo ranką ir pabučiavo. 

— Tegul laimina jus Dievas! — sušuko jis — Jūs išgelbėjote 
mano garbę! 

— Na, mano paties garbė kabojo ant plauko,— pasakė Holm- 
sas.— Dievaži, apsiėmus neatskleisti nusikaltimo man yra lygiai 
toks pat smūgis, kokį patyrėte jūs, neįvykdęs pavedimo. 

Felpsas įsikišo dokumentą į vidinę švarko kišenę. 

— Širdis neleidžia trukdyti jums pusryčiauti, bet mirštu iš 
smalsumo: kaip atgavote ir kur buvo sutartis? 

Šerlokas Holmsas gurkštelėjo puodelį kavos ir ėmėsi kiauši- 
-nienės su kumpiu. Pavalgęs pakilo nuo stalo, užsidegė pypkę ir 
patogiai įsitaisė savo krėsle, 

— Papasakosiu jums viską — nuo ko pradėjau ir kaip baigiau 
tą reikalą, — pradėjo jis— Palikęs jus stotyje, aš, grožėdamasis 
puikia Sario gamta, nuostabiai maloniai pasivaikščiojau, kol pri- 
ėjau dailutėlį Riplio kaimelį, kur užeigos namuose išgėriau ar- 
batos, dėl viso pikto prisipildžiau gertuvę ir įsidėjau į kišenę 
sumuštinių. Ten pabuvau iki vakaro, o tada vėl pasileidau į 
Voukingą ir vos saulei nusileidus pasiekiau kelią, vedantį į Bra- 
įerbreją. Palaukeęs, kol kelias ištuštėjo, nors ten, man regis, nie- 
kad ir nebūna daug praeivių, priėjau prie jūsų namų ir, perli- 
pęs tvorą, atsidūriau sode, 

— Bet vartai tikriausiai buvo neužrakinti! — sušuko Felp- 
sas. 

— Taip, bet kartais man ant seilės užeina keisčiausi Norai. 
Pasirinkau tą vietą, kur auga trys eglės, kad jų šakos slėptų 
mane nuo kokių nors akių iš namo, Paskui pakrūmėmis nušliau- 
žiau į kitą pusę ir, slinkdamas nuo vieno krūmo prie kito — pa- 
žvelkite, kokie mano kelnių keliai, — pasiekiau rododendrų guo- 
tą, esantį priešais jūsų miegamojo langą. Ten atsitūpiau ir lau- 
kiau, kas bus toliau. 

Jūsų kambario langai nebuvo uždengti, tad mačiau ten prie 
stalo sėdinčią ir skaitančią knygą panelę Harison. Po dešimtos 
užvertė ją, užvėrė langines ir išėjo. Girdėjau uždarant duris ir 
buvau įsitikinęs, kad pasuko raktą. 

— Raktą? — nustebo Felpsas. 

— Taip, aš prašiau panelę Harison užrakinti duris ir pasi- 
imti raktą, kai eis miegoti. Ji rūpestingai vykdė visus mano 
nurodymus, ir, dievaži, be jos pagalbos jūs dabar neturėtumėte 

savo kišenėje sutarties. Jai išėjus, šviesos visur užgeso, 0 aš 
likau tupėti tarp rododendrų krūmų. 

Buvo graži naktis, bet vis dėlto labai išvargau budėdamas. 
Aišku, mane buvo apėmęs sportinis azartas, kurį jauti prie van- 
dens, tykodamas stambaus laimikio. Bet laikas slinko baisiai lėtai, 
kaip ir tada, Votsonai, kai sėdėjome tamsiame kambaryje, spręs- 
dami margosios juostos problemėlę. Ne kartą pamaniau, kad 
sustojo Voukingo bažnyčios laikrodis mušantis kas ketvirtį va- 
landos. Pagaliau apie antrą valandą nakties staiga išgirdau ty- 
lutėlį garsą — kažkas atsargiai stūmė durų velkę ir pasuko rak- 
tą. Po akimirkos atsidarė šoninės durys ir į mėnesieną žengė 
ponas. Džozefas Harisonas. 

— Džozefas?| — sušuko Felpsas. 

— Buvo be kepurės, užsimetęs ant pečių apsiaustą taip, kad, 
kilus pavojui, galėtų juo prisidengti veidą. Pirštų galais nuslin- 
ko pasieniu ir, pasiekęs langą, išsitraukė ilgą peilį. Ikišo jį tarp 
lango rėmų ir pakėlė kabliuką. Atidaręs langą, per langinių ply- 
šį peiliu nustūmė jų skersinį ir atvėrė jas. Iš ten, kur tupėjau, 
buvo puikiai matyti kiekvienas jo judesys. Jis užsidegė dvi žva- 
kes, stovėjusias ant židinio atbrailos, ir ėmėsi vynioti kilimą, 
pradėjęs nuo jo kampo prie durų. Paskui pasilenkė ir išlupo iš 
grindų kvadratinį lentos galą, kuriuo paprastai pridengiami du- 
jinių vamzdžių mazgai. Tas lentos kvadratas dengė trišakę vamz- 
dyno sandūrą, nuo kurios vamzdis ėjo žemyn, į virtuvę. Iš tos 
slėptuvės jis ištraukė nedidelį ritinėlį, įdėjo atgal į vietą me- 
dinį kvadratą, atvyniojo kilimą, užpūtė žvakes ir nušoko nuo 
palangės tiesiog man į glėbį, nes laukiau jo, stovėdamas po 
langu. 

Turiu pasakyti, kad jis daug pasiutesnis, negu maniau, tas 
ponaitis Džozefas. Jis puolė mane su peiliu, perrėžė krumplius, 
o aš turėjau du kartus į jį kibti, kol galop įveikiau. Jis buvo 
gatavas kad ir viena akimi, kuria dar matė, mane suėsti, kai 
baigėsi susirėmimas, bet vis dėlto pakluso šveiko proto balsui 
ir atidavė popierius. Juos gavęs, paleidau Džozefą, bet šį rytą 
apie visą įvykį detaliai telegrafavau Forbsui. Jei spės pagauti 
savo paukštelį, labai gerai. Bet jei ras, kaip Manau, narvelį tuš- 
čią, bus dar geriau, ypač vyriausybei. Man atrodo, jog lordas 
Houldherstas dėl vienų, o ponas Persis Felpsas dėl kitų priežas- 
čių bemeilytų, kad garsas apie tą įvykį nepasklistų. 

— Viešpatie Dieve! — išstenėjo mūsų klientas.— Negi per tas 

dešimt mano agonijos savaičių pavogtasis dokumentas visą laiką 
žuvo Mano paties kambaryje? 

— Kaip tik taip! 

— Džozefas| Džozefas niekšas ir vagis? 

— Taigi! Deja, Džozefas yra daug pavojingesnis slapukas, 
negu atrodo iš pažiūros. Kiek jis užsiminė šiąnakt, supratau jį 
esant kiaurai prasilošusį biržoje ir pasiruošusį ką tik nori pa- 
daryti, kad tik pataisytų savo reikalus. Tam baisiam egoistui, 
pamačiusiam progą pasipelnyti, buvo nė motais nei sesers lai- 
mė, nei jūsų garbė. 

Ponas Felpsas susmuko krėsle. 

— Man tiesiog galva sukasi, — pasakė jis— Jūsų žodžiai ap- 
stulbino mane, 

— Jūsų atvejo pagrindinis sunkumas tas,— aiškino Holmsas 
mokytojo tonu — kad buvo labai daug įkalčių. Svarbiausieji bu- 
vo apnešti šalutiniais, mažai reikšmingais faktais. Mums reikėjo 
iš jų atsirinkti esminius, juos surikiuoti eilės tvarka, kad ga- 
dėtume atkurti įvykių seką. Aš pradėjau įtarti Džozefą todėl, 
kad ketinote grįžti su juo namo tą vakarą; vadinasi, jis galėjo 
pakeliui užeiti pas jus, nes žinojo, kur yra jūsų kabinetas Už- 
sienio reikalų ministerijoje. Kai išgirdau, kad kažkas labai sten- 
gėsi patekti į jūsų miegamąjį, kuriame tik jis galėjo ką nors 
paslėpti, — juk sakėte, kad Džozefą iškraustė iš to kambario, jums 
grįžus su gydytoju, — Mano įtarimai virto įsitikinimu, juolab kad 
buvo brautasi pirmą naktį, kai miegojote be slaugės, o tai by- 
ioja, jog įsibrovėlis žinojo, kas dedasi namuose. 

— Koks buvau aklas! 

— Aš atkūriau tokią įvykių seką: Džozefas Harisonas įeina 
į ministeriją iš Čarlzo gatvės ir, žinodamas kelią, drožia tiesiai 
į jūsų kabinetą, o jūs tuo tarpu iš jo išeinate,. Nieko neradęs, 
ima skambinti varpeliu ir tą pačią akimirką jo akys užkliūva 
už išskleisto ant stalo dokumento. Iš pirmo žvilgsnio suvokęs, 
kad atsitiktinumas pateikė jam didelės vertės valstybinį doku- 
mentą, jis griebia jį į kišenę ir dingsta. Tik po kelių minučių, 
atmenate, užsimiegojęs durininkas atkreipia jūsų dėmesį į vaI- 
pelį, o tiek laiko visiškai pakako vagiui pabėgti. 

Jis parvažiuoja į Voukingą pirmu traukiniu; išstudijavęs sa- 
vo grobį bei įsitikinęs jo didžiule verte, paslepia jį, jo many- 
mu, į labai saugią vietą, ketindamas po dienos kitos nugabenti 
į prancūzų ar kokią kitą ambasadą, kur duotų daugiau pinigų. 

Staiga sugrįžiate jūs. Be jokio išankstinio perspėjimo jis iškraus-- 
tomas iš to kambario. Nuo to vakaro vis kas nors jame esti, ir“ 
jis niekaip negali atsiimti savo lobio. Tokia padėtis, matyt, jį 
varė iš proto. Bet pagaliau yra galimybė. Jis bando isivogti į 
kambarį, bet jūsų budrumas jam sutrukdo. Atmenate, jūs tą 
vakarą neišgėrėte savo įprastų vaistų. 

— Atmenu. 

— Manau jį pasistengus, kad tie vaistai būtų veiksminges- 
ni, ir buvus tikrą, kad nieko negirdėsite. Aš sumečiau, kad, pa- 
sitaikius pirmai progai, jis pakartos savo žygį. Kaip tik tokia 
ir rados, jums palikus kambarį. Visą dieną laikiau panelę Hari- 
son jūsų miegamajame, kad jis neužbėgtų mums už akių. Pas- 
kui, sudaręs regimybę, kad nebėra jokių kliūčių, aš, kaip jau: 
pasakojau, pasislėpęs budėjau. Buvau beveik tikras, kad doku- 
mentas miegamajame, bet nenorėjau, jo ieškodamas, versti grin- 
dų, lupti lentų. Todėl leidau jam pačiam pasiimti jį iš slėptuvės 
ir išvengiau daugybės vargo. Ar dar reikia ką paaiškinti? 

— Kodėl pirmą kartą jis veržėsi pro langą? — paklausiau.— 
Juk galėjo įeiti pro duris? 

— Jam būtų reikėję pereiti septynis miegamuosius. Kita ver- 
tus, lengviau ir išeiti į pievelę. Kas dar neaišku? 

-— Jūs nemanote, kad jis ketino mane nužudyti? — paklausė: 
Felpsas.— Peilis buvo tik įrankis langui atidaryti? 

— Gali būti, — atsakė Holmsas, trūktelėjęs pečiais.— Bet vie- 
na tikrai galiu pasakyti: ponas Džozefas Harisonas yra toks džen- 
telmenas, kurio gailestingumu jokiu būdu nenorėčiau pasikliauti. 


XI 
PASKUTINĖ HOLMSO BYLA 


Sunkia širdimi imu plunksną rašyti šiuos paskutinius žodžius, 
atskleidžiančius ypatingus mano draugo pono Holmso sugebėji- 
mus. 

Padrikai ir, kaip esu tvirtai įsitikinęs, gana nevykusiai mė- 
ginau pateikti keletą ataskaitų apie neįprastą mano bendradar- 
biavimą su Šerloku Holmsu, kai mudu pirmą kartą susitikome tir- 
dami „Kraujo spalvos etiudo“ bylą, iki pat „Jūrų sutarties“, ku- 

zi, be abejonės, turėjo didelę įtaką būsimiems rimtiems tarptau- 
žiniams įvykiams, 

Ketinau daugiau neberašyti ir neminėti įvykio, palikusio ma- 
no gyvenime tokią tuštumą, kurios ir per dvejus metus neįsten- 
giau niekuo užpildyti. Tačiau imtis plunksnos mane privertė 
paskutiniai pulkininko Džeimso Moriarčio laiškai, kuriuose jis 
gina mirusio savo brolio garbę. Man nebuvo kitos išeities, o 
+ik papasakoti visuomenei, kaip viskas iš tikrųjų nutiko. Tiktai 
aš vienas žinau visą tiesą apie tuos įvykius ir džiaugiuosi, kad 
atėjo metas, kai nėra jokio reikalo ilgiau jų slėpti. 

Kiek prisimenu, buvo išspausdinti tik trys pranešimai: 1891 
metų gegužės 6 dieną žinutė „Žurnal de Ženev“, Roiterio agen- 
iūros telegrama Anglijos laikraščiuose gegužės 7 dieną ir galų 
gale tie minėtieji laiškai. Iš jų pirmasis ir antrasis pranešimai 
buvo nepaprastai trumpi, o laiškai, kaip tuojau įrodysiu, visiš- 
kai iškraipo faktus. 

Pirmiausia mano pareiga papasakoti, kas iš tikrųjų įvyko tarp 
profesoriaus Moriarčio ir pono Šerloko Holmso. 

Reikia pasakyti, kad po mano vedybų, kai ir aš pradėjau 
verstis privačia praktika, buvę labai artimi mano ir Holmso san- 
tykiai kiek pasikeitė. Jis kartkartėmis užeidavo pas mane, kai 
prireikdavo pagalbininko tyrimams, bet šie apsilankymai vis re- 
tėjo ir retėjo, todėl 1890 metais aprašiau tik tris jo bylas. Tų 
metų žiemą ir ankstyvą 1891-ųjų pavasarį laikraščiai rašė, kad 
Holmsą pakvietė Prancūzijos vyriausybė ypač svarbiu reikalu. 
Aš gavau du laiškus iš Holmso, išsiųstus iš Narbono ir Nimo. 
1š jų nusprendžiau, jog jis ketina ilgam pasilikti Prancūzijoje. 
Todėl labai nustebau, kai balandžio 24-ąją pamačiau jį įžengiant 
4 Mano kabinetą. Man iš karto krito į akis, kad jis atrodė dar 
labiau pablyškęs ir sulysęs negu pirmiau. 

— Taip, atsakomai nusiplūkiau,— tarė svečias, greičiau at- 
sakydamas į mano žvilgsnį negu į žodžius.— Pastaruoju metu 
inan buvo sunkoka. Neprieštarausit, jeigu uždarysiu langines? 

Tada kambaryje švietė vien stalinė lempa, prie kurios aš 
skaitydavau. Atsargiai skersomis Holmsas apėjo kambario pasie- 
aiu, uždarė visas langines ir rūpestingai jas užsklendė. 

— Jūs ko nors bijote? — paklausiau Ho:msą. 

— Taip, bijau. 

— Ko gi? 

—- Orinio šautuvo. 

— Brangusis mano Holmsai, ką visa tai reiškia? 

— Aš manau, kad jūs, Votsonai, pakankamai mane pažįstate 
ir anaiptol nelaikote manęs bailiu. Vis dėlto nepaisyti gresian- 
čio pavojaus būtų greičiau kvailystė negu drąsa. Malonėkite duo- 
ti Man degtuką. 

Holmsas užsirūkė cigaretę, ir atrodė, tarsi dūmas jį būtų nu- 
raminęs. 

— Pirmiausia atsiprašau, kad taip vėlai atėjau, — tarė jis.— 
Ir, be to, noriu jus paprašyti, kad išeiti leistumėte pro užpaka- 
linę sodo sieną. 

— Bet ką visa tai reiškia? — paklausiau nustebęs. 

Holmsas kilstelėjo ranką, ir lempos šviesoje pamačiau du su- 
žalotus, kruvinus krumplius. 

— Kaip matote, tai menki juokai, — pasakė jis šypsodama- 
sis.— Šitaip galima ir visos rankos netekti. O kur ponia Vot- 
son? 

— Ji išvažiavo į svečius. 

— Iš tiesų! Tai jūs vienas namie? 

— Vienų vienas. 

— Tuomet aš su ramesne širdimi jums siūlau kokiai savaitei 
išvažiuoti kartu su manim į žemyną. 

— Kurį 

— Bet kur. Man vis tiek. 

Toks pasiūlymas man pasirodė labai keistas. Holmsas nebuvo 
pratęs be tikslo švaistyti laiką, ir tas pablyškęs, iškankintas vei- 
das rodė man, kad jo nervai baisiai įtempti. Jis pastebėjo klau- 
siamą mano žvilgsnį ir, atsirėmęs rankomis į kelius bei suglau- 
dęs rankų pirštų galiukus, pradėjo aiškinti. 

— Jūs tikriausiai nieko negirdėjote apie profesorių Moriar- 
tį? — paklausė Holmsas. 

— Niekados negirdėjau. 

— Tai tiesiog geniali ir nuostabi asmenybė. Šis žmogus api- 
painiojo savo tinklais visą Londoną, o niekas apie jį net negir- 
dėjo. Štai kodėl jis ir geba pridaryti tokią aibę nusikaltimų. 
Prisipažinsiu, Votsonai, jei man pasisektų nugalėti šį žmogų ir 
išvaduoti visuomenę nuo to, tada Manyčiau, jog tai mano veiklos 
apvainikavimas, ir būčiau pasirengęs pradėti kokį ramesnį dar- 
bą. Tarp mūsų kalbant, paskutinės bylos, kuriomis turėjau pro- 
gos šiek tiek pasitarnauti Skandinavijos karališkajai šeimai bei 
Prancūzijos Respublikai, leido man gyventi pagal mano norus 


320 


ir kuo daugiau atsidėti chemijos tyrimams. Tačiau, Votsonai, ne-- 
galiu ilsėtis, negaliu ramiai sėdėti, kolei toks žmogus kaip pro- 
fesorius Moriartis ramiai vaikštinėja Londono gatvėmis. 

— Ką gi jis padarė? 

— Jo biografija ypatinga. Kilęs iš geros šeimos, gavęs pui- 
kų išmokslinimą, iš prigimties apdovanotas fenomenaliais mate- 
mMatiko gabumais. Dvidešimt vienų metų parašė traktatą apie 
Niutono binomą ir tuo išgarsėjo visoje Europoje. Dėl to gavo 
viename nežymiame provincijos universitete matematikos kated- 
rą, ir, atrodė, jo laukė puikiausia ateitis. Bet šis Žmogus pavel-- 
dėjo šėtoniškus polinkius. Nusikaltėlio kraujas teka jo gyslo- 
mis. Ir jis, užuot pasitaisęs, vis žiaurėjo ir dėl savo intelekto: 
talentų tapo dar pavojingesnis. Pikti gandai sklido apie jį tame 
universiteto miestelyje, kol galų gale jis buvo priverstas atsi- 
sakyti katedros ir persikraustyti į Londoną, kur ėmė rengti eg-- 
zaminams jaunus karininkus. Tai visiems žinomi faktai, o dabar 
pasiklausykite, ką man pačiam pasisekė ištirti. 

Kaip žinote, Votsonai, niekas kitas Londone taip gerai ne- 
pažįsta nusikaltėlių pasaulio kaip aš. Ir štai jau kiek laiko jau- 
čiu, kad už daugelio nusikaltėlių nugarų veikia kažkokia man. 
nežinoma, puikiai organizuota, gerai užsimaskavusi jėga, visa- 
dos stojanti skersai kelio įstatymams. Kiek kartų įvairių įvai-- 
riausiuose nusikaltimuose,— ar tai būtų suklastojimas, apiplėši- 
mas, ar žmogžudystė — aš jutau tos jėgos ranką ir įžvelgiau jos: 
pėdsakus net daugelyje kitų nusikaltimų, kurių pats netyriau. 
Kiek metų stengiausi nuplėšti uždangą, slepiančią šią paslaptį, ir 
pagaliau išmušė valanda, kai aš, užtikęs siūlo galą, ėmiau narp- 
lioti kamuolį ir po tūkstančio gudrių vingių prisikasiau iki bu- 
vusio profesoriaus, matematikos įžymybės Moriarčio. 

Jis yra nusikaltimų Napoleonas, Votsonai, Jis — pusės visų. 
piktadarysčių ir beveik visų nesusektų nusikaltimų mieste or- 
ganizatorius. Tai — genijus, filosofas, žmogus, sugebąs abstrak- 
čiai mąstyti. Jis turi geriausią smegeninę. Jis sėdi romus, tary- 
tum voras voratinklio viduryje. Tačiau šis voratinklis turi tūks- 
tančius spindulių, tad Moriartis kuo geriausiai žino kiekvieną 
virptelėjimą. Jis pats mažai ką daro. Tiktai planuoja. Tačiau: 
turi daugybę nepaprastai drausmingų agentų. Jeigu reikia pa- 
daryti nusikaltimą, — sakysime, pavogti kokį dokumentą, apiplėš- 
ti namą ar nužudyti žmogų, — užtenka tik pranešti profesoriui, 
nusikaltimas bus organizuotas ir įvykdytas. Agentą gali sučiup- 

ti. Tokiais atvejais atsiras pinigų jam išpirkti arba ginti teisme, 
"Tačiau svarbiausias vadovas, tas, kuris pasiuntė agentą, niekados 
neįklius — jis net neįtariamas. Šit kokiai organizacijai, Votso- 
nai, susekti ir sunaikinti aš paskyriau visas jėgas. 

Tačiau profesorius buvo taip gerai užsimaskavęs ir taip gud- 
riai apsisaugojęs, kad, nors dėjau didžiules pastangas, atrodė 
neįmanoma pateikti pakankamai įrodymų, jog jį būtų galima 
patraukti teismo atsakomybėn. Jūs žinote, brangusis mano Vot- 
sonai, kad aš nepėsčias, bet netgi po trijų Mėnesių buvau pri- 
verstas prisipažinti, jog galų gale sutikau savęs vertą priešinin- 
ką. Mano baimė dėl jo nusikaltimų išblėso stebintis jo sumanu- 
mu. Tačiau pagaliau jis padarė klaidą, labai mažutę, mažą 
klaidelę, bet net ir tiek nebuvo galima jam apsirikti, kai iš pas- 
kos lipau ant kulnų. Aišku, aš pasinaudojau ta klaida ir, pradėjęs 
tyrimus kaip tik nuo .čia, ėmiau regzti apie profesorių savo tink- 
lą, kurį dabar tereikia užspęsti. Po trijų dienų, tai yra ateinantį 
pirmadienį, viskas bus išspręsta, ir profesorius su svarbiausiais 
savo gaujos vadeivomis paklius policijai į rankas. O paskui pra- 
sidės didžiausias šio šimtmečio teismo procesas, kuris atskleis 
daugiau kaip keturiasdešimt paslapčių. Tačiau jei tik mes per 
anksti krustelėsime, jie gali išslysti mums iš rankų netgi pačią 
paskutinę akimirką. 

Viskas būtų vykę sklandžiai, jei mano veiksmų nebūtų ži- 
nojęs profesorius Moriartis. Tačiau jis yra pernelyg gudrus. Mo- 
riartis sekė kiekvieną mano žingsnį, kai spendžiau aplinkui kil- 
pas. Ne kartą jis bandė pasprukti iš jų, bet aš vis užbėgdavau 
už akių. Sakau tau, mano bičiuli, jei spaudoje pasirodytų smul- 
kiai aprašyta visa šios nebylios dvikovos medžiaga, tai būtų 
vienas nuostabiausių veikalų detektyvo istorijoje. Dar niekados 
nebuvau taip aukštai iškilęs ir dar niekad nebuvau taip stipriai 
spaudžiamas priešininko. Jis kirto skaudžiai, bet aš smogiau dar 
skaudžiau. 

Šiandien žengti paskutiniai žingsniai, ir visiškai užbaigti by- 
lą trūksta tiktai trijų dienų. Kai sėdėjau savo kabinete viską 
apsvarstydamas, staiza atsivėrė durys, ir priešais mane pasirodė 
profesorius Moriartis. 

Atvirai kalbant, Votsonai, mano nervai geležiniai, bet, turiu 
prisipažinti, virptelėjau pamatęs savo kambario tarpduryįe Žžmo- 
gų, kuris taip stipriai buvo užvaldęs visas mano mintis. Kaip 
profesorius atrodo, aš jau seniai žinojau. Jis labai aukštas ir 

liesas, balta kakta išsišovusi lyg kupolas, o akys giliai įkritu- 
sios. Švariai apsiskutęs, pablyškęs, asketiško veido: jo bruožuo- 
se iš tiesų likę kažkas profesoriška. Nuo ilgo sėdėjimo jis buvo 
kiek gunktelėjęs, su palinkusia priekin galva, kuri lėtai, tarsi 
gyvatės, krypavo į šalis. Moriartis įsmeigė į mane skvarbų. 
žvilgsnį. 

„Jūsų ne taip išsivysčiusi kakta, kaip tikėjausi, — galų zale 
prabilo profesorius.— Pavojingas įprotis, pone Holmsai, chaiato 
kišenėje laikyti užtaisytą ginklą.“ 

Iš tikrųjų, kai jis įėjo, aš tučtuojau supratau, koks didžiulis. 
pavojus man gresia. Juk jam liko vienintelė galima išeitis — 
užčiaupii man burną. Todėl aš, žaibiškai čiupęs iš stalo stal- 
čiaus revolverį, įleidau jį kišenėn ir dabar čiupinėjau per me-- 
Gdžiagą. Po tokios pastabos išsiėmiau ginklą iš kišenės ir, atlau- 
žęs gaiduką, pasidėjau ant stalo. Moriartis toliau sau šypsojos 
ir juokavo, bet kažkokia keista jo akių išraiška mane labai pra- 
džiugino, kad ginklą pasidėjau priešais save. 

„Jūs greičiausiai manęs nepažįstate“, — tarė profesorius. 

„Priešingai, — atsakiau jam,— manau, kad jums turėjo paaiš- 
kėti, jog pažįstu. Prašom sėstis. Jeigu norite ką nors man pasa- 
kyti, galiu jums skirti penkias minutes." 

„Viską, ką norėjau jums pasakyti, jūs jau atspėjote“, — atsa- 
kė Moriartis, 

„Tuomet jūs tikriausiai įspėjote mano atsakymą“, — atšoviau 
jam. 

„Jūs tvirtai laikotės savo nuomonės.“ 

„Labai tvirtai.“ 

Jis kyštelėjo ranką į kišenę, o aš čiupau ginklą nuo stalo. 
Tačiau jis iš kišenės išsiėmė tiktai užrašų knygelę, kurioje buvo 
užrašytos kelios datos. 

„Jūs stojote man skersai kelio sausio ketvirtąją — pasakė pro- 
fesorius.— Dvidešimt trečiąją jūs man vėl pakenkėte. Vasario 
viduryje jūs mane rimtai sutrikdėte, kovo pabaigoje visiškai 
sugriovėte mano planus. O dabar, pačioje balandžio pradžioje, 
aš patekau į tokią padėtį, jog dėl jūsų neatlyžtamo persekio- 
jimo man gresia realus pavojus netekti laisvės. Taip tęstis ne- 
gali." 

„Ką galėtumėte pasiūlyti?" — paklausiau. 

„Jūs privalote mesti šį žaidimą, pone Holmsai,— pagrasino 
profesorius, linguodamas galvą.— Iš tiesų liaukitės.“ 

„Po pirmadienio“, — atsakiau aš jam. 

„Na, na,— perspėjo Moriartis.— Aš nesu tikras, kad kiekvie- 
nas žmogus su jūsų protu suvoks, jog čia gali būti tik viena 
išeitis: pasitraukti iš kelio. Jūs taip pasukote viską, kad mums 
liko tik viena išeitis. Aš tiesiog jutau intelektualinį pasitenki- 
nimą, stebėdamas, kaip jūs veikėte, ir nuoširdžiai jums pasa- 
kysiu, labai apgailestaučiau, jei būčiau priverstas griebtis pačių 
griežčiausių priemonių. Jūs šypsotės, pone, bet BaABEojų, kad 
taip iš tikrųjų atsitiktų.“ 

„Pavojus — nuolatinis mano profesijos palydovas", — S kidsriau 
aš. 

„Čia jau ne pavojus,— pasakė profesorius — o neišvengiama. 
pražūtis. Jūs stojote skersai kelio ne vienam asmeniui, ne in- 
dividui, bet milžiniškai organizacijai, kurios galybės net jūs, 
toks išmintingas žmogus, negalite įsivaizduoti. Jūs turite pasi- 
t:aukti, pone Holmsai, arba būsite sutryptas." 

„Nuogąstauju,— tariau keldamasis,— kad dėl mūsų malonaus 
pokalbio aš galiu praleisti vieną nepaprastai svarbų reikalą, ku- 
xzis Manęs laukia kitoje vietoje.“ 

Moriartis taip pat atsistojo ir tylėdamas liūdnai pakraipė 
„galvą. 

„Na, ką gi— tarė jis pagaliau — Labai gaila, bet aš pada- 
ziau, ką galėjau. Man žinomas kiekvienas jūsų krustelėjimas. 
Iki pirmadienio jūs nieko nepadarysite. Tai dvikova tarp jūsų ir 
manęs, pone Holmsai. Viliatės pasodinti mane į teisiamųjų suo- 
ią. Garantuoju, kad jūs niekados manęs nesunaikinsite. Jeigu. 
tariatės galįs sunaikinti mane, būkite tikras, kad tą patį galiu 
4r jums padaryti.“ 

„Jūs pasakėte man keletą komplimentų, pone Moriarti— ta- 
xiau aš jam.— Leiskite ir man panašiai atsilyginti. Todėl pasa- 
kysiu, kad visuomenės labui mielai priimčiau antrąjį atvejį, jeigu 
tik išsipildytų pirmasis: 

„Jums galiu mielai pažadėti antrąjį, tik ne pirmąjį“, — pašai- 
iai pratarė Moriartis ir, atsukęs man pakumpusią savo nugarą, 
žengė pro duris žvalgydamasis bei mirkčiodamas, 

Toks buvo vienintelis mano pokalbis su profesoriumi. Ir pri- 
sipažinsiuų, jis man padarė slogų įspūdį. Jo maloni, tiksli kalbė- 
sena vertė tikėti jo nuoširdumu, kuris nebūdingas paprastiems 
nusikaltėliams. Žinoma, jūs galite pasakyti: „Kodėl nepasitelkti 

prieš jį policijos?“ Bet juk smogs ne jis pats, o jo agentai. Aš 
turiu puikiausių įrodymų, kad taip atsitiktų. 

— Jus jau buvo užpuolę? 

— Brangusis mano Votsonai, profesorius Moriartis ne iš tų, 
kurie mėgsta atidėlioti. Apie vidurdienį išėjau į Oksfordo gatvę 
atlikti kai kokių reikalų. Pereidamas gatvę ties Betniko ir Vel- 
beko gatvėmis, pamačiau dvikinkį furgoną, kaip viesulas at- 
ūžiantį tiesiai į mane. Vos spėjęs užšokti ant šaligatvio, tik per 
kokią sekundės dalelę išsigelbėjau. Furgonas pasuko už Meri- 
bamo skersgatvio ir bematant dingo. Dabar jau nenužengiau nuo. 
šaligatvio, bet, kai tik ėjau Viro gatve, nuo vieno namo stogo 
nukrito po mano kojomis plyta ir subiro į smulkiausius gaba- 
lėlius. Pašaukiau policininką ir liepiau apžiūrėti vietą. Ant stogo 
buvo paruoštos remontui šiferio ir plytų krūvos, ir pareigūnai 
mane tikino, jog vėjas nupūtė vieną plytą. Aišku, aš geriau už 
juos žinojau, kas čia nutiko, bet neturėjau jokių įrodymų. Tuo- 
met, pasiėmęs kebą, nuvažiavau į savo brolio namus Pel Mele, 
kur ir prabuvau dieną. Iš ten patraukiau tiesiog pas jus. Pake-- 
liui mane užpuolė kažkoks chuliganas su vėzdu. Aš partrenkiau 
jį žemėn, ir policija nuvežė tą užpuoliką kalėjiman, bet galiu 
lažintis, kad niekam nepasiseks nustatyti jokių ryšių tarp to 
džentelmeno, į kurio priekinius dantis aš nusibrozdinau savo- 
krumplius, ir to kuklaus matematikos repetitoriaus, kuris grei-- 
čiausiai dabar sprendžia uždavinius lentoje kur nors už dešim- 
ties mylių nuo čia, Taigi nesistebėkite, Votsonai, kad aš, vos 
tik įžengęs į jūsų kambarį, paprašiau, jog leistumėte uždaryti 
langines ir išeiti iš namų ne pro paradines duris, o pro kitur, 
kad niekas manęs nematytų. 

Aš labai dažnai stebėjausi savo bičiulio drąsa, bet šiandien —- 
užvis labiau, kai jis sėdėdamas ramių ramiausiai išsakė, kokie 
pavojai jam grėsė tą siaubingą dieną. 

— Jūs pas mane pernakvosite? — paklausiau. 

— Ne, mano drauguži, būčiau jums pavojingas svečias. Aš: 
jau suplanavau, ką daryti, ir viskas bus gerai. Dabar byla jau 
tiek įsibėgėjo, kad iki arešto gali pati riedėti tolyn ir be ma- 
nęs. Mano pagalbos prireiks teisme. Vadinasi, man geriausia iš- 
važiuoti keletui dienų, per kurias policija imsis ryžtingų veiks- 
mų. Būtų labai malonu, jeigu galėtumėt su manim važiuoti į že- 
myną. 

— Ligonių dabar nedaug,— atsakiau,— ir, be to, turiu pa- 
slaugų kaimyną, kuris mane pavaduos. Todėl mielai važiuosiu. 

— Ar galite išvažiuoti rytoj rytą? 

— Žinoma, jeigu reikia. 

— O taip, net būtinai reikia. Dabar klausykitės mano nuro- 
dymų, ir paprašysiu, mielasis Votsonai, laikytis jų kuo tiksliau, 
nes mudviem teks lošti prieš gudriausią sukčių ir visoje Euro- 
poje galingiausią nusikaltėlių organizaciją. Tad klausykite! Šį- 
vakar į Viktorijos stotį su patikimu pasiuntiniu išsiųsite nead- 
resuotą savo bagažą, kurį ketinate vežtis. Rytą savo tarną pa- 
siųsite vežėjo, tik jis turi imti ne pirmą ir ne antrą pasitaikiusią 
karietaitę. Jūs įsėsite į trečią ir nuvažiuosite į Strendą iki Lo- 
derio pasažo, įteikę vežėjui adresą popieriaus lapelyje, kurio 
paprašysite nenumesti. Iš anksto atsiskaitęs, kai tik jūsų kebas 
sustos, sprukite per pasažą, kad kitą galą pasiektumėt penkio- 
lika minučių dešimtos. Prie pat šaligatvio rasite belaukiančią 
nedidelę karietaitę, vadelėjamą vaikino su stangriu juodu ap- 
siaustu, ties apykakle apsiūtu raudonai. Įsėdę į ją, Viktorijos 
stotį pasieksite kaip tik laiku ir suspėsite į žemyn važiuojantį 
ekspresą. 

— O kur susitiksiu su jumis? 

— Stotyje. Priekyje mums bus rezervuota antroji pirmosios 
klasės kupė. 

— Tai mudu vagone ir susitiksime? 

— Taip. 

Veltui aš meldžiau Holmso pernakvoti pas mane. Buvo aiš- 
ku, kad jis nenori užtraukti nelaimės tiems namams, kurie jį. 
priglaustų. Dėl šios priežasties jis ir nesutiko likti. 

Dar paskubomis taręs keletą nurodymų dėl rytojaus kelio- 
nės, jis atsistojo, išėjo kartu su manim į sodą, perlipo per tvorą 
tiesiog į Mortimerio gatvę, ir netrukus išgirdau, kaip, švilpte- 
lėjęs vežėjui, nuriedėjo gatve. 

Rytą tiksliai įvykdžiau visus Holmso nurodymus. Kebas bu- 
vo pasamdytas taip, kad jokiu būdu mums negalėjo būti paspęsti 
spąstai: Nedelsdamas po pusryčių nuvažiavau į Loderio pasažą. 
ir, jį pralėkęs pasiutišku greičiu, pamačiau, kaip buvo susitarta, 
manęs belaukiančią karietaitę, vadelėjamą labai stambaus, pe- 
tingo vežėjo, įsisupusio į tamsų apsiaustą. Vos tik man įsėdus, 
tas sukirto arkliams ir nubildėjo Viktorijos stotin. 

Viskas klostėsi puikiai. Bagažas manęs jau laukė, tad be di- 

delio vargo radau kupė, kurią man nurodė Holmsas, nes ji buvo 
vienintelė vagone su užrašu „Užimta“. Dabar man nedavė ra- 
mybės tik vienas rūpestis — niekur nebuvo matyti Holmso. Žvilg- 
telėjau į stoties laikrodį — tik septynios minutės liko iki trauki- 
nio išvykimo. Veltui ieškojau keleivių ir palydinčiųjų minioje 
išstypusios savo draugo figūros. Nieko panašaus nebuvo matyti. 
Kelias minutes sugaišau padėdamas vienam dievobaimingam ita- 
iui kunigui, kuris darkyta anglų kalba aiškino nešikui, kad jo 
bagažas turi būti išsiųstas tiesiog į Paryžių. Po to, dar sykį ap- 
sidairęs aplinkui, pasukau į savo kupė, kur užtikau tą patį iš- 
karšusį italą. 

Pasirodo, nors jis ir neturėjo bilieto į šią kupė, nešikas vis 
viena pasodino jį pas mane. Beprasmiška jam buvo aiškinti, kad 
jo kaimynystė man nemaloni: itališkai aš mokėjau prasčiau negų 
jis angliškai, todėl tik abejingai truktelėjau pečiais ir susirū- 
pinęs pro langą žvalgiausi savo draugo. Mane pradėjo imti bai- 
mė, ar kas jam šiąnakt neatsitiko. Jau visos durys buvo užda- 
rytos, ūktelėjo švilpukas, ir staiga... 

— Brangusis mano Votsonai,— kažkas prašneko šalia — jūs 
netgi nesiteikėte pasisveikinti su manim. 

Neapsakomai nustebęs atsigręžiau. Pagyvenęs dvasininkas 
žvelgė atsisukęs į mane, 

Akimirką pranyko raukšlės nuo jo veido, nosis kilstelėjo nuo. 
pasmakrio, atvipusi apatinė lūpa įsitempė, ir burna nebevapėjo, 
blausiose akyse sužibo įprastinė ugnelė, o sulinkusi povyza iš- 
sitiesė. Tačiau visas šis pasikeitimas truko sekundę, ir Holmsas 
vėl dingo taip greitai, kaip buvo pasirodęs, 

— Viešpatie aukščiausias! — šūktelėjau— Kaip jūs mane nu- 
gąsdinote! 

— Mes dar privalome būti labai atsargūs, — sušnibždėjo Holm- 
sas.— Turiu pagrindo manyti, kad jie užtiko mūsų pėdsakus. O, 
štai ir pats Moriartis. 

Holmsui bekalbant, traukinys pajudėjo. Žvilgtelėjęs atgal, 
pamačiau aukštą vyriškį, įnirtingai besiskverbiantį per minią ir 
mojuojantį ranka, tarsi jis būtų norėięs sustabdyti traukinį, Ta- 
čiau jau buvo per vėlu — greitis vis didėjo, ir netrukus stotis 
cinzo Mums iš akių. 

— Taip, griebėsi visų atsargumo priemonių, mes vis dėlto. 
jų atsikratėme,— juokdamasis tarė Holmsas. Paskui jis pakilo, 

musivilko juodą sutaną, nusiėmė skrybėlę ir šią visą Maskuotę 
sudėjo į lagaminą. 

— Ar skaitėte, Votsonai, rytinius laikraščius? 

— Ne, 

— Tuomet nežinote, kas nutiko Beikerio gatvėje. 

— Beikerio gatvėje? M 

— Šiąnakt jie padegė mūsų butą, bet didelės žalos nepa- 
«dlarė. | 

— Viešpatie aukščiausias! Holmsai, juk tai nepakenčiama! 

— Jie, be abejonės, visiškai pametė mano pėdas, kai buvo 
suimtas tas užpuolikas su vėzdu. Kitaip nebūtų suvokę, kad aš 
grįžau namo. Tačiau paskui, kaip pasirodė, jie pradėjo sekti 
jus, ir šitai atvedė Moriartį į Viktorijos stotį. Ar jūs nepadarėte 
kokios klaidos atvažiuodamas? 

— Aš vykdžiau tiksliai viską, ką buvote įsakęs. 

— Ar radote karietą sutartoje vietoje? 

— Taip, ji laukė manęs. 

— Ar pažinote savo vežėją? 

— Ne, 

— Tai buvo mano brolis Maikroftas. Tokiais atvejais negali 
pasikliauti samdytu žmogumi. Dabar mes turime pagalvoti, ką 
daryti su Moriarčiu. 

— Kadangi mudu važiuojame ekspresu, o laivas išplauks, vos 
tik ateis šis traukinys, manau, jog jis mūsų nepavys. 

— Brangusis Votsonai, juk jums sakiau, kad šis žmogus yra 
toks pat apsukrus kaip ir aš. Nejaugi jūs manote, jog mane, at- 
sidūrusį jo vietoje, sutrukdytų tokia menka kliūtis. Na, jeigu 
ne, tai kodėl jūs apie jį taip blogai manote? 

— Na, ką jis gali padaryti? 

— Tai, ką aš daryčiau. 

— Gerai, ką gi jūs darytumėt? 

— Užsakyčiau specialų traukinį. 

— Bet vis viena pavėluotumėte. 

— Jokiu būdu. Mūsų traukinys sustoja Kenterberyje, o ten 
visados tenka užtrukti mažų mažiausiai ketvirtį valandos lau- 
kiant garlaivio. Jis kaip tik tenai Mus ir pasivys. 

— Galima pamanyti, kad nusikaltėlis ne jis, o mes. Įsaky- 
kite suimti jį, kai tik atvyks. 

— Taip paleistume vėjais trijų mėnesių darbą. Mes sugau- 
tume stambią žuvį, bet mažosios paspruktų iš tinklo į visas pu- 

ses. Pirmadienį mes juos visus užspeisime. Ne, suimti dabar jo 
negalima, 

— Tai ką darysim? 

— Išlipsime Kenterberyje. 

— O paskui? 

— Paskui mudu nusidanginsime į kitą Anglijos pašonę — 
Niu Heiveną, o iš ten į Diepą. Moriartis pasielgs taip, kaip ir aš 
daryčiau. Jis nuvažiuos Paryžiun, patikrins mūsų bagažą ir lauks 
mūsų dvi dienas geležinkelio stotyje. Tuo metu mudu nusipirk- 
sime du kitus kelionmaišius, šitaip palaikydami pramonę ir pre- 
kybą tų kraštų, per kuriuos važiuosime, tada ramių ramiausiai 
per Liuksemburgą ir Bazelį patrauksime pailsėti į Šveicariją. 

Išlipę Kenterberyje, sužinojome, kad traukinio į Niu Heive- 
ną teks palaukti kokią valandą. 

Kai aš nusiminusiu žvilgsniu lydėjau greitai dingstantį iš akių 
bagažo vagoną, kur buvo sukrauti mano rūbai, Holmsas timp- 
telėjo mane už rankovės ir parodė į geležinkelio bėgius. 

— Matote, jau atvažiuoja, — tarė jis. 

Tolumoje, kur dunksojo Kento miškai, driekėsi plona dūmų 
sruogelė. Neilgai laukus, kelio vingyje, kuris aiškiai matėsi iš 
stoties, išniro garvežys su vienu vagonu. Vos spėjome užsiglaus- 
ti už kažkokios lagaminų šūsnies, kai traukinys, dvelktelėjęs karš- 
to garo gūsį mums į veidus, bildėdamas ir kaukdamas nulėkė 
tolyn. 

— Nuvažiavo,— tarė Holmsas, žvelgdamas į siūbuojantį ir 
šokinėjantį ant bėgių vagoną.— Kaip matote, vis dėlto mūsų 
draugo sumanumas yra ribotas. Iš tikrųjų būtų stebuklas, jeigu 
jis padarytų tokias pat išvadas kaip aš ir pagal jas veiktų. 

— Ir ką jis būtų daręs, jei būtų mus pavijęs? 

— Be abejo, būtų pasistengęs nužudyti mane. Bet, aišku, ir 
aš nebūčiau sėdėjęs sudėtomis rankomis. Dabar svarbiausia nu- 
spręsti, ar mums čia pusryčiauti, ar kęsti alkį, kol pasieksime 
Niu Heiveno buietą. 

Tą pačią naktį mes atvažiavome į Briuselį ir ten praleidome 
dvi dienas, o trečiąją pasiekėme Strasbūrą. Pirmadienio rytą 
Holmsas Londono policijai nusiuntė telegramą, o jau vakare sa- 
vo viešbutyje radome atsakymą. Holmsas atplėšė telegramą ir, 
stipriai nusikeikęs, sviedė ją į židinį. 

— Aš spėjau, kad taip atsitiks, — sunkiai atsiduso jis.— Pa- 
bėgo. 

— Moriartis? 

— Jie užspeitė visą gaują, tik be jo. Vienas profesorius pra- 
smuko. Žinoma, kai išvažiavau, nebuvo kam su juo grumtis. Bet 
maniau, kad įdaviau žvėrį jiems į rankas. Žinot, Votsonai, jums 
geriau bus grįžti Anglijon. 

— Kodėlė 

— Aš jums dabar galiu būti pavojingas bendrakeleivis. Tas 
žmogus visko neteko. Jeigu grįžtų į Londoną, įkliūtų. Kiek per- 
pratau profesoriaus Charakterį, jis iš paskutiniųjų stengsis man 
atkeršyti. Jis šitai aiškiai pasakė per trumpą mūsų pokalbį, ir 
gerai suprantu, ką reiškia jo žodžiai. Iš tiesų siūlau jums grįžti 
namo prie savo darbo. 

: Žinoma, jis negalėjo prikalbėti, kad tokią akimirką palikčiau 
seną savo bendražygį ir seną draugą. Sėdėdami Strasbūro resto- 
rane, kokį pusvalandį mudu dėl to ginčijomės, bet tą pačią nak- 
tį išvažiavome toliau — į Ženevą. 

Nuostabiai praleidome savaitę, klajodami po Ronos slėnį, ir, 
apsukę Lenką, patraukėme Gemio perėja, kur buvo gilus snie- 
gas, o paskui per Interlakeną atsidūrėme Meiringene. Tai buvo 
šauni kelionė. Apačioje — gaivi pavasario žaluma, viršuje — skais- 
ti žiemos baltuma. Tačiau buvo aišku — nė vienos minutės Holm- 
sas neužmiršo tykojančio pavojaus. Ar jaukiuose Alpių kaime- 
liuose, ar nuošaliose kalnų perėjose,— visur pastebėjau skubrų, 
akylą jo žvilgsnį, įdėmiai perveriantį kiekvieno praeivio veidą; 
mačiau, kad jis buvo įsitikinęs, kur mudu tik žengiame, mūsų 
pėdomis visur sėlina pavojus. 

Pamenu, kai mudu kartą, pražygiavę Gemio perėją, kelia- 
vome svajingos Daubenzės krantu, staiga didžiulis luitas, de- 
šinėje atplyšęs nuo uolos, dundėdamas už mūsų pūkštelėjo į eže- 
rą. Holmsas akies mirksniu užsirito ant smailiabriaunės keteros 
ir, stovėdamas ant išsišovusios viršūnės, kraipė į visas puses 
galvą. Veltui mūsų gidas stengėsi tikinti, kad pavasarį šiame 
krašte tokių griūčių, dažnai pasitaiką. Holmsas nieko neatsakė, 
tik nusišypsojo man su tokia išraiška, kuri rodė — seniai šito 
laukiau. 

Nepaisant viso atsargumo, jis visiškai nesijautė prislėgtas. 
Priešingai, niekad nebuvau matęs jo taip pakiliai nusiteikusio. 
Holmsas be paliovos kartojo: jeigu visuomenė būtų išvaduota nuo 
profesoriaus Moriarčio, jis mielai atsisakytų savo amato. 

— Aš manau, Votsonai, kad turiu teisę sakyti ne visai tuš- 

čiai praleidęs savo gyvenimą, — kalbėjo Holmsas.— Jeigu mano 
gyvenimo siūlas net šiandien nutrūktų, galėčiau ramiai žvilg- 
telėti į praeitį. Per mane Londono oras tapo skaidresnis. Tūks- 
tančius atsitikimų narpliojau, bet nežinau, ar kada panaudojau 
savo amatą neteisėtai. Tiesa, pastaruoju metu mane labiau do- 
mino gamtos paslaptys negu tos paviršutiniškos problemos, dėl 
kurių kalta netobula mūsų visuomenė. Tądien, kai apvainikuosiu 
savo karjerą, sugavęs arba sunaikinęs pavojingiausią ir gudriau- 
sią Europos nusikaltėlį, jūsų memuarai, Votsonai, bus baigti. 

Dabar pasistengsiu trumpai, bet tiksliai papasakoti tai, ko 
car neminėjau. Nors ir nenorėčiau daug kalbėti apie šiuos daly- 
kus, bet mano pareiga verčia nepraleisti nė vienos detalės. 

Gegužės trečiąją mudu atkeliavome į nedidelį Meiringeno 
kaimelį ir apsistojome anglams skirtame viešbutyje, kurį tuomet 
laikė Peteris Šteileris. Mūsų šeimininkas buvo protingas žmogus 
ir puikiai šnekėjo angliškai, mat trejus metus Londone, ,„Grov- 
merio“ viešbutyje, tarnavo kelneriu. Jo patarimu gegužės ketvir- 
tosios apypiete mudu leidomės į kalnus, ketindami perkopti ke- 
terą ir naktį praieisti Rozėnlau kaimelyje. Mudu prisiklausėme 
griežtų perspėjimų — įokiu būdu neiti prie Reichenbacho kriok- 
lio, kuris yra pusiaukelėje į keterą. Norint jį pamatyti, reikia 
padaryti didelį lanką. 

Tai iš tikrųjų siaubinga vieta. Kalnų upokšnis, ištvinęs nuo 
tirpstančio sniego, smenga į bedugnę, iš kur tik purslai trykšta 
lyg dūmai iš liepsnojančio namo. Plyšys, į kurį garma kalnų 
upė, yra didžiulis, visas apsuptas blizgančių, juodų kaip anglis 
uolų. Apačioje, neišmatuojamoje gelmėje, jis susiaurėja į kun- 
kuliuojantį ir verdantį šulinį, kuris, vis prisipildydamas, milži- 
niška jėga spjauna vandenis pro savo lūpas net virš dantytų 
keterų. 

Nenutrūkstamos žalio vandens srovės, be perstojo griausmin- 
gai krintančios žemyn, ir stora, tviskanti vandens purslų uždan- 
ga, be paliovos sūkuriais Vis šaudama viršun, apsvaigina žmogų 
nesiliaujančiu ūžesiu ir gaudesiu. 

Mudu stovėjome prie bedugnės krašto, įsmeigę žvilgsnius į 
mirguliuojantį vandenį, kuris sroveno tolumoje, prasiveržęs pro 
juodas uolas, ir klausėmės balso, kylančio kartu su vandens purs- 
lais iš prarajos ir primenančio tarsi tolimos minios gaudimą. 

Iškaltas uolose takelis apsuka puslankį, kad galima būtų iš 
visų pusių apžiūrėti krioklį, ir staiga baigiasi, todėl keliautojui 

tenka grįžti tuo pačiu keliu. Mudu taip pat ketinome žengti 
atgal, tik pamatėme atbėgantį šveicarą berniuką su laišku ran- 
koje. Vokas buvo iš viešbučio, kur apsistojome, ir rašytas man 
šeimininko. Pasirodo, kad po kelių minučių, kai mudu išėjome 
iš viešbučio, atvažiavo kažkokia anglė, serganti paskutine džio- 
vos stadija. Ji pernakvojusi Deivos Place, o dabar važiuojanti 
pas savo draugus į Liucerną, bet kelyje staiga jai išsiliejo krau- 
jas. Manoma, kad damai liko gyventi vos keletas valandų, bet 
jai būtų didelė paguoda matyti prie savęs anglą gydytoją, jeigu 
tik aš grįžčiau, ir t. t. Prieraše gerasis Šteileris tikino mane, kad 
jis pats būtų labai dėkingas, jei aš sutikčiau grįžti, nes atvykėlė 
atsisakiusi šveicaro gydytojo pagalbos, todėl šeimininkas dėl jos 
jaučiąs didžiulę atsakomybę. 

Tokio prašymo negalėjau neišpildyti. Kaipgi atsisakysi padė- 
ti tėvynainei, mMirštančiai svetimoje šalyje. Tiktai baiminausi pa- 
likti čionai Holmsą vieną. Visgi galų gale sutarėme, kad jau- 
nasis šveicaras pasiuntinys pabus jam gidu ir bendrakeleiviu, 
o aš grįšiu į Meiringeną. Mano bičiulis ketino dar valandėlę 
pabūti prie krioklio, o paskui iš lėto patraukti per kalną į Ro- 
zenlau, kur aš jį ir rasiu vakare. Atsigręžęs pamačiau Holmsą, 
stovintį prie uolos, sukryžiavusį rankas ant krūtinės ir bežiū- 
rintį žemyn, į dūkstančią sraujymę. 

Tuomet dar nežinojau, kad tada paskutinį kartą man buvo 
lemta matyti savo draugą šiame pasaulyje. 

Kai jau buvau kone nusileidęs apačion, dar kartą atsisukęs 
žvilgtelėjau. Iš tos vietos krioklio jau nebesimatė, bet paste- 
bėjau takelį, per kalnų keteras vingiuojantį prie bedugnės. Tuo 
takeliu, prisimenu, paskubomis leidosi kažkoks žmogus. Juoda 
jo povyza ryškiai išsiskyrė žalumos fone. Aš pastebėjau tą žmo- 
gystą, Mačiau, kad ji skubėjo, bet viskas greitai išblėso iš at- 
minties, nes skubinausi prie ligonės. | 

Gal šiek tiek daugiau negu per valandą pasiekiau Meiringe- 
ną. Senasis Šteileris stovėjo viešbučio prieangyje. | 

— Na kaipė— paklausiau pribėgęs artyn.— Tikiuosi, kad jaž 
nepasidarė blogiau. ' 

Nuostaba šmėkštelėjo jo veide, ir, kai kilstelėjo senuko an- 
takiai, mano širdis apmirė. 

— Vadinasi, ne jūs parašėte šį laišką? — paklausiau išsitrau- 
kęs iš kišenės voką.— Viešbutyje nėra jokios sergančios ang- 
lės? 

— Žinoma, nėra! — šūktelėjo šeimininkas. — Bet kas gi čia — 
vokas iš viešbučio?! Rasi, jį parašė tas aukštas anglas, atvažia- 
vęs tuoj pat, kai tik jūs išėjote. Jis sakė... 

Tačiau aš ilgiau nesiklausiau šeimininko kalbų. Persigandęs 
jau lėkiau žemyn kaimelio gatve prie to paties takelio, kuriuo 
ką tik nusileidau. Grįždamas užtrukau kokią valandą. Nors ir 
labai stengiausi, prabėgo dvi valandos, kolei vėl pasiekiau Rei- 
chenbacho krioklį. Prie uolos stovėjo atremta Holmso lazda, ku- 
rTią jam palikau. Tačiau paties Holmso niekur nebebuvo matyti, 
ir aš tik veltui šūkavau. Vienintelis atsakas buvo mano paties 
balsas, pasikartojęs aidu aplinkui stūksančiose uolose. 

Pamatęs tą lazdą, aš suakmenėjau. Vadinasi, Holmsas nenu- 
ėjo į Rozenlau. Jis liko čia, ant šio trijų pėdų pločio takelio, 
kur iš vienos pusės stūksojo skardi uola, o iš kitos — klaiki be- 
dugnė. Ir čia jį užklupo priešas. Jaunojo šveicaro taip pat ne- 
simatė. Greičiausiai Moriartis jį buvo papirkęs, todėl vaikinas. 
paliko priešininkus vienu du akis į akį. Nebuvo kam pasakyti, 
kas nutiko paskui. 

Sukrėstas to siaubingo įvykio, stovėjau kokias dvi minutes ir 
negalėjau atsikvošėti. Paskui prisiminiau paties Holmso metodą 
ir pamėginau pasinaudoti juo praktiškai, kad sužinočiau apie įvy- 
kusią tragediją. Deja, tai buvo visiškai nesunku padaryti. Mudu. 
šnekėjomės su Holmsu, dar nepasiekę takelio galo, taigi lazda 
rodo tą vietą, kur mudu sustojome. Žemė, be paliovos drėkina- 
ma krintančių purslų, čia visados puri, todėl net ir paukščio pė- 
dos būtų matyti. Takelio gale ryškiai išsiskyrė dviejų žmonių 
einą tolyn įspaudai. Atgal niekas nebuvo grįžęs. Per kelis žings- 
nius nuo takelio galo žemė buvo ištrypta, tarsi išakėta, 0 gerv- 
uogės ir paparčiai, augą pačioje skardžio atbrailoje, išrauti ir 
apdrabstyti purvais. Atsigulęs kniūpsčias, įsmeigiau akis į kun- 
kuliuojančią tėkmę. Temo, todėl galėjau matyti vien žvilgančias 
nuo vandens juodas akmenines sienas ir kažkur toli gelmėje, 
žybčiojant nesuskaičiuojamus purslus. Šūktelėjau, bet mano au- 
sį pasiekė tik kažkuo į žmonių balsus panašus krioklio ūžesys. 

Vis dėlto likimas lėmė, kad paskutinis mano bičiulio ir drau- 
go žodis pasiekė mane. Kaip jau minėjau, jo lazda buvo atrem- 
ta į neaukštą uolą, pakibusią viršum takelio. Ir staiga šio kyšulio 
viršūnėje kažkas sužvilgo. Pakėlęs ranką, pamačiau, kad čia bu- 
vo sidabrinė papirosinė, kurią Holmsas visados nešiojosi, Kai ją. 
pakėliau, pasklido ir nukrito žemėn keli popieriaus lapeliai, pa- 

dėti po apačia. Surinkęs visus, pamačiau, kad lapeliai skirti man. 
Būdinga, kad adresas buvo užrašytas taip aiškiai, braižas toks 
tvirtas ir įskaitomas, tarytum Holmsas būtų rašęs savo kabi- 
nete, 


Brangusis mūno Votsonai,— rašė jis laiške.— Rašau jums šias 
eilutes vien tik. dėl pono Moriarčio gerumo. Jis laukia ma- 
nęs galutinai išspręsti problemas, liečiančias mudu abu. Profe- 
sorius probėgšmais papasakojo man, kaip jam pasisekė pasprukti 
nuo anglų policijos rankų ir sužinoti mūsų maršrutą. Jo veikimo 
metodai tik patvirtina mano gerą nuomonę apie nuostabius jo 
sugebėjimus. Esu patenkintas, kad galėsiu išlaisvinti visuomenę 
nuo tolesnių nemalonumų, susijusių su jo egzistavimu, bet būgš- 
tauju, kad tai bus pasiekta kaina, kuri gali nuliūdinti mano drau- 
gus, o ypač jus, brangusis Votsonai. Beje, aš jums minėjau, jog 
mano gyvenimo kelias pasiekė aukščiausią tašką, ir negaliu ti- 
kėtis geresnės baigties. Tiesą sakant, nė kiek neabejojau, kad 
laiškas iš Meiringeno — spąstai, ir, išsiskyręs su jumis, tvirtai ti- 
kėjau, jog maždaug taip viskas ir turės nutikti. Praneškite inspek- 
toriui Petersonui, kad dokumentai, būtini gaujai demaskuoti, yra 
mano stalo stalčiuje, dėželėje, pažymėtoje M raide: mėlynas vo- 
kas su užrašu „„Moriartis“. Prieš išvažiuodamas iš Anglijos, sura- 
šiau nurodymus, kaip pasielgti su mano nuosavybe, ir palikau 
juos pas savo brolį Maikrottą. Perduokite mano nuoširdžiausius 
sveikinimus poniai Votson. 


Jums nuoširdžiai prielankus 
Šerlokas Holmsas. 


Ekspertams, apžiūrėjusiems įvykio vietą, nekilo jokių abe- 
sonių, kad dviejų priešininkų imtynės turėjo baigtis taip, kaip 
paprastai baigiasi tokiomis aplinkybėmis: matyt, jiedu, susikibę 
mirties glėbin, nugarmėjo nepersiskyrę į prarają. 

Iš karto buvo nuspręsta, kad ieškoti lavonų beviltiška. Tad 
tenai, verdančio ir kunkuliuojančio vandens putose, siaubingo ka- 
tilo dugne, amžiams buvo palaidoti pavojingiausio nusikaltėlio 
1 geriausio anų laikų kovotojo už teisybę kūnai. Berniuko švei- 
caro taip niekas ir nesurado — greičiausiai tai buvo vienas iš 
daugybės Moriarčiui priklausiusių agentų. O pačią gaują, kaip 
mena visas Londonas, remdamasi nuostabiai kruopščiai Holmso 

surinktais įkalčiais, susėmė policija. Paaiškėjo, kokiomis geleži- 
nėmis replėmis ją laikė velionis Moriartis — jos galva ir įkvė- 
pėjas. Teismo procese šio siaubingo žmogaus asmenybe beveik 
nebuvo domėtasi. Ir jeigu čia man teko atskleisti visą tiesą apie 
jo nusikalstamą veiklą, tai tik dėl tų nesąžiningų gynėjų, besi- 
stengiančių reabilituoti jo vardą ir puolančių tą, kurį aš visa- 
dos laikiau doriausiu ir išmintingiausiu iš visų Man pažįstamų 
Žmonių. 

